
PRAEFATIO AD PRIMAM EDITIONEM. 


Benevolo Lectori. 


Norunt omnes, quibus quantisque documentis 
zelo ac pietate flagrantibus Summus Pontifex Leo 
XIII. hactenus institerit, ut Clerici, quos ad populi 
fidelis exemplum atque institutionem Ecclesia postu¬ 
lat, doctrina ac sanctitate morum imbuantur, et in Ec¬ 
clesiastica disciplina sancte perseverent. Inter omnes 
gloriosi Pontificatus sui curas, hac certe vix ulla 
major elucet. Jam iterato Ecclesiae Praesulibus hanc 
sollicitudinem suis Epistolis Encyclicis atque Allocu¬ 
tionibus impense commendavit. Attamen audire juvat 
quae disertissimis verbis Summus Pontifex hac su¬ 
per re loquitur in ultima Epistola ad Archiepisco- 
pos et Episcopos Italiae data (15 Febr. 1882): « Prae¬ 
cipuae autem curae cogitationesque Vestrae, Vene¬ 
rabiles Fratres, in eo evigilare debent, ut ministros 
Dei idoneos rite instituatis. Quodsi Episcoporum est, 
plurimum operae et studii in fingenda probe omni 
juventute ponere, longe plus ipsos elaborare in Cle¬ 
ricis verum est, qui in Ecclesiae spem adolescunt, 
et participes adjutoresque munerum sanctissimorum 
sunt aliquando futuri. — Causae profecto graves, et 
omnium aetatum communes, decora virtutum multa 

et magna in Sacerdotibus postulant: verumtamen 
nostra haec aetas plura quoque et majora admodum 
flagitat». — Dein Summus Pontifex ostendit, quam 
necessaria sit praesertim nostris diebus Sacerdoti 
exquisita et varia doctrina, virtus ac pietas bene 
fundata, et concludit sequentibus verbis: « Atqui ftd 
hujusmodi munera est adhibenda praeparatio diu¬ 
turna et diligens: non enim tantis rebus facile et 
celeriter assuescitur. Atque illi sane in sacerdotio 
integre sancteque versabuntur, qui sese in hoc ge¬ 
nere ab adolescentia excoluerint, et tantum disciplina 
profecerint, ut ad eas virtutes, quae commemoratae 
sunt, non tam instituti quam nati videantur ». 

Quis non videt, haec Summi Pontificis et Christi 
■Vicarii hortamenta ad Superiores etiam Regularium 
Ordinum, ad Lectores et Clericorum Magistros spe¬ 
ctare, eaque semper prae oculis habenda et adim¬ 
plenda esse, quum ex juvenum accurata educatione 
et disciplina praecipuum Ecclesiae bonum et singu¬ 
larum Provinciarum profectus et totius Ordinis de¬ 
cus derivetur? 

Et hic peropportune accidit dicere, Rmum Mi¬ 
nistrum Generalem, P. Bernardinum a Portu Roma- 
tino, in bino sui regiminis Sexennio non solum per 
litteras ad omnes Ordinis Provincias datas, in hu¬ 
jusmodi officii partibus explendis praeclarum suae 
voluntatis specimen exhibuisse, sed etiam in sacra 
singularum Provinciarum visitatione omni ope rem 
fructuose promovisse: nec sine plurima grati animi 
nostri jucunditate exprimere possumus, eum nil aliud 
etiamnum exoptare, quam ut juvenes nostri novarum 
plantarum more foveantur, irrigentur seduloque cu- 


Praefatio ad primam editionem. ix 

stodiantur, ne paulatim arescant et in eis fructus, 
quos optat coelestis Paterfamilias, non inveniantur. 

Hoc itaque diuturnum Rmi Ministri Generalis 
studium ac jugis factorum series, ob quae tanto 
effusiores in eum laudes cumulantur, quanto cla¬ 
riora uberioraque constant suorum meritorum ar¬ 
gumenta : itemque Summi Pontificis verba modo 
relata, nec non summa rei ipsius, de qua agitur, 
gravitas, causam et incitamentum huic exarando 
operi praebuerunt. 

Quod attinet argumenta in eodem pertractata: 
In prima parte tyroni Religioso doctrina de perfe¬ 
ctione Christiana et religiosa exhibetur, dein com¬ 
munia vitae claustralis fundamenta explicantur. His 
praemissis, Novitio Clerico impertiuntur notiones Se- 
raphici Ordinis, et sacra Regula cum suis praero¬ 
gativis ipsi proponitur. Ut autem vera Fratris Mi¬ 
noris et filii Seraphici P. N. Francisci forma in eo 
reluceat, necesse est, ut quaeque in se vitia exstir¬ 
pet et virtutes proseminet ; et hoc ipsum in Tractatu 
« de exercitio virtutum et exstirpatione vitiorum » 
stylo simplici ac perspicuo demonstratur. 

In altera parte praeter preces consuetas Novi- 
tius Clericus praesertim addiscit eas preces ac pia 
exercitia, quae Seraphici Ordinis quodammodo pro¬ 
pria sunt, et a nostris celeberrimis Patribus semper 
maxime culta et commendata. 

Demum Tibi, benigne Lector, haec pauca sint. 
Hujusmodi opus pro maxima sui parte ex scriptis 
editis ineditisque Confratrum nostrorum conflatum 
est ea ratione, ut in omnibus ejusdem partibus tra¬ 
ditio et spiritus Ordinis nostri redolesceret, et sic 

a Seraphica juventute plenius hauriretur et conser¬ 
varetur. Quod a Deo et S. Patre Nostro Francisco 
ferventer petimus et adprecamur. 

Romae, ex Aracoeli, in Festo S. Raphaelis 
Archang. 16 Aprilis 1882. 


P. Fr. Gaudentius, 

Ordinis Minorum Striet. Observ. S. Francisci 
Definitor Generalis. 


PRAEFATIO AD SECUNDAM EDITIONEM. 


Praesens opus « Introductio ad vitam sera- 
phicam » inscriptum in prima editione uno sat am¬ 
plo volumine in lucem prodiit, in prima parte « Insti¬ 
tutionem Juventutis Seraphicae ad perfectionem 
religiosam » continens, in secunda « Preces ac pia 
exercitia ad usum quotidianum ». Additamenta pri¬ 
mae ac secundae parti necessario adjungenda subdi¬ 
visionem operis in duo volumina postularunt, quo¬ 
rum primum quasi theoriam institutionis Juventutis 
Seraphicae continet, dum volumen secundum praxin 
seu pia exercitia et preces ad usum quotidianum 
complectitur. 

Rationes ad primam hujus operis editionem mo¬ 
ventes eaedem fuere, quae hanc ejusdem operis edi¬ 
tionem secundam confirmant. Quapropter superva¬ 
caneum duximus hic iterare, quae jam in supra po¬ 
sita praefatione ad primam editionem sunt exposita. 
Hoc tantummodo notandum venit, in hac prima ope¬ 
ris parte non pauca de textu fuisse immutata atque 
adposita; e. gr. «S. Regula S. P. Francisci ex textu 
originali est descripta; — quando sermo est de Sta¬ 
tutis Generalibus Ordinis correspondentes numeri ex 

novissimis « Constitutionibus Generalibus » -sunt 
desumpti; loci allegati ex operibus 5. Bonaventurae, 
Doctoris Seraphici, secundum novissimam ejusdem 
S. Auctoris operum editionem sunt correcti. — Adje¬ 
cta sunt libro: Additamenta ad articulum « De In¬ 
dulgentiis », de Via Crucis, de Actu heroico cha- 
ritatis erga animas in Purgatorio detentas, de Mis¬ 
sionibus, de Unione Ordinis Fratrum Minorum S. 
P. Francisci, etc. etc., prout videndum ex Indice. 

Quod tandem hanc propositam secundam ope¬ 
ris partem seu secundum tomum, « Preces ac pia 
exercitia ad usum quotidianum » continentem, at¬ 
tinet, ad majorem partem de integro retractatus si- 
mulquo multis precibus piisque exercitiis auctus est. 
Etenim addita sunt e. gr. Indulgentiae Ordini Mi¬ 
norum concessae, novissimae Indulgentiae pro 
omnibus Christifidelibus, varia sic dicta « Officia 
parva » in honorem D. N. Jesu Christi, B. V. Ma¬ 
riae et Sanctorum; Tractatus de exercitio S. Viae 
Crucis; de « Pia Unione in honorem S. Antonii 
Patavini »; Preces pro Fratribus infirmis, pro 
animabus in Purgatorio detentis etc. etc., ac respi¬ 
ciebantur praesertim illa pia exercitia ac preces di¬ 
versae, jam antiquitus in Ordine seraphico consuetae. 

Bulsani, ex Conventu ad Stigmata S. P. N. Fran¬ 
cisci, in Festo S. Joseph Sponsi B. V. M., 19 Martii 
1899. 


P. Pr. Gaudentius, 

ex-Definitor Generalis Fratrum Minorum. 

PARS SECUNDA. 

Preces ac pia exercitia ad usum quotidianum. 


Indulgentiae Ordini Minorum concessae '. 

1. Statio SS. Sacramenti. — A saeculis in universo Se- 
raphieo Ordine usus viget recitandi sive in communi sive 
seorsim, brachiis extensis, plerumque ante SS. Sacramentum, 
quinquies Pater noster et Ave Maria et in fine cujuslibet, 
Gloria Patri, ad intentionem Summi Pontificis, et aliud Pa¬ 
ter, Ave ei Gloria Patri pro concedente Indulgentias. 

Fratres et Moniales Ordinis Minorum praedicta sex Pa¬ 
ter, Ave et Gloria Patri recitantes lucrantur omnes Indul¬ 
gentias Stationum Romae, Hierosolymorum, S. Jacobi Galitiae 
et Portiunculae. Complexus hujusmodi precum et Indulgen¬ 
tiarum eisdem adnexarum dicitur Statio; et quia precum re¬ 
citatio ex primaevis concessionibus ante SS. Sacramentum fieri 
debuit, ideo adhuc vocari solet Statio SS. Sacramenti. 

Licet olim ad lucrandas Indulgentias, de quibus est ser¬ 
mo, requireretur recitatio precum brachiis extensis ante SS. 
Altaris Sacramentum, modo tamen hae conditiones ad vali- 


1 Ex praelaudato opere « Collectio Indulgentiarum » ab A. R. P. 
Petro a Monsano, pag. 648-716. •— « Rescripta Authentica » S. Congr. 
Indulgentiis Sacrisque Reliquiis praepositae. Ratisbonae. Pustet. 1885, 
pag. 385*401. — « Summanum Indulgentiarum », quibus gaudet Orclo 
Seraphicus, approbatum a S. Congr. Indulg. ab anno 1841. 

P. Gaudentius. Vol. II. 

ditatem non amplius requiruntur. Possunt ergo, sine dispen¬ 
dio Indulgentiarum, recitari praedictae preces sine brachiis 
extensis, quacunque hora diei vel noctis, quocunque in loco, 
sive in ecclesia vel in choro, sive in oratorio vel in claustro, 
sive in propriis cellis vel alio decenti loco, et quidem saepius 
in die, eodem modo, quo hanc Stationem Indulgentiae lucra¬ 
retur quicunque Eeligiosus, qui personaliter visitaret ecclesias 
Eomae, Hierosolymorum, Compostellae et Portiunculae, perinde 
atque acquiruntur aliae Indulgentiae perpetuae , quae non 
habent limitationem aut determinationem temporis , ut affir¬ 
mat Angelicus Doctor S. Thomas Aquinas. 

Dein recordare, quod hujusmodi Indulgentiae plurimae 
sint, etsi determinatus numerus non cognoscatur. Certum est 
enim, ecclesias Eomae, Jerusalem, Compostellae et Portiun¬ 
culae, fere innumeris Indulgentiis a Eomanis Pontificibus 
fuisse ditatas. Hoc modo Eeligiosi manentes in suis Conven¬ 
tibus, merentur plus quam dum vadunt per mundum pere- 
grinantes ad lucrandas Indulgentias, ut S. Thomas, citatus a 
Perino, dicit: « Eeligiosi existentes in suis monasteriis, pro¬ 
merentur amplius, quam discurrendo et peregrinando ad lucran¬ 
das Indulgentias ». 

Et cum supradictae Indulgentiae possunt applicari ani- 
mabus Purgatorii per modum.suffragii, monentur omnes^ad lu¬ 
crandas illas saepius in die pro dictis animabus, quae non erunt 
ingratae facienti.sibi tale beneficium (« Collect. Indulg. 1. c. 
— Decreta auth. pag. 386-387. — Eaccolta, pag. XXYI »). 

2. Absolutio generalis , de qua nunc est sermo, non ea 
est, qua Christifideles per legitimum Sacerdotem absolvuntur a 
culpa peccati in Sacramento Poenitentiae, sed est illa vel illae, 
quas Praelati regulares in quibusdam anni festivitatibus et 
in fine Visitationis canonicae suis Eeligiosis impertire solent l . 


1 Istiusmodi Absolutiones, inspecto formulae tenore, cadunt super ex¬ 
communicationibus, suspensionibus et interdictis, quas forte subditi ig-no- 

Praefatae Absolutioni generali adnexa est Indulgentia ple¬ 
naria ex concessione Leonis X. aliorumque Summorum Pon¬ 
tificum. 

Dies et festivitates, in quibus Fratres Minores, Moniales 
S. Clarae et Tertiarii et Tertiariae Begulares cum licentia 
Superiorum suorum eam accipere possunt, sunt sequentes: 

In omnibus solem ni tatibus Domini Sabaoth (Nativitas, 
Circumcisio, Epiphania, Pascha, Ascensio, Pentecostes, et etiam 
SS. Trinitatis et SS. Corporis Christi), B. V. Mariae (Puri¬ 
ficatio, Annuntiatio, Visitatio, Assumptio, Nativitas, Praesen¬ 
tatio et Immac. Conceptio), SS. Apostolorum Petri et Pauli, 
S. P. N. Francisci, S. Clarae, S. Catharinae V. et M., omnium 
Sanctorum, et insuper per totam hebdomadam Sanctam (Decr. 
auth. in Summario Indulg. Ord. Seraph. pag. 397. — Collect. 
Indulg. pag. 659-660). 

3. Corona Franciscana . Indulgentia plenaria concessa 
Fratribus et Monialibus Ord. Minorum recitantibus Coronam 
Franciscanam seu septem gaudiorum B. V. Mariae (Decr. auth. 
S. Congr. Indulg., 29. Aug. 1864, n. 412, pag. 363). 

4. Indulgentia plenaria pro celebratione quinquagesimi 
anni Religionis (Benedictus XIV. 18. Aprilis 1752, et Leo 


ranter contraxerunt vel obliti sunt, ita ut, ajunt communiter Auctores, 
si postea recordentur et cognoscant, se aliquam censuram vel poenam re¬ 
servatam incurrisse, non teneantur amplius pro absolutione ab illis cen¬ 
suris vel poenis recurrere ad Superiorem facultatem habentem, sed suffi¬ 
ciat quod confiteantur communi Confessario peccata, ob quae illas incur¬ 
rerunt. Nam illa peccata, ut supponitur, erant solum reservata ratione 
censurae, qua sublata, cessat reservatio peccati. 

Non est etiam confundenda Absolutio, de qua agimus, cum altera 
absolutione, quae dari solet a Praelato regulari seu a Praeside ante ele¬ 
ctiones, quae fiunt in Capitulis et Congregationibus. Huic enim, ut con¬ 
stat ex ipsa formula, quae prostat in Rituali nostro Seraphico, nulla 
adnexa est Indulgentia. Haec absolutio cadit tantum super censuras et 
irregularitates, quae possunt esse impedimentum inhabilitatis ad eligi et 
eligere ; impertitur nempe « ad effectum electionis canonicae et rite ce¬ 
lebrandae, quatenus opus sit » (Collect. Indulg. pag. 656 et 658). 



4 Pars secunda. 

XIII. 21. Junii 1892.) et Neo-Sacerdotibus primam Missam 
celebrantibus \ 

5. Benedictio Apostolica et Indulgentia Plenaria Mis - 
sionariis Franciscalibus et Fidelibus Missionibus interes - 
sentibus . « Omnibus et singulis Fratribus Ordinis S. Francisci 
tam de Observantia quam Reformatorum ad Missionem in 
quibusvis locis de Ordinariorum licentia respective exercendas 
in faturum mittendis (ubi tamen non erunt Missionarii Con¬ 
gregationis de Propaganda Fide), et aliis utriusque sexus 
Christifidelibus, ad quos ipsi mittendi accesserint, Nostram 
et Apostolicam Benedictionem per praesentes impertimur; 
nec non iisdem vere poenitentibus et confessis, et sacra Com¬ 
munione refectis, qui pro sanctae Romanae Ecclesiae exalta¬ 
tione, principum Christianorum unione, infidelium conversione, 
haeresum extirpatione, prout unicuique suggesserit devotio, 
pias ad Deum preces effuderint, plenariam omnium peccato¬ 
rum suorum indulgentiam ... pro unica vice dumtaxat pro 
unaquaque Missione de Ordinariorum licentia respective fa¬ 
cienda concedimus et elargimur (Innocent. XI. Brevi « Coele¬ 
stium munerum», 12 Martii 1688; Ferraris, verb. Indulgent . 
art. V. n. 18; Chronolog. Ord. Min. Perusini, tom. I. pag. 184). 


1 Jam Paulus V. cuilibet Religioso Sacerdoti primam Missam cele¬ 
branti et omnibus Religiosis eidem Missae adsistentibus concessit Indul¬ 
gentiam plenariam. 

Haec autem Indulgentia a Summo Pontifice Leone XIII. (1S86) pro 
omnibus Neo-Sacerdotibus fuit concessa, et dignata est Sua Sanctitas 
occasione primae Missae concedere sequentes Indulgentias: 

1. Indulgentiam plenariam omnibus Neo-Sacerdotibus primam Mis¬ 
sam celebrantibus sub consuetis conditionibus. 

2. Indulgentiam plenariam eorum Consanguineis (usque ad tertium 
gradum inclusive), qui primae eidem Missae interfuerint, iisdem conditio¬ 
nibus. 

8. Indulgentiam septem annorum totidemque quadragenarum cete¬ 
ris Christifidelibus eidem primo Sacro adstantibus, dummodo corde con¬ 
triti et devote orent etiam ipsi juita intentionem Sanctitatis Suae (Col- 
lect. Indulg. pag. 162). 

Haec singularis gratia, nempe Indulgentia plenaria cum 
Benedictione papali reperitur etiam concessa in Summario 
Indulgentiarum Societatis Jesu. Ibi n. 9. dicitur: Religiosis 
Societatis a Superioribus ad Missiones peragendas et quibus¬ 
cunque fidelibus ad eos accedentibus in qualibet Missione, et 
durante illa, semel Indulgentiam plenariam cum Benedi¬ 
ctione papali, quam illis mittit Summus Pontifex, si con¬ 
fessi et sacra Communione refecti oraverint juxta consuetas 
intentiones, concessit Paulus V. etc. (Rescr. auth. Summar. 
74. pag. 613). 

6. Indulgentia plenaria pro spiritualibus exercitiis per 
octidui spatium (Paulus Y. 1606 et Alexander VII. 1659, 
sub consuetis conditionibus). 

7. Indulgentia pro oratione mentali. Innocentius XII. 
(1692) Fratribus et Monialibus Ordinis Minorum, qui per 
quadrantem horae orationi mentali vacaverint, pro qualibet 
vice concessit Indulgentiam centum dierum. Illis vero, qui 
per duos quadrantes continuatos , vel saltem per quadran¬ 
tem horae singulis diebus et per totum mensem dabunt ope¬ 
ram, et vere poenitentes et confessi SS. Eucharistiae Sacra¬ 
mentum sumpserint, ac pro Christianorum principum concor¬ 
dia, haeresum extirpatione, ac sanctae Matris Ecclesiae exal¬ 
tatione pias ad Deum preces effoderint, plenariam semel 
quolibet mense Indulgentiam, etiam defunctis per modum 
suffragii applicabilem, in perpetuum clementer elargitus est. 

Sciendum quoque est, supramemoratas Indulgentias fuisse 
extensas ad pium exercitium Viae Crucis. « Insuper subjun¬ 
git s. m. Innocentius XII. in citata Bulla, quod Fratres et 
Moniales ac utriusque sexus personae hujusmodi Orationi men¬ 
tali, sive (ut dicitur) Viae Crucis exercitio, ad quam, seu 
quod, ratione eorum Regulae et Constitutionum, quolibet die 
tenentur, operam dantes, praedictas omnes et singulas Indul¬ 
gentias et peccatorum remissiones... lucrari et consequi pos¬ 
sint et valeant, auctoritate et tenore praedictis indulgemus » 

(Vid. Const. apud Chronolog. Ord. Min. Perusini, tom. I. pag. 
345. — Ferraris, verb. Indulg . art. V. n. 17). 

8. Indulgentia pro renovatione Religiosae Professionis . 
Eegulares Ordinis Minorum, qui die 16. Aprilis (Festum 
S. Raphaelis Archangeli apud eos), qua die S. P. Franciscus 
cum suis sociis Professionem in manibus Innocentii III. emi¬ 
sit, suam Professionem annuatim renovant, poenitentes, con¬ 
fessi ac sacra Communione refecti, et effundentes ad Deum 
preces ad mentem Summi Pontificis, lucrantur Indulgentiam 
plenariam a Clemente XII. die 30. Martii 1735 concessam. 

9. Privilegium pro senibus et infirmis. Benedictus 
XIV. (Rescript. 11. Septemb. 1755) benigne concessit, «ut 
Fratres et Moniales Ministri Generalis Ordinis Minorum Ob¬ 
servantium jurisdictioni subjecti, qui ex causis senectutis , in¬ 
firmitatis ac imbecillitatis in valetudinarius diversantur, vi¬ 
sitato oratorio aut sacello in eodem valetudinario existente, 
Indulgentias omnes hactenus concessas et in posterum a 
Summis Pontificibus concedendas ecclesiis ejusdem Ordinis 
lucrari possint et valeant, acsi ecclesiam ejusdem Ordinis vi¬ 
sitarent ; reliquis expletis juxta praescriptum explendis » 
(Collect. n. 1447. — Ferraris, verb. Indulg. art. V. n. 81. 
— Minderer, part. II. Confer. 7. p. 340. — Chronolog. Ord. 
Min. P. Augustini a Neapoli, pag. 193). 

Imo Religiosi et Moniales infirmi et convalescentes in 
cubiculo aut infirmitorio, et etiam in lecto, si commode aliter 
facere non possint, dicendo quinque Pater noster et quinque 
Ave Maria , et orando pro exaltatione S. Matris Ecclesiae etc. 
lucrabuntur easdem Indulgentias, quas lucrati fuissent, visi¬ 
tando propriam suam ecclesiam (Ex Summario Indulg. Ord. 
Seraph. apud. Rescr. auth. pag. 386, 4°. — Collect. Indulg. 
pag. 675. n. 1448). 

Eodem privilegio fruuntur etiam Fratres et Moniales, 
qui opem ferunt curandis infirmis, visitando capellam aut 
oratorium infirmitorii aut conventus; lucrantur Indulgentias 

sicut alii Religiosi assistentes in eodem Conventu (Summar. 
Indulg. Ord. Seraph. 1. c. pag. 398. n. 52). 

Quoad onus recitandi divinum Officium dicitur (in eo¬ 
dem Summario Ord. Seraphici): « Fratres Miriores et Monia- 
les, quando sunt infirmi, possunt dicere septem Ave Maria 
et unum Pater noster loco Officii divini, aut quid aliud sibi 
assignatum a Confessario suo, et si infirmitas sit gravis, et 
medicus ita judicaverit, ne ad hoc quidem erunt obligati, sed 
sufficiet sola intentio, qua velint illud recitare » (Rescr. auth. 
Summar. Ord. Seraph. pag. 396. n. 44. — Collect. Indulg. 
pag. 675). 

10. Indulgentiae plenariae concessae omnibus Christi - 
fidelibus ecclesias Ordinis Minorum visitantibus in festis 
ejusdem Ordinis. 

Mense Januario. Die 16. pro festo SS. Protomarty- 
rum Ordinis Minorum Berardi, Petri et Sociorum, Indulg, 
plenar. (Benedictus XIV. 1741). 

Die 30. S. Hyacinthae de Mariscottis, Virg. III. Ord. 
(Pius VII. 1807). 

Die 31. B. Ludovicae de Albertonibus, Vid. III. Ord. 
(Pius IX. 1862). 

Mense Februario. Die 5. SS. Petri Baptistae et So¬ 
ciorum Martyrum Japonensium (Clemens XII, 1739). 

Die 22. S. Margaritae de Cortona, III. Ord. (Benedict. 

XIII. 1728). 

Mense Martio. Die 5. S. Joannis de Cruce (Gregor. 
XVI. 1841). 

Die 5. S. Coletae, Virg. II. Ord. (Pius VII. 1807). 

Die 9. S. Catharinae de Bononia, Virg. II. Ord. (Clemens 
XI. 1714). 

Mense Aprili. Die 3. S. Benedicti a S. Philadelpho 
(Pius VII. 1807). 

Mense Majo. Die 13. S. Petri Regalati (Benedict. 

XIV. 1746). 

Die 17. S. Paschalis Baylon (Alexander VIII. 1690). 

Die 20. S. Bernardini Senensis (Sixtus V. 1585). 

Mense Junio. Die 13. S. Antonii a Padua (Sixtus 
V. 1585). 

Indulgentia plenaria qualibet Peria III. (S. Antonio 
Patavino dicata) in ecclesiis Pratrum Minorum, exposito SS. 
Sacramento. 

Summus Pontifex Leo XIII. per Breve « Ad augen¬ 
dam », 3. Julii 1894, omnibus Christifidelibus vere poeniten- 
tibus et confessis ac S . Communione refectis, qui expositioni 
SS. Sacramenti in ecclesiis Fratrum Minorum S. Francisci 
cujus vis orbis Provinciae, singulis feriis tertiis anni haberi 
solitae, per aliquod temporis spatium devote interfuerint et 
pro consuetis finibus oraverint, plenariam Indulgentiam be¬ 
nigne in perpetuum concessit. 

Die 19. B. Michelinae a Pisauro (Clemens XII. 1737). 

Mense Julio. Die 9. SS. Nicolai et Soc. Mm. Gorco- 
miensium (Benedict. XIII. 1728). 

Die 14. S. Bonaventurae, Doctoris Seraphici (Sixtus V. 
1585). 

Die 24. S. Francisci Solani (Benedict. XIII. 1727). 

Mense Augusti. Die 2. Indulgentia Portiunculae, a 
D. N. Jesu Christo Seraphico Patri N. Francisco concessa et 
ab Honorio III. PP. anno 1223 in perpetuum confirmata. 

Die 12. S. Clarae, Virg. II. Ord. (Sixtus V. 1585). 

Die 19. S. Ludovici Episcopi (Sixtus V. 1585). 

Die 25. (vel 26.) S. Ludovici Regis (Benedict. XIV. 
1755). 

Mense Septembri. Die 4. S. Rosae de Viterbio, Virg. 
III. Ord. (Clemens XI. 1701). 

Die 17. Sacrorum Stigmatum S. P. N. Francisci (Cle¬ 
mens XII. 1731). 

Die 24. S. Pacifici (Gregorius XVI. 1841). 

Mense Octobri. Die 4. S. P. N. Francisci (Sixtus 
V. 1585). 

Die 6. S. Mariae Franciseae, Virg. III. Ord. (Pius IX. 1868). 

Die 13. SS. Danielis et Soc. Mart. (Benedict. XIY. 1748). 

Die 19. S. Petri de Alcantara (Clemens IX. 1669). 

Die 23. S. Joannis a Capistrano (Alexander VIII. 1690). 

Mense Novembri. Die 12. S. Didaci (Clemens VIII. 
1598). 

Die 16. S. Agnetis Assisiens., Virg. II. Ord. (Leo XIII. 1895). 

Die 19. S. Elisabetlx Reginae Hungariae (Benedict. XIY. 
1755). 

Die 26. S. Leonardi a Portu Mauritio (Pius IX. 1868). 

Die 28. S. Jacobi de Marchia (Benedict. XIII. 1727). 

Die 29. Omnium Sanctorum Ordinis Minorum (Clemens. 
XIII. 1766). 

Mense Decembri. Die 8. Festum Immaculatae Con¬ 
ceptionis B. Y. Mariae (Benedict. XIII. 1729). 

Haec Indulgentia plenaria a Clemente XIII. 1762 extensa 
est in perpetuum ad totam Octavam ejusdem Immaculatae 
Conceptionis, semel tantum lucranda spatio octidui ab omnibus 
Christifidelibus confessis ac sacra Communione refectis, ali¬ 
quam ecclesiam ejusdem Ordinis visitantibus (Collect. Induler. 
pag. 683). 

Omnes praefatae Indulgentiae plenariae, quae scilicet con¬ 
cessae s\mt pro festis Sanctorum Ordinis, incipiunt a primis 
Vesperis cujuslibet festi usque ad occasum solis diei sequentis. 
Opera injuncta pro iis lucrandis sunt: Confessio, Communio, 
et visitatio ecclesiae Ordinis Franciscalis cum precibus pro 
consuetis finibus, seu ad intentionem Summi Pontificis. 

Eaedem Indulgentiae locales, concessae scilicet in perpe¬ 
tuum ecclesiis Ordinis, ordinarie largitae sunt pro vivis tan¬ 
tum. Sed advertendum, Religiosos et Moniales Clarissas posse 
per modum suffragii applicare animabus Purgatorii omnes 
Indulgentias et bona opera ab ipsis facienda, ex concessione 
Gregorii XY. 1622 (Rescr. auth. pag. 395. n. 35). 

Hujusmodi privilegium non extenditur, ut per se patet, 
nisi ad Indulgentias ante laudatum Pontificem concessas, 

minime vero ad illas, quae ab ejus successoribus conces¬ 
sae sunt. 

11. Multae Indulgentiae partiales concessae omnibus 
Christifidelibus assistentibus divinis Officiis in quibusdam 
anni festis . 

Hujusmodi sunt: in festo et Octava Corporis Christi; in 
festo et Octava Immaculatae Conceptionis B. V. Mariae; in 
festo Sanctissimi Nominis Jesu; in festo Transfigurationis 
D. N. Jesu Christi; in festo Visitationis B. Mariae Virginis, 
et in festo Sacratissimi Cordis Jesu (Collect. Indulg. pag. 
688-691). 

Insuper: In solemnitate Paschatis; in festo Ascensionis 
Domini; in festis Pentecostes; in festo Sanctissimae Trinita¬ 
tis; in festo Circumcisionis Domini; in festo Epiphaniae Do¬ 
mini; in die Purificationis B. V. Mariae; in festo Sanctissi¬ 
mae Annuntiationis, et in die, qua fit festum titulare in ec¬ 
clesiis Pranciscanis (Decr. auth., Summarium Indulgentiarum, 
quibus gaudet Ordo Seraphicus pag. 388-391). 

12. Concessiones altaris privilegiati ecclesiis et in fa¬ 
vorem Fratrum et Monialium Ordinis Minorum . 

a) Omnes et singulae ecclesiae Fratrum Minorum Gene¬ 
rali totius Ordinis Minorum subjectorum, gaudent altari 
privilegiato quotidiano perpetuo ex benigna concessione Be¬ 
nedicti XIV. «pro Missis tamen, quae a Fratribus Mino¬ 
ribus 8 . Francisci in altaribus per Ordinarios respective de¬ 
signandis celebrabuntur ». — «Voluit etiam Sanctitas Sua, 
gratiam hujusmodi per hoc praesens Rescriptum perinde va¬ 
lere, acsi per Apostolicas Litteras in forma Brevis solitis 
omnibus muniti clausulis expedita fuisset» (Rescriptum diei 
17. Dec. 1748). 

Summus Pontifex porrectis precibus benigne annuit, ac 
ideo gratiam altaris privilegiati etiam ad ecclesias Monia¬ 
lium Ministri Generalis Ordinis Minorum jurisdictioni subje¬ 
ctarum extendit, pro Missis tamen in praedictis ecclesiis a 

Fratribus ejusdem Ordinis Minorum celebrandis (Rescri¬ 
ptum 22. Sept. 1755). 

b) Idem privilegium altaribus in Oratoriis valetudina¬ 
riorum respective existentibus, pro Religiosis senibus, infir¬ 
mis atque imbecillibus inibi celebrantibus clementissime con¬ 
cessit (Rescripto eodem). 

c) Concessio altaris privilegiati pro defunctis Fratri¬ 
bus et Monialibus . 

Idem Summus Pontifex Benedictus XIY. per Breve « Cum 
sicut» die 24. Martii 1741 clementer indulsit, ut Missae , 
quae a Sacerdotibus Ordinis Minorum celebrantur pro Re¬ 
ligiosis ejusdem Ordinis ad nuntium eorum mortis, vel in 
die obitus vel aliis diebus , ad quodcunque altare ecclesiarum 
dicti Ordinis celebrentur, ut scilicet Missae hujusmodi animae, 
pro qua celebrabuntur, perinde suffragentur, acsi ad altare 
privilegiatum celebratae fuissent (Ferraris, verb. Altare pri- 
vilegiatum , n. 78. — Minderer, part. II. pag. 244. — Acta 
Ord. Min. ann. VII. pag. 34) *. 

Caveant ergo Superiores locales, ne unquam Missas pro 
defunctis Fratribus nostris persolvendas ad extraneos mittant, 
qui easdem ad altare privilegiatum persolvere fors non pos¬ 
sent: alias in capita Superiorum recideret hujusmodi privatio 
animarum in purgatorio fors adhuc detentarum. 

Eadem prorsus gratia cum Fratribus Minoribus gaudent 
etiam Moniales sub jurisdictione Ministri Generalis totius 
Ordinis Minorum existentes, ita ut quandocunque in earum 
ecclesiis Sacerdos quilibet sive saecularis sive alterius Or¬ 
dinis in die obitus vel alio die, ad quodcunque altare Mis¬ 
sam celebrabit, talis Missa animae, pro qua celebrabitur, per¬ 
inde suffragetur, acsi ad altare privilegiatum celebrata fuis^ 
set (Idem Pontifex in eodem Brevi). 

1 «Privilegium altaris vero», ut docet S. Alphonsus Liguori, « iu 
hoc consistit, ut ex indulgentiis sive fructibus, qui sunt in thesauro Ec¬ 
clesiae, liberetur a purgatorio anima, pro qua Missa in altari privilegiato 
applicatur» (Theolog. moral. lib. 6, n. 389). 

Doctissimus Pontifex supra laudatus dignatus est per 
Breve Apostolicum solemniter confirmare Rescripta citata, se¬ 
quenti formula : « Tenore praesentium Apostolica Auctori¬ 
tate confirmamus , et quatenus opus sit, omnia et singula 
in eisdem Rescriptis contenta et concessa iterum concedimus, 
et perpetuo Apostolicae firmitatis robore mimimus » (Bene¬ 
dictus XIV. Breve 21. Jan. 1756). 

NB . In documentis Apostolicis supra citatis, et in aliis 
etiam, quae citari possent, cum agitur de Monialibus , habetur 
semper clausula restrictiva: Moniales sub jurisdictione Ministri 
Generalis totius Ordinis Minorum existentes. Ad hanc clausulam 
pro participatione privilegiorum et Indulgentiarum non est 
amplius attendendum: Sacra enim Congr. Indulg. pluries de¬ 
claravit : 

Monasteria omnium Monialium, quae a cura et gubernio 
Fratrum suorum Ordinum sub immediatam jurisdictionem Epi¬ 
scoporum translata sunt, seu in posterum aliqua ratione trans¬ 
ferri contigerit, non ideo privilegia et Indulgentias, quibus antea 
gaudebant, amisisse, seu amissura fore; sed eodem modo cun¬ 
ctis praedictis privilegiis et Indulgentiis uti et frui debere, acsi 
sub gubernio Fratrum suorum Ordinum actu existerent. Quam 
sententiam Summus Pontifex Clemens XI. die 22. Aprilis 1711 
approbavit (Decr. auth. nn. 36, 59, 118, 143). 

Preces nocturnae. 

Modus nocte pie surgendi 

(si Matutinum cum Laudibus media nocte in Choro persolvitur). 

Excitatus media nocte a somno, quasi vocem Domini et 
amantissimi Sponsi audiens, surge et vocantem sequere: for¬ 
mata Cruce, saluta sacrosancta Christi vulnera inclamans : 

« Salvete, pretiosissima Jesu mei vulnera! Intra vos me 
abscondo ave virgineae Matri tuae , suspirans: « Ave 

immaculata Virgo Maria! dignare me laudare te et Filium 
tuum, Virgo sacrata»! 


Preces nocturnae. 


13 


Relinque stratum tuum, quasi carcerem et vincula, surge 
velociter, modeste, devote; ad aulam Regis magni, ad ecclesiam 
vocaris. — Strato egressus et osculo terrae dato, dic: 

«Adoro te, Deus meus et omnia! Quaeram, quem dili¬ 
git anima mea; introibo in domum tuam, adorabo ad templum 
sanctum tuum et confitebor Nomini tuo » (Cant. 3. Ps. 5). 

Calepodia induens dic: 

«Dirige, Domine Deus meus, in conspectu tuo viam 
meam » (Ps. 5). 

Aptando habitum religiosum dic: 

«Ordina, Deus meus, in me charitatem », et osculando 
eundem: « Induitune Dominus vestimentis salutis» (Is. 61). 
« 0 suavis et misericors Dominus ». 

Constringens te cingulo dic: 

«Praecinge me, Domine, cingulo puritatis et continen¬ 
tiae, et extingue in lumbis meis humorem libidinis, ut in me 
maneat virtus continentiae et castitatis». 

Cella egrediens et aqua lustrali cum signo crucis te si¬ 
gnans dic: 

« Asperges me, Domine, hyssopo et mundabor, lavabis 
me et super nivem dealbabor » (Ps. 50); vel: « Per hujus 
aquae tactus repellantur omnes daemonis actus ». 

Per dormitorium accedens chorum, dic: 

« Salve Hegina etc . ». 

Transeundo imaginem B. V. Mariae poteris pro opportu¬ 
nitate temporis eam salutare osculando pedes illius, et dicere: 

« Salve, amabilissima Mater, monstra te esse Matrem 
mihi indignissimo filio tuo. Impetra mihi, o Maria, hanc gra¬ 
tiam, te ut Matrem et Filium tuum ut Dominum meum amandi, 
nec unquam vos vel minimo etiam peccato offendendi ». 

Transeundo imaginem Crucifixi dic: 

« In Passione Domini, qua salus datur homini, sit no¬ 
strum refrigerium ac cordis desiderium ». 

Chorum ingressus, asperge frontem aqua lustrali, prostra¬ 
tus osculare humum et dic: 

« Adoramus te, sanctissime Domine Jesu Christe, hic et 
ad omnes ecclesias tuas, quae sunt in toto mundo, et bene- 
nedicimus tibi, quia per sanctam Crucem tuam redemisti 
mundum ». 

Tum genuflexus praepara te ad laudandum Deum; tentat 
Deum, teste Ecclesiastico (c. 18), i. e. ridet Deum, nugatur 
quasi cum Deo, qui ante orationem animam suam non prae¬ 
parat. Humiliare coram throno Altissimi Dei; dole de peccatis 
tuis, et protestare contra omnes mentis evagationes; dic sal¬ 
tem oratiunculam: 

« Aperi, Domine, os meum ad benedicendum Nomen san¬ 
ctum tuum; munda quoque cor meum ab omnibus vanis, 
perversis et alienis cogitationibus; intellectum illumina, affe¬ 
ctum inflamma, ut digne, attente ac devote hoc officium reci¬ 
tare valeam et exaudiri merear ante conspectum divinae Ma¬ 
jestatis tuae. Per Christum Dominum nostrum. Arnen ». 

« Domine, in unione illius divinae intentionis, qua ipse 
in terris laudes Deo persolvisti, has tibi horas persolvo». 

Quae sub Psalmodia observes, in I. parte dictum est. Fi¬ 
nita Psalmodia devote recitabis: 

« Sacrosanctae et individuae Trinitati, Crucifixi Domini 
nostri Jesu Christi humanitati, beatissimae, et gloriosissimae 
semperque Virginis Mariae foecundae integritati, et omnium 
Sanctorum universitati, sit sempiterna laus, honor, virtus et 
gloria ab omni creatura, nobisque remissio omnium peccato¬ 
rum, per infinita saecula saeculorum. Arnen». 

fi. Beata viscera Mariae Virginis, quae portaverunt ae¬ 
terni Patris Filium. 

$. Et beata ubera, quae lactaverunt Christum Dominum. 
— Pater noster. — Ave Maria. 

Recitantes genibus flexis in flne Horarum canonicarum, 
ad quas tenentur, Orationem a S. Bonaventura Doctore nostro 
Seraphico compositam, videlicet « Sacrosanctae et individuae 

Trinitati >, cum Pater et Ave «pro felici statu Summi Ponti - 
> ficis et sanctae Ecclesiae», consequentur remissionem culpa - 
rim in recitatione ex humana fragilitate contractarum ex con¬ 
cessione Leonis X. Pius IX. (1855) benigne indulsit, ut oratio 
« Sacrosanctae etc. » pro lucrando fructu a Leone X. adnexo 
« etiam non flexis genibus recitari possit ab iis, qui legitime im¬ 
pediti fuerint infirmitatis tantum causa » (Collect. pag. 167). 

Egrediens e choro vel ecclesia osculare pavimentum di¬ 
cendo : 

« Benedictus sit Deus. 

Benedictum Nomen sanctum ejus. 

Benedictus Jesus Christus verus Deus et verus homo. 

Benedictum Nomen Jesu. 

Benedictum ejus sacratissimum Cor. 

Benedictus Jesus in sanctissimo Sacramento Altaris. 

Benedicta excelsa Mater Dei Maria sanctissima. 

Benedicta ejus sancta et immaculata Conceptio. 

Benedictum nomen Mariae Virginis et Matris. 

Benedictus Deus in suis Angelis et in suis Sanctis ». 

Pius VII. (1801), Pius IX. (1847) et Leo XIII. (1897). 
Indulg. unius anni tot. quot., et duorum annorum in publica 
recitatione. 

Postea asperges te aqua benedicta, dicens: 

« Asperges me hyssopo et mundabor, lavabis me et su¬ 
per nivem dealbabor ». 

Eundo per dormitorium, modeste, tarde, composite, sine 
calepodiorum strepitu, manibus cancellatis et intra manicas 
conclusis, religiose incedere discas, et sic ubique vade vias 
tuas. Interim eundo per dormitorium recitabis ut supra « Salve 
Regina » etc., vel hymnum « Ave maris stella», vel « De pro¬ 
fundis ». 

Cellam ingressus asperges te, quatuor parietes cellae ac 
stratum tuum aqua benedicta, dicens: 

«Benedic mihi, -J- Pater aeterne! benedic-]- Fili unige¬ 
nite ! benedic -J- Spiritus Sancte ! benedic sanctissima Trini¬ 
tas ! Repelle a me omnes insultus diabolicos, et quidquid tibi 

displicet, clementer averte. Amo te, Deus, dum dormio, da 
evigilare, ut amem te, ob beneplacitum tuum et gloriam tuam 
dormiam et vigilabo. B. V. Maria! filium tuum minimum pec¬ 
catorem protege et mortis hora suscipe. Angele sancte Dei, 
qui custos es mei, me tibi commissum pietate superna illu¬ 
mina, custodi, rege et guberna. Sancti patroni mei, omnes 
Sancti, sub umbra alarum vestrarum dormiam et requiescam. 
In te credo, aeterna veritas! in te spero, summa bonitas! te 
amo, amor unice »! 

Adde dolorem de peccatis. Deinde in genua provolutus in¬ 
scribe fronti tuae titulum S. Crucis J. N. E. J., dicens: 

« Jesus Nazarenus, Eex Judaeorum. Titulus hic trium¬ 
phalis defendat me ab omnibus malis»; 

et SS. 5 vulneribus Crucifixi devota oscula infigens dices: 
« Crux mihi certa salus. 

Crux est, quam semper adoro. 

Crux Domini mecum. 

Crux milii refugium » (S. Thom. Aquin,). 

(Pius IX. [1874] Indulg. 300 dier. semel in die). 

Removendo calepodia ante ingressum strati, dicito: 

« Exue me, Domine, ab omni iniquitate, et indue mihi 
hominem, qui creatus est secundum tuam SS. voluntatem in 
sanctitate et justitia ». 

Intrans stratum recita sequentem rhythmum: 

« 0 Jesu mi dulcissime, 

Jesu, Rex amantissime, 

Tu mecum quaeso maneas, 

Hac nocte mecum dormias. 

Ut corpus somnum capiat, 

Et nunquam cor obdormiat, 

Praesentem absens videat 
Et malum omne caveat. 

Me angelus custodiat, 

Et crucis signo muniat, 

Hinc Satan procul fugiat, 

Et Jesus solus maneat. 

Maria, Mater gratiae, 

Mater misericordiae, 

Tu nos ab hoste protege, 

Et hora mortis suscipe», 
aut invocationem B. V. Mariae: 

« Ultima in mortis hora 
Eilium pro nobis ora: 

Bonam mortem impetra, 

Yirgo, Mater, Domina». 

Recumbens jam in strato cogita, te hac ipsa nocte mori¬ 
turum; quare de omnibus peccatis tuis intime dole, emenda¬ 
tionem propone, actus fidei, spei et charitatis, quos per examen 
nocturnum elicuisti, compendiose repete, tibi ipsi Psalmum 
« De profundis » occine, in modum crucis manus aut brachia 
conjunge, ac quasi jam in feretro positus esses te considera et 
obdormi in Nomine Domini. 

Preces matutinae*. 

Adoratio et gratiarum actio. 

-j- In Nomine Patris, et Filii, et Spiritus Sancti. Arnen 1 2 . 

Adoro te, o sanctissima Trinitas, te glorifico, laudo, be¬ 
nedico; tibi gratias ago pro universis naturae, gratiae ac 


1 Noli putare, dilecte Frater, te omnes hic positas preces et oratio* 
nes tempore matutino recitare debere. Sunt adpositae tamquam forma 
quaedam, secundum quam preces tuas destinare poteris. Elige ex his, 
quae animum tuum magis movent aut tibi prae ceteris necessariae sunt; 
alias ex aliis invenies. Et quod hic tibi dicitur, etiam quoad preces et 
pia exercitia infra posita valeat. 

2 Observa, ut signo Crucis devote te signes eoque modo, quem S. 
Mater Ecclesia suis Clericis praescribit sequentibus verbis: « (Sacerdos) 
seipsum benedicens, vertit ad se palmam manus dexterae et omnibus il- 

gloriae donisl mihi aliisque hominibus et Angelis hactenus 
concessis;] ac praesertim, quo^me inter tot corporis animique 
discrimina salvum et incolumem \ ad hunc usque diem serva¬ 
veris, nocte hac etiam feliciter transacta:5et quot, eheu! jam 
e suo cubili ad tuum tribunal rapti aeternum perierunt! \ Vi¬ 
vens, vivens ipse confitebitur tibi, sicut et ego hodie. 

Directio intentionis 
a S. Leonardo a Portu Mauritio. 

En ego, sempiterne DeusJ coram infinita Majestate tua 
genibus provolutus,} humiles meas adorationes, simul et quae¬ 
cunque ego hodie cogitabo, loquar aut faciam, tibi offero.} 
Omnia, ut ad majorem gloriam tuam cedant et ut adoranda 
voluntas tua impleatur, facere intendo, ut tibi serviam, te 
laudem et benedicam,j ut in mysteriis fidei illuminer, salutem 
meam certam reddam,{misericordiam tuam consequar et divi¬ 
nae justitiae pro tot et tam enormibus, quae commisi pecca¬ 
tis satisfaciam,\ ut purgatorii animabus succurram et gratiam 
sincerae conversionis omnibus peccatoribus obtineam. 

Uno verbo,(omnes meas actiones hodie facere desidero in 
unione purissimae intentionis, quam in hac vita habuere Je- 
sus et Maria,} omnes Sancti, qui regnant in coelis, et omnes 
justi, qui adhuc in terra commorantur.} Utinam hanc inten¬ 
tionem proprio meo sanguine sigillare mihi concederetur i! Li¬ 
bentissime singulis vitae meae instantibus illam repeterem to¬ 
ties,! quoties in tota aeternitate momenta mihi recurrent. S 


lius digitis junctis et extensis, a fronte ad pectus, et ab humero sinistro 
ad dexterum signum Crucis format » (Rubricae Generales Missalis. — Ri¬ 
tus servandus in celebratione Missae, III. n. 5). 

Qui corde saltem contrito signum Crucis fecerint simul invocando 
Ss. Trinitatem verbis «In Nomine Patris, et Filii, et Spiritus Sancti. 
Arnen»; toties quoties lucrantur Indulg. 50 dier., et qui hoc fecerint 
« aqua benedicta'», toties quoties Indulg. 100 dier. (Pius IX. 1868 
et 1866). 

Deus meus, bonam meam voluntatem benignus accipe, | 
tuam milii impertire sanctam benedictionem, cum gratia effi¬ 
caci J ut nunquam in vita mea peccati mortalis reus fiam, et 
hac praesertim die| qua desidero et firmiter propono quas¬ 
cunque possum lucrari indulgentias lomnibusque Missis, quae 
in toto mundo celebrabuntur, assistere,| illas animabus pur¬ 
gatorii applicando, ut a poenis suis solvantur. Arnen. 

Petitio virtutum. 

0 Pater misericordiarum, fons omnis boni, te supplex 
exoro per sacratissimum tuique amantissimum Cor Jesu di¬ 
lectissimi Filii tui Domini et Redemptoris nostri, in quo tibi 
semper bene complaces, dignare concedere mihi gratiam vivae 
fidei, firmae spei et ardentis charitatis erga te et proximum 
meum; insuper gratiam vere dolendi de omnibus peccatis 
meis unacum firmissimo proposito te in posterum nunquam 
offendendi; ut secundum beneplacitum tuum semper vivere, 
voluntatem tuam sanctissimam corde magno et animo volenti 
in omnibus adimplere et in amore tuo usque ad finem vitae 
meae perseverare valeam. Arnen. 

0 beatissima Virgo Maria, Mater Domini et Redempto¬ 
ris mei, te quaeso, te precor, fac per misericordiam tuam, ut 
in omnibus periculis et necessitatibus animae meae ad te 
confugiam, te orem, te invocem in auxilium meum! 

(Pro his duabus orationibus, si contrito corde recitantur, 
semel in die Indulg. 40 dierum; et si per mensem quotidie 
recitantur, semel in mense Indulg. plen. sub conditionibus 
consuetis. Pius VII. 21. April. 1818). 

Oratio S. Bonaventurae. 

Domine sancte, Pater omnipotens, aeterne Deus/propter 
tuam largitatem et Filii tui, qui pro me sustinuit passionem 
et mortem,{et Matris ejus excellentissimam sanctitatem atque 
Beati Francisci et omnium Sanctorum meritaj concede mihi 
peccatori et omni tuo beneficio indigno! ut te solum diligam, 

tuo amore semper sitiam^ beneficium passionis continuo in corde 
habeam,! meam miseriam recognoscam et ab omnibus concul¬ 
cari et contemni cupiam nihil me contristet nisi culpa. Arnen. 

(Indulg. 100 dier. semel in die. Pius IX. 11. April. 1874). 

Ad SS . Cor Jesu. 

Jesu, mitis et humilis corde, fac cor meum sicut Cor 
tuum! 

(Indulg. 300 dier. semel in die. Pius IX. 25. Jan. 1868). 

Ubique ametur sacratissimum Cor Jesu! 

(Pius IX. 1860. Indulg. 100 dier. semel in die). 

Cor Jesu flagrans amore nostri, 

Inflamma cor nostrum amore tui! 

(Leo XIII. 1893. Indulg. 100 dier. semel in die). 

Laudetur, adoretur, ametur et glorificetur omni momento 
Cor Eucharisticum Jesu, in omnibus tabernaculis mundi, 
usque ad consummationem saeculorum. Arnen. 

(Pius IX. 1868. Indulg. 100 dier. semel in die). 

Dulcissime Jesu, da mihi fidei, spei et charitatis augmen¬ 
tum, cor contritum et humiliatum. 

(Leo XIII. 1893. Indulg. 100 dier. semel in die). 

Formula oblationis quotidianae ad 88. Cor Jesu. 

Domine Jesu Christe, | in unione illius divinae intentionis, 
qua ipse in terris per sacratissimum Cor tuum laudes Deo 
persolvisti |et nunc continenter in Eucharistiae Sacramento 
ubique terrarum persolvis usque ad consummationem saeculi,^ 
ego per hanc diem integram, nulla!® nec minima quidem 
parte excepta, tad imitationem sacratissimi Cordis B. Mariae 
semper Virginis Immaculatae,!tibi libentissime offero omnes 
meas intentiones et cogitationes, |omnes meos affectus et de¬ 
sideria, omnia mea opera et verba. 

(Leo XIII. 1885. Indulg. 100 dier. semel in die). 

Ad B . V. Mariam. 

Oblatio. 

0 Domina mea! 0 Mater mea! Tibi me totum offero, 
atque ut me tibi probem devotum, consecro tibi hodie oculos 
meos, aures meas, os meum, cor meum plane me totum. 
Quoniam itaque tuus sum, o bona Mater, serva me, defende 
me ut rem et possessionem tuam. — Ave Maria. 

(Qui mane et sero praefatam orationem cum « Ave Ma¬ 
ria » devote recitaverint pro imploranda a SS. Virgine victoria 
super tentationes speciatim contra castitatem, Indulg. 100 dier. 
semel in die. Pius IX. 1851). 

O Domina mea! 0 Mater mea! memento, me esse tuum. 
Serva me, defende me ut rem et possessionem tuam. 

(Pius IX. 1851. Indulg. 40 dier. toties quoties). 

Oratio S. Aloisii Gonzagae. 

O Domina mea, sancta Maria, me in tuam benedictam 
fidem et singularem custodiam et in sinum misericordiae tuae 
hodie et quotidie et in hora exitus mei animam meam et cor¬ 
pus meum tibi commendo; omnem spem meam et consolatio¬ 
nem meam, omnes angustias et miserias meas, vitam et finem 
vitae meae tibi committo, ut per tuam sanctissimam interces¬ 
sionem et per tua merita, omnia mea dirigantur et disponan¬ 
tur opera secundum tuam tuique Filii voluntatem. Arnen. 

(Leo XIII. 1890. Indulg. 200 dier. semel in die). 

Memorare, o piissima Virgo Maria^ non esse auditum a 
saeculo quemquam ad tua currentem praesidia,! tua imploran¬ 
tem auxilia, tua petentem suffragia esse derelictum. Ego tali 
animatus confidentia, ad te, Virgo Virginum, Mater, curro £ 
ad te venio; coram te gemens peccator assisto.fNoli, Mater 
Verbi, verba mea despicere, sed audi propitia et exaudi. Arnen. 

(Pius IX. 1846. Indulg. 200 dier. toties quoties). 

Actus consecrationis studiorum ad B. V. Mariam 
Immaculatam pro juvenibus Studentibus. 

Sub patrocinio tuo, Mater dulcissima, et invocato Imma¬ 
culatae Conceptionis tuae mysterio, studia mea laboresque 
litterarios prosequi volo; quibus me protestor hunc maxime 
ob finem incumbere, ut melius divino honori tuoque cultui 
propagando inserviam. Oro te igitur, Mater amantissima, Se¬ 
des sapientiae, ut laboribus meis benigne faveas. Ego vero, 
quod justum est, pie libenterque promitto, quidquid boni inde 
mihi successerit, id me tuae apud Deum intercessioni totum 
acceptum relaturum. Arnen. 

(Leo XIII. 1882. Indulg. 300 dier. semel in die). 

Cor dulcissimum Mariae, sis salus mea! 

(Pius IX. 1852. Indulg. 300. dier. tot. quot.). 

Ad S. Angelum Custodem. 

Saluto te per suavissimum Cor Jesu Christi, o sancte An¬ 
gele Dei, princeps nobilis, custos meus fidelis, cui me gu¬ 
bernandum divina bonitas tradidit. Quantum tibi debeo, quod 
indigno mihi tot annis, tamque fidelis assistis, et animi cor¬ 
porisque salutem procuras? Commendo me tibi hodie, ut ad¬ 
versus malignum hostem te duce illaesus conserver, et in 
gratia Dei ad extremum usque halitum constanter perseve¬ 
rem, et tecum in coelo Dominum nostrum laudem in aeter¬ 
num. Arnen. 

«Angele Dei, qui Custos es mei,Ime tibi commissum 
pietate superna illumina, custodi, rege et guberna. Arnen». 

(Indulg. 100 dier. tot. quot. Pius VI. 1795). \ 

« Memorare » ad S. Joseph. 

Memorare, piissime Sponse beatissimae Virginis Mariae 
et mi amabilissime Custos, sancte Joseph, non esse auditum 
a saeculo, quemquam tua implorantem praesidia, tua peten- 


Preces matutinae. 


23 


tem auxilia, non esse consolatum. Ego tali animatus confi¬ 
dentia ad te venio et intimo corde me tibi commendo. Ah! 
ne dispicias, pater putative nostri Salvatoris, deprecationes 
meas, sed benigne eas recipias. Piat. 

(Pius IX. 1863. Indulg. 300 dier. semel in die). 

Ad S. P. N. Franciscum. 

Sancte Pater et Patriarcha Prancisce, Pater amande ac 
dilectissime! tua sacra veneror et exosculor vulnera; rogo te 
per sacra stigmata Domini nostri Jesu Christi, ut adjuves 
me indignissimum filium tuum regere quinque sensus corpo¬ 
ris mei ad beneplacitum et voluntatem Dei Omnipotentis, et 
perfice in me regularem disciplinam, devotionem, fidem, spem 
et charitatem, castitatem animi et corporis, et sanctam obser¬ 
vantiam in verbis et factis, et in omnibus his veram perse¬ 
verantiam, meque praesertim in ultimo vitae meae articulo 

dilectissimae Ordinis Seraphici patronae ac Dominae, Matri 
Mariae, dulcissimoque ejus Pilio commenda, ut, ad te perve¬ 
nire merear, ubi tu gaudes de percepto praemio laborum tuo¬ 
rum. Ora pro me, ut agnoscam hanc veritatem: « Deus meus 
et omnia»! ut ab omnibus, quae Deus meus non sunt, cor 

abstraham, soli autem Deo purum conservem. 0 Sanctissime 

mi Pater! per tuam intercessionem fac me verum sacrae tuae 
Regulae observatorem, et impetra mihi per Mariam peccatorum 
meorum veniam; hoc te rogo per Jesu Christi et tua sacra 
Vulnera. 


Ad sancti Nominis tui Patronum. 

0 Sancte M., cujus ego indignus nomen gero, gratulor 
tibi ex animo, quod Rex aeternae gloriae te gloria et honore 
coelesti mirifice coronavit, et supremae curiae Principibus in 
regno suo sublimiter aggregavit. Tibi jam non est, cur de te 
ipso sollicitus esse velis aut debeas; ego vero, et fratres mei 
inter mille pericula in mari hujus saeculi fluctuamus et tan¬ 
topere ventis hinc inde circumferimur. Ergo tu in securissimo 

et tranquillo aeternitatis litore jam constitutus nostri curam, 
quaeso, geras; et in charitate illa, quae nunquam excidit, con¬ 
servari nos amanter procures gratiamque, quae nobis ad bene 
beateque vivendum summopere est necessaria, per tuam in¬ 
tercessionem a Domino Deo impetra; succurre intercessione tua 
in his totius vitae periculis et inter hostes medios constitu¬ 
tis, ut a maculis expurgati ad te communemque Sanctorum 
patriam per vitam honestam veraeque poenitentiae opera pro¬ 
ficiscamur, ac tecum et omnibus Sanctis in aeternum regnare 
valeamus; per Christum Dominum nostrum. Arnen. 

Ad Sanctum, de quo festum agitur. 

Yeneror et saluto te per amabilissimum Cor Jesu Chri¬ 
sti, o praeclarissime Coeli civis Beate (Beata) N. et ex animo 
tibi congratulor de illo honore et gloria, qua die assumptio¬ 
nis et glorificationis tuae a Deo et tota coeli curia es affe¬ 
ctus (affecta); ad augmentum gaudii, gloriae ac beatitudinis 
tuae, offero pro te idipsum dignissimum Cor Jesu Christi, 
rogans, ut Deum pro me orare, mihi veniam peccatorum meo¬ 
rum, humilitatem aliasque virtutes, ac gratiam finalem impe¬ 
trare atque in hora mortis meae assistere digneris. Arnen. 

Ad alios S. Patronos. 

Omnes sancti et electi Patroni mei, rogo vos et depre¬ 
cor: subvenite mihi, miseremini mei, corrigite me, et erigite 
me misericorditer, orate pro me instanter, ut per vos mihi 
detur a Deo conscientia sancta, gratia S. Spiritus, virtus Sa¬ 
cramentorum, augmentum gratiae, incrementum virtutum, eru¬ 
ditionis et perfectionis studium, conversatio honesta, vita ho¬ 
norabilis, consummatio laudabilis, et me adjuvate, ut ad vos 
pervenire valeam praestante Domino nostro Jesu Christo, qui 
cum Deo Patre et S. Spiritu vivit et regnat Deus in sae¬ 
cula saeculorum. Amen. 

NB. Poteris hic et alias pias orationes, si lubet aut tem¬ 
pus permittit, vel devotio postulat, superaddere. — Praesertim 

autem maxima cum attentione et devotione recitabis « Pri- 
mam », tamquam ab ipso Spiritu Sancto in Ecclesia pro Sa¬ 
cerdotibus et Religiosis institutas preces matutinas, quae vero 
supradictas preces privatas non superfluas faciunt, imo eas 
expostulant. — Sub cantu Martyrologii exarde desiderio San¬ 
ctos imitandi, pro Dei gloria patiendi, Deum magis magisque 
amandi. 

Finitis in choro horis, meditatione ac precibus tuis: re¬ 
duc in mentem specialiores affectus et proposita tempore me¬ 
ditationis concepta; memor esto praeprimis propositi specialis 
ad evellendum vitium certum, et implantandam virtutem op¬ 
positam facti. Has inter cogitationes ad ofiicium tuum te 
confer. 


Preces vespertinae. 

Finito examine conscientiae recitabis Litanias Lauretanas 
B. V. Mariae cum oratiunculis adnexis, et post has sex Pater 
et Ave cum totidem Gloria Patri pro lucrandis Indulgentiis 
plenariis. Poteris alias quoque orationes (quarum nonnullas 
infra adponam) adjungere, et te hac nocte per easdem com¬ 
mendare Sanctis, praesertim illis, qui a Domino Deo specialem 
adepti sunt praerogativam assistendi in articulo mortis piis 
illis animis, qui eos quotidie devotis precibus venerati sunt in 
vita; quid est enim somnus aliud, quam frater mortis? et quid 
lectus vel stratum, in quo quasi in sepulcrum tua membra 
reponis, aliud ingerit, quam memoriam mortis? Dic ergo se¬ 
quentes orationes. 


Gratiarum actio . 

(Ex S. G-ertrud. 1. 2. c. 2 et 14). 

Ave Salus et illuminatio animae meae, Deus meus. Gra¬ 
tias tibi referat, quidquid coeli ambitus terrarumque circui¬ 
tus, et abyssi complectitur profundum, pro universis beneficiis 
et miserationibus tuis, quae mihi in corpore et anima contu¬ 
listi. Quorum cum tantus sit numerus, quod nequaquam va- 

leam respondere uni pro mille : huic idipsum illi aeternae, 
immensae et incommutabili gratitudini committo, qua tibi o 
fulgenda semperque tranquilla Trinitas ex teipsa, per te ipsam, 
et in te ipsa omne debitum plene suppletur. Et huic quasi 
pulvis exiguus me ingerens, per eum, qui in substantia mea 
tibi assistit, offero tibi laudes et gratiarum actiones, quales 
dedisti nobis posse per eundem in Spiritu Sancto. Arnen. 

Ad SS. Cor Jesu. 

0 Cor dulcissimum! tibi commendo hac nocte cor, cor¬ 
pus et animam meam, ut in te solo dulciter requiescam. Ho¬ 
rae et momenta somni mei sint ad te piae vigiliae. Dormiam 
illum somnum, quem sanctificavit sanctissima humanitas tua. 
Dormiam tecum, cujusque somnus erat laus Patris divini, amor 
salutis humanae; cor cordi jungo, impurum purissimo, inquietum 
sereno, frigidum ferventissimo. Cor mundum crea in me, Deus; 
da pacem, Domine, imperes mari et ventis: ignem amoris tui 
accende in me, et nox erit illuminatio mea in deliciis meis. 
Cum Angelis et Sanctis omnibus, qui diu noctuque non ces¬ 
sant clamare et laudare nomen Domini, amabo et laudabo te. 
Quot pulsus hac nocte cor meum dederit, tot laudum cantica, 
tot mei in te amoris argumenta offero. Omnia noctis hujus 
momenta tu suscipe, et pro illis laudes Sanctissimae Trini¬ 
tati persolve. Omnes halitus cordis mei hac nocte sint vivae 
amoris scintillae, et ultimus vitae halitus sit: « Cor Jesu! 
amo Te »! 

Hymnus: «Te lucis ante terminum etc. ». 

In manus tuas, Domine, commendo spiritum meum. Cu¬ 
stodi me, Domine, ut pupillam oculi. — Sub umbra alarum 
tuarum protege me. — Salva nos, Domine, vigilantes, cu¬ 
stodi nos dormientes, ut vigilemus cum Christo, et requiesca¬ 
mus in pace. 

Oremus : Visita, quaesumus, Domine, habitationem istam, 
et omnes insidias inimici ab ea longe repelle: angeli tui 
sancti habitent in ea, qui nos in pace custodiant, et bene- 

dictio tua sit super nos semper. Per Christum Dominum no¬ 
strum. 

Oratio: « Pietate tua ». 

Pietate tua, quaesumus Domine, nostrorum solve vincula 
peccatorum, et intercedente beata semperque Virgine Dei G-e- 
nitrice Maria cum beato Joseph ac beatis Apostolis tuis Petro 
et Paulo et omnibus Sanctis, nos famulos tuos et loca nostra 
in omni sanctitate custodi; omnes consanguinitate, affinitate 
ac familiaritate nobis conjunctos a vitiis purga, virtutibus 
illustra; pacem et salutem nobis tribue; hostes visibiles et 
invisibiles remove; carnalia desideria repelle; aerem salubrem 
indulge, amicis et inimicis nostris charitatem largire; Urbem 
tuam custodi; Pontificem nostrum N. conserva; omnes Prae¬ 
latos, Principes cunctumque Populum Christianum ab omni 
adversitate defende. Benedictio tua sit super nos semper; et 
omnibus fidelibus defunctis requiem aeternam concede. Per 
Christum Dominum nostrum. Arnen. 

(Leo XII. 1828. Indulg. 40 dier. tot. quot. — Indulg. 100 
annorum totidemque quadragenarum iis, qui eam revitaverint 
in omnibus mensis Sabbatis). 

Commendatio vespertina ad B. V. Mariam . 

0 Domina mea, sancta Maria, me in tuam benedictam 
fidem ac singularem custodiam, et in sinum misericordiae 
tuae, hac nocte et semper et in hora exitus mei, animam 
meam et corpus meum tibi commendo; omnem spem meam 
et consolationem meam, omnes angustias et miserias meas, 
vitam et finem vitae meae, maxime N. tibi committo; ut per 
sanctissimam intercessionem et per merita tua, omnia mea 
dirigantur et disponantur opera, secundum tuam tuique Filii 
voluntatem. Arnen. 

I. Ave Maria etc. 

0 Domina mea, sancta Maria, sicut Deus Pater per 
omnipotentiam suam te potentissimam effecit, ita mihi quoque 

adsis nunc et in hora mortis meae, expellendo a me omnem 
contrariam potestatem. Arnen. 

II. Ave Maria etc. 

0 Domina mea, sancta Maria, sicut Filius Dei tanta te 
cognitione et claritate illuminare dignatus est, ut totum coe¬ 
lum illumines, ita nunc et in hora mortis meae animam meam 
cognitione fidei ita illustres et corrobores, ut nullo errore, 
aut ignorantia pervertatur. Arnen. 

III. Ave Maria etc. 

0 Domina mea, sancta Maria, sicut Spiritus S. suum 
amorem tibi plene infudit, ita tu nunc, et in morte mea 
dulcedinem amoris divini mihi instilla, ex quo omnis amari¬ 
tudo mihi reddatur suavissima. Arnen. 

N8. B. V. Maria per S. Meehtildem omnibus hanc trinam 
salutationem quotidie recitantibus certam promisit in agone 
mortis assistentiam. 

Sequitur oratiuncula ad B. Y. M. «Memorare o piis- 
sima» etc. pro Conversione peccatorum, ut supra pag. 21. 

Oratio ad S. Joseph. 

Sanctissime Joseph! in illas tuas manus, quibus B. Y. 
Mariae Sponsae tuae immaculatae manum in desponsatione 
tetigisti, et postea Jesum parvulum gestasti, corpus et ani¬ 
mam meam hac nocte commendo, et qua domui Jesu et Ma¬ 
riae praefectus fuisti, te mihi praeficio: dispone domui meae 
in omnibus, ut bene moriar, et vivam tecum in aeternum in 
domo Dei mei. Arnen. 

Oratio, ad S. Matrem Annam . 

Gaude Felix Anna, quae concepisti 
prolem, quae erat paritura 
mundi Salvatorem. 

Gaude Felix Anna, Mater magnae prolis, 
ex te processit rutilans 
stella summi poli. 

Gaude Felix Anna, genitrix Mariae, 
quae Yirgo Deum peperit 
et Mater est Messiae. 

Gaude Felix Anna, quae sola meruisti, 
ut esses Mater Virginis, 

Matris Jesu Christi. 

Gaude Felix Anna, gaude et sine 
fine pro me preces porrige 
Coelorum Reginae. Amen. 

y. Ora pro nobis, beata Mater Anna! 

R 1 . Ut digni efficiamur promissionibus Christi. 

Oremus. 

Deus, qui beatam Annam diu sterilem prole voluisti hu¬ 
mano generi gloriosius foecundari: da, ut nos Genitricem Fi¬ 
lii tui et Matrem ejus venerantes in terris, in hora mortis 
utriusque praesentia gaudere et cum ipsis praemiari merea¬ 
mur in coelis, per eundem Christum Dominum nostrum. Amen. 

NB. Hos versus et orationem quotidie devote recitantibus 
juxta antiquam traditionem in fine vitae singulari praesidio 
erunt B. V. Maria et Sancta Anna, Mater ejus. 

Ad S. Angelum Custodem . 

Tuae tutelae me hac nocte commendo, o S. Angele Cu¬ 
stos, cui me usquequaque custodiendum divina commendavit 
bonitas et providentia. Duc, quaeso, caecum, ignorantem in¬ 
strue; imbecillem conforta: pupillum tuere, errantem reduc, 
pigrum impelle, dormientem excita, gradientem promove, pe¬ 
riclitantem defende, et extremam illam difficilemque luctam, 
quae cum daemonibus et morte ipsa futura est mihi, felicem 
esse procura; ut in tuum consortium migrans laete decantem: 
« Laqueus contritus est, et nos liberati sumus ». 

Salutatio ad S. Patrem Nostrum Franciscum. 

Ave, ave, ave cordialiter inquam, ave Francisce, ave 
Pater dilectissime, paupertate et charitate plene, Dominus in 

monte Alverniae tecum: benedicta sint sacra tua vulnera, et 
benedictus amor ille tui cordis seraphicus, vivi Dei Filius, 
benedictus Jesus Christus. 

0 humilis vir Francisce! pauperum Patriarcha! mihi 
quaeso semper filio tuo, licet indigno, adsta hac nocte, prae¬ 
sertim autem in hora mortis meae. Amen. 

Ad sanctos Patronos . 

Omnes sancti Patroni mei! vobis commendo et consecro 
me totum; agite sacras pro me ad Deum vigilias! Laudate 
Dominum de coelis, laudate eum in excelsis. Defendite me ab 
hostium furore, servate me ab omni macula impollutum. Of¬ 
ferte halitus meos et pulsus arteriae in laudem et gloriam 
SS. Trinitatis, et impetrate mihi gratiam, in gratia Dei vi¬ 
vendi, hac nocte quiescendi, tandem moriendi, et gloria ejus¬ 
dem vobiscum in aeternum perfruendi. Amen. 

Oratio ad S. P. Benedictum pro felici morte. 

0 beate Pater, gratia et nomine a Deo Benedicte, qui 
angelicum tuum spiritum erectis ad coelum manibus, stans 
et orans in manus tui Creatoris felicissime commendasti, atque 
omnes, qui gloriosae mortis tuae, et coelestium gaudiorum 
quotidie te admonituri essent, in suprema mortis lucta con¬ 
tra omnes inimicorum insidias strenue te defensurum promi¬ 
sisti; custodi me, quaeso, gloriose Pater, hodie et quotidie 
tua benedictione, ut a benedicto tuo Jesu, atque a tua et 
omnium Benedictorum societate nullo malo valeam separari. 
Per eundem Christum Dominum nostrum. Amen. 

NB. Sequens promissio facta est S. Gertrudi a S. P. Be¬ 
nedicto (1. 4. insin. divin. Pietat. c. 11): « Quicunque me ad¬ 
monere studuerit illius dignitatis, qua me Dominus meus tam 
glorioso fine dignatus est honorare ac beatificare, huic ego 
in hora mortis suae tali fidelitate volo adesse, quod certo op¬ 
ponam me illi ex omni parte, qua videro insidias inimicorum 
nocivius contra ipsum saevire, ut mea praesentia munitus, 

laqueos inimicorum evadat, ac coeli gaudia petat sine fine 
beatus»; —juxta hanc promissionem composita est oratio, 
quae supra. 

Ad S. Barbaram, Virg. et Mart. 

Ora pro nobis, S. Barbara. 

$. Ut digni efficiamur promissionibus Christi. 

Oremus. 

Intercessio, quaesumus Domine, beatae Barbarae, Virgi¬ 
nis et Martyris tuae, ab omni nos adversitate protegat; ut 
per ejus interventum gloriosissimum sacrosancti Corporis et 
Sanguinis Domini nostri Jesu Christi Sacramentum ante diem 
exitus nostri, per veram poenitentiam et puram confessionem 
percipere mereamur. Qui tecum vivit et regnat in saecula 
saeculorum. Amen. 

Pro fidelibus defunctis . 

Memor esto, benignissime Deus, misericordiarum tuarum, 
quae a saeculo sunt. Da fidelibus omnibus defunctis refrige¬ 
rium et requiem sempiternam; descendat, piissime Jesu, San¬ 
guinis tui rosei effusio in purgatorium, et recreet refrigeret- 
que omnes animas ibi captivas. Libera eas, Domine Deus no¬ 
ster, ex omnibus angustiis earum et perduc eas ad requiem 
sempiternam. Amen. 

Pater noster. 

Pium testamentum Christiani hominis in dies vesperi 
faciendum . 

In nomine SS. Trinitatis -}- Patris, et 7 - Filii et Spiri¬ 
tus -J- Sancti. Ego Er. N. animam meam trado et commendo 
Deo meo, corpus autem terrae, vermibus et corruptioni. Li¬ 
bens desero omnes hujus vitae illecebras, quae nihil sunt, 
nisi vanitas vanitatum et omnia vanitas. Detestor peccata 
mea, quia displicent Deo, infinito bono, quem amo super 
omnia; ex amore Dei animatus ignosco omnibus inimicis meis. 

Credo in Deum, unum in essentia et trinum in personis, 
Patrem, Filium et Spiritum S., qui est Creator, Redemptor 
et Sanctificator meus, infinite potens, sapiens et bonus. Credo 
firmiter, quidquid credendum S. Mater Ecclesia proponit. — 
— Spero a divina bonitate remissionem peccatorum, gratiam 
et vitam aeternam. — Amo Deum ex toto corde, ex tota 
mente, et ex omnibus viribus meis. 

Subjicio me penitus et perfecte omni illi, quidquid de me 
sanctissima et semper adoranda Dei voluntas disposuerit. Pa¬ 
ratus sum facere et pati, vivere et mori, ut placitum est 
ante te, mi Deus, fiat voluntas tua sicut in coelo et in terra. 

Commendo corpus et animam meam patrocinio gloriosis¬ 
simae Virginis Mariae, Matris ac Patronae meae dulcissimae, 
sancti Angeli mei Custodis, S. Josephi, S. P. N. Francisci, 
S. Antonii Paduani, SS. Joachim et Annae et omnium San¬ 
ctorum, quos demisissime obtestor, ut mihi adesse velint nunc 
et in hora mortis meae. 

Ultima verba erunt: Jesus, Maria, Joseph; in horum 
amplexu vivere et mori volo; et si sancta haec Nomina tum 
lingua non posset eloqui, eloquetur illa cor meum. Et si usu 
rationis in hora mortis destituar, jam protestor, jam enuntio 
pro tunc, omni possibili ardore, reverentia et submissione: 
«Jesus, Maria, Joseph»! 

Modus pie dormitum eundi. 

Strato te commissurus asperges te, quatuor parietes cel¬ 
lae ac stratum tuum aqua benedicta, dicendo: 

1 Ecce crucem Domini -{-, fugite partes adversae -J-, vicit 
Leo de tribu Juda -J-, radix David. Alleluja -J-. 

Deinde in genua provolutus inscribe fronti tuae titulum' 
S. Crucis J. N. R. J., et SS. 5 vulneribus Crucifixi devota oscula 
infigens dices illud S. Thomae Aquinatis: « Crux mihi certa 
salus etc.» ut supra pag. 16. — Removendo calepodia dicito: 

« Exue me, Domine, ab omni iniquitate, et indue mihi 

hominem, qui creatus est secundum tuam sanctissimam vo¬ 
luntatem in sanctitate et justitia ». 

«0 Jesu mi dulcissime, 

Jesu, Rex amantissime. 

Tu mecum, quaeso, maneas 
Hac nocte mecum dormias. 

Ut corpus somnum capiat, 

Et nunquam cor obdormiat, 

Praesentem absens videat 
Et malum omne caveat. 

Me Angelus custodiat, 

Et crucis signo muniat, 

Hinc Satan procul fugiat 
Et Jesus solus maneat. 

Maria, Mater gratiae, 

Mater misericordiae, 

Tu nos ab hoste protege 
Et hora mortis suscipe ». 

Aut invocationem B. V. Mariae: 

« Ultima in mortis hora 
Filium pro nobis ora: 

Bonam mortem impetra, 

Virgo, Mater, Domina ». 

Caste ei modeste recumbens jam in strato cogita, te hac 
ipsa nocte moriturum; quare de omnibus peccatis tuis intime 
dole, emendationem propone, actus fidei, spei et charitatis, quos 
per examen nocturnum elicuisti, compendiose repete; tibi ipsi 
Psalmum « De profundis» occine, in modum crucis manus 
aut brachia conjunge, ac quasi jam in feretro positus esses te 
considera, et sic obdormi in nomine Domini. 

Religiose Frater! Somnus est mortis imago; disce nunc 
pie et cum Domino dormire, obdormies aliquando pie et in 
Domino; disce nunc decumbere quasi non surrecturus altero die, 
et resurges aliquando in gloria. Felix es, si cum Apostolo di¬ 
cere potes: «Quotidie morior» (I. Cor. 15, 31). 


P. Gaudentius. Vol. II. 

Meditationes S. Petri de Alcantara. 


I. 


Septem priores Meditationes. 

Meditatio Feriae secundae. 

Hac die memoriam ages peccatorum, ac in cognitione tui 
ipsius exerceberis, ut ex una quidem parte peccatorum tuo¬ 
rum gravitatem, ex altera vero inopiam et nihileitatem tuam 
inspicias, cognoscasque, te nihil boni a te ipso habere, sed 
omne bonum tuum a Deo existere. Ex qua consideratione ve¬ 
ram humilitatem atque animi submissionem, virtutum omnium 
matrem, * tibi conquires. 

Primo igitur multitudinem peccatorum vitae tuae ante- 
actae tecum perpende; nominatim vero ea crimina, quae tum 
admisisti, quando necdum divina luce illuminatus Deum co¬ 
gnoscebas, tibi in memoriam redige: ea si diligenter et ac¬ 
curate pervestigaveris, tam multa reperies, ut capillos capitis 
tui numero superent: hoc enim tempore ad instar hominis 
ethnici divini numinis notitia carentis nec ullam de Deo co¬ 
gitationem suscipientis vitam traduxisti. 

Considera deinde, quomodo circa decem praecepta et se¬ 
ptem peccata mortalia te gesseris; et disces, nullum esse Dei 
mandatum, quod non violaveris, nec ullum mortale peccatum, 
in quod non aliquoties cogitatione, verbo vel opere prolapsus 
fueris. Sub haec divina beneficia toto vitae transactae tempore 
tibi praestita recole, et attende, num accuratam de illorum 
recto usu rationem Deo reddere possis. 

Dic, obsecro, quibus in rebus infantiae, juventutis, ado- 
lescentiae, et ut uno verbo dicam, totius vitae tuae tempus 
insumpsisti? quorsum quinque sensus extrinsecos et animi 

facultates a Deo hunc in finem tibi donatas, ut eas ad illius 
cognitionem ac ministerium impenderes, contulisti? Ad quid 
oculos nisi ad vanitates contemplandas convertisti ? aures qui¬ 
bus sermonibus nisi mendacibus et fabulosis adhibuisti? lin¬ 
gua, quid nisi blasphemias et murmurationes protulit? Quid 
gustu, quid tactu nisi lascivias et voluptates carnis percepi¬ 
sti? quomodo sanctorum Sacramentorum remedio, a Deo sin¬ 
gulari munere tibi concesso, usus fuisti? Quam gratiarum 
actionem ei pro beneficiis, quibus te affecit, reddidisti? qua 
prompti tu dine sanctis ejus inspirationibus satisfecisti? quibus 
in rebus sanitatem et vires naturales consumpsisti ? bona for¬ 
tunae qua ratione dispensasti ? occasionibus et commoditatibus 
bene vivendi tibi concessis quo pacto usus fuisti? Quam so- 
licitam proximi tui a Deo tibi commissi curam gessisti? Qui¬ 
bus misericordiae ac beneficentiae operibus ^erga illum usus 
fuisti? Quid respondebis in illo tremendi judicii die, quando 
Deus severissimam horum omnium a te rationem repetet? 0 
arbor arida et sempiternis ignibus atque incendiis destinata! 
quam tunc excusationem praetexes, quando rationem totius 
vitae tuae omniumque et singulorum annorum, mensium, heb¬ 
domadarum, dierum ac momentorum redditura es? Tertio loco 
ea peccata, quae ab eo tempore commisisti, et in dies commit¬ 
tis, posteaquam oculis interioribus divino lumine collustratis, 
illos ad Dei contemplationem erigere coepisti, et invenies, ve¬ 
terem Adamum adhuc in tuis actionibus dominari, radicemque 
illius perversos habitus non paucos in te progerminare. 

Attende, quam parum gratus et liberalis erga Deum 
existas, quam immemor beneficiorum ejus: quam contrarius 
ejus inspirationibus, quam acediosus et remissus in divino 
servitio, ad quod vix unquam debitam alacritatem ac diligen¬ 
tiam aut eam intentionis puritatem, quam deceret, adfers, 
imo potius ob alios mundanos respectus et commoda Deo fa¬ 
mularis. 

Considera praeterea, quam rigidus sis erga proximum, 
et quam indulgens tibimet ipsi, quam amans tuae voluntatis, 

sensualitatis, honoris et omnium, quae ad te pertinent. Aspice, 
quomodo in dies te ipso arrogantior, ambitiosior, iracundior, 
vanior, ad iracundiam pronior, ad malitiam profligatior, ad 
delicias et voluptates proclivior, mutabilior, levior, ad carnis 
vitia propensior, voluptatum, societatum, gaudiorum ac vani¬ 
tatum amantior evadas. Attende tuam in bonis inconstantiam, 
in verbis indiscretionem, in factis imprudentiam, in negotiis 
arduis ac difficilibus aliquando pusillanimitatem, nonnunquam 
temeritatem et audaciam. 

Quarto loco, post peccatorum ordinem ac numerum per¬ 
vestigatum, ea paulisper cum animo tuo pondera, et singula 
in considerationis libram depone, ut perspicere possis, quantis 
miseriis ex omni parte circumdatus sis. Quod ut fiat tres 
hasce circumstantias in peccatis vitae anteactae considera: 
videlicet, in quem peccaveris, cur et quomodo. Quae si tecum 
diligenter expendas, invenies, te per peccatum Deum offendisse, 
cujus bonitas et majestas est immensa, qui tot sibi beneficiis 
hominem devinxit, ut non sint tot arenulae in universo mari, 
quot ille benefacta in hominem cognoscit. 

Sed cur tandem peccasti, et quae fuit vis illa sive oc¬ 
casio, quae te ad crimen aliquod committendum impulit? Mi¬ 
nimum existimationis conservandae momentum, foeda volupta¬ 
tis species, utilitas exigua oculis objecta, et frequenter nulla 
omnino occasio, sed mala tantum consuetudo et Dei quidam 
contemptus. 

At heu quomodo peccasti? tanta cum facilitate, tam in¬ 
signi cum audacia, tam exiguo cum timore et conscientia, imo 
tali cum securitate et voluptate, quasi negotium tibi esset 
cum Deo ligneo, qui nullam eorum, quae in mundo aguntur, 
curam habeat, nec quidquam eorum videat aut intelligat. Hic- 
cine est honor supremae huic majestati debitus ? haeccine be¬ 
neficiorum ejus repensio? Talibusne obsequiis pretiosum san¬ 
guinem in cruce tui causa profusum, flagella et colaphos pro 
te perlatos remetiris? 0 te miserum, qui in talem ac tantam 
majestatem peccasti; miseriorem, qui tam levi ex causa in 

eum peccasti; miserrimum et maxime deplorandum, qui ruinam 
tantam non sentis, et quasi post peccatum securus, nullam 
damnationem metuis; atque idcirco peccata tua minime defles. 

Utile praeterea fuerit, ut in hac consideratione aliquam¬ 
diu permaneas teque nihil aestimes, et certo tibi persuadeas, 
te nihil a te ipso, praeter peccatum, habere; caetera omnia 
a divina benignitate existere. Etenim evidentissimum est, omnia 
bona tum naturae, tum gratiae, quae prioribus excellentiora 
et potiora sunt, ab ipso proficisci. Ipse namque est auctor 
gratiae praedestinationis (quae ceterarum veluti fons est et 
origo), gratiae vocationis, gratiae comitantis, gratiae perse¬ 
verantis et gratiae vitae aeternae. Quid igitur habes, unde 
merito gloriari possis, praeter nihilum et peccatum? Hoc ni¬ 
hilum quod tibi soli attribuere potes, diligenter et accurate 
perpende, caetera soli Deo adscribe: ut clare ac manifeste 
perspicias, quis tu, et quis ille sit, et hinc conjicias, quan¬ 
tum te oporteat de temetipso diffidere, et quam firmam in 
Deo spem et fiduciam repositam habere; illum amare, ternet- 
ipsum in illo glorificare, non in te, nisi quatenus gratia il¬ 
lius in te libere operatur. 

His attenta meditatione pertractatis et digestis, ad quan¬ 
tam potes maximam tuiraet contemptionem transi. Puta, te 
similem esse arundini vacuae, quae quolibet vento exagitatur 
et flectitur, sine gravitate, sine virtute, sine constantia, sine 
stabilitate, et ut uno verbo dicam, sine ullo esse. Aestima, 
te esse Lazarum quatriduanum mortuum, putens et abomina¬ 
bile cadaver, vermibus scatens, et usque adeo foedum, ut 
transeuntes oculos avertere et nares occludere cogantur, ne 
foeto rem tuum oculis aut naribus hauriant. Crede, te omnibus 
his abominabiliorem esse coram Deo et Sanctis. Indignum 
te reputa, qui oculos ad coelum erigas, qui terram calces, 
quem terra sustineat, et cui res creatae serviant; imo ne di¬ 
gnum quidem pane, quo vesceris, et a&re, quem attrahis. 
Abjice te cum publica illa Evangelica peccatrice ad pedes 
Salvatoris, vultu confusionis ac erubescentiae pleno, non ali- 

ter ae foemina in adulterio invonta se marito suo praesenta¬ 
ret, et veniam peccatorum tuorum cum dolore intrinseco et 
vera poenitentia ab eo pete, ut pro bonitate ac misericordia 
sua immensa te denuo in gratiam et in domum suam reci¬ 
pere dignetur. 

Meditatio Feriae tertiae. 

Hac die miserias vitae humanae considerabis, ex quarum 
meditatione mundanae gloriae vanitatem perspicies, doceberis- 
que, quantum te omnem mundi gloriam contemnere oporteat, 
quandoquidem adeo fragili fundamento fluxae vitae nostrae 
innititur. Cujus miseriae cum innumerae sint, septem prima¬ 
rias tantummodo in meditationem assumes. 

Considera igitur primo vitae hujus brevitatem, utpote 
quae septuaginta vel octoginta tantum annis definita est, 
quidquid amplius, ut ait Propheta (Jerem. 20, 18), labor 
et dolor est. Si ex hoc tempore detrahas infantiam, quae 
potius est vita bestiae quam hominis, illud item tempus, quod 
dormiendo consumis, quoniam dum somno indulges, usu ra¬ 
tionis, quae sola hominem a caeteris creaturis secernit, pri¬ 
vatus es, tempus vitae tuae brevius, quam unquam aestima¬ 
veras, esse comperies. Hoc tempus si cum aeternitate futuri 
saeculi comparaveris, minus quam momentum esse animad¬ 
vertes. Conjice hinc, quam stulti et amentes sint, quantoque 
in errore versentur hujus mundi amatores, qui, ut unico mo¬ 
mento brevissimae hujus vitae gaudiis fruantur, aeternitatis 
jacturam facere non verentur. 

Deinde incertitudinem vitae hujus (quae est miseriarum 
altera) expende. Etenim non tantum brevissima est, sed in¬ 
super brevitas illa incertissima est et maxime dubia: Quotus- 
quisque enim est, qui ad sexagesimum ac octogesimum aeta¬ 
tis annum perveniat? Quam multi in ipso vitae ingressu ex- 
tinguuntur? Quam innumeri in flore juvenilis aetatis per¬ 
eunt? Nescitis, ait Christus (Mare. 13, 35), quando Domi- 

nus vester venturus sit, an in prima vigilia, an in secunda , 
an in tertia, an demum in ipso gallicinio. Quod ut clarius 
intelligas, reduc tibi memoriam multorum amicorum, praeci¬ 
pue domesticorum, aliorumque dignitatis alicujus aut auctori¬ 
tatis virorum, quos mors inexorabilis in diversis aetatibus ex 
bac vita inopinato sustulit, omnesque illorum spes et cogita¬ 
tiones irritas et inanes fecit. 

Tertio considera hujus vitae fragilitatem, quam invenies 
quovis vitro fragiliorem esse, siquidem aer infestior, sol fer- 
ventior, fluxus aquae frigidior, inedia protractior, febris ar- 
dentior, et quaevis alia corporis intemperatio homini saepe 
vitam eripit, uti quotidie cernimus in multis, qui ex minima 
rerum paulo ante enumeratarum, in florida etiam et vigenti 
aetate, prosternuntur et extinguuntur. 

Quarto, considera hujus vitae inconstantiam et mutabi¬ 
litatem, quae nunquam diu in eodem statu permanet. Aspice 
mutationes corporum, quae diu eadem dispositione et sanitate 
non gaudent. Mutationes deinde animarum, quae non aliter 
ac mare fervens et diversis ventorum flatibus agitatum a suis 
passionibus, inordinatis appetitionibus, ac denique cogitationi¬ 
bus fluctuantibus et mentem hominis in omni fere eventu 
perturbantibus impelluntur et agitantur. Mutationes denique, 
quas appellant fortunae, quae non patitur res humanas diu 
in eadem felicitate ac prosperitate consistere, sed eas rotae 
instar sine intermissione volvit et revolvit. Considera hic etiam 
continuum vitae nostrae motum, quae nunquam nec interdiu 
nec noctu quiescit, sed sine cessatione progreditur, et quoti¬ 
die magis magisque se ipsam perdit atque consumit, ita ut 
non inepte comparari posse videatur candelae, quae paulatim 
se ipsam consumit, et quanto clarius lucet et ardet, tanto 
citius ad finem pervenit, necnon flori, qui mane oritur, me¬ 
ridie flaccescit, et occidente sole penitus exarescit. Quod Deus 
per Isaiam Prophetam (Is. 40, 6) de hac mutatione loquens 
pulchre adumbravit, cum ait: Omnis caro foenum, et omnis 
gloria ejus quasi flos agri . 

Quae verba S. Hieronymus explanans ait 1 : Eevera si 
quis fragilitatem carnis aspiciat, et quod per horarum mo¬ 
menta crescimus et decrescimus, nec in eodem manemus statu, 
ipsumque, quod loquimur, dictamus et scribimus, de vitae 
nostrae parte praetervolat, non dubitabit carnem foenum di¬ 
cere et gloriam ejus quasi florem foeni sive prata camporum. 
Qui dudum infans, subito puer, qui puer repente juvenis, et 
usque ad senectutem per spatia mutatur incerta, et ante se 
senem intelligit, quam juvenem non esse se miretur. Pulchra 
mulier, quae adolescen tui orum post se trahebat greges, arata 
fronte et anilibus obducta rugis contrahitur, et quae prius 
amori et voluptati, postea fastidio est. 

Considera quinto, quam fallax et subdola sit haec vita 
(quae conditionum ejus iniquissima est, qua innumeros mundi 
amatores ac in se fiduciam suam caeca mente collocantes de¬ 
cipit). Etenim cum sit foeda et turpis, nos illam tamen spe¬ 
ciosissimam ; cum plena fellis et amaritudinis, nos illam sua¬ 
vissimam; cum brevissimis terminis circumscripta, nos illam 
longam; cum plena infelicitatis et miseriarum, nos tamen il¬ 
lam usque adeo felicem et amabilem existimamus, ut nullum 
sit periculum, nullum discrimen, cui se homines pro illius 
conservatione non objiciant, etiam cum aeternae vitae ac fe¬ 
licitatis jactura, dum ea, quae illos hac felicitate indignos 
constituunt ac spoliant, admittere non verentur. 

Considera sexto, praeter brevitatem aliasque conditiones 
jam enumeratas, illud exiguum tempus vitae nostrae, quod 
vivimus, esse subjectum innumeris miseriis, tum corporalibus, 
tum spiritualibus, ita ut haec vita merito appellari possit 
torrens lacrymarum et oceanus infinitarum molestiarum. S. 
Hieronymus refert 2 , Xerxem, illum regem potentissimum, qui 
subvertit montes, maria constravit, cum de sublimi loco infi¬ 
nitam hominum multitudinem et innumerabilem vidisset exer- 


1 Lib. II. Comment. in Is. c. 40. 

2 Epist. ad Heliodor. n. 18. 

citum, flevisse, quod post centum annos nullus eorum, quos 
tunc cernebat, superfuturus esset. Et statim subjungit: 0 si 
possemus in talem ascendere speculam, de qua universam 
terram sub nostris pedibus cerneremus, jam tibi ostenderem 
totius orbis ruinas, gentes gentibus, et regnis regna collisa, 
alios torqueri, alios necari, alios absorberi fluctibus, alios ad 
servitutem trahi, hic nuptias, ibi planctum, illos nasci, istos 
mori; alios affluere deliciis, alios mendicare, et non Xerxis tan¬ 
tum exercitum, sed totius mundi homines, qui nunc vivunt, 
in brevi spatio defuturos. 

Intuere hic paululum infirmitates et labores corporum, 
passiones et cogitationes animorum; pericula in omni statu 
atque in omni aetate hominibus intenta, et quotidie clarius 
hujus vitae miserias intelliges: ut cum perspexeris, quid de 
hoc mundo sperari possit, tu eum magnanimiter cum omni¬ 
bus, quae ad eum pertinent, contemnas. 

Harum miseriarum extrema est mors, quae sive corpus, 
sive animam respicias, omnium rerum est terribilissima. Et¬ 
enim hoc momento corpus cunctis hujus mundi rebus omnino 
nudatur et anima in eo puncto constituitur, quo judicium de 
illa in omnem aeternitatem feretur. 

His accurate considerandis edoceberis, quam hujus mundi 
gloria sit brevis et misera, utpote cum amatorum illius vita, 
aliis conditionibus quam modo enumeratis, non gaudeat, quan¬ 
tumvis etiam magni eam aestiment, et hinc judicare poteris, 
quantum eam contemnere et odisse debeas. 

Meditatio Feriae quartae. 

Hac die de morte meditationem institues, quae conside¬ 
ratio utilissima est, tum ad veram sapientiam acquirendam, 
tum ad peccatum fugiendum, tum denique ad homines exci¬ 
tandos et commovendos, ut tempestive rationes suas, quas 
tum reddituri sunt, subducant et ordinent. 

Considera primo horae illius, in qua mors te aggressura 

est, incertitudinem, cujus neque diem, neque locum, neque 
statum, in quo te inveniet, cognitum habes: credis duntaxat, 
te aliquando moriturum esse, de reliquo plane ignarus es, 
nisi quod hominem tum plerumque adoriri soleat, cum mini¬ 
mum de illa cogitans longe se abesse a morte arbitratur. 

Considera secundo separationem illam acerbissimam, quae 
in mortis articulo fiet, non modo ab omnibus praesentis vitae 
rebus, quas dilexisti; verum etiam animae a corpore, cujus 
societas, cum sit antiquissima, carissima ei est et amicissima. 
Si enim homo dolenter et acerbe fert, se in exilium relegari, 
patria dulcissima excludi, et a$re illo, quem primum nascens 
hausit, privari, quamvis omnia, quae cara habet, secum aspor¬ 
tare possit: quam acerbe et graviter feret universale illud 
exilium, quo ab omnibus hujus mundi rebus, a domo, a fa¬ 
cultatibus, a patre, a matre, a liberis, ab amicis, incertus, 
quo migrandum sibi sit, separabitur, quo communi aere atque 
luce spoliabitur, quo denique ab omnium humanarum rerum 
commerciis tolletur? Si bos, cum ab altero sejungitur, cum 
quo idem aratrum traxit, mugitu dolorem suum testatur, quos 
tu mugitus, quae suspiria edes, cum te ab omnibus tuis so¬ 
dalibus divelli conspexeris? 

Considera etiam tormentum, quo in eo articulo mens mo- 
rientis cruciatur, cum abstracta ab omni corporali negotio 
secum cogitat, quid paulo post corpori et quid animae even¬ 
turum sit. Quomodo corpus fossa duntaxat septem pedum re¬ 
condendum ac vermium dentibus arrodendum abjiciendum sit: 
quid autem de anima futurum, atque ubi mansura sit, prorsus 
incertum habet. Quae cogitatio mentem morientis vehementer 
excruciat, dum certo cognoscit, superesse gloriam et tormenta 
quaedam sempiterna, ac se utrique aeque propinquum esse, 
nec tamen scire, quid e duobus hisce contrariis sibi in partem 
cessurum sit. 

Hanc afflictionem excipit alia non minor, videlicet ratio 
totius anteactae vitae mox summo judici reddenda, quam etiam 
sanctissimae atque integerrimae vitae viri expaverunt. Arse- 

nius, cum in extremo vitae articulo tremere ac lacrymari visus 
esset, et a discipulis interrogaretur: numquid et ipse mortem 
timeret, respondit: Revera, filioli, metus hic, quo me videtis 
affici, nunquam omnino a me recessit, ex quo factus sum 
Monachus *. 

Tunc omnia peccata vitae anteactae homini in memo¬ 
riam redeunt, eique se repraesentant, non aliter ac acies or¬ 
dinata ad interimendum eum astans, sed et scelera ceteris 
immaniora, ex quibus majorem percepit voluptatem, assiduo 
ante oculos ei obversantur, quae acerbissimo eum cruciatu 
afficiunt atque in magnam salutis desperationem adducunt. 
Memoria etiam praeteritarum voluptatum, quae ante dulcis¬ 
simae videbantur, ei amarissima est, ut non immerito Sapiens 
dicat (Prov. 23, 31. 32): Ne intuearis vinum, quando flave¬ 
scit, cum splenduerit in vitro color ejus; ingreditur hiande 
et in novissimo mordebit ut coluber, et sicut regulus venena 
diffundet. Tale est illud poculum, quod humani generis ini¬ 
micus veneno suo infectum, mundi amatoribus epotandum 
offert, talis est liquor calicis Babylonici forinsecus deaurati. 

Improbus autem homo, tot accusatoribus se circumdatum 
cernens, de judicii exitu metuere incipiet et semetipsum que¬ 
rulis vocibus deplorare. 0 me miserum et infelicem, qui in 
tanto errore hactenus vixi et tam noxias semitas ambulavi, 
quae me nunc sors manet! Si S. Paulus hominem, ea quae 
seminaverit, illa et messurum esse affirmat (Gal. 6, 8), mihi 
qui nihil aliud ita excolui, ut opera carnis, quis inde fructus 
alius sperandus, quam corruptio? Si S. Joannes nihil inqui¬ 
natum coelestem civitatem, quae auro mundissimo constrata 
est, ingressurum esse ait (Apoc. 21), mihi quae pars in ea 
obvenire potest, qui omni genere luxuriae contaminatus sum ? 

Succedunt deinde ecclesiae sacramenta, confessionis, com¬ 
munionis et extremae unctionis, quae sunt extrema ecclesiae 
auxilia, quibus potest homini morienti subveniri. 


1 Simeon Metaph. in vita ejus. Tom. IV. apud Surium. 

Ex omnibus jam dictis circumstantiis considerabis hominis, 
qui male vixerit, ingentes angustias, quibus in exitu suo 
premitur. Quam ardenter desiderabit, se vitam emendatiorem 
egisse: quam austeram etiam vitam deinceps agere cuperet, 
si vita ei longior concederetur; quanto tunc conatu divinam 
opem implorare vellet, quod tamen infirmitatis magnitudo et 
dolores mortis eum circumstantes non sinent, qui tanti erunt, 
ut vix eum cogitationes ad Deum convertere passuri sint. 

Aspice post haec ultimae infirmitatis symptomata mortem 
praecurrentia, et finem adesse nuntiantia; quae horribilia sane 
sunt, atque aspicientibus terrorem non mediocrem incutiunt. 
Stomachus inflatur, vox deficit, pedes emoriuntur, genua fri¬ 
gescunt, nares subsidunt, oculi profunduntur, facies pallescit, 
lingua officio suo ultra non fungitur: et ne multis, conatus 
animae de corpore egredientis sensus omnes perturbat eosque 
sine omni prorsus vigore relinquit. 

Jam vero animae tormenta, quae longe graviora sunt, 
quis explicet ? Etenim tunc in magna lucta et agonia versa¬ 
tur, tum propter dubium salutis eventum, tum propter timo¬ 
rem reddendarum rationum, quae mox ab ea de totius antea- 
ctae vitae gestis repetentur, tum denique quia cum naturaliter 
corpus suum diligat, ab eo separari sine magno dolore et 
angustia nequit, praesertim cum sibi vehementer metuat, ne¬ 
sciens, quid de se futurum sit. 

Animam e corpore egressam contemplatus, duo adhuc 
itinera tibi facienda restant: unum quo corpus usque ad se- 
pulchrum comiteris; alterum quo animam usque ad causae 
suae decisionem assecteris, atque utriusque, corporis nimirum 
et animae, exitum inspicias. Intuere igitur, quid de corpore 
anima spoliato fiat. Aspice, quam pretiosa indumenta', quibus 
illud involvant et sepeliant, conquirantur. Quantam celerita¬ 
tem domestici adhibeant, ut domo quam primum efferatur. 
Considera, qua pompa, quibus ritibus ad sepulchrum gestetur, 
quam solemniter campanae pulsentur, quam diligentem quisque 
de mortuo inquisitionem habeat, officia etiam defunctorum, 

preces circumstantium lugubremque ecclesiae cantum, dum 
sepulchro imponitur et terra obruitur. Amicorum praeterea 
et cognatorum lacrymas et fletus super mortuo ac denique, 
ut uno verbo dicam, omnia, quae circa defunctum agi mos 
est, quousque corpus terra conditum fuerit, cum quo perpe¬ 
tua pariter oblivione memoria illius obruitur. 

Relicto post haec corpore sub terra, animam comitare iter 
instituentem in novam, et hactenus sibi plane incognitam re¬ 
gionem, ubi judicio summi judicis sistetur. Pinge animo te 
huic judicio praesentem adesse, totamque coeli curiam summo 
cum silentio et attentione circumstare, quo judicii hujus exi¬ 
tum et sententiam contempletur. Hic omnium acceptorum ex¬ 
pensorumque districta ratio repetetur. Ratio, inquam, de vita, 
de bonis, de familia, de divinis inspirationibus, de bene agendi 
mediis et occasionibus, de sanguine denique Jesu Christi et 
usu Sacramentorum, ac demum secundum eam, quam de ac¬ 
ceptis rationem reddiderit, sententia pronuntiabitur. 

Meditatio Feriae quintae. 

Hodie de judicio extremo meditaberis, ut hac considera¬ 
tione suscites in animo tuo duos primarios, quos quilibet 
Christianus habere debet, affectus, videlicet timorem Hei et 
odium peccati. 

Primo igitur pone tibi ob oculos, quam sit futura dies 
haec terribilis, in qua omnes causae litigiosae filiorum Adam 
decidentur, et judiciariis processibus totius vitae nostrae finis 
imponetur, et quid de illis in omnem aeternitatem statuendum 
sit, publice in oculis atque conspectu totius mundi pronun¬ 
tiabitur. Hies haec comprehendet in se dies omnium saeculo¬ 
rum praesentium, praeteritorum et futurorum atque omnium 
in eis gestorum rationem severam ab hominibus repetet, omnem- 
que furorem, praeteritis saeculis congestum et thesaurizatum, 
simul in homines effundet. Quia tunc torrens divinae vindi¬ 
ctae, extra limites suos exundabit et tanto validiori cum im- 

petu prorumpet, quanto diutius retentus fuit ac simul omnia 
scelera a mundi creatione commissa obruet. 

Considera secundo horrenda signa, quae diem hunc prae¬ 
cessura sunt. Etenim ut Salvator ait (Luc. 21, 25), « erunt 
tum signa in sole, luna et 'stellis», atque omnibus creaturis 
coelestibus et terrestribus, quae finem suum propinquare in- 
telligentes, tremere ac concuti ante ruinam incipient. Homi¬ 
nes enim, ut idem Salvator ait, aridi, attenuati et a morte 
latum vix unguem dissiti, percipientes horrendos fremitus 
maris, videntes etiam ingentes illius exspumationes, exunda¬ 
tiones et elevationes, atque ex his miserias et calamitates, 
quas haec signa portendunt ac mundo minantur, conjicientes, 
tanto stupore ac horrore defixi erunt, ut velut exanimes sine 
colore, sine voce, sine specie humana hinc inde oberraturi 
sint, mortui, antequam moriantur: damnationem que suam 
ante sententiae prolationem horrentes, damna etiam futura 
sua imaginatione metientes. Quilibet eorum magnitudine pa¬ 
voris adeo de seipso solicitus erit, ut de aliis, sive sint pa¬ 
rentes, sive mariti, sive conjuges, sive amici, sive socii, nullam 
omnino curam aut cogitationem suscepturus sit. 

Tertio imaginare tibi diluvium illud ignis universale, 
quod judicium hoc praecedet: formidabilem tubae illius, quam 
unus Archangelorum inflabit, sonitum: qua omnes totius mundi 
populi, ut unum in locum divino, judicio se sistant, convoca¬ 
buntur ac denique tremendam illam majestatem, quacum su¬ 
premus vivorum ac mortuorum Judex huic judicio praesidebit. 

Quarto considera, quam exacta et severa a singulis tum 
ratio repetetur. « Vere scio (inquit S. Job 9, 3), quod non 
justificetur homo compositus Beo . Si voluerit contendere cum 
eo, non poterit respondere unum pro mille». Quid igitur fiet de 
homine, cum Deus illum juxta suae justitiae rigorem tractare 
coeperit ? Quando illum intrinsecus in conscientia sic alloquetur: 

0 homo perverse ac improbe, quid vidisti in me, propter 
quod, me per summum nefas spreto, hostibus meis te adjun¬ 
xisti? Ego te ad imaginem et similitudinem meam condidi, 

lumine fidei illuminavi, christiana fide a primis annis imbui, 
sanguine proprio redemi, tua causa jejunavi, vigilavi, oravi, 
itinerum molestias suscepi, sanguinem sudavi aliasque mole¬ 
stias in hac vita quam plurimas pertuli. Tui amore persecu¬ 
tiones, injurias, blasphemias, irrisiones, contemptus, contu¬ 
melias, tormenta et crucem denique ipsam sustinui. Testis est 
haec crux mea, testes sunt hi clavi, testes haec vulnera, quae 
manibus et pedibus meis impressa conspicis; testes denique 
coelum et terra, quae passionis meae inspectores exstiterunt. 
Quo pacto animam tuam tractasti, quam ego pretiosi sanguinis 
mei lytro redemi? Qua in re pretiosam hanc margaritam 
inaestimabili pretio a me coemptam impendisti? 0 genimen 
viperarum, cur potius elegisti hosti meo cum magno labore 
ac dolore inservire, quam mihi Creatori et Redemptori tuo 
cum jucunditate ac voluptate famulari ? Ego te frequenter vo¬ 
cavi, et tu vocationi meae respondere noluisti; ego januam 
cordis tui pulsavi et aperire mihi renuisti; expandi manus 
meas in cruce et neglexisti, despexisti omnia consilia, promissa 
et comminationes meas. Pronuntiate igitur nunc, o Angeli, 
sententiam atque judices estote inter me et vineam meam: 
« Numquid amplius aliquid facere potui vineae meae, quod 
non feci»? (Is. 5, 3. 4). 

Quid hic respondebunt improbi et divinarum rerum irri¬ 
sores? qui virtutem exsibilarunt, simplicitatem deriserunt et 
mundi leges exactius observarunt quam divinas? qui aures 
suas ad Dei voces obstruxerunt ? qui divinas inspirationes con¬ 
tempserunt? qui praeceptis Dei rebelles ac beneficiis ejus in¬ 
grati exstiterunt? Quid dicent libertini illi, qui omnium fia- 
gitiorum sibi licentiam permittentes, ita vixerunt, quasi Deum 
non esse, aut humanarum rerum nullam curam gerere arbi¬ 
trarentur? Quid qui proprias libidines, voluptates et commoda 
pro lege ac regula secuti sunt? « Quid facietis (ait Isaias 
10, 3. 4) in die visitationis et calamitatis de longe venien¬ 
tis? et ubi derelinquetis gloriam vestram , ne incurvemini sub 
vinculo et cum interfectis cadatis »? 

Quinto considera terribilem illam sententiam, qua finito 
judicio supremus judex impios omnes percellet, quam tam 
horribili voce intonabit, ut ad prolationem illius omnium as¬ 
sistentium aures tinniant. Ut enim Isaias ait (30, 27): « La¬ 
bia ejus repleta sunt indignatione et lingua ejus quasi ignis 
devorans ». Nam quae flammae possint esse tam ardentes, 
uti sunt haec verba (Matth. 25, 41): « Discedite a me, ma¬ 
ledicti, in ignem aeternum, qui paratus est diabolo et an¬ 
gelis ejus». Cujus sententiae unumquodque verbum plenum 
est atroci dolore. Quis enim comprehendere sufficiat, qualis 
sit ista separatio, qualis maledictio, qualis ignis, qualis socie¬ 
tas, qualis denique illa aeternitas, cui per hanc sententiam 
improbi adjudicantur. 

Meditatio Feriae sextae . 

Hac die poenas inferni considerabis, ut ex earum inspe¬ 
ctione majorem in timore Dei ac peccati detestatione stabili¬ 
tatem adipiscaris. 

Has poenas, docet auctor Fascicularii 1 , meditandas esse 
et imaginandas nobis secundum quasdam similitudines a sanctis 
viris hac de re traditas: quare non inconveniens fuerit (ut idem 
eodem loco ait) infernum sibi imaginari tamquam chaos hor¬ 
ribilissimum, lacum subterraneum, puteum profundissimum et 
totum ignitum; aut tamquam civitatem magnam et horribi¬ 
lem et penitus tenebrosam, obscurissimis et tenebrosissimis 
flammis succensam, clamantibus, ululantibus et plangentibus 
universis prae inexplicabilibus doloribus. In hoc loco infelici 
et deplorando duo genera poenarum sunt, quorum alterum 
poena sensus, alterum poena damni appellatur. 

Quod ad prius attinet, considera, nullum esse in damnatis 
sensum extrinsecum sive intrinsecum, qui non propria poena 
crucietur. Nam quemadmodum damnati omnibus simul mem- 


: Operis usque adhuc falso S. Bonaventurae adscripti, cap. 3. 

bris et sensibus Deum offenderunt, illisque tamquam instru¬ 
mentis et armis usi sunt, quibus, neglecta Dei societate ac 
lege, servirent peccato; ita divina justitia constituit, ut uni¬ 
cuique illorum propria supplicia secundum meritum irrogen¬ 
tur. Oculi enim lascivi et impudici horribili daemonum aspe¬ 
ctu cruciabuntur. Aures, quae mendaciis et detractionibus aliis¬ 
que impuritatibus patuerunt, inconditis vocibus, clamoribus, 
blasphemiis et ululatibus personabunt. Nares, quae suavia 
odoramenta et suffitus hauserunt, intolerabili foetore torque¬ 
buntur. Gustus, qui cibis delicatis et dulci potu delectatus 
est, intolerabili fame sitique ardentissima excarnificabitur. 
Lingua, quae detractiones et murmurationes protulit, felle 
draconum potabitur. Libidinosus, qui illicitis desideriis suis 
semper morem gessit, glaciei collo tenus immergetur, et uti 
S. Job ait (Job 24, 19), « ab aquis nivium transibit ad ca¬ 
lorem nimium », ad flammas videlicet ignis et sulphuris. 

Sed nec interioribus sensibus sua deerunt supplicia. Ima¬ 
ginatio dolorum praesentium apprehensione, memoria praete¬ 
ritarum voluptatum recordatione, intellectus futurorum metu, 
voluntas incredibili in Deum odio ac rabie cruciabitur. Deni¬ 
que omnia mala simul coadunata cum omnibus suppliciis, 
quae mente fingi et cogitari imaginando possunt, illic erunt. 

Ibi, ut D. Gregorius ait \ erit frigus intolerabile, ignis 
inextinguibilis, vermis immortalis, foetor, quem nemo poterit 
perferre, tenebrae palpabiles, fiagella carnificum, larvae dae¬ 
monum, confusio peccatorum et desperatio bonorum omnium. 
Dic mihi, si vel exiguam partem horum cruciatuum minimo 
temporis spatio sustinere intolerandum et valde molestum tibi 
videtur; quid erit totam hanc malorum Iliadem uno eodem- 
que tempore, in omnibus membris et sensibus externis et in¬ 
ternis, non una modo nocte, nec mille tantum noctibus, sed 
in omnem saeculorum aeternitatem tolerare? Quis sensus, 


In illa verba Evang., ubi erit fletus et stridor dentium. 
P. Gaudentius. Vol. II. 

quae lingua, quae mens humana hoc concipere, ne dicam verbis 
exprimere queat? 

Et tamen istae poenae omnium, quas damnati patiuntur, 
nondum sunt gravissimae; alia superest sine comparatione acer¬ 
bior, quam Theologi appellant poenam damni, quae consistit 
in perpetua privatione divinae visionis, ac Dei et Sanctorum 
gloriosae et beatissimae societatis; poena enim quaelibet in se 
tanto gravior est, quanto praestantiori bono hominem spoliat ; 
cum autem Deus sit summum atque essentiale bonum, omnium 
bonorum maximum, utique illo carere est malorum omnium 
gravissimum. 

Hi sunt generales damnatorum cruciatus: praeter quos 
sunt et alii particulares, quibus singuli juxta scelerum suo¬ 
rum qualitatem torquebuntur. Etenim alia erunt supplicia su¬ 
perborum, alia invidorum, alia avarorum, alia luxuriosorum, 
alia denique ceterorum vitiorum. Mensura doloris ibi adaequa¬ 
bitur mensurae voluptatum in praesenti vita perceptarum: 
confusio par erit gloriae ac praesumptioni, inopia et egestas 
abundantiae: fames et sitis gulae et deliciis praeteritis. 

Suppliciis hactenus enumeratis adjicienda est aeternitas 
durationis, quae omnium veluti sigillum et clavis est. Nam 
viderentur aliqua ratione tolerabilia, si finem aliquando ha¬ 
bitura essent. Quod enim certo tempore definitum est, arduum 
esse non potest; sed supplicium illud interminabile, sine so¬ 
la tio, sine refrigerio, sine di minutione, ubi nulla spes superest, 
quod aliquando finis futurus sit vel cruciatuum, vel eorum, 
qui eos infligunt, vel eorum, qui tolerant; sed est quasi per¬ 
petuum et irremissibile exilium, sine ulla spe revocationis, 
illud demum diligenter et attente consideratum homini stupo¬ 
rem injicere mentem que eripere ac ad timorem salutarem il¬ 
lum excitare potest. 

Ex hac autem suppliciorum aeternitate proficiscitur ingens 
illud odium, quo contra Deum incensi sunt; inde horrendae 
istae blasphemiae et maledicta, quae in Deum impuris fauci¬ 
bus congerunt, dicentes: Maledictus Deus, qui nos creavit, et 

ad mortem sine morte immortalem, quae ita nos cruciat et 
premit, ut tamen nunquam occidat, condemnavit. Maledicta 
sit potentia illius, quae in nos tam graviter animadvertit. 
Maledicta sit sapientia ejus, quae illi omnia nostra scelera 
patefecit. Maledicta sit justitia illius, qua pro peccatis tem¬ 
poralibus aeterna supplicia irrogat. Maledicta sit crux illius, 
quae nobis infructuosa est. Maledictus sanguis, quem profudit, 
quandoquidem ultionem contra nos exposcit. Maledicta sit Dei 
Mater, quae cum sit omnibus pia et clemens advocata, cru¬ 
delissimam et immisericordem se nobis exhibet. Maledicti sint 
Sancti omnes cum Christo regnantes, qui de nostris malis 
laetantur. 

Haec sunt carmina, quae alternatim tota nocte concinunt: 
haec sunt illorum cantica, haec perpetua illorum musica, qua 
clementissimum et justissimum Deum horrendis blasphemiis 
ac maledictis in omnia saecula saeculorum inhonestare et, ut 
ita dicam, proscindere conantur. 

Meditatio diei Sabbati. 

Hac die de gloria beatorum meditationem institues, quo 
cor tuum ad mundi contemptum, ac supernae felicitatis ac 
societatis desiderium acrius inflammes. 

Hujus inaestimabilis gloriae ut cognitionem et gustum 
aliquem assequaris, quinque haec considera: loci nimirum ex¬ 
cellentiam : societatis jucunditatem: Dei visionem: gloriam 
corporum: et perfectionem bonorum omnium illic affluentium. 
In loci excellentia, adverte primum magnitudinem illius obstu¬ 
pendam et admiratione dignissimam. Cum enim in auctoribus 
probatis et fide dignis legis, minimam stellarum coelo infixa¬ 
rum aliquoties terra majorem esse, aliquas etiam terram du¬ 
centies aut trecenties magnitudine superare, oculos deinde ad 
coelum, attollens innumerabilem earum multitudinem in firma¬ 
mento conspicis, tantum etiam inter eas vacui spatii cernis, 
ut multo plures, quam ipsae numero sint, inter eas commode 

locari possint: quomodo non totus obstupescis, ac in admira¬ 
tione tantae magnitudinis, necnon ejus, qui tantam molem fa¬ 
bricatus est, defixus, a temetipso relictis sensibus deficis. 

Deinde considera pulchritudinem illius, quam nulla lin¬ 
gua potest exprimere. Etenim si Deus in hoc exilio et valle 
miseriarum plurima stupendae venustatis et elegantiae condi¬ 
dit, quanti decoris et speciei locus iste censendus est, quem 
Deus voluit esse ordinariam suae gloriae sedem? majestatis 
suae palatium ? electorum suorum domicilium ? et totius volu¬ 
ptatis et jucunditatis Paradisum ? 

Post pulchritudinem considera nobilitatem habitatorum 
hujus loci, quorum numerus, sanctitas, divitiae, species omnem 
nostram imaginationem vincunt. Sanctus Joannes tantam eo¬ 
rum multitudinem esse affirmat, ut dinumerari nequeant. 
S. Dionysius tantam asseverat esse Angelorum multitudinem, 
ut omnium rerum materialium in terris existentium numerum 
superent: quem divus Tliomas sequens existimat, quemadmo¬ 
dum coelorum moles infinitis partibus terram excedit, utpote 
quae coeli comparatione instar puncti se habet: ita spiritus 
gloriosos numero superare omnes res materiales, quas mun¬ 
dus suo complexu continet. Quid cogitari potest mirabilius? 
Certe hoc bene ponderatum et examinatum, satis esset ad 
omnium hominum sensus obstupefaciendos, ac prae nimio stu¬ 
pore a mente alienandos. 

Jam vero si quilibet beatorum spirituum sine compara¬ 
tione speciosior est toto mundo visibili: quid erit hunc incom¬ 
prehensibilem tam formosorum ac splendidorum spirituum nu¬ 
merum intueri? cunctaque illorum officia et perfectiones intel- 
ligere? Quomodo nimirum Angeli nuntia ferant: Archangeli 
ministrent: Principatus triumphent: Potestates exultent: Do¬ 
minationes gubernent: Virtutes fulgeant: Throni inflamment: 
Cherubim illuminent: Seraphim amore ardeant, et omnes una¬ 
nimi consensu Deum laudent. 

Si societas et conversatio bonorum suavis est et jucunda, 
quantae jucunditatis ac dulcedinis erit, tantae Sanctorum mul- 













Meditationes S. Petri de Aleantara. 53 

titudini sociari? Quid erit conversari cum Apostolis? sermo¬ 
nes conferre cum Prophetis? agere cum Martyribus? et omnium 
electorum convictu atque familiaritate gaudere? Si gloriosum 
et jucundum ducis bonis sociari, quid erit illius societate atque 
praesentia frui, quem laudant astra matutina? cujus pulchri¬ 
tudinem sol et luna mirantur? coram quo Angeli in genua 
procidunt, et cuncti spiritus coelestes se prosternunt? Quid 
erit summum illud bonum, quod omnia in se bona complecti¬ 
tur, intueri? mundum illum ingentem omnes in se mundos 
continentem cernere? Quid illum, qui cum unus sit, omnia 
simul est, et qui cum simplicissimus sit, omnium tamen re¬ 
rum perfectiones in se complectitur, contemplari? Majusne ali¬ 
quid humana mens desiderare potest? Si tanti fuit videre et 
audire Salomonem regem, ut regina Saba e longinquis regio¬ 
nibus ob sapientiam illius excitata, diceret (III. Reg. 10, 8): 
« Beati viri tui, et beati servi tui, hi, qui stant coram te 
semper et audiunt sapientiam tuam », quid erit aspicere sum¬ 
mum illum et verum Salomonem? sapientiam illam aeternam? 
majestatem illam immensam? pulchritudinem illam inaestima¬ 
bilem? bonitatem illam infinitam? et quod amplius est, illa 
aeternis saeculis perfrui? Haec est essentialis gloria Sancto¬ 
rum: hic est ultimus finis, et centrum omnium nostrorum 
desideriorum. 

Considera praeterea gloriam corporum, quae quatuor do¬ 
tibus specialibus ornabuntur: nimirum subtilitate, agilitate, 
impassibilitate et claritate; quae tanta erit, ut quilibet ele¬ 
ctorum, Christo attestante, sicut sol in regno patris sui, re- 
fulsurus sit. Si autem sol universum hunc mundum suo splen¬ 
dore laetificat et illuminat; quid facient tot soles splendidis¬ 
simi, qui illic lucebunt ? 

Quid vero de aliis bonis ibi existentibus dicam? Ibi erit 
sanitas sine infirmitate; libertas sine violentia; pulchritudo 
sine deformitate; immortalitas sine corruptione; abundantia 
sine egestate; requies sine perturbatione; securitas sine metu; 
scientia sine errore; abundantia sine moerore; gaudium sine 

tristitia; honor sine contradictione. Vera, ut D. Augustinus 
ait \ ibi gloria erit, ubi laudantis nec errore quispiam, nec 
adulatione laudabitur. Verus honor, qui nulli negabitur digno, 
nulli deferetur indigno, sed nec ad eum ambiet ullus indignus, 
ubi nullus permittetur esse nisi dignus. Vera pax ibi est, ubi 
nihil adversi, nec a se ipso, nec ab alio, quisquam patietur. 
Praemium virtutis erit ipse, qui virtutem dedit, eique seipsum, 
quo melius et majus nihil possit esse, promisit. Quid est enim 
aliud, quod per Prophetam dixit (Ezech. 37, 23; II. Cor. 6, 
16): « Ero illorum Deus } et ipsi erunt mihi populus », nisi 
ego ero, unde satientur? ego ero, quaecumque ab hominibus 
honeste desiderantur, et vita, et pax, et honor, et omnia bona? 
Sic enim et illud recte intelligitur, quod ait Apostolus (I. Cor. 
15, 28), « ut sit Deus omnia in omnibus ». Ipse finis erit 
desideriorum nostrorum, qui sine fine videbitur, sine fastidio 
amabitur, sine fatigatione laudabitur. 

Locus beatorum erit, si amplitudinem spectes, spatiosis¬ 
simus, si decorem, venustissimus, si splendorem, lucidissimus. 
Societas ibi erit optima et jucundissima, nullae ibi temporum 
vicissitudines, non dies nocti, nec nox diei succedet, sed tem¬ 
pus erit semper idem ac sibi simile. Unum erit ibi perpetuum 
ver, quod Spiritus Sanctus flatus sui jucundissima temperie 
semper virens florensque reddet. Ibi omnes laetitia exultabunt 
ac dies festos agent, omnes ibi cantu et symphonia persona¬ 
bunt, ac illi laudem decantabunt, cujus munificentia vivunt et 
regnant in omnem aeternitatem. 

0 civitas coelestis, habitatio secura, regio deliciis omni¬ 
bus affluens: populus sine murmuratione, cives pacifici, homi¬ 
nes sine egestate, utinam de tua felici possessione aliquando 
gaudeam; utinam dies exilii mei in te terminentur! Quando 
aderit dies ista? quando ex hac mortalitate discedam? quando 
veniam et apparebo, Domine, ante faciem tuam ? 


1 Lib. XXII. de civitate Dei c. 30. 

Meditatio diei Dominicae. 

Hanc diem in considerandis divinis beneficiis impende, ut 
Deo gratias agere, atque illius amore, qui tam multa tibi be¬ 
neficia praestitit, validius cor tuum succendere possis. 

Quae cum sint innumera, ex his quinque tantum prima¬ 
ria in meditationem assumes, quae sunt: beneficium creatio¬ 
nis, conservationis, redemptionis, vocationis et beneficia deni¬ 
que particularia tibi specialiter collata. Quoad beneficium crea¬ 
tionis : diligenter examina, quid ante creationem fueris, et quid 
Deus in ea tibi dederit, etiam cum nulla tua merita praeces¬ 
sissent. Aspice corpus cum omnibus membris et sensibus suis: 
animam etiam nobilissimam cum praecipuis viribus et poten¬ 
tiis: intellectu, memoria et voluntate. 

Becordare, quod, quando animam tibi dedit, omnia simul 
donaverit: cum nulla plane perfectio in ulla creatura repeda¬ 
tur, quam homo non habeat in anima sua longe excellentius, 
aut certe possit habere. Unde manifeste sequitur, quando Deus 
tali te munere impertiit, quod in uno cumulo omnia tibi si¬ 
mul largitus sit. 

Ad beneficium conservationis quod attinet: considera, to¬ 
tum esse tuum a divina providentia et dispositione dependere, 
sine qua ne momento quidem temporis subsistere, aut pedis 
passum proferre possis. Praeterea ipsum universum hunc mun¬ 
dum atque omnia, quae in eo continentur, ad tuum usum et 
obsequium condidisse, maria, terram, aves, pisces, animalia, 
plantas ac denique Angelicos etiam spiritus, ad ministerium 
tuum ordinasse. Considera sanitatem, qua uteris, vires, quibus 
viges, vitamque, qua frueris, et haec omnia Dei beneficia esse 
memento, qui ea continuo, per quotidianam nutritionem alia¬ 
que temporalia subsidia in suo vigore conservat. Attende ad 
haec miserias et tribulationes, in quas reliquos mortales quo¬ 
tidie labi et ruere conspicis, a quibus nisi te divina bonitas 
conservaret ac protegeret, aeque facile, ut caeteri homines, in 
eas incidere potuisses. 

Quoad beneficium redemptionis: duo considera. Qualita-/ 
tem et quantitatem bonorum, quae Deus sua redemptione tibi 
lucrifecit: deinde gravitatem et acerbitatem tormentorum, quae 
in corpore et anima quo bona haec tibi conquireret, sustinuit. 
Et ut efficacius obligationem illam, qua Domino propter illa, 
quae tui causa pertulit, obligatus es, agnoscas et sentias, circa 
mysteria passionis ejus, quatuor considera. Nimirum quis sit, 
qui patitur; quid patiatur; pro quo patiatur; et quam ob 
causam patiatur. 

Qui patitur, Deus est. Quid patitur? Supplicia gravis¬ 
sima et contumelias indignissimas, quales nemo unquam ho¬ 
minum in vita sustinuit. 

Pro quibus? pro creaturis ingratis, exsecrandis et inferno 
dignissimis, quae daemone soluto ac libero in suis actionibus 
perversiores sunt. Quam ob causam ? Non ob suam utilitatem 
aut commodum, nec quod nos illud qualicunque ratione me¬ 
ruissemus, sed sua duntaxat caritate, bonitate ac clementia 
impulsus. 

Quoad beneficium vocationis: considera primo gratiam, 
quam a Deo accepisti, quando te Christiana fide imbuit, atque 
inter fideles suos adscripsit, per baptismatis aliorumque Sa¬ 
cramentorum participationem. Si vero post hanc primam vo¬ 
cationem, tum, cum baptismalem innocentiam peccando perdi¬ 
disses, a peccatis extraxit, in gratiae locum restituit et in 
viam salutis aeternae reduxit, quas ei gratiarum actiones po¬ 
teris pro tanto beneficio persolvere? Quanta fuit illa pietas 
et clementia, quod te tot annis tam longanimiter exspectavit? 
quod in tanta scelerum impuritate vitam transigere permisit? 
quod bonis et sanctis inspirationibus visitavit? quod filum 
perversissimae vitae tuae non statim, uti aliorum in eodem 
tecum statu existentium, praecidit? quod denique tam ef¬ 
ficaci et potenti gratia te vocavit, ut a morte ad vitam te 
r osuscitaverit et oculos tuos ad lumen suum intuendum ape¬ 
ruerit? Quanta fuit clementia illa, quod post conversionem 
gratiam tibi largitus sit ad praeterita flagitia amplius non 

revertendi, humani generis hostes superandi, atque in piis et 
sanetis operibus perseverandi? 

Haec sunt beneficia communia, praeterea quae sunt et 
alia secretiora atque nulli cognita, praeterquam illis, qui ea 
receperunt. Sunt praeterea quaedam, eaque non pauca usque 
adeo secreta, ut ne illis quidem, quibus ea conferuntur, clara 
sint, sed ei tantum, qui ea largitus est, pateant. Quoties enim 
commeruisti, ut propter arrogantiae, ingratitudinis aut socor¬ 
diae crimen a Deo derelinquereris, quemadmodum multis mi¬ 
nori etiam ex causa evenit et tamen dissimulavit? Quoties 
Deus singulari sua providentia e malis te exemit, occasiones 
peccandi submovit, inimici laqueos, quos ad tuam perniciem 
extenderat, contrivit, omnesque conatus illius irritos fecit, eo 
quod nollet permittere, ut molitiones illius et consilia contra 
te praevalerent? Quoties egit hoc circa nos, quod S. Petro in 
Evangelio dicit (Luc. 22, 31. 32): « Ecce Satanas expetivit 
vos, ut cribraret sicut triticum: ego autem rogavi pro te, ut 
non deficiat fides tua » ? 

Yerum quis possit secreta haec beneficia plene agnoscere 
praeter Deum? Homo potest facile beneficia majora et clariora, 
quae manibus palpari possunt, pervidere; at ea, quae vocan¬ 
tur privata, quae non consistunt in boni operatione, sed in 
praeservatione a malo, quae mens humana possit perfecte com¬ 
prehendere? Quare aequissimum et rationi valde conveniens 
est, ut immortales Deo gratiarum actiones pro cunctis ejus 
beneficiis rependamus, atque ingenue fateamur nos multo plura 
ab eo accepisse, quam ei reddere possimus tantamque esse 
obligationem, qua ei pro tantis beneficiis obligati sumus, ut 
nullis unquam officiis aut meritis ullo unquam tempore illi 
satisfacere valeamus, cum ne ipsa quidem beneficia numerare, 
aut intellectu comprehendere quisquam possit. 

De tempore et fructu harum meditationum. 

En habes, cliristiane lector, septem priores meditationes, 
in quibus mentem occupare possis qualibet hebdomada, non 

ea lege, ut nefas sit, si aliud aliquid his diebus meditandum 
assumpseris, cum uti supra diximus, quidquid cor ad amorem 
et timorem Dei atque divinorum mandatorum observantiam 
excitare potest, utiliter in meditationem assumi possit. Nos 
autem idcirco ex tanto earum numero lias potissimum selegi¬ 
mus, tum quod primaria fidei nostrae mysteria complectantur, 
tum quod plus illis efficaciae ac virtutis insit, ad corda ho¬ 
minum ad amorem et timorem Dei excitanda, tum denique ut 
Novitiis, qui duce opus habent, cibum praeparatum et prae- 
mansum offeramus, ne in hac materia tamquam peregrini, 
verae semitae ignari, in aliena terra, in incertum per devias 
semitas oberrarent, nunc hoc nunc aliud quid, sine ulla cer¬ 
titudine, am plectentes. 

Praeterea meditationes istae, ut alibi diximus, illis potis¬ 
simum, qui se primum ad Deum convertere incipiunt, hoc est, 
qui recenter a vitae pravitate ad Deum revertuntur, conve¬ 
niunt: Hi enim opus habent earum rerum consideratione, ex 
quibus in animis eorum dolor et horror peccati, Dei timor 
ac mundi contemptus, quae sunt veluti prima vestigia, quibus 
in emendatioris vitae principio insistendum est, excitentur. 
Atque hanc ob causam, recenter ad Deum conversi, hasce con¬ 
siderationes aliquanto tempore continuare debebunt, ut alta 
in Dei timore atque amore ac ceteris virtutibus fundamenta 
jacere valeant. 

De septem Meditationibus aliis Dominicae Passionis , et 
quomodo Dominica Passio meditanda sit. 

Sequuntur septeni aliae meditationes de Christi passione, 
resurrectione et in coelos ascensione, quibus aliae de sanctis¬ 
simae vitae illius gestis adjici poterunt. 

Notandum vero est, in Christi passione sex praecipue 
meditanda esse; nimirum acerbitatem dolorum ejus, ut ei 
compatiamur. Peccatorum nostrorum gravitatem, quae horum 
cruciatuum causa fuere, ut ea detestemur. Beneficii hujus ma-' 

gnitudinem, ut pro illo gratias ei referamus. Excellentiam di¬ 
vinae eharitatis et bonitatis in ea relucentis, ut eum ferven¬ 
tius diligamus. Mysterii convenientiam, ut ex ea in admira¬ 
tionem rapiamur. Et virtutum Christi, quae in illa emicant, 
multitudinem, ut eas partim intueamur, partim admiremur. 
Quare in ipsis meditationibus aliquando ex intimo cordis com¬ 
patiemur Christi doloribus, qui fuerunt maximi; tum propter 
corporis ejus teneritudinem, tum propter amoris excessum, 
tum quia illos sine alicujus consolationis admissione, uti suo 
loco dicemus, sustinuit. Aliquando vero excitabimus in nobis 
dolorem de peccatis nostris, considerando nimirum, quod illa 
immanibus his cruciatibus causam praebuerint. Nonnunquam 
vero amoris in nobis ignem succendemus ex consideratione 
amoris illius immensi, quem Christus in cruce declaravit, ac 
toti mundo patefecit. Ac illius beneficii, quod nobis in pas¬ 
sione praestitit, quia tam ingenti cum pretio, et tam abun¬ 
danter nos redemit, cujus redemptionis nos soli fructus et 
commoda capimus. Quandoque contemplabimur, quam conve¬ 
nientem Deus modum elegerit, ut nostris miseriis mederetur; 
hoc est, ut pro nostris sceleribus satisfaceret, necessitatibus 
nostris subveniret, gratiae suae consortes faceret, superbiam 
nostram deprimeret, ad mundi contemptum, ad crucis, ad pau¬ 
pertatis, ad austeritatum, ad injuriarum, ac denique ad omnium 
aliorum laudabilium laborum amorem ac hilarem tolerantiam 
induceret. Praeterea non abs re fuerit, ipsa virtutum exempla, 
quae in tota Christi sanctissime acta vita et passione princi¬ 
palius emicuerunt, inspicere, nimirum ipsius mansuetudinem, 
patientiam, obedientiam, misericordiam, paupertatem, carita¬ 
tem, humilitatem, benignitatem, modestiam ceterasque virtutes, 
quae in singulis propemodum actionibus illius, non aliter ac 
stellae in firmamento, relucent; idque eo potissimum fine, ut 
illas, quoad possumus, imitemur, otium fugiamus, mentemque 
et gratiam, quam ab illo hujus rei gratia accepimus, totam in 
hoc impendamus, ut sic pro viribus, quantum ipse dederit, illum 
sequamur, atque vestigiis illius insistamus. Haec est optima at- 

quo utilissima methodus, Dominicam passionem meditandi, vi¬ 
delicet ad imitationem, unde transitus fiet ad transformationem, 
ut quis dicere valeat cum Apostolo (Galat. 2, 20): Vivo autem, 
jam non ego, vivit vero in me Christus . Praeterea in Domi¬ 
nicae passionis meditatione Christus nobis contemplandus est, 
tamquam eum prae oculis haberemus et praesentes, quaecun¬ 
que passus est, intueremur: nec soli passionis historiae in¬ 
haerendum est, sed animadvertendae quoque sunt aliae cir¬ 
cumstantiae, nominatim hae quatuor: quis sit, qui patitur, 
pro quo, quomodo, et cur. Qui patitur, Deus est, omnipotens, 
infinitus, immensus. Pro quo? pro maxime ingrata et suorum 
beneficiorum immemore totius mundi creatura. Quomodo? cum 
profundissima humilitate, charitate, benignitate, mititate, mi¬ 
sericordia, patientia, modestia etc. Cur? non propter suum 
commodum nec nostra merita, sed propter immensam pie¬ 
tatem, misericordiam, bonitatem suam et summum amorem 
nostri. 

Denique non tantum contemplandi sunt in suppliciorum 
Christi meditatione dolores illius extrinseci, sed etiam angu¬ 
stiae interiores: multo enim plura considerari possunt in 
anima Christi, quam in corpore; tum propter cruciatuum 
acerbiorem ibi sensum, tum propter alia effecta et considera¬ 
tiones in ea existentes. Praemissa hac brevi praefatione, ad 
ipsorum mysteriorum passionis Dominicae tractationem ve¬ 
niamus. 


II. 

Meditationes aliae septem de Dominica Passione. 

Meditatio Feriae secundae. 

Hac die, postea quam signo crucis te munieris, ac, uti 
saepe dictum est, te praeparaveris, expendes tecum lotionem 
pedum ac sanctissimae Eucharistiae Sacramenti institutionem. 

Considera igitur, anima mea, in hac coena dulcem ac 
benignum Jesum. Contemplare inaestimabile illud humilitatis 
exemplum, quod tibi praetulit, ac imitandum proposuit, dum 
e mensa, cui assidebat cum discipulis, surgens, discipulorum 
suorum sordidos pedes abluit. Quid est hoc, quod agis, bone 
Jesu? 0 dulcis Jesu, cur immensa tua majestas usque adeo 
se demittit ? Quid tecum ipsa cogitasses, quid mente voluisses, 
anima mea, si Deum ad pedes hominum procumbentem, atque 
ante ipsum Judam prostratum conspexisses? 0 crudelem et 
immitem hominem, non potuit tanta humilitas cor tuum per- 
mollire? non valuit tanta benignitas et dulcedo intima tua 
penetrare atque a concepto facinore te abducere ? Fierine pot¬ 
est, ut dulcem hunc agnum vilissimo pretio vendere decreve¬ 
ris? Et si ita se res habebat, quomodo hoc insigne humilitatis 
exemplum conscientiam tuam non pupugit atque ad meliorem 
te mentem adduxit? 0 manus candidissimae, quomodo contre¬ 
ctare quivistis tam foetidos, contaminatos et graveolentes pe¬ 
des? 0 manus purissimae, non fuit vobis molestum et grave, 
illos pedes, qui itione ac reditione ad vestri sanguinis vendi¬ 
tionem commaculati et sordidati fuerunt, contingere atque 
abluere? 0 ter felices Apostoli, non exhorruistis et contre¬ 
muistis ad tantae humilitatis aspectum? Petre, quid agis? 
Tune sustinebis, ut summae majestatis Dominus tibi pedes 
lavet? S. Petrus totus stupore atque admiratione spectaculi 
hujus attonitus, cum Dominum ante pedes suos procubantem 
videret, exclamavit: Domine , tu mihi lavas pedes ? Annon es 
tu Filius Dei viventis ? Numquid es tu mundi totius creator, 
coelorum pulchritudo, paradisus Angelorum, remedium homi¬ 
num, splendor paternae gloriae et fons profundissimus divinae 
sapientiae? Tune igitur mihi pedes abluis? Quomodo tu tan¬ 
tae majestatis et gloriae Dominus, ad tam vile ministerium 
te humilias ? 

Considera deinde, quomodo singulorum pedes, post lotio¬ 
nem, linteo, quo se praecinxerat, extergat; simulque oculos 
mentis aperi: ad contuendam in his mysteriis redemptionis 

nostrae repraesentationem. Linteum hoc omnes pedum sordi¬ 
dorum maculas ita detersit et collegit, ut pedibus mundis re¬ 
manentibus linteum maculatum et sordidatum fuerit, 

Quid autem contaminatius homine, qui in peccatis con¬ 
ceptus est? Et quid venustius, quid mundius Christo Spiritus 
Sancti operatione concepto? Dilectus meus (ait sponsa in 
Cant. 5, 10) candidus et rubicundus , electus ex millibus. Et 
tamen purissimus et speciosissimus hic Christus, in se omnes 
animarum nostrarum sordes recepit, de quibus, cum nos mun- 
dasset, ipse nostris se impuritatibus (qualem in cruce ipsum 
contemplaris) commaculavit. Adverte denique, quibus verbis 
Salvator noster actioni huic finem imponat. 

Exemplum, inquit, dedi vobis, ut quemadmodum ego feci 
vobis, ita et vos faciatis . Quae verba non tantum pertinent 
ad praesens factum et humilitatis exemplum, sed ad omnes 
alias actiones totius vitae Christi, quae est norma perfectis¬ 
sima et absolutissima omnium virtutum, humilitatis speciatim, 
quae nobis hic ad vivum repraesentatur. 

De Sanctissimae Eucharistiae Sacramenti institutione. 

Qui de augustissimo corporis et sanguinis dominici my¬ 
sterio aliquid comprehendere desiderat, certo statuere debet, 
nullam esse linguam, quae amorem illum Jesu Christi arden- 
tissimum et effusissimum, quo erga ecclesiam sponsam suam 
et erga animas in gratia sua existentes, quarum unaquaeque 
sponsa ipsius est, flagrat, verbis exprimere possit. Cum enim 
dulcissimus hic sponsus ex praesenti vita discedere, atque ec¬ 
clesiam sponsam suam relinquere statuisset, ne hic abitus oc¬ 
casio ei fieret obliviscendi sponsi sui, dedit ei sanctissimum 
hoc Sacramentum, in pignus ac memoriale, in quo ipse prae¬ 
sens esset, nolens alias inter ipsum et sponsam suam arrhas 
sive pignora intercedere, quam semetipsum. 

Deinde sponsus quandoquidem diu a sponsa abfuturus 
erat, ne sponsa tanto tempore sola remaneret, voluit ei in 

hoc Sacramento aliquam societatem relinquere, videlicet semet- 
ipsum, qua nullam ei meliorem et excellentiorem societatem 
dare poterat. 

Ad haec cum ad mortem oppetendam, pro sponsae suae 
redemptione atque illius per pretiosum sanguinem suum locu¬ 
pletatione atque emundatione pergeret, ne tantis opibus illa 
fraudaretur: contulit ei in hoc Sacramento elavem, ut his 
thesauris ad libitum frui posset. Etenim, uti S. Chrjsostomus 
ait: Quoties ad hoc Sacramentum accedimus, toties existimare 
debemus nos admovere os nostrum lateri Christi, atque inde 
sanguinem pretiosum bibere, cujus meritis participamus. 

Praeterea sponsus coelestis a sponsa sua tenere diligi 
cupiebat, atque hanc ob causam mysticum hunc cibum, effi- 
cacissimis verbis consecratum, ei reliquit, eundemque tantae 
virtutis, ut, qui digne illum suscipiunt, confestim amoris ejus 
jaculis vulnerentur. 

Yoluit etiam, pignus aliquod certum sponsae largiri, quo 
eam securam redderet, de futurae gloriae certa successione, 
ut spe tanti boni, laborum amaritudinem et praesentis vitae 
acerbitatem temperaret, atque tolerabiliorem ei redderet. Quare 
ut sponsa certo crederet se aliquando bona haec ineffabilia 
obtenturam esse, contulit ei pignoris loco inaestimabilem hunc 
thesaurum, qui tantum valet, quantum ea, quae in superna 
patria exspectat; ne ullam omnino dubitationem gereret, quod 
Deus seipsum ei in gloria, ubi in spiritu vivet, donaturus sit, 
qui in hac lacrymarum valle, ubi in carne degit, semetipsum 
ei non denegavit. 

Yoluit insuper moriens condere testamentum et sponsae 
suae relinquere manna quoddam singulare, quo infirmitatibus 
ejus mederetur, donum utique tale, ut nullum ei pretiosius 
atque utilius praestare potuisset, cum divinitas, qua nihil 
majus ac melius, in eo revera praesens sit. 

Desiderabat denique, animas nostras cibo aliquo coelesti 
pascere, cum illae non minus egeant alimento suo, ut spiri- 
tualiter vivant, quam corpus, cibi corporei usu, ut corporaliter 

vivat. Atque idcirco sapiens hic medicus, cum pulsum fragi¬ 
litatis nostrae diligenter contrectasset et examinasset, Sacra¬ 
mentum hoc instituit, quod sub specie panis nobis exhibuit, 
ut declararet, quid in nobis operetur, quod nimirum non mi¬ 
nus necessarium sit animabus nostris, quam panis ad nutri- 
tionem corporis. 


Meditatio Feriae tertiae. 

Hac die considerabis orationem Christi in horto, quaque 
in orando methodo usus fuerit, ac denique contumelias et op¬ 
probria, quae in domo Annae sustinuit. 

Considera igitur, quomodo Christus, post mysticae coenae 
consummationem cum discipulis suis, ad montem Oliveti ora¬ 
tionem facturus, antequam passionis suae curriculum ingrede¬ 
retur, abierit, quo nos instruere voluit, in omnibus adversi¬ 
tatibus et tentationibus praesentis vitae, ad orationem velut ad 
sacram anchoram confugiendum esse, cujus virtus vel tribu¬ 
lationum vim atque impetum retundit, vel (quod majoris atque 
excellentioris est gratiae) vires sufficientes ad eas placido et 
constanti animo sustinendas subministrat. Socios itineris sui 
assumit, tres discipulos prae caeteris sibi cariores. Sanctum, 
Petrum, Jacobum et Joannem, qui gloriosae ipsius transfigu¬ 
rationis testes atque inspectores fuerant, ut similiter modo 
agoniae suae testes assisterent, atque contemplarentur illam 
longe differentem figuram, quam is, qui antea in tam gloriosa 
ac fulgida specie se illis videndum exhibuerat, nunc hominum 
causa assumebat: tum etiam, ut illis aperiret, angustias suas 
majores esse, quam forinsecus apparerent. Ait igitur ad eos 
(o verba compassionis plenissima): Tristis est anima mea 
usque ad mortem. Sustinete hic et vigilate mecum. Tum vero 
secedens a discipulis, quantum est jactus lapidis, atque in 
terram prostratus, sic maxima cum reverentia atque submis¬ 
sione Patrem oravit: Pater, si fieri potest, transeat a me 
calix iste. Yerumtamen non mea voluntas, sed tua fiat. Quam 

orationem cum tertio repetiisset, in tantam agoniam cecidit, 
ut guttas sanguineas, quae a pretioso illius corpore in terram 
copiose defluebant, sudaverit. Contemplare Dominum in hac 
angustia existentem, et considera, quod partim suppliciorum, 
quae corpori suo prae omnibus hominum corporibus tenerrimo 
ac delicatissimo praeparabantur, praevisio; partim peccatorum 
totius mundi, pro quibus expiandis, crucem et mortem subi¬ 
turus erat, distincta repraesentatio; partim ingratitudinis mul¬ 
torum, qui tanti beneficii nullam prorsus rationem habituri, 
nec ullum ex eo emolumentum accepturi erant, recordatio, tam 
profunde in animam ejus descenderunt, ut eam angustia et 
anxietate incredibili repleverint, sensus et teneram carnem il¬ 
lius usque adeo turbaverint, ut omnibus viribus et elementis 
corporis prorsus convulsis et labefactatis, pori undequaque 
aperti sanguinem exsudaverint. Quodsi caro, quae proprie non 
sustinebat hos dolores, sed ^tantum per simplicem quandam 
imaginationem, tam male affecta fuit, quid putandum est ani¬ 
mam, ad quam hi 'dolores proprie pertinebant, sensisse ? 

Oratione completa, simulatus ille Christi amicus proditor 
Judas tartarea cohorte stipatus adfuit: ille nimirum, qui pro- 
pterea Apostolatui renuntiaverat, ut dux et caput esset fa¬ 
ctionis turbae Satanicae. Aspice illum in fronte totius multi¬ 
tudinis impudenter gradientem et ad optimum magistrum suum 
accedentem, ut eum, quem ante vendiderat, osculo pacis et 
amicitiae signo, manibus hostium traderet. « In illa hora di¬ 
xit Jesus turbis , qui ad eum comprehendendum venerant: 
Tamquam ad latronem existis, cum gladiis et fustibus com¬ 
prehendere me? Quotidie apud vos sedebam docens in tem¬ 
plo, et non me tenuistis » (Matth. 26, 55). « Sed haec est 
hora vestra et potestas tenebrarum » (Luc. 22, 58). 

Mysterium hoc admiratione dignum est. Quid enim ma¬ 
gis mirabile et obstupendum, quam cernere unigenitum Dei 
Diliuin, non modo in forma hominis peccatoris, sed etiam in 
forma hominis condemnati? Haec est, inquit, hora vestra et 
potestas tenebrarum . Ex illis verbis, cum ait: Haec est hora 

vestra et potestas tenebrarum, colligitur, innocentissimum hunc 
agnum tum principum tenebrarum immanitati ac truculentiae 
diabolicae, relictum fuisse, qui per ministros et satellites suos 
omnem feritatem et rabiem, quam concipere potuerunt, in il¬ 
lum effuderunt. Considera modo, quantum se tua causa summa 
Dei majestas humiliaverit, dum se in eo, quod daemonum po¬ 
testati traditus fuit, ad extrema quaeque malorum omnium 
demisit. Quod profecto supplicium non ei, qui ab omni culpa 
immunis erat, sed tuis sceleribus debebatur, sed ille sponte 
hoc ipsum subire atque in se suscipere voluit, ut tu a diaboli 
potestate liberareris. 

Vix haec verba effatus fuerat, cura totus ille luporum 
famelicorum et praedae inhiantium grex in agnum hunc dul¬ 
cem et mansuetum irruit, et quisque pro viribus trahit, la¬ 
cerat, affligit, et quanta maxima potest crudelitate in ipsum 
utitur. 0 barbaram et inhumanam comprehensionem! o fero¬ 
ces et immanes ictus, contumelias, raptationes, quibus eum 
cruciabant! Vociferabantur horrendum in modum, non aliter 
ac victores quando profligatis hostibus spoliis onusti redeunt, 
aut venatores, quando capta praeda revertuntur. Manus illae, 
quae paulo ante miranda opera ediderunt, crassis funibus tam 
immaniter vinxerunt, ut etiam cutem abraserint, ac manus 
sanguine cruentaverint. Atque ita vinculis constrictum, per 
publicas plateas urbis Hierosolymitanae, non sine multis con¬ 
tumeliis et verberibus raptarunt. Intuere illum in hoc itinere 
solum gradientem, ab omnibus discipulis derelictum, et ingenti 
hostium multitudine circumdatum, atque ita properare com¬ 
pulsum, ut prae anhelitus angustia paene deficeret, color pror¬ 
sus immutaretur, facies rubesceret, atque corpus totum ob iti¬ 
neris laborem et accelerationem omnino exhauriretur et defa¬ 
tigaretur. 

Contemplare nihilominus praeterea (licet tam immaniter 
ac barbare a sanguinaria illa turba habitus et tractatus fuis¬ 
set), in vultu Christi eximiam dulcedinem ac benignitatem, in 
oculis venustissimam gravitatem, in moribus divinam quan- 










Meditationes S. Petri de Alcantara. 67 

dam gratiam, quam ne omnia quidem totius mundi crudelis¬ 
sima tormenta, non dico delere, sed ne obscurare quidem po¬ 
tuissent. Posthaec gradere cum Christo Domino ad Annae 
Pontificis domum, ut ibi videas, quid illi gratiae pro man¬ 
sueta illa responsione, quam summo pontifici de doctrina et 
discipulis suis interroganti reddidit, referatur, nempe quod 
unus ex satellitibus insignem ei ferrea manu alapam impin¬ 
gat, dicens: Siccine respondes Pontifici? Cui Christus re¬ 
spondit: « Si male locutus sum , testimonium perhibe de 
malo: si autem bene, quid me caedis*? (Joan, 18, 22. 28.). 
Contemplare hic, anima mea, non modo suavem hanc respon¬ 
sionem, sed etiam signa hujus alapae, Christi maxillis im¬ 
pressae, et vultum ipsius aeque serenum et tranquillum, nec 
quidquam ex tantae contumeliae verecundia turbatum: eo, 
quod intrinsecus ita humiliter ac demisse de seipso sentiret, 
ut etiam alteram maxillam, si tortor, eam postulasset, sine 
mora praebiturus fuisset. 

Meditatio Feriae quartae. 

Hodie considerabis, quomodo Christus Dominus noster 
Caiphae Pontifici oblatus fuerit, ac quae ibi tormenta tota 
nocte sustinuerit: quomodo S. Petrus illum negaverit, quam¬ 
que postea immaniter flagris caesus sit. 

Considera igitur primum, quomodo Christus ex domo An¬ 
nae in domum Caiphae ductus fuerit. Quo dignum est, ut il¬ 
lum euntem assecteris; illic enim cernes ingentem solis justi¬ 
tiae eclipsim. Illic conspicies divinam illam faciem, in quam 
desiderant Angeli prospicere, foedis Judaeorum sputis defor¬ 
mari. Cum enim Salvator in medio illorum consistens, a summo 
Pontifice per nomen Patris sui adjuratus fuisset, ut, quisnam 
esset, ediceret, et ille, quemadmodum oportuerat, respondisset, 
illi, qui tam praeclara responsione indigni erant, a splendore 
immensi hujus luminis excaecati, tamquam canes rabidi in 
eum irruerunt, atque totum suae malitiae fel in ipsum evo- 

muerunt. Certatim igitur coeperunt ei alapas infigere, ver¬ 
beribus eum afficere, pedibus calcaribusque proterere ac con¬ 
culcare, divinam illius faciem consputare et foedis ex imo pe¬ 
ctoris haustis excreationibus, ac narium muco deturpare. Alii 
vero, oculos ejus sordido linteo obvelare, alapis faciem caedere, 
ac demum per ludibrium urgere, ut, quis eum percussisset, 
divinaret. 0 inauditam et vere admirandam unigeniti Dei Filii 
humilitatem et patientiam. 0 faciem, quam Angeli incredibili 
cum voluptate in coelis contemplantur, foedis consputationibus 
et sordibus obsitam ! 

Homines, quando exspuunt, ad locum aliquem immundum 
et ab hominum aspectu remotum se convertunt; in hoc autem 
palatio nullus contemptibilior locus inventus est, in quem 
sputa sua congererent, quam divina Christi facies. 0 homo 
pulvis et cinis, tanto exemplo, quomodo ad tui contemptum 
et humiliationem non excitaris? 

Considera deinde cruciatus et tormenta, quae Salvator 
noster tota illa nocte sustinuit, cum satellites, qui eum cu¬ 
stodiebant, miris illum modis, somni ab oculis excutiendi 
causa, affligerent, supremamque Dei majestatem ludibrio ha¬ 
berent, et indignis contumeliis afficerent. 

Expende tecum, anima mea, sponsum tuum nunc factum 
esse metam sive scopum, suscipientem in se omnia jacula 
contumeliorum et tormentorum, quae a Judaeis in eum diri¬ 
gebantur. 0 noctem crudelem, noctem inquietam, in qua tu, 
o bone Jesu, non magis somnum capere potuisti, quam illi, 
qui voluptatem suam hauriebant ex injuriis et contumeliis, 
quas tibi irrogabant. Nox creaturarum omnium quieti desti¬ 
nata est, ut sensus et membra, totius diei labore fatigata, 
aliquam tunc requiem capiant, at satellites eam in tuis mem¬ 
bris et sensibus torquendis et excruciandis consumpserunt, dum 
corpus tuum immaniter caederent, animam affligerent, manus 
ac pedes duris vinculis constringerent, faciem alapis caederent, 
vultum conspuerent, oculos obvelarent, ut sic omnia membra et 
sensus tuos, tum quando quiescere debuissent, excarnificarent. 








Meditationes S. Petri de Aleantara. 69 

0 quam discrepant hae matutinae ab illis, quas eodem 
tempore Angelorum chori in coelis tibi decantabant. Illi cla¬ 
mabant Sanctus, Sanctus; Judaei vero vociferabantur: Reus 
est mortis; crucifige, crucifige illum. 0 Spiritus angelici, qui 
voces utrorumque percipiebatis, quae vobis mens, qui sensus, 
cum cerneretis inhumanitatem illam, quacum ille tractabatur 
in terris, quem vos superne maxima cum reverentia et sub¬ 
missione adoratis in coelis? Quid vero, cum animadverteretis, 
illum omnia haec, pro ipsorum, qui has illi contumelias et 
supplicia irrogabant, sceleribus expiandis perpeti? Quis un¬ 
quam tam effusam audivit alicujus charitatem, ut eam ob cau¬ 
sam mortem subeat, quo sua morte peremptoris sui aegritu¬ 
dinibus et vulneribus mederetur? 

Auxit non parum Christi Salvatoris angustias et 
luctuosae hujus noctis contumelias S. Petri Apostoli 
lapsus, quod nimirum is, qui prae ceteris illi fuerat amicior 
atque intimior, quem ad gloriosam transfigurationem suam 
contemplandam elegerat, ,cui Ecclesiae primatum detulerat, 
quem Apostolorum caput ac principem constituerat, se in 
suo conspectu atque praesentia neget, non semel, sed tertio, 
additis etiam blasphemiis et juramentis, quibus se ne homi¬ 
nem quidem illum nosse confirmabat. Siccine, Petre, vide¬ 
batur tibi homo iste tam sceleratus ac improbus, ut ma¬ 
gno tibi dedecori futurum putares, si te illum vel nosse con¬ 
fiteris ? Non animadvertis, quod hac ratione tu in eum dam¬ 
nationis sententiam feras, priusquam a summis Pontificibus 
condemnetur, dum videlicet illum talem esse censes, ut dignus 
minime sit, cujus tu notitiam habeas ? Numquid majorem 
Christo contumeliam irrogare poteras ? 

Christus igitur dolens de trina Petri negatione, convertit 
se oculosque in Petrum conjecit, ut aspectu suo ovem erran¬ 
tem ad viam reduceret. 0 admirandae virtutis intuitum! 0 
aspectum secretum quidem, sed plurima significantem! S. Pe¬ 
trus, quid sibi aspectus hic vellet, quaeque vis ejus et signi¬ 
ficatio foret, probe intelligebat, cantus galli parum ad ejus 

compunctionem et conversionem profuissent, nisi Christi Salva¬ 
toris aspectus accessisset, cujus oculi alloquebantur et opera¬ 
bantur in eo valde stupendam illam mutationem, cujus fidem 
faciebant, non modo lacrymae, quae ab oculis S. Petri uber- 
tim defluxerunt, sed etiam quas Salvator profudit. 

Post omnes hasce injurias, considera, quid Christus per¬ 
tulerit, quando flagellandus, ad columnam ligatus est. Judex 
enim, cum se monstrorum illorum infernalium furorem explere 
non posse cerneret, consultum putavit curare, ut virgis et 
flagellis acerrime caederetur et toto corpore laceraretur, spe¬ 
rans se hac ratione obstinata Judaeorum corda emolliturum 
atque effecturum, ne illius, quem ita conscissum et deforma¬ 
tum cernerent, mortem ultra crudelem flagftarent. 

Ingredere nunc, anima mea, in spiritu praetorium Pilati, 
et lacrymas in promptu habe; istis enim, si diligenter ea, 
quae ibi aguntur, contemplatus fueris, opus tibi erit. 

Aspice, quam inhumaniter abjecti atque infames illi tor¬ 
tores Salvatorem vestimentis suis spolient. Adverte Christi 
humilitatem, quacum se nudari patitur, non aperiens os suum, 
nec vel verbulum ullum proferens adversus omnes injurias et 
contumelias, quibus eum divexabant. Vide, ut sanctissimum 
corpus illius ad columnam pluribus vinculis ligent, ut ad li¬ 
bitum, quomodo et quantum vellent, flagris in illud desaevire 
possint. 

Considera, Dominum Angelorum solum consistere in me¬ 
dio crudelissimorum carnificum, sine ullis Advocatis et Pro¬ 
curatoribus, qui causam ejus agerent, imo sine ullo prorsus 
homine, qui vel a longe suppliciorum ipsius acerbitatem in¬ 
spiciens, ei compateretur. Annon auditu percipis sonitum vir¬ 
garum et flagellorum, quibus certatim delicatissimam Christi 
carnem onerabant, lacerabant atque conscindebant, superad¬ 
dentes ictum ictui, livorem livori, vulnus vulneri ? Annon cer¬ 
nis, sanctissimum corpus ipsius totum in brevissimo temporis 
momento, ex flagellantium immanitate, uno quasi ulcere ope¬ 
riri, pellem cum carnibus abstrahi, sanguinem undequaque ex 

toto corpore a vertice ad pedes usque defluere ? Annon prae 
ceteris omnibus plagis, horrendum visu tibi est ingens vulnus 
illud, quod eo in loco, qui inter utrum que humerum interje¬ 
ctus est, quem spinam dorsi appellant, acceperat, eo quod 
flagellorum vis tota in eam fere partem incidisset? 

Considera, quomodo Christus mundi Servator, post tam 
efferam tortorum barbariem, per universum praetorium ita 
flagris toto corpore laniatus quasi et conscissus obambulet, 
vestimenta sua hinc inde sparsa quaerens et colligens, nec 
quemquam reperiat (utpote inter immanissimos tortores con¬ 
stitutus), qui aliquam ei humanitatem praestet, qui vulnera 
abluat, extergat, obliget et consuetum in hujusmodi plagis 
remedium ei impendat, nec etiam qui vel in vestibus induen¬ 
dis manum, pro ipso juvando, admoveat. Singula haec digna 
sunt, quae diligenter et attente ruminentur et expendantur, 
ut major inde compassionis affectus in corde suscitetur. 

Meditatio Feriae quintae. 

Hodie meditanda est Christi coronatio spinea, illius co¬ 
ram universo populo praesentatio, condemnatio, ad supplicii 
locum eductio atque crucis bajulatio. Sponsa in Canticis ad 
acerba haec tormenta consideranda nos invitat, quando ait 
(Cant. 3, 11): « Egredimini, filiae Sion, et videte regem 
Salomonem in diademate, quo coronavit eum mater sua, in 
die desponsationis ejus, et in die laetitiae cordis ejus». 
Anima mea, quid agis ? Cor meum, quid cogitas ? Lingua 
mea, cur obmutescis ? 0 dulcissime Servator, quando oculos 
meos aperio, et luctuosum hoc spectaculum, quod ante oculos 
mentis meae observatur, contemplor, cor mihi prae dolore 
scinditur. Quid est hoc, Domine ? Annon sufficiebant ad ho¬ 
minis redemptionem cruciatus praeteriti, mors imminens atque 
sanguis hactenus ubertim profusus, nisi etiam spinis acutis¬ 
simis insigni cum violentia sanguis pretiosissimi capitis tui, 
cui flagella pepercerant, foras proliceretur et effunderetur? 

Ut, anima mea, triste hoc spectaculum melius et perfe¬ 
ctius sentias, propone tibi ante oculos primam Servatoris tui 
speciem, atque postea e contrario illam in hoc tam tristi statu 
contemplare. Priorem speciem si rite intuitus fueris, contem¬ 
plaberis in eo admirandam faciei pulchritudinem, oculorum 
singularem gratiam et venustatem, verborum mirabilem sua¬ 
vitatem, morum eximiam modestiam et facilitatem, gratissi¬ 
mam humilitatem et venerandam in toto corporis gestu et 
habitu speciem atque majestatem. Deinde posteaquam ex per¬ 
fectissimi hujus exemplaris intuitu magnam jucunditatem ani¬ 
mo acceperis, iterum oculos tuos ad ipsum converte, atque 
contemplare illum in miserando illo statu, in quo nunc con¬ 
stitutus est: vestitum videlicet ludicra purpura, gestantem 
manu arundinem regii sceptri vice, corona ex acutissimis jun¬ 
cis marinis contexta, regii diadematis loco coronatum, oculis 
caligantibus, facie pallida et praemortua, vultu sanguine et 
foedis Judaeorum sputis prorsum oppleto ac deturpato, con¬ 
templare illum diligenter intus et foris: cor doloribus ac moe¬ 
roribus confectum, corpus vulneribus ac verberibus excarnifi¬ 
catum, a discipulis derelictum, a Judaeis ad mortem expeti¬ 
tum, a militibus illusum, a principibus sacerdotum despectui 
habitum, tamquam regem iniquum et falso hunc sibi titulum 
arrogantem rejectum, injuste accusatum et omni humano au¬ 
xilio destitutum. 

Ne vero considera haec, tamquam dudum et ante multa 
saecula gesta, sed imaginare tibi, tamquam praesentia sint, et 
coram oculis tuis gerantur, nec tamquam alterius dolores, sed 
uti tuos tibi inflictos. Statue temetipsum in illius locum, qui 
haec patitur et tum conjecturam facito, quantos dolores et 
cruciatus perlaturus esses, si caput tuum pluribus spinis 
aculeatissimis, usque ad ipsa ossa et cerebri medullam perfo¬ 
raretur; sed quid dico spinis? cum ne quidem si acu punge¬ 
reris, id sustinere posses. Quantus ergo fuit dolor iste, quem 
delicatissimum hoc caput sentit ex novo et inaudito hoc sup¬ 
plicio ? 

Coronatione Salvatoris cum aliis multis ludibriis et illu¬ 
sionibus consummata, Judex illum ita coronatum ante totius 
populi conspectum produxit, dicens: « Ecce homo ». Quasi 
diceret: Si mortem hominis hujus sititis; ecce a morte vix 
latum unguem dividitur, imo ad eum statum redactus est, ut 
magis commiserationem quam invidiam vestram mereatur. Si 
formidatis, illum se Regem facturum esse: ecce, ita deforma¬ 
tus est, ut vix hominis speciem retineat. Numquid ab his ma¬ 
nibus, tam arcte colligatis, vim aliquam metuitis? Numquid 
ab homine, in tam lamentabilem statum conjecto, ac toto cor¬ 
pore miserandum in modum conciso ac labefactato, aliquod 
malum pertimescitis? 

Considera, anima mea, quali in statu fuerit tum Salvator 
tuus, cum etiam Judex ipse putaret, se hostes illius ferocis¬ 
simos solo ipsius aspectu ad commiserationem permoturum et 
ad collacrymandum excitaturum esse. Ex quo collige, quam 
sit miserum cernere Christianum aliquem ita duri ac ferrei 
pectoris, ut Christi suppliciis ac passionibus non compatiatur, 
cum talia illius tormenta fuerint, ut ipse Judex sufficere pu¬ 
taverit, ad hostium animos expugnandos et emolliendos. Pi¬ 
latus vero cum ne haec quidem immania tormenta, quibus 
mitissimum hunc agnum, Judaeorum furoris temperandi causa, 
affici curaverat, quidquam ad ferociam illorum mitigandam 
prodesse cerneret, ingressus praetorium, sedit pro tribunali, 
ut definitivam in Christum ferret sententiam. Crux jam erat 
ante fores praeparata, et funestum illud vexillum, quod capiti 
Salvatoris exitium minabatur, expansum. Itaque crudeli hac 
sententia pronuntiata, supplicia suppliciis accumulantes, tene¬ 
ris et laceratis et convulsis ipsius humeris, gravissimam cru¬ 
cem, ad supplicii usque locum bajulandam, imposuerunt. 

At mitissimus Dominus illam non modo non rejecit, sed 
etiam eandem cum omnibus peccatis nostris, ex immenso erga 
nos amore atque incredibili charitate, volens ac libens exigente 
ita obedientia Patris amplexatus est. Nunc innocens Isaac 
debilibus humeris immane crucis pondus gestans, ad locum 

sacrificii foras egreditur. Simplex autem populus ac piae mu¬ 
lieres sequebantur illum lacrymantes. Quis enim lacrymas con¬ 
tinere valuisset, cernens Eegem et Dominum Angelorum pe- 
detentim maximo cum tormento procedentem genibus tremen¬ 
tibus, corpore incurvato, oculis caligantibus, ftfcie sanguino¬ 
lenta, spineo serto coronatum, atque a vociferationibus, clamo¬ 
ribus ac turbarum sonitu, quibus omnia, quae circa illum 
erant, perstrepebant, paene surdum effectum? 

Relinque paulisper, anima mea, horrendum hoc specta¬ 
culum, et veloci cursu et cum crebris singultibus et suspiriis, 
oculis madentibus, facie lacrymis perfusa perge ad beatissimae 
Virginis aedes, et posteaquam illuc perveneris, voce lacryma- 
bili illam hoc pacto alloquere: 0 Domina Angelorum, Regina 
coeli, porta Paradisi, advocata mundi, asylum peccatorum, sa¬ 
lus justorum, laetitia Sanctorum, virtutis magistra, speculum 
puritatis, symbolum castitatis, exemplum patientiae et totius 
perfectionis norma! 0 me miserum et infelicem, Domina, quid 
huc usque oculis fidei aspexi? Quomodo fieri potuit, ut illis, 
quae ante oculos meos gesta sunt, inspectis, adhuc in vita 
superstes manere potuerim ? Singultus verba mea interrum¬ 
pentes, aliud me dicere non sinunt, quam quod unigenitum 
Filium tuum Dominum meum in manibus hostium derelique¬ 
rim, cruce gravissima, cui eum statim affixuri sunt, oneratum 
atque illam ad locum supplicii deferentem. Quae mens hu¬ 
mana, quod cor, quis animus comprehendere queat dolorem 
illum, quem tum beatissima Virgo Maria persensit? Cor illius 
defecit, et faciem illius atque totum corpus mortalis sudor 
invasit, et mors utique statim secuta fuisset, nisi divina 
dispensatione ad meliora et feliciora tempora, pro majori suo 
merito et excellentiori remuneratione, conservata exstitisset. 

Beata igitur Virgo mox surgens in viam se dat, et filii 
vestigia insequitur: ingens nisi illud desiderium, quo filium 
suum videre cupiebat, vires ei reddiderat, quas dolor abstule¬ 
rat. Percipit a longe armorum strepitum, populi tumultum et 
turbarum circumquaque Christi supplicium publicantium soni- 

tum. Cernit posthaec lancearum atque bipennium splendorem, 
in via reperit filii sui vestigia sanguinolenta, guttas etiam 
sanguinis hinc inde sparsas, quae aperte satis demonstrabant, 
quam ille viam tenuisset, adeo ut nullo nec viae duce nec 
incitatore egeret. Posteaquam vero acceleratis gressibus filio 
suo appropinquavit, oculos suos jam prae dolore ac nimiis la- 
crjmis lividos ac mortis tenebris obscuratos aperuit, ut eum, 
quem anima sua cariorem habebat, intueretur. 

0 quod tum certamen ex amore et timore in corde bea¬ 
tissimae Virginis Mariae exstitit? Vehementer quidem deside¬ 
rabat filium suum conspicere, sed ex altera parte oculos suos 
in eum propter nimis miserandam et lamentabilem illius spe¬ 
ciem intendere non audebat. Tandem vero cum ad filium proxi¬ 
mius accessisset, duo illa coelestia luminaria se mutuo conspe¬ 
xerunt, atque oculorum radiis invicem corda sua penetrarunt 
atque transfixerunt, cum linguae illorum prae vi doloris pror¬ 
sus obmutuissent: sed cor matris filio loquebatur, et vicissim 
cor filii his eam verbis compellabat; Cur huc venisti, columba 
mea dilecta et suavis mater mea? Dolor tuus supplicia mea 
innovat, et cruciatus mei animum tuum cruciant. 

Revertere, mater mea, revertere in domum tuam, quia 
honori tuo et virgineae puritati non convenit haec latronum 
atque homicidarum impura societas. Haec atque similia in 
moestis cordibus suis sibi invicem loquebantur toto itinere, 
quousque ad supplicii locum ventum esset. 

Meditatio Feriae sextae. 

Hac die contemplandum erit crucis mysterium et septem 
verba, quae Christus in cruce protulit. Expergiscere igitur, 
anima mea, et considera insigne sanctae crucis mysterium, 
quae nimirum fructum satisfactionis attulit, quo restauratum 
est damnum illud, quod ex arbore vitae universum genus hu¬ 
manum acceperat. 

Considera, quomodo Christo Salvatori, cum vix ad Cal¬ 
variae montem pervenisset (quo mortem ipsius eo magis igno- 

miniosam redderent), immanissimi tortores ejus vestimenta 
omnia praeter tunicam, quae erat inconsutilis, detraxerint. 
Aspice, quam placido animo innocens hic agnus vestimentis 
se spoliari patiatur, nec aperiat os suum, aut vel unicum 
verbum proferat ob tam barbaram et inhumanam tractatio¬ 
nem. Perpatiebatur haec libens volensque, atque omnino cum 
ingenti verecundia nudari cupiebat, ut nos melius aliquod te¬ 
gumentum ad nuditatem peccatorum nostrorum contegendam 
acciperemus, quam illud, quo primus humani generis parens 
Adamus, quod ex ficuum foliis contextum fuit, nuditatem cor¬ 
poris sui obtexit. 

Putant Doctores aliqui, ut Christo tunica inconsutilis 
exueretur, fiiisse illi a satellitibus immani cum furore ac tor¬ 
mento coronam spineam e capite evulsam, et statim post de¬ 
spoliationem denuo eandem illi infixam fuisse, quo factum est, 
ut spinarum aculei novis, cum immenso cruciatu, vulneribus 
et puncturis caput ejus sanctissimum sauciarent. Et certe ad¬ 
modum verisimile est, illos, qui toto passionis tempore nulla 
in re ipsi pepercerant, sed acerbissimis quibusque quotquot 
excogitare potuerant suppliciis in eum desaevierant, hac in 
eum crudelitate usos fuisse, praesertim cum S. Evangelista 
dicat, quod fecerunt in eum, quaecunque voluerunt. Tunica 
haec cum sacri corporis ejus vulneribus ob concretum sangui¬ 
nem ita erat conglutinata, et pelli ejus tam fortiter adhaere¬ 
bat, ut, cum barbari illi satellites eam ingenti cum violentia 
et crudelitate extraherent, omnia Christi vulnera renovaverint, 
plurimasque carnis particulas et totam fere pellem simul ab¬ 
straxerint, ita ut Christi corpus sanctissimum, omni ex parte 
vulneratum, excoriatum et sanguinolentum esset, nec aliam a 
capite ad pedes usque speciem haberet, quam si unicum atque 
continuum vulnus foret. 

Considera hic, anima mea, immensam Dei bonitatem et 
misericordiam, quae in his tormentis clarissime elucet. Aspice, 
ut is, qui coelum nubibus operit, et campos floribus et ju¬ 
cunda viriditate vestit, et liberaliter omni creaturae operimenta 

corporis elargitur, hic toto corpore nudus adstet. Expende, 
quale pretiosum hoc corpus ita vulneratum et nudum frigus 
sustinuerit, cum non modo vestibus despoliatum fuerit, sed ne 
pellem quidem integram habuerit, nec vulnera illius obligata, 
sed aperta et omnibus aSris injuriis exposita forent. Si S. Pe¬ 
trus, vestimentis satis probe munitus, praeteritae noctis fri¬ 
gus a se depellere non potuit: quantum frigus sustinuisse pu¬ 
tandum est, corpus illud delicatissimum, prorsus nudum et 
undequaque saucium ? 

Considera deinde, quomodo Christus cruci affixus fuerit, 
quantumque dolorem pertulerit, cura crassi clavi per corporis 
tenerrimi partes maxime sensibiles adigerentur. Expende te- 
cum B. Virginem Mariam, quae haec oculis suis usurpabat, 
et malleorum ictus, qui saepius in transadigendis per filii ma¬ 
nus ac pedes clavis iterabantur, auditu percipiebat, non fuisse 
insensibilem, sed simul cum filii manibus ac pedibus cor bea¬ 
tissimae matris transfixum fuisse. Posteaquam Christus cruci 
affixus foret, extemplo eam erexerunt atque in scrobem ad hoc 
praeparatam immiserunt. Aspice igitur, ut carnifices ac tor¬ 
tores Christi, malitia stimulati, cruce in altum sublata, illam 
ingenti cum strepitu ac sonitu in scrobem cadere permiserint, 
adeoque sacratissimum Christi corpus e clavis firmiter depen¬ 
dens horrendum in modum concusserint ac vulnera ejus into¬ 
lerabili cum cruciatu amplificaverint. 

Potestne, Salvator ac Redemptor mi, cor aliquod ita du¬ 
rum ac ferreum reperiri, quod ad tale spectaculum non emol¬ 
liatur, cum et ipsi lapides ex suppliciorum, quae tu in cruce 
sustinuisti, sensu scissi fuerint? Circumdederunt te, Domine, 
dolores mortis: procellae et fluctus maris circumvallarunt te. 
Intraverunt aquae usque ad animam tuam, usque ad profun¬ 
dum abyssi descendisti, nec invenis locum, ubi vel pedem 
figere possis. Cum enim Pater coelestis te dereliquerit, quid, 
Domine, ab hominibus exspectare potes? Hostes tui vociferan¬ 
tur contra te: amici tui cor tuum sauciant: anima tua moe- 
sta et afflicta est, nec est, qui consoletur eam. 

Ex suppliciorum tuorum immanitate atque satisfactionis, 
quam pro peccatis meis pendis, magnitudine scelerum meo¬ 
rum gravitatem, quae tibi horum tormentorum causa sunt, 
agnosco. 

Intueor te, Rex meus, ligno affixum: corpus tuum duo¬ 
bus ferreis clavis appensum, carnem tuam pretiosam sine ali¬ 
quo refrigerio extensam. Si pedibus totius corporis pondus su¬ 
stinere, et aliquod ei relevamen adferre vis, pedum vulnera 
supra modum amplificas. Si vero manibus totum pondus relin¬ 
quis, oneris magnitudo vulnera manuum tuarum in immensum 
dilatat. Sed nec caput tuum pretiosissimum ullam requiem inve¬ 
nit, cum nullum aliud cervical habeat quam coronam spineam. 

0 Virgo sanctissima, quam libens volensque tu brachiis 
tuis ei cervicalis officium impendisses; sed hoc tibi nequa¬ 
quam, sed crucis duntaxat brachiis permissum fuit. In quibus 
si divinissimum hoc caput paululum refrigerii alicujus captandi 
causa requiescere voluisset, loco refrigerii, spinas altius in ca¬ 
put infigebat. 

Filii dolores ex matris praesentia ingens augmentum 
sumpserunt, et non minus ferociter animam Christi cruci affi¬ 
xerunt, quam forinsecus corpus affixum erat. 

Sanctissime Jesu, tu una die duplicem crucem perfers: 
unam corporis, alteram animae; unam passionis, alteram com¬ 
passionis ; una corpus transfigit clavis ferreis, altera animam 
transadigit clavis doloris. Quis, o bone Jesu, exprimere va¬ 
leat, quae tu passus sis, cum cerneres angustias sanctissimae 
matris tuae, cujus animam certo sciebas tecum cruci affixam 
esse: cum intuereris cor illud moestissimum, doloris gladio 
transfossum, cum oculis tuis sanguinolentis contemplareris for¬ 
mosissimam illam faciem, pallidam et moribundae similem: 
atque suspiria animae illius plusquam mortuae,, eo quod mori 
non posset, exaudires: inspiceres etiam lacrymas ex pu¬ 
rissimis fontibus oculorum ejus copiose defluentes, cum de¬ 
nique gemitus illius aures tuas ferirent, et moestas coram 
te querimonias, de dolore hoc intolerabili, deponerent. 

Considera deinde septem verba, quae Christus in cruce 
protulit: Ad Patrem dixit: Pater, ignosce illis, quia nesciunt, 
quid faciunt. Latroni ait: Hodie mecum eris in Paradiso. 
Ad matrem inquit: Mulier, ecce filius tuus. Et ad populum: 
Sitio. Deo iterum: Deus meus, Deus meus, ut quid dereli¬ 
quisti me? Consummatum est. In manus tuas commendo 
spiritum meum. 

Expende tecum, anima mea, quanta cum charitate apud 
Patrem pro tortoribus et inimicis suis intercesserit. Quanta 
cum pietate atque clementia latronem se confitentem suscepe¬ 
rit. Quanto cum affectu matrem dilecti discipuli sui tutelae 
commiserit. Quanto cum ardore se hominum salutem vehemen¬ 
ter sitire testatus sit. Quali cum clamore orationem suam in¬ 
tonuerit, atque tribulationis suae magnitudinem divinae ma¬ 
jestati declaraverit. Quam perfecte obedientiam a Patre sibi in¬ 
junctam adimpleverit. Quomodo denique in benedictas Patris 
manus animam suam commendaverit. 

In quorum verborum unoquoque singularem poteris ad¬ 
vertere virtutis alicujus instructionem. In primo docet nos 
inimicorum dilectionem: in secundo misericordiam erga pecca¬ 
tores: in tertio pietatem erga parentes: in quarto, sitiendam 
esse proximorum salutem: in quinto, cum tribulationibus pre¬ 
mimur, et a Deo derelicti esse videmur, ad preces confugien¬ 
dum esse: in sexto virtutem obedientiae ac perseverantiae; in 
septimo perfectam in Dei manus resignationem, quae est totius 
perfectionis nostrae summa. 

Meditatio diei Sabbati. 

Hoc die meditanda est Lanceae in corpus Salvatoris ada¬ 
ctio: Christi de cruce depositio, mulierum lamenta, et cetera 
quae circa illius sepulturam gesta fuere. 

Considera primum, quomodo post Christi Domini nostri 
in cruce spiritus emissionem hostes illius magnum quidem de 
ipsius morte gaudium ceperint, sed adhuc ferociam suam et 

rabiem in Christum nondum deposuerint, nec expleverint, cum 
cuperent in sanctum illius corpus exsangue et inanimatum 
adhuc desaevire, et in mortuo se ulcisci; itaque vestimenta 
illius sorte diviserunt, et latus ejus pretiosissimum lancea 
transfixerunt. 0 immanes tortores! 0 corda adamantina! 
Numquid usque adeo parvipenditis illa tormenta, quae corpus 
hoc ante mortem sustinuit, ut ne mortuo quidem parcendum 
illi judicetis? Numquid inimicitias ita saevas reperire licet, 
quae saeviant etiam in mortuos? Attollite paulisper oculos 
vestros ferocissimos et contemplamini faciem illam emortuam: 
oculos illos eversos; caput illud inclinatum, et totum illud 
corpus cinereo, hoc est mortifero colore perfusum, et quamvis 
pectora adamante duriora, ac ea qua estis feritate ferociora 
geratis, hic vos aspectus emolliet. 

Ecce advolat Centurio, qui magna vi lanceam in nudum 
Domini pectus vibrat, quo ictu tota crux contremuit et la¬ 
tus ipsum, sanguinem et aquam pro totius mundi peccatis 
abolendis, profudit. 0 fluvius Paradisi ad irrigandam univer¬ 
sam terram egrediens! 0 pretiosissimum lateris vulnus, quod 
tibi potius cauterium amoris tui erga homines, quam lanceae 
hostilis ferrum inflixit! 0 porta coeli, fenestra paradisi, locus 
requiei, turris -fortitudinis, sanctuarium justorum, nidus candi¬ 
darum columbarum, sepultura peregrinorum, floridus sponsae 
Salomonis lectulus! Salve sacri lateris vulnus, quod corda de¬ 
vota saucias. Salve apertura, quae justorum animas vulneras*. 
Salve rosa incredibilis venustatis. Salve pyrope inaestimabilis 
valoris. Salve ostium, per quod patet ingressus ad Cor Chri¬ 
sti, argumentum illius erga nos amoris, et pignus aeternae 
felicitatis ac beatitudinis. 

Considera, quomodo eodem die sub vesperam venerint Jo- 
seph et Nicodemus, qui scalis ad crucem admotis, corpus Sal¬ 
vatoris nostri solverunt et deposuerunt. At beatissima Virgo 
Maria, postquam omnibus suppliciis consummatis percepit filii 
sui corpus de cruce deponi, et ad sepulturam praeparari, su¬ 
scepit illud, cum de cruce demitteretur, inter brachia sua, ro- 

gans humiliter sanctam illic congregatam societatem, ut pa¬ 
teretur se ad filii corpus accedere, atque ultima oscula et am¬ 
plexus, quibus eam crux privaverat, illi dare atque ab illo re¬ 
cipere, Quod negare non potuerunt; si enim amici ejus filio 
mortuo illam privassent, quem hostes vivum ei eripuerant, 
animi ejus angustias conduplicassent. 

Cum autem beata Virgo filium complecteretur, quos tum 
dolores, quas defectiones cor ejus sustinuisse censendum est? 
Angeli pacis, plorate cum sanctissima hac Virgine, plorate 
coeli, plorate stellae, plorate omnes mundi creaturae. Beata 
Virgo laceratum filii corpus complexa, sinu suo illud arctis¬ 
sime stringebat (ad hoc enim duntaxat vires ei supererant, 
quos amor subministrabat), et faciem suam in spinarum me¬ 
dium immittebat, ut filium oscularetur, et os ori jungeret, ex 
quo factum est, ut faciem suam in spinis et vulneribus filii, 
quas uberrimis lacrymis abluebat, egregie cruentaverit. 0 dul¬ 
cis mater, hiccine est filius tuus dulcissimus ? Hiccine est, 
quem magna cum gloria concepisti, et ingenti cum laetitia 
peperisti ? Quo nunc consolationes tuae antiquae, quo gaudia, 
quo voluptates abierunt ? Hoccine est speculum illud pulcher¬ 
rimum, in quo te solebas contemplari ? Plangebant similiter 
omnes, qui praesentes erant. Plangebant ceterae, quae ade¬ 
rant Mariae. Plangebant nobiles illi viri, plangebat coelum 
et terra, et omnes creaturae, simul cum B. Virgine. 

Plangebat et S. ille Evangelista, qui magistri sui aman- 
tissimi corpus saepe complectens dicebat: 0 bone magister et 
Domine mi, quis me in posterum erudiet atque docebit ? quem 
amodo in rebus ambiguis consulam ? in cujus pectore nunc re¬ 
quiescam ? Quis mihi posthac coelestia secreta revelabit ? Quae 
subita haec mutatio ? Heri super sacrato pectore tuo recumbe¬ 
bam, ubi mihi supernae vitae gloriam et gaudia communicabas, 
nunc vero in illius beneficii repensionem, brachiis te mortuum 
stringo et amplector. Hiccine est vultus ille, quem ego in monte 
Thabor gloriosum et transfiguratum conspexi ? Haeccine fa¬ 
cies illa, quam sole clariorem et splendidiorem intuitus sum ? 


P. Gaudentius. Vol. II. 

Plangebat et B. illa peccatrix Magdalena, quae Salvato¬ 
ris pedes crebro deosculans dicebat: 0 lumen oculorum meo¬ 
rum, unicum animae meae remedium! Quis me si denuo in 
peccata relapsa fuero, recipiet? Quis medebitur vulneribus 
meis ? quis respondebit pro me ? quis me a Pharisaeorum ca¬ 
lumniis defendet ? 0 quam diversi sunt hi pedes ab illis, quos 
ego lacrymis irrigavi ? 0 dilectissime cordis mei, cur non mo¬ 
rior tecum ? 0 vita animae meae, quomodo dicere possum me 
amare te, cum ipsa vivens te coram me mortuum conspiciam ? 

Sic plangebat et lamentabatur tota haec societas, lacry¬ 
mis sanctissimum Christi corpus irrigans. Sepulchro praepa¬ 
rato, sacrum hoc corpus aromatibus conditum, in sindone 
munda involverunt, et sudario caput ejus ligarunt, impositum- 
que secreto, ad sepulturae locum detulerunt, ibique in monu¬ 
mento novo illud reposuerunt. 

Monumentum lapide tectum fuit, et facies Mariae obscura 
nube tristitiae cooperta. Ibi cum iterum filio valedixisset, or¬ 
bitatem et solitudinem suam magis ac magis sentire coepit. 
Vidit enim tum, se maximo bono suo spoliatam esse: cor vero 
illius mansit in sepulchro cum thesauro suo reconditum. 

Meditatio diei Dominicae. 

Hoc die consideranda tibi est Christi ad inferos sive lim¬ 
bum descensio, resurrectio, ac variae apparitiones, quibus tum 
B. Virgini Mariae, tum Magdalenae, ceterisque discipulis se 
conspiciendum praebuit, ac denique gloriosa ipsius ad coelos 
ascensio. 

Considera igitur incredibile illud gaudium, quod SS. Pa¬ 
tres in limbo perceperunt, ex Redemptoris sui adventu, qui 
eos e tenebrosis illis ergastulis, in quibus per tot annorum 
millia reclusi fuerant, liberaturus erat. Quas laudes, quas gra¬ 
tiarum actiones ei reddiderint, quod illos ad tantopere desi¬ 
deratum et multis saeculis exoptatum salutis portum perduxe¬ 
rit ? Qui ex India Orientali revertuntur, dicere solent, se omnes 

labores praeteritos bene impensos existimare, propter solum 
illud gaudium, quod primo sui in patriam reditus die perci¬ 
piunt. Si ergo exilium unius vel duorum annorum, et itineris 
alicujus molestissimi diuturnitas tantum in hominis animo 
gaudium excitare potest: quid faciet absentia trium vel qua- 
tuor millium annorum a dulcissima patria ? Quale igitur gau¬ 
dium sanctos Patres eo die hausisse putandum est, quando 
aeternae patriae possessionem acceperunt? 

Considera deinde gaudium beatissimae Virginis Mariae, 
quo perfusa fuit, quando filium a mortuis resuscitatum vidit, 
cum certum et indubitatum sit, eam, quae maximum ex ipsius 
passione ac morte dolorem senserat, majorem etiam prae ce¬ 
teris ex ipsius resurrectione laetitiam percepisse. Quantam pu¬ 
tas fuisse voluptatem illam et exultationem, cum cerneret fi¬ 
lium, quem ante mortuum luxerat, viventem, gloriosum et 
magna SS. Patriarcharum, quos secum adduxerat, multitudine 
stipatum ? Quid dixit ? Quid egit ? Qualia oscula fixit ? Quibus 
illum amplexibus strinxit? Quam dulces prae nimio gaudio 
lacrymas oculi ejus stillaverunt? Quam cupivisset filium se¬ 
qui, si hoc ei permissum fuisset ? 

Considera praeterea gaudium SS. Mariarum, illius nomi- 
natim quae apud Christi sepulchrum perstitit: plorans, tum 
videlicet, quando dilectum animae suae, quem quaerebat, con¬ 
spexit: quae sine dubio ad pedes illius se abjecit, cum viven¬ 
tem cerneret, quem inter mortuos quaerebat. 

Expende tecurn, quod ideo post matrem primum illi ap¬ 
paruerit, a qua ardentius diligebatur, quae etiam prae ceteris 
diligentius et perseverantius multis cum lacrymis illum quae¬ 
siverat, ut hinc instruereris, ad Deum inveniendum, opus esse, 
ut illum cum lacrymis et diligentia quaeras. 

Considera posthaec, quomodo discipulis in Emmaus eun¬ 
tibus in habitu peregrini apparuerit: ubi contemplare, quam 
humaniter se illis socium adjungat, quam familiariter cum il¬ 
lis conversetur, quam suaviter personam suam dissimulet, et 
demum quanto cum amore illis se manifestet, et labia illorum 

deliciis et suavitate plena relinquat. Sint sermones tui horum 
discipulorum sermonibus similes, et loquere pari cum dolore 
et affectione de Christi cruciatibus et suppliciis, quocum hi 
duo discipuli de illo itinerantes loquebantur, et certo affirmare 
audeo, praesentiam illum suam tibi minime esse denega¬ 
turum. 

In Dominicae Ascensionis mysterio, considera primum, 
quod Christus ascensionem suam ad coelos diebus quadraginta 
distulerit, ut in illis saepius discipulis apparens illos instrue¬ 
ret, et cum illis de regno Dei dissereret. Noluit enim illos 
deserere atque ad coelos ascendere, priusquam mentes eorum 
disposuisset, ad secum spiritualiter in coelos ascendendum. 

Unde animadvertes, illos praesentia corporali Christi Do¬ 
mini, hoc est, sensibili consolatione devotionis, qui jam spiri¬ 
tualiter mente in sublime volare, atque in coelum tendere no¬ 
runt, nec ulla pericula formidant. In quo divina providentia, 
ac modus, quo suos diversis temporibus regit ac gubernat, 
mirabiliter elucet: quomodo nimirum confirmet debiles, exer¬ 
ceat fortes, parvulos lactet, majoribus solidos cibos ministret: 
alios consoletur, alios probet; ac denique singulis sese ac¬ 
commodet, juxta illum profectus gradum, ad quem pertigerint. 
Quare is, qui ab illo roboratur, propterea nihil debet de se 
ipso praesumere, cum illa confirmatio sit infirmorum cibus et 
magnae debilitatis indicium, nec is, qui ab illo affligitur et 
exercetur, animum abjicere, cum sciat tentationem, ut pluri¬ 
mum, esse magni et fortis animi testimonium. 

Ascendit Christus ad coelos discipulis intuentibus, ut 
hujus mysterii, cujus oculati inspectores fuerant, testes essent, 
neque enim alius quis melius de divinis operibus testimonium 
ferre potest, quam is, qui ea per usum et experientiam didi¬ 
cit. Quare qui certo scire cupit, quam bonus, quam dulcis et 
suavis sit Deus erga suos, et quae sit virtus et efficacia di¬ 
vinae gratiae, amoris, providentiae et divinarum consolatio¬ 
num, interroget illos, qui re ipsa haec experti sunt: praecla¬ 
ras enim his de rebus poterunt dare instructiones. 

Praeterea ascendere voluit Christus discipulis videntibus, 
ut sequerentur se oculis et spiritu, ut discessum suum animi- 
tus sentirent, et soli propter illius absentiam manere time¬ 
rent, idque ut eo magis ad divinam gratiam suscipiendam 
praepararentur. Propheta Helisaeus, cum Helias Propheta ab 
eo tollendus et separandus esset, spiritum illius sibi dari pe¬ 
tiit, cui bonus magister respondit (IY. Reg. 2, 10): «Rem, 
quidem difficilem postulasti; attamen si videris me, quando 
tollar a te, erit tibi, quod petisti; si autem non videris, non 
erit ». Eodem modo et illi erunt haeredes spiritus Christi, 
quos amor facit ex discessu illius dolere, atque absentiam 
ipsius moleste ferre, quique dum in hoc exilio degunt ad ip¬ 
sius praesentiam continuo suspirant. Talis erat sanctus ille, 
qui ait: Tu abiisti, consolator mi, nulla mei habita ratione, 
discedens tuos benedixisti, et ego non vidi; Angeli te reditu¬ 
rum promiserunt, et ego non audivi. Quis autem possit in¬ 
tellectu assequi, beatissimae Yirginis Mariae, dilecti illius di¬ 
scipuli, beatae Mariae Magdalenae ceterorumque Apostolorum 
solitudinem, molestiam, clamores et lacrymas, quando Chri¬ 
stum a se divelli, atque illum, qui corda ipsorum secum abstu¬ 
lerat, ab oculis suis eripi conspexerunt? Et tamen de illis 
dicitur, quod gaudentes reversi fuerint Hierosolymam, propter 
ingentem videlicet, quo erga ipsum flagrabant, amorem. Idem 
enim amor, qui molestum ipsis faciebat Christi discessum, 
efficiebat, ut de illius gloria impense gauderent, et sibi con¬ 
gratularentur: natura enim veri amoris est, non sui ipsius, 
sed amati commoda et honorem quaerere. 

Considerandum nunc superest, quanta cum gloria et exul- 
tatione nobilis hic victor introductus fuerit in civitatem coe¬ 
lestem : qualia festa illius causa instituta sint in coelis: quam 
magnifice, quam splendide a coelestibus civibus exceptus fuerit. 
Quam praeterea jucundum spectaculum sit cernere homines 
angelis sociatos ad nobilem illam civitatem ordinate procedere, 
et illis in sedibus, quae multis annorum millibus vacaverant, 
considere. Quos tamen omnes sacra Christi humanitas tran- 

seendens ad Patris dexteram assedit. Haec omnia sunt consi¬ 
deratione dignissima, ut discamus labores illos, qui Dei amore 
suscipiuntur, non male collocari, et idcirco illum, qui se sub¬ 
ter omnes creaturas humiliaverat, super omnes exaltari, ut 
verae gloriae amatores hanc semitam teneant: opus enim est, 
ut qui exaltari cupit, prius cunctis sese inferiorem subjiciat. 


S. Missae Sacrificium. 

Praxis devote Missam audiendi. 

Golgatham vides, qui sacerdotem ad aram sacrificantem 
vides; per incruentam enim hostiam sacrificium illud cruentum 
renovatur, renovantur passionis Christi mysteria. Sacrificium 
altarium nostrorum jucundum coelo, tremendum orco, exopta¬ 
bile et saluberrimum homini. Q Frater dilectissime! quae beata 
sors eorum, quibus sacrificio huic in monasteriis nostris tam 
frequenter interesse licet! 

De methodo mysteriose audiendi Sacrum. 

Cum Sacrificium Missae mortis Christi et passionis ejus¬ 
dem sacrificii illius cruenti in monte Calvariae a Summo Sa¬ 
cerdote secundum ordinem Melchisedech Patri aeterno oblati 
viva sit repraesentatio, imo iterata (incruenta licet) realis ob¬ 
latio, et ideo sacrificium incruentum dictum, hinc devoti ne¬ 
dum Keligiosi, verum etiam homines saeculares, dum intersunt 
Sacro, passionem et mortem Domini nostri Jesu Christi pie 
meditari consuevere, insistentes mandato Domini, qui post in¬ 
stitutionem venerabilis Sacramenti hortatus est Apostolos suos, 
quos tum Sacerdotes instituit et sacrificii hujus Ministros, di¬ 
cens: « Hoc facite in meam commemorationem » ; item: « Hoc, 
quotiescunque feceritis, in meam memoriam facietis » ; ae tan¬ 
dem : « Quotiescunque manducabitis panem hunc mortem Do¬ 
mini annuntiabitis donec veniat » etc. Horum ergo piae praxi 
insistere desiderans nosse debet: 

1. Altare, in quo sacerdos consecrat, signum esse rememo- 




S. Missae Sacrificium. 


87 


rativum montis Calvariae; sacerdotem sacrificantem personam 
sustinere Christi seipsum Patri suo aeterno offerentis in satis¬ 
factionem peccatorum nostrorum; paramenta vero sacerdotalia 
et ceremonias Missae ac omnes partes illius mysteria passionis 
et instrumenta ejusdem repraesentare. 

2. ScirO debet etiam, quid partes Missae et quid paramenta 
sacerdotalia de mysteriis passionis dominicae repraesentent. 
Itaque 

De paramentis. 

Amictus, qui caput tegit, significat velamen faciei Domini 
impositum. Alba vestem illam, qua indutus ab Herode spretus 
et illusus exiit. Cingulum, manipulus et stola varia vincula, qui¬ 
bus Christum ligaverunt diversi judices, Judaei et gentiles, pon¬ 
tifices et profani, partim in horto, partim ad columnam, par- 
tim in variis itineribus. Sinistra manu gestat manipulum, quia 
Christus ex intima dilectione cordis (quod in sinistra parte est 
corporis) ista omnia pertulit. Casula significat purpureum in¬ 
dumentum datum Christo in domo Pilati. Crux in casula de¬ 
notat Christi infamem crucem. Calix ejus in cruce dolores et 
sanguinis effusionem. Corporale repraesentat sindonem, qua post 
mortem involutus fuit piissimus Dominus. Tonsura tandem sa¬ 
cerdotis (etsi non sit pars Missae aut sacerdotale para mentum) 
significat tamen Christi coronam spineam. Haec de paramentis. 

De caeremoniis Missae. 

Sciendum, quod caeremoniae Missae multa significent et 
varie explicentur; ad propositum tamen nostrum illas accom¬ 
modando ad passionem dominicam, significat 

Sacerdos exiens cum ministro ex sacristia ad altare Chri¬ 
stum exeuntem cum discipulis e coenaculo ad hortum Gethse- 
mani. 

Ante pedem Altaris demissa inclinatione peccata sua con- 
fitens, repraesentat Christum in horto (assumptis totius gene¬ 
ris humani peccatis, ut pro iis satisfaceret) Deum Patrem 
orantem. 

Gloria in excelsis, et frequentes sub eadem inclinationes 
repraesentant inclinatam Christi voluntatem et resignationem 
ejusdem plenissimam in voluntate Patris sui. Per hanc enim 

conformitatem voluntatis Christi humanae cum divina data <*>( 
« gloria in excelsis Deo et in terra pax hominibus » procurata. 

Epistola , quae demissis super altare aut Missale manibus 
legitur, significat, quomodo Christus junctis et ligatis panibus 
captivus ductus fuerit ad judices. 

Gradnale, quod submissa voce legitur, denotat summum 
silentium Christi in accusationibus falsis servatdm. 

Evangelium , quod sicut Epistola alta voce in memoriam 
revocat, quomodo Christus coram Pilato intrepide testimonium 
perhibuerit evangelicae veritati, et quod eam praedicaverit pa¬ 
lam profitendo, quod ipse sit Rex et Messias a Deo promissus. 

Credo per se principaliora passionis mysteria continet. 

Oblatio panis et vini mysterium refert, quomodo Christus 
innocentissimus Dominus se ultro tortoribus ad flagellandum 
et coronandum ac omne genus ludibrii obtulerit. ^ 

Lolio manuum repraesentat lotionem manuum ipsius Pilati, 
qua Christus morti adjudicatus fuit. 

« Orate fratres dum lioc dicens, sacerdos se ad populum 
vertit, significat, quomodo Christus populo fuerit praesentatus 
a Pilato dicente: « Ecce Homo » ! 

Praefatio , quae dicitur extensis et ad humeros usque ele¬ 
vatis manibus, denotat, quomodo Christus utraque manu in 
humeros suos sustulerit crucis trabem. 

In Canone inclinationes et cruces saepius repetitae lapsus 
Christi cum cruce, et tandem illius crucis protractionem et af- 
fixionem significant. 

Elevatio S. Hostiae et Calicis referunt Christi in cruce ele¬ 
vationem ac Sanguinis ejusdem pretiosissimi effusionem. 

• Pater noster * et septem petitiones ejusdem orationis do¬ 
minicae notant septem verba in cruce ab ipso prolata. 

Fractio S . Hostiae repraesentat mortem Christi in cruce et 
separationem animae a corpore. 

Demissio particulae Hostiae in calicem insinuat descensum 
animae Christi ad limbum patrum. 

« Agnus Dei » significat, quod Christus, qui est agnus Dei, 
sustulerit peccata mundi per mortem suam. 

Percussio pectoris ad a Agnus Dei » in memoriam reducit 
quorundam Judaeorum conversionem, qui revertebantur percu- 
tientes pectora sua. 

Tres orationes , quae dicuntur ante communionem inclinato 
capite, significant depositionem Corporis Christi de cruce. 

Communio sacerdotis depositionem Corporis Christi in se- 
pulchrum insinuat. 

Sumptio S. Sanguinis et ablutionis digitorum aqua mixta, 
item calicis complicatio et corporalis impositio denotant effu¬ 
sionem sanguinis et aquae ex latere Christi post mortem ef¬ 
fluentis; item involutionem Corporis Christi in sindone munda 
ac lapidis impositionem ad sepulchrum. 

Ultimae orationes, quae post omnia sub devoto silentio per¬ 
acta denuo intelligibili et clara voce legi debent, repraesentant 
pios planctus B. V. Mariae et aliarum piarum mulierum ad 
sepulchrum Christi lamentantium. 

Tandem Ultima benedictio ad memoriam revocat uberrimam 
benedictionem et infinitum fructum ex passione Domini prove¬ 
nientem. Haec omnia si pia mente sub Sacro revolves, merito¬ 
rie te Sacrum audivisse scias. 

NB . Quodsi quis sub Sacro orationi vocali magis vacare 
vellet recitando v. g. Rosarium vel Officium B. V. Mariae, aut 
alias preces et devotionalia peragere, saltem ad tres partes 
Missae essentiales (quales sunt oblatio, consecratio et sum¬ 
ptio), item ante et post Sacrum sequentes orationes dicere ne 
negligat. 

Oratio ante Missam . 

Omnipotens aeterne Deus! ex summo gloriae tuae desi¬ 
derio, in contestationem supremae majestatis et potestatis tuae 
meaeque infimae subjectionis, offero tibi cum Sacerdote sacri¬ 
ficium immaculatum Filium tuum unigenitum, illi que interesse 
desidero in unione intentionis illius, qua seipsum victimam 
fecit agnus ille innocentissimus in ara coenae et crucis: « Quis 
dabit mihi pennas columbae? et volabo et requiescam», in 
altaribus illis orbis universi, in quibus hodie SS. illa Hostia 
immolatur. Suscipe, Sancte Pater, hoc sacrificium per manus 
Filii tui, in gratiarum actionem pro omnibus beneficiis huma¬ 
nitati Christi Matrique ejus Virgineae, Sanctisque omnibus, 
praecipue illis, quos sacro hoc die colimus, mihi et cuique 

creaturae collatis et conferendis; ad impetrandam gratiam 
praeservantem a peccatis, adjuvantem ad virtutes, veram per¬ 
fectam que voluntatis meae cum tua divina conformitatem, per¬ 
fectionem religiosam, defunctis requiem, vivis gratiam; in sa¬ 
tisfactionem et remissionem peccatorum meorum, de quibus 
omnibus unice et solum amore tui doleo. « Faciem tuam, o 
Deus, averte a peccatis meis; respice in faciem Christi tui», 
in Sanguinem Agni immaculati; placatus olim mundo universo 
sacrificio illo cruento, placari semper velis incruento et omnes 
iniquitates meas dele. Offero tibi hoc et omnia hujus diei et 
omnia a fundatione Ecclesiae oblata et usque ad finem mundi 
offerenda sacrificia in memoriam charitatis tuae immensae, qua 
Filium tuum nasci, pati, mori propter me voluisti. Da per 
valorem cruenti et incruenti Sacrificii, ut sequar et amem pro 
me mortuum, pro me quotidie et iterato immolatum Jesum, 
ut mihi moriar, et ei, qui se victimam mihi dat, victima fiam. 
Da mihi et omnibus hic praesentibus spiritum devotionis, cha¬ 
ritatis ardorem, fidem vivam, ut ad tuum beneplacitum tam 
tremendae et sanctissimae actioni assistamus. Utinam com¬ 
pensare possem hac oblatione injurias omnes a me, sacerdo¬ 
tibus malis et peccatoribus omnibus contractas ! Sancti An¬ 
geli , in vestrum consortium admittite servum minimum; 
vobiscum adsto altari sacro ; vobiscum offero et adoro SS. 
Hostiam. 


Oratio ad Offertorium. 

0 Domine Jesu Christe, qui pro immensa et infinita bo¬ 
nitate tua homo fieri, crucifigi et mori dignatus es; respice 
de sede Majestatis tuae et desiderium animi mei acceptum 
habe ac votum suscipe. Ecce enim offero tibi in memoriam 
omnium beneficiorum tuorum per manus sacerdotis hujus, tui 
ministri, pretiosissimum Corpus et Sanguinem tuum in hac 
praesertim Missa, et aliis, quae per universum orbem Chri¬ 
stianum hodie celebrantur, oblatum; atque cum hoc ipso in¬ 
cruento Sacrificio, item cum cruento illo, quod tu ipse per te 

scii, in cruce coelesti Patri tuo obtulisti; offero etiam et de¬ 
dico meipsum tibi ad laudem et beneplacitum tuum, te orans 
et obtestans, piissime Jesu, per ineffabilem misericordiam, 
tuam, ut me clementer suscipias, et ea charitate, qua te Patri 
tuo in cruce obtulisti, eidem me offerre ne dedignare; largire 
etiam per hoc sacrificium tuum commemorativum, propitiat o- 
rium, satisfactorium et applicatorium vivis omnibus gratiam, 
defunctis requiem et nobis omnibus misericordiam et vitam 
sempiternam. Arnen. 

Ad elevationem S. Hostiae. 

Salve, dulcissime piissimeque Domine Jesu Christe, salus 
et vita mea; salve panis vere, qui de coelo descendis, ut des 
vitam mundo, qui in hoc altari ineffabili modo consecratus, 
et ex naturali pane, quo corpus alitur, in salvificum corpus 
conversus ades ad fiduciam salutis nostrae. 0 medicina prae- 
stantissima infirmorum, o inaestimabilis thesaurus egentium, 
lux caecorum, redemptio captivorum, miserere nostri et con¬ 
serva nos in vitam aeternam. Arnen. 

Ad elevationem Calicis. 

O SS. Sanguinis redemptionis nostrae infinitum pretium, 
qui de Vulneribus Christi Domini et Salvatoris nostri in cruce 
fluxisti in ablutionem et remissionem omnium peccatorum no¬ 
strorum : emunda, satia, vivifica nos et perduc ad aeternam 
haereditatem, quam per te unigenitus Dei Filius tibi insepa¬ 
rabiliter conjunctus nobis obtinuit et obsignavit. Arnen. 

NB, Quando ventum fuerit ad « Agnus Dei», praepara te 
ad communionem spiritualem petendo a Deo remissionem pec¬ 
catorum percutiendo ter pectus cum sacerdote ter repetens 
« Agnus Dei, qui tollis peccata mundi, miserere nobis» etc. 
cumque sacerdos actualiter communicat, tu spiritualiter com¬ 
munica rogando, ut Dominus Deus per gratiam suam spiritua¬ 
liter in te habitare dignetur hoc modo: 

Oratio pro Communione spirituali . 

0 vita animae meae, o vere coelestis esca, Domine Jesu 
Christe! etsi hac vice me ad susceptionem - augustissimi cor¬ 
poris tui in hoc sacramento non praeparaverim, desiderat ta¬ 
men anima mea spirituali modo te verum suum alimentum 
suscipere; quare te obsecro et obtestor unice, ut in me redem¬ 
ptionis tuae opera, quae in hoc sacramento et sacrificio cum 
gratiarum actione recolo et celebro, operari digneris. Illumina 
tenebras meas, o lux vera, sana infirmitates meas, omnipotens 
medice, solve vincula peccatorum meorum, o Pater misericor¬ 
dissime, et introduc me in optatam libertatem filiorum Dei 
et vitam aeternam, o liberator fortissime et unica vita mea, 
ut te hic et ubique debitis laudibus celebrem et bonitatem 
tuam ceu unicum salutis meae fontem cum omnibus electis 
praedicem. Arnen. 


Oratio post Missam. 

Bone Jesu Christe, qui ascendens in coelum omnium ani¬ 
mas advocasti ad coelestia, et nobis maximam spem illa con¬ 
sequendi dedisti: ecce et nunc viva hostia missus es, et obla¬ 
tus pro nobis Patri; cogita, quaeso, de nobis et benedic ani¬ 
mis nostris, ut non ad captandam vitae hujus vanissimam 
jucunditatem, sed ad regni perennis beatitudinem consectan¬ 
dam eamus, et ad coelestia desideranda et quaerenda corpore 
quidem revertamur ad nostra, mente vero tibi uni omnium 
conditori consociati nunquam a te divelli nos ac distrahi pa¬ 
tiamur; denique praesta, ut cum vivis et defunctis extremi 
judicii die in illa beatorum multitudine laeti sub aspectum 
tuum venire possimus, qui vivis et regnas Deus per omnia 
saecula saeculorum. Arnen. 

NB. Haec de sacrificio Missae pro hic et nunc sufficienter 
et apposite sint dicta; apposite, quia quotidiana Missae auditio 
haud minus ac meditatio, examen particulare et generale, pre¬ 
ces nocturnae et diurnae ceteraque exercitia quotidie practi- 

canda: ad praxim quoque deducenda et exactissime observanda. 
Ex eo praesertim, quod assistentes quotidie Sacro cum debita 
devotione, quotidie quoque Domino Deo pro acceptis beneficiis 
gratias agant, Deum quotidie laudent, in spiritu colant cultu 
latreutico, i. e., soli Deo debito; quotidie item pro poenis pec¬ 
catis nostris debitis satisfaciant, culpas leviores diluant, ad vi¬ 
tanda graviora auxilium impetrent etc.; cum enim devote as¬ 
sistentes sacrificio Missae unacum sacerdote celebrante (qui est 
proximus sacrificii hujus minister — principalis enim offerens 
est ipse Christus) illud speciali ratione offerant; — hinc etiam 
speciali ratione Deum laudant et pro acceptis beneficiis gratias 
referunt. Est enim sacrificium hoc sacrificium laudis et gratia¬ 
rum actionis, ut docet Cone. Trid. (sess. 22. can. 3); et cum 
fructus hujus sacrificii sit triplex: propitiatorius, satisfactorius 
et impetratorius, sequitur, quod Deus devote assistentibus, qui¬ 
bus fors ob peccata eorum justissime erat iratus, et ob hoc 
conceperit iram in ordine ad neganda uberiora gratiae auxilia, 
jam non maneat offensus in tantum, quod moveatur ad depo¬ 
nendam hanc justissimam iram et indignationem, et sic propi¬ 
tius fiat peccatis eorum. — Item quod devote assistentibus re¬ 
mittatur id quod de poenis temporalibus pro peccatis eorun¬ 
dem debent, ac tandem etiam impetrent varias gratias et be¬ 
neficia tum spiritualia tum corporalia, quatenus ad spiritualia 
conducunt. Cum ergo quotidie a Deo accipiamus novas ac no¬ 
vas gratias, et novis quotidie indigemus auxiliis, item quotidie 
novas culpas contrahamus et Dei iram excitemus et novas quo¬ 
que poenas mereamur; hinc Sacrum quoque in debita gratiarum 
actione pro peccatorum remissione, et poenarum peccatis de¬ 
bitarum satisfactione quotidie devote audiendum. Gaude igitur, 
dilecte Frater, de occasione frequentissime tibi data in mona¬ 
sterio Missam audiendi, imo etiam ad Altare Sacerdoti cele¬ 
branti ministrandi. Magis magisque te ipsum instrue de tre¬ 
mendo hoc sacrificio. Diligentissime quoque edisce ceremonias 
et rubricas pro servitio Altaris ex « Ceremoniali Seraphico » 
P. Aloysii de Carpo , semperque memor esto monitorum in « Spe¬ 
culo disciplinae * p. I. cap. XVII. 

Exercitium 


devote audiendae Missae in memoriam Passionis 
D. N. Jesu Christi. 

NB . Quodsi interdum contigerit, orationes infra positas esse 
nimis breves, memoriam interim pie occupa in adnotatis punctis 
SS. Passionis Dominicae. 

Intentio . 

Suscipe S. Trinitas, unus Deus, hoc sacrosanctum Sacri¬ 
ficium Corporis et Sanguinis Domini nostri Jesu Chifisti, quod 
ego indignus servulus tuus una cum sacrificiis omnibus tibi 
unquam oblatis aut offerendis, unitum sanctissimo Sacrificio 
ab eodem Domino nostro in ultima coena, et ara crucis oblato, 
per manus Sacerdotis offerro divinae Majestati tuae, omni pos¬ 
sibili pietatis affectu, ex puro amore tuae infinitae bonitatis, 
secundum sanctissimam ejusdem Domini nostri et S. Matris 
Ecclesiae intentionem. 

Ad maximam, aeternamque divinae Majestatis tuae glo¬ 
riam, amorem, beneplacitum. 

In protestationem supremae excellentiae, et dominii tui, 
et nostrae subjectionis, et dependentiae a te. 

In perpetuam commemorationem Passionis ac Mortis ejus¬ 
dem Domini nostri. 

In honorem, augmentumque gloriae B. Virginis, et totius 
curiae triumphantis. 

In gratiarum actionem aeternam pro omnibus beneficiis 
sanctissimae humanitati Domini nostri, B. Virgini Matri ejus, 
Patronis meis, omnibus beatis, et praedestinatis, et mihi in¬ 
dignissimo hucusque collatis, et conferendis in aeternum. 

In satisfactionem peccatorum meorum, omniumque fide¬ 
lium vivorum et defunctorum. 

Singulariter offero pro his N. N. vel pro hac gratia ob¬ 
tinenda. Secundario pro his N. N. mihi peculiariter commen¬ 
datis, omnibusque, pro quibus orare soleo et teneor, ad impe¬ 
trandam defunctis requiem, vivisque gratiam te agnoscendi, 

amandi, glorificandi nunc perfecte in via, olim beate in pa¬ 
tria. Suscipe et perfice hoc desiderium meum, uberemque ad 
pie id complendum, gratiam et benedictionem largire. Arnen. 

Actus contritionis et petitionis ante Missam. 

0 Jesu infinite amabilis! qui ex voluntate Patris, coope- 
rante Spiritu sancto, non semel tantum te mihi in socium, 
sacrificium, pretium, praemium dare dignatus es. sed quotidie 
denuo offerre dignaris. Quanta tua est erga me ingratum li- 
beralitas, charitas, misericordia! Quanta mea erga te ingrati¬ 
tudo, stupiditas, malitia, qui tot, et tanta mala, et peccata 
reddo pro tot et tantis bonis! Doleo de his... et omnibus to¬ 
tius vitae peccatis, pure propter te infinitum bonum a me 
offensum. Cupio omnia emendare, et pro omnibus satisfacere, 
sicut vis. Supple, ignosce, recipe me in pacis osculum per la¬ 
crimas, sudorem, et sanguinem tuum, et sanctum Sacrificium. 

0 si divinissimo huic memoriali Passionis tuae, monu¬ 
mento potentiae, et bonitatis tuae, et compendio omnium mi¬ 
rabilium tuorum assistere possem ea attentione, reverentia, 
quam exigit tuae divinae Majestatis praesentia, tot Angelorum 
assistentium frequentia, tot mysteriorum, quae hic geruntur, 
magnificentia. 

Desidero id praestare, mi Deus, ex totis praecordiis meis, 
ad maximam tuam gloriam, amorem, beneplacitum, in gratia¬ 
rum actionem omnium beneficiorum, in satisfactionem pecca¬ 
torum meorum, omniumque fidelium, pro his N. N. omnibus- 
que vivis et defunctis, ad impetrandam iis veniam, gratiam, 
gloriam. 

Quod ut digne praestare possim, da, obsecro, mihi co¬ 
piosam gratiam et benedictionem, per merita tua, B. Virginis 
Matris tuae et omnium Sanctorum. 

Accessus Sacerdotis ad Altare. 

Jesus hortum ingreditur. 

Domine Jesu Christe, Pili Dei vivi, qui imminente Pas- 

sione tua voluisti timore, ac tristitia obrui, largire mihi gra¬ 
tiam offerendi tibi omnes aerumnas meas. Deus cordis mei, 
suffer illas mecum in unione patientiae, et moeroris tui, ut 
eae per meritum Passionis tuae efficiantur mihi salutares. 
Arnen. 

Ad Initium Missae . 

Jesus in horto orat. 

Domine Jesu Christe, Fili Dei vivi, qui in oratione vo¬ 
luisti consolationem recipere, fac, ut in virtute orationis tuae 
S. Angelus tuus mihi semper assistat in orationibus meis. 
Arnen. 

Ad Confiteor. 

Jesus in terram pronus. 

Domine Jesu Christe, qui ad agonem deductus, Patrem 
tuum in horto orans, voluisti prodigiose Sanguinem ex omni¬ 
bus membris tuis sudare, effice, ut per memoriam Passionis 
consolationibus divinis satier, et Sanguinis loco lacrimas effun¬ 
dam. Amen. 


Ad Osculum Altaris. 

Jesus traditur osculo Judae. 

Domine Jesu Christe, qui osculum Judae proditoris tole¬ 
rasti: da mihi gratiam, ut nec<te, nec me, aut proximum 
meum unquam prodam, nec calumniatoribus meis officia ami¬ 
citiae negem. Amen. 

Sacerdos ad Epistolae partem graditur. 

Jesus ducitur captivus. 

Domine Jesu Christe, qui permisisti te, per lictorum ma¬ 
nus vinculis constringi, rumpe vincula delictorum meorum, 
et ita me vincias catenis charitatis et mandatorum tuorum, 
ut potentiae animae meae et corporis nunquam committant id, 
quod sanctae voluntati tuae est contrarium. Amen. 

Ad Introitum. 

Jesus colaphis caeditur. 

Jesu Christe, Domine mi, qui tamquam reus in Annae 
domum deduci voluisti: da mihi gratiam, ne per malignum 
spiritum aut homines perversos abripiar in peccatum, sed a 
S. Spiritu tuo ad id deducar, quod divinae tuae gratum est 
voluntati. Amen. 

Ad Kyrie eleison. 

Jesus negatur a Petro. 

Domine Jesu Christe, qui in domo Caiphae ter a Prin¬ 
cipe Apostolorum negatus es: praeserva me a pravo consor¬ 
tio, ne peccatum mortale me unquam a te separet. Amen. 

Ad Dominus vobiscum. 

Jesus respicit Petrum eundemque convertit. 

Jesu Christe, Domine mi, qui ex oculis Petri lacrimas 
poenitentiae elicuisti: fac per misericordiam tuam, ut amare 
defleam peccata mea, et nunquam, seu factis, seu verbis te 
negem, qui es Dominus meus, et Deus meus. Amen. 

Ad Epistolam. 

Jesus ducitur ad Pilatum. 

Domine Jesu Christe, qui coram Pilato sisti, et in ejus 
praesentia falso accusari voluisti: doce me medium evitandi 
imposturas malorum, et fidem tuam bonorum operum exerci¬ 
tio profitendi. Amen. 

Ad Munda cor meum . 

Jesus ad Herodem abducitur. 

Jesu Christe, Domine mi, qui aequo animo tulisti falsas 
accusationes, quin vel verbo te defenderes: da mihi vires ge¬ 
nerose sufferendi injurias meorum calumniatorum, et sacra 
Mysteria indignis non revelandi. Amen. 

Ad Evangelium. 

Jesus ludibrio habetur et reducitur ad Pilatum. 

Domine Jesu Christe, qui dignatus es ab Herode ad Pi¬ 
latum, hoc medio Herodi reconciliatum, remitti, da mihi gra¬ 
tiam non timendi conspirationes ab improbis in me factas, 
sed amplius inde proficiendi, ut dignus sim tibi esse confor¬ 
mis. Arnen. 

Ad detectionem Calicis . 

Jesus vestibus spoliatur. 

Domine Jesu Christe, qui vestibus tuis exui voluisti, et 
pro salute mea flagello super nudum corpus tuum in te ani¬ 
madverti, largire mihi gratiam abjiciendi onus peccatorum 
meorum per sinceram confessionem, ac ut nunquam virtutibus 
nudus coram oculis tuis compar eam. Amen. 

Ad Offertorium. 

Jesus flagellatur. 

Domine Jesu Christe, qui columnae alligari, et crudeliter 
flagellis caedi voluisti, da mihi gratiam, ut patienter tolerem 
flagra paternae correctionis tuae, et ne per delicta mea tibi 
sim tormento. Amen. 

Dum Calix tegitur. 

Jesus spinis coronatur. 

Domine Jesu Christe, qui mea causa spinis coronari vo¬ 
luisti, concede, sic me poenitentiae spinis compungi, ut coro¬ 
nari merear in coelis. Amen. 

Ad lotionem manuum. 

Pilatus lavat manus suas. 

Domine Jesu Christe, Fili Dei vivi, qui sententia Pilati 
innocens dictus, aequanimiter passus es insanas calumnias, et 
opprobria Judaeorum, da mihi gratiam vivendi innocenter, et 
ne improba inimicorum meorum consilia quietem animi pertur¬ 
bent. Amen. 

Ad Orate fratres. 

Pilatus dicit Judaeis: Ecce Homo. 

Domine Jesu Christe, qui pro me permisisti, te in prae¬ 
sentia Judaeorum excipi cachinnis, eorum irrisionis instru¬ 
menta ferens, effice, ut nullum in me experiar vanae gloriae 
motum, ac ut in extremo judicio comparere possim sub ve¬ 
xillo horum signorum, mysteriis plenorum. Arnen. 

Ad Praefationem. 

Jesus ad mortem condemnatur. 

Domine Jesu Christe, qui propter me innocens condem¬ 
nari voluisti ad crucis supplicium, vires mihi suffice ad feren¬ 
dam crudelem mortem amore tui, et ne formidem falsa homi¬ 
num judicia, ac neminem injuste judicem. Arnen. 

Ad Memento pro vivis. 

Jesus bajulat suam Crucem. 

Domine Jesu Christe, qui mea causa humeris tuis por¬ 
tasti crucem, fac, obsecro, ut mortificationis crucem sponte 
mea amplectar, eamque semper tui amore feram. Arnen. 

Ad Actionem. 

Domine Jesu Christe, qui etiam in via, qua ad crucis 
supplicium ibas, misericors fuisti, dicens mulieribus tui causa 
plorantibus: Super vos ipsas flete; da mihi gratiam probe 
deflendi peccata mea, da mihi lacrimas compassionis, et san¬ 
cti amoris tui, quae me acceptum efficiant Majestati tuae. 
Arnen. 

Ad benedictionem oblatorum. 

Jesus affigitur Cruci. 

Jesu Christe, Domine mi, qui pro salute mea voluisti 
cruci affigi, cui tu debitum peccatorum nostrorum, et mortis 
affixisti, transfige carnem meam sancto timore, ut valide affi¬ 
xus mandatis tuis, semper affigar cruci. Arnen. 

Ad elevationem Hostiae. 

Jesus crucifixus elevatur. 

Domine Jesu Christe, qui voluisti pro me in cruce ele¬ 
vari, et ita e terra exulare, retrahe me ab affectibus terrenis, 
et eleva spiritum meum ad rerum coelestium contemplationem. 
Amen. 

Aci elevationem Calicis. 

Ex Jesu vulneribus Sanguis manat. 

Jesu Christe, Domine mi, qui e salutaribus vulneribus 
tuis nobis manare fecisti fontem gratiae, fac, ut pravis desi¬ 
deriis incitatus remedia sumam congrua peccatis et lethalibus 
vulneribus meis. Amen. 

Ad Memento pro Defunctis. 

Jesus pro genere humano orat. 

Jesu Christe, Domine mi, qui in cruce pendens orasti 
Patrem tuum pro humano genere, imo etiam pro tortoribus 
tuis, da mihi spiritum mansuetudinis et patientiae, ut diligam 
inimicos meos, et bonum reddam pro malo, tuum exemplum, 
et mandata tua secutus. Amen. 

Ad Nobis quoque peccatoribus. 

Confessio latronis. 

Domine Jesu Christe, qui paradisi gloriam promisisti la¬ 
troni, scelera sua agnoscenti; respice me oculis misericordiae 
tuae, ut sub vitae finem queam audire ex ore tuo, redempto¬ 
ris mei, optandam illam vocem: Hodie mecum eris in para¬ 
diso. Amen. 

Ad Dater noster. 

Septem Verba Jesu in Cruce. 

Jesu Christe, Domine mi, qui inter cetera Matrem di¬ 
scipulo, et discipulum Matri e cruce commendasti, ego me 
sanctae gratiae tuae commendo in virtute ejusdem fidei, et 

amore, in quo tu eos mutuo sibi commendasti, ut grandi hoc 
amoris pignore possim penetralia affectus tui subire, et libe¬ 
rari ab aerumnis et periculis hujus vitae. Amen. 

Ad divisionem Hostiae. 

Jesus moritur in Cruce. 

Jesu Christe, Domine mi, qui animam tuam in cruce 
moriturus Patri aeterno commendasti pro salute mea, fac, ut 
tecum spiritualiter moriar, ut in hora mortis meae habeas tibi 
commendatam animam meam. Amen. 

Particula Hostiae imponitur Calici . 

Anima Jesu descendit ad inferos. 

Jesu Christe, Domine mi, qui prostrata daemonis poten¬ 
tia ad inferos descendisti, et Patres ibi detentos solatus es ; 
descendat, obsecro, in Purgatorium virtus Sanguinis et Pas¬ 
sionis tuae in animas fidelium defunctorum, ut a peccatis suis 
emundatae recipiantur in sinum pacis aeternae. Amen. 

Ad Agnus Hei , 

Multorum conversio ante Crucem. 

Domine Jesu Christe, deplorarunt multi scelera sua con¬ 
siderando patientiam tuam, quam in tormentis et beata morte 
tua ostendisti: da mihi gratiam per merita dolorosae Passio¬ 
nis et Mortis tuae, ut concipiam verum dolorem de delictis 
meis, neve deinceps te offendam. Amen. 

Ad Communionem. 

Jesus sepelitur. 

Jesu Christe, Domine mi, qui sepeliri voluisti in monu¬ 
mento novo, da mihi cor novum, ut tecum sepultus, perveniam 
ad gloriam resurrectionis tuae. Amen. 

Ad Ablutionem. 

Jesus balsamo ungitur. 

Domine Jesu Christe, tu qui voluisti pro me misero pecca- 

tore mori, ungi balsamo, et linteo per Josephum et Nicode- 
mnm involvi, largire mihi gratiam digne recipiendi vivum 
corpus tuum in Altaris Sacramento et illud virtutum unguen¬ 
tis ungendi, ac perpetuo conservandi in cordis perfecti sinu. 
Arnen. 

Post Communionem. 

Resurrectio Jesu. 

Jesu Christe, Domine mi, qui e sepulcro clauso et obsi¬ 
gnato Victor exiisti, de morte triumphans; concede mihi gra¬ 
tiam, ut de tumulo antiquae conversationis meae suscitatus 
ambulem in novitate vitae, ut, dum videbitur vita mea, vi¬ 
deatur etiam tecum in gloria. Amen. 

Ad Dominus vobiscum. 

Jesus apparet discipulis suis. 

Jesu Christe, Domine mi, qui post resurrectionem tuam 
consolatus es dilectam Matrem tupm, et discipulos aspectu 
gloriosi corporis tui, da mihi gratiam, ut, cum te in vita hac 
mortali videre nequeam, in aeternum te contemplari possim 
in gloria. Amen. 

Ad ultimas Collectas . 

Jesus 40 diebus conversatur cum suis discipulis. 

Jesu Christe, Domine mi, qui dignatus es 40 dierum 
spatio post resurrectionem tuam conversari cum discipulis 
tuis, eosque docere fidei mysteria; supplex te oro, ut me do¬ 
ceas vivere secundum voluntatem tuam, neque unquam a se¬ 
mita mandatorum tuorum declinare. Amen. 

Ad postremum Dominus vobiscum . 

Jesus ascendit in coelum. 

Jesu Christe, Domine mi, qui post 40 dies in discipulo¬ 
rum tuorum praesentia gloriose in coelum ascendisti: oro, 
ut anima mea ab omnibus rebus terrenis se possit expedire, ut 

ad aeterna aspiret, et te, tamquam felicitatis fastigio, frui 
exoptet. Amen. 

Ad Benedictionem. 

Adventus Sancti Spiritus. 

Jesu Christe, Domine mi, qui Spiritum Sanctum discipu¬ 
lis tuis unanimiter in oratione perseverantibus dedisti; munda, 
obsecro, interiora" cordis mei, ut S. Spiritus, gratam in anima 
mea inveniens habitationem, eandem gratiarum suarum et con¬ 
solationum donis exornet. Amen. 

Evangelium S. Joannis. 

In principio erat Verbum, et Verbum erat apud Deum: 
et Deus erat Verbum. Hoc erat in principio apud Deum. 
Omnia per ipsum facta sunt, et sine ipso factum est nihil, 
quod factum est. In ipso vita erat, et vita erat lux homi¬ 
num, et lux in tenebris lucet, et tenebrae eam non compre¬ 
henderunt. Fuit homo missus a Deo, cui nomen erat Joannes. 
Hic venit in testimonium, ut testimonium perhiberet de lu¬ 
mine, ut omnes crederent per illum. Non erat ille lux, sed 
ut testimonium perhiberet de lumine. Erat lux vera, quae il¬ 
luminat omnem hominem venientem in hunc mundum. In 
mundo erat, et mundus per ipsum factus est, et mundus eum 
non cognovit. In propria venit, et sui eum non receperunt. 
Quotquot autem receperunt eum, dedit eis potestatem filios 
Dei fieri, his, qui credunt in nomine ejus. Qui non ex san¬ 
guinibus, neque ex voluntate carnis, neque ex voluntate viri, 
sed ex Deo nati sunt. Et Verbum caro factum est: 
et habitavit in nobis, et vidimus gloriam ejus, gloriam quasi 
unigeniti a Patre, plenum gratiae et veritatis. 

Gratiarum actio. 

Post auditum Missae Sacrificium. 

Domine Jesu Christe, Fili Dei, Redemptor mi! grates 
tibi reddo, quod mihi gratiam dederis hodie sacram Missam 

audiendi: rogo te per ejusdem merita, da mihi spiritum, et 

virtutem resistendi semper noxiis tentationibus, ut anima mea 

e corpore suo discedens sit digna Paradiso. Arnen. 

Praxis S. Missam audiendi secundum Ordinem Missae 
in Missali propositum. 

S. Missa iu Festo Sacratissimi Cordis Jesu. 

(ex Missali.) 

JPreces graduales. 

In nomine Patris, et Pilii, et Spiritus Sancti. Amen. 

Antiphon a. 

Sacerdos. Introibo ad altare Dei. 

Minister . Ad Deum qui laetificat juventutem meam. 

Psalm. 42. 

S. Judica me Deus, et discerne causam meam de gente non 
sancta: ab homine iniquo et doloso erue me. 

M. Quia tu es Deus fortitudo mea: quare me repulisti, et 
quare tristis incedo, dum affligit me inimicus. 

S . Emitte lucem tuam et veritatem tuam: ipsa me deduxe¬ 
runt, et adduxerunt in montem sanctum tuum, et in ta¬ 
bernacula tua. 

M. Et introibo ad altare Dei: ad Deum qui laetificat juven¬ 
tutem meam. 

S. Confitebor tibi in cithara, Deus, Deus meus: quare tristis 
es anima mea, et quare conturbas me? 

M<- Spera in Deo, quoniam adhuc confitebor illi: salutare vul¬ 
tus mei, et Deus meus. 

S . Gloria Patri, et Filio, et Spiritui Sancto. 

M. Sicut erat in principio, et nunc, et semper, et in saecula 
saeculorum. Amen. 

Repet . Antiph. S. Introibo ad altare Dei. 

M. Ad Deum qui laetificat juventutem meam. 

,t. Adjutorium nostrum in nomine Domini. 

$. Qui fecit coelum et terram. 





S. Missae Sacrificium. 


105 


S. Confiteor Deo omnipotenti, beatae Mariae semper Virgini, 
beato Michaeli Archangelo, beato Joanni Baptistae, san¬ 
ctis Apostolis Petro et Paulo, beato Patri nostro Fran- 
cisco, omnibus Sanctis, et vobis fratres: quia peccavi 
nimis cogitatione, verbo, et opere: mea culpa, mea culpa, 
mea maxima culpa. Ideo precor beatam Mariam semper 
Virginem, beatum Michaelem Archangelum, beatum Joan- 
nem Baptistam, sanctos Apostolos Petrum et Paulum, bea- 
tum Patrem nostrum Franciscum, omnes Sanctos, et vos 
fratres, orare pro me ad Dominum Deum nostrum. 

M. Misereatur tui omnipotens Deus, et dimissis peccatis tuis, 
perducat te ad vitam aeternam. 

S . Arnen. 

M. repetit: Confiteor etc. Postea 

S. Misereatur vestri omnipotens Deus, et dimissis peccatis 
vestris, perducat vos ad vitam aeternam. i)f. Arnen. 

S. Indulgentiam, absolutionem, et remissionem peccatorum 
nostrorum, tribuat nobis omnipotens, et misericors Domi¬ 
nus. $. Amen. 

Deus tu conversus vivificabis nos. 

I)'. Et plebs tua laetabitur in te. 

f. Ostende nobis Domine misericordiam tuam. 

$. Et salutare tuum da nobis. 

f. Domine exaudi orationem meam. 

Et clamor meus ad te veniat. 

y. Dominus vobiscum. 

9 '. Et cum spiritu tuo. 

Ascendens ad Altare secreto dicit: 

S. Aufer a nobis, quaesumus Domine, iniquitates nostras: ut 
ad Sancta sanctorum, puris mereamur mentibus introire. 
Per Christum Dominum nostrum. Amen. 

Oramus te, Domine, per merita Sanctorum tuorum, (oscula¬ 
tur Altare in medio) quorum reliquiae hic sunt, et 
omnium Sanctorum: ut indulgere digneris omnia peccata 
mea. Amen. 

Introitus. 

Cant. 3, 11. 

Egredimini, et videte, filiae Sion, regem Salomonem, in 
diademate, quo coronavit eum mater sua in die desponsatio¬ 
nis ejus, et in die laetitiae cordis ejus. 

Ps. 44. Eructavit cor meum verbum bonum: dico ego 
opera mea regi. ft. G-loria Patri etc. — Egredimini etc. 

Sacerdos in medio Altaris. 

S. Kyrie eleison. M. Kyrie eleison. S. Kyrie eleison. M. Chri¬ 
ste eleison. S. Christe eleison. M. Christe eleison. S. Ky¬ 
rie eleison. M. Kyrie eleison. S. Kyrie eleison. 

Gloria . 

, G-loria in excelsis Deo. Et in terra pax hominibus bonae 
voluntatis. Laudamus te. Benedicimus te. Adoramus te. Glo¬ 
rificamus te. Gratias agimus tibi propter magnam gloriam 
tuam. Domine Deus, Rex coelestis, Deus Pater omnipotens. 
Domine Fili unigenite Jesu Christe. Domine Deus, Agnus Dei, 
Filius Patris. Qui tollis peccata mundi, miserere nobis. Qui 
tollis peccata mundi, suscipe deprecationem nostram. Qui se¬ 
des ad dexteram Patris, miserere nobis. Quoniam tu solus 
sanctus. Tu solus Dominus. Tu solus Altissimus, Jesu Chri¬ 
ste. Cum sancto Spiritu, in gloria Dei Patris. Arnen. 

S . Dominus vobiscum. 

M. Et cum spiritu tuo. 

Oremus. 

Fac nos, Domine Jesu, Sanctissimi Cordis tui virtutibus 
indui, et affectibus inflammari: ut et imagini bonitatis tuae 
conformes, et tuae redemptionis mereamur esse participes. Qui 
vivis et regnas etc. 

Lectio. 

Lectio Epistolae beati Pauli Apostoli ad Ephesios. Cap. 3 . 
Fratres: Mihi omnium sanctorum minimo data est gratia 
haec, in gentibus evangelizare investigabiles divitias Christi, 
et illuminare omnes, quae sit dispensatio sacramenti abscon¬ 
diti a saeculis in Deo, qui omnia creavit. Hujus rei gratia fle- 

cto genua mea ad Patrem Domini nostri Jesu Christi, ex quo 
omnis paternitas in coelis, et in terra nominatur, ut det vo¬ 
bis secundum divitias gloriae suae, virtute corroborari per Spi¬ 
ritum ejus in interiorem hominem: Christum habitare per fidem 
in cordibus vestris: in charitate radicati et fundati, ut possitis 
comprehendere cum omnibus sanctis, quae sit latitudo, et lon¬ 
gitudo, et sublimitas, et profundum: scire etiam supereminen¬ 
tem scientiae charitatem Christi, ut impleamini in omnem ple¬ 
nitudinem Dei. 

M. Deo gratias. 

Graduale. 

Mattii. 21. Dicite filiae Sion: Ecce rex tuus venit tibi 
mansuetus, f. Isai. 42. Non erit tristis, neque turbulentus : 
non clamabit, nec audietur vox ejus foris. Alleluja. Alleluja. 

f. Mattii. 11. Discite a me, quia mitis sum, et humilis 
corde: et invenietis requiem animabus vestris. Alleluja. 

In Missis votivis post Septuagesimam. 

Grad. Ps . 68. Improperium exspectavit cor meum, et 
miseriam: et sustinui qui simul contristaretur, et non fuit: et 
qui consolaretur, et non inveni. 

Tractatus. Ps. 21. Ego autem sum vermis, et non homo: 
opprobrium hominum: et abjectio plebis, f. Omnes videntes 
me, deriserunt me: locuti sunt labiis, et moverunt caput, f. 
Sicut aqua effusus sum, et dispersa sunt omnia ossa mea: 
factum est cor meum tamquam cera liquescens in medio ven¬ 
tris mei. 

Tempore Paschali. 

Alleluja. Alleluja. Ps. 29. Domine Deus meus, clamavi ad 
te, et sanasti me: eduxisti ab inferno animam meam. Alleluja. 

f. Convertisti planctum meum in gaudium mihi: consci¬ 
disti saccum meum, et circumdedisti me laetitia. Alleluja. 

Ante Evangelium. 

S. Munda cor meum, ac labia mea, omnipotens Deus, qui la¬ 
bia Isaiae Prophetae calculo mundasti ignito: ita me tua 
grata miseratione dignare mundare, ut sanctum Evange- 

lium tuum digne valeam nuntiare. Per Christum Domi¬ 
num nostrum. Arnen. 

Jube Domine benedicere. Dominus sit in corde meo, et in 
labiis meis: ut digne et competenter annuntiem Evange- 
lium suum. Arnen. 

S. Dominus vobiscum. 

M. Et cum spiritu tuo. 

S. *$( Sequentia sancti Evangelii secundum Joannem. Cap. 15 . 
M. Gloria tibi Domine. 

In illo tempore: Dixit Jesus discipulis suis: Sicut dile- 
xit me Pater, et ego dilexi vos. Manete in dilectione mea. Si 
praecepta mea servaveritis, manebitis in dilectione mea, sic¬ 
ut et ego Patris mei praecepta servavi, et maneo in ejus 
dilectione. Haec locutus sum vobis: ut gaudium meum in vo¬ 
bis sit, et gaudium vestrum impleatur. Hoc est praeceptum 
meum, ut diligatis invicem, sicut dilexi vos. Majorem hac di¬ 
lectionem nemo habet, ut animam suam ponat quis pro amicis 
suis. Yos amici mei estis, si feceritis quae ego praecipio vobis. 
Jam non dicam vos servos: quia servus nescit quid faciat 
Dominus ejus. Yos autem dixi amicos : quia omnia quaecun¬ 
que audivi a Patre meo, nota feci vobis. Non vos me elegi¬ 
stis, sed ego elegi vos, et posui vos, ut eatis, et fructum 
afferatis: et fructus vester maneat: ut quodcunque petieritis 
Patrem in nomine meo, det vobis. 

M . Laus tibi Christe. 

Credo . 

Credo in unum Deum, Patrem omnipotentem, factorem 
coeli et terrae, visibilium omnium, et invisibilium. Et in unum 
Dominum Jesum Christum, Eilium Dei unigenitum. Et ex Patre 
natum ante omnia saecula. Deum de Deo, lumen de lumine, 
Deum verum de Deo vero. Genitum, non factum, consubstan¬ 
tialem Patri: per quem omnia facta sunt. Qui propter nos ho¬ 
mines, et propter nostram salutem descendit de coelis. Et in¬ 
carnatus est de Spiritu sancto ex Maria Virgine: Et homo 
factus est. Crucifixus etiam pro nobis: sub Pontio Pilato pas- 

sus, et sepultus est. Et resurrexit tertia die, secundum scriptu¬ 
ras. Et ascendit in coelum: sedet ad dexteram Patris. Et 
iterum venturus est cum gloria judicare vivos et mortuos: 
cujus regni non erit finis.. Et in Spiritum sanctum, Domi¬ 
num, et vivificantem: qui ex Patre Filioque procedit. Qui cum 
Patre et Filio simul adoratur, et conglorificatur: qui locutus 
est per Prophetas. Et unam sanctam Catholicam et Apostoli- 
cam Ecclesiam. Confiteor unum baptisma in remissionem pec¬ 
catorum. Et exspecto resurrectionem mortuorum. Et vitam 
venturi saeculi. Arnen. 

S. Dominus vobiscum. 
iif. Et cum spiritu tuo. 

Offertorium . 

Oremus. — I. Paralip. 29. Domine Deus, in simplicitate 
cordis mei laetus obtuli universa: et populum tuum vidi cum 
ingenti gaudio tibi offerre donaria: Deus Israel, custodi lianc 
voluntatem cordis eorum. Alleluja. 

Oblatio Hostiae. 

Suscipe sancte Pater, omnipotens aeterne Deus, hanc im¬ 
maculatam Hostiam, quam ego indignus famulus tuus offero 
tibi Deo meo vivo et vero, pro innumerabilibus peccatis et 
offensionibus, et negligentiis meis, et pro omnibus circumstan¬ 
tibus, sed et pro omnibus fidelibus Christianis, vivis atque de¬ 
functis: ut mihi et illis proficiat ad salutem in vitam aeter¬ 
nam. Amen. 

Aquam miscendam in Calice bene ij< dicit, dicens : 

Deus, qui humanae substantiae dignitatem mirabiliter con¬ 
didisti, et mirabilius reformasti: da nobis per hujus aquae et 
vini mysterium, ejus divinitatis esse consortes, qui humanita¬ 
tis nostrae fieri dignatus est particeps, Jesus Christus Filius 
tuus Dominus noster. Qui tecum vivit et regnat in unitate 
Spiritus sancti Deus: per omnia saecula saeculorum. Amen. 

Oblatio Calicis. 

Offerimus tibi, Domine, calicem salutaris, tuam deprecan- 
tes clementiam: ut in conspectu divinae Majestatis tuae, pro 

nostra et totius mundi salute cum odore suavitatis ascendat. 
Arnen. 

In spiritu humilitatis, et in animo contrito suscipiamur 
a te, Domine: et sic fiat sacrificium nostrum in conspectu 
tuo hodie, ut placeat tibi, Domine Deus. 

Veni sanctificator omnipotens aeterne Deus: et benedic 
hoc sacrificium tuo sancto nomini praeparatum. 

Manus lavans dicit Sacerdos: 

Psalm . 25. Lavabo inter innocentes manus meas: et cir¬ 
cumdabo altare tuum, Domine. 

Ut audiam vocem laudis: et enarrem universa mirabilia tua. 

Domine, dilexi decorem domus tuae, et locum habitationis 
gloriae tuae. 

Ne perdas cum impiis, Deus, animam meam: et cum viris 
sanguinum vitam meam. 

In quorum manibus iniquitates sunt: dextera eorum re¬ 
pleta est muneribus. 

Ego autem in innocentia mea ingressus sum: redime me, 
et miserere mei. 

Pes meus stetit in directo: in ecclesiis benedicam te, Do¬ 
mine. 

Grloria Patri, et Filio, et Spiritui sancto. 

Sicut erat in principio, et nunc, et semper, et in saecula 
saeculorum. Arnen. 

Iterata Oblatio. 

Suscipe sancta Trinitas hanc oblationem, quam tibi offe¬ 
rimus ob memoriam passionis, resurrectionis, et ascensionis 
Jesu Christi Domini nostri: et in honorem beatae Mariae sem¬ 
per Virginis, et beati Joannis Baptistae, et sanctorum Aposto¬ 
lorum Petri et Pauli, et istorum, et omnium Sanctorum : ut 
illis proficiat ad honorem, nobis autem ad salutem : et illi 
pro nobis intercedere dignentur in coelis, quorum memoriam 
agimus in terris. Per eumdem Christum Dominum nostrum. 
Amen. 

Orate fratres. 

S. Orate fratres: ut meum ac vestrum sacrificium acceptabile 
fiat apud Deum Patrem omnipotentem. 

M. Suscipiat Dominus sacrificium de manibus tuis ad laudem, 
et gloriam nominis sui, ad utilitatem quoque nostram, 
totiusque Ecclesiae suae sanctae. 

S. Arnen. 

Secreta. 

Illo nos igne, quaesumus Domine, Spiritus sanctus in¬ 
flammet, quem Dominus noster Jesus Christus e penetralibus 
Cordis sui misit in terram, et voluit vehementer accendi. 
Qui tecum vivit et regnat in unitate ejusdem Spiritus sancti 
Deus 

Praefatio . 

De Nativitate. 

S. Per omnia saecula saeculorum. 

M. Arnen. 

S. Dominus vobiscum. 

M. Et cum spiritu tuo. 

S. Sursum corda. 

M. Habemus ad Dominum. 

S. Gratias agamus Domino Deo nostro. 

M. Dignum et justum est. 

Vere dignum et justum est, aequum et salutare, nos tibi 
semper, et ubique gratias agere: Domine sancte, Pater omni¬ 
potens, aeterne Deus. Quia per incarnati Verbi mysterium, 
nova mentis nostrae oculis lux tuae claritatis infulsit: ut 
dum visibiliter Deum cognoscimus, per hunc in invisibilium 
amorem rapiamur. Et ideo cum Angelis et Archangelis, cum 
Thronis et Dominationibus, cumque omni militia coelestis exer¬ 
citus, hymnum gloriae tuae canimus, sine fine dicentes: 
Sanctus, Sanctus, Sanctus, Dominus Deus Sabaoth. 

Pleni sunt coeli, et terra gloria tua. Hosanna in excelsis. 
Benedictus qui venit in nomine Domini. Hosanna in ex¬ 
celsis. 

Canon. 

Te igitur, clementissime Pater, per Jesum Christum Fi¬ 
lium tuum Dominum nostrum, supplices rogamus, ac petimus, 
uti accepta habeas, et benedicas, haec dona, haec munera, haec 
sancta sacrificia illibata: in primis, quae tibi offerimus pro 
Ecclesia tua sancta catholica: quam pacificare, custodire, adu¬ 
nare, et regere digneris toto orbe terrarum: una cum fa¬ 
mulo tuo Papa nostro N. et Antistite nostro N. et omnibus 
orthodoxis, atque catholicae, et Apostolicae fidei cultoribus. 

Commemoratio pro vivis . 

Memento, Domine, famulorum, famularumque tuarum N. 
et N...: et omnium circumstantium, quorum tibi fides cognita 
est, et nota devotio: pro quibus tibi offerimus, vel qui tibi offe¬ 
runt hoc sacrificium laudis, pro se, suisque omnibus: pro re¬ 
demptione animarum suarum, pro spe salutis, et incolumitatis 
suae: tibique reddunt vota sua aeterno Deo, vivo, et vero. 

Infra actionem. 

Communicantes, et memoriam venerantes, in primis glo¬ 
riosae semper Yirginis Mariae, genitricis Dei et Domini nostri 
Jesu Christi: sed et beatorum Apostolorum ac Martyrum tuo¬ 
rum, Petri et Pauli, Andreae, Jacobi, Joannis, Thomae, Ja- 
cobi, Philippi, Bartholomaei, Matthaei, Simonis et Thaddaei : 
Lini, Cleti, Clementis, Xysti, Cornelii, Cypriani, Laurentii, 
Chrysogoni, Joannis et Pauli, Cosmae et Damiani, et omnium 
Sanctorum tuorum; quorum meritis precibusque concedas, 
ut in omnibus protectionis tuae muniamur auxilio. Per eum- 
dem Christum Dominum nostrum. Arnen. 

Hanc igitur oblationem servitutis nostrae, sed et cunctae 
familiae tuae, quaesumus Domine, ut placatus accipias: dies¬ 
que nostros in tua pace disponas, atque ab aeterna damnatione 
nos eripi, et in electorum tuorum jubeas grege numerari. Per 
Christum Dominum nostrum. Arnen. 

Quam oblationem tu Deus in omnibus, quaesumus, bene¬ 
dictam, adseriptam, ratam, rationabilem, acceptabilemque fa¬ 
cere digneris: ut nobis Corpus, et Sanguis fiat dilectissimi Filii 
tui Domini nostri Jesu Christi. 

Sequitur: 

88. Consecratio. 

Ad elevationem S. Hostiae ora: 

Adoro te, o bone et piissime Jesu! Per charitatein dul¬ 
cissimi Cordis tui obsecro te, ut gratiam et misericordiam mihi 
benigne concedas. 

O Jesu! propitius esto mihi peccatori; o Jesu, miseri¬ 
cors mihi esto; o Jesu! dimitte peccata mea. Mi Jesu, mi¬ 
sericordia ! 

Ad elevationem S. Calicis ora: 

Adoro te, o' verum Sanguinem Jesu Christi! O Jesu, 
tibi vivo! O Jesu, tibi morior ! O Jesu, tuus sum vivus et 
mortuus! 

O Domine Jesu Christe! tu hic sub speciebus panis et 
vini revera es Deus absconditus. Humillime te adoro et pre¬ 
cor : libera me per hunc sacrosanctum Sanguinem tuum ab 
omnibus iniquitatibus meis et universis malis : et fac me tuis 
semper inhaerere mandatis «t a te nunquam separari permittas. 

Post consecrationem. 

Unde et memores, Domine, nos servi tui, sed et plebs tua 
sancta, ejusdem Christi-Filii tui Domini nostri tam beatae 
passionis, nec non et ab inferis resurrectionis, sed et in coe¬ 
los gloriosae ascensionis: offerimus praeclarae majestati tuae 
de tuis donis ac datis, hostiam puram, hostiam sanctam, 
hostiam immaculatam: Panem sanctum vitae aeternae, et Ca¬ 
licem salutis perpetuae. 

Supra quae propitio ac sereno vultu respicere digneris, et 
accepta habere, sicuti accepta habere dignatus es munera pueri 
tui justi Abel, et sacrificium Patriarchae nostri Abrahae, et 
quod tibi obtulit summus sacerdos tuus Melchisedech, sanctum 
sacrificium, immaculatam hostiam. 

Supplices te rogamus, omnipotens Deus: jube haec per¬ 
ferri per manus sancti Angeli tui in sublime altare tuum, in 
conspectu divinae majestatis tuae: ut quotquot ex hac altaris 
participatione sacrosanctum Filii tui Corpus et Sanguinem 

sumpserimus, omni benedictione coelesti et gratia repleamur. 
Per eundem Christum Dominum nostrum. Amen. 

Commemoratio pro defunctis. 

Memento etiam, Domine, famulorum famularumque tuarum 
N. et N. qui nos praecesserunt cum signo fidei, et dormiunt in 
somno pacis... 

Ipsis, Domine, et omnibus in Christo quiescentibus, lo¬ 
cum refrigerii, lucis et pacis, ut indulgeas, deprecamur. Per 
eundem Christum Dominum nostrum. Amen. 

Nobis quoque peccatoribus famulis tuis, de multitudine 
miserationum tuarum sperantibus, partem aliquam et societa¬ 
tem donare digneris, cum tuis sanctis Apostolis et Martyri¬ 
bus: cum Joanne, Stephano, Mathia, Barnaba, Ignatio, Ale¬ 
xandro, Marcellino, Petro, Felicitate, Perpetua, Agatha, Lu- 
cia, Agnete, Caecilia, Anastasia, et omnibus Sanctis tuis: 
intra quorum nos consortium, non aestimator meriti, sed 
veniae, quaesumus, largitor admitte. Per Christum Dominum 
nostrum. < 

Per quem haec omnia, Domine, semper bona creas, san¬ 
ctificas, vivificas, benedicis, et praestas nobis. 

Per ipsum, et cum ipso, et in ipso, est tibi Deo Patri 
omnipotenti, in unitate Spiritus sancti, omnis honor et gloria. 
S. Per omnia saecula saeculorum. 

M. Amen. 

Oremus. Praeceptis salutaribus moniti, et divina institu¬ 
tione formati, audemus dicere: 

Pater noster, qui es in coelis: Sanctificetur nomen tuum: 
Adveniat regnum tuum: Fiat voluntas tua, sicut in coelo, et 
in terra. Panem nostrum quotidianum da nobis hodie: Et di¬ 
mitte nobis debita nostra, sicut et nos dimittimus debitoribus 
nostris. Et ‘ne nos inducas in tentationem. 

M. Sed libera nos a malo. 

8 . Amen. 

Libera nos, quaesumus Domine, ab omnibus malis, prae¬ 
teritis, praesentibus, et futuris: et intercedente beata et glo- 

riosa semper Virgine Dei genitrice Maria, cum beatis Aposto¬ 
lis tuis Petro et Paulo, atcjue Andrea, et omnibus Sanctis, da 
propitius pacem in diebus nostris: ut ope misericordiae tuae 
adjuti, et a peccato simus semper liberi, et ab omni perturba¬ 
tione securi. Per eundem Dominum nostrum Jesum Christum 
Filium tuum. Qui tecum vivit et regnat in unitate Spiritus 
sancti Deus. 

& Per omnia saecula saeculorum. 

M. Arnen. 

S. Pax Domini sit semper vobiscum. 

M. Et cum spiritu tuo. 

Agnus Dei. 

Agnus Dei, qui tollis peccata mundi, miserere nobis. 

Agnus Dei, qui tollis peccata mundi, miserere nobis. 

Agnus Dei, qui tollis peccata mundi, dona nobis pacem. 

Domine Jesu Christe, qui dixisti Apostolis tuis: Pacem 

relinquo vobis, pacem meam do vobis: ne respicias peccata 
mea, sed fidem Ecclesiae tuae: eamque secundum voluntatem 
tuam pacificare et coadunare digneris. Qui vivis et regnas 
Deus, per omnia saecula saeculorum. Arnen. 

Domine Jesu Christe, Fili Dei vivi, qui ex voluntate Pa¬ 
tris, cooperante Spiritu sancto, per mortem tuam mundum vi¬ 
vificasti : libera me per hoc sacrosanctum Corpus et Sanguinem 
tuum ab omnibus iniquitatibus meis, et universis malis : et 
fac me tuis semper inhaerere mandatis, et a te nunquam se¬ 
parari permittas. Qui cum eodem Deo Patre, et Spiritu sancto, 
vivis et regnas Deus in saecula saeculorum. Arnen. 

Perceptio Corporis tui, Domine Jesu Christe, quod ego 
indignus sumere praesumo, non mihi proveniat in judicium et 
condemnationem: sed pro tua pietate prosit mihi ad tuta- 
mentam mentis et corporis, et ad medelam percipiendam. Qui 
vivis et regnas cum Deo Patre in unitate Spiritus sancti Deus, 
per omnia saecula saeculorum. Arnen. 

Ad S. Communionem. 

Panem coelestem accipiam, et nomen Domini invocabo. 

Sacerdos ter dicit: Domine, non sum dignus, ut intres 
sub tectum meum: sed tantum dic verbo, et sanabitur ani¬ 
ma mea. 

Corpus Domini nostri Jesu Christi custodiat animam meam 
in vitam aeternam. Arnen. 

Quid retribuam Domino pro omnibus, quae retribuit mi¬ 
hi ? Calicem salutaris accipiam, et nomen Domini invocabo. 
Laudans invocabo Dominum, et ab inimicis meis salvus ero. 

Sanguis Domini nostri Jesu Christi custodiat animam 
meam in vitam aeternam. Arnen. 

Post S. Communionem. 

Quod ore sumpsimus, Domine, pura mente capiamus: et 
de munere temporali fiat nobis remedium sempiternum. 

Corpus tuum, Domine, quod sumpsi, et Sanguis, quem 
potavi, adhaereat visceribus meis, et praesta: ut in me non 
remaneat scelerum macula, quem pura et sancta refecerunt 
sacramenta. Qui vivis et regnas in saecula saeculorum. Arnen. 
Communio. 

Psalm. 33. Grustate, et videte, quoniam suavis est Do¬ 
minus: in aeternum misericordia ejus. Alleluja. 

S. Dominus vobiscum. 

M. Et cum spiritu tuo. 

Postcommunio . 

Oremus. 

Praebeant nobis, Domine Jesu, divinum tua sancta fer¬ 
vorem : quo dulcissimi Cordis tui suavitate percepta, discamus 
terrena despicere, et amare coelestia. Qui vivis et regnas 
cum Deo Patre in unitate Spiritus sancti Deus, per omnia 
saecula saeculorum. 

M. Arnen. 

S . Dominus vobiscum. 

M. Et cum spiritu tuo. 

S. Ite missa est. 

M. Deo gratias. 

Placeat tibi, sancta Trinitas, obsequium servitutis meae, 

et praesta: ut sacrificium, quod oculis tuae majestatis indi¬ 
gnus obtuli, tibi sit acceptabile, mihique, et omnibus, pro 
quibus illud obtuli, sit, te miserante, propitiabile. Per Chri¬ 
stum Dominum nostrum. Arnen. 

Benedictio. 

Benedicat vos omnipotens Deus, Pater, et Filius, et Spi¬ 
ritus sanctus. 

M. Amen. 

Ultimum Evangelium. 

S. Dominus vobiscum. 

M. Et cum spiritu tuo. 

S. Initium sancti Evangelii secundum Joannem. 

M. G-loria tibi, Domine. 

In principio erat Verbum, et Verbum erat apud Deum, 
et Deus erat Verbum. Hoc erat in principio apud Deum. 
Omnia per ipsum facta sunt: et sine ipso factum est nihil, 
quod factum est: in ipso vita erat, et vita erat lux hominum: 
et lux in tenebris lucet, et tenebrae eam non comprehende¬ 
runt. Fuit homo missus a Deo, cui nomen erat Joannes. 
Hic venit in testimonium, ut testimonium perhiberet de lu¬ 
mine, ut omnes crederent per illum. Non erat ille lux, sed 
ut testimonium perhiberet de lumine. Erat lux vera, quae 
illuminat omnem hominem venientem in hunc mundum. In 
mundo erat, et mundus per ipsum factus est, et mundus eum 
non cognovit. In propria venit, et sui eum non receperunt. 
Quotquot autem receperunt eum, dedit eis potestatem filios 
Dei fieri, his, qui credunt in nomine ejus: qui non ex sangui¬ 
nibus, neque ex voluntate carnis, neque ex voluntate viri, 
sed ex Deo nati sunt. (Hic genuflectitur) El Verbum caro 
facium est, et habitavit in nobis : et vidimus gloriam ejus, 
gloriam quasi Unigeniti a Patre, plenum gratiae et veritatis. 
M. Deo gratias. 


118 


Pars secunda. 


Preces et observanda pro Confessione 
sacram entali. 

Ante Confessionem. 

1 . Monitum de electione Confessarii. 

Electio Confessarii sit tibi, religiose Frater, res maximi 
momenti. Cum enim nullus hominum sat prudens sibi ipsi sit, 
nullus in propria causa bonus judex esse possit, omnium vero 
minime adolescentes, qui, cum necdum intellectu sint satis in¬ 
structi, neque experientia eruditi, possunt perfacile in tales er¬ 
rores, ubi de salute agitur, induci: qui deinde omnino non, vel 
aegre corrigantur; hinc curam habe maximam, perchare Fra- 
telle! ut ad conscientiam tuam dirigendam (in quantum electio 
est apud te) talem Confessarium deligas, cui tuam animam, qua 
nihil pretiosius habes, possis tutam concredere. 

Pro quovis adolescente Religioso in spiritualibus dirigendo 
ex sacerdotibus non quilibet est optimus. Christus Saulo Ana- 
niam e pluribus designavit. Indubitatum videtur, quod, sicuti 
Deus certum Angelum Custodem cuique nostrum designavit, 
ita etiam pro directione tam charae ipsi animae tuae majorem, 
Confessario pro te disponentibus Superioribus tuis a se consti¬ 
tuto, daturus sit assistentiam, quam cuivis alteri. 

Ut haec electio prospere succedat, ferventes preces, plura¬ 
que alia virtutum opera Spiritui Sancto divisque tuis Patronis 
offer; tum vero attende, ad quem specialiter animus tuus sese 
inclinet, ad divinam voluntatem tuaeque animae salutem tan¬ 
tummodo attendens. — Si aeger decumbis, non obvium quem¬ 
que medicum eligis, sed peritissimum in arte medendi, quem 
habere potes, quaeris et expetis. Cur te pigeret pro salute tua, 
pro coelo, pro Deo tantum praestare, quantum pro infirmo cor¬ 
pore? Nec tibi esto vetitum hac super re consilium ab aliis 
expetere; sed utique non a talibus, a quibus ille censetur bo¬ 
nus esse Confessarius, qui nullam vel exiguam habet notitiam 
de statu illius, quem audit confitentem, qui ipse caecus caecam 
juventutem ducere praesumit, qui consuefactos vitio sinit quiete 
dormire somnum peccati, non urgens emendationem, nulla prae- 

scribens pharmaca adversus morbos animae, tantum sollicitus, 
ut hominibus placeat. — Alios utique Confessarios te oportet 
adhibere, nimirum pios et probos, quorum judicio ille aestiman¬ 
dus est Confessarius, aliisque praeferendus, qui est insigniter 
spiritualis vir, zelo ardens magno lucrandi Deo animas, qui 
adulari nescius sancta quadam libertate monere audeat et pa¬ 
terne increpare; qui, ubi est opus, salubriter sit severus ani¬ 
mae medicus, qui non contentus eradicasse vitia, in teneris ani- 
mabus virtutem etiam plantet usu examinis particularis, mor¬ 
tificationum etc. 

Postquam talem virum pretiosum elegeris in conscientiae 
tuae arbitrum: hunc tamquam patrem animae tuae dilige, 
ipsum Dei loco habe ac devenerare, iliique te totum submitte. 
Conare non minus in rebus conscientiae ipsi notus esse, quam 
es ipse tibi, ita, ut coram eo sit conscientia tua velut fons 
limpidissimus, etiam in fundo cuncta pandens intuenti; tanto 
certius te iste juvabit, quanto intimius noverit. In tuis animi 
dubiis et difficultatibus ad eum recurre magna cum fiducia et 
sinceritate; quidquid tibi praescripserit, vel etiam suaserit pro 
tua salute, fideliter exsequere, atque pro ipso Deum frequenter 
ora, praesertim antequam ad ipsum accedas, ut illum illumi¬ 
nare ad te dirigendum dignetur. 

Cave, ne hunc Confessarium, Deo inspirante electum, sine 
gravissimis rationibus deseras. Perire, non sanari vult, qui fe¬ 
bri maligna correptus illi non adhaeret medico, cujus ope jam 
saepius antea sanatus fuit, sed alios atque alios, quibus non 
est notus, consulit, eo quod palato grata pharmaca, sed simul 
minus utilia, imo nociva praescribunt. 0 quot parum utiles 
confessiones fiunt propter hanc inconstantiam confitcntium, qui 
ideo priorem Confessarium fugiunt, ne ad emendationem cogan¬ 
tur ab eo! — Tu generose calcato damnabili pudore unum ha¬ 
beto semper et stabilem Confessarium, quamvis ob tuos relapsus 
subinde paterne te increpet pieque saeviat, ut tuae aeternae 
salutis virtutumque progressui eo felicius consulat, quo melius 
noverit et animae tuae infirmitatem et expediens pharmacum. 

Ut tuae conscientiae status Confessario magis innotescat, 
ab eoque dirigi possis, frequenter confitearis. — Idcirco leges 
Ordinis nostri praescribunt, ut « Fratres omnes, semel saltem 
in hebdomada, Ordinis Sacerdoti rite approbato confiteantur» 

(Constitutiones General, n. 163), et huic gravi negotio debitum 
studium et tempus impendant. — Id autem ut debita cum 
praeparatione et magno cum fructu perficias, sequentem instru¬ 
ctionem fideliter observa. 

2. Brevis consideratio de gratiarum fonte s. Poenit. 
Sacramenti. 

Gratiarum rivuli, coelestium thesaurorum fontes, qui in 
genus humanum profluunt, sunt Ss. Sacramenta. Hauriamu£ ex 
iis cum gaudio, sunt fontes Salvatoris, fontes aquae salientis 
in vitam aeternam. De duobus, ad quos frequentior patet ac¬ 
cessus, de Poenitentia et Eucharistia mihi sermo. Oleum et vi¬ 
num habes, religiose Frater, in his duobus Sacramentis, quod 
divinus ille Salvator vulneribus tuis infundit. — Pennas et 
alas ex usu horum induis, quibus ad viam virtutum et ad api¬ 
cem perfectionis non tam proveheris, quam citissime evolas. 
— Confitere ergo peccata tua non perfunctorie, non ex coa¬ 
ctione, non ex consuetudine et nausea. — «Si confiteamur pec¬ 
cata nostra (rite nimirum), fidelis et justus est (Deus), ut re¬ 
mittat nobis peccata nostra, et emundet nos ab omni iniqui¬ 
tate», ait Joannes Apostolus (I. 1, 9). Quod quidem et sacra 
confessio non emundet tantum conscientiam nostram, sed et 
mentem in bono firmet stabiliatque; «quae enim», ait Apo¬ 
stolus Paulus (II. Cor. 7, 10), « secundum Deum tristitia est, 
poenitentiam in salutem stabilem operatur». 

Ante Confessionem piis cogitationibus inhaereas: 

1. Quid? si haec ultima confessio tua? haec fac, quae 
quondam facta velis. 

2. Cogita: si remedia salutis negligo, si sanari vulnera 
mea nolo; si nunc in foro clementiae me reum non accuso, quo¬ 
modo in foro justitiae, ante tribunal sedentis in nubibus coeli 
judicis comparebo? — Ut aeger ad medicum, ad tribunal sa¬ 
crum te confer. 

3. Cogita: quid sum miser tunc dicturus, quem patronum 
rogaturus, si judex Christus est venturus, beneficia passionis 
et mortis suae, simul et ingratitudinem ac scelera mea mihi 
ostensurus ? 

4. Cogita: satius esse, nunc coram homine uno et solo, 
quam aliquando coram orbe universo confundi. « Quomodo po- 

test medicus sanare vulnus, quod aegrotus ostendere non vult» ? 
quaerit S. Augustinus (Sermo 66. de temp.); eodem clarius men¬ 
tem explicat: « Qui peccata sua occultat et erubescit salubri¬ 
ter confiteri, Deum, quem judicem habebit, habebit et ultorem» . 
Clarissime ad rem ipsa divina Veritas ait (Prov. 28, 13): «Qui 
abscondit scelera sua, non dirigetur; qui autem confessus fue¬ 
rit et reliquerit ea, misericordiam consequetur». 

5. Cogita: eheu! quid est peccare? Est irritare summum 
bonum, est segregari a summo bono; a coelesti et aeterna bea- 
titudine, a consortio Sanctorum; est adire servitutem daemo¬ 
num, semetipsum praecipitem agere in malorum et miseriarum 
abyssum, in damnationis barathrum; est gratia et amicitia Dei 
excidere, et diabolo, qui creatura est amoris expers, sese tra¬ 
dere etc. 

6. Cogita: quantus Deus! quantum nihilum homo! repetet 
animam meam ille, qui vitam et animam suam pro me posuit. 
— Quantam ego pro offensa et injuria satisfactionem debeo? 
et quantulam Deus meus a me exigit ? vocem sese humiliantis, 
ad pedes confessarii hominis sese prosternentis, vocem sese ac¬ 
cusantis et medullitus dolentis vult audire, et placatur, et of¬ 
fensa remittitur, satisfactum est. 

0 quam suavis, quam facilis reconciliationis via! 

7. Cogita: in sacro tribunali tibi rem esse cum homine, 
qui novit compati cum infirmitatibus tuis, et cum vicario Dei, 
a te offensi et futuri aliquando judicis strictissimi. 

Oratio . 

Domine Deus, qui illuminas omnem hominem venientem 
in hunc mundum, illumina, quaeso, splendore gratiae tuae cor 
meum, ut sufficienter cognoscam delicta et peccata mea eaque 
cum vero cordis dolore et contritione confitear, sicut oportet 
coram te et Sacerdote ministro tuo, ac plene pro eisdem sa¬ 
tisfaciam, eaque emendem, ad laudem et gloriam tuam et be¬ 
nedictae Matris tuae ac Sanctorum omnium, ad salutem ani¬ 
mae meae. Amen. 

Examina dein conscientiam tuam. Peccatorum catalogum 
in Tomo I. Tract. IV. p. 339 sq. invenies; hoc autem tibi annota: 

examinis tempus in peccatis et dubiis notabilioribus discutien¬ 
dis tere, peccatillorum et imperfectionum curam ultimam habe. 
Religiosus, qui saepius confitetur, generatim de dolore et pro¬ 
posito plus quam de examine sollicitus sit. 

Actus contritionis . 

0 infinita bonitas, Jesu mi! rubore perfusus fateor, me 
illum esse impium, crudelem, prodigum filium, qui tuo infinito 
benefico amori paterno nihil rependit praeter ingratitudinem 
nefandam barbaramque crudelitatem. 0 me infelicem! quomodo 
consensum peccato dare potui! consensuque isto tuos acerbis¬ 
simos dolores et vulnera renovare? Utique tenebar omnia tor¬ 
menta, millenas mortes promptius perpeti, quam tuis beneficiis 
ad te offendendum abuti. — Ah ! quis sanguineas lacrymas 
meis nunc dabit oculis, ut meam impietatem infinite detestan¬ 
dam erga tam benignum Patrem deflere non cessem ? 

Tu scis, o mi Jesu, tu scis, quod nunc sincero ex corde 
super omne malum excogitabile exsecrer et abominer totius 
vitae meae peccata, sed praesertim ista ... N" — (memento hic 
peccati in saeculo commissi, et illius, contra quod examen par¬ 
ticulare instituis). Ah, quam me poenitet, quod contra te tam 
graviter et toties peccaverim! O, si fundendo meum sangui¬ 
nem vitam que immolando commissa a me peccata annihilare 
possem, quam libenter id praestarem! Quidquid est in corde 
meo, quod tibi displicet, illud nunc detestor, eique penitus in 
aeternum renuntio non poenae timore, nec praemii ullius spe, 
sed tantum propter te, mi Jesu, infinite bone, infinite amabi¬ 
lis, quem amo et aestimo super omnia bona creata et possi¬ 
bilia. Ignosce, o Jesu, tu pie Samaritane, ignosce mihi mi¬ 
serrimo peccatori! dele, ah! dele tuo Sanguine totam ini¬ 
quitatem meam ! cor modo contritum et humiliatum noli de¬ 
spicere. 

Per Mariam Matrem tuam, peccatorum refugium, per illa 
sacratissima vulnera, quae mei amor in cruce tibi inflixit, rogo 
te et obsecro, tuos inimicos, peccata ex corde meo expelle, ut 

in eo solus in posterum regnes. Fac, o Deus cordis mei, ut 
has amabiles voces a te nunc audiam: « Quia me multum dili¬ 
gis, tibi sint remissa omnia tua peccata». — O amen! O 
amen ! 


Actus propositi . 

Amabilissime Jesu, spes mea unica, qui mortem aeternam 
peccatoris non vis, sed magis ut convertatur et vivat beatus 
tecum in coelis, sincere cupio proponoque firmissime cum gra¬ 
tia tua vitam meam emendare, paratus citius mortem cru¬ 
entam subire, quam denuo peccare. Sub auspiciis tuis, mi 
Jesu, Virgineaeque tuae Matris pugnabo fortius, praesertim 
contra hanc N.... pravam consuetudinem. Ad hunc finem de¬ 
vitabo has N.... occasiones pravas, haec N.... media adhibebo, 
hanc N.... poenam pro quovis relapsu usque ad hoc N.... fe¬ 
stum subire statuo. Tui amore omnibus ex corde ignosco, qui 
me unquam offenderunt. Ah, benignissime Salvator! dignare 
tu quoque mihi ignoscere meque confortare divina tua gratia, 
ut haec proposita constanter observem. Velle quidem possum, 
perficere autem non valeo, nisi per te, o mi Jesu! qui es unica 
spes mea, robur et refugium meum. Amen. 

Actus intentionis et oblationis . 

O infinite adorande Deus, qui tuae misericordiae omnipo¬ 
tentiam parcendo maxime contrito et humiliato peccatori ma¬ 
nifestas, firmissima cum spe per merita Christi Jesu ab infi¬ 
nita bonitate tua meorum peccatorum veniam obtinendi, ad 
te contritus revertor, suppliciter rogans, ut tua gratia ad 
poenitentiae lavacrum ea praeparatione, quam a me exigis, ac¬ 
cedam. Illumina intellectum, ut cuncta peccata mea, prout 
commisi, cognoscam. Emolli cor meum ad veram contritionem, 
linguamque meam dirige, ut summa integritate et sinceritate 
Sacerdoti confitear; ratam in coelis habe, obsecro, eam abso¬ 
lutionem, quam ille in terris in mei favorem mox prolatu¬ 
rus est. 

0 aeterne Pater! in unione illius contemptus et humilia¬ 
tionis, quam tui amore et pro mea salute dilectus tuus Filius 
Jesus patiens subiit, tuae Majestati divinae hanc confessionem 
offero in reparationem divini tui honoris tot meis peccatis 
adeo graviter laesi; in animi gratificationem pro tanta longa¬ 
nimitate, qua meam conversionem tamdiu praestolatus es, me 
mori non sinens in statu peccati lethalis culpae, sicque in ae¬ 
ternum perire, prout innumeris aliis minus me reis peccatori¬ 
bus contigit. — Offero hanc etiam meam confessionem justitiae 
tuae divinae in satisfactionem pro omnibus et singulis totius 
vitae meae peccatis, ad obtinendam integram eorum remissio¬ 
nem, atque abundantem gratiam qua corroboratus in eadem 
non relabar, sed potius constanter in via salutis procedens 
tandem ad coeleste Regnum feliciter perveniam, cum sanctis 
poenitentibus misericordias tuas in aeternum cantaturus. Arnen. 

Invocatio B. V. Mariae et Sanctorum. 

0 clementissima Domina, Yirgo Dei Genitrix, Maria, pec¬ 
catorum refugium! obsecro te humillime per sanctissima Jesu 
Filii tui vulnera, per tuam maternam misericordiam, esto ad¬ 
vocata mea apud divinum judicem, miliique gratiam impetra 
omnia mea peccata tanta contritione modo confitendi, ut ho¬ 
rum remissionem consequi merear. 0 Mater misericordiae, Ma¬ 
ter bonitatis! miserere meae misellae animae, quae tuo Filio 
Jesu, meo Redemptori tam copioso sanguine, tantis cruciatibus 
totque lacrymis constitit: dignare hanc protegere adversus 
diaboli insultus. Ah, nunquam permitte, ut daemonis malitia 
Poenitentiae tribunal, ad quod nunc recurro tamquam ad sa¬ 
lutis fontem, usu perverso mihi perniciosum evadat. 

0 cliaritate ferventes Tutelares mei, sancti Angeli Custo¬ 
des, S. Petre, S. Maria Magdalena etc. precamini pro me mi¬ 
serando peccatore, ut vobis intercedentibus hac in confessione 
gratiam et misericordiam apud divinum judicem consequar. 
Arnen. 

Alia ac brevior oratio praeparatoria ante S. Confessionem . 

0 Pater misericordiarum, Deus totius consolationis, qui 
neminem vis perire, sed omnes salvos fieri: peccavi in coe¬ 
lum et coram te. Jam non sum dignus vocari filius tuus! 
eheu, ego ingratissima creatura, ego peccator maximus te Do¬ 
minum meum, Deum meum, bonum omni amore dignissimum 
offendi, quanta praesumptio! quanta malitia! et tu dignatus 
es usque in horam hanc benignitatis et longanimitatis tuae in 
me viscera effundere et poenitentiam meam operari. Proster¬ 
nor ante thronum Majestatis tuae et immensas tuae bonitati 
gratias ago. Ah, peccavi ! doleo, et ex medullis intimis doleo 
de peccatis omnibus, illis praecipue, quibus ab ultima confes¬ 
sione, o quantulo tempore ! iterum atque iterum in te pec¬ 
cavi. Amore tui, Deus meus! non spe praemii, non metu poe¬ 
nae, amore tui solius ad dolendum moveor. Te, te offendi, tibi, 
bonum infinitum, tibi soli peccavi et malum coram te feci! 
Te propter solum doleo. Abominor et exsecror momenta illa 
omnia, quibus te non amavi, quibus peccavi. Offense Deus ! 
propitius esto mihi peccatori! non diffido de venia et gratia 
tua; qui latronem exaudisti et Mariam absolvisti, mihi quoque 
spem dedisti; nec de meo, o Domine, proposito diffide: fixum 
ratumque est, non peccare amplius, non amplius te offendere ; 
occasionem illam N., praesertim peccatum illud N., cujus cum 
pudore et dolore recordor ( — memento hic peccati in saeculo 
commissi, et illius, contra quod examen particulare instituis—), 
omni nisu et viribus junctis devitare. Deduc me in semitam 
mandatorum tuorum, quia ipsam volui. Offero tibi in satisfa¬ 
ctionem passionem illam amarissimam ac mortem Filii tui; 
offero meipsuin in servum perpetuum, in flagella paratissimum. 
Hic ure, hic seca: modo in aeternum parcas. Lava, o Jesu, 
animam meam pretiosissimo Sanguine tuo! — Beata Virgo et 
Mater Dei Maria! Sancti Angeli et Patroni mei omnes! inter¬ 
cedite pro me peccatore, ut ad sacramentum poenitentiae, la¬ 
vacrum cordis mei digne accedam et ab illo justificatus et 
emendatus recedam. Arnen. 

Observanda in ipsa Confessione. 

S. Aloysius Gonzaga Poenitentiae tribunal tanta animi 
dolentis contritione et demissione accedere solybat, ut prae do¬ 
loris vehementia, ad pedes suae conscientiae fcrbitri prostra¬ 
tus, quem ut Christi vices agentem venerabatur, uberes la- 
crymas funderet, imo etiam quandoque deliquium passus in 
terram delaberetur, ac si omnes mortales scelerum multitu¬ 
dine atque gravitate longe superaret. — Te hic imitatorem 
vellem hujus poenitentis Angeli, religiose Frater! cum sacram 
peragis confessionem, ad quam accedere debes demissis oculis, 
gressu moderato aliisque cum indiciis animi humilis atque poe¬ 
nitentis. 

In accessu ad confessionale : tunde ter pectus et in corde 
tuo inclama: 

« Jesu, Fili David, miserere mei! Poenitet, ah, ex meis 
visceribus poenitet me, te offendisse. Perfice dolorem meum et 
offer divino Patri dolorem illum, quem de meis totiusque mundi 
peccatis habuisti. Ecce, Domine, pauper, nudus, infirmus ve¬ 
nio ad te, ut thesauris tuis replear, ut vestiar gratia tua, ut 
saner a vulneribus meis; miserere mei »! 

In ipsa confessione : depositis calepodiis, erectis manibus, 
demissis oculis ad pedes Confessarii, in quo Deum adora, te 
prosterne. Tum corde contrito et voce affectu plena dic: « Be¬ 
nedic, Reverende Pater »; incipe prostratus in terram: « Confi¬ 
teor » etc. usque ad verba « mea culpa ». Mox erectus genu fle¬ 
xus tamen: « Ab ultima confessione die (dic diem) facta accuso 
me, quod in emendatione vitae et profectu spirituali negligens 
fuerim, perfectioni parum studuerim, \et hinc, iterum proh dolor, 
peccavi contra propositum particulare (dic peccatum vel peccata 
contra propositum lioc commissa); accuso me etiam, quod Deum 
meum cogitatione, verbo, opere et omissione offenderim » (dic re¬ 
liqua peccata tua). Accusationi factae de peccatis adde: « De 
his et omnibus aliis peccatis, quorum non recordor, praesertim 
de N . (adfer peccatum de vita anteacta, cujus recordatio ma¬ 
gis affligit animum, quodque nunc prae aliis abhorres magis) 

cordintime ei cum summa detestatione doleo, quod Deum meum , 
summum infinitum bonum, omni amore dignissimum, offenderim. 
Propono autem, et firmissime propono, adjuvante gratia divina, 
non amplius peccare omnes que peccandi occasiones devitare ». 

Tum prostratus, ut ante, absolve «Confiteor», incipiendo 
a verbis « mea culpa » . Absoluto « Confiteor », iterum erectus 
dic: <( Rogo amore Dei salutarem poenitentiam et sacramentalem 
absolutionem ». Ita erectus vocem Confessam, quasi vocem Dei 
tui, clementissimi judicis, optimi doctoris et medici audi. Sub¬ 
mitte te ejus directioni; attende ad monita et adhortationes, 
et statue firmissime his obsequi. Attende ad injunctam poeni¬ 
tentiam, et hac injuncta prosternere, et sub absolutione Deum 
in te misericordissimum, benignum et longanimum adora. Age 
ei animo compuncto gratias, teque mille poenis et mortis sen¬ 
tentiis dignum reputa. 

Absolutione accepta osculo terrae fixo dic: « Deo gratias »! 
et comitante illa reverentia et modestia, qua accessisti ad con- 
fessionale, recede ab illo in corde tuo suspirans ad coelum aut 
crucifixum: 

« 0 Jesu, Deus cordis mei, miserator et misericors Do¬ 
mine ! secundum magnam misericordiam tuam. misertus es 
mei, et secundum multitudinem miserationum tuarum dele¬ 
visti iniquitatem meam. Amplius lava me ab iniquitate mea, 
et a peccato meo munda me amplius etc. ». 

Post Confessionem sacramentalem, 

Psalmus 102. 

Benedic anima mea Domino ; et omnia, quae intra me 
sunt, nomini sancto ejus. 

Benedic anima mea Domino; et noli oblivisci omnes re¬ 
tributiones ejus. 

Qui propitiatur omnibus iniquitatibus tuis: qui sanat 
omnes infirmitates tuas. 

Qui redimit de interitu vitam tuam: qui coronat te in 
misericordia et miserationibus. 

Miserator et misericors Dominus: longanimis et multum 
misericors. 

Non secundum peccata nostra fecit nobis; neque secun¬ 
dum iniquitates nostras retribuit nobis. 

Quantum distat ortus ab occidente: longe fecit a nobis 
iniquitates nostras. 

Quomodo miseretur pater filiorum, misertus est Dominus 
timentibus se: quoniam ipse cognovit figmentum nostrum. 

Benedicite Domino omnes Angeli ejus: Ministri ejus, qui 
facitis voluntatem ejus. 

Benedicite Domino omnia opera ejus: in omni loco domi¬ 
nationis ejus, benedic anima mea Domino. 

Gloria Patri etc. 

Sit tibi, Domine, obsecro, meritis B. semper Virginis Ge¬ 
nitricis tuae Mariae et omnium Sanctorum grata et accepta 
ista confessio mea, et quidquid mihi defuit nunc et alias de 
sufficientia contritionis, de puritate et integritate confessionis, 
suppleat pietas et misericordia tua, et secundum illam digne¬ 
ris me habere plenius et perfectius absolutum in coelo. Qui 
vivis et regnas etc. 

Propositum emendationis. 

0 amantissime Jesu! regressus sum, sicut filius prodi¬ 
gus ad brachia et amplexus tuae divinae bonitatis : ah me 
miserum ! quae nubes tam densa affectus ita depravatos 
efficere potuit, ut non viderem et amarem te Solem verita¬ 
tis ? Caecus fui, cum te offendi, et amavi caecitatem meam. 

0 infelix tempus, in quo te non cognovi! 0 misera cae¬ 
citas, in qua te non vidi! 0 nefanda surditas, in qua non 
audivi voces tuas 1 0 durum et infatuatum cor meum, quod 
se immiscuit pulchritudini, et amori corruptibili tuarum crea¬ 
turarum, te deserens, qui es pulchritudo, et bonitas aeterna! 

Sed, o bonitas infinita! tu mihi oculos aperuisti, ut agno¬ 
scerem et horrerem omnia peccata mea propter te, et ut co¬ 
gnoscerem et amarem te super omnia. 

Sero quidem te amavi, o amor aeterne! faciam, quod nun¬ 
quam feci, exhibebo me imposterura ex tota anima mea tibi 
gratum. 

Procul hinc esto vita vetus, procul profanae deliciae: pro¬ 
cul honores vani, procul omne peccatum. 

In aeternum, o piissime Jesu ! non recedam amplius ab 
amicitia et gratia tua, nunquam per ullum peccatum mortale 
elongabor a te. 

O amantissime Jesu! si vis, potes me ita mundare, ut te 
non offendam amplius. Dic mihi, o pie Jesu! obsecro, quod di¬ 
xisti olim leproso: Volo, mundare. Dic mihi, quod dixisti pa¬ 
ralytico: Ecce sanus factus es, jam noli amplius peccare. 

Ita propono, ita profiteor et protestor coram divina tua 
Majestate, coram beatissima Virgine Maria et tota coelesti 
curia, me non velle amplius peccare gratia tua divina. 

At, o clementissime Jesu ! agnosco debilitatem et incon¬ 
stantiam meam, agnosco perversos mores meos, scio quam sim 
fragilis, scio, quam saepe, quam graviter, quam temere tuam 
Majestatem offenderim: saepe volui et statui custodire judicia 
justitiae tuae, et eheu! quoties fui foedifragus et infidelis. 
Hodie tamen non meis fidens viribus, sed tua fretus gratia, 
statuo firmissime, ab hac hora nunquam amplius peccare, nun¬ 
quam amplius amare ullam creaturam plus, quam te. Con¬ 
firma hoc meum propositum, Deus meus, sigillo gratiae tuae. 
Arnen. 


Oratio peccatoris ad B. V . Mariam. 

O praestantissima Regina coeli, Virgo Maria ! quando mi¬ 
seros nos premit et angit immensus cordis dolor, metus aut 
moeror, nec ullus unquam patet effugiendi locus, hoc unicum 
dumtaxat nobis reliquum est, ut oculos nostros ad te leve¬ 
mus, et quidem semper, maxime vero in 'extrema mortis hora 
te benignam Adjutricem et Consolatricem optemus. Tu nam¬ 
que es omnium peccatorum Mediatrix apud dilectum Filium 
tuum, ita, ut quo quis se sentit pluribus peccatis irretitum, 

tanto justius sibi videatur ad te accedere, et quanto est sce¬ 
leratior, tanto majori jure ad te properare se putet. Tu es 
unicum peccatorum refugium, ad te respiciunt multorum ge¬ 
mebundi oculi, et suspirant quam plurima saucia, et misera 
corda. Eja ergo, benignissima Virgo Maria! illos misericordes 
oculos, quos certe a nullo unquam peccatore, nec ab ullo mi¬ 
sero .et destituto ac desolato homine avertere potuisti, ad me 
miserum converte, accipe me in fidem et tutelam tuam; siqui¬ 
dem consolatio et spes mea in te sita est. 0 quam innumeri 
peccatis dediti jam Deum deseruerant omnemque coelestis pa¬ 
triae coetum et Deum ipsum abjuraverant, negaverant et in 
desperationis voraginem se praecipites dederant, atque a Deo 
misere separati erant, qui tamen tibi innitentes et ad te con¬ 
fugientes, benigne a te servati sunt, donec te intercedente 
apud Deum in gratiam restituerentur. Et quis tam immanis 
uspiam peccator est, qui tot flagitiis sese adstrinxerit, idem 
recogitans, animum et spem bonam non concipiat? Tu plane 
es unica singularis, fidelissima peccatorum Consolatrix. Te im¬ 
mensa Dei benignitas adeo fecit cunctis peccatoribus amabi¬ 
lem, ut superabundans pietas et benevolentia tua non possit 
nos non afficere et recreare. 0 quoties tremendi Judicis seve¬ 
ram justitiam aut mitigasti, aut avertisti! 0 quoties apud 
Eilium tuum dilectum nobis gratiam et consolationem impe¬ 
trasti ! Citius coelum cuni terra periret, quam tu aliquem se¬ 
rio te implorantem tua ope destitueres: revera tu es et vere 
diceris Mater misericordiae, immaculata Virgo Maria, Eegina 
clementissirna, Domina coeli et terrae. Exurge nunc, exurge, 
et Mediatricem et Consolatricem te pro me exhibe apud dul¬ 
cissimum Filium tuum, Jesurn Christum, Dominum nostrum, 
ut ipse ob tui gratiam cuncta peccata mea deleat, me sibi 
gratum efficiat et ad vitam perducat aeternam. Arnen. 

0 felix Maria! Tu Mater Dei, Tu Mater rei, Tu Mater 
judicis, Tu Mater exulis, cum sis Mater utriusque filii, ne 
sinas filium reum damnari per Filium Deum: sed materna 
pietate procura, ut filius reus reconcilietur Filio, qui est Deus: 


131 


Preces pro S. Communione. 

et per Filium Judicem recipe filium exulem in patriam, o 
felix Maria! Amen. 

Preces ante et post S. Communionem. 

Ante S. Communionem. 

Praemonitum . 

S. Maria Magdalena de Pazzis et S. Franciscus Salesius, 
ambo perfectionis in via usque ad apicem progressi, tantam uni¬ 
cae etiam sacrae communioni virtutem et efficaciam adscripsere, 
ut per illam momento quasi summum sanctitatis gradum con¬ 
scendi posse adseruerint. O quot et quantos Sanctos haberet or¬ 
bis, si epulo divino, quotquot vescuntur, rite et sancte vesceren¬ 
tur ! « Ideo inter vos multi infirmi », conqueritur Apostolus (I. 
Cor. 11, 30), « et imbecilles et dormiunt multi » ; languetis, o 
Corinthii, intelligit Apostolus, quia manducatis, quia bibitis in¬ 
digne, et convivio illi coelesti adsidetis aut convivae reprobi, 
aut non induti veste illa nuptiali splendidissima, quam Spon¬ 
sus animarum desiderat. Puritas intentionis, puritas conscientiae 
et fervor devotionis ornamenta illa sunt, quibus accessuri ad 
mensam Domini effulgeamus. 

Puritas intentionis in eo constat, ut suscipiatur hoc Sacra¬ 
mentum ex solo motivo unionis cum Deo et intimi erga eun¬ 
dem amoris. Signum purae intentionis est, si non tristeris, nec 
ullo afficiaris taedio, etsi solatia nulla aut ante, aut post sa¬ 
cram communionem gustes; signum bonae intentionis est, si 
ante sacram communionem sedulus et anxius es in emundanda 
conscientia, non tantum a sordibus peccatorum, sed a pulvere 
minimarum transgressionum; signum bonae intentionis est, si 
diem illum inter perditos numeras, quo non rite praeparatus 
ad sumendum cibum angelicum te contulisti etc. Puritatem 
conscientiae commendat nobis et praecipit S. Paulus verbis il¬ 
lis (1. c. I. ad Cor.): « Probet autem seipsum homo, et sic de 
pane illo edat et de calice bibat» etc. Quaenam haec probatio? 
Non alia ex Tridentino Apostoli verba explicante, quam emun¬ 
datio conscientiae per confessionem sacramentalem. Et haec 

emundatio ex praecepto divino necessaria est peccatori gravi, 
suadenda autem omnimodis cuivis venialium reo. Christus ipse 
optimus magister lavit pedes discipulorum, et postquam lave- 
rat, Corpus et Sanguinem suum in cibum et potum dedit. Cur 
pedes lavit? — Quia et pedum sordes, maculae etiam minores 
et minimae, non illae tantum, quae animam foedant, abstergen¬ 
dae sunt, dum Corpus illud vii*gineum et Sanguis purissimus 
sumitur. S. Dionysius per lotionem pedum munditiem etiam 
ab imperfectionibus animae exigi a nobis ad mensam euchari- 
sticam accessuris intelligit. Si rex Nabuchodonosor non alios 
quam decoros forma, pueros sine macula mensae suae adhibuit, 
mundissimos profecto illos esse oportet, qui regiae et angelicae 
mensae convivae adhibentur. « Aptior plane locus (verba sunt 
Pauli Pal. in Matth.) Deo esset infernus, si culpae non es¬ 
sent, quam domus peccatrix ». — Religiose Frater! malum ma¬ 
lorum omnium maximum in aestimatione tua sit indigna com¬ 
munio, et mori prius elige, quam panem vitae, Deum vivum, 
hospitio peccatis sordido excipere. « Si enim corripitur», ait 
S. Augustinus, « qui non dijudicat, id est, non discernit Cor¬ 
pus Domini a ceteris cibis (ut faciunt, qui exigua cum prae¬ 
paratione communicant), quomodo non damnabitur, qui ad ejus 
mensam, fingens se amicum, accedit inimicus » ? 

Fervor devotionis oritur ex actibus fidei, profundae submis¬ 
sionis et ardentissimi desiderii. Crede in sacra hostia praesen¬ 
tem latitare Deum hominem illum (purissimum) ipsissimum, qui 
ad aeterni Patris dexteram sedens regnat, ac beato vultu suo 
gaudio et jubilo coelum replet. Idque firmius crede, quam si 
gloriosam illam carnem propriis aspiceres oculis aut manibus 
palpares. Fidei junge submissionem et reverentiam ac sacrum 
quemdam timorem recipiendae Majestatis et magnitudinis di¬ 
vinae. Eum in finem cogita, quis et quantus sit futurus hospes 
cordis tui, quis et quantulus tu excepturus hunc hospitem. 
S. Joannes Chrysostomns altare, in quo Sacerdos sanctissima 
mysteria conficit, quasi thronum coelestium spirituum, regem 
suum dulcissimis hymnis et canticis honorantium, multitudine 
stipatum intuebatur. S. Gregorius tempore consecrationis ima¬ 
ginabatur videre coelos majestate divina plenos et apertos, et 
Jesum Christum, cum omni angelorum comitatu et splendidis¬ 
sima gloriae suae pompa inde descendere. Sub hac repraesen- 

tatione viri hi sancti respicientes ad propriam miseriam et hanc 
cum tanta Dei majestate et gloria conferentes sese inter affe¬ 
ctus profundissimae demissionis, reverentiae et timoris depres¬ 
sere, sicque humiliati et submissi ad conficienda et sumenda 
sanctissime accessere. In hac autem sui demissione ac timore 
utpote, qui a suscipiendo Domini corpore potius abstraheret, 
nullatenus subsistendum; sed post conceptos elicitos actus fidei 
et demissionis perge ad excitandum in te ipso sanctum amo¬ 
rem et ardens desiderium. Facile autem excitabis amorem hunc 
et hocce desiderium, si te totum immergas considerationi in¬ 
gentis amoris et summae Dei bonitatis, quae a magno hoc my¬ 
sterio elucet. Ad inflammandum magis amorem et desiderium 
considera in Redemptore tuo varios characteres, omnes infini¬ 
tam bonitatem spirantes: exhibe tibi eundem modo ut spon¬ 
sum, qui cum anima tua conjungi desiderat; modo ut fidelem 
amicum, qui spiritum tuum consolaturus adventat; modo ut 
patrem amicissimum, qui pectori suo te adpressurus apertis 
brachiis te exspectat; modo ut medicum misericordia et chari- 
tate plenum, qui gratiae suae balsamo sanabit vulnera tua; 
modo ut amantissimum pastorem, qui te oviculam pauperculam 
carnibus suis pascet ac sanguine proprio potabit; modo ut du¬ 
cem fidissimum, qui luce sua perfectionis viam monstrabit, ac 
ad eam velociter currendum te corroborabit: Deum ut summum 
et unicum bonum tuum, Deum cordis tui et charitatem infini¬ 
tam. — «Post pias has considerationes», ut cum Damasceno 
loquar (lib. IV. orthodox. fidei c. 4), « accedamus ardenti cu¬ 
piditate, manibusque in crucis formam compositis Crucifixi cor¬ 
pus suscipiamus ». 


Intentio. 

Sacrosancta Trinitas unus Deus! divinae Majestati tuae 
hanc sacram Corporis Domini nostri Jesu Christi sumptionem 
offero in unione illius amoris, quo Filium Pater in mundum 
misisti, et illius oblationis, qua Filius in coena et cruce seipsum 
pro salute mea obtulit. Cupio sacrum ejus Corpus, suscipere 
cum vehementissimo desiderio et dignissima reverentia, qua 
beata Virgo aeternum Verbum suscipiens dixit: Ecce ancilla 

Domini, fiat mihi secundum verbum tuum; et quam aliquis 
Sanctorum unquam habuit et sentire potuit. 

Ad aeternum tuae Majestatis cultum et honorem, in pro¬ 
testationem demissionis animae meae, in memoriam et vene¬ 
rationem Incarnationis, Yitae et Mortis Domini mei Jesu Chri¬ 
sti, offero tibi affectus Deiparae, omnium Sanctorum, et prae¬ 
sertim hujus diei cum sacrificiis omnibus tibi placitis. 

Gaudeo, tantum te esse, ut a nulla creatura digne aesti¬ 
mari possis. Filium proinde tibi tuum in sacrificium laudis 
infinita tua Majestate dignum offero. 

Offero eundem in gratiarum actionem omnium beneficio¬ 
rum : Creationis, Eedemptionis, Yocationis, Conservationis, Eu¬ 
charistiae, aliorumque Sacramentorum: eximiorum charisma¬ 
tum Humanitati Christi, Deiparae, Coelitibus, toti mundo et 
mihi ingratissimo collatorum et conferendorum. 

In satisfactionem pro meis omniumque peccatis, in com¬ 
pensationem offero tibi Filium, hostiam placationis gratissimam. 

Primario offero divinae Majestati tuae hanc immaculatam 
hostiam pro N. N. Deinde pro iis, pro quibus orare teneor. 
Et juxta hodiernam meam intentionem etiam pro agonizanti- 
bus, animabus purgatorii etc. ad Indulgentias consequendas. 

Devoti affectus ad Jesum Christum suscipiendum. 

0 dies beata, dies amoris mei nesciens vesperum, non 
habens occasum, in quo te, Jesu mi, plene fruar! junge me 
tibi, amor meus, inseparabili dilectionis vinculo, quia tu solus 
amanti sufficis. 

Quando intuebor te, o bone Jesu, sponse mi, quando te 
videbo? anima mea Corpus tuum concupiscit, trade te mihi, 
et sufficit. 

Da mihi, amantissime Jesu, ut sumendo Corpus tuum 
sanctissimum, tibi incendio amoris uniar et in amore amoris 
tui moriar. 

Inter brachia tua, Jesu mi! confugiam, inter ea me abs¬ 
condam et recludam, liceat ibi demorari. 

Pone te, ut signaculum super cor meum, ut nullum nisi 
propter te diligam; annulo tuo desponsa te mihi, quia tibi 
soli juro fidem, tibi me tota devotione commendo. 

Saucia, mi Jesu, saucia interiora mea tui amoris jaculo 
et torpentem ignibus salutaribus penetra et succende. 

Ostende, quaeso, hodie magnalia tua, Domine, et glorifi¬ 
cetur dextera tua, quia non est spes alia, nec refugium mihi, 
nisi tu Deus meus. 


Actus desiderii. 

0 Jesu desideratissime! ecce nunc appropinquat hora illa 
felicissima, qua tu sis totus meus, et ego sim totus tuus. 
Sicut cervus desiderat ad fontes aquarum, ita, ad te Deus, 
desiderat anima mea. Pestino ad occursum tuum, o dulcis ho¬ 
spes animae meae! Extende manus sanctissimas, quas in cruce 
ad amplexandum peccatores extendisti, extendo meas et jam 
amplector te, desiderium cordis mei, Jesu crucifixe! intima 
pectoris penetralia pando, ut te in illa recipiam: ah! veni 
Domine Deus! amor meus et omnia; veni et te reclina in 
praesepio cordis mei, sicut mater tua te reclinavit in praese- 
pio Bethlehemitico; si prae stabulo illo cor meum riget et 
friget: o flecte, quod est rigidum, fove, quod est frigidum; 
si sordes invenias: lava, quod est sordidum; si terram, omnis 
spiritus et fervoris rore exsucam: riga, quod est aridum; si 
morbos et vulnera: sana, quod est saucium. Adjuva miseriam 
meam, pelle hostes; doma effrenam concupiscentiam, passio¬ 
nes subjuga, transforma me totum: veni! veni! 

Actus virtutum Theologicarum. 

Credo in te, Deum meum, vivum et verum, trinum in 
personis, unum in Deitate; credo in Deum Patrem Creatorem, 
Filium Redemptorem, Spiritum Sanctum Sanctificatorem meum: 
credo in Deum ultimum finem meum, bonorum retributorem, 
malorum vindicem justissimum; credo et confiteor fidem illam 
sanctissimam, quam Jesus Christus docuit, quam Apostoli 

praedicarunt, quam sancta Bomano-catholica tenet Ecclesia, 
ac in hac fide profiteor me virere et mori velle, quia tu Deus 
illam revelasti, qui omniscius es, nec falli, nec, quia aeterna 
veritas es, fallere potes. Dulcissime Jesu! credo te vere, cor¬ 
pore et anima, Carne et Sanguine, hominem et Deum prae¬ 
sentem, quia ipse dixisti: «Hoc est Corpus meum, hic est 
Sanguis meus ». 

Spero in misericordia tua infinita, o Deus! et spero in 
pretiosissimo Sanguine Salvatoris Jesu Christi pro me effuso, 
quod remissurus mihi sis omnia peccata totius vitae meae et 
daturus gratiam, ac vitam aeternam, quia promisisti, et fide¬ 
lis ac omnipotens es in promissis tuis adimplendis. Spero 
etiam, o Jesu, refectio et salus mea! gratiam, robur, vitam 
animae meae ex sumptione sacratissimi tui Corporis; promi¬ 
sisti etiam vitam, et vitam aeternam manducanti hunc panem. 
Dum tu sub utero Virginis domum Zachariae visitasti, exul- 
tavit infans Joannes in utero, sanctificatus est, et domus tota 
benedictionis tuae dulcedine repleta. Quid non sperem, non 
de praesentia visitationis, sed de corporali et personali inha¬ 
bitatione tua? 

Amo te, o amabilissime Deus! summum et infinitum bo¬ 
num ! abyssum omnis perfectionis; amo te propter solam tuam 
essentialem et intrinsecam bonitatem, pulchritudinem et ama¬ 
bilitatem ; amo te, quia es omni possibili amore et honore di¬ 
gnissimus, atque utinam amare te possem illo ardentissimo 
amore, quo te amant et in aeternum amabunt omnes sancti 
angeli et beati in coelo, quo te amant et amare possunt omnes 
creaturae actuales et possibiles in terra, cum quorum omnium 
ardentissimo amore conjungo imperfectissimum amorem meum ! 
Sic dilexisti me, o Jesu! ut te totum dares, pro redemptione 
humani generis; sic in finem me dilexisti, ut te, Corpus tuum 
et Sanguinem, in cibum faceres et potum, et ego non diligam 
te? O pulchritudo incomprehensa! quam sero amare te inci¬ 
pio ! a saeculis aeternis recordatus es mei: quaesivisti me, et 
ego nesciebam te. Tene me sacro amoris compede, amor eu- 

eharistiee! erravi sicut ovis, quae periit; tene me, ne errem, 
ne peream ! 

Teneo te, nec dimittam; adhaeres mihi: adhaerebo tibi, 
o Jesu! bonum est tibi adhaerere. Amo, amo te: o ut te in 
aeternum, sicut dignus es, amare possem! 

(Benedictus XIII. 1728, et Benedictus £IV. 1756. Indulg. 
7 ann. et 7 Quadrag. semel in die. — Indulg. plenar . iis, qui 
quotidie per integrum mensis spatium praedictos actus virtut. 
theologic. devote et ex corde peregerunt sub conditionibus con¬ 
suetis. — Et Indulg. plenar. in articulo mortis iis, qui frequen¬ 
ter hos actus eliciunt). 

Ad B. V. Mariam. 

(Tres petitiones, quas ipsa B. Virgo S. Gertrudem docuit 

[lib. 4. cap. 90] pro digna dispositione ad SS. Missae 
Sacrificium et S. Communionem.) 

1. Castissima Virgo Maria/ rogo te per illam innocentis- 
simam puritatem, qua Filio Dei in utero tuo virginali placi¬ 
tam mansionem praeparasti, ut tuis precibus ab omni macula 
merear emundari. 

2. Humillima Virgo Maria, rogo te per profundissimam 
illam sanctitatem, qua super omnes choros Angelorum et San¬ 
ctorum meruisti exaltari, ut tuis precibus suppleantur negli- 
gentiae meae. 

3. Amabilissima Virgo Maria, deprecor te per amorem 
illum inaestimabilem, qui te inseparabiliter Deo conglutinavit, 
ut tuis precibus praestetur mihi virtutum et meritorum copia, 
quibus divino Filio tuo placere valeam. 

Virgo et Mater sanctissima ! comitare me nunc euntem 
in occursum Filii tui, quoniam multum desidero, sub honore 
tuo, Filii tui sacrosanctum Corpus et Sanguinem ad meam 
hodie salutem sumere; sed quia ad hoc indignus nimis sum, 
per te accessum quaeso habeam ad Filium tuum, o benedicta 
inventrix gratiae, genitrix vitae, Mater salutis, ut tuis meri¬ 
tis ornatum et suffragiis munitum participem me faciat Cor- 

poris et Sanguinis sui, qui te mediante dignatus est partioeps 
fieri miseriae et infirmitatis nostrae. 

Oratio ad omnes Angelos et Sanctos. 

Angeli, Archangeli, Throni, Dominationes, Principatus, 
Potestates, Virtutes coelorum, Cherubim atque Seraphim: 
omnes Sancti et Sanctae Dei, Patroni mei omnes! succurrite 
animae in occursum Dei properanti: offerte merita vestra, im¬ 
petrate mihi robur fidei, spei constantiam, amoris incendium! 
date animas et corda vestra, quibuscum animam et cor meum 
in habitaculum Deo adventaturo dignum exornem. Ecce Spon¬ 
sus venit, exite mecum obviam ei! 

Aspirationes ante S. Communionem . 

Jesu infinite amabilis et desiderate millies! veni in cor 
meum, posside illud et conforma cordi tuo. Veni sol, qui to¬ 
tum mundum illustras, illumina mentem meam. Veni, coele¬ 
stis Auster, et animum perfla, ut in eo crescant grata tibi 
virtutum aromata. Veni pluvia divinissima, stillicidio tui pre¬ 
tiosi Sanguinis irriga mentem meam. 

0 mare gratiarum Jesu! te amplector, veneror caput spi¬ 
nis coronatum, frontem sputis defoedatam, oculos vigiliis mar¬ 
cidos, genas colaphis contusas, saucios cruce humeros, vulne¬ 
ratum corpus tuum, totum et totum exosculor. 

Exosculor pedes manusque clavis et pectus lancea magis 
mei amore transfixum. Si ferrum admittis, me licet durum 
non rejicias. 

Confiteor etc. Misereatur etc. Indulgentiam etc. 

In ipso accessu et instanti S. Communionis. 

Dum tempus Communionis instat, de loco, quo te praepa¬ 
rasti, surgens prius ex ima cordis humilitate osculare pavimen¬ 
tum. Deinde quasi ad epulam invitatus, imo majori desiderio 
ac saeculares ad epulas properare solent, surge alacriter. Inte- 

rius summo desiderio repletus, exterius moribus optime compo¬ 
situs (dum descendis ad sumendum panem angelicum, oculi, 
manus, pedes et caput angelicam modestiam spirent), quanta 
potes humilitate ac reverentia accede. Accedendo quoque ad 
vivum tibi repraesenta, quasi oculis corporeis cerneres Domi¬ 
num Deum tuum coelitibus et angelis stipatum venientem ad 
te, eumque modo ut amantissimum patrem, modo ut charissimum 
fratrem, modo ut pastorem, medicum, doctorem, salvatorem, 
judicem etc. considera. Potes his aut similibus suspiriis ad eum 
suspirare: 

« Veni, coelestis medice, et sana infirmam animam meam! 
Veni, sol amabilissime, et illumina tenebras meas! Veni, manna 
suavissimum, refice famelicum! Veni, Domine, in quo sunt 
thesauri omnis sapientiae et scientiae reconditi, dita paupercu¬ 
lum ! Veni, meta votorum meorum! intra cordis mei tugurio¬ 
lum : o quam vile, quam abjectum ! pauper, nudus, miser, in¬ 
dignus, servus inutilis, peccator ad te, abyssum omnis poten¬ 
tiae, sanctitatis et bonitatis venio. Veni, et si ultimo ad me 
venias, veni viaticum securissimum et suavissimum et in ae¬ 
ternum in me mane » ! etc. etc. 

Varios ferventes affectus elice praesertim vivae fidei, amo¬ 
ris, adorationis, laudis, resignationis etc. Confessionem genera¬ 
lem «Confiteor» ante altare jam constitutus humili voce et 
corde contrito, corpore quoque profunde prostrato recita. Dum- 
que sacerdos sacram hostiam adorandam praebet dicens: « Ecce 
Agnus Dei » etc., poteris non tantum viva fide Deum tuum 
praesentem intueri oculis mentis, sed etiam oculis corporeis se¬ 
mel aut iterum SS. Hostiam aspicere, quod tamen ndn fiat fixis 
oculis, sed subreptitie tantum, velut alter publicanus, qui agno¬ 
scens reatum suum non audebat oculos ad coelum levare, sed 
percutiebat tantum pectus dicens: « Domine, propitius esto 
mihi peccatori » ! 

Ulteriores pios affectus, suspiria et desideria cujuscunque 
particulari devotioni relinquo. Hoc solum nota: panem hunc 
eucharisticum ad normam mannae coelestis diversissimi esse 
saporis juxta cujuscunque scii, dispositionem magis vel minus 
sapidum. 

Post S. Communionem. 

Invocationes . 

« Anima Christi, sanctifica me; — Corpus Christi, salva 
me; — Sanguis Christi, inebria me ; — Aqua lateris Christi, 
lava me ; — Passio Christi, conforta me; — 0 bone Jesu, 
exaudi me; — Intra vulnera tua absconde me; ■— Ne per¬ 
mittas me separari a te; —-Ab hoste maligno defende me; 
— In hora mortis meae voca me; — Et jube me venire ad 
te; — Ut cum Sanctis tuis laudem te in saecula saeculorum. 
Arnen ». 

(Tot. quot, post S. Comm. aut Miss. celebr. Indulg. 7 an.) 

Aspirationes. 

Salve, mi dulcissime ac potentissime hospes, Domine Jesu 
Christe, diu desiderate, anxie quaesite, sollicite adamate. Sa¬ 
luto te ex intimis animae meae visceribus. Adoro te cum Pa¬ 
tre et Spiritu sancto apud me indignissimum commorantem. 
Benedic, anima mea, Domino, et omnia, quae intra me sunt, 
nomini sancto ejus. 

Jam habeo te, qui habes omnia: possideo te, qui potes et 
possides omnia. Quid negabis mihi, cui te fontem bonorum 
omnium dedisti ? 

Beforma vires animae meae: da, ut clara cognitione, sta¬ 
bili cogitatione et ardentissimo amore tibi aeternum adhaeream. 
Omnem amorem, omnem affectum in te refundo. Habeto cla¬ 
vim cordis mei, ut ingrediaris pro tuo arbitrio, plenus illius 
Dominus. In te uno fixum sit cor meum, pretiosissime Jesu, 
amore mei crucifixe ! Sentiat praesentiae tuae dulcedinem 
mens mea, ut inescata amore tui, extra te velit nihil, in 
quo gaudeat. 0 Yulnera! o latus Christi, animae para¬ 
dise ! haurio hinc cum Chrysostomo Sanguinem et merita Do¬ 
mini mei. 

0 clementissime Jesu, hospes meus, sis cum Patre et 
Spiritu sancto benedictus infinities omnium Sanctorum affectu. 
Quam parum amavi sic me amantem! quam parum respexi 
sic me in tuentem I Adoro te omni possibili affectu omnium 
creaturarum, apud me et in omnibus speciebus eucharisticis 
existentem. In gratiarum actionem offero tibi, Patri et Spiri¬ 
tui sancto hoc SS. Sacramentum, omnes laudes et gratias, 
quas ab instanti Incarnationis tuae tota vita persolvisti, illas 
etiam, quas B. V. Mater Maria in tui Conceptione, Nativitate, 
Communione persolvit. Per hanc Dominam praesento exiguam 
tibi meam gratitudinem. 


Oblatio. 

Liberalissime Deus, qui te mihi in cruce obtulisti, et in 
Eucharistia jam dedisti, me etiam tibi totum offero. Eenovo 
et confirmo vota mea et omnia tibi serviendi desideria. Nihil 
mundanum deinceps recipiet cor meum, in quo tu Deus habi¬ 
tas. Quidquid est erga me et creaturas affectus, in te solum 
transfero. Te solum amo, qui solus es omnia. Eesigno me 
juxta tuum arbitrium ad vitam vel mortem. Sed quae com¬ 
mutatio, quod pro Domino servum, pro Deo reddam hominem 
peccatorem ? Dilectissimum proinde tibi, tuum et Virginis 
Filium mihi intime unitum, terrae coeli que thesaurum, et velut 
rem meam offero, Pater clementissime, ut in eo tibi perfecte 
complaceas. Offero tibi omnem ejus charitatem, religionem, 
obedientiam, humilitatem, innocentiam, paupertatem, mansue¬ 
tudinem, patientiam, fortitudinem, temperantiam, constantiam, 
cum omnibus aliis virtutibus, ut illis suppleatur, quod mihi 
deest. 


Oratio ad Deum Patrem. 

Sanctissime Pater divine! ecce ego indignissimus filius 
tuus suscepi Unigenitum tuum ; eundem ergo Filium tuum 

cum justo Simeone in ulnis meis, aut, ut magis tibi placeam, 
super ulnas immaculatae Matris offero tibi Deo meo vivo et 
vero : hostiam sanctam, hostiam tibi placentem, hostiam gra¬ 
tiarum actionis, pro innumerabilibus beneficiis, speciatim pro 
dono omnium donorum pretiosissimo, quo Filium tuum Redem¬ 
ptorem meum oblationem et refectionem in augustissimo Altaris 
mysterio mihi fecisti. Offero illud pro me et necessitatibus meis, 
parentum, fratrum et sororum; pro necessitatibus Superiorum 
meorum: Reverendissimi Min. Generalis totius Ordinis Seraphici, 
Min. Provincialis et Superiorum localium, pro necessitatibus co¬ 
gnatorum, benefactorum, amicorum et inimicorum, et horum 
omnium, seu viventium, seu in pace quiescentium: pro bono Or¬ 
dinis nostri Seraphici, Provinciae nostrae, communitatis hujus; 
pro exstirpatione haeresum, concordia principum Christianorum, 
exaltatione S. Matris Ecclesiae, pro afflictis et tentatis, pecca¬ 
toribus, in periculo peccati constitutis, pro agonizantibus, et 
omnibus demum, pro quibus tu, o Domine! vis me orare, et scis 
me orare debere. — Respice, piissime Pater! ad hanc oblationem 
meam, quam facio ad aeternam laudem et gloriam, respice in 
faciem Christi tui, cor meum inhabitantis, quem in praesepio 
jacentem, et in cruce pendentem respexisti. In virtute obla¬ 
tionis hujus indulge veniam et remissionem peccatorum meo¬ 
rum. Reserva me a relapsu infelici, eheu! relapsu, quo ego, 
opus manuum tuarum, in te et Filium tuum longe dilectissi¬ 
mum toties insurrexi. Largire virtutes statui meo necessarias 
et perduc me in osculo Jesu tui ad gaudia aeterna. 

O Pater! accipe Carnem et Sanguinem Jesu Christi, Uni¬ 
geniti tui, Domini mei, in satisfactionem peccatorum meorum. 
Iniquitas mea super numerum arenae maris; at infinitus the¬ 
saurus meritorum Filii tui, pretium infinitum Sanguinis pro 
me effusi. Si placuit tibi in cruce et morte Redemptoris pro¬ 
fluens ille torrens Sanguinis copiosissimus, non displiceat San¬ 
guis ille ipsissimus, quem nunc cum Carne purissima Christi 
Jesu offero, uniti carni et sanguini meo. 

Memento Domine! animarum illarum/ quas carcer poe- 

nalis purgatorii tenet, nominatim N. N. 0 si vel una stilla 
de liquore illo salutifero de Jesu Christi Sanguine in ignem, 
eheu! urentem deflueret, haberent captivae refrigerii sedem, 
quietis beatitudinem, et luminis claritatem! Condona, o Pa¬ 
ter! animabus, quas manus tuae plasmaverunt, Filius tuus 
redemit, peccatorum poenas. En, dono ego charissimis V illis 
meritum S. Communionis meae. Yivant et illae in Jesu, qui 
in me vivit. Arnen. 


Petitio . 

0 clementissime Deus, in multitudine miserationum tua¬ 
rum introivi ad altare tuum, a quo conscius iniquitatis meae, 
repellendus eram. Tibi soli peccavi et malum coram te feci. 
Ne projicias me a facie tua, pro cujus salute te abjecisti, et 
cui te alimoniam dedisti. Parce, Pater amantissime, parce filio 
prodigo, da veniam omnium debitorum meorum per pretiosis¬ 
simum filii tui Sanguinem, per Vulnera, per omnia ejus me¬ 
rita precor. 

Hae sunt divitiae, quas offero in satisfactionem omnium 
debitorum. Da, ut divina praesentia tua liberer ab omni pror¬ 
sus peccato et replear donis gratiae tuae. Da gratiam emen¬ 
dandi omnes, etiam minimos defectus. Vides, quam sim fragi¬ 
lis, ego quidem lapsum cavere propono, sed tamen labor, ma¬ 
num tuam suppone. Da, ut a rebus terrenis me expediam, 
fraena inordinatos affectus meos. Da, ut mihi moriar et tibi 
vivam. Eripe me de inimicis meis. Robora mentem meam et 
intellectum juxta muneris mei exigentiam illumina, volunta¬ 
tem tui amore inflamma. Cor mundum crea in me, Deus, et 
spiritum rectum innova in visceribus meis. Cohibe per potum 
felleum omnem concupiscentiam. O humilis Jesu! qui te ad 
species panis et vini demittis et a multis indigne tractaris, 
da mihi humilitatem per omnem tuam demissionem. O Do¬ 
mine ! qui in horto sanguineo cum fervore orasti, fac, ut lau¬ 
dem te ex toto corde. Ne dormitet anima mea in tuo cultu 
et servitio. 

0 Jesu patientissime! per alapas, per flagella et per in¬ 
numeras, quas pro me perpessus es, injurias te obtestor; da 
mihi patientiam et mansuetudinem peramice susceptum a 
proditore osculum. 

0 mi Salvator! concede mihi, quod deest ad felicem mor¬ 
tem, cui tam vicinus sum, ut hodie evenire possit. Per tuam 
agoniam et tres in cruce horas, miserere mei in illo mortis 
articulo, a quo pendet aeternitas. 

Pone etiam inter justitiam tuam et peccatricem animam 
meam, cum ad tribunal tuum venerit, sacratissimi Sanguinis 
tui pretium. 

Denique sis in omnibus mihi omnia: dux in dubio, magi¬ 
ster in scientiis, virtus in tentationibus, medicus in aegritudine, 
solamen in angustiis, clypeus in adversitate, salus in agone. 

Per eandem charitatem, qua dilexisti mundum, miserere 
omnium, pro quibus mori dignatus es. Applica Passionis tuae 
uberrima merita iis, pro quibus orare soleo ac teneor juxta 
priorem et hodiernam meam intentionem omnibusque aliis. 
Largire vitam beatam defunctis, in qua plenius pro me etiam 
te laudent et ament, gratiam vivis, qua tibi magis placeant. 
Merita quoque beatae Virginis tuae Genitricis et omnium San¬ 
ctorum praesertim hodiernorum, quae tuis unita sunt meritis, 
offero repraesentanda aeterno Patri. 

0 augustissima Virgo Mater Maria! quae digne portasti 
eum, quem nunc suscepi, impetra illa, quae Filius tuus vult 
et scit, mihi meisque optima. Impetra etiam veniam in tepida 
tanti Hospitis susceptione. 

Denique, o sancte Tutelaris Angele, omnesque sancti Ar~ 
changeli et sancti Patroni mei N. N., Divi hodierni et Tute¬ 
lares alii, omnesque Sancti et Sanctae Dei, qui per mortali¬ 
tatis pelagus ad portum aeternae felicitatis pervenistis, securi 
de vobis, de periclitantibus nobis, per vestra merita vos pre¬ 
cor, estote solliciti. Impetrate precibus vestris, ut Panis eu- 
charisticus sit mihi meisque robur in infirmitatibus periculis¬ 
que animae ac corporis; ut in fortitudine cibi hujus ambule- 


145 


Preces pro S. Communione. 

mus per mundi desertum usque ad montem Dei et patriam 
coelestem, ubi copia sine defectu, satietas sine fastidio, gau¬ 
dium sine interruptione, gloria sine invidia, securitas sine pe¬ 
riculo, vita sine morte, bonum omne sine fine. Amen. 

Oratio S. Bonaventurae. 

Transfige, dulcissime Domine Jesu! medullas et viscera 
animae meae suavissimo ac saluberrimo amoris tui vulnere, 
vera, serenaque et Apostolica sanctissima charitate, ut lan¬ 
gueat et liquefiat anima mea solo semper amore et desiderio 
tui, te concupiscat et deficiat in atria tua, cupiat dissolvi et 
esse tecum. Da, ut anima mea te esuriat, Panem Angelorum, 
refectionem animarum sanctarum, panem nostrum quotidianum 
supersubstantialem, habentem omnem dulcedinem et saporem, 
et omne delectamentum suavitatis; te, in quem desiderant 
Angeli prospicere, semper esuriat et comedat cor meum et 
dulcedine saporis tui repleantur viscera animae meae: te sem¬ 
per sitiat fontem vitae, fontem sapientiae et scientiae, fontem 
aeterni luminis, torrentem voluptatis, ubertatem domus Dei: 
te semper ambiat, te quaerat, te inveniat, ad te tendat, ad 
te perveniat, te meditetur, te loquatur et omnia operetur in 
laudem et gloriam Nominis tui cum humilitate et discretione, 
cum dilectione et delectatione, cum facilitate et affectu, cum 
perseverantia usque in finem! et tu sis solus semper spes 
mea, tota fiducia mea, divitiae meae, delectatio mea, jucundi¬ 
tas mea, gaudium meum, quies et tranquillitas mea, pax mea, 
suavitas mea, odor meus, dulcedo mea, cibus meus, refectio 
mea, refugium meum, auxilium meum, sapientia mea, portio 
mea, possessio rnea, thesaurus meus, in quo fixa et firma et 
immobiliter semper sit radicata mens mea et cor meum. Amen. 

(Leo XIII. 1884. Indulg. 100 dier.) 

Ad B. Virginem. 

Benedico te toto corde et animo, Maria, terra fructifera, 
quia per te hodie fructum vitae communicavi, qui in horto 


P. Gaudentius. Vol. II. 

tuae foecundissimae Virginitatis excrevit. Et commendo me 
tibi, ut pro me apud Filium tuum intercedas, et quacunque 
ratione in summi Sacramenti hujus sumptione deliqui, hujus 
negligentiae et indignitatis meae veniam impetres. Tu semper 
casta, pura, innocens permansisti; utinam et ego tam divini 
Sacramenti perceptione ita sanctificer, ut deinceps cor et cor¬ 
pus meum ab omni lethalis peccati macula tuear impollutum. 
Tu concepto Filio de Spiritu sancto magnificas laudes Domino 
decantasti et in Deo salutari tuo mirabiliter exultasti: o si 
tuis efficacibus precibus id assequar, Virgo Mater, ut cum 
hac sacra communione novum et ardentem spiritum conjun¬ 
gam ac semper in gratiarum actione pie verser, tantoque Re¬ 
demptori et hospiti me nunquam ingratum, sed fidum in omni¬ 
bus ministrum ostendam. Amen. 

Pro renovatione s. Professionis. 

Renova nunc intimo cordis affectu sanctam Professionem, 
sequentem dicens orationem : 

Gratias ago tibi, Domine Jesu Christe, pro gratia sin¬ 
gulari, qua me vilissimum peccatorem de hoc saeculo nequam 
eduxisti, et in hoc religiosissimo Ordine ad solemnem Profes¬ 
sionem admisisti. 

Doleo ex toto corde, quod gratiae huic non satis respon¬ 
derim, et pro tanto beneficio ingratus fuerim. Detestor omnes 
negligentias in hoc statu commissas, et quod tam parum ad 
ejus perfectionem aspiraverim. Ignosce mihi, Deus veniae lar¬ 
gitor, et da, ut vel nunc tandem tua gratia incipiam; sicut 
ex animo cupio, propono et desidero. Quodsi me votis necdum 
tuae Majestati obstrinxissem, nunc sane id facerem, ideoque, 
quanta devotione possum, illa nunc renovo, illisque meipsum 
tibi in unione sacrosanctae oblationis, qua te ipsum pro no¬ 
bis a primo sanctissimae Incarnationis tuae instanti ad mor¬ 
tem usque Patri obtulisti, immolo, et novo fervore 

« Ego Frater N . voveo et promitto Beo omnipotenti et 
beatissimae Mariae Virgini et beato Francisco et omnibus 

Sanctis/ toto tempore vitae meae servare Regulam Fratrum 
Minorum, per Dominum Papam Honorium confirmatam: 
vivendo in obedicntia, sine proprio et in castitate ». 

Audi Jesum in corde tuo tibi dicentem: 

« Et ego, Deus et Redemptor tuus, si liaec observaveris, 
dabo tibi vitam aeternam ». — Responde : Amen! Deo gra¬ 
tias! Deo gratias! *— Domine! juravi et statui custodire ju¬ 
dicia justitiae tuae. Quis me separabit a ckaritate Christi? tri¬ 
bulatio? an angustia? an nuditas? an periculum? an perse¬ 
cutio? an gladius? — non: non timor mali, non amor boni 
terreni, non mors, non vita, non creatura alia separabit me! 
Stabo et ambulabo coram te in viis tuis, quas mihi per S. Re¬ 
gulam demonstrasti. — Verumtamen, quia ad haec implenda 
me nimis tepidum et infirmum agnosco, rogo te, misericordis¬ 
sime Jesu, ut qui dedisti mihi vovendi voluntatem, tribuas 
etiam exsequendi facultatem, meque ita dirigas, ut non mihi, 
sed tibi solum vivam, omnesque Ordinis observantias et quid¬ 
quid animae meae perfectionem promovere possit, summo stu¬ 
dio amplectar, ad majorem Nominis tui gloriam, qui es Deus 
benedictus in saecula. Amen. 

Oratio ante s. imaginem Jesu Crucifixi. 

En ego, o bone et dulcissime Jesu, ante conspectum tuum 
genibus me provolvo, ac maximo animi ardore te oro atque ob¬ 
testor, ut meum in cor vividos Fidei, Spei et Charitatis sensus, 
atque veram peccatorum meorum poenitentiam, eaque emendandi 
firmissimam voluntatem velis imprimere, dum magno animi af¬ 
fectu et dolore tua quinque vulnera mecum ipse considero et 
mente contemplor illud prae oculis habens, quod jam in ore 
ponebat suo David Propheta de te, o bone Jesu: «Foderunt 
manus meas et pedes meos, dinumeraverunt omnia ossa mea ». 

(Christifidelis unusquisque, qui post peractam Confessionem 
et Communionem corde contrito praecedentem orationem ante 
quamcunque imaginem Jesu Crucifixi recitaverit, et insuper 

pro necessitatibus S. Ecclesiae etc. oraverit, lucratur Indulg. 
plenariam, etiam fidelibus defunctis applicabilem). 

Psalmus 19: « Exaudiat ». 

Exaudiat te Dominus in die tribulationis: protegat te 
nomen Dei Jacob. 

Mittat tibi auxilium de Sancto: et de Sion tueatur te. 

Memor sit omnis sacrificii tui: et holocaustum tuum pin¬ 
gue fiat. 

Tribuat tibi secundum cor tuum: et omne consilium tuum 
confirmet. 

Laetabimur in salutari tuo: et in nomine Dei nostri ma¬ 
gnificabimur. 

Impleat Dominus omnes petitiones tuas: nunc cognovi, 
quoniam salvum fecit Dominus Christum suum. 

Exaudiet illum de coelo sancto suo: in potentatibus salus 
dexterae ejus. 

Hi in curribus et hi in equis: nos autem in nomine Do¬ 
mini Dei nostri invocabimus. 

Ipsi obligati sunt et ceciderunt: nos autem surreximus 
et erecti sumus. 

Domine, salvum fac regem : et exaudi nos in die, qua 
invocaverimus te. 

Gloria Patri, et Icilio, et Spiritui sancto: sicut erat 
in principio, et nunc, et semper, et in saecula saeculorum. 
Arnen. 

Kyrie eleison. Christe eleison. Kyrie eleison. Pater no¬ 
ster etc. 

f. Et ne nos inducas in tentationem. 

$ T . Sed libera nos a malo. 

y. Oremus pro Domino nostro Papa N. 

Dominus conservet eum, et vivificet eum, et beatum 
faciat eum in terra, et non tradat eum in animam inimico¬ 
rum ejus. 

y. Oremus pro benefactoribus nostris. 

ii’. Ketribuere dignare, Domine, omnibus nobis bona fa¬ 
cientibus propter nomen tuum vitam aeternam. Arnen. 

y. Memor esto Congregationis tuae. 

1 1- Quam possedisti ab initio. 

f. Oremus pro fidelibus defunctis. 

»)'. Requiem aeternam dona eis, Domine, et lux perpetua 
luceat eis. 

}. Domine, exaudi orationem meam. 

9 '. Et clamor meus ad te veniat. 

f. Dominus vobiscum. 

9 ?. Et cum spiritu tuo. 

Oremus. 

Ecclesiae tuae, quaesumus, Domine, preces placatus ad¬ 
mitte, ut destructis adversitatibus et erroribus universis, se¬ 
cura tibi serviat libertate. 

Deus omnium fidelium Pastor et Rector, famulum tuum 
N., quem Pastorem Ecclesiae tuae praeesse voluisti, propitius 
respice, da ei, quaesumus, verbo et exemplo, quibus praeest, 
proficere, ut ad vitam una cum grege sibi credito perveniat 
sempiternam. 

Omnipotens sempiterne Deus, qui vivorum dominaris si¬ 
mul et mortuorum omniumque misereris, quos tuos fide et 
opere futuros esse praenoscis, te supplices exoramus, ut pro 
quibus effundere preces decrevimus, quosque vel praesens sae¬ 
culum adhuc in carne retinet, vel futurum jam exutos cor¬ 
pore suscepit, intercedentibus omnibus Sanctis tuis, pietatis 
tuae clementia, omnium delictorum suorum veniam consequan¬ 
tur. Per Dominum nostrum Jesum Christum Filium tuum, 
qui tecum vivit et regnat in unitate Spiritus sancti Deus, 
per omnia saecula saeculorum. Arnen. 

f. Dominus vobiscum. 

Et cum spiritu tuo. 

f. Exaudiat nos omnipotens et misericors Dominus. 

Arnen. 

f. Et Fidelium animae per misericordiam Dei requiescant 
in pace. 

Amen. 

(Fratribus Minoribus in coenobiis degentibus, et praevia 
confessione et communione ad mentem Pontificis recitantibus 
Psalmum XIX. « Exaudiat » cum precibus [pro idiotis 3 Pater 
et Ave] Pius IX. Brev. « Exponendum nobis » 7. Aug. 1868 
concessit posse lucrari indulgentias, quae illa die lucrarentur 
visitando quascunque ecclesias Urbis et Orbis). 

Dilectissime Frater ! nullum acceptius Deo, tuo in corde 
hospiti, obsequium, quam si opus aliquod supererogatorium, 
actum quemdam heroicum offeras. Incipe diem sacrae Commu¬ 
nionis a strenua tui ipsius victoria, et expergefactus ocius te 
strato proripe; ac omnis morae impatiens, adventuro Deo tuo 
obviam procede. Major eodem sacrae Communionis die morum 
modestia, fervor in functionibus spiritualibus, cura silentii, tem¬ 
perantia major in cibo et potu, dapes illae regiae sint, quas 
adponas supremo coeli terraeque Domino intra viscera tua re¬ 
sidenti. Verbo : s. Communionis dies sit laetitiae, dies sit devo¬ 
tionis et virtutum. «Date operam », hortatur S. Ignatius Mar¬ 
tyr, « ut crebro congregemini ad Eucharistiam et gloriam Dei 
(nunquam scilicet ad Eucharistiam accedendum, in cujus sum¬ 
ptione Deus non glorificetur); quando enim saepius in id loci 
convenitis, labefactantur vires Satanae, et ignita illius ad pec¬ 
candum jacula resiliunt». 

Preces ante et post Missam. 

Praenotanda. 

A. Ante Missam. Ex concessione Summi Pontificis Leonis 
XIII. per Rescriptum S. Congr. Indulg. diei 20 Dec. 1884, Sa¬ 
cerdotes recitantes in praeparationem S . Missae Psalmos: Quam 
dilecta 83; Benedixisti 84; Inclina Domine 85; Credidi 115; De 
profundis 129, cum adjectis Antiphona, Versiculis et Oremus, 
necnon unam ex Orationibus S. Ambrosii Episcopi diebus he¬ 
bdomadae assignatis, lucrantur 

Indulgentiam unius anni . 

B. Post Missam. Item Sacerdotes recitantes in gratiarum 
actionem post celebrationem S. Missae Canticum trium puero¬ 
rum Benedicite, et Psalmum Laudate Dominum in Sanctis ejus 
150, cum adnexis Antiphona, Versiculis et Oremus, necnon Ora¬ 
tiones S. Thomae Aquinatis Gratias tibi ago, et S. Bonaventu- 
rae Transfige, acquirunt 

Indulgentiam unius anni. 

C. Insuper Sacerdotes recitantes in praeparationem Missae 
sequentes preces: 1 . Omnipotens sempiterne Deus S. Thomae 
Aquinatis; 2. Ad mensam dulcissimi convivii tui S. Ambrosii; 
3. Angeli, Archangeli etc. ad omnes Angelos et Sanctos; 4. 0 
sancte N. ecce ego miser peccator , nempe ad Sanctum vel Bea¬ 
tum, de quo celebratur Missa. — Pariter Sacerdotes recitan¬ 
tes in gratiarum actionem post Missam has preces: 5. Rhythmum 
S. Thomae Aquinatis, Adoro te devote, latens Deitas; 6 . Unam 
ex orationibus S. Alphonsi de Ligorio, quae diei assignato re¬ 
spondet; 7. Orationem ad B. V. Mariam, quae incipit: 0 Ma¬ 
ria, Virgo et Mater sanctissima, pro qualibet ex praedictis ora¬ 
tionibus, consequuntur 

Indulgentiam centum dierum (Rescr. cit. Raccolta pag. 573). 

D. Postremo Sacerdotes, qui omnes praefatas preces in A, B, 
C, descriptas, quotidie per mensem recitaverint, lucrantur in 
die ad arbitrium eligenda 

Indulgentiam plenariam semel in mense (Raccolta cit. Col- 
lect. Indulgent. n. 343. pag. 152 *)• 

Praeparatio ad Missam 

Pro opportunitate Sacerdotis facienda. 

Ant. Ne reminiscaris * Domine delicta nostra, vel pa¬ 
rentum nostrorum: neque vindictam sumas de peccatis nostris. 

Quae Ant. in Duplicibus tantum duplicatur: temp. Pa¬ 
schali additur Alleluja. 


1 Conf. inter alias opellas « Novum veni mecum Sacerdotum cura 
D. Anselmi Foppiano 0. S. B., Romae, Typogr. de Propag. Fide 1886. 

Psalmus 83. 

Quam dilecta 'tabernacula tua Domine virtutum: * con¬ 
cupiscit, et deficit anima mea in atria Domini. 

Cor meum, et caro mea * exsultaverunt in Deum vivum. 

Etenim passer invenit sibi domum: * et turtur niduip 
sibi, ubi ponat pullos suos. 

Altaria tua Domine virtutum: * Eex meus, et Deus meus. 

Beati, qui habitant in domo tua Domine: * in saecula 
saeculorum laudabunt te. 

Beatus vir, cujus est auxilium abs te: * ascensiones in 
corde suo disposuit, in valle lacrymarum in loco quem posuit. 

Etenim benedictionem dabit legislator, ibunt de virtute 
in virtutem: * videbitur Deus deorum in Sion. 

Domine Deus virtutum, exaudi orationem meam: * auri¬ 
bus percipe Deus Jacob. 

Protector noster aspice Deus: * et respice in faciem 
Christi tui: 

Quia melior est dies una in atriis tuis, * super millia. 

Elegi abjectus esse in domo Dei mei: * magis quam ha¬ 
bitare in tabernaculis peccatorum. 

Quia misericordiam, et veritatem diligat Deus: * gratiam 
et gloriam dabit Dominus. 

Non privabit bonis eos, qui ambulant in innocentia: * 
Domine virtutum, beatus homo, qui sperat in te. 

Psalmus 84. 

Benedixisti Domine terram tuam : * avertisti captivitatem 
Jacob. 

Eemisisti iniquitatem plebis tuae: * operuisti omnia pec¬ 
cata eorum. 

Mitigasti - omnem iram tuam: * avertisti ab ira indigna¬ 
tionis tuae. 

Converte nos Deus salutaris noster: * et averte iram 
tuam a nobis. 

Numquid in aeternum irasceris nobis? * aut extendes 
iram tuam a generatione in generationem ? 

Deus tu conversus vivificabis nos: * et plebs tua laeta¬ 
bitur in te. 

Ostende nobis Domine misericordiam tuam: * et salutare 
tuum da nobis. 

Audiam quid loquatur in me Dominus Deus: * quoniam 
loquetur pacem in plebem suam. 

Et super sanctos suos: * et in eos, qui convertuntur 
ad cor. 

Verumtamen prope timentes eum salutare ipsius: * ut 
inhabitet gloria in terra nostra. 

Misericordia, et veritas obviaverunt sibi: * justitia, et 
pax osculatae sunt. 

Veritas de terra orta est: * et justitia de coelo prospexit. 

Etenim Dominus dabit benignitatem: * et terra nostra 
dabit fructum suum. 

Justitia ante eum ambulabit: * et ponet in via gressus 

suos. 

Psalmus 85 . 

Inclina Domine aurem tuam, et exaudi me: * quoniam 
inops, et pauper sum ego. 

Custodi animam meam, quoniam sanctus sum: * salvum 
fac servum tuum, Deus meus, sperantem in te. 

Miserere mei Domine, quoniam ad te clamavi tota die: 
* laetifica animam servi tui, quoniam ad te Domine animam 
meam levavi. 

Quoniam tu Domine suavis, et mitis: * et multae mise¬ 
ricordiae omnibus invocantibus te. 

Auribus percipe Domine orationem meam: * et intende 
voci deprecationis meae. 

In die tribulationis meae clamavi ad te: * quia exaudi¬ 
sti me. 

Non est similis tui in diis Domine: * et non est secun¬ 
dum opera tua. 

Omnes gentes, quascumque fecisti, venient, et adorabunt 
coram te Domine: * et glorificabunt nomen tuum. 

Quoniam magnus es tu, et faciens mirabilia: * tu es 
Deus solus. 

Deduc me Domine in via tua, et ingrediar in veritate 
tua: * laetetur cor meum, ut timeat nomen tuum. 

Confitebor tibi Domine Deus meus in toto corde meo, * 
et glorificabo nomen tuum in aeternum : 

Quia misericordia tua magna est super me: * et eruisti 
animam meam ex inferno inferiori. 

Deus, iniqui insurrexerunt super me, et synagoga poten¬ 
tium quaesierunt animam meam: * et non proposuerunt te 
in conspectu suo. 

Et tu Domine Deus miserator et misericors, * patiens, 
et multae misericordiae, et verax. 

Eespice in me, et miserere mei, * da imperium tuum 
puero tuo: et salvum fac filium ancillae tuae. 

Eae mecum signum in bonum, ut videant qui oderunt 
me, et confundantur: * quoniam tu Domine adjuvisti me, et 
consolatus es me. 

Psalmus 115. 

Credidi, propter quod locutus sum: * ego autem humi¬ 
liatus sum nimis. 

Ego dixi in excessu meo: * Omnis homo mendax. 

Quid retribuam Domino, * pro omnibus, quae retribuit mihi? 

Calicem salutaris accipiam: * et nomen Domini invocabo. 

Yota mea Domino reddam coram omni populo ejus: * 
pretiosa in conspectu Domini mors sanctorum ejus: 

0 Domine quia ego servus tuus: * ego servus tuus, et 
filius ancillae tuae. 

Dirupisti vincula mea: * tibi sacrificabo hostiam laudis, 
et nomen Domini invocabo. 

Yota mea Domino reddam in conspectu omnis populi 
ejus: * in atriis domus Domini, in medio tui Jerusalem. 

Psalmus 129. 

De profundis clamavi ad te Domine: * Domine exaudi 


vocem meam : 

Piant aures tuae intendentes, * in vocem deprecationis meae. 

Si iniquitates observaveris Domine: * Domine quis susti¬ 
nebit ? 

Quia apud te propitiatio est: * et propter legem tuam 
sustinui te Domine. 

Sustinuit anima mea in verbo ejus: * speravit anima 
mea in Domino. 

A custodia matutina usque ad noctem: * speret Israel 
in Domino. 

Quia apud Dominum misericordia: * et copiosa apud eum 
redemptio. 

Et ipse redimet Israel, * ex omnibus iniquitatibus ejus. 

Gloria Patri. 

Ant. Ne reminiscaris Domine delicta nostra, vel paren¬ 
tum nostr.orum: neque vindictam sumas de peccatis nostris. 

Temp. Pasch. Alleluja. 

Postea Sacerdos dicit : Kyrie eleison. Christe eleison. 
Kyrie eleison. 

Pater noster. 

y. Et ne nos inducas in tentationem. It 1 . Sed libera nos 
a malo. 

f. Ego dixi: Domine miserere mei. n\ Sana animam 
meam, quia peccavi tibi. 

f. Convertere Domine aliquantulum. r ! , Et deprecare su¬ 
per servos tuos. 

y. Fiat misericordia tua Domine super nos. n’. Quemad¬ 
modum speravimus in te. 

f. Sacerdotes tui induantur justitiam. It\ Et sancti tui 
exsultent. 

f. Ab occultis meis munda me Domine. IjL Et ab alienis 
parce servo tuo. 

f. Domine exaudi orationem meam. J)’. Et clamor meus 
ad te veniat. 

y. Dominus vobiscum. 

p!. Et cum spiritu tuo. 

Oremus. 

Aures tuae pietatis, mitissime Deus, inclina precibus nostris, 
et gratia sancti Spiritus illumina cor nostrum: ut tuis myste¬ 
riis digne ministrare, teque aeterna charitate diligere mereamur. 

Deus, cui omne cor patet, et omnis voluntas loquitur, 
et quem nullum latet secretum: purifica per infusionem san¬ 
cti Spiritus cogitationes cordis nostri, ut te perfecte diligere, 
et digne laudare mereamur. 

Ure igne sancti Spiritus renes nostros, et cor nostrum 
Domine: ut tibi casto corpore serviamus, et mundo corde pla¬ 
ceamus. 

Mentes nostras, quaesumus Domine, Paraclitus, qui a te 
procedit, illuminet: et inducat in omnem, sicut tuus promisit 
Filius, veritatem. 

Adsit nobis, quaesumus Domine, virtus Spiritus sancti: 
quae et corda nostra clementer expurget, et ab omnibus tuea¬ 
tur adversis. 

Deus, qui corda fidelium sancti Spiritus illustratione do¬ 
cuisti : da nobis in eodem Spiritu recta sapere, et de ejus sem- 
per consolatione gaudere. 

Conscientias nostras, quaesumus Domine, visitando puri¬ 
fica: ut veniens Dominus noster Jesus Christus Filius tuus, 
paratam sibi in nobis inveniat mansionem: Qui tecum vivit 
et regnat in unitate Spiritus sancti Deus, etc. 

Sacerdos, qui post antecedentes Psalmos, Antiphonam, Ver¬ 
siculos et Orationes recitat die designata unam ex sequentibus 
septem Orationibus S. Ambrosii Ep. lucratur Indulgentiam unius 
anni (Leo XIII. Pescr. S. 0. Incl. d. 20. Dec. 1884). 

Orationes pro opportunitate Sacerdotis 
ante celebrationem et communionem dicendae. 

Oratio S . Ambrosii Episcopi . 

Die Dominica. 

Summe Sacerdos et vere Pontifex, Jesu Christe, qui te 
obtulisti Deo Patri hostiam puram et immaculatam in ara 

Crucis pro nobis miseris et peccatoribus, et qui dedisti nobis 
carnem tuam ad manducandum, et sanguinem tuum ad biben¬ 
dum, et posuisti mysterium istud in virtute Spiritus sancti 
tui, dicens: Haec quotiescunque feceritis, in mei memoriam 
facietis: rogo per eumdem sanguinem tuum, magnum salutis 
nostrae pretium: rogo per hanc miram et ineffabilem charita- 
tem, qua nos miseros et indignos sic amare dignatus es, ut 
lavares nos a peccatis nostris in sanguine tuo. Doce me ser¬ 
vum tuum indignum, quem inter cetera dona tua etiam ad 
officium sacerdotale vocare dignatus es, nullis meis meritis, 
sed sola dignatione misericordiae tuae: doce me, quaeso, per 
Spiritum sanctum tuum, tantum tractare mysterium ea reve¬ 
rentia et honore, ea devotione et timore, quibus oportet, et 
decet. Fac me per gratiam tuam semper illud de tanto mj r - 
sterio credere et intelligere, sentire et firmiter tenere, dicere 
et cogitare, quod tibi placet, et expedit animae meae. Intret 
Spiritus tuus bonus in cor meum, qui sonet ibi sine sono, et 
sine strepitu verborum loquatur omnem veritatem. Profunda 
quippe sunt nimis, et sacro tecta velamine. Propter magnam 
clementiam tuam concede mihi Missarum solemnia mundo 
corde, et pura mente celebrare. Libera cor meum ab immun¬ 
dis et nefandis, vanis et noxiis cogitationibus. Muni me bea¬ 
torum Angelorum pia et fida custodia, ac tutela fortissima, 
ut hostes omnium bonorum confusi discedant. Per virtutem 
tanti mysterii, et per manum sancti Angeli tui repelle a me, 
et a cunctis servis tuis, durissimum spiritum superbiae et 
caenodoxiae, invidiae et blasphemiae, fornicationis et immun¬ 
ditiae, dubietatis et diffidentiae. Confundantur, qui nos perse¬ 
quuntur, pereant illi, qui nos perdere festinant. 

Feria secunda. 

Eex virginum, et amator castitatis, et integritatis, coe¬ 
lesti rore benedictionis tuae exstingue in corpore meo fomitem 
ardentis libidinis, ut maneat in me tenor castitatis corporis 
et animae. Mortifica in membris meis carnis stimulos, omnes- 

que libidinosas commotiones, et da mihi veram et perpetuam 
castitatem cum ceteris donis tuis, quae tibi placent in veri¬ 
tate : ut sacrificium laudis casto corpore, et mundo corde va¬ 
leam tibi offerre. Quanta enim cordis contritione, et lacryma- 
rum fonte, quanta reverentia et tremore, quanta corporis ca¬ 
stitate, et animae puritate istud divinum et coeleste sacrifi¬ 
cium est celebrandum, ubi caro tua in veritate sumitur, ubi 
sanguis tuus in veritate bibitur, ubi ima summis, terrena di¬ 
vinis junguntur, ubi adest sanctorum Angelorum praesentia, 
ubi tu es sacrificium et sacerdos mirabiliter, et ineffabiliter 
constitutus. 


Feria tertia. 

Quis digne hoc celebrare poterit, nisi tu, Deus omnipo¬ 
tens, offerentem feceris dignum? Scio Domine, et vere scio, 
et idipsum pietati tuae confiteor, quia non sum dignus acce¬ 
dere ad tantum mysterium propter nimia peccata mea, et in¬ 
finitas negligentias meas. Sed scio, et veraciter ex toto corde 
meo credo, et ore confiteor, quia tu potes me facere dignum, 
qui solus potes facere mundum de immundo conceptum se¬ 
mine, et de peccatoribus justos et sanctos. Per hanc omnipo¬ 
tentiam tuam te rogo Deus meus, ut concedas mihi peccatori 
hoc sacrificium celebrare cum timore et tremore, cum cordis 
puritate et lacrymarum fonte, cum laetitia spirituali et coele¬ 
sti gaudio. Sentiat mens mea dulcedinem beatissimae praesen¬ 
tiae tuae, et excubias sanctorum Angelorum tuorum in cir¬ 
cuitu meo. 


Feria quarta. 

Ego enim Domine memor venerandae passionis tuae ac¬ 
cedo ad altare tuum, licet peccator, ut offeram tibi sacrificium, 
quod tu instituisti et offerri praecipisti in commemoratiehem 
tui, pro salute nostra. Suscipe illud, quaeso, summe Deus, pro 
Ecclesia sancta tua, et pro populo, quem acquisisti sanguine 
tuo. Et quoniam me peccatorem inter te, et eumdem populum 


159 


Preces ante et post Missam. 

tuum medium esse voluisti, licet in me aliquod boni operis 
testimonium non agnoscas, officium saltem dispensationis cre¬ 
ditae non recuses, nec per me indignum eorum salutis pereat 
pretium, pro quibus victima salutaris dignatus es esse et redem¬ 
ptio. Profero etiam Domine (si digneris propitius intueri) tri¬ 
bulationes plebium, pericula populorum, captivorum gemitus, 
miserias orplianorum, necessitates peregrinorum, inopiam de¬ 
bilium, desperationes languentium, defectus senum, suspiria 
juvenum, vota virginum, lamenta viduarum. 

Feria quinta. 

Tu enim misereris omnium Domine: et nihil odisti eo¬ 
rum, quae fecisti. Memorare, quae sit nostra substantia: quia 
tu Pater noster es, quia tu Deus noster es: ne irascaris sa¬ 
tis, neque multitudinem viscerum tuorum super nos contineas. 
Non enim in justificationibus nostris prosternimus preces 
ante faciem tuam, sed in miserationibus tuis multis. Aufer a 
nobis iniquitates nostras, et ignem sancti Spiritus in nobis 
clementer accende. Aufer cor lapideum de carne nostra : et 
da nobis cor carneum, quod te amet, te diligat, te delectetur, 
te sequatur, te perfruatur. Oramus Domine clementiam tuam, 
ut sereno vultu familiam tuam, sacri tui nominis officia prae¬ 
stolantem, aspicere digneris; et ut nullius sit irritum votum, 
nullius vacua postulatio, tu nobis preces suggere, quas ipse 
propitius audire, et exaudire delecteris. 

Feria sexta. 

Rogamus etiam te Domine sancte Pater, et pro spiriti¬ 
bus fidelium defunctorum, ut sit illis salus, sanitas, gaudium, 
et refrigerium, hoc magnum pietatis sacramentum, Domine 
Deus meus, sit illis hodie magnum, et plenum convivium de 
te pane vivo, qui de coelo descendisti, et das vitam mundo 
de tua carne sancta et benedicta; Agni videlicet immaculati, 
qui tollit peccata mundi, quae de sancto et glorioso beatae 
Virginis Mariae utero est assumpta, et de Spiritu sancto con- 

cepta: ac de illo pietatis fonte, qui per lanceam militis ex 
tuo sacratissimo latere emanavit: ut exinde refecti et satiati, 
refrigerati et consolati exsultent in laude et gloria tua. Peto 
clementiam tuam Domine, ut descendat super panem tibi sa¬ 
crificandum plenitudo tuae benedictionis, et sanctificatio tuae 
divinitatis. Descendat etiam, Domine, illa sancti Spiritus tui 
invisibilis incomprehensibilisque majestas, sicut quondam in 
patrum hostias descendebat, qui et oblationes nostras Corpus 
et Sanguinem tuum efficiat, et me indignum sacerdotem do¬ 
ceat tantum tractare mysterium cum cordis puritate, et la- 
crymarum devotione, cum reverentia et tremore, ita ut pla¬ 
cide ac benigne suscipias sacrificium de manibus meis ad sa¬ 
lutem omnium tam vivorum, quam defunctorum. 

Sabbato. 

Rogo etiam te Domine per ipsum sacrosanctum myste¬ 
rium Corporis et Sanguinis tui, quo quotidie in Ecclesia tua 
pascimur, et potamur, abluimur, et sanctificamur, atque unius 
summae divinitatis participes efficimur: da mihi virtutes tuas 
sanctas, quibus repletus, bona conscientia ad altare tuum ac¬ 
cedam, ita ut haec coelestia sacramenta efficiantur mihi salus, 
et vita. Tu enim dixisti ore tuo sancto et benedicto: Panis, 
quem ego dabo, caro mea est pro mundi vita: Ego sum pa¬ 
nis vivus, qui de coelo descendi: Si quis manducaverit ex hoc 
pane, vivet in aeternum. Panis dulcissime, sana palatum cor¬ 
dis mei, ut sentiam suavitatem amoris tui. Sana illud ab omni 
languore, ut nullam praeter te sentiam dulcedinem. Panis can¬ 
didissime, habens omne delectamentum, et omnem saporem, 
qui nos semper reficis, et nunquam in te deficis: comedat te 
cor meum, et dulcedine saporis tui repleantur viscera animae 
meae. Manducat te Angelus ore pleno: manducet te peregri¬ 
nus homo pro modulo suo, ne deficere possit in via, tali re¬ 
creatus viatico. Panis sancte, panis vive, panis munde, qui 
descendisti de coelo, et das vitam mundo, veni in cor meum, 
et munda me ab omni inquinamento carnis et spiritus. Intra 

in animam meam, sana et munda me interius, et exterius. 
Esto 'tutamen, et continua salus animae et corporis mei. Re- 
pelle a me insidiantes mihi hostes: recedant procul a prae¬ 
sentia potentiae tuae, ut foris, et intus per te munitus recto 
tramite ad tuum regnum perveniam: ubi non in mysteriis, 
sicut in hoc tempore agitur, sed facie ad faciem te videbimus, 
cum tradideris regnum Deo, et Patri, et eris Deus omnia in 
omnibus. Tunc enim me de te satiabis satietate mirifica, ita 
ut nec esuriam, nec sitiam in aeternum. Qui cum eodem Deo 
Patre, et Spiritu sancto vivis, et regnas per omnia saecula sae¬ 
culorum. Amen. 

Alia Oratio 8. Ambrosii ante Missam. 

Ad mensam dulcissimi convivii tui pie Domine Jesu Chri¬ 
ste ego peccator de propriis meis meritis nihil praesumens, 
sed de tua confidens misericordia et bonitate, accedere vereor, 
et contremisco. Nam cor et corpus habeo multis criminibus 
maculatum, mentem, et linguam non caute custoditam. Ergo, 
o pia deitas, o tremenda majestas, ego miser inter angustias 
deprehensus, ad te fontem misericordiae recurro, ad te festino 
sanandus, sub tuam protectionem fugio: et quem Judicem 
sustinere nequeo, Salvatorem habere suspiro. Tibi Domine pla¬ 
gas meas ostendo: tibi verecundiam meam detego. Scio pec¬ 
cata mea multa et magna, pro quibus timeo. Spero in mise¬ 
ricordias tuas, quarum non est numerus. Eespice ergo in me 
oculis misericordiae tuae, Domine Jesu Christe, Ilex aeterne, 
Deus et homo, crucifixus propter hominem. Exaudi me spe¬ 
rantem in te: miserere mei pleni miseriis et peccatis, tu qui 
fontem miserationis nunquam manare cessabis. Salve salutaris 
victima pro me et omni humano genere in patibulo Crucis 
oblata. Salve nobilis et pretiose Sanguis de vulneribus cruci¬ 
fixi Domini mei Jesu Christi profluens, et peccata totius mundi 
abluens. Recordare Domine creaturae tuae, quam tuo Sanguine 
redemisti. Poenitet me peccasse, cupio emendare quod feci. Aufer 
ergo a me, clementissime Pater, omnes iniquitates et peccata 
P. Gaudentius. Yol. II. 


II 

mea; ut purificatus mente et corpore digne degustare merear 
sancta sanctorum: et concede, ut haec sancta praelibatio Cor¬ 
poris et Sanguinis tui, quam ego indignus sumere intendo, 
sit peccatorum meorum remissio, sit delictorum perfecta pur¬ 
gatio, sit turpium cogitationum effugatio, ac bonorum sen¬ 
suum regeneratio, operumque tibi placentium salubris effica¬ 
cia, animae quoque et corporis contra inimicorum meorum in¬ 
sidias firmissima tuitio. Amen. 

Indulg. 100 dierum. Leo PP. XIII. 20 Dec. 1884. 

Oratio S. Thomae Aquinatis . 

Omnipotens sempiterne Deus, ecce accedo ad Sacramen¬ 
tum unigeniti Filii tui Domini nostri Jesu Christi: accedo 
tamquam infirmus ad medicum vitae, immundus ad fontem 
misericordiae, caecus ad lumen claritatis aeternae, pauper et 
egenus ad Dominum coeli et terrae. Eogo ergo immensae lar¬ 
gitatis tuae abundantiam, quatenus meam curare digneris in¬ 
firmitatem, lavare foeditatem, illuminare caecitatem, ditare 
paupertatem, vestire nuditatem: ut panem Angelorum, Kegem 
regum, et Dominum dominantium, tanta suscipiam reverentia 
et humilitate, tanta contritione et devotione, tanta puritate et 
fide, tali proposito et intentione, sicut expedit saluti animae 
meae. Da mihi, quaeso, Dominici corporis et sanguinis non 
solum suscipere Sacramentum, sed etiam rem et virtutem Sa¬ 
cramenti. 0 mitissime Deus, da mihi corpus unigeniti Filii tui 
Domini nostri Jesu Christi, quod traxit de Virgine Maria, sic 
suscipere, ut corpori suo mystico merear incorporari, et inter 
ejus membra connumerari. 0 amantissime Pater, concede mihi 
dilectum Filium tuum, quem nunc velatum in via suscipere 
propono, revelata tandem facie perpetuo contemplari. Qui te- 
cum vivit, et regnat in unitate Spiritus sancti, Deus, per 
omnia saecula saeculorum. Amen. 

Indulg. 100 dierum. Leo PP. XIII. 20 Dec. 1884. 

Oratio ad omnes Angelos et Sanctos. 

Angeli, Archangeli, Throni, Dominationes, Principatus, 
Potestates, Virtutes coelorum, Cherubim atque Seraphim, omnes 
Sancti et Sanctae Dei, praesertim Patroni mei, intercedere di¬ 
gnemini pro me, ut hoc sacrificium Deo omnipotenti digne va¬ 
leam offerre, ad laudem et gloriam nominis sui, ad utilitatem 
meam, totiusque Ecclesiae suae sanctae. Arnen. 

Indulg. 100 dierum. Leo PP. XIII. 20 Dec. 1884. 

Oratio ad Sanctum vel Sanctam , in cujus honorem 
Sacerdos Missam celebrat. 

0 sancte N., ecce ego miser peccator, de tuis meritis 
confisus, offero nunc sacratissimum Sacramentum Corporis et 
Sanguinis Domini nostri Jesu Christi pro tuo honore et glo¬ 
ria. Precor te humiliter et devote, ut pro me intercedere di¬ 
gneris, 'fit tantum Sacrificium digne et acceptabiliter offerre 
valeam, ut eum tecurn, et cum omnibus electis ejus aeterna¬ 
liter laudare, atque cum eo regnare valeam: Qui vivit. 

Et si sunt plures, dicatur in numero plurali. 

Indulg. 100 dierum. Leo PP. XIII. 20 Dec. 1884. 

Actus Virtutum ex S. Francisco Salesio . 

1. Actus adorationis. 

0 Deus trine in personis, et unus in essentia, et tu Do¬ 
mine Jesu Christe, verus Deus et homo, ex toto corde te 
adoro, ac confiteor, te meum esse verum, et unicum Creato¬ 
rem, Salvatorem, et meum ultimum finem. Et quia mea ad¬ 
oratio nimis exigua, et debilis est, tibi offero excellentes illas 
adorationes, quas continuo tibi persolvit tua sanctissima hu¬ 
manitas, et tua gloriosissima Genitrix Virgo Maria, tota¬ 
que curia coelestis, ac sancta Ecclesia catholica, tua dilecta 
sponsa. 

2. Actus amoris. 

Insuper, o Domine, ex toto corde, ex tota anima, ex 
omnibus viribus te amo, et te super omnia amare desidero, 
et si possibile esset, te amare cuperem illo amore perfectis¬ 
simo, quo teipsum amas, et quo tua sanctissima humanitas, 
et gloriosissima Virgo Maria, cum tota coelesti curia, et san¬ 
cta Ecclesia catholica, te amant. 

3. Actus contritionis. 

Et cum, o Domine, sis infinite bonus, sapiens, potens, 
justus, et misericors, ideo ex toto corde doleo, et super omnia 
detestor omnia mea peccata mortalia, et venialia, quae un¬ 
quam cogitatione, verbo et opere a primo instanti, quo usum 
rationis habui, usque ad praesentem horam commisi. Et loco 
mei imperfecti doloris tibi offero amaram illam contritionem 
quam sanctus Propheta David, sanctus Petrus, et sancta Maria 
Magdalena, imo omnes viri poenitentes unquam habuerunt ab 
origine mundi usque ad praesens, cum voluntate absoluta te 
nunquam amplius, adjuvante tua divina gratia, offendendi. 

4. Actus satisfactionis. 

Et quia, o Domine, in mea non est potestate, ut satis¬ 
faciam tot debitis, quibus ob mea peccata, et offensas plus- 
quam obligatum me profiteor, ideo in satisfactionem eorum of¬ 
fero tibi totam vitam meam, omnia opera mea, omnes labores, 
poenas, et dolores, quos sustinui, et adhuc sustenturus sum, 
cum meritis vitae, passionis, et mortis tui unigeniti Pilii, hu¬ 
millime petens veniam omnium meorum delictorum, et effica¬ 
cem gratiam, ut de iis ante mortem veram poenitentiam agere 
possim. 

5. Actus oblationis. 

Praeterea, o Domine, cum hoc meo sacrificio me tibi to¬ 
tum ad tuum honorem, et aeternam gloriam offero, et conse¬ 
cro in unione illius ardentissimi amoris, et purissimae inten¬ 
tionis, quibus te ipsum in ultima coena nobis in cibum tra¬ 
didisti, et in ara crucis sacrificium cruentum pro nobis obtu- 

listi. Et loco meae exiguae praeparationis, ac praesentis meae 
parvae devotionis tibi offero profundam illam humilitatem, cha- 
ritatem, puritatem, cum quibus tua sanctissima Mater, et 
omnes tui fideles, et famuli ad hoc sanctissimum Sacramen¬ 
tum accesserunt, et quibus ornati tui sancti Apostoli, imo 
omnes sancti sacerdotes hoc tremendum sacrificium tibi obtu¬ 
lerunt a prima tua institutione usque ad praesens, et quibus 
nunc adornata tua sancta Ecclesia catholica ubique locorum 
offert. 


Actus Fidei, Spei et Charitatis . 

Credo in te Deum meum, vivum et verum, trinum in 
Personis, unum in Deitate. Credo in Deum Patrem Creatorem, 
Filium Redemptorem, Spiritum Sanctum Sanctificatorem meum. 
Credo in Deum ultimum finem meum, bonorum retributorem, 
malorum vindicem justissimum. Credo et confiteor fidem illam 
sanctissimam, quam Jesus Christus docuit, quam Apostoli 
praedicarunt, quam sancta Romana Catholica tenet Ecclesia, 
et in hac sancta salvifica fide protestor, me vivere et mori 
velle, quia tu Deus illam revelasti, qui omniscius nec falli, nec 
ut aeterna veritas fallere potes. 

Spero in misericordia tua infinita, o Deus, auxiliator 
unice et potentissime corporis et animae meae, et spero in 
pretioso Sanguine Jesu Christi, Salvatoris mei, cum tanta cha- 
ritate pro me fuso, quod remissurus mihi sis omnia et sin¬ 
gula peccata totius vitae meae et daturus mihi gratiam ac 
vitam aeternam; quia promisisti, et fidelis ac omnipotens es 
in tuis promissis adimplendis. 

Amo te, o amabilissime Deus, summum et infinitum Bo¬ 
num, abyssum omnis perfectionis! Amo te propter solam tuam 
essentialem et intrinsecam bonitatem, pulchritudinem et ama¬ 
bilitatem ; amo te, quia es, qui es, omni possibili amore et 
honore dignissimus; atque utinam te amare possem omni illo 
ardentissimo amore, quo te amant, et in aeternum amabunt 
omnes sancti Angeli et Beati in coelo; quo te amant et amare 

possunt omnes creaturae actuales et possibiles in terra, cum 
quorum omnium ardentissimo amore conjungo imperfectissimum 
amorem meum. 

Et ex hoc conjuncto ardentissimo tui amore, o Deus, te 
offensum ex anima doleo, abominor, exsecror et retracto omnia 
et singula peccata totius vitae meae; utinam, mi Deus, uti- 
nam facere possem, ut ea nunquam fecissem! malo mori, 
quam te, o amantissime Deus, posthac ullo unquam peccato, 
praesertim mortali offendere. 

Propono item cum praemissa frequentius sacramentali 
Confessione sacrosanctum Missae Sacrificium, quotidie, nisi 
legitime impeditus, celebrare ; desidero etiam, quandocunque 
divinae tuae voluntati me ex hac vita evocare placitum fue¬ 
rit, non aliter, quam sacro Corporis tui viatico munitus de¬ 
cedere. Da mihi gratiam tuam, mi Deus, ut haec sanctissima 
mysteria semper in vita et praesertim in morte digne obire 
valeam. Tu quoque, sanctissima Virgo, Mater Dei et mea, ora 
pro me nunc et in hora mortis meae. Arnen. 

Benedict. XIII, 1728, et Benedict. XIV, 1756. Indulg. 7 
annorum et 7 Quadragen. tot. quot, et semel in mense Indulg. 
plenar. et in articulo mortis sub consuetis conditionibus. 

Intentio ante Missam. 

Domine Deus, ego intendo hoc mane quam maximo amo¬ 
ris, reverentiae et devotionis affectu SS. Missae sacrificium 
Majestati tuae, cui soli debetur, offerre juxta ritum sanctae 
Eomanae Ecclesiae, et ex nunc offero illud una cum omnibus 
sacrificiis tibi gratissimis, simulque offero tibi pretium San¬ 
guinis Jesu Christi, merita beatae Virginis Mariae et omnium 
Sanctorum totiusque Ecclesiae preces et laudes in unione illius 
sacrificii, quod Christus in ultima coena instituit et in cruce 
consummavit, factus ipse Sacerdos et victima, affectu et no¬ 
mine ejusdem Domini nostri Jesu Christi totiusque Ecclesiae, 
ex puro tui amore ac desiderio tui beneplaciti semper et in 
omnibus perficiendi. 

Offero tibi illud in protestationem supremae et increa- 
tae tuae Excellentiae ac dominii tui in omnes creaturas, no¬ 
strae subjectionis et dependentiae a te, in gratiarum actionem 
omnium beneficiorum ulli unquam creaturae collatorum et con¬ 
ferendorum, in plenam abolitionem omnis injuriae ab ullo un¬ 
quam tibi irrogatae, vel inferendae, ac in cultum latriae tibi 
soli debitum cum omnibus adorationibus Christi, B. V. M. ac 
omnium Angelorum et Sanctorum. Item in augmentum gaudii 
Humanitatis Domini nostri Jesu Christi, in memoriam Vitae 
et Passionis ejusdem et in augmentum gloriae ac beatitudinis 
Immaculatae Virginis Mariae omniumque Angelorum et San¬ 
ctorum. 

Offero etiam illud in gratiarum actionem pro omnibus 
beneficiis mihi collatis, in satisfactionem pro peccatis meis, de 
quibus summopere doleo propter offensam et injuriam, quam 
tibi Deo meo, summo bono irrogavi, cum firmo emendationis 
proposito et pro omnibus meis praesentibus et futuris animae 
et corporis necessitatibus. 

Offero demum pro omnibus vivis atque defunctis, pro 
quibus Dominus noster Jcsus Christus et beata Virgo Maria 
sciunt et volunt, ut sacrificem, pro parentibus, amicis, con¬ 
sanguineis ac benefactoribus meis, pro omni gradu sanctae 
Catholicae Ecclesiae, Christianorum Principum unione, haere- 
sum et schismatum exstirpatione, omnium infidelium Natio¬ 
num conversione, pro totius Cleri et omnium Keligiosorum 
statuum conservatione et augmento et pro animarum in pur¬ 
gatorio existentium liberatione, maxime autem pro N. N., qui 
eleemosynam dederunt et reliquerunt, ut secundum eorum vo¬ 
luntatem hanc Missam celebrarem, quibus intendo hunc fru¬ 
ctum applicare, quantum scis, me posse vel debere. 

Respice ergo me indignissimum famulum tuum, quem pro 
vivis et defunctis legatione apud te fungi voluisti, ut defun¬ 
ctis requiem indulgeas, vivis veniam gratiamque concedas, tibi 
recte fideliterque serviendi et in amore tuo usque in finem 
perseverandi. Arnen. 

Protestatio facienda ante Missam. 

Ego volo celebrare Missam, et conficere Corpus et San¬ 
guinem Domini nostri Jesu Christi, juxta ritum sanctae Ro¬ 
manae Ecclesiae, ad laudem omnipotentis Dei totiusque curiae 
triumphantis, ad utilitatem meam, totiusque curiae militantis, 
pro omnibus, qui se commendaverunt orationibus meis in 
genere et in specie, et pro felici statu sanctae Romanae Ec¬ 
clesiae. Arnen. 

Gaudium cum pace, emendationem vitae, spatium verae 
poenitentiae, gratiam et consolationem sancti Spiritus, perse¬ 
verantiam in bonis operibus, tribuat nobis omnipotens et mi¬ 
sericors Dominus. Amen. 

Indulg. 50 dierum. Gregorius PP. XIII. 

Oratio ad B. Virginem Mariam ante Missam . 

0 Mater pietatis et misericordiae, beatissima Yirgo Ma¬ 
ria, ego miser et indignus peccator ad te confugio toto corde 
et affectu, et precor pietatem tuam: ut sicut dulcissimo Filio 
tuo in cruce pendenti astitisti, ita et mihi misero peccatori, 
et sacerdotibus omnibus hic et in tota sancta Ecclesia hodie 
offerentibus, clementer assistere digneris, ut tua gratia adjuti, 
dignam et acceptabilem hostiam in conspectu summae et in¬ 
dividuae Trinitatis offerre valeamus. Amen. 

Indulg. 100 dierum. Leo PP. XIII. 17. Febr. 1883. 

Tres petitiones ad B. Virginem pro digna dispositione 
ad S. Missae Sacrificium . 

Ex B. Gertrude, lib. IY. cap. 40. 

1. Castissima Yirgo Maria, rogo te per illam innocentissi- 
mam puritatem, qua Filio Dei, in utero tuo virginali, placi¬ 
tam mansionem praeparasti, ut tuis precibus ab omni macula 
merear emundari. 

2. Humillima Virgo, rogo te per profundissimam illam 
humilitatem, qua super omnes clioros Angelorum et Sancto¬ 
rum meruisti exaltari, ut tuis precibus suppleantur omnes 
negligentiae meae. 

3. Amabilissima Virgo Maria, rogo te per singularem ac 
tantum illum amorem, qui sanctam animam tuam insepara¬ 
biliter Deo conglutinavit, ut tuis precibus praestetur mihi 
copia requisitorum meritorum. Arnen. 

Oratio ad S. JosepJium . 

0 felicem virum beatum Joseph, cui datum est, Deum, 
quem multi reges voluerunt videre, et non viderunt, audire, 
et non audierunt, non solum videre et audire, sed portare, 
deosculari, vestire et custodire. 

y. Ora pro nobis beate Joseph. \j. Ut digni efficiamur 
promissionibus Christi. 

Oremus. 

Deus, qui dedisti nobis regale sacerdotium, praesta quae¬ 
sumus, ut sicut beatus Joseph unigenitum Filium tuum na¬ 
tum ex Maria Virgine, suis manibus reverenter tractare me¬ 
ruit et portare, ita nos facias cum cordis munditia et operis 
innocentia tuis sanctis altaribus deservire, ut sacrosanctum 
Filii tui Corpus et Sanguinem hodie digne sumamus et in 
futuro saeculo praemium habere mereamur aeternum. Per 
eumdem Christum Dominum nostrum. Arnen. 

Indulg. 100 dierum. Pius IX. 4. Febr. 1877. 

Oratio ad S. Joannem Apostolum. 

Inclyte Apostole, qui ob tuam virginalem puritatem Jesu 
tam charus exstitisti, ut supra pectus eius reclinares caput, 
quique dignus es habitus quem, loco sui, Matri beatissimae 
uti filium relinqueret; da mihi, supplex oro, ut Jesum et Ma¬ 
riam flagrantissima charitate complectar. Fac quaeso, tua ad 
Deum prece, ut ego quoque, corde ab omni terrena affectione 



170 


Pars secunda. 


emundato, Jesu fidelis discipulus, Mariae filius amans, sern- 
per adhaeream in terris, ut eis in sempiternum conjungi me¬ 
rear in coelis. Arnen. 

Indulg. 100 dierum. Leo PP. XIII. 21. Martii 1891. 

In Missarum celebratione memoria hujusmodi habeatur . 
Memento Vivorum. 

1. Mei, parentum, fratrum, sororum, consanguineorum et ami¬ 
corum meorum. 

2. Omnium, quibus fui gravamen, scandalum, et occasio pec¬ 
candi. 

3. Omnium benefactorum meorum in spiritualibus, et tempo¬ 
ralibus. 

4. Omnium mihi commissorum in genere, et in specie. 

5. Omnium sacerdotum, et ministrorum Ecclesiae Dei catho¬ 

licae. 

6. Omnium inimicorum meorum ad dimissionem. 

7. Omnium haereticorum, et infidelium ad conversionem. 

8. Omnium, pro quibus vis et scis me debere orare. 

Memento Mortuorum. 

1. Animarum parentum, fratrum, sororum, consanguineorum 
et amicorum meorum. 

2. Animarum, quae occasione mei purgantur in purgatorio. 

3. Animarum omnium benefactorum meorum in spiritualibus, 
et temporalibus. 

4. Animarum omnium mihi commissarum in genere, et in 
specie. 

5. Animarum omnium sacerdotum, et ministrorum Ecclesiae 
Dei catholicae. 

6. Animarum morte improvisa corporibus exutarum. 

7. Animarum, quarum non est specialis memoria. 

8. Animarum miserrime exsistentium in purgatorio, et omnium, 
pro quibus vis et scis me debere orare. 

Orationes dicendae cum Sacerdos induitur 
sacerdotalibus paramentis. 

Cum lavat manus, dicat: 

Da Domine virtutem manibus meis ad abstergendam 
omnem maculam: ut sine pollutione mentis et corporis valeam 
tibi servire. 

Ad Amictum, dum ponitur super caput, dicat: 

Impone Domine capiti meo galeam salutis, ad expugnan¬ 
dos diabolicos incursus. 

Ad Albam, cum ea induitur. 

Dealba me Domine et munda cor meum, ut in sanguine 
Agni dealbatus, gaudiis perfruar sempiternis. 

Ad Cingulum, dum se cingit. 

Praecinge me Domine cingulo puritatis, et exstingue in 
lumbis meis humorem libidinis: ut maneat in me virtus con¬ 
tinentiae, et castitatis. 

Ad Manipulum, dum imponitur brachio sinistro. 

Merear Domine portare manipulum fletus et doloris: ut 
cum exsultatione recipiam mercedem laboris. 

Ad Stolam, dum imponitur collo. 

Eedde mihi Domine stolam immortalitatis, quam perdidi 
in praevaricatione primi parentis: et quamvis indignus accedo 
ad tuum sacrum mysterium, merear tamen gaudium sempi¬ 
ternum. 

Ad Casulam, cum assumitur. 

Domine, qui dixisti: Jugum meum suave est, et onus 
meum leve: fac, ut istud portare sic valeam, quod consequar 
tuam gratiam. Arnen. 

Gratiarum actio post Missam. 

Ant. Trium puerorum * cantemus hymnum, quem canta¬ 
bant sancti in camino ignis, benedicentes Dominum. 

Quae Ant. in Duplicibus duplicatur: et tempore Pasch. 
additur Alleluja. 

Canticum trium puerorum . Dan. 3, 57. 

Benedicite omnia opera Domini Domino: * laudate et 
superexaltate eum in saecula. 

Benedicite Angeli Domini Domino: * benedicite coeli Do¬ 
mino. 

Benedicite aquae omnes, quae super coelos sunt, Domino: 
* benedicite omnes virtutes Domini Domino. 

Benedicite sol et luna Domino: * benedicite stellae coeli 
Domino. 

Benedicite omnis imber et ros Domino: * benedicite omnes 
spiritus Dei Domino. 

Benedicite ignis et aestus Domino: * benedicite frigus et 
aestus Domino. 

Benedicite rores et pruina Domino: * benedicite gelu et 
frigus Domino. 

Benedicite glacies et nives Domino: * benedicite noctes, 
et dies Domino. 

Benedicite lux et tenebrae Domino: * benedicite fulgura 
et nubes Domino. 

Benedicat terra Dominum: * laudet et superexaltet eum 
in saecula. 

Benedicite montes et colles Domino: * benedicite universa 
germinantia in terra Domino. 

Benedicite fontes Domino: * benedicite maria et flumina 
Domino. 

Benedicite cete et omnia, quae moventur in aquis, Do¬ 
mino: * benedicite omnes volucres coeli Domino. 

Benedicite omnes bestiae et pecora Domino: * benedicite 
filii hominum Domino. 

Benedicat Israel Dominum: * laudet et superexaltet eum 
in saecula. 

Benedicite sacerdotes Domini Domino: * benedicite servi 
Domini Domino. 

Benedicite spiritus et animae justorum Domino: bene¬ 
dicite sancti et humiles corde Domino. 

Benedicite Anania, Azaria, Misael Domino: * laudate et 
superexaltate eum in saecula. 

Benedicamus Patrem et Filium cum sancto Spiritu: * 
laudemus et superexaltemus eum in saecula. 

Benedictus es Domine, in firmamento coeli: * et lauda¬ 
bilis, et gloriosus, et superexaltatus in saecula. 

Hic non dic. Gloria Patri, neque Arnen. 

Psalmus 150 . 

Laudate Dominum in sanctis ejus: * laudate eum in fir¬ 
mamento virtutis ejus. 

Laudate eum in virtutibus ejus: * laudate eum secundum 
multitudinem magnitudinis ejus. 

Laudate eum in sono tubae: * laudate eum in psalterio 
et cithara. 

Laudate eum in tympano, et choro: * laudate eum in 
chordis et organo. 

Laudate eum in cymbalis benesonantibus: laudate eum 
in cymbalis jubilationis: * omnis spiritus laudet Dominum. 

Gloria Patri. 

Ant Trium puerorum, ut supra. 

Deinde sacerdos dicit: 

Kyrie eleison. Christe eleison. Kyrie eleison. 

Pater noster. 

j i. Et ne nos inducas in tentationem. Sed libera nos 
a malo. 

f. Confiteantur tibi Domine omnia opera tua. 9 1 . Et san¬ 
cti tui benedicant tibi. 

f. Exsultabunt sancti in gloria. $. Laetabuntur in cubi¬ 
libus suis. 

f. Non nobis Domine non nobis. u\ Sed nomini tuo da 
gloriam. 

f. Domine exaudi orationem meam. iri Et clamor meus 
ad te veniat. 

( V- Dominus vobiscum. i) f . Et cum spiritu tuo. 

Oremus. 

Deus, qui tribus pueris mitigasti flammas ignium: con¬ 
cede propitius: ut nos famulos tuos non exurat flamma vi¬ 
tiorum. 

Actiones nostras, quaesumus Domine, aspirando praeveni, 
et adjuvando prosequere: ut cuncta nostra oratio et operatio 
a te semper incipiat, et per te coepta finiatur. 

Da nobis, quaesumus Domine, vitiorum nostrorum flam¬ 
mas exstinguere: qui beato Laurentio tribuisti tormentorum 
suorum incendia superare. Per Christum Dominum nostrum. 
Arnen. 

Sacerdos, qui post antecedentes Canticum, Psalmum, An- 
tiphonam, Versiculos et Orationes recitat sequentes duas Ora¬ 
tiones, quarum altera S. Thomae Aquin. est, altera S. Bona- 
venturae, lucratur Indulgentiam unius anni (Leo PP. XIII. — 
Rescr. S. C. Ind. d. 20. Dee. 1884). 

Orationes post celebrationem et communionem 
dicendae. 

Oratio S. Thomae de Aquino. 

Gratias tibi ago Domine sancte, Pater omnipotens, aeterne 
Deus, qui me peccatorem indignum famulum tuum, nullis meis 
meritis, sed sola dignatione misericordiae tnae satiare digna¬ 
tus es pretioso Corpore et Sanguine Filii tui Domini nostri 
Jesu Christi; et precor, ut haec sancta communio non sit 
mihi reatus ad poenam, sed intercessio salutaris ad veniam. 
Sit mihi armatura fidei, et scutum bonae voluntatis. Sit vitio¬ 
rum meorum evacuatio, concupiscentiae et libidinis extermina¬ 
tio, charitatis et patientiae, humilitatis et obedientiae, omnium- 
que virtutum augmentatio: contra insidias inimicorum omnium, 
tam visibilium, quam invisibilium, firma defensio: motuum 
meorum, tam carnalium, quam spiritualium, perfecta quieta- 
tio: in te uno ac vero Deo firma adhaesio: atque finis mei 

felix consummatio. Et precor te, ut ad illud ineffabile convi¬ 
vium me peccatorem perducere digneris, ubi tu cum Filio tuo, 
et Spiritu sancto, Sanctis tuis es lux vera, satietas plena, 
gaudium sempiternum, jucunditas consummata, et felicitas per¬ 
fecta. Per eum dem Christum Dominum nostrum. Arnen. 

Oratio S. Bonaventurae. 

Transfige, dulcissime Domine Jesu! medullas et viscera 
animae meae suavissimo ac saluberrimo amoris tui vulnere, 
vera, serenaque et Apostolica sanctissima charitate, ut lan¬ 
gueat et liquefiat anima mea solo semper amore et desiderio 
tui, te concupiscat et deficiat in atria tua, cupiat dissolvi et 
esse tecum. Da, ut anima mea te esuriat, Panem Angelorum, 
refectionem animarum sanctarum, panem nostrum quotidianum 
supersubstantialem, habentem omnem dulcedinem et saporem, 
et omne delectamentum suavitatis; te, in quem desiderant 
Angeli prospicere, semper esuriat et comedat cor meum et 
dulcedine saporis tui repleantur viscera animae meae: te sem¬ 
per sitiat fontem vitae, fontem sapientiae et scientiae, fontem 
aeterni luminis, torrentem voluptatis, ubertatem domus Dei: 
te semper ambiat, te quaerat, te inveniat, ad te tendat, ad 
te perveniat, te meditetur, te loquatur et omnia operetur in 
laudem et gloriam Nominis tui cum humilitate et discretione, 
cum dilectione et delectatione, cum facilitate et affectu, cum 
perseverantia usque in finem! et tu sis solus semper spes 
mea, tota fiducia mea, divitiae meae, delectatio mea, jucundi¬ 
tas mea, gaudium meum, quies et tranquillitas mea, pax mea, 
suavitas mea, odor meus, dulcedo mea, cibus meus, refectio 
mea, refugium meum, auxilium meum, sapientia mea, portio 
mea, possessio mea, thesaurus meus, in quo fixa et firma et 
immobiliter semper sit radicata mens mea et cor meum. Arnen. 

Alia Oratio dicenda post celebrationem Missae. 

Omnipotens, sempiterne Deus, conservator animarum, 
mundique Eedemptor, me famulum tuum ante majestatem 

tuam prostratum benignissime respice, et sacrificium, quod in 
honorem nominis tui pro salute fidelium tam vivorum, quam 
etiam defunctorum, et pro peccatis et offensionibus meis ob¬ 
tuli, piissime respice: iram tuam a me remove, gratiam et 
misericordiam mihi concede, januam paradisi mihi pande, ab 
omnibus malis me potenter eripe; et quidquid proprio com¬ 
misi reatu, clementer indulge: et sic in hoc saeculo in prae¬ 
ceptis tuis fac me perseverare, ut dignus electorum gregi co¬ 
pulari efficiar: te praestante Deus meus, cujus nomen benedi¬ 
ctum, honor, atque regnum permanet in saecula saeculorum. 
Arnen. 

Rhythmus S. Thomae ad SS. Eucharistiam. 

Adoro te devote, latens Deitas, 

Quae sub his figuris vere latitas : 

Tibi se cor meum totum subjicit, 

Quia te contemplans totum deficit. 

Yisus, tactus, gustus in te fallitur, 

Sed auditu solo tuto creditur: 

Credo quidquid dixit Dei Filius : 

Nil hoc verbo veritatis verius. 

In cruce latebat sola Deitas; 

At hic latet simul et humanitas : 

Ambo tamen 'credens atque confitens, 

Peto quod petivit latro poenitens. 

Plagas, sicut Thomas, non intueor, 

Deum tamen meum te confiteor: 

Fac me tibi semper magis credere, 

In te spem habere, te diligere. 

0 memoriale mortis Domini, 

Panis vivus, vitam praestans homini: 

Praesta meae menti de te vivere, 

Et te illi semper dulce sapere. 

Pie pellicane Jesu Domine, 

Me immundum munda tuo sanguine : 

Cujus una stilla salvum facere 
Totum mundum quit ab omni scelere. 

Jesu, quem velatum nunc aspicio, 

Oro fiat illud, quod tam sitio : 

Ut te revelata cernens facie, 

Visu sim beatus tuae gloriae. Amen. 

Indulg. 100 dierum. Leo PP. XIII. 20. Dcc. 1884. 

Orationes Sancti Alphonsi Mariae de Ligorio Episcopi 
singulis hebdomadae diebus dislributae. 

Die Dominica. 

Amantissime Jesu, Redemptor, et Deus, adoro te prae¬ 
sentem in pectore meo, sub speciebus panis et vini, quibus fa¬ 
ctus es cibus et potus animae meae. Sit infinite benedictus 
adventus tuus ad animam meam Deus meus, et pit) tanto 
beneficio tibi ex intimo corde gratias ago, et doleo eo quod 
digne tibi grates rependere non valeo. Et quasnam dignas 
gratiarum actiones habere posset humilis villicus, si rustica 
in domo sua ab ipso suo rege se visitatum videret, nisi ad 
illius pedes se procumbere, et tacito admirari et laudare tan¬ 
tam dignationem? Procido ergo coram te, o Rex divine, o Jesu 
dulcissime, teque adoro ex abysso vilitatis meae. Conjungo 
adorationem meam adorationi, quam tibi praestitit beatissima 
Virgo Maria, quando in uterum suum sacrosanctum te rece¬ 
pit, et quo ipsa te amavit amore, eodem te prosequi vellem. 
0 Redemptor amabilis, tu hodie verbis meis obediens, de coelo 
in manus meas descendisti: et ego? eheu! quoties praeceptis 
tuis inobediens, te, ingrato animo, sprevi, et gratiam et amo¬ 
rem tuum rejeci! 0 bone Jesu, meorum veniam delictorum 
jam te mihi tribuisse confido; quod si culpa mea, nondum 
mihi pepercisti, modo, quaeso, ignosce mihi, o Bonitas infinita, 
nam te offendisse toto corde me poenitet. Utinam, o Jesu, te 
semper amavissem! A die saltem quo primam missam cele¬ 
bravi, unice pro te amore flagrare debuissem. Tu ex, millibus 
me in sacerdotem et amicum tuum elegisti, quid ultra facere 

debuisti, ut a me diligereris? Sed gratias ago tibi, quia tem¬ 
pus mihi praestas agendi, quod facere omisi. Ex toto corde 
meo te amare volo. Nullum affectum in corde meo admittere 
volo nisi pro te, qui me tantis beneficiis ad te redamandum 
obstrinxisti. Deus meus et omnia. 0 Deus meus, quid mihi 
divitiae! quid honores! quid mundi voluptates! tu omnia mihi 
es. Tu solus eris deinceps unicum bonum, unicus amor meus. 
Dicam tibi cum sancto Paulino: Sibi habeant divitias suas di¬ 
vites, regna sua reges; mihi Christus gloria et regnum est. 
Fruantur reges, ac divites terrae regnis suis, suisque divitiis; 
tu, o bone Jesu, divitiae meae et regnum meum mihi solus 
eris. O Pater aeterne, per amorem hujus Filii tui, quem ho¬ 
die tibi obtuli, et in cor meum recepi, da quaeso, mihi san¬ 
ctam perseverantiam in gratia tua, et donum tui sancti amo¬ 
ris. Tibi etiam commendo propinquos meos, amicos et inimi¬ 
cos; animas item purgatorii, omnesque peccatores. 

O Mater mea, Maria sanctissima, impetra mihi sanctam 
perseverantiam et Jesu Christi amorem. 

Feria secunda. 

O bonitas infinita! O charitas infinita! Deus mihi se to¬ 
tum dedit, factus est totus meus! Anima mea, cfillige omnes 
affectus tuos, teque intime conjunge Domino tuo, qui dedita 
opera ad te venit, ut conjungatur tibi et redametur a te. 

O Redemptor amabilis, amplector te, amor et vita mea; 
me tibi conjungo, noli me despicere. Hei mihi! tempus erat 
vitae meae, quo te rejeci ex anima mea, et me separavi a te; 
sed in posterum vitam meam millies ponere potius volo, quam 
iterum amittere te, summum Bonum meum. Obliviscere Do¬ 
mine omnium injuriarum, quibus te affeci, et mihi miseratus 
ignosce; toto corde me illarum poenitet, et prae dolore mori 
vellem. Quamvis autem in te peccaverim, mihi praecipis, ut 
amem te: Diliges Dominum Deum tuum, ex toto corde tuo. 
Oh! Domine mi, quis ego sum ut a me diligi cupias? Quo¬ 
niam hoc desideras, amore te prosequi volo. Tu pro me mor- 

tem subire voluisti, et carnes tuas in cibum mihi dedisti; ego 
omnia relinquo, omnibus valedico, et te solum, amantissime 
Salvator, amplector. Quis me separabit a charitate Christi? 0 
Kedemptor amabilis, et quem alium diligere volo, nisi te, qui 
es infinita bonitas, et infinito amore dignus? Quid mihi est 
in coelo? et a te quid volui super terram? Deus cordis mei, 
et pars mea Deus in aeternum. Profecto quidem, Deus meus, 
et ubinam sive in coelo, sive in terra bonum te majus inve¬ 
nire possum, vel qui magis quam tu me dilexerit? Adveniat 
regnum tuum. Oh! bone Jesu, sume, precor, hoc mane totius 
cordis mei dominium, illud ego tibi totum praebeo. Tu illud 
semper ac totum posside, et omnes affectus, qui non sunt ad 
te, ab eo repelle. Te solum in partem meam, et in meas di¬ 
vitias eligo: Deus cordis mei, et pars mea, Deus, in aeter¬ 
num. Da, ut semper illud sancti Ignatii a Loyola in ore ha¬ 
beam, et petam: Amorem tui solum cum gratia tua mihi do¬ 
nes, et dives sum satis. Da mihi amorem et gratiam tuam; 
fac videlicet ut amem te, et amer a te, et dives sum satis, 
nec amplius ultra desidero, nec aliud quaero. Verumtamen tu 
scis infirmitatem meam, et quam saepe tibi infidelis exstite¬ 
rim; adjuva ergo me gratia tua, nec unquam permittas me 
separari ab amore tuo sancto. Ne permittas me separari a 
te. Hoc nunc tibi dico semperque dicere volo, et idipsum tri¬ 
bue, ut repetere tibi semper queam: Ne permittas, ne per¬ 
mittas me separari a te. 

0 Virgo sanctissima, spes mea, Maria, impetra mihi a 
Deo hanc duplicem gratiam: sanctam perseverantiam et san¬ 
ctum amorem; nihil amplius a te peto. 

Feria tertia. 

Oh! Domine ini, quomodo potui te multoties offendere, 
sciens quod peccando tibi summe displicebam? Per merita, 
quaeso, passionis tuae ignosce mihi, et vinculo amoris tui me 
tibi obstringe; non te separet a me foetor culparum mea¬ 
rum. Fac ut magis ac magis tuam bonitatem et amorem, qui 

tibi debetur, et charitatem, qua me dilexisti, semper agno¬ 
scam. 

Cupio bone Jesu me totum pro te devovere, qui temet- 
ipsum pro me in sacrificium offerre voluisti. Tu innumeris 
charitatis argumentis me tibi obstrinxisti; ne, quaeso, permit¬ 
tas me unquam separari a te. Amo te, Deus meus, teque 
semper diligere volo. Et quomodo a te disjunctus, et sine gra¬ 
tia tua vivere potero, cum amorem tuum cognoverim? — Gra¬ 
tias ago tibi, quia me pertulisti quando sine gratia tua vive¬ 
bam, et quia tempus adhuc mihi praestas amandi te. Si tunc 
mihi supervenisset interitus, te amplius amare non possem. 
Quoniam vero adhuc te diligere possum, omnibus viribus te 
amare volo, dulcissime Jesu, tibique in omnibus placere per- 
opto. Diligo te, o Bonitas infinita, amo te plus quam me; et 
quia amo te, dono tibi corpus meum, animam meam, ac to¬ 
tam voluntatem meam. Fac Domine, et dispone de me juxta 
beneplacitum tuum; in omnibus me tibi subjicio. Dummodo 
mihi concedas ut semper diligam te, nihil aliud posco. Terrena 
bona da volentibus illa; non aliud ego desidero, nihilque peto, 
nisi perseverantiam in gratia tua, et sanctum amorem tuum. 

Innixus ego, o Pater aeterne, Filii tui promissis: Amen, 
amen dico vobis, si quid petieritis Patrem in nomine meo, da¬ 
bit vobis (Joann. XVI, 28), in nomine Jesu Christi peto a 
te sanctam perseverantiam, et gratiam amandi te ex toto 
corde meo, perfecte faciendo deinceps voluntatem tuam. O Jesu, 
tu pro me victima factus es, et mihi teipsum dedisti, ut tra¬ 
dam tibi meipsum, tibique immolem voluntatem meam; inquis 
enim: Praebe fili mi cor tuum mihi (Prov. XXIII, 26). Ecce 
cor meum Domine, ecce cor meum, et animam meam, quam 
tibi dono, et omnino pro te devoveo. Verum tu scis Domine 
infirmitatem meam: succurre mihi; ne permittas me hanc vo¬ 
luntatem meam a te retrahere ad peccandum in te. Minime: 
noli hoc permittere; da ut semper diligam te, fac ut amem 
te quantum Sacerdos te diligere debet; et quemadmodum Fi¬ 
lius tuus in cruce moriens dicere potuit: Consummatum est, 

ita in morte mea dicere valeam, quod ex hac die mandata 
tua custodivi. Praesta, ut in omnibus tentationibus, et peri¬ 
culis in te peccandi semper ad te recurram, et auxilium tuum 
per merita Jesu Christi implorare non omittam. 

0 Maria sanctissima, quae omnia potes apud Deum, im¬ 
petra mihi hanc gratiam, ut in tentationibus semper ad Deum, 
et ad te confugiam. 

Feri a quarta. 

0 mi Jesu, video quanta operatus et passus es, ut mihi 
necessitatem imponeres amandi te; et ego tam ingratum me 
tibi probavi ? Quoties pro vili delectatione et desiderio nequam, 
tuam gratiam commutavi, et amisi te, o Deus animae meae! 
Creaturarum beneficia sat grata memoria sum prosecutus, tibi 
soli me ingratum praebui. Ignosce mihi Deus meus; doleo ejus¬ 
modi ingrati animi crimen, et toto corde me poenitet, et ve¬ 
niam a te spero, cum sis infinita bonitas. Si tu bonitas infi¬ 
nita non esses, mihi desperandum foret, nec amplius miseri¬ 
cordiam tuam implorare auderem. 

Tibi sint grates, amor meus, quia ad infernum, quem 
promerui, non me damnasti, et tanto tempore me sustinuisti. 
Sola quidem patientia tua in me Deus meus ad amandum te 
trahere me deberet. Quis unquam me tolerare potuisset, nisi 
tu, qui es infinitae misericordiae Deus? Jamdiu est, ex quo 
invitas me ad amandum te; nolo amplius resistere amori tuo; 
ecce me tibi totum dedo. Sufficit quantum in te peccavi, nunc 
te diligere volo. Amo te, o summum Bonum meum; diligo te, 
o Bonitas infinita; amo te Deus meus, qui es infinito amore 
dignus, et semper repetere volo in tempore et in aeternitate: 
amo te, amo te. —• O Deus, et quot annos amisi, in quibus 
te diligere et in amore tuo progredi potuissem, et eos insum¬ 
psi ad peccandum in te! At sanguis tuus, o Jesu, spes mea 
est. Nunquam, spero, te amare cessabo. Ignoro quantum mihi 
vivendum superest; residuum tamen vitae meae sive breve 
sive longum sit, illud tibi totum consecro. Ad hunc finem hac- 

tenus exspectasti me. Volo quippe tibi complacere, volo te 
amantissime Domine semper amare, teque solum diligere volo. 
Quid mihi deliciae! Quid divitiae! Quid honores! Tu solus 
Deus meus, tu solus, solus es, et semper eris amor meus, et 
omnia. Sed nihil possum, nisi tu adjuves me gratia tua. Vul¬ 
nera quaeso cor meum, inflamma illud sancto amore tuo, ti- 
bique totum conjunge, ut a te nunquam separari possit. Tu 
amare promisisti qui te diligit: Ego diligentes me diligo (Prov. 
VIII, 17). Nunc amo te: parce audaciae meae, ama tu etiam 
me, nec permittas me quidquam facere, quod impediat quomi¬ 
nus diligas me: Qui non diligit manet in morte (I. Joann. III, 
14). Libera me ab ista morte, qua impediar quominus amem 
te. Fac ut semper diligam te, ut semper tu queas amare me; 
et sic dilectio nostra aeterna sit, nec inter me et te amplius 
dissolvatur. Hoc praesta Pater aeterne per amorem Jesu Chri¬ 
sti. Hoc ipsum concede jucundissime Jesu ob merita tua, per 
quae spero fore, ut te semper diligam et vicissim a te sem¬ 
per diligar. 

0 Maria, Mater Dei, et mater mea, tu etiam deprecare 
Jesum pro me. 

Feria quinta. 

0 Deus infinitae majestatis, en proditorem ad pedes tuos, 
qui tam graviter in te deliquit! Tu multoties pepercisti pec¬ 
catis meis; et ego, spretis beneficiis et praesidiis, quibus me 
donasti, iterum te injuriis affeci. Ceteri peccaverunt in tene¬ 
bris, ego autem in luce. Sed audi vocem hujus Filii tui, quem 
modo tibi obtuli, et qui nunc est in pectore meo: ipse pro 
me misericordiam et veniam apud te implorat. Parce mihi, o 
Bonitas infinita, per amorem Jesu Christi, quia te offendisse 
toto corde me poenitet. 

Scio te libenter, Jesu Christi amore peccatoribus fieri 
placabilem: Complacuit per eum reconciliare omnia in ipsum 
(Coloss. I, 20). Per amorem igitur Jesu Christi, placare tu 
etiam mihi. Ne projicias me a facie tua, quamvis id me- 

rear; parce mihi, et muta cor meum. Cor mundum croa in 
me Deus. Hoc age ob honorem saltem tuum, quoniam elegi¬ 
sti me in Sacerdotem et ministrum ad offerendum tibi ipsum 
Filium tuum. Fac me vivere sicut decet sacerdotem. Da cor 
mihi, quo te sacerdos amare debet. Exstingue, precor, et de¬ 
strue in me tui amoris igne omnes terrenos affectus. Fac ut 
gratum deinceps me tibi probem pro tantis beneficiis mihi 
collatis, et pro tanto amore, quo amasti me. Si olim amici¬ 
tiam tuam sprevi, nunc eam magis aestimo quam cuncta 
mundi regna, et beneplacitum tuum omnibus divitiis ac coeli 
terraeque deliciis antepono. —• 0 Pater mi, per Jesu Christi 
amorem abstrahe me ab omnibus rebus. Tu vis ut sacerdotes 
tui ab omnibus, quae in mundo sunt, omnino segregati sint, 
ac tibi soli, et operibus gloriae tuae vivant. Segregate mihi 
Saulum et Barnabam in opus, ad quod assumpsi eos (Act. 
XIII, 2). Scio quod etiam id a me requiris, et hoc facere pro¬ 
pono, sed tu adjuva me gratia tua.-Trahe me totum ad te. 
In laboribus et in adversis mihi patientiam et voluntatis con¬ 
formationem tribue. Da ut per amorem tuum meipsum mor¬ 
tificem. Concede mihi spiritum verae humilitatis, quo gaudeam 
me abjectum et imperfectum reputari. Doce me facere volun¬ 
tatem tuam, et tum quod a me requiris indica mihi, id enim 
exsequi volo. Recipe Deus meus ad amandum te peccatorem, 
qui hactenus nimium in te peccavit, sed nunc vere te diligere 
vult, et esse tuus. 0 Deus aeterne, spero fore ut te amem 
in aeternum. Et ideo volo etiam in hac vita te multum amare, 
ut multum te amare valeam in aeternitate. Et quia amo te, 
ab omnibus te cognosci et amari desidero; et ideo Domine, 
quoniam fecisti me sacerdotem tuum, fac ut pro te laborem, 
et saluti animarum incumbam. Haec omnia spero per merita, 
o Christe Jesu, et per tuam intercessionem, o mater mea Maria # 

Feria sexta. 

O Jesu! et quomodo potuisti me ex millibus in sacerdo¬ 
tem tuum eligere? Me, qui toties tibi terga verti, et pro ni- 

hilo gratiam tuam sprevi? Amantissime Domine mi, doleo ex 
tota anima mea de peccatis meis. Dicito mihi, remisisti ne 
peccata mea? Spero quidem. Fuisti quippe Redemptor meus 
non semel tantum, sed quoties mihi pepercisti. Ah, Salvator 
mi, utinam nunquam te offendissem! Fac, obsecro, me audire 
quod Magdalenae dixisti: Remittuntur tibi peccata tua. Fac 
ut sentiam me in gratiam tuam jam esse receptum donans 
mihi magnum dolorem de peccatis meis. — In manus tuas 
commendo spiritum meum; redemisti me Domine Deus veri¬ 
tatis. Oh! divinissime Pastor, tu de coelo descendisti ad in¬ 
veniendum me, perditam ovem, et pro me quotidie super al¬ 
tare descendis; posuisti vitam tuam ut salvum me faceres: 
ne derelinquas me. In manus tuas commendo animam meam, 
suscipe clementer eam, et ne permittas me unquam separari a 
te. — Tu pro me totum Sanguinem tuum fudisti; Te ergo quae¬ 
sumus, tuis famulis subveni, quos pretioso Sanguine redemi¬ 
sti. Nunc es advocatus meus, non vero judex; veniam pro me 
apud Patrem tuum impetra; obtine mihi lumen et virtutem 
amandi te ex tota anima mea. Da residuum vitae meae sic 
transigere ut, cum te judicem aspexero, mihi te placatum 
videam. 

Regna, quaeso, amore tuo in corde meo, fac ut sim to¬ 
tus tuus; et ideo,- Salvator amabilis, memorem me fac sem- 
per amoris, quo me dilexisti, et quanta operatus et passus es, 
ut me salvares, et amareris a me. Ad hoc me sacerdotem fe¬ 
cisti, ut nihil diligam praeter te. — Jesu mi, volo quippe 
tibi complacere; ego diligo te, et nihil aliud diligere volo prae¬ 
ter te. — Fac me humilem et patientem in laboribus hujus 
vitae, mansuetum in humiliationibus, a terrenis deliciis abhor¬ 
rentem, et a creaturis abstractum, et praesta ut a corde meo 
ejiciam omnes affectus, qui non sunt ad te. Haec omnia a te 
imploro, et spero per merita passionis tuae. 0 Jesu jucundis¬ 
sime, amabilis Jesu, o bone Jesu exaudi me. 

0 mater mea, et spes mea, Maria, tu quoque exaudi me, 
et ora Jesum pro me. 

Loquere Domine, quia audit servus tuus (T. Reg. III, 10). 

Sabbato. 

0 Jesu amantissime, tu venisti etiam hoc mane ad visi¬ 
tandam animam meam, ex intimo corde tibi gratias ago. Quo¬ 
niam venisti ad me, loquere, quaeso, et dicito mihi quid velis 
a me quia omnia facere volo. Non mereor quod ultra mihi lo¬ 
quaris, eo quod vocem tuam audire persaepe recusavi, qua me 
vocabas ad amorem tuum, et ingratus tibi terga verti. Verum 
de peccatis meis jam poenitentiam egi, nunc iterum me illo¬ 
rum poenitet, et veniam a te jam obtinuisse confido. Dic ergo 
mihi quid me vis facere, sum enim paratus ad omnia. — Uti- 
nam, Deus meus, te semper amassem. Hei mihi! quot annos 
amisi! At sanguis tuus, et promissiones tuae spem milii affe¬ 
runt reparandi tempus amissum, te solum deinceps amando, 
tibique placendo. — Amo te Redemptor meus, amo te Deus 
meus, ad nihil aspiro nisi ad amandum te ex toto corde meo, 
et ad vitam ipsam ponendam pro amore tui, qui amore mei 
mortem subire voluisti. Amore amoris tui, dicam tibi cum san¬ 
cto Francisco, moriar, qui amore amoris mei dignatus es mori. 
Tu Jesu mihi totum teipsum dedisti; dedisti tuum sanguinem, 
vitam, omnes sudores tuos, omnia merita tua; plus dare non 
habuisti: ego me totum tibi dono; dono tibi omnes delectatio¬ 
nes meas, omnes saeculi delicias, corpus meum, animam, vo¬ 
luntatem; plus tibi dare non habeo; si plus haberem, plus 
tibi darem. Jucundissime Jesu, tu mihi sufficis. — Fac tamen 
Domine, ut sim tibi fidelis; ne permittas me, mutata volun¬ 
tate, derelinquere te. Spero per merita passionis tuae, Salva¬ 
tor mi, id mihi nunquam obventurum. Tu dixisti: Nullus spe¬ 
ravit in Domino, et confusus est (Eccl. II, 11). Tota igitur 
fiducia dicere possum et ego: In te Domine speravi, non con¬ 
fundar in aeternum. Spero, o Deus animae meae, et semper 
volo sperare, nunquam confusionem passurum videndi me se¬ 
paratum a te. In te Domine speravi, non confundar in aeter¬ 
num (Ps. 30, 2). — Deus meus, tu omnipotens es, effice me 

sanctum. Fac ut multum diligam te, fac ut nihil praetermit¬ 
tam, quod redundet in gloriam tuam, et omnia vincam ut tibi 
complaceam. 0 me beatum, si omnia perdam, ut solum te, et 
amorem tuum inveniam! Ad hunc finem vitam tribuisti mihi, 
fac ut eam operibus gloriae tuae omnino impendam. Non me¬ 
reor beneficia, sed poenas; ideo deprecor te, ut punias me 
sicut vis, dummodo gratiam tuam non auferas a me. Sine 
mensura amasti me, o charitas infinita, o infinita bonitas, sic 
amo et amabo te. O voluntas Dei! tu es amor meus. O Jesu 
mi! tu mortuus es pro me, utinam ego etiam mori possem 
pro te, et morte mea efficere ut omnes ament te. O bonitas 
infinita, et infinite amabilis! ego te maximi facio, et super 
omnia diligo te. 

O Maria! trahe me ad Deum; da mihi fiduciam in te, 
et fac ut semper ad te confugiam; intercessione tua sanctum 
me reddere debes: ita spero. 

Indulg. 100 dierum pro unaquaque ex praecedentibus S. Al- 
phonsi Orationibus si stata die recitetur (S. C. Ind. d. 20. Dec. 
1884). 

Ardens suspirium. 

Anima Christi sanctifica me. Corpus Christi salva me. 
Sanguis Christi inebria me. Aqua lateris Christi lava me. 
Passio Christi conforta me. 0 bone Jesu, exaudi me. Intra 
tua vulnera absconde me. Ne permittas me separari a te. Ab 
hoste maligno defende me. In hora mortis meae voca me. Et 
jube me venire ad te ut cum sanctis tuis laudem te in sae¬ 
cula saeculorum. Arnen. 

Post Missam Indulg. 7 annorum semel in die; aliter 300 
dierum toties quoties. Indulg, plenar. semel in mense, si liaec 
Oratio quotidie recitatur. Pius IX. 9. Jan. 1854. 

Oratio coram imagine Crucifixi. 

En ego, o bone et dulcissime Jesu, ante conspectum 
tuum genibus me provolvo, ac maximo animi ardore te oro 

atque obtestor, ut meum in cor vividos fidei, spei et charitatis 
sensus, atque veram peccatorum meorum poenitentiam, eaque 
emendandi firmissimam voluntatem velis imprimere : dum 
magno animi affectu et dolore tua quinque vulnera mecurn 
ipse considero et mente contemplor, illud prae oculis habens, 
quod jam in ore ponebat suo David Propheta de te, o bone 
Jesu: « Foderunt manus meas et pedes meos, dinumeraverunt 
omnia ossa mea». 

Indulg. plenar. Pius IX. 31. Julii 1858. 

Alia Oratio post Missam. 

Domine Jesu Christe, unice Salvator mi! ex toto corde 
meo, cum omni possibili humilitate, reverentia et devotione 
adoro te, Deus meus et omnia. Et infinitis modis gratias ago 
pro tanto beneficio, quod me hujus sacrosancti Sacrificii Mis¬ 
sae ministrum ordinasti et ad me venire dignatus es. Quo¬ 
niam autem dignus es omni amore, Domine, ideo amo te super 
omnes creaturas. Et valde doleo, quod te neque amaverim 
hucusque, neque adhuc te tantum amem, quantum tu amari 
dignus es. In hujus ergo mei defectus supplementum offero 
tibi, Jesu benignissime, illam adorationem, illas gratias, am¬ 
plexus, affectus amoris, reverentiam et gratitudinem, quam 
tua sanctissima Mater et Virgo Maria et omnes Sancti atque 
servi tui tibi obtulerunt, et hodie etiam offerunt cum universa 
sancta Ecclesia Catholica, dilecta tua Sponsa. 

Doleo, mi Domine, supra omnem modum, quod qualicun¬ 
que modo in aliquo majestati tuae offensam dederim : vehe¬ 
menter angor, quod non tantum dolorem inde sentiam quan¬ 
tum mererentur tua bonitas et majestas, a qua ego miser 
peccator precor humillime omnem delictorum meorum condo¬ 
nationem ac remissionem per merita tuae sanctissimae Pas¬ 
sionis. Vieissim autem cum eadem offero supplex et indignus 
servus tuus totum meipsum, meos labores et miserias, quas¬ 
cunque amore tui vel aggrediar et exantlabo, vel etiam acerbe 
perferam toto decursu vitae meae in satisfactionem et remis- 

sionem omnium peccatorum meorum. Quemadmodum autem 
confido in infinita bonitate et clementia tua, fore, ut indui- 
geas peccatis meis: ita precor eandem clementiam tuam, ut 
mihi uberem gratiam errata corrigendi et in sancto servitio 
tuo usque ad finem perseverandi voluntatem largiaris. Arnen. 

Oratio ad Dominum Jesum Christum . 

Obsecro te dulcissime Domine Jesu Christe, ut Passio tua 
sit mihi virtus, qua muniar, protegar atque defendar: vulnera 
tua sint mihi cibus potusque, quibus pascar, inebrier, atque de¬ 
lecter: aspersio Sanguinis tui sit mihi ablutio omnium deli¬ 
ctorum meorum: mors tua sit mihi gloria sempiterna. In his 
sit mihi refectio, exultatio, sanitas et dulcedo cordis mei, qui 
vivis et regnas in saecula saeculorum. Arnen. 

Indulg. trium annorum omnibus sacerdotibus hanc oratio¬ 
nem post Missam pie recitantibus. 

Oratio praecipuos Virtutum actus continens } 
ex S . Francisco Salesio . 

Domine Jesu Christe, unice Salvator meus, ex toto corde 
te adoro, et ob tantam mihi concessam gratiam infinitas gra¬ 
tias tibi refero. Et qui omni amore dignus es, te super omnia 
diligo, doleoque, quod te hactenus non amarim, nec in prae¬ 
senti, in quantum mereris, te amem; et in hujus defectum 
tibi offero omnes adorationes, gratiarum actiones, affectus, 
et actus amoris, reverentiae et gratitudinis, quos unquam 
tua sanctissima Mater, omnes tui Sancti, ac fideles tui famuli 
in Curia illa coelesti, ac in hac sancta Ecclesia sponsa tua 
elicuerunt, ac nunc de facto eliciunt. Doleo ex corde, o Do¬ 
mine Jesu, et de nulla re magis dolebo, quam quod te toties, 
et multiformiter offenderim, et mihi summe displicet, quod 
illum dolorem in me non sentiam, qualem summa tua boni¬ 
tas, et majestas requirit. Quare humillime per merita san¬ 
ctissimae tuae Passionis veniam peto, offerens meipsum cum 
illa tua benedicta Passione, et omnia, quae hactenus toto 

vitae meae cursu in remissionem peccatorum meorum aut 
facturus, aut passurus ero; et ut ista confidentia, quod mea 
peccata condonaturus sis, in tua infinita bonitate, et clemen¬ 
tia fundata est, sic per illam te deprecor, ut mihi gratiam 
concedas abundantem me emendandi, et in tuo servitio usque 
in finem perseverandi. 

Oratio ad B . V. Mariam. 

0 Maria Yirgo et Mater sanctissima, ecce suscepi dile¬ 
ctissimum Filium tuum, quem immaculato utero tuo conce¬ 
pisti, genuisti, lactasti atque suavissimis amplexibus strinxi¬ 
sti. Ecce, cujus aspectu laetabaris, et omnibus deliciis reple¬ 
baris, illum ipsum tibi humiliter et amanter repraesento, et 
offero tuis brachiis constringendum, tuo corde amandum, 
sanctissimaeque Trinitati in supremum latriae cultum pro tui 
ipsius honore et gloria, et pro meis, totiusque mundi neces¬ 
sitatibus offerendum. Rogo ergo te piissima Mater, impetra 
mihi veniam omnium peccatorum meorum, uberemque gratiam 
ipsi deinceps fidelius serviendi, ac denique gratiam finalem, 
ut eum tecum laudare possim per omnia saecula saeculorum. 
Arnen. 

Indulg. 100 dierum. Leo PP. XIII. 20. Dec. 1884. 

Oratio S. Augustini ad B. M. V. 

0 sacratissima, o serenissima et inclyta gloriosa Yirgo 
Maria, quae Creatorem omnium creaturarum in tuo sacratis¬ 
simo utero fuisti digna portare, solaque virgineo ubere la¬ 
ctare: cujus veracissimum, sacrumque corpus et sanguinem 
ego indignus peccator modo sumere praesumpsi, tuam humi¬ 
liter deprecor misericordiam, ut apud ipsum pro me pecca¬ 
tore intercedere digneris: ut quidquid in hoc tam ineffabili, 
ac dignissimo sacrificio, per me indignum, ignoranter, vel 
negligenter, aut accidenter, seu irreverenter, scilicet in tra¬ 
ctando et sumendo ac ministrando actum est, commissum, 
vel omissum, tuis sacratissimis precibus indulgere dignetur 

idem Dominus noster Jesus Christus Filius tuus, qui cum 
Patre et Spiritu sancto vivit et regnat in saecula saeculo¬ 
rum. Arnen. 


Alia Oratio ad B . Virginem. 

Aspice me, o Domina! cum Filio tuo in sinu meo, su¬ 
scipe me, sanctissima Yirgo, pro tempore enim dignus sum 
comparere coram oculis tuis, gestans in pectore meo dulcis¬ 
simum Filium tuum. Eespice me, o Domina mea, quoniam 
unitus sum Filio tuo Jesu, et cum unitus sim Filio tuo, fi¬ 
lius tuus ego quoque sum. En Domina mea, ego sum filius 
tuus, et tu Mater mea: O Mater Dei! o Mater mea, Yirgo 
Maria! licet indigne modo sumpserim Corpus et Sanguinem 
dulcissimi Filii tui Jesu! aspice tamen nunc me, dulcissima 
Mater, offer me cum Filio tuo Sanctissimae Trinitati et ora eam 
pro me, ut propter Sacrosanctum Corpus et Sanguinem Filii 
tui mihi sanctissimum suum amorem infundat, et ab omnibus 
malis me et omnes fideles defendat mihique sanctam humili¬ 
tatem, obedientiam, paupertatem, castitatem cum ceteris vir¬ 
tutibus concedat, atque post hanc miseram vitam perducat 
me in vitam aeternam. Arnen. 

Oratio ad S. Joseph. 

Yirginum Custos, et Pater sancte Joseph, cujus fideli 
custodiae ipsa Innocentia Christus Jesus et Yirgo Virginum 
Maria commissa fuit: Te, per hoc utrumque charissimum pi¬ 
gnus Jesum et Mariam obsecro et obtestor, ut me ab omni 
immunditia praeserva tum, mente incontaminata, puro corde, 
et casto corpore Jesu et Mariae semper facias castissime fa¬ 
mulari. Arnen. 

Indulg. 100 dierum. Pius IX. 4. Febr. 1877. 

Ad Sanctu/m vel Sanctam, cujus Festum celebratur . 

O S. N.! En sumpto Corporis et Sanguinis Domini Jesu 
Christi Sacramento, iterum ad te venio, tuam intercessionem 

tuumque patrocinium imploro: nosti meam infirmitatem, scis, 
quia in multis delinquimus nos mortales, scimus, quia in 
omnibus vos Deo placetis immortales. Quare tu te mihi ad¬ 
junge, rogo, et qui tuam memoriam celebro in terris non re¬ 
cuses mei reminisci in coelis. Ecce ad thronum gratiae sto 
gratias agens pro tam ingenti communicati Corporis et San¬ 
guinis Domini beneficio: simul rogans, ut saluti meae in¬ 
serviat, quod ad totius mundi salutem institutum est. Arnen. 

Si sint plures Sancti, dicatur in numero plurali. 

Ad sanctos Patronos. 

Sancte Angele, mi Custos fidelissime, et sancti Patroni 
mei, N. N., obsecro vos, adeste mihi precibus et meritis ve¬ 
stris, ut panis ille coelestis et viaticum divinum, quod modo 
sumpsi, contra omnes infirmitates, pericula et insidias inimi¬ 
corum praestet mihi robur et tutamen, ut in fortitudine cibi 
istius ambulem per hujus mundi desertum usque ad montem 
Dei, et ibidem dulcissima illius fruitione vobiscum fruar et 
Deum una vobiscum laudem per omnia saecula saeculorum. 
Amen. 


Pro Defunctis. 

Memento etiam Domine famulorum famularumque tua¬ 
rum, qui nos praecesserunt cum signo fidei et dormiunt in 
somno pacis, pro quibus omnibus et singulis etiam offero 
tibi hanc sacram Hostiam Corporis et Sanguinis Filii tui, 
quam modo sumpsi, rogans, ut per ejusdem infinitum valo- 
rem et merita omnium Sanctorum peccata eorum condonare 
et a poenis eos clementer absolvere digneris. Per eundem 
Christum Dominum nostrum. Amen. 

Pater noster et Ave Maria. 

Quinque Puncta, ante vel post Missam recitanda. 

1. Detestor et abominor omnia et singula peccata mea 
et omnium aliorum commissa ab initio mundi usque in hanc 

horam et deinceps usque ad finem mundi committenda, et si 
possem, impedirem per gratiam Dei, quam supplex invoco. 

2. Laudo et approbo omnia bona opera facta a princi¬ 
pio mundi usque ad hanc horam et deinceps usque in finem 
mundi facienda, et si possem, ea multiplicarem per gratiam 
Dei, quam supplex invoco. 

3. Intendo omnia facere, dicere et cogitare ad majorem 
Dei gloriam cum omnibus illis bonis intentionibus, quas San¬ 
cti unquam habuerunt et habebunt, vel habere possunt. 

4. Ignosco et dimitto ex toto corde omnibus inimicis 
meis, omnibus me calumniantibus, omnibus mihi detrahenti¬ 
bus, omnibus quocunque modo mihi nocentibus, vel volenti¬ 
bus mala. 

5. Utinam omnes homines salvare possem moriendo pro 
singulis, lubenter id facerem per gratiam Dei, quam supplex 
invoco, et sine qua nihil possum! 

Renovatio s. Professionis. 

Vide supra pag. 146 et 147. 

Cultus S S. Trinitatis. 

Trisagiwm Angelicum. 

Sanctus, Sanctus, Sanctus Dominus Deus exercituum: plena 
est terra gloria tua. Gloria Patri, gloria Filio, gloria Spiritui 
Sancto. 

Indulg. 100 dier. semel in die. Clemens XIV. 1769. 

Signum Crucis. 

Summus Pontifex Pius IX. (1863 et 1866) concessit omni¬ 
bus Christifidelibus toties quoties corde saltem contrito se si¬ 
gnabunt signo Crucis, simul invocando SS. Trinitatem verbis: 
«In nomine Patris, et Filii, et Spiritus Sancti», Indulg. 30 
dier., et si hoc fecerint aqua benedicta, tot. quot. Indulg. 100 dier. 


Cultus SS. Trinitatis. 

Actus conformitatis divinae voluntatis. 

Fiat, laudetur atque in aeternum superexaltetur justis¬ 
sima, altissima et amabilissima voluntas Dei in omnibus. 

Indulg. 100 dier. semel in die, et iis, qui dictam jaculato¬ 
riam frequenter recitare consueverunt, Indulg. plenar. in arti¬ 
culo mortis. Pius VII. 1818. 

Actus amoris S. P. N. Francisci . 

« Deus meus et omnia » ! 

Indulg. 50 dier. tot. quot. Leo XIII. 1888. 

Invocatio ad Dominum 8. Ignatii de Lojola . 

« Domine mi, fac ut amem te, et ut praemium amoris 
mei sit amare te magis in dies ». 

Indulg. 100 dier. semel in die. Leo XIII. 1890. 

Oratio « Retribuere ». 

Ketribuere dignare, Domine, omnibus nobis bona facien¬ 
tibus propter nomen tuum, vitam aeternam. Arnen. 

Indulg. 50 dier. bis in die. Leo XIII. 1892. 

Oratio S. Ignatii de Lojola: « Suscipe Domine » 

Suscipe, Domine, universam meam libertatem. Accipe me¬ 
moriam, intellectum atque voluntatem meam. Quidquid habeo 
vel possideo, mihi largitus es: id tibi totum restituo, ac tuae 
prorsus voluntati trado gubernandum. Amorem tui solum cum 
gratia tua mihi dones, et dives sum satis, nec aliud quidquam 
ultra posco. 

Indulg. 300 dier. semel in die. Leo XIII. 1883. 

Oratio S. Bonaventurae. 

Domine sancte, Pater omnipotens, aeterne Deus, propter 
tuam largitatem et Filii tui, qui pro me sustinuit passionem 

et mortem, et Matris ejus excellentissimam sanctitatem, atque 
beati Francisci, et omnium Sanctorum merita, concede mihi 
peccatori, et omni tuo beneficio indigno, ut te solum diligam, 
tuo amore semper sitiam, beneficium passionis continuo in 
corde habeam, meam miseriam recognoscam, et ab omnibus 
conculcari et contemni cupiam; nihil me contristet nisi culpa. 
Amen. 

Indulg. 100 dier. semel in die. Pius IX. 1874. 

Actus fidei, 

0 mi Deus, credo in te, credo omnia, quae tu revelasti 
et quae Sancta Ecclesia catholica credenda proponit. Credo 
imprimis beatissimam Virginem Mariam vere esse Dei Geni¬ 
tricem, credo firmiter et indubitanter, eam esse simul Matrem 
et Virginem et liberam ab omni etiam minimo peccato actuali; 
item firmiter et indubitanter credo Mariam in primo instanti 
.suae conceptionis fuisse singulari omnipotentis Dei gratia et 
privilegio, intuitu meritorum Christi Jesu Salvatoris humani 
generis, ab omni originalis culpae labe praeservatam immu- 
nem. Item firmiter et indubitanter credo, Romanum Pontifi¬ 
cem, cum ex cathedra loquitur, id est, cum omnium Christia¬ 
norum pastoris et doctoris munere fungens, pro sua suprema 
et apostolica auctoritate doctrinam de fide et moribus ab uni¬ 
versa Ecclesia tenendam definit, per assistentiam divinam ipsi 
in Beato Petro promissam, ea infallibilitate pollere, qua di¬ 
vinus Redemptor Ecclesiam suam in definiendo de fide vel 
moribus instructam esse voluit; i deo que ejusmodi Romani Pon¬ 
tificis definitiones ex sese, non autem ex consensu Ecclesiae, 
irreformabiles esse. Haec omnia credo, quia sancta tua Ec¬ 
clesia, quae est columna et fundamentum veritatis, quae nun¬ 
quam erravit nec unquam errare potest, haec credenda pro¬ 
ponit. 

Indulg. 100 dier. semel in die. Pius IX. 10. Jan. 1871. 

Litaniae ad SS. Trinitatem \ 

Kyrie eleison. 

Christe eleison. 

Kyrie eleison. 

Pater, ex quo omnia, miserere nobis. 

Pili, per quem omnia, » 

Spiritus Sancte, in quo omnia, » 

Sancta et individua Trinitas unus Deus, » 

Vera et una Trinitas, » 

Una et Summa Deitas, » 

Sancta et indivisa Unitas, » 

Unitas in substantia et Trinitas in personis, » 

Una et par potentia, » 

Una et coaeterna Majestas, » 


1 Anno 1880, 16 Junii, S. Rit. Congregatio admonuit locorum Ordi¬ 
narios, « ne sinant alias Litanias publice recitari, nisi praedictas (scii. 
SS. Nominis Jesu, B. Mariae Virginis Lauretanas et Sanctorum) vel alias, 
si quae a S. B. TJ. Inquisitione recognitae et approbatae fuerint; ac 
simul caveant suam approbationem pro impressione subnectere iis libris, 
in quibus Litaniae inveniuntur Apostolica sanctione carentes. 

Ad exorta dubia circa approbationem Litaniarum ex parte Ordina¬ 
riorum S. Rit. Congr. omnibus quaestionibus ad se delatis, insequenti 
unico responso iis satisfaciendum duxit, videlicet: 

Monitum, de quo agitur, respicere Litanias in liturgicis et publi¬ 
cis functionibus recitandas: posse vero, imo teneri Ordinarios alias seu 
novas Litanias examinare, et quatenus expedire putent, approbare; at non¬ 
nisi pro privata atque extraliturgica recitatione (Decr. 20 Octob. 1882). 

Novissime eadem Congregatio declaravit, quod illae tantum Litaniae 
publice recitari possunt in ecclesiis vel oratoriis publicis, quae habentur 
in Breviario, aut in recentioribus editionibus Ritualis Romani ab Aposto¬ 
lica Sede approbatis. Hinc invocationes ad normam Litaniarum in hono¬ 
rem S. Familiae, sacratissimi Cordis Jesu, Mariae Perdolentis, S. Joseph 
aliorum que Sanctorum, in ecclesiis vel oratoriis publicis etiam extra fun¬ 
ctiones stricte liturgicas recitari nequeunt. (S. Rit. Congr. 6 Martii 1894. 
— Conf. praelaudatum opus: «Collectio Indulgentiarum a P. Petro a 
Monsano, n. 268, pag. 115. 116). 

Una et aequalis gloria, miserere nobis. 

Pater Creator, » 

Pili Eedemptor, » 

Spiritus Sancte ex utroque procedens, » 

Una sancta creatrix et gubernatrix omnium Tri¬ 


nitas, » 

Immensa aeterni Patris potentia, » 

Inscrutabilis Pilii Dei sapientia, » 

Efficacissima Spiritus Sancti bonitas, » 

Sanctus, sanctus, sanctus Dominus Deus Sabaoth, » 
Sanctus Deus, sanctus fortis, sanctus immortalis, » 
In quo vivimus, movemur et sumus, » 

Ex quo, in quo et per quem sunt omnia, » 

Eex saeculorum immortalis et invisibilis, » 

Deus Abraham, Deus Isaac, Deus Jacob, » 

Qui eras, qui es et qui venturus es, » 

Pater, Verbum et Spiritus Sanctus unus Deus, » 

Propitius esto, parce nobis, sanctissima Trinitas. 
Propitius esto, exaudi nos, sanctissima Trinitas. 


Ab omni malo, libera nos SS. Trinitas. 

Ab omni peccato, » 

A maledictione perpetua, » 

Per fortitudinem omnipotentiae tuae, » 

Per majestatem gloriae tuae » 

Per multitudinem miserationum tuarum, » 

Per abundantiam bonitatis tuae, » 

Per magnitudinem charitatis tuae, » 


Per abyssum judiciorum tuorum, » 

Per altitudinem sapientiae et scientiae 

tuae, » 

Per divitias beatitudinis tuae, » 

In die judicii, » 

Peccatores, te rogamus, audi nos. 

Ut te Dominum Deum nostrum adoremus et tibi soli servia¬ 
mus, te rogamus, audi nos. 

Ut sanctis tuis praeceptis et inspira¬ 
tionibus perfecte obediamus, te rogamus, audi nos. 
Ut ex toto corde et tota anima et ex 

tota fortitudine te diligamus, » 

Ut proximum propter te sicut nos ipsos 

sincere diligamus, » 

Ut ad conspectum gloriae tuae nos 

perducere digneris, » 

Deus Genitor, Deus Genite et Deus 

ex utroque procedens, » 

Agnus Dei, qui tollis peccata mundi, redde nobis Patrem pro¬ 
pitium. 

Agnus Dei, qui tollis peccata mundi, propitius esto nobis pec¬ 
catoribus. 

Agnus Dei, qui tollis peccata mundi, dona nobis Spiritum 

Sanctum. 

0 beata Trinitas, audi nos. 

0 adoranda Unitas, exaudi nos. 

Kyrie eleison. —Christe eleison. — Kyrie eleison. Pater noster. 
f. Benedicamus Patrem et Filium cum sancto Spiritu. 
Laudemus et superexaltemus eum in saecula. 
f. Domine, exaudi etc. lV. Et clamor meus etc. 
Oremus. 

Omnipotens sempiterne Deus, qui dedisti famulis tuis in 
confessione verae fidei aeternae Trinitatis gloriam agnoscere 
et in potentia' Majestatis adorare unitatem: quaesumus, ut 
ejusdem fidei firmitate ab omnibus semper muniamur adver¬ 
sis. Per Christum Dominum nostrum. Amen. 

Officium parvum SS. Trinitatis. 

Praeparatio . 

0 Sacrosancta Trinitas, Deus meus et omnia, ego pulvis 
et limus terrae, coram Majestate tua prostratus, supplico: ut 
mihi gratiam tuam largiri digneris, qua vires et operationes 

meae omnes sincere ad tuam gloriam atque cultum tendant; 
maxime in hoc sancto exercitio, quod hodie, pro mea tenuitate, 
ad amorem tuum augendum praeparo. Arnen. 

Ad Matutinum. 

Benedicta et laudata sit sancta Trinitas atque individua 
Unitas, Pater, Filius, et Spiritus Sanctus, nunc et in perpe¬ 
tuum. Arnen. 

f. Domine, labia mea aperies, ijf. Et os meum annuntia¬ 
bit laudem tuam. 

f. Deus in adjutorium meum intende, ijl. Domine ad adju¬ 
vandum me festina. Gloria Patri et Filio etc. Alleluja. Vel 
a Septuagesima usque Pascha: Laus tibi Domine, Eex ae¬ 
ternae gloriae. 

Hymnus . 

0 aeterna Trinitas, 

Et principalis Unitas! 

Fili, Paterque maxime, 

Utrique compar Spiritus. 

Te semper absque termino 
Timent, adorant, praedicant 
Coelestia et terrestria 
Et tota mundi machina, 

Et nos pusillus debitis 
Grex, te sonamus laudibus 
Totis medullis cordium, 

Totis canentes viribus. 

Te fons salutis Trinitas, 

Collaudet omnis spiritus, 

Quibus Crucis victoriam 
Largiris, adde praemium. Amen. 

y. Benedicamus Patrem, et Filium cum S. Spiritu. Lau¬ 
demus et superexaltemus eum in secula. 

Antiphona. Benedicta sit sancta Creatrix et Gubernatrix 
omnium, sancta et individua Trinitas, nunc et semper et per 
infinita saecula saeculorum. 

f. Domino exaudi orationem meam. I)\ Et clamor meus 
ad te veniat. 

Oremus. 

Omnipotens sempiterne Deus, qui dedisti famulis tuis, 
in confessione verae fidei aeternae Trinitatis gloriam agnoscere, 
et in potentia Majestatis adorare Unitatem; quaesumus: ut 
ejusdem fidei firmitatp ab omnibus semper muniamur adver¬ 
sis. Per Dominum nostrum Jesum Christum, Eilium tuum, 
qui tecum vivit et regnat in unitate Spiritus Sancti Deus, 
per omnia saecula saeculorum. Arnen. 

f. Domine, exaudi orationem meam. r> ? . Et clamor meus 
ad te veniat. 

f. Benedicamus Domino. $. Deo gratias. 

f. Fidelium animae per misericordiam Dei requiescant 
in pace. «!. Arnen. 

Ad Laudes. 

Benedicta et laudata sit sancta Trinitas etc. ut supra 
ad Matutin . 

f. Deus in adjutorium etc. ut supra. 

Hymnus. 

A Patre consors gignitur 
Patris figura Filius. 

Uterque Sanctum Spiritum 
Amore spirat compari. 

Nihil hic prius, nil tardius, 

Nil majus est vel sanctius: 

Una est tribus substantia. 

Aequalis est et gloria. 

0 aeviterna Trinitas! 

0 principalis Unitas! 

Te, quidquid astris clauditur, 

Laudet perenni jubilo. Arnen. 

f. Benedicamus Patrem, et Filium etc. ut supra ad 
Matutin. 

Antiph. Gloria sit tibi Trinitas, aequalis una Deitas, ut 
ante omnia saecula, sic nunc, et in perpetuum. 

fi. Domine, exaudi orationem etc. ut supra. 

Oremus. 

Omnipotens sempiterne Deus etc. ut supra. 

Ad Primam. 

Benedicta et laudata sit sancta Trinitas etc. ut supra, 
fi. Deus in adjutorium etc. ut supra. 

Hymnus. 

Tu fons, origo et terminus, 

Kerum Creator omnium, 

Tu solus ens es entium 
Et laeta spes credentium. 

Tibi catervae coelitum, 

Tibi corona siderum 
Ter sanctus illud aemulis 
Carmen perennant vocibus. 

0 aeviterna Trinitas! 

0 principalis Unitas! 

Te, quidquid orbe vertitur, 

Laudet perenni jubilo. Arnen. 
fi. Benedicamus Patrem, et Filium etc. ut supra. 
Antiph. Gloria laudis resonet in ore omnium: Patri, ge- 
nitaeque Proli, Spiritui Sancto pariter resultet laude perenni. 
fi. Domine exaudi orationem etc. ut supra . 

Orat . Omnipotens sempiterne Deus etc. ut supra. 

Ad Tertiam. 

Benedicta et laudata sit sancta Trinitas etc. ut supra, 
fi. Deus in adjutorium etc. 

Hymnus. 

Tu totus es mirabilis 
Et totus acceptabilis, 

Deus pius et laudabilis: 

Aequale nusquam Numen est. 

Dextrae tuae potentiam, 

Mentem futuri providam, 

Infinitatem gloriae 
Creata laudant omnia. 

0 aeviterna Trinitas! 

0 principalis Unitas! 

Qno luce donas coelica, 

Serva potenti dextera. Arnen. 
f. Benedicamus Patrem, et Filium etc. ut supra . 
Antiph . Laus et perennis gloria Deo Patri, et Filio, 
Sancto simul Paraclito, in saeculorum saecula. 
f. Domine exaudi etc. ut supra. 

Orat Omnipotens sempiterne Deus etc. ut supra. 

Ad Sextam. 

Benedicta et laudata sit sancta Trinitas etc. 
f. Deus in adjutorium etc. 

Hymnus. 

Tu cuncta solus efficis, 

Cunctisque solus sufficis; 

Tu sola merces omnium 
Es, liberale praemium. 

Par est: tuae nos gratias 
Dignas referre gratiae, 

Tuisque semper obsequi 
Promptos clientes legibus. 

0 aeviterna Trinitas! 

0 principalis Unitas! 

Te, quidquid astris clauditur, 

Laudet per omne saeculum. Amen. 
f. Benedicamus Patrem, et Filium etc. ut supra. 
Antiph. Tres sunt, qui testimonium dant in coelo, Pater, 
Yerbum et Spiritus Sanctus, et hi tres unum sunt. 
f. Domine exaudi etc. ut supra. 

Orat. Omnipotens sempiterne Deus etc. ut supra. 

. Ad Nonam. 

Benedicta et laudata sit sancta Trinitas etc. 
f. Deus in adjutorium etc. 

Hymnus. 

Hoc vile plasma jusseras 
Formam referre Numinis; 

Potiri ut olim coelica 
Cunctis liceret gloria. 

At culpa cum nos impios 
Damnasset, ipse liberas, 

Tibique rursus illigas, 

0 ter beata Charitas. 

0 aeviterna Trinitas! 

0 principalis Unitas! 

Quos unda mundat gratiae 
Torrens beet nos gloriae. Amen. 
f. Benedicamus Patrem, et Filium etc. ut supra. 
Antiph . Te invocamus, te laudamus, te adoramus, o 
beata Trinitas! libera nos, salva nos, vivifica nos, o immensa 
bonitas! 

f. Domine exaudi etc. ut supra. 

Orat. Omnipotens sempiterne Deus etc. ut supra. 

Ad Vesperas. 

Benedicta et laudata sit sancta Trinitas etc. 
fi. Deus in adjutorium etc. 

Hymnus. 

0 Altitudo gloriae, 

Fons omnis affluentiae, 

Thesaurus haud effabilis, 

Ignara Lux caliginis. 

Nos Trinitas illumina, 

Et cuncta tolle crimina, 

Ut Trinitatis pectora 
Amore flagrent omnia. 

0 aeviterna Trinitas! 

0 principalis Unitas! 

A morte dira criminum 
Yitae renatos libera. Amen. 

fi. Benedicamus Patrem, et Filium etc. 

Antiph. Te Deum Patrem ingenitum, te Filium unige¬ 
nitum, te Spiritum Sanctum Paraelitum, sanctam et indivi¬ 
duam Trinitatem toto corde et ore confitemur, laudamus ac 
benedicimus; Tibi gloria in saecula. 
fi. Domine exaudi etc. 

Orat. Omnipotens sempiterne Deus etc. 

Ad Completorium. 

Benedicta et laudata sit sancta Trinitas etc. 
fi. Converte nos Deus salutaris noster. $. Et averte iram 
tuam a nobis. 

fi. Deus in adjutorium etc. Gloria Patri etc. 

Hymnus. 

Qui terram, astra, et omnia 
Undante reples gloria, 

Nostras beati flumine 
Mentes amoris ebria: 

Ut te piis affectibus 
Isthic, et in coelestibus 
Trinum unicumque perpeti 
Laudemus aevo Principem. 

0 aeviterna Trinitas! 

0 principalis Unitas! 

Te corda, et ora, et omnia 
Laudent perenni jubilo. Arnen. 
fi. Benedicamus Patrem, et Filium etc. 

Antiph. Benedicat nos Deus Pater, qui cuncta creavit 
ex nihilo; benedicat nos Deus Filius, qui hominem perditum 
redemit sanguine proprio; benedicat nos Deus Spiritus San¬ 
ctus, cujus nos salvet piae consolationis infusio. Arnen. 
fi. Domine exaudi etc. 

Orat. Omnipotens sempiterne Deus etc. 

Commendatio. 

Tibi, aeviterna Trinitas, 

Haec nostra laudum cantica 

Paro sacramus pectore 
Coelestibus cum laudibus. 

Repone, quae negleximus, 

Ignosce, quae deliquimus, 

Ad nos benigne respice, 

Et mortis hora suscipe. Arnen. 

Benedictiones . 

Benedictione perpetua benedicat nos Pater aeternus. Amen. 
Unigenitus Dei Eilius nos benedicere et adjuvare dignetur. 

Amen. 

Spiritus Sancti gratia illuminet sensus et corda nostra. Amen 
Benedicat et custodiat nos omnipotens Deus, Pater, et Filius, et 

Spiritus Sanctus. Amen. 

Cultus S. Infantiae et SS. Nominis Jesu. 

Oratio. 

0 Jesu, vivens in Maria, veni et vive in famulis tuis, 
in spiritu sanctitatis tuae, in plenitudine virtutis tuae, in ve¬ 
ritate virtutum tuarum, in perfectione viarum tuarum, in 
communione mysteriorum tuorum, dominare omni adversae 
potestati, in spiritu tuo ad gloriam Patris. Amen. 

Indulg. 300 dier. semel in die. Pius IX. 1859. 

Oratio ad Jesum Infantem. 

Amantissime Jesu Christe, Domine noster, qui pro nobis 
nasci dignatus es in praesepe, ut nos redimeres a peccati 
tenebris, ut nos ad te traheres, tuoque amore nos accen¬ 
deres, te adoramus uti Creatorem et Redemptorem nostrum; 
te veluti Regem et Dominum habemus, et uti tributum tibi 
cunctos offerimus cordis nostri affectus. 0 bone Jesu, Do¬ 
mine et Deus noster, hanc dignare accipere oblationem; et 
ut tuo beneplacito digna fiat, nostras ignosce culpas, illumina 
intellectum, nosque inflamma illo tuo igne, quem deferre in 


Cultus S. Infantiae et SS. Nominis Jesu. 205 

mundum venisti, ut in cordibus nostris accendatur. Sic fiat 
anima nostra juge sacrificium ad honorem tuum; fac ut ipsa 
semper majorem quaerat in terris gloriam tuam, ut tandem 
frui valeat in coelis tua infinita pulchritudine. Arnen. 

Indulg. 100 dier. semel in die. Leo XIII. 1894. 

Oratio ad impetrandam unitatem fidei. 

Domine Jesu, doce nos orare sicut Patrem orasti, ut 
omnes unum sint. 

Indulg. 100 dier. semel in die. Leo XIII. 1893. 

Jaculatoriae. 

Jesu, fili David, miserere mei! 

Indulg. 100 dier. semel in die. Leo XIII. 1886. 

Dulcissime Jesu, non sis mihi Judex, sed Salvator! 

Indulg. 50 dier. tot. quot. Pius IX. 1851. 

Jesus, Deus meus, super omnia amo te. 

Indulg. 50 dier. tot. quot. Pius IX. 1854. 

Oratio ad SS. Nomen Jesu. 

0 bone Jesu, o piissime Jesu, o dulcissime Jesu ! 0 
Jesu, Pili Mariae Virginis, plene misericordia et pietate! O 
dulcis Jesu, secundum magnam misericordiam tuam miserere 
mei! O clementissime Jesu! Te deprecor per illum sangui¬ 
nem pretiosum, quem pro peccatoribus effundere voluisti, ut 
abluas omnes iniquitates meas et in me respicias, miserum 
et indignum, humiliter veniam petentem et hoc Nomen san¬ 
ctum Jesu invocantem. O Nomen Jesu, Nomen dulce! Nomen 
Jesu, Nomen delectabile! Nomen Jesu, Nomen confortans! 
Quid est enim Jesus nisi Salvator ? Ergo, Jesu, propter No¬ 
men sanctum tuum esto mihi Jesus et salva me. Ne per¬ 
mittas me damnari, quem tu de nihilo creasti. O bone Jesu, 
ne perdat me iniquitas mea, quem fecit omnipotens bonitas 
tua. O dulcis Jesu, recognosce quod tuum est, et absterge 

quod alienum est. 0 benignissime Jesu, miserere mei, dum 
tempus est miserendi, ne damnes me in tempore judicandi. 
Non mortui laudabunt Te, Domine Jesu, neque omnes qui 
descendunt in infernum. 0 amantissime Jesu, o desideratissime 
Jesu, o mitissime Jesu! 0 Jesu, Jesu, Jesu, admitte me in¬ 
trare in numerum, electorum tuorum. 0 Jesu, salus in Te 
credentium, o Jesu, solatium ad Te confugientium, o Jesu, 
Pili Mariae Virginis, infunde in me gratiam, sapientiam, 
charitatem, castitatem et humilitatem, ut possim Te perfecte 
diligere, Te laudare, Te perfrui, Tibi servire et in Te glo¬ 
riari, cum omnibus, qui invocant Nomen tuum, quod est 
Jesus. Arnen. 

Indulg. 100 dier. semel in die. Pius IX. 26. Nov. 1876. 

Jubilus amantis animae 8 . Bernardo consuetus. 

Jesu dulcis memoria, 

Dans vera cordis gaudia, 

Sed super mei et omnia 
Ejus dulcis praesentia. 

Nil canitur suavius, 

Nil auditur jucundius, 

Nil cogitatur dulcius, 

Quam Jesus, Dei Filius. 

Jesu, spes poenitentibus, 

Quam pius es petentibus, 

• Quam bonus te quaerentibus! 

Sed quid invenientibus? 

Jesu, dulcedo cordium, 

Fons vivus, lumen mentium, 

Excedens omne gaudium 
Et omne desiderium. 

Nec lingua valet dicere, 

Nec littera exprimere, 

Expertus potest credere, 

Quid sit Jesum diligere. 

Jesum quaeram in lectulo, 

Clauso cordis cubiculo, 

Privatim et in publico 
Quaeram amore sedulo. 

Cum Maria diluculo 
Jesum quaeram in tumulo, 

Clamore cordis querulo, 

Mente quaeram, non oculo. 

Tumbam perfundam fletibus, 

Locum replens gemitibus: 

Jesu provolvar pedibus, 

Strictis haerens amplexibus. 

Tua premam vestigia, 

Anhelans ad obsequia, 

Nec desinent suspiria, 

Quam tui detur copia. 

Jesu, Rex admirabilis, 

Et Triumphator nobilis, 

Dulcedo ineffabilis, 

Totus desiderabilis. Arnen. 

Oratio ad SS. Nomen Jesu. 

Deus, qui gloriosissimum Nomen Domini nostri Jesu 
Christi unigeniti Filii tui fecisti fidelibus tuis summo suavi¬ 
tatis affectu amabile et malignis spiritibus tremendum atque 
terribile: concede propitius, ut omnes, qui hoc Nomen Jesu 
devote venerantur in terris, sanctae comsolationis dulcedinem 
in praesenti percipiant et in futuro gaudium exultationis 
et interminabilis jubilationis obtineant. Per eumdem Chri¬ 
stum etc. 


Litaniae de SS. Nomine Jesu. 


Kyrie eleison, 
Christe eleison, 
Kyrie eleison. 

Jesu, audi nos. 

Jesu, exaudi nos. 

Pater de coelis Deus, miserere nobis. 

Fili, Redemptor mundi Deus, » 

Spiritus sancte, Deus, » 

Sancta Trinitas, unus Deus, » 

Jesu, Fili Dei vivi, » 

Jesu, splendor Patris, » 

Jesu, candor lucis aeternae, » 

Jesu, Rex gloriae, » 

Jesu, sol justitiae, » 

Jesu, Fili Mariae Virginis, » 

Jesu amabilis, » 

Jesu admirabilis, » 

Jesu, Deus fortis, » 

Jesu, Pater futuri saeculi, » 

Jesu, magni consilii Angele, » 

Jesu potentissime, » 

Jesu patientissime, » 

Jesu obedientissime, » 

Jesu mitis et humilis corde, » 

Jesu, amator castitatis, » 

Jesu, amator noster, » 

Jesu, Deus pacis, » 

Jesu, auctor vitae, » 

Jesu, exemplar virtutum, » 

Jesu, zelator animarum, » 

Jesu, Deus noster, » 

Jesu, refugium nostrum, » 

Jesu, pater pauperum, » 

Jesu, thesaurus fidelium, » 

Jesu, bone pastor, * 

Jesu, lux vera, * 

Jesu, sapientia aeterna, * 

Jesu, bonitas infinita, » 

Jesu, yia et vita nostra, 

Jesu, gaudium Angelorum, 

Jesu, rex Patriarcharum, 

Jesu, magister Apostolorum, 

Jesu, fortitudo Martyrum, 

Jesu, lumen Confessorum, 

Jesu, puritas Virginum, 

Jesu, corona Sanctorum omnium, 
Propitius esto, parce nobis, Jesu. 
Propitius esto, exaudi nos, Jesu. 

Ab omni malo, 

Ab omni peccato, 

Ab ira tua, 

Ab insidiis diaboli, 

A spiritu fornicationis, 

A morte perpetua, 

A neglectu inspirationum tuarum, 

Per mysterium sanctae incarnationis tuae, 
Per nativitatem tuam, 

Per infantiam tuam, 

Per divinissimam vitam tuam, 

Per labores tuos, 

Per agoniam et passionem tuam, 

Per crucem et derelictionem tuam, 

Per languores tuos, 

Per mortem et sepulturam tuam, 

Per resurrectionem tuam, 

Per ascensionem tuam, 

Per gaudia tua, 

Per gloriam tuam, 

Agnus Dei ete., parce nobis, Jesu. 

Agnus Dei etc., exaudi nos, Jesu. 

Agnus Dei etc., miserere nobis, Jesu. 
Jesu, audi nos. 

Jesu, exaudi nos. 


miserere nobis. 


» 


» 

» 


» 


libera nos, Jesu. 

» 


» 

» 


» 


» 

» 

» 

» 

» 

» 

» 


» 

» 

» 


P. Gaudentius. Vol. II. 

Oremus. 

Domine Jesu Christe, qui dixisti: Petite et accipietis, 
quaerite et invenietis, pulsate et aperietur vobis; quaesumus, 
da nobis petentibus divinissimi tui amoris affectum, ut te 
toto corde, ore, et opere diligamus, et a tua nunquam laude 
cessemus. 

Sancti Nominis tui, Domine, timorem pariter et amo¬ 
rem fac nos habere perpetuum, quia nunquam tua guberna¬ 
tione destituis, quos in soliditate tuae dilectionis instituis. 
Per Dominum nostrum etc. 

Indulg. 300 dier. tot. quot. Pius IX. 1863. Leo XIII. 1886. 

Salutatio. 

« Laudetur Jesus Christus ». « In saecula ». 

Sixtus V., Benedictus XIII., Clemens XIII. concesserunt 
Indulgentiam 50 dier . toties, quoties fideles se invicem salu¬ 
tantes, unus dicat: « Laudetur Jesus Christus > ; et alius (vel 
alii) respondeat: « Amen » vel « In saecula ». 

Indulgentiam 25 dier. toties, quoties fideles devote invoca¬ 
verint SS. Nomen Jesu. 

Indulgentiam plenariam in articulo mortis iis omnibus, qui 
in vita consueverint se salutare, Yel saepius ipsum SS. Nomen 
invocare, dummodo tunc saltem corde, si id ore facere nequi¬ 
verint, idem SS. Nomen invocent ( « Collect.» n. 264, j:>ag. 117). 

Oratio ad B. N . Jesum Christum pro Sacerdotibus 
et aliis in Sacris constitutis. 

Jesu dilectissime, qui ex singulari benevolentia me prae 
millenis hominibus ad tui sequelam et ad eximiam Sacerdotii 
dignitatem vocasti, largire mihi, precor, opem tuam divinam 
ad officia mea rite obeunda. Oro te, Domine Jesu, ut resu¬ 
scites hodie et semper in me gratiam tuam, quae fuit in me 
per impositionem manuum episcopalium. 0 potentissime ani¬ 
marum medice, sana me taliter, ne revolvar in vitia, et cun- 

cta peccata fugiam tibique usque ad mortem placere possim. 
Arnen. 

Indulg. 300 dier. semel in die omnibus Sacerdotibus aliis¬ 
que in Sacris constitutis. Leo XIII. 1884. 

Jaculatoria pro eisdem Sacerdotibus etc. 

Bone Jesu, rogo te per dilectionem, qua diligis Matrem 
tuam, ut sicut vere eam diligis et diligi vis, ita mihi des, ut 
vere eam diligam. 

Indulg. 100 dier. semel in die, omnibus Sacerdotibus et in 
Sacris constitutis. Leo XIII. 1884. 

Oratio ad postulandam castitatem pro Clericis in Sacris . 

Dgmine Jesu Christe, sponse animae meae, deliciae cor¬ 
dis mei, imo cor meum et anima mea, ante conspectum tuum 
genibus me provolvo, ac maximo animi ardore te oro atque 
obtestor, ut mihi des servare fidem a me tibi solemniter da¬ 
tam in receptione subdiaconatus. Ideo, o dulcissime Jesu, ab¬ 
negem omnem impietatem, sim semper alienus a carnalibus 
desideriis et terrenis concupiscentiis, quae militant adversus 
animam, et castitatem, te adjuvante, intemerate servem. 

0 sanctissima et immaculata Maria, Virgo virginum et 
Mater amantissima, munda in dies cor meum et animam 
meam, impetra mihi timorem Domini et singularem mei dif¬ 
fidentiam. 

Sancte Joseph, Custos virginitatis Mariae, custodi ani¬ 
mam meam ab omni peccato. 

Omnes sanctae Virgines, divinum Agnum quocunque se¬ 
quentes, estote mei peccatoris semper sollicitae, ne cogitatione, 
verbo, aut opere delinquam et a castissimo Corde Jesu un¬ 
quam discedam. Arnen. 

Indulg. 100 dier. semel in die, omnibus ecclesiasticae mi¬ 
litiae addictis et in sacris Ordinibus jam constitutis. Leo XIII. 
1889. 

Officium parvum de SS. Nomine Jesu. 

Ad Matutinum. 

In Nomine Jesu omne genu flectatur, coelestium, terre¬ 
strium et infernorum. 

jr. Domine, labia mea aperies. $. Et os meum annuntia¬ 
bit laudem tuam. 

f. Deus in adjutorium meum intende. $. Domine, ad 
adjuvandum me festina. Gloria Patri, et Filio etc. Alleluja. 

Hymnus . 

Jesu dulcis memoria, 

Dans vera cordis gaudia, 

Sed super mei et omnia 
Ejus dulcis praesentia. 

Nil canitur suavius, 

Auditur nil jucundius, 

Nil cogitatur dulcius, 

Quam Jesus Dei Filius. 

Jesu spes poenitentibus, 

Quam pius es petentibus! 

Quam bonus te quaerentibus ! 

Sed quid invenientibus? 

Jesu dulcedo cordium, 

Fons vivus, lumen mentium, 

Excedens omne gaudium 
Et omne desiderium. 

Nec lingua valet dicere, 

Nec littera exprimere, 

Expertus potest credere, 

Quid sit Jesum diligere. 

Jesum quaeram in lectulo, 

Clauso cordis cubiculo, 

Privatim et in publico, 

Quaeram amore sedulo. Arnen. 

Sit Nomen Domini benedictum. $. Ex hoc nunc et 
usque in saeculum. 

Antipiiona. Vocatum est nomen ejus Jesus, quod voca¬ 
tum est ab Angelo, priusquam in utero conciperetur: san¬ 
ctum et terribile nomen ejus. 

f* Domine exaudi orationem meam. ijf. Et clamor meus 
ad te veniat. 

Oratio . * 

Sancti nominis tui, Domine, timorem pariter et amorem 
fac nos habere perpetuum; quia nunquam tua gubernatione 
destituis, quos in soliditate tuae dilectionis instituis. Per Do¬ 
minum nostrum Jesum Christum etc. 

Ad Primam. 

In nomine Jesu omne gfenu flectatur etc. ut supra ad 
Matutinum . 

Hymnus. 

Cum Maria diluculo 
Jesum quaeram in tumulo, 

Clamore cordis querulo, 

Mente quaeram, non oculo. 

Tumbam perfundam fletibus, 

Locum replens gemitibus: 

Jesu provolvar pedibus, 

Strictis haerens amplexibus. 

Jesu Eex admirabilis 
Et Triumphator nobilis, 

Dulcedo ineffabilis, 

Totus desiderabilis. 

Mane nobiscum Domine, 

Et nos illustra lumine; 

Pulsa mentis caligine, 

Mundum replens dulcedine. 

Quando cor nostrum visitas, 

Tunc lucet ei veritas, 

Mundi vilescit vanitas, 

Et intus fervet charitas. 

Amor Jesu dulcissimus 
Et vere suavissimus, 

Plus millies gratissimus, 

Quam dicere sufficimus. 

Hoc probat ejus Passio, 

Hoc sanguinis effusio, 

Per quam nobis redemptio 
Datur et Dei visio. Arnen. 

Sit nomen Domini etc. ut supra in Matutino. 

Antiph. A solis ortu usque ad occasum laudabile 
men Domini. 

f. Domine exaudi etc. 

Oratio: Sancti nominis tui etc. ut supra in Mat. 

Ad Tertiam. 

In nomine Jesu omne genu flectatur etc. ut supra. 


Jesum omnes agnoscite, 
Amorem ejus poscite, 
Jesum ardenter quaerite, 
Quaerendo inardescite. 

Sic amantem diligite, 
Amoris vicem reddite, 

In hunc odorem currite, 
Et vota votis reddite. 

Jesu auctor clementiae, 
Totius spes laetitiae, 
Dulcoris fons et gratiae, 
Verae cordis deliciae. 

Jesu mi bone, sentiam 
Amoris tui copiam; 

Da mihi per praesentiam 
Tuam videre gloriam. 

Cum digne loqui nequeam, 

De te tamen non sileam, 

Amor facit, ut audeam, 

Cum de te solum gaudeam. 

Tua, Jesu, dilectio 
Grata menti6 refectio, 

Jieplens sine fastidio, 

Dans famem desiderio. 

Qui te gustant, esuriunt, 

Qui bibunt, adhuc sitiunt, 

Desiderare nesciunt 
Nisi Jesum, quem diligunt. Arnen. 
f. Sit nomen Domini etc. ut supra. 

Antiph . Nec enim aliud nomen est sub coelo datum ho¬ 
minibus, in quo oporteat nos salvos fieri. 
f. Domine exaudi etc. 

Oratio: Sancti nominis tui etc. ut supra. 

Ad Sextam. 

In nomine Jesu omne genu etc. ut supra . 

Hymnus. 

Quem tuus amor ebriat, 

Novit, quid Jesus sapiat, 

Quam felix est, quem satiat! 

Non est ultra, quod cupiat. 

Jesu, decus Angelicum, 

In aure dulce canticum, 

In ore mei mirificum, 

In corde nectar coelicum. 

Desidero te millies, 

Mi Jesu, quando venies? 

Me laetum quando facies? 

Me de te quando saties? 

Amor tuus continuus 
Mihi languor assiduus, 

. Mihi fructus mellifluus 
Est, et vitae perpetuus. 

Jesu, summa benignitas, 

Mira cordis jucunditas, 

Incomprehensa bonitas 
Tua me stringat charitas. 

Bonum mihi diligere 
Jesum, nil ultra quaerere, 

Mihi prorsus deficere, 

Ut illi queam vivere. 

0 Jesu mi dulcissime! 

Spes suspirantis animae, 

Te quaerunt piae lacrymae, 

Te clamor mentis intimae. Arnen. 

Sit nomen Domini etc. ut supra . 

Antiph. Ego in Domino gaudebo, et exultabo in Deo 

Jesu meo. 

f. cum Oratione etc. ut supra . 

Ad Nonam . 

In nomine Jesu omne genu etc. ut supra in Mat. 

Hymnus. 

Quocunque loco fuero 
Mecum Jesum desidero: 

Quam laetus, cum invenero ! 

Quam felix, cum tenuero! 

Tunc amplexus, tunc oscula, 

Quae vincunt mellis pocula: 

Tunc felix Christi copula, 

Sed in his parva morula. 

Jam quod quaesivi video, 

Quod concupivi teneo, 

Amore Jesu langueo 
Et corde, totus ardeo. 

Jesus cum sic diligitur, 

Hic amor non extinguitur, 

Non tepescit, nec moritur, 

Plus crescit et accenditur. 

Hic amor ardet jugiter, 

Dulcescit mirabiliter, 

Sapit delectabiliter, 

Delectat feliciter. 

Hic amor missus coelitus, 

Haeret milii medullitus, 

Mentem incendit penitus, 

Hoc delectatur spiritus. 

0 beatum incendium, 

Et ardens desiderium! 

0 dulce refrigerium 
Amare Dei Filium. Arnen. 
fi. Sit nomen Domini etc. ut supra . 

Antiph. Memores erunt nominis tui Domine, in omni ge¬ 
neratione et generationem. 

fi. cum Oratione etc. ut supra. 

Ad Vesperas . 

In nomine Jesu omne genu etc. ut supra. 

Hymnus. 

Jesu flos Matris Yirginis, 

Amor nostrae dulcedinis, 

Tibi laus, honor Numinis, 

Kegnum beatitudinis. 

Veni, veni Kex optime, 

Pater immensae gloriae, 

Affulge menti clarius 
Jam exspectatus saepius. 

Jesu sole serenior, 

Et balsamo suavior, 

Omni dulcore dulcior, 

Prae cunctis amabilior. 

Cujus gustus sic afficit, 

Cujus, odor sic reficit, 

In quo mens mea deficit, 

Solus amanti sufficit. 

Tu mentis delectatio, 

Amoris consummatio; 

Tu mea gloriatio, 

Jesu mundi salvatio. 

Dilecte mi, revertere, 

Consors paternae dexterae; 

Hostem vicisti prospere, 

Jam coeli regno fruere. 

Sequar te, quoquo ieris, 

Mihi tolli non poteris, 

Cum meum cor abstuleris 
Jesu laus nostri generis. Arnen. 

fi. Sit nomen Domini etc. ut supra . 

Antiph. Fecit mihi magna, qui potens est, et sanctum 
nomen ejus. 

fi. cum Oratione etc. ut supra. 

Ad Completorium. 

fi. Converte nos Deus salutaris noster. $. Et averte 
iram tuam a nobis. 

fi. Deus in adjutorium etc. Gloria Patri, et Filio etc. 

Hymnus. 

Coeli cives, occurrite, 

Portas vestras attollite, 

Triumphatori dicite: 

Ave Jesu, Eex inclyte! 

Eex virtutum, Eex gloriae, 

Eex insignis victoriae, 

Jesu largitor veniae, 

Honor coelestis curiae! 

Tu fons misericordiae, 

Tu verae lumen patriae, 

Pelle nubem tristitiae, 

Dans nobis lucem gloriae. 

Te coeli chorus praedicat 
Et tuas laudes replicat, 

Jesus orbem laetificat, 

Et nos Deo pacificat. 

Jesus in pace imperat, 

Quae omnem sensum superat; 

Hanc mea mens desiderat 
Et ea frui properat. 

Jesus ad Patrem rediit, 

Coeleste regnum subiit, 

Cor meum a me transiit, 

Post Jesum simul abiit. 

Quem prosequamur laudibus, 

Votis, hymnis et precibus, 

Ut nos donet coelestibus 
Secum perfrui sedibus. Amen. 

Sit nomen Domini benedictum. Ex hoc nunc et 
usque in saeculum. 

Antiph. Omne quodcunque facitis in verbo aut in opere, 
omnia in nomine Domini Jesu Christi facite, gratias agentes 
Deo et Patri per ipsum. 

fi. Domine exaudi orationem meam. Et clamor meus 
ad te veniat. 

Oratio. 

Sancti nominis tui, Domine, timorem pariter et amorem 
fac nos habere perpetuum; quia nunquam tua gubernatione 
destituis, quos in soliditate tuae dilectionis instituis. Per Do¬ 
minum nostrum Jesum Christum etc. 

Commendatio. 

Salve Jesu, Jesu pie, 

Fili Dei, et Mariae, 

Quem de Patre sine Matre, 

Et de Matre sine Patre 
Natum credo firmiter. 

Sana me, et sanus ero, 

Et sanabis hic, ut spero, 

Sic in coelo te videre, 

Cum beatis possidere, 

Gaudeam perenniter. Amen. 

Cultus S. Crucis et Passionis D. N. J. C. 

Hymnus . 

Vexilla Regis prodeunt, 

Pulget Crucis mysterium, 

Qua vita mortem pertulit, 

Et morte vitam protulit. 

Quae vulnerata lanceae 
Mucrone diro, criminum 
Ut nos lavaret sordibus, 

Manavit unda et sanguine. 

Impleta sunt, quae concinit 
David fideli carmine, 

Dicendo nationibus: 

Regnavit a ligno Deus. 

Arbor decora et fulgida, 

Ornata Regis purpura, 

Electa digno stipite 

Tam sancta membra tangere. 

Beata cujus brachiis 
Pretium pependit saeculi, 

Statera facta corporis 
Tulitque praedam tartari. 

0 Crux ave spes unica, 

Gentis redemptae gloria 1 ! 


1 In iocum hujus versus dicatur: Tempore Passionis: Hoc Passionis 
tempore f Tempore Paschali: Paschale quae fers gaudium l In festo 
Exaltationis S. Crucis (14 Septemb.): In hac triumphi gloria! 



Cultus S. Crucis et Passionis D. N. J. C. 221 

Piis adauge gratiam 

Keisque dele crimina. 

Te fons salutis Trinitas, 

Collaudet omnis spiritus: 

Quibus Crucis victoriam 

Largiris, adde praemium. Amen. 

Indulg. 100 dier. semel in die. Leo XIII. 

Jaculatoriae . 

Ecce Crucem Domini, fugite partes adversae; vicit Leo 
de tribu Juda, radix David. Alleluja. 

Indulg. 100 dier. semel in die. Leo XIII. 1892. — Haec 
invocatio a S. Antonio Patavino crebro, ut fertur, usurpabatur, 
et a Sixto Y. ad basim obelisci S. Petri fuit inscripta. 

Crux mihi certa salus. 

Crux est, quam semper adoro. 

Crux Domini mecum. 

Crux mihi refugium. 

Indulg. 300 dier. semel in die. Leo XIII. 1884. 

Salvator mundi, miserere nobis! 

Indulg. 50 dier. semel in die. Leo XIII. 1891. 

Adoramus te, sanctissime Domine Jesu Christe, et bene¬ 
dicimus tibi; quia per sanctam crucem tuam redemisti mun¬ 
dum. 

Indulg. 100 dier. semel in die. Leo XIII. 1882. 

Aeterne Pater, Tibi offero Sanguinem pretiosissimum Jesu 
Christi in satisfactionem peccatorum meorum, ac pro necessi¬ 
tatibus Ecclesiae. 

Indulg. 100 dier. tot. quot. Pius VII. 1817. 

Oratio : « Divine Jesu ». 

Divine Jesu, Pili Dei incarnate, qui pro nostra salute 
in stabulo nasci, vitam in paupertate, aerumnis et miseria de- 

gere, et in crucis doloribus mori dignatus es, divino tuo Pa¬ 
tri dic, quaeso, in momento mortis meae: Pater, ignosce ei; 
dic Matri tuae dilectae: Ecce filius tuus; dic animae meae: 
Hodie mecum eris in paradiso . Deus meus, Deus meus, ne 
derelinquas me in illa hora. Sitio: utique Deus meus, anima 
mea sitit ad Te, qui es fons aquarum viventium. Vita mea 
praeterit velut umbra; adhuc modicum, et consummata erunt 
omnia. Quapropter, o Salvator mi adorabilis, ex hoc mo¬ 
mento in omnem aeternitatem in manus tuas commendo spi¬ 
ritum meum . Domine Jesu, accipe animam meam, Arnen. 

Indulg. 300 dier. tot. quot. Pius IX. 1856. 

Oratio de articulis Passionis. 

Deus, qui pro redemptione mundi voluisti nasci, circum¬ 
cidi, a Judaeis reprobari, a Juda traditore osculo tradi, vinculis 
alligari, sicut agnus innocens ad victimam duci, atque conspecti¬ 
bus Annae, Caiphae, Pilati et Herodis indecenter offerri, a fal¬ 
sis testibus accusari, flagellis et opprobriis vexari, sputis con¬ 
spui, spinis coronari, colaphis caedi, arundine percuti, facie ve¬ 
lari, vestibus exui, Cruci clavis affigi, in Cruce levari, inter 
latrones deputari, felle et aceto potari et lancea vulnerari: Tu, 
Domine, per has sanctissimas poenas tuas, quas ego indignus 
recolo, et per sanctam Crucem et Mortem tuam libera me (et 
hunc famulum tuum X. agonizantem, si pro agonizante re¬ 
citatur) a poenis inferni et perducere me digneris, quo per¬ 
duxisti latronem tecum crucifixum. Qui cum Patre et Spiritu 
sancto vivis et regnas in saecula saeculorum. Arnen. 

Indulg. 300 dier. semel in die iis concessa est, qui hanc 
orationem cum quinque Pater, Ave et Gloria Patri recitaverint, 
et Indulg. plen. semel ad finem mensis pro quotidiana recita¬ 
tione. Pius VII. 25. Aug. 1820. 

Alia oratio ad Jesum patientem. 

Clementissime Jesu, salus, vita, resurrectio nostra Tu 
solus es: Te ergo quaesumus, ne derelinquas nos in angustiis 

et perturbationibus nostris, sed per agoniam Cordis tui San¬ 
ctissimi et per dolores Matris tuae Immaculatae, tuis famu¬ 
lis subveni, quos pretioso Sanguine redemisti. 

Indulg. 100 dier. semel in die. Pius IX. 6. Oct. 1870. 

Oratio S. Bonaventurae. 

Domine Jesu Christe, tuis vulneribus cor meum saucia, 
tuo Sanguine mentem meam inebria, ut quocunque me ver¬ 
tero, semper te videam crucifixum, et quidquid aspexero, tuo 
mihi appareat Sanguine rubricatum, ut sic in te totus ten¬ 
dens, nihil praeter te valeam invenire, nihil nisi tua vulnera 
intueri. Haec mihi consolatio, tecum, mi Domine, vulnerari, 
haec intima sit mihi afflictio, sub te aliquid meditari. Xon 
quiescat cor meum, bone Jesu, donec inveniat te centrum 
suum, ubi cubet, ubi suum terminet appetitum. Arnen. 

Ad Christum in Cruce. 

Precor te, amantissime Domine Jesu Christe, propter exi¬ 
miam illam charitatem, qua humanum genus dilexisti, quando 
tu coelestis Rex pendebas in ara Crucis vulnerato corpore, 
transfixo corde, conturbatis sensibus, tristissimo gestu, san¬ 
guineis vulneribus, defluentibus guttis, expansis brachiis, con¬ 
fixis pedibus, extensis membris, livido ore, pallida facie, mor¬ 
tali colore, lacrymosis oculis, gemebundo gutture, inclinato ca¬ 
pite, aperto latere atque tristissima anima. Per istam, in¬ 
quam, charitatem, qua Cor tuum dulcissimum scindebatur, 
quando benedicta anima tua egressa est de benedicto corpore 
tuo, miserere animae meae in egressu suo. Arnen. 

Oratio ad Vulnera Christi . 

Rogo te Domine Jesu per illa salutifera vulnera tua, 
quae passus es in cruce pro salute nostra, ex quibus emana¬ 
vit ille pretiosus sanguis, quo sumus redempti, vulnera hanc 
animam meam peccatricem, pro qua etiam mori dignatus es; 
vulnera eam igneo et potentissimo telo tuae nirniae charitatis ! 

Confige cor meum jaculo tui amoris, ut dicat tibi anima mea: 
charitate tua vulnerata sum; ita ut ex ipso vulnere amoris tui 
uberrimae fluant lacrymae die ac nocte. Percute, Domine, per- 
cute, obsecro, hanc durissimam mentem meam pia et valida 
cuspide dilectionis tuae, et altius ad intima penetra potenti 
virtute: Qui vivis et regnas in saecula saeculorum. Arnen. 

Tres gratiarum actiones. 

0 Agnelle Dei mansuetissime ! qui tam miserabiliter trium 
horarum spatio in Cruce pependisti! affectu totius universitatis 
gratias tibi ago pro intolerabili illo dolore, quem sustinuisti, 
dum in sacra Cruce tam immisericorditer extensus fuisti, quod 
omnia ossa tua numerari potuerint; orans, ut ob illum dolo¬ 
rem mihi dimittas quidquid membris meis contra bonitatem 
tuam deliqui. Arnen. 

0 Agnelle Dei innocentissime! per gratitudinem univer¬ 
sae creaturae gratias tibi ago pro amara siti, quam in Cruce 
pro salute mundi patiebaris, dum lacrymabili voce clamares: 
« Sitio >*, nec tamen quidquam praeter fel et acetum tibi pro¬ 
pinaretur : rogans per acerbitatem sitis illius, ut dimittas mihi 
quidquid immoderato cibo et potu deliqui. Arnen. 

0 Agnelle Dei sacratissime! in unione illius laudis et 
gratiarum actionis, quam tibi persolvit omnium Sanctorum et 
Electorum universitas, gratias tibi ago pro immani illo mar¬ 
tyrio, quod subiisti, dum tam immisericorditer manibus et pe¬ 
dibus clavis ferreis cruci affigereris, adeo, quod cor tuum prae 
dolore contremisceret, et omnes nervi tui contraherentur. Per 
dolorem hunc tam fortem et per tuam mortem deprecor, ut 
culpas manuum pedumque meorum abluas, eademque vulnera 
tua aeterno Patri tuo ad placandum eum ostendas. Arnen. 

Litaniae de Vita et Passione D. N. Jesu Christi. 

Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Eedemptor mundi Deus, » 

Spiritus Sancte Deus, » 

Sancta Trinitas unus Deus, » 

Jesu Sapientia aeterna, » 

Jesu de Virgine Maria nate, » 

Jesu a tua Genitrice adorate, » 

Jesu pannis involute, » 

Jesu in praesepio reclinate, » 

Jesu a pastoribus in praesepio cognite, » 

Jesu per circumcisionem sub lege facte, » 

Jesu a Magis adorate, » 

Jesu in templo praesentate, » 

Jesu in Aegyptum delate, » 

Jesu ab Herode ad necem quaesite, » 

Jesu in Nazareth nutrite, » 

Jesu in templo invente, » 

Jesu parentibus subdite, » 

Jesu a Joanne baptizate, » 

Jesu in deserto tentate, » 

Jesu cum hominibus conversate, » 

Jesu gratis odio habite, » 

Jesu contumeliis vexate, » 

Jesu Kex mitis Hierusalem ingresse, » 

Jesu triginta argenteis vendite, » 

Jesu ad discipulorum pedes inclinate, » 

Jesu in oratione prostrate, » 

Jesu in agonia sanguineo sudore consperse, » 

Jesu osculo a Juda tradite, » 

Jesu a ministris ligate, » 

Jesu a discipulis derelicte, » 

Jesu Annae et Caiphae praesentate, » 

Jesu alapa a ministro percusse, » 

Jesu a falsis testibus accusate, miserere nobis. 

Jesu reus mortis judicate, » 

Jesu in faciem conspute, » 

Jesu oculis velate, » 

Jesu a Petro negate, » 

Jesu vinctus Pilato tradite, » 

Jesu ab Herode sprete et illuse, » 

Jesu veste alba indute, » 

Jesu Barabbae postposite, » 

Jesu flagellis caese, » 

Jesu propter scelera nostra attrite, » 

Jesu quasi leprosus reputate, » 

Jesu veste purpurea indute, » 

Jesu spinis coronate, » 

Jesu arundine percusse, » 

Jesu a Judaeis ad crucem postulate, » 

Jesu morte turpissima condemnate, » 

Jesu voluntate Judaeorum tradite, , » 

Jesu crucis pondere gravate, » 

Jesu tamquam ovis ad occisionem ducte, » 

Jesu vestibus exute, » 

Jesu clavis in cruce confixe, » 

Jesu propter iniquitates nostras vulnerate, » 

Jesu qui pro inimicis Patrem rogasti, » 

Jesu cum iniquis reputate, » 

Jesu in cruce blasphemate et illuse, » 

Jesu a latrone conviciis lacessite, » 

Jesu qui latroni poenitenti paradisum promisisti, » 

Jesu qui Joannem Matri tuae filium commendasti, » 

Jesu a Patre derelictum attestate, » 

Jesu felle et aceto in siti potate, » 

Jesu qui omnia de te scripta consummasti, » 

Jesu usque ad mortem obediens facte, » 

Jesu lancea transfixe, » 

Jesu propitiatio nobis facte, » 

Jesu de cruce deposite, miserere nobis. 

Jesu gloriose a mortuis resurgens, » 

Jesu in coelum elevate, » 

Jesu noster apud Patrem Advocate, » 

Jesu qui Spiritum Paraclitum discipulis misisti, » 

Jesu Matrem super choros Angelorum exaltans, » 

Jesu vivos et mortuos judicature, » 

Propitius esto, parce nobis Domine. 

Propitius esto, exaudi nos Domine. 

Ab omni malo, libera nos Domine. 

Ab omni peccato, » 

Ab ira et odio et omni mala voluntate, » 

A cunctis mentis et corporis periculis, » 

A morte perpetua, » 

Per mundissimam conceptionem tuam, » 

Per miraculosam nativitatem tuam, » 

Per humilem circumcisionem tuam, » 

Per baptismum et sanctum jejunium tuum, » 

Per labores et vigilias tuas, » 

Per dolorosam flagellationem et coronatio¬ 
nem tuam, » 

Per sitim, lacrymas et nuditatem tuam, » 

Per pretiosam mortem et crucem tuam, » 

Per gloriosam resurrectionem et ascensio¬ 
nem tuam, » 

In die judicii, » 

Peccatores, te rogamus, audi nos. 

Ut nobis parcas, te rogamus, audi nos. 

UV nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, 
audi nos. 

Ut gratiam Spiritus Sancti cordibus nostris clementer infun¬ 
dere digneris, te rogamus, audi nos. 

Ut Societates in tuo Sancto Nomine congregatas conservare 
et amplificare digneris, te rogamus, audi nos. 

Ut in gratia et sancto servitio tuo perseverantiam nobis dare 
digneris, te rogamus, audi nos. 

Ut ab omnibus cogitationibus et daemonum tentationibus et 
damnatione aeterna nos liberare digneris, te rogamus, 
audi nos. 

Ut nos collegio Sanctorum tuorum sociare digneris, te roga¬ 
mus, audi nos. 

Ut nos exaudire digneris, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe audi nos. Christe exaudi nos. 

Kyrie eleison. Christe eleison. Kyrie eleison. 

Pater noster, f. Et ne nos inducas in tentationem. 

Sed libera nos a malo. 

Adoramus te Christe, et benedicimus tibi. I)'. Quia per 
sanctam crucem tuam redemisti mundum. 

f. Domine exaudi orationem meam. Et clamor meus 
ad te veniat. 

Oremus. 

Deus, qui pro redemptione mundi voluisti nasci, circum¬ 
cidi, a Judaeis reprobari, a Juda osculo tradi, vinculis alligari, 
sicut agnus innocens ad victimam duci, atque conspectibus 
Annae, Caiphae, Pilati et Herodis indecenter offerri, a falsis 
testibus accusari, flagellis et colaphis caedi, opprobriis vexari, 
sputis conspui, spinis coronari, arundine percuti, facie velari, 
vestibus spoliari, cruci clavis affigi, in cruce levari, inter 
latrones deputari, felle et aceto potari et lancea vulnerari; 
tu, Domine, per has sanctissimas poenas et per sanctissi¬ 
mam crucem et mortem tuam, libera me a poenis inferni, et 
perducere me digneris, quo perduxisti latronem tecum cruci¬ 
fixum. 

Domine Jesu Christe, qui hora sexta pro redemptione 
mundi crucis patibulum ascendisti et Sanguinem tuum pretio¬ 
sum in remissionem peccatorum nostrorum fudisti, te humi- 

liter deprecamur, ut post obitum nostrum Paradisi januas nos 
gaudenter introire concedas. 

Benignissime Jesu, quem pro nobis et propter nos cba- 
ritas ardentissima erga nos cruci affixit, suscipe nunc omnium 
vulnerum tuorum dolores sanguineasque guttas, suscipe pien- 
tissimae Matris tuae compassionem et dolorem, pro peccatis 
meis et pro peccatis universi mundi; suscipe etiam quaeso me 
indignissimum peccatorem, quem tibi offero in unione doloris 
Matris, et in unione charitatis tuae, et converte me in laudem 
et gloriam tuam juxta summum atque supremum beneplaci¬ 
tum tuum. Amen. 

Officium parvum de S. Cruce D. N. Jesu Christi. 

Praeparatio. 

0 Jesu, Jesu mi, ad passionis tuae gloriosa insignia, in 
quibus salutem meam operatus es, totum me inclino. Tuae 
victoriosae Crucis regale vexillum in nomine tuo Christe adoro. 
Tuum spineum diadema, tuos rubentes sanguineos claves, tuo 
sacro lateri immersam lanceam, tua vulnera, tuum Sanguinem, 
tuam mortem, tuam sepulturam Christe supplex adoro et glo¬ 
rifico. Confige Cruci tuae manus meas et pedes meos, ac to¬ 
tum passioni tuae conforma servum tuum Domine. Amen. 

Ad Matutinum . 

Per signum Crucis de inimicis nostris libera nos, Deus 
noster. 

jr. Domine, labia mea aperies, r!. Et os meum annun¬ 
tiabit laudem tuam. 

y. Deus in adjutorium meum intende. Domine, ad adju¬ 
vandum me festina. 

Grloria Patri etc. (Non dicitur Alleluja neque Laus tibi 
Domine). 

Hymnus. 

Patris sapientia, veritas divina, 

Deus homo captus est hora matutina: 

A notis discipulis cito derelictus, 

A Judaeis traditus, venditus et afflictus. 

fi. Adoramus te, Christe, et benedicimus tibi. $. Quia per 
sanctam Crucem tuam redemisti mundum. 

Antiphona. 0 Crux venerabilis, quae salutem attulisti mi¬ 
seris, quibus te efferam praeconiis, quoniam vitam nobis coeli- 
tem praeparasti. 

fi. Domine exaudi orationem meam. ijl. Et clamor meus 
ad te veniat. 

Oremus. 

Domine Jesu Christe Pili Dei vivi, pone passionem, cru¬ 
cem et mortem tuam inter judicium tuum et animam meam, 
nunc, et in hora mortis meae, et mihi largire digneris gra¬ 
tiam et misericordiam, vivis et defunctis requiem et veniam, 
Ecclesiae tuae pacem et concordiam, et nobis peccatoribus vi¬ 
tam et gloriam sempiternam. Qui vivis et regnas cum Deo 
Patre, in unitate Spiritus Sancti Deus, per omnia saecula sae¬ 
culorum. Arnen. 

fi. Domine exaudi orationem meam. Et clamor meus 
ad te veniat. 

fi. Benedicamus Domino. Deo gratias. 

fi. Fidelium animae per misericordiam Dei requiescant in 
pace. »)’. Arnen. 

Ad Primani . 

Per signum Crucis etc. ut supra in Matutino . 

fi. Deus in adjutorium etc. ut supra. 

Hymnus. 

Hora prima Dominum ducunt ad Pilatum, 

Et a falsis testibus multum accusatum, 

Colaphis percutiunt manibus ligatum, 

Vultum Dei conspuunt, lumen coeli gratum. 

fi. Adoramus te, Christe etc. ut supra. 

Antiph. 0 Crucis victoria, et admirabile signum, in coe¬ 
lesti curia fac nos captare triumphum. 

fi. Domine exaudi etc. 

Oratio. Domine Jesu Christe etc. ut supra. 

Ad Tertiam. 

Per signum Crucis etc. ut supra, 
f. Dens in adjutorium etc. 

Hymnus. 

Crucifige, clamitant hora tertiarum, 

Illusus induitur veste purpurarum, 

Caput ejus pungitur corona spinarum, 

Crucem portat humeris ad locum poenarum. 
f. Adoramus te, Christe etc. ut supra. 

Antiph. Funestae mortis damnatur supplicium, dum Chri¬ 
stus in Cruce nostra destruxit vincula criminum. 
f. Domine exaudi etc. 

Oratio. Domine Jesu Christe etc. ut supra. 

Ad Sextam. 

Per signum Crucis etc. ut supra, 
f. Deus in adjutorium etc. 

Hymnus. 

Hora sexta Jesus est Cruci conclavatus, 

Et cum latronibus pendens est deputatus, 

Prae tormentis sitiens felle saturatus, 

Agnus crimen diluens sic ludificatus. 
f. Adoramus te, Christe etc. ut supra. 

Antiph. Per lignum servi facti sumus, et per sanctam 
Crucem liberati sumus: fructus arboris seduxit nos, Filius Dei 
redemit nos. 

y. Domine exaudi etc. 

Oratio. Domine Jesu Christe etc. ut supra. 

Ad Nonam . 

Per signum Crucis etc. ut supra . 
f. Deus in adjutorium etc. 

Hymnus. 

Hora nona Dominus Jesus exspiravit, 

Eli! clamans, spiritum Patri commendavit, 

Latus ejus lancea miles perforavit; 

Terra tunc contremuit, et sol obscuravit. 
f. Adoramus te, Christe etc. 

Antiph. 0 magnum pietatis opus, mors mortua tunc est, 
in ligno quando mortua vita fuit. 
f. Domine exaudi etc. 

Oratio. Domine Jesu Christe etc. ut supra. 

Ad Vesperas. 

Per signum Crucis etc. ut supra, 
f. Deus in adjutorium etc. 

Hymnus. 

De Cruce deponitur hora vespertina, 

Fortitudo latuit in mente divina: 

Talem mortem subiit vitae medicina, 

Heu! corona gloriae jacuit supina. 
f. Adoramus te, Christe etc. 

Antiph. 0 Crux benedicta, quae sola fuisti digna portare 
talentum mundi. Dulce lignum, dulces clavos, dulcia ferens 
pondera: super omnia ligna cedrorum tu sola excelsior, in qua 
mundi salus pependit, in qua Christus triumphavit, et mors 
mortem superavit in aeternum. 
f. Domine exaudi etc. 

Oratio. Domine Jesu Christe etc. ut supra. 

Ad Completorium. 

Per signum Crucis etc. ut supra, 
j. Converte nos Deus salutaris noster, if. Et averte iram 
tuam a nobis. 

f. Deus in adjutorium etc. 

Hymnus. 

Hora Completorii datur sepulturae 
Corpus Christi nobile, spes vitae futurae; 
Conditur aromate, complentur scripturae: 

Jugis sit memoria mortis suae durae. 
f. Adoramus te, Christe etc. 

Antiph. Salvator mundi salva nos, qui per Crucem et 
Sanguinem tuum redemisti nos; auxiliare nobis, te depre¬ 
camur Deus noster. 

fi. Domine exaudi etc. 

Oratio. Domine Jesu Christe etc. ut supra . 

Commendatio. 

Has horas canonicas cum devotione 
Tibi, Christe, recolo pia ratione; 

Ut qui pro me passus es amoris ardore, 

Sis mihi solatium mortis in agone. Arnen. 

Cultus SS. Sacramenti Altaris. 

Jaculatoria. 

Laudetur et adoretur omni momento sanctissimum et di¬ 
vinissimum Sacramentum. 

Indulg. 100 dier. tot. quot. — Et quotidie hanc jaculato¬ 
riam devote recitantibus semel in mense Indulg. plenar. Pius 
VII. 1819. 

Hymnus. 

Pange lingua gloriosi 
Corporis mysterium, 

Sanguinisque pretiosi, 

Quem in mundi pretium 
Fructus ventris generosi, 

Rex effudit gentium. 

Nobis datus, nobis natus 
Ex intacta Virgine, 

. Et in mundo conversatus 
Sparso verbi semine, 

Sui moras incolatus 
Miro clausit ordine. 

In supremae nocte coenae 
Recumbens cum fratribus, 

Observata lege plene 
Cibis in legalibus, 

Cibum turbae duodenae 
Se dat suis manibus. 

Verbum caro panem verum 
Verbo carnem efficit, 

Fitque sanguis Christi merum : 

Et si sensus deficit, 

Ad firmandum cor sincerum 
Sola fides sufficit. 

Tantum ergo Sacramentum 
Veneremur cernui : 

Et antiquum documentum 
Novo cedat ritui; 

Praestet fides supplementum 
Sensuum defectui. 

Genitori Genitoque 
Laus et jubilatio, 

Salus honor, virtus quoque 
Sit et benedictio ; 

Procedenti ab utroque 
Compar sit laudatio. Amen. 

f. Panem de coelo praestitisti eis. Omne delectamen¬ 
tum in se habentem. 


Oremus. 

Deus, qui nobis sub Sacramento mirabili Passionis tuae 
memoriam reliquisti; tribue, quaesumus, ita nos Corporis et 
Sanguinis tui sacra mysteria venerari, ut Kedemptionis tuae 
fructum in nobis jugiter sentiamus. Qui vivis et regnas in 
saecula saeculorum. Amen. 

Indulg. 300 dier. — Indulg. 100 dier. iis, qui recitaverint 
2 strophas « Tantum ergo » et « Genitori ». — Indulg. plenar, 
feria V. in Coena Domini, in festo Corporis Christi vel infra 
Octav. et in Dominica. Pius VII. 1818. 

Rhythmus 8. Thomae ad SS. Eucharistiam . 

Adoro te devote, latens Deitas, 

Quae sub his figuris vere latitas: 

Tibi se cor meum totum subjicit, 

Quia te contemplans totum deficit. 

Visus, tactus, gustus in te fallitur, 

Sed auditu solo tuto creditur': 

Credo quidquid dixit Dei Filius : 

Nil lioc verbo veritatis verius. 

In cruce latebat sola Deitas; 

At hic latet simul et humanitas : 

Ambo tamen credens atque confitens, 

Peto quod petivit latro poenitens. 

Plagas, sicut Thomas, non intueor, 

Deum tamen meum te confiteor: 

Fac me tibi semper magis credere, 

In te spem habere, te diligere. 

0 memoriale mortis Domini, 

Panis vivus, vitam praestans homini: 

Praesta meae menti de te vivere, 

Et te illi semper dulce sapere. 

Pie pellicane Jesu Domine, 

Me immundum munda tuo sanguine : 

Cujus una stilla salvum facere 
Totum mundum quit ab omni scelere. 

Jesu, quem velatum nunc aspicio, 

Oro fiat illud, quod tam sitio : 

Ut te revelata cernens facie, 

Visu sim beatus tuae gloriae. Arnen. 

Omnibus fidelibus ante vel post S. Comm, hunc Rhythmum 
recitantibus, Indulg. 100 dier. Leo XIII. 1895. 

-P i iss imae invocat ion es. 

Anima Christi sanctifica me. Corpus Christi salva me. 
Sanguis Christi inebria me. Aqua lateris Christi lava me. 

Passio Christi conforta me. 0 bone Jesu, exaudi me. Intra 
tua vulnera absconde me. Ne permittas me separari a te. Ab 
hoste maligno defende me. In hora mortis meae voca me. Et 
jube me venire ad te, ut cum sanctis tuis laudem te in sae¬ 
cula saeculorum. Arnen. 

Post Missam Indulg. 7 annorum semel in die; aliter 300 
dierum toties quoties. Indulg. plenar. semel in mense, si haec 
Oratio quotidie recitatur. Pius IX. 9. Jan. 1854. 

Praxis devota salutandi SS . Sacramentum Altaris. 

Salve, benedicte Jesu, benedic indigno servo tuo, ut per 
te benedictionem referat, qui de se maledictionis reus est, et 
per te salvus sit, qui per se damnabilis est. 

Salve, mysterium Pidei et Sacramentum fidelium: credo 
te, dilecte Jesu, hic praesentem esse eundem, qui de Spiritu 
Sancto conceptus, ex Maria Virgine natus, in cruce mortuus 
et a morte redivivus, in coelum deinde es elevatus. Huic fidei 
submitto intellectum meum eumque tibi offero captivum; in 
hac fide cupio vivere et desidero mori. 

Salve, Sacramentum spei: spero in te salutis meae ali¬ 
mentum. 0 Deus spei meae! isto me Sacramento spei mori¬ 
turum refice, ut non confundar in aeternum. 

Salve, Sacramentum amoris: amo te summum bonum in 
terris, quo mihi concessum est frui salutariter, et ut amare 
te nunquam desinam, amorem meum tuo ipso amoris pabulo 
inflamma. 

Salve, panis Angelorum, da, ut vivam angelice, qui esca 
vermium nutrior. 

Salve, esca timentium Dominum, salutarem in me timo¬ 
rem nutri, quo te reverear ut patrem, timeam ut judicem, et 
ne offendam patrem, nec irritem judicem. 

Salve, vita pauperum, panis egentium; dita me virtutum 
meritis et refice gratiae donis. 

Salve, Verbum caro factum, habita in me: et ut digne 
habites, per gratiam tuam munda me. 

Salve, Deus abscondite et Salvator, illumina mentis meae 
oculos: ut te absconditum videam et Salvatorem experiar. 

Salve, panis filiorum, satia me, ut sim filius tuus, et da, 
ut semper te esuriam. 

Salve, magnum salutis meae pretium; non patere, obse¬ 
cro, ut pro me illud, quod tantis te amoris et doloris consti¬ 
tit impensis, frustra sit erogatum. 

Salve, viaticum in Domino morientium: dona, ut de te 
semper vivam, sine te non moriar; hoc rogo te per illum, 
qui te hic detinet, salutis meae amorem. 

Salve, pignus faturae gloriae, utinam ita hoc utar pi¬ 
gnore, ut gloria non excidam. 

Laus SS. Sacramenti. 

Laudetur Sanctissimum Sacramentum tot laudibus, quot 
in coelo stellae, in igne scintillae, in aere atomi, in mari gut¬ 
tulae, in terra pulveres, quot vere flores, aestate gramina, 
autumno folia, hieme nives et grandines, quot corporeae in 
universo creaturae, quia dignus es, Domine universorum, qui 
sub corporeis vini panisque speciebus lates, vere tu es Deus 
absconditus (Is. 45). 

Laudetur Sanctissimum Sacramentum tot laudibus, quot 
ullo opere exhiberi, quot ore proferri, corde omnium hominum 
unquam excogitari potuere vel possunt, quia dignus es, tu Do¬ 
mine, Pater noster, qui nos cibas et potas quotidie, cujus se¬ 
mel redempti sumus pretioso Sanguine, quasi agni immaculati 
(I. Petr. 1). 

Laudetur Sanctissimum Sacramentum tot laudibus, quot 
omnes Angeli, quot Sanctissima Trinitas sua potentia depro¬ 
mere, sua sapientia concipere, sua bonitate optare potest, omni 
modo, omni loco, omnique tempore in aeternum et ultra: quia 
dignus es, Domine Deus meus, qui mihi donas non tantum 
humanitatem, sed etiam Divinitatem tuam. Dominus meus et 
Deus meus, vere laudabilis et gloriosus et superexaltatus in 
saecula (Dan. 3). 


238 


Pars secunda. 


Laudetur et superexaltetur omni momento Sanctissimum 
et Divinissimum Sacramentum. 

Indulg. 100 dier. 

Suspirium S. Francisci Xaverii. 

0 Deus! ego amo te, 

Nec amo te, ut salves me, 

Aut quia non amantes te 
Aeterno punis igne. 

Tu, tu mi Jesu! totum me 
Amplexus es in cruce. 

Tulisti clavos, lanceam 
Multamque ignominiam, 

Innumeros dolores, 

Sudores et angores, 

Ac mortem et haec propter me, 

Ac pro me peccatore. 

Cur igitur non amem te, 

0 Jesu amantissime ? 

Non ut in coelo salves me, 

Aut ne aeternum damnes me, 

Nec praemii ullius spe, 

Sed sicut tu amasti me, 

Sic amo et amabo te, 

Solum, quia Eex meus es, 

Et solum, quia Deus es. 

Pro visitatione SS. Sacramenti. 

Salutatio SS. Sacramenti Altaris. 

Salve nobilissimum Corpus et pretiosissime Sanguis Do¬ 
mini mei Jesu Christi, sub hac panis specie vere praesens; 
te adoro tali cultu et devotione, qua novem Angelorum chori 
te venerantur et colunt. Coram te procido in spiritu humili- 

tatis, credens et confitens, quod tu Dominus et Deus meus 
vere hic continearis. 

Salve nobilissimum Corpus Salvatoris mei Jesu Christi, 
vera hostia in Cruce immolata. Adoro te in unione istius ado¬ 
rationis, qua Humanitas tua adoravit Divinitatem: et cum 
affectu totius Universitatis ago tibi gratias, quod pro salute 
nostra hic delitescere dignaris. 

Salve pie Jesu, Verbum Patris, Splendor gloriae, Pons 
pietatis, Salus mundi, sacra Hostia. Salve Jesu Christe, Splen¬ 
dor Patris, Princeps pacis, Janua coeli, Panis vivus, Virginis 
partus, Vas Deitatis. 

Credo firmissime, quod tu Deus meus hic praesens sis, 
meque ex hoc Sacramento intuearis, atque intima cordis mei 
perspicias. Credo, quod sub hac panis specie non solum Caro 
et Sanguis tuus, verum etiam Deitas et Humanitas tua con¬ 
tineantur. Quod licet intelligere nequeam, adeo tamen firmiter 
credo, quod vitam et sanguinem meum pro ea veritate pro¬ 
fundere paratus* sim. 

Coram te, o SS. Sacramentum, cum summa reverentia 
procido, et eum omnibus Angelis et Archangelis, cum Thro¬ 
nis et Dominationibus, cum Cherubinis et Seraphinis, cumque 
omni militia coelestis exercitus hymnum gloriae tuae concino, 
dicens: Centies, millies laudetur SS. Altaris Sacramentum. 

O intima medulla paterni cordis, gratias tibi ago per 
mutuam gratitudinem colendae semper et adorandae Trinita¬ 
tis pro eo, quod hoc inaestimabile Sacramentum instituisti, 
per quod coeli et terra reconciliantur, et immensis gratiarum 
donis perpetuo replentur. 

Glorifico et magnifico sapientem et benignam omnipoten¬ 
tiam tuam: laudo et adoro omnipotentem et benignam sapien¬ 
tiam tuam: benedico et gratias ago omnipotenti et sapienti 
benignitati tuae, Christe Jesu, quod praevaluisti, scivisti et 
dignatus es in salutis nostrae subsidium hoc praemagnificum 
Sacramentum instituere. 

O unica et vera fiducia animae meae, Christe Jesu, te 

laudo, te amo, te colo, te adoro, atque humillime deprecor, 
ut in hac hora te Deo Patri pro nimiis debitis meis offeras, 
sicut te ipsum in cruce pro totius mundi reatu obtulisti. 

0 Christe Jesu, dulcis et unicus amor meus, oculis piis- 
simae misericordiae tuae respice me indignissimum humiliter 
coram te prostratum, atque peccatorum meorum veniam toto 
corde poscentem. 

0 Flos nobilissime de radice Jesse, per ineffabilem amo¬ 
rem praedulcissimi cordis tui miserere mei, et recipe me in 
gratiam tuam propter gloriam Nominis tui. 

0 Pater amantissime, offero tibi hunc dilectum Filium 
tuum, in perpetuae laudis tuae holocaustum, et in propitia¬ 
tionis peccatorum nostrorum juge sacrificium. Respice quaeso 
in faciem Christi tui, et memento illius copiosissimae satisfa¬ 
ctionis, quam tibi pro peccatis nostris pependit in cruce, et 
miserere nostri. Arnen. 

Commendatio sui . 

Commendo me tibi, o bone Jesu! intra mellifluum cor 
tuum absconde me, nec permitte me in aeternum separari a 
te. Sis mihi in vita solatium, in morte viaticum, in aeterni¬ 
tate praemium. Id rogo te pro me, et omnibus amicis meis, 
per lacrymas, sudorem et sanguinem tuum. Arnen. 

Petitio Benedictionis. 

Benedic mihi Domine Jesu, cum Patre et Sancto Spiritu, 
uberemque largire gratiam amplectendi semper, et in omnibus 
nunc et in hora mortis tuam sanctissimam voluntatem. Arnen. 

Deprecatio in visitatione SS. Sacramenti . 

Respice, Domine, de Sanctuario tuo et de excelso coelo¬ 
rum habitaculo, et vide hanc sacrosanctam Hostiam, quam 
tibi offert magnus Pontifex noster Sanctus Puer tuus Domi¬ 
nus Jesus pro peccatis fratrum suorum; et esto placabilis su¬ 
per multitudinem malitiae nostrae. Ecce vox Sanguinis fratris 

nostri Jesu clamat ad te de cruce. Exaudi, Domine; placare, 
Domine, attende et fac, ne moreris propter temetipsum, Deus 
meus, quia nomen tuum invocatum est super civitatem istam 
et super populum tuum; et fac nobiscum secundum miseri¬ 
cordiam tuam. Amen. 

Ut civitatem istam defendere, pacificare, custodire, con¬ 
servare et benedicere digneris. Te rogamus, audi nos! 

Indulg. 100 dier. semel in die. Pius IX. 4. Febr. 1877. 

Oratio S. Alphonsi Lig . pro visitatione quotidiana 
Sanctissimi Sacramenti . 

Domine mi Jesu Christe, qui pro tuo in homines amore 
nocte dieque in hoc Sacramento permanes pietate et amore 
totus plenus, exspectans, vocans et excipiens omnes, qui te 
visitatum veniunt; credo te esse praesentem in Sacramento 
Altaris; ex abysso nihili mei te adoro, gratiasque tibi pro 
omnibus a te mihi collatis beneficiis ago, praecipue quod mihi 
dederis temetipsum in hoc Sacramento, tuamque Sanctissimam 
Matrem Mariam in advocatam, et quod vocaveris me ad visi¬ 
tandum te in hac ecclesia. Sanctissimum Cor tuum hodie sa¬ 
luto, illudque salutare intendo triplicem in finem. Primo in 
gratiarum actionem pro magno hoc dono. Secundo in compen¬ 
sationem omnium injuriarum, quas ab inimicis tuis accepisti 
in hoc Sacramento. Tertio hac visitatione intendo adorare te 
in omnibus terrae locis, in quibus in hoc Sacramento minus 
es honoratus magisque derelictus. Mi Jesu, toto corde te amo. 
Doleo me quondam toties contristasse bonitatem tuam infini¬ 
tam. Propono pro futuro non amplius te offendere mediante 
tua gratia; et pro praesenti, quamvis sim miserabilis, tibi 
consecro me totum. Dono et trado tibi totam meam volunta¬ 
tem, affectus, desideria, omnia mea. Ex hoc nunc fac de me 
et de rebus meis quidquid tibi placet. Unum a te peto, unum 
desidero, sanctum tuum amorem, perseverantiam finalem, et 
perfectam tuae voluntatis adimpletionem. Commendo tibi ani¬ 
mas purgatorii, illas praesertim, quae erga Sanctissimum Sa- 

cramentum et Beatissimam Virginem Mariam magis devotae 
fuerunt. Commendo etiam omnes miseros peccatores. Unio tan¬ 
dem, mi care Salvator, omnes affectus meos cum affectibus 
amorosissimi tui cordis, et ita unitos offero illos aeterno tuo 
Patri eumque in nomine tuo oro, ut propter amorem tuum 
eas accipiat et exaudiat. 

Oratio pro visitatione J3. V. Mariae. 

Sanctissima Virgo immaculata, et mater mea Maria, tibi, 
quae Mater es Domini mei, regina mundi, advocata, spes et 
refugium peccatorum, ad te hodie recurro omnium miserrimus. 
Te veneror, o magna Regina, gratiasque tibi ago pro omni¬ 
bus, quae hucusque mihi contulisti, beneficiis, praecipue quod 
praeservaveris me ab inferno, quem toties merui. Amo te, 
amabilissima Domina, et ex amore erga to promitto me sem- 
per tibi esse serviturum, et facturum quidquid in me est, ut 
et ab aliis ameris. In to spem meam omnem pono, omnemque 
meam salutem. Accipe me in servum tuum, et sub pallio tuo 
excipe me, Mater misericordiae. Et quia tanta est apud Deum 
potentia tua, libera me ab omnibus tentationibus, aut obtine 
mihi virtutem ad eas superandas usque ad mortem. A. te peto 
verum Jesu Christi amorem. A te spero felicem mortem, Mater 
mea, pro tuo in Deum amore, oro te, adjuva me semper, 
sed maxime in ultimo vitae meae momento. Ne derelinquas 
me donec in coelo salvum me videas, ad benedicendum te, et 
ad cantandas misericordias tuas in perpetuam aeternitatem. 
Sic spero, sic fiat. Amen. 

Indulg. 300 dier. tot. quot, si haec oratio ante imaginem 
B. V. Mariae devote recitatur. — Quotidie eandem recitanti¬ 
bus Indulg . plenar. semel in mense consuet, conditionibus. Pius 
IX. 1854. 


Litaniae de SS. Sacramento Altaris. 

Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili, Kedemptor mundi Deus, » 

Spiritus sancte, Deus, » 

Sancta Trinitas, unus Deus, » 

Panis vivus de coelo descendens, » 

Deus absconditus et Salvator, » 

Frumentum electorum, » 

Vinum germinans Virgines, » 

Panis pinguis et deliciae Eegum, » 

Juge Sacrificium, » 

Oblatio munda, » 

Agnus absque macula, » 

Mensa purissima, » 

Angelorum esca, » 

Manna absconditum, » 

Memoria mirabilium Dei, » 

Panis supersubstantialis, » 

Verbum caro factum, » 

Calix benedictionis, » 

Mysterium Fidei, » 

Coeleste antidotum, quo a peccatis praeservamur, » 

Stupendum super omnia miraculum, » 

Sacratissima Dominicae Passionis commemoratio, » 

Donum transcendens omnem plenitudinem, » 

Memoriale praecipuum divini amoris, » 

Sacrosanctum et augustissimum mysterium, » 

Pharmacum immortalitatis, » 

Tremendum ac vivificum Sacramentum, » 

Panis omnipotentia Verbi caro factus, » 

Incruentum Sacrificium, » 

Cibus et Conviva, » 

Dulcissimum convivium, cui assistunt Angeli 

ministrantes, » 

Offerens et oblatio, miserere nobis. 

Spiritualis dulcedo in proprio fonte degustata, » 

Refectio animarum sanctarum, » 

Viaticum in Domino morientium, » 

Pignus futurae gloriae, » 

Propitius esto, parce nobis, Domine. 

Propitius esto, exaudi nos, Domine. 

Ab indigna Corporis et Sanguinis tui su¬ 
sceptione, libera nos, Domine. 

A concupiscentia carnis, » 

A superbia vitae, » 

Ab omni peccandi occasione, » 

Per desiderium illud, quo hoc Pascha cum 

discipulis manducare desiderasti, » 

Per summam humilitatem, qua discipulo¬ 
rum pedes lavisti, » 

Per ardentissimam charitatem, qua hoc di¬ 
vinum Sacramentum instituisti, » 

Per Sanguinem tuum pretiosum, quem no¬ 
bis in altari reliquisti, » 

Per quinque vulnera hujus tui corporis sa¬ 
cratissimi, quae pro nobis suscepisti, » 

Peccatores, te rogamus, audi nos. 

Ut nobis fidem, reverentiam et devotionem hujus admirabilis 
Sacramenti augere et conservare digneris, te rogamus, 
audi nos. 

Ut ad frequentem usum Eucharistiae per veram peccatorum 
confessionem nos perducere digneris, te rogamus, audi nos. 
Ut nos ab omni haeresi, perfidia ac cordis caecitate liberare 
digneris, te rogamus, audi nos. 

Ut sanctissimi hujus Sacramenti pretiosos et coelestes fructus 
nobis impertiri digneris, te rogamus, audi nos. 

Ut in hora mortis nostrae hoc coelesti Viatico nos confortare 
et munire digneris, te rogamus, audi nos. 

Fili Dei, te rogamus, audi nos. 


Cultus SS. Sacramenti Altaris. 


245 


Agnus Dei, qui tollis peccata mundi, parce nobis, Domine. 

Agnus Dei, qui tollis peccata mundi, exaudi nos, Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie eleison. Christe eleison. Kyrie eleison. Pater noster. 

f. Memoriam fecit mirabilium suorum misericors et mi¬ 
serator Dominus. Escam dedit timentibus se. 

Oremus. 

Deus, qui nobis sub Sacramento mirabili Passionis tuae 
memoriam reliquisti; tribue, quaesumus, ita nos Corporis et 
Sanguinis tui sacra mysteria venerari, ut Redemptionis tuae 
fructum in nobis jugiter sentiamus. Qui vivis et regnas in 
saecula saeculorum. Arnen. 

Officium parvum de SS. Eucharistiae Sacramento. 

Praeparatio. 

Accende mei appetens Jesu in me tui desiderium per illud, 
quo Mater tua amantissima triduo te perditum quaesivit, per 
illud, quo tuam resurrectionem suspiravit, per illud, quo ar¬ 
dens post ascensionem tuam quotidie Eucharistiae deliciis 
fruebatur. Arnen. 

Ad Matutinum. 

Panem coeli dedit nobis Dominus. Panem Angelorum 
manducavit homo. 

f. Domine, labia mea aperies. ft T . Et os meum annuntia¬ 
bit laudem tuam. 

f. Deus in adjutorium meum intende. $. Domine ad adju¬ 
vandum me festina. G-loria Patri, et Filio etc. 

Hymnus. 

Lauda Sion Salvatorem, 

Lauda ducem et Pastorem 
In hymnis et canticis. 

Quantum potes, tantum aude, 

Quia major omni laude: 

Nec laudare sufficis. 

Laudis thema specialis, 

Panis vivus et vitalis, 

Hodie proponitur. 

Quem in sacrae mensa coenae, 

Turbae Fratrum duodenae 
Datum non ambigitur. 

fi. Panem de coelo praestitisti eis Domine, Omne de¬ 
lectamentum in se habentem. 

Antiphona . Dominus Jesus, in qua nocte tradebatur, ac¬ 
cepit panem, et gratias agens, fregit et dixit: Accipite et man¬ 
ducate. Hoc est corpus meum, quod pro vobis tradetur; hoc 
facite in meam commemorationem. 

fi. Domine, exaudi etc. 

Oremus. 

Deus, qui nobis sub Sacramento mirabili passionis tuae 
memoriam reliquisti; tribue quaesumus, ita nos Corporis et 
Sanguinis tui sacra mysteria venerari, ut redemptionis tuae 
fructum in nobis jugiter sentiamus. Qui vivis et regnas cum 
Deo Patre in unitate Spiritus Sancti Deus, per omnia saecula 
saeculorum. Arnen. 

fi. Domine, exaudi orationem meam. Ijl. Et clamor meus 
ad te veniat. 

fi. Benedicamus Domino, Deo gratias. 

fi. Fidelium animae per misericordiam Dei requiescant 
in pace. r’. Arnen. 

Ad Primam. 

Panem coeli dedit nobis Dominus etc. ut supra. 

fi. Deus in adjutorium etc. 

Hymnus. 

Sit laus plena, sit sonora, 

Sit jucunda, sit decora 
Mentis jubilatio. 

Dies enim solemnis agitur, 

In qua mensae prima recolitur 
Hujus institutio. 

In hac mensa novi Regis, 

Novum Pascha novae legis 
Phase vetus terminat. 

Vetustatem novitas, 

Umbram fugat veritas, 

Noctem lux eliminat. 
f. Panem de coelo etc. 

Antipli. 0 quam suavis est, Domine, Spiritus tuus, qui, 
ut dulcedinem tuam in filios demonstrares, pane suavissimo 
de coelo praestito, esurientes reples bonis, fastidiosos divites 
dimittens inanes. 

f. Domine exaudi etc. Orat. Deus, qui nobis etc. ut supra. 

Ad Tertiam. 

Panem coeli dedit nobis etc. ut supra . 
f. Deus in adjutorium etc. 

Hymnus. 

Quod in coena Christus gessit, 

Faciendum hoc expressit 
In sui memoriam. 

Docti sacris institutis, 

Panem vinum in salutis 
Consecramus hostiam. 

Dogma datur Christianis, 

Quod in carnem transit panis 
Et vinum in sanguinem. 

Quod non capis, quod non vides, 

Animosa firmat fides 
Praeter rerum ordinem, h —- 
f. Panem de coelo etc. 

Antipli. Caro mea vere est cibus, et sanguis meus vere 
est potus; qui manducat meam carnem, et bibit meum san¬ 
guinem, in me manet et ego in illo. 

fi. Domine exaudi etc. 

Oratio. Deus, qui nobis etc. ut supra. 

Ad Sextam. 

Panem coeli dedit nobis etc. ut supra, 
fi. Deus in adjutorium etc. 

Hymnus. 

? - i Sub diversis speciebus, 

Signis tantum et non rebus, 

Latent res eximiae. 

Caro cibus, sanguis potus: 

Manet tamen Christus totus, 

Sub utraque specie. 

A sumente non concisus, 

Non confractus, non divisus, 

Integer accipitur. 
fi. Panem de coelo etc. 

Antiph. Quotiescunque manducabitis panem hunc, et 
licem bibetis, mortem Domini annuntiabitis, donec veniat. 
fi. Domine exaudi etc. 

Oratio . Deus, qui nobis etc. ut supra. 

Ad Nonam. 

Panem coeli dedit nobis etc. ut supra, 
fi. Deus in adjutorium etc. 

Hymnus. 

Sumit unus, sumunt mille : 

Quantum isti, tantum ille, 

Nec sumptus consumitur. 

Sumunt boni, sumunt mali: 

Sorte tamen inaequali, 

Vitae vel interitus. 

Mors est malis, vita bonis : 

Vide paris sumptionis, 

Quam sit dispar exitus. 
fi. Panem de coelo etc. 

Antipli. Quicunque manducaverit panem hunc, vel bibe¬ 
rit calicem indigne, reus erit corporis et sanguinis Domini. 
Domine exaudi etc. 

Oratio. Deus, qui nobis etc. ut supra. 

Ad Vesperas. 

Panem coeli dedit nobis etc. ut supra, 
f. Deus in adjutorium etc. 

Hymnus. 

Practo demum Sacramento, 

Ne vacilles, sed memento, 

Tantum esse sub fragmento, 

Quantum toto tegitur. 

Nulla rei fit scissura: 

Signi tantum fit fractura, 

Qua nec status, nec statura, 

Signati minuitur. 

Ecce panis Angelorum, 

Factus cibus viatorum : 

Vere panis filiorum 
Non mittendus canibus. 
f . Panem de coelo etc. 

Antiph. 0 sacrum convivium, in quo Christus sumitur, 
recolitur memoria passionis ejus, mens impletur gratia, et fu¬ 
turae gloriae nobis pignus datur. 

]t. Domine exaudi etc. 

Oratio. Deus, qui nobis etc. ut supra. 

Ad Completorium. 

Panem coeli dedit nobis etc. ut supra. 

^. Converte nos Deus salutaris noster. I) ! . Et averte iram 
tuam a nobis. 

f. Deus in adjutorium etc. 

Hymnus. 

In figuris praesignatur, 

Cum Isaac immolatur: 

Agnus Paschae deputatur, 

Datur manna Patribus. 

Bone Pastor, panis vere, 

Jesu nostri miserere: 

Tu nos pasce, nos tuere, 

Tu nos bona fac videre 
In terra viventium. 

Tu qui cuncta scis et vales, 

Qui nos pascis hic mortales, 

Tuos ibi commensales, 

Cohaeredes et sodales 
Pac Sanctorum civium. Amen. 
f. Panem de coelo etc, 

Antiph. Nisi manducaveritis carnem Filii hominis, et bi¬ 
beritis ejus sanguinem, non habebitis vitam in vobis. Qui man¬ 
ducat meam carnem, et bibit meum sanguinem, habet vitam 
aeternam, et ego resuscitabo eum in novissimo die. 
f. Domine exaudi etc. 

Oratio. Deus, qui nobis etc. ut supra. 

Commendatio . 

Has horas sic recolo pia ratione 
Tibi, Corpus Domini,, ut confessione 
Contritus, et praevia satisfactione 
Valeam te sumere cum devotione. Amen. 


Cultus Sacratissimi Cordis Jesu. 

Quomodo imprimis devotio erga SS. Cor Jesu 
sit exercenda. 


Devotio haec innititur in iis, quae Christus Dominus ipse 
B. Margaritae Mariae Alacoque hac de re communicavit. Quare 
tum ex objecto devotionis, tum maxime ex iis, quae Christus 
expresse dixit, desumi debet, quomodo exercenda sit haec de¬ 
votio. 

1. Objectum est Cor Hominis-Dei vivum, Verbo Dei hypo¬ 
statice unitum, ut symbolum immensi amoris, quem gessit et 
gerit Homo-Deus erga nos; — sed signa, quibus Christus ipsum 
suum Cor circumdatum Beatae Margaritae ostendit, exhibent 
hujus amoris conditiones, quas attente a nobis considerari vult: 
Flammae ardorem, crux dolores, spinae dolorosissima opprobria 
et injurias, radiorum splendor immensa beneficia et gratias 
exhibent. Haec considerare, memoria recolere, perpendere de¬ 
bemus. 

2. Christus ipse expresse insistebat in grato animo erga 
tot beneficia et dona: quod idem etiam in visitatione SS. Eu¬ 
charistiae fecit « in mei memoriam — « mortem Domini an¬ 
nuntiabitis, donec veniat». Tantopere voluit, ut nunquam me¬ 
moria suae passionis, sui amoris etc. elaberetur. 

3. In recompensatione injuriarum earum, quae Christo in 
divino Sacramento Eucharistiae illatae sunt et inferuntur. 
Quanta turpitudo, in hoc Sacramento amoris Christum contu¬ 
meliis affici! quam multis sive magnis sive parvis nos ipsi Eum 
afficimus! Nihilominus Ipse expandit manus suas tota die... imo 
praevidens atroces illas injurias ipsas amplexus est, ne nos 
fraudaret fructu hujus divini Sacramenti. — Si 'templum ma¬ 
teriale- atroci peccato violetur, Ecclesia solemnissimam ordinavit 
reconciliationem cum pompa et caeremoniis multis: si ipsa di¬ 
vina hostia injuriis afficitur, expiatio, quae digna fieri nequeat, 
relinquitur devotioni et fervori fidelium, qui hac re probent, 
num vere Christum diligant. Simus nos ex eorum numero ! 

Actus consecrationis totius Ordinis Fratrum Minorum 
S. P. Francisci ad Sacratissimum Cor Jesu . 

per Rmum P. Bernardinum a Portu Romatino, totius Ordinis 
Minorum Ministrum Generalem, in Centenariis solemnibus 
S. Bonaventurae, Romae in Ecclesia Aracoelitana, 

14. Julii 1874, oblatus. 

« 0 Jesu, Verbum Dei caro factum, aeterni Patris Fili 
aeterne, et in tempore Fili SS. Virginis Immaculatae Mariae, 
Salvator et Redemptor mei: ecce ante te, coram speciosissima 

imagine amantissimi Cordis tui, indignus liic servus tuus, quem 
secundum consilia Providentiae tuae Franciscanae Familiae Su¬ 
periorem et Patrem constituisti». 

« Qua talis, coram et sub auspiciis SS. Virginis doloribus 
transfixae, S. Josephi, S. P. FT. Francisci, Seraphici Doctoris 
S. Bonaventurae, omnium Sanctorum Ordinis, omniumque Coe- 
litum, paterni ministerii juribus utens, ecce ego hodie SS. 
Cordi tuo amore ac dolore vulnerato una mecum universum 
Ordinem, filios et filias omnes, quos dedisti mihi, publice et 
solemniter consecro ». 

« Per quam consecrationem, meo omniumque filiorum 
meorum nomine, protestor credere ea omnia, quae Sancta ca¬ 
tholica Ecclesia credit et docet, bone Jesu, circa Cor tuum 
et debitum cultum eidem exhibendum. — Proinde adoro Cor 
istud sacratissimum, quia, cum sit una cum reliquo corpore 
et anima divinae naturae in persona Verbi indissolubiliter con¬ 
junctum, Cor Dei dicitur et est. — Veneror et amo hoc 
summa veneratione et amore dignissimum Cor, quia sanctua¬ 
rium et centrum est affectuum plane divinorum pro aeterni Pa¬ 
tris gloria, pro mea omniumque hominum salute. G-ratias tibi 
totis visceribus refero, tibique, o dulcissime Jesu, tuoque Cordi 
amantissimo, una cum omnibus Sanctis, qui fuerunt, sunt, aut 
aliquando erunt, benedico, propter immensos gratiarum thesau¬ 
ros, quos inde incessanter effudisti, et effundere haud desinis 
super me, super Ecclesiam, super mundum universum. — Una 
etiam cum omnibus Sanctis pro me et pro omnibus homini¬ 
bus veniam imploro, quo ineffabili amori et profusis tui aman¬ 
tissimi Cordis beneficiis tepiditatem, ingratum animum, culpas 
heu rependimus». 

« Porro meo omniumque filiorum meorum nomine, pro¬ 
mitto, nos deinceps, Cordi tuo vulnerato cum simus conse¬ 
crati, diligentiores et sollicitiores futuros in eo, ut, quantum 
fieri potest, cor nostrum Cordi tuo conformemus in affectuum 
puritate, terrena despicientes, mortificationem circumferentes, 
tribulationem tolerantes, pietatem sectantes, Sanctae Regulae 

et officiorum omnium, quae Christianum Religiosum et Sacer¬ 
dotem adstringunt, observantiam implentes». 

« Filii autem, membra ac ministri cum simus Sanctae 
Ecclesiae, quae in Corde tuo nata aperto e latere exivit, ei- 
que et S. Sedi Apostolicae, etiam vi voti a Seraphico Patre 
Francisco eliciti, fide, amore et obedientia conjunctissimi, meo 
meorumque nomine promitto, non modo nos, te auxiliante, 
contra omnes adversariorum conatus, minas et insidias, officio 
nostro et paternae traditioni nunquam defuturos, sed . etiam 
praedicatione, exemplo, oratione in id adlaboraturos, ut omnes 
animas ad Ecclesiam catholicam et ad Summum Pontificem 
adducamus, eas simul ad amorem dulcissimi Cordis tui tra¬ 
hendo, quolibet alio contrario amore remoto ». 

« Meo demum omniumque filiorum meorum nomine pro¬ 
mitto, nos deinceps totos in eo futuros, ut laudibus, benedi¬ 
ctionibus, gratiarum actionibus, mortificatione, patientia, de¬ 
vota S. Communionis et Missae oblatione peccata redimamus, 
quibus ingrati homines, praesertim multiplici Sacrosanctae 
Eucharistiae profanatione, amantissimo Cordi tuo injuriam fa¬ 
ciunt ». 

« 0 Cor divinum, o Cor infinita adoratione et infinito 
amore dignissimum, o Cor Jesu vulneratum et sanguine ef¬ 
fluens: ecce ego tibi commendo, tibi adligo, in te depono una 
mecum universum Ordinem meum, omnesque filios meos, to¬ 
tam hanc grandem Familiam, cujus me tu Patrem constitui¬ 
sti. Tu eam sanguine tuo puriorem effice, tu eam amore tuo 
magis inflamma, tu in ea signum crucis tuae indelebiliter 
sculpe, ut seniper et ubique et in omnibus vocatione sua san¬ 
cta dignam se ostendat, dignam suo Patre stigmata gestante, 
dignam seraphico suo Poctore S. Bonaventura, dignam vulne¬ 
rato Corde tuo, cui eam sacravi, Jesu mi crucifixe. Hoc a te 
enixe precor per merita transfixi Cordis Sanctissimae Virginis 
Matris nostrae ac tuae, Mariae, et per intercessionem omnium 
Sanctorum, qui in terris tuum admirabile Cor maxima devo¬ 
tione sunt prosecuti. Arnen. 

Actus consecrationis ad SS. Cor Jesu, 

singulis diebus post Vesperas in choro recitandus. 

« 0 Salvator amabilis, cupiens mei grati animi sensus 
tibi ostendere, et offerre pro meis culpis aliqualem satisfactio¬ 
nem, Cordi tuo Sacratissimo me totum consecro, et propono 
me nunquam in posterum, tua favente gratia, peccaturum». 

« 0 Cor Jesu Sacratissimum, benedictionum tuarum ple¬ 
nitudinem effunde super Ecclesiam tuam Sanctam, super mi¬ 
nistros omnesque filios ejus, ac praesertim super Ordinem no¬ 
strum et super hanc Provinciam. Justos confirma, peccatores 
converte, morientibus adesto, animas in purgatorio detentas 
libera, et dulce imperium tui amoris super corda omnium ex¬ 
tende. Arnen». (Pater, Ave et Credo). 

« Cor Jesu flagrans amore nostri, 

Inflamma corda nostra amore tui» ! 

Jaculatoriae ad SS. Cor Jesu . 

Ubique ametur Sacratissimum Cor Jesu! 

Indulg. 100 dier. semel in die. Pius IX. 1860. 

Jesu mitis et humilis Corde, fac cor meum sicut Cor 
tuum ! 

Indulg. 300 dier. semel in die. Pius IX. 1868. 

Laudetur, adoretur, ametur et glorificetur omni momento 
Cor eucharisticum Jesu in omnibus tabernaculis mundi. 

Indulg. 100 dier. semel in die. Pius IX. 1868. 

Dulcissime Jesu, da mihi fidei, spei et charitatis augmen¬ 
tum, cor contritum et humiliatum. 

Indulg. 100 dier. semel in die. Leo XIII. 1893. 

Cor dulcissimum mei Jesu, 

Fac, ut semper plus te amem. 

Indulg. 300 dier. tot. quot. — Indulg. plenar. semel in 
mense iis, qui quotidie eandem precem devote recitare con¬ 
sueverint. Pius IX. 1876. 

Cor Jesu flagrans amore nostri, 

Inflamma cor nostrum amore tui. 

Indulg. 100 dier. semel in die. Leo XIII. 1893. 

Salutatio SS. Cordis Jesu . 

Salve, Cor Jesu dulcissimum, suavisonum sanctissimae 
Trinitatis organum. Salve, Cor Jesu mellifluum, omnis boni¬ 
tatis et gratiae vivum profluvium. Salve, Cor Jesu amantissi- 
mum, omnium divitiarum Dei nobilissimum aerarium. Millies 
et millies benedico et saluto te in divina bonitate, qua es 
fons et origo, ex qua omnis bonitas et misericordia scaturit. 
0 nobile et pretiosum Cor Jesu Christi, per mutuam gratitu- 
dinem colendae Trinitatis saluto et adoro te in abundantia 
omnium gratiarum, quae effluxerunt, et sine fine effluent in 
omnes sanctas et devotas animas, quas toties irrigasti et ine¬ 
briasti torrente divinae voluptatis tuae. 

0 Cor Jesu, Cor dulce! 0 Cor Jesu, Cor suave! 0 Cor 
Jesu, Cor amabile! 0 Cor manans dulcedine, redundans pie¬ 
tate, superfluens charitate. In tuam intimam medullam im¬ 
mergo meum spiritum, et in profundo tuae misericordiae se¬ 
pelio totum pondus iniquitatis et negligentiae meae. Tibi of¬ 
fero omnes meos labores et sudores: tibi dedico omnes meas 
angustias et miserias: tibi commendo vitam et finem vitae 
meae. 0 Cor, thymiama dulcissimum, incensum suavissimum, 
sacrificium dignissimum: offer temetipsum super reconciliatio¬ 
nis humanae altare aureum, in supplementum omnium meo¬ 
rum, quos vixi, dierum, in quibus Deo non detuli fructum. 

Benedico te Cor Jesu nobilissimum in illo amore, quo a 
Spiritu Sancto ex castissimo Mariae Virginis sanguine es crea¬ 
tum. Glorifico te, Cor Jesu dulcissimum in illo amore, quo a 
SS. Trinitate omnibus coelestibus bonis es decoratum. Magni¬ 
fico te, Cor Jesu mitissimum in illo amore, quo semper erga 
genus humanum arsisti. Veneror te, Cor Jesu benignissimum 
in illo amore, quo in cruce moriens disruptum fuisti. Collaudo 

te, Cor Jesu fidissimum in illo amore, quo lancea transver¬ 
berari, sanguinemque et aquam distillare voluisti. 

Te igitur, o superdignissima Trinitas, per illud superbe- 
nedictum Cor laudo, glorifico et benedico, quod potueris, sci¬ 
veris atque volueris huic nobilissimo Cordi tam multiplicia 
dona gratiarumque abundantiam conferre: et summo, quo pos¬ 
sum affectu et reverentia, offero tuae supremae Majestati id- 
ipsum Cor dulcissimum ac unice dignissimum in ea dignitate, 
qua plenum est divina gratitudine ac omnimodae beatitudinis 
perfectione superexcellens in perpetuum: orans, ut per illud 
idipsum supplere ac perfecte restaurare digneris, quidquid mali 
commisi et in omni bono neglexi. Arnen. 

Oblatio sui ante imaginem SS. Cordis Jesu facienda. 

0 mi Jesu amantissime, ego N. N., ut gratitudinem tibi 
exhibeam nec non infidelitates meas resarciam, tibi cor meum 
dono, et ex integro me tibi dedico et consecro, atque te auxi- 
liante mihi propono, non amplius peccare. 

Indulg. 100 dier. semel in die. Pius VII. 1807. 

Piae aspirationes ad SS. Cor Jesu. 

« Oh ! quam bonum et quam jucundum habitare in Corde 
hoc! Quis illud Cor tam vulneratum non diligat? Quis tam 
amans non redamet»? (S. Bernardus serm. 3 de Pass.) 

Cor Jesu, cor novum crea in me, et spiritum rectum in¬ 
nova in visceribus meis ! 

Cor Jesu amabilissimum! quis separabit cor meum ab 
amore tui ? tu scis, quia amo Te ! 

Cor Jesu mitissimum, humillimum, patientissimum, dirige 
cor meum secundum te! 

Cor Jesu, flagrans amore mei, inflamma cor meum amore 

tui! 

Hymnus in honorem SS. Cordis Jesu . 

Corde Jesu, Sion, gaude; 
Concinenti prome laude 
Grati cordis munera. 

Cor plasmatum statu viae 
In visceribus Mariae 
Puro crevit sanguine. 

Quid divino inferret cordi 
Nulli obnoxia Mater sordi 
Virgo purior Angelis? 

Tota pulchra, tota pura 
In eo Matris est natura, 

Et sui amoris indoles : 

Cor totius placiditatis, 

Cor totius humilitatis 
Eadix novae originis; 

Verbo unitum pacis flumen 
Misit terris, misit lumen 
Inundantis gloriae. 

Sancti Spiritus suaviatum 
Oris osculo, adoratum 
Angelorum millibus. 

Sese aperuit a cruenta 
Lancea fossum, et portenta 
Suae salutis protulit. 

Nata Ecclesia, fons manavit 
Aquae et sanguinis, quo lavit 
Universa crimina. 

Quantum poenae fuit exhaustum! 
Quam perfectum holocaustum 
De se Christus edidit! 

Tensis brachiis Cruce pendens, 
Ictu patens Cor ostendens, 

In angore mortuus! 


P. Gaudentius. Vol. II. 


17 

Quis ex sinu suo repellet 
Quis ex Corde nunc divellet 
Suo redemptos sanguine ? 

Salus, Jesu, Te adorantium, 

Pietas, Jesu, Te invocantium, 

Spes, o Jesu, pauperum. 

Da tuum latus amplexari, 

Da tuum vulnus osculari 
In dolore spiritus! 

Da Tu nobis poenitendi, 

Da fideliter serviendi, 

Da patiendi gratiam. 

Cor apertum nostro amori 
ISTos recipias, fac nos mori 
In tuo sacro vulnere. 

Novissimae Litaniae de Sacro Corde Jesu : 

E/yrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, 

Pili Redemptor mundi Deus, 

Spiritus Sancte Deus, 

Sancta Trinitas, unus Deus, 

Cor Jesu, Pilii Patris aeterni, 


miserere nobis. 
» 

» 

» 

» 


1 Prohibitis omnibus aliis in ecclesiis publice recitari consuetis Lita¬ 
niis de Sacratissimo Corde Jesu, S. Rit. Congregatio (27. Junii 1898) pro¬ 
bavit et publicavit praesentes has 33 invocationibus constantes « Litanias 
de Sacro. Corde Jesu», « easque de speciali gratia indulsit tum Dioecesi¬ 
bus Massiliensi et Augustodunensi, tum universo Ordini Visitationis B. M. 
V., ut in ecclesiis et oratoriis publice recitari ac decantari queant. Con¬ 
trariis non obstantibus quibuscunque » . (Conf. « Ephemerides Liturgicae » , 
Ann. XII. Septemb. 1898. pag. 553-556). 

Cor Jesu, in sinu Virginis Matris a Spiritu San¬ 
cto formatura, miserere nobis. 

Cor Jesu, Verbo Dei substantialiter unitum, » 

Cor Jesu, Majestatis infinitae, » 

Cor Jesu, Templum Dei sanctum, » 

Cor Jesu, Tabernaculum Altissimi, » 

Cor Jesu, Domus Dei et porta coeli, » 

Cor Jesu, fornax ardens charitatis, » 

Cor Jesu, justitiae et amoris receptaculum, » 

Cor Jesu, bonitate et amore plenum, » 

Cor Jesu, virtutum omnium ab} r ssus, » 

Cor Jesu, omni laude dignissimum, » 

Cor Jesu, rex et centrum omnium cordium, » 

Cor Jesu, in quo sunt omnes thesauri sapientiae 

et scientiae, » 

Cor Jesu, in quo habitat omnis plenitudo divi¬ 
nitatis, » 

Cor Jesu, in quo Pater sibi bene complacuit, » 

Cor Jesu, de cujus plenitudine omnes nos ac¬ 
cepimus, » 

Cor Jesu, desiderium collium aeternorum, » 

Cor Jesu, patiens et multae misericordiae, » 

Cor Jesu, dives in omnes qui invocant Te, » 

Cor Jesu, fons vitae et sanctitatis, » 

Cor Jesu, propitiatio pro peccatis nostris, » 

Cor Jesu, saturatum opprobriis, » 

Cor Jesu, attritum propter scelera nostra, » 

Cor Jesu, usque ad mortem obediens factum, » 

Cor Jesu, lancea perforatum, » 

Cor Jesu, fons totius consolationis, » 

Cor Jesu, vita et resurrectio nostra, » 

Cor Jesu, pax et reconciliatio nostra, » 

Cor Jesu, victima peccatorum, » 

Cor Jesu, salus. in Te sperantium, » 

Cor Jesu, spes in Te morientium, » 

Cor Jesu, deliciae Sanctorum omnium, miserere nobis. 

Agnus Dei, qui tollis peccata mundi, parce nobis, Domine. 

Agnus Dei, qui tollis peccata mundi, exaudi nos, Domine. 

Agnus Dei, qui tollis peccata mundi, miserere nobis. 

Jesu mitis et humilis Corde. $. Fac cor nostrum se¬ 

cundum Cor tuum. 

Oremus. 

Omnipotens sempiterne Deus, respice in Cor dilectissimi 
Filii tui, et in laudes et satisfactiones, quas in nomine pecca¬ 
torum tibi persolvit, iisque misericordiam tuam petentibus Tu 
veniam concede placatus, in nomine ejusdem Filii tui Jesu 
Christi, qui tecum vivit et regnat in unitate Spiritus Sancti 
Deus, per omnia saecula saeculorum. Arnen. 

Officium parvum sacratissimi Cordis Jesu. 

Ad Matutinum . 

Cor Jesu flagrans amore mei, inflamma cor meum amore 
tui. Arnen. 

f. Domine, labia mea aperies. Et os meum annuntia¬ 
bit laudem tuam. 

Deus in adjutorium meum intende, Domine ad ad¬ 
juvandum me festina. Gloria Patri etc. 

Hymnus. 

Coelestis aulae gloria, 

Qui sede lapsus aetheris, 

Coeli triumphos deseris, 

Ut nostra fias hostia. 

Jesu voluptas cordium, 

Cor ure sacris ignibus, 

Dignis ut ornem laudibus 
Cordis tui praeconium. 

Jesu Patris cor unicum, 

Puris amicum mentibus, 

Puris amandum cordibus, 

In corde regnes omnium. 

Ant 0 sacrum Cor Jesu, Patris voluntati obsequentissi- 
mum! inclina ad te corda nostra, ut quae placita sunt ei, fa¬ 
ciamus semper. 

fi. Paratum cor meum Deus cordis mei, ut faciam volun¬ 
tatem tuam. $. Deus meus volui et legem tuam in medio cor¬ 
dis mei. 

Oremus. 

Eespice, quaesumus, misericordissime Deus, in Cor dile¬ 
ctissimi Pilii tui, in quo tibi bene complacuisti, ejusque SS. 
Cordis moeroribus, quos nostri causa pertulit, et dignis satis¬ 
factionibus, quas pro nobis tibi persolvit, placatus, concede 
corde contrito petentibus nostrorum nobis veniam peccatorum: 
et tanto Christi amore cor nostrum accende, ut ipsius divini 
Cordis affectibus toti incensi, secundum Cor tuum inveniri me¬ 
reamur. Per eundem Dominum etc. 

Ad Primam . 

fi . Cor Jesu flagrans amore mei. Inflamma cor meum 
amore tui. 

fi. Deus in adjutorium meum etc. Gloria Patri etc. 

Hymnus. 

0 Cor amoris victima, 

Coeli perenne gaudium, 

Mortalium solatium, 

Mortalium spes ultima. 

Tu Trinitatis gloria, 

Jungit tibi se Filius, 

In te quiescit Spiritus, 

In te Patris sunt gaudia. 

Jesu Patris Cor unicum, 

Puris amicum mentibus, 

Puris amandum cordibus, 

In corde regnes omnium. 

Ant. 0 sacrum Cor Jesu, salutis nostrae sitientissimum! 
revoca nos praevaricatores ad cor, ut non moriamur in pec¬ 
catis nostris. 

f. Paratum cor meum etc. ut supra. 

Oratio. Eespice, quaesumus etc. ut supra . 

Ad Tertiam. 

f.- Cor Jesu flagrans amore mei. $. Inflamma cor meum 
amore tui. 

f. Deus in adjutorium meum etc. Gloria Patri etc. 

Hymnus. 

Te sole puro purius 
Yerbi Dei sacrarium, 

Yerbi Dei palatium, 

Templumque coelo dignius. 

Te digna sedes numine, 

Foecunda virtus Flaminis, 

Illapsa in alvum Yirginis 
Puro creavit sanguine. 

Jesu Patris Cor unicum, 

Puris amicum mentibus, 

Puris amandum cordibus, 

In corde regnes omnium. 

Ant. 0 sacrum Cor Jesu, puritatis exemplar perfectissi¬ 
mum ! fac nos esse mundo corde, ut secundum Cor tuum in¬ 
veniri mereamur. 

f. Paratum cor meum etc. 

Oratio. Respice, quaesumus etc. ut supra. 

Ad Sextam. 

f. Cor Jesu flagrans amore mei. if. Inflamma cor meum 
amore tui. 

f. Deus in adjutorium meum etc. Gloria Patri etc. 

Hymnus. 

Cor dulce! Cor amabile! 

Amore nostri saucium, 

Amore nostri languidum, 

Fac sis mihi placabile. 

Yindex reis irascitur 
Deus: sed ut te respicit, 

Placatus iras abjicit, 

Et fulmen obliviscitur. 

Jesu Patris Cor unicum, 

Puris amicum mentibus, 

Puris amandum cordibus, 

In corde regnes omnium. 

Ant.j 0 sacrum Cor Jesu, hostibus tuis mitissimum! exul- 
tet pax tua in corde nostro, ut persequentibus et calumnian- 
tibus nos remittamus de cordibus nostris. 
f. Paratum cor meum etc. 

Oratio. Eespice, quaesumus etc. ut supra. 

Aci Nonam. 

f. Cor Jesu flagrans amore mei. rL Inflamma cor meum 
amore tui. 

f. Deus in adjutorium meum etc. Gloria Patri etc. 
Hymnus . 

Grandi reclusum vulnere 
Amor dedit te pervium; 

Amor reclusit ostium, 

Hortatur et pervadere. 

Quos abluisti sanguine 
Yenis apertis omnibus, 

Hos intimis recessibus 
Semel receptos contine. 

Jesu Patris Cor unicum, 

Puris amicum mentibus, 

Puris amandum cordibus, 

In corde regnes omnium. 

Ant. 0 sacrum Cor Jesu, doloris patientissimum! da no¬ 
bis cor contritum et humiliatum, ut fructus dignos poeniten¬ 
tiae faciamus. 

f. Paratum cor meum etc. 

Oratio. Respice, quaesumus etc. ut supra. 

Ad Vesperas. 

f. Cor Jesu flagrans amore mei. R’. Inflamma cor meum 
amore tui. 

fi. Deus in adjutorium meum etc. Gloria Patri etc. 

Hymnus . 

Novo Deus mysterio • 

Carnem suam dat pabulum, 

Et sanguinem dat poculum 
Mirabili convivio. 

Quem proni adorant Angeli, 

Hic temperato numine 
Sub mystico velamine 
Fit esca vilis servuli. 

Jesu Patris Cor unicum, 

Puris amicum mentibus, 

Puris amandum cordibus, 

In corde regnes omnium. 

Ant. 0 sacrum Cor Jesu, paupertatis amantissimum! pone 
nos ut signaculum super te, ut. in te unico thesauro nostro 
totum sit cor nostrum. 

fi. Paratum cor meum etc. 

Oratio. Kespice, quaesumus etc. ut supra. 

Ad Completorium. 

fi. Cor Jesu flagrans amore mei. Inflamma cor meum 
amore tui. 

fi. Deus in adjutorium meum etc. Gloria Patri etc. 

Hymnus. 

Cor Matris ad Cor Filii 
Amoris ardens impetu, 

Indesinente anhelitu 
Suspirat, oblitum sui. 

Utrumque amoris vinculum 
Conjungit arctis nexibus, 

Hoc ardet hujus ignibus, 

Ignemque reddit aemulum. 

Jesu Patris Cor unicum, 

Puris amicum mentibus, 

Puris amandum cordibus, 

In corde regnes omnium. 

Ant . 0 sacrum Cor Jesu, amantibus te beneficentissimum! 
deficiat in te caro nostra et cor nostrum, ut sis Deus cordis 
nostri et pars nostra Deus in aeternum! 

f. Paratum cor meum etc. 

Oratio. Eespice, quaesumus etc. ut supra. 

Cultus Dei Spiritus Sancti. 

Oratio ad Spiritum Sanctum. 

0 Creator Spiritus Sancte, adesto propitius Ecclesiae ca¬ 
tholicae universae, eam que contfra inimicorum incursus tua su¬ 
perna virtute robora et confirma: tua charitate et gratia spi¬ 
ritum famulorum tuorum, quos unxisti, renova, ut in te cla¬ 
rificent Patrem Filiumque ejus unigenitum Jesum Christum 
Dominum nostrum. Amen. 

Indulg, 300 dier. semel in die. Leo XIII. 1889. 

j Hymnus: « Veni Creator ». 

Veni, Creator Spiritus, 

Mentes tuorum visita, 

Imple superna gratia, 

Quae tu creasti pectora. 

Qui diceris Paraclitus, 

Altissimi donum Dei, 

Fons vivus, ignis, charitas, 

Et spiritalis unctio. 

Tu septiformis munere, 

Digitus Paternae dexterae, 

Tu rite promissum Patris, 

Sermone ditans guttura. 

Accende lumen sensibus, 

Infunde amorem cordibus, 

Infirma nostri corporis 
Virtute firmans perpeti. 

Hostem repellas longius 
Pacemque dones protinus, 

Ductore sic te praevio 
Vitemus omne noxium. 

Per te sciamus da Patrem, 

Noscamus atque Filium, 

Teque utriusque Spiritum 
Credamus omni tempore. 

Deo Patri sit gloria, 

Ejusque soli Filio 

Cum Spiritu Paraclito 

In saeculorum 1 saecula. Arnen. 

Indulg. 100 dier. tot. quot. Pius VI. 1796. 

f. Emitte Spiritum tuum et creabuntur. Ijl. Et renova¬ 
bis faciem terrae. 

Oremus. 

Deus, qui corda fidelium Sancti Spiritus illustratione do¬ 
cuisti, da nobis in eodem Spiritu recta sapere et de ejus sem- 
per consolatione gaudere. Per Christum Dominum nostrum. 
Arnen. 


Sequentia: « Veni Sancte Spiritus ». 


Veni, Sancte Spiritus, 
Et emitte coelitus 
Lucis tuae radium. 

Veni Pater pauperum, 
Veni dator munerum, 
Veni lumen cordium. 

Consolator optime; 
Dulcis hospes animae, 
Dulce refrigerium. 

In labore requies, 

Iri aestu temperies, 

In fletu solatium. 


0 lux beatissima, 

Eeple cordis intima 
Tuorum fidelium. 

Sine tuo Numine 
Nihil est in homine, 

Nihil est innoxium. 

Lava, quod est sordidum, 
Eiga, quod est aridum, 
Sana, quod est saucium. 

Flecte, quod est rigidum, 
Fove, quod est frigidum, 
Eege, quod est devium. 

Da tuis fidelibus Da virtutis meritum, 

In te confidentibus Da salutis exitum, 

Sacrum septenarium. Da perenne gaudium. Arnen. 

Indulg. 100 dier. tot. quot. Pius VI. 1796. 


Litaniae de Spiritu Sancto. 


Kyrie eleison. 

Christe eleison. 

Kyrie eleison. 

Spiritus Sancte, audi nos. 
Spiritus Paraclite, exaudi nos. 
Pater de coelis Deus, 

Fili Redemptor mundi Deus, 
Spiritus Sancte Deus, 

Sancta Trinitas unus Deus, 
Spiritus veritatis, 

Spiritus sapientiae, 

Spiritus intellectus, 

Spiritus fortitudinis, 

Spiritus pietatis, 

Spiritus recti consilii, 

Spiritus scientiae, 

Spiritus sancti timoris, 
Spiritus charitatis, 

Spiritus gaudii, 

Spiritus pacis, 

Spiritus patientiae, 

Spiritus benignitatis, 

Spiritus bonitatis, 

Spiritus longanimitatis, 

Spiritus mansuetudinis, 

Spiritus fidei et spei, 

Spiritus modestiae, 

Spiritus conscientiae, 

Spiritus castitatis, 


miserere nobis. 
» 

» 

» 

» 

» 


» 

» 


» 

» 

» 


» 

» 


» 


» 

» 

» 

» 

Spiritus humilitatis, 

Spiritus prudentiae, 

Spiritus vitae et salutis, 

Spiritus virtutum, 

Spiritus multiformis gratiae, 

Spiritus adoptionis filiorum Dei, 

Purificator animarum nostrarum, 

Ecclesiae Catholicae sanctificator et rector, 
Scrutans corda et renes Deus, 

Coelestium donorum distributor, 

Director cogitationum et intentionum cordis, 
Securum in omni adversitate praesidium, 
Dulcedo in tuo servitio incipientium, 

Virtus in te proficientium, 

Corona perfectorum, 

Gaudium Angelorum, 

Illuminatio Patriarcharum, 

Os et sapientia Apostolorum, 

Victoria Martyrum, 

Scientia Confessorum, 

Puritas Virginum, 

Unctio Sanctorum omnium, 

Propitius esto, parce nobis Sancte Spiritus. 
Propitius esto, exaudi nos Sancte Spiritus. 
Ab omni malo, libera 

Ab omni peccato, 

Ab omnibus tentationibus et insidiis diaboli, 
Ab omni praesumptione et desperatione, 

Ab impugnatione veritatis agnitae, 

Ab omni invidentia fraternae gratiae, 

Ab omni obstinatione et impoenitentia, 

Ab omni negligentia et torpore animi, 

Ab omni immunditia mentis et corporis, 

Ab haeresibus et erroribus universis, 

Ab omni malo spiritu, 

A mala aeterna morte, libera nos S. Spiritus. 

Per aeternam ex Patre Filioque processio¬ 
nem tuam, » 

Per miraculosam conceptionem Filii Dei, » 

Per descensionem tuam super Christum ba- 

ptizatum, » 

Per sanctam apparitionem tuam in Transfi¬ 
guratione Domini, » 

Per adventum tuum super discipulos Christi, » 

In die Judicii, » 

Peccatores, te rogamus, audi nos. 

Ut nobis parcas, te rogamus, audi nos. 


Ut omnia Ecclesiae membra vivificare et sanctificare digneris, 
te rogamus, audi nos. 

Ut gratia tua sancta et efficaci nos ubique praevenire, comi¬ 
tari et subsequi digneris, te rogamus, audi nos. 

Ut verae pietatis, devotionis et orationis donum nobis dare 
digneris, te rogamus, audi nos. 

Ut omnes cogitationes, verba et opera nostra ad te dirigere 
et sanctificare digneris, te rogamus, audi nos. 

Ut verae humilitatis omniumque virtutum praesidia nobis dare 
digneris, te rogamus, audi nos. 

Ut sanctae paupertatis studium in nobis augere digneris, te 
rogamus, audi nos. 

Ut donum mansuetae patientiae in nobis plantare digneris, te 
rogamus, audi nos. 

Ut gratiam lacrymarum nobis dare digneris, te rogamus, audi nos. 

Ut ad veram justitiam nos continuo aspirare digneris, te ro¬ 
gamus, audi nos. 

Ut sinceros misericordiae charitatisque affectus nobis inspirare 
digneris, te rogamus, audi nos. 

Ut spiritum novum et cor mundum in nobis creare digneris, 
te rogamus, audi nos. 

Ut ad tolerandas propter justitiam persecutiones nos dignos 
et fortes efficias, te rogamus, audi nos. 

Ut nos in gratia tua confirmare digneris, te rogamus, audi nos. 
Ut nos in numerum electorum tuorum recipias, te rogamus, 
audi nos. 

Ut nos exaudire digneris, te rogamus, audi nos. 

Spiritus Sancte Dei, te rogamus, audi nos. 

Agnus Dei, qui tollis peccata mundi, effunde in nos Spiritum 
Sanctum. 

Agnus Dei, qui tollis peccata mundi, emitte promissum in nos 
Patris Spiritum. 

Agnus Dei, qui tollis peccata mundi, da nobis Spiritum bo¬ 
num. 

Spiritus Sancte, audi nos, 

Spiritus Paraclite, exaudi nos. 

Kyrie eleison. Christe eleison. Kyrie eleison. Pater noster ete. 

f. Et ne nos inducas in tentationem. $. Sed libera nos 
a malo. 

f. Emitte Spiritum tuum, et creabuntur. r\ Et renova¬ 
bis faciem terrae. 

f. Cor mundum crea in me Deus. i)L Et spiritum rectum 
innova in visceribus meis. 

jb. Ne projicias mea a facie tua. Et spiritum sanctum 
tuum ne auferas a me. 

Redde mihi laetitiam salutaris tui. vi. Et spiritu prin¬ 
cipali confirma me. 

f. Spiritus Sancti gratia. vf. Illuminet sensus et corda 
nostra. 

Domine exaudi orationem meam. $. Et clamor meus 
ad te veniat. 

Oremus. 

Deus, qui corda fidelium Sancti Spiritus illustratione do¬ 
cuisti, da nobis in eodem Spiritu recta sapere, et de ejus sem- 
per consolatione gaudere. 

Omnipotens sempiterne Deus, cujus Spiritu totum corpus 
Ecclesiae sanctificatur et regitur: exaudi nos pro universis 
ordinibus supplicantes, ut gratiae tuae munere ab omnibus 






Cultus Dei Spiritus Sancti. 271 

tibi gradibus fideliter serviatur. Per eundem Dominum no¬ 
strum, qui tecum Spiritus est, nunc Deus in saecula saeculo¬ 
rum. Arnen. 

f. Benedicamus Domino. R 1 . Deo gratias. 

f. Et fidelium animae etc. 

Officium parvum de Spiritu Sancto. 

Supplicatio ad Spiritum Sanctum. 

Misericordissime, piissime ac benignissime Deus, Conso¬ 
lator et Amator noster, ignosce et condona nobis peccata no¬ 
stra. Exurat nos, inflammet nos lux tuae visitationis, ut 
ab omni peccato puri efficiamur et alieni. Imple et confirma 
nos septem donis tuis inextinguibilique gratia tu Spiritus sancte 
Deus, et hoc ipsum operare nunc in cordibus nostris, quod 
olim in vasis tuis electissimis, Christi Apostolis in die Pente¬ 
costes operari dignatus es; ut quidquid tu non es, in nobis 
pereat, et tui amor castissimus ac ferventissimus nos omnes 
inebriet, 'transformet atque in se absorbeat. Arnen. 

Ad Matutinum . 

f. Spiritus Sancti gratia illuminet sensus et corda nostra. 

Arnen. 

f. Deus in adjutorium meum intende. i)L Domine ad adju¬ 
vandum me festina. 

Gloria Patri et Eilio etc. Allelnja. vel: Laus tibi Domine, 
Kex aeternae gloriae. 

Hymnus. 

Nobis Sancti Spiritus gratia sit data, 

De qua Virgo Virginum fuit obumbrata; 

Cum per sanctum Angelum fuit salutata. 

Verbum caro factum est, Virgo foecundata. 

Antiphona. Veni.Sancte Spiritus, reple tuorum corda fide¬ 
lium et tui amoris in eis ignem accende. *f 

f. Emitte Spiritum tuum et creabuntur. Et renovabis 
faciem terrae. 

Oremus. 

Adsit nobis, quaesumus Domine, virtus Spiritus Sancti, 
quae et corda nostra clementer expurget, et ab omnibus tuea¬ 
tur adversis. Per eundem Dominum etc. 

Ad Primam. 

f. Spiritus Sancti gratia etc. ut supra. 

Hymnus. 

De Maria Virgine Christus fuit natus, 

Crucifixus, mortuus atque tumulatus. 

Resurgens discipulis fuit demonstratus, 

Et ipsis cernentibus in coelos est elevatus. 

Antiph. Veni Sancte Spiritus etc. ut supra, 
f. Emitte Spiritum tuum etc. ut supra. 

Oratio . Adsit nobis, quaesumus etc. ut supra. 

Ad Tertiam. 

f. Spiritus Sancti gratia etc. ut supra. 

Hymnus. 

Suum Sanctum Spiritum Deus delegavit, 

In die Pentecostes Apostolos confortavit, 

Et de linguis igneis ipsos inflammavit, 

Orphanos relinquere eos denegavit. 

Antiph. Veni Sancte Spiritus etc. ut supra, 
f. Emitte Spiritum tuum etc. ut supra. 

Oratio. Adsit nobis, quaesumus etc. ut supra. 

Ad Sextam. 

Spiritus Sancti gratia etc. ut supra. 

Hymnus. 

Septiformem gratiam tunc acceptaverunt, 

Quare idiomata cuncta cognoverunt; 

Ad diversa climata mundi recesserunt, 

Et fidem catholicam tunc praedicaverunt. 

Antiph. Veni Sancte Spiritus etc. ut supra. 

f. et Oratio. Adsit nobis, quaesumus etc. ut supra. 

Ad Nonam . 

f. Spiritus Sancti gratia etc. ut supra. 

Hymnus. 

Spiritus Paraclitus fuit appellatus, 

Donum Dei, charitas, fons vivificatus, 

Spiritalis unctio, ignis inflammatus, 

Septiformis gratia, charisma vocatus. 

Antiph. Yeni Sancte Spiritus etc. ut supra. 

Emitte Spiritum tuum etc. ut supra. 

Oratio. Adsit nobis, quaesumus etc. ut supra. 

Ad Vesperas. 

y. Spiritus Sancti gratia etc. ut supra. 

Hymnus. 

Dextrae Dei digitus, virtus spiritalis, 

Nos defendat, eruat ab omnibus malis, 

Ut nobis non noceat daemon infernalis. 

Protegat, et nutriat, foveat sub alis. 

Antiph. Yeni Sancte Spiritus etc. ut supra. 

f. Emitte Spiritum tuum etc. ut supra. 

Oratio. Adsit nobis, quaesumus etc. ut supra. 

Ad Completorium. 

$. Spiritus Sancti gratia etc. ut supra. 

jjif. Converte nos Deus salutaris noster. Et averte iram 
tuam a nobis. 

f. Deus in adjutorium etc. Gloria Patri etc. 

Hymnus. 

Spiritus Paraclitus nos velit juvare, 

Gressus nostros regere et illuminare: 

Ut cum Deus venerit omnes judicare, 

Nos velit ad dexteram omnes collocare. 

Antiph. Yeni Sancte Spiritus etc. ut supra. 

f. et Oratio. Adsit nobis, quaesumus etc. ut supra. 

Commendatio. 

Has horas canonicas cum devotione, 

Tibi, Sancte Spiritus, pia ratione 
Dixi, ut nos visites inspiratione, 

Et vivamus jugiter in coeli regione. Arnen. 


P. Gaudentius. Vol. II. 

Cultus Beatissimae Immaculatae Virginis Mariae. 

Hymnus pro Festo Immaculatae Conceptionis B. V. Mariae, 
Totius Ordinis Seraphici Patronae Principalissimae. 


Gaude Sion gloriosa, 
Sponsa Christi speciosa, 
Militans Ecclesia! 

Gaude! Quoniam Beatae 
Virginis Immaculatae 
Agimus solemnia. 

Ante saecula creata, 
Ambulans intemerata 
Semitas justitiae: 
Primogenita prodivit, 

Caput anguis quae contrivit, 
Causa fit laetitiae. 

Adae labis a fermento 
Omni liberam momento 
Eerum praeter ordinem, 
Matrem Verbo praeparatam, 
Sanctam semper et Beatam 
Praedicamus Virginem. 

Quae defectu non tentatur, 
Luna noctem moderatur, 
Stella maris oritur; 

Heva nobis in ruinam, 

Jesu Mater in divinam 
Opem facta dicitur, 

Quae, dum Pilius pendebat, 
« Munda sola » conferebat 
Mundo crucis praemia: 

Quam Discipulus tutandam 
Et devote venerandam 
Accipit Ecclesia; 


« Et, dum Matris pro majore 
Laude stabat et honore 
Sedes Apostolica, 

A peccato praeservatam 
Eatam habet illibatam 
Crux de cruce mystica ». 

Sic in Sion te firmatam 
Eegum Eegi perornatam, 
Sponsam sine macula 
Divo Flamini selectam, 

Totam pulchram et perfectam 
Te loquuntur saecula. 

« Pulchrae tu dilectionis 
Mater et agnitionis! 

Omnis in te gratia, 

Omnis in te spes salutis 
Vitae spes et spes virtutis, 
Omnis tecum gloria ». 

Virgo clemens, spes reorum! 
Te, medelam miserorum 
Vota poscunt supplicum; 

Hic ab hoste nos tuere, 

Salvos istic fac videre 
Te, Eegina coelitum! 

« Ecce decus Angelorum; 
Terror gravis inferorum, 
Trinitatis atria! 

Tu, quae sidus viatorum, 

Pia salus filiorum, 

Sola Vitae filia ». 

Eja, tu desiderata, 

0 Aurora ter beata! 

De qua sol exoritur; 
Unde his, qui veritatis 
Sunt et bonae voluntatis, 
Pax amica nascitur. 


Sole Mulier amicta 
Salve semper benedicta, 

Inter spinas lilium! 

Jam per ventris tui fructum, 
Mater Diva! verte luctum 
In perenne gaudium. Arnen. 


Laus in Immaculatam B. Mariae V. Conceptionem. 


Praevia Domini itineribus, 
Praevia sanctis suis operibus, 
Yirgo sancta gignitur: 
Non attacta, non polluta 
Labe nostra, sed induta 
Interiori gloria: 

Non sanata, sed servata, 
Non mundata, sed ornata 
Gratiae plenitudine: 
Pater opes dat potentiae, 
Eilius opes dat sapientiae 
Dat amoris Spiritus. 
Caro et anima innocentes 
Simul haerent se amplectente3 
Mutuo pacis osculo. 

In ea locus non est veniae, 
Tota pulchra primigeniae 
Decore justitiae. 

Mors est animae devicta: 
Surgit Yirgo benedicta, 

Luci solis aemula. 
Manet innocens natura, 

In se Christi susceptura 
Corporis mysterium. 


Deus, qui cuncta creat et regit, 
Eam elegit et praeelegit 
Eerum primogenitam: 
Posuit fines suos pacem, 

Posuit cordi amoris facem, 
Posuit prodigia. 

Indeficiens fecit lumen, 

Gloriam gentium, velut flumen, 
Contulit in gremium. 

Soli Deo noscenda datur, 

Cum immersa videatur 
Inaccesso lumine. 

0 felicis nuntia sortis, 

Lux jucunda, nostrae mortis 
Separata a tenebris; 
Sancto Spiritu creata, 

In te pax est reparata, 

Omnis pugna tollitur. 
Nulla mali in Te proclivitas; 
Tu praecincta David civitas 
Nostrae fortitudinis. 

Nova Eva, paritura 
Novum Adam, sponsatura 
Crucis in doloribus: 

Vere diceris et crederis 
Arca sacra novi foederis, 
Incorrupta permanens: 
Templum Verbo aedificatum, 
Sacrificio dedicatum 

Sacrosancti Corporis: 
Candelabri lux accensa, 
Praeparato Christo mensa, 
Ara thymiamatum: 
Hortus, ubi lilium fulget, 
Hortus, ubi rosa indulget 
Fusa Christi sanguine: 


Fons irriguus gratiarum, 

Quo dulcescit omne amarum 
Abditum in lacrymis: 

Heri et hodie et in aeternum 
Caput conteris infernum 
Maledicti daemonis. 

Nos tua gens: qui lingua et cala- 
De virgineo tuo thalamo [mo 
Tot triumphos egimus: 
Nos tui filii, Tu patrona, 
Nostri et Ordinis corona, 
Benedicta in saecula. 


Jaculatoriae ad B. V. Mariam . 


Maria Mater Dei et Mater misericordiae, ora pro nobis 
et pro defunctis. 

Indulg. 100 dier. semel in die. Leo XIII. 1883. 

0 Maria sine peccato concepta, ora pro nobis, qui ad te 
confugimus. 

Indulg. 100 dier. semel in die. Leo XIII. 1884. 

Mater Dei, Mater nostra, tu pro nobis loquere ad Cor 
Jesu, qui tuus Filius est et frater noster. 

Indulg. 100 dier. semel in die. Leo XIII. 1890. 

Invocatio Nominis Mariae . 

Indulg. 25 dier. tot. quot. Sixtus V., Clemens XIII., Bene¬ 
dictus XIII. 

In conceptione tua, Virgo Maria, immaculata fuisti. Ora 
pro nobis Patrem, cujus Filium Jesum de Spiritu Sancto con¬ 
ceptum peperisti. 

Indulg. 100 dier. tot. quot. Pius VI. 1793. 

Benedicta sit sancta et immaculata Conceptio beatissimae 
Virginis Mariae. 

Indulg. 300 dier. tot. quot. Pius VI. 1793., Leo XIII. 1878. 

Antiph. Haec est Virga, in qua nec nodus originalis, nec 
cortex actualis culpae fuit. 

In conceptione tua, Virgo, immaculata fuisti. 1)’. Ora 
pro nobis Patrem, cujus Filium peperisti. 

Oremus. Deus, qui per immaculatam Virginis Conceptio¬ 
nem etc. ut infra . 

Indulg. 300 dier. tot. quot. Pius IX. 1876. 

Antiphona « Tota pulchra es » ad B . Immaculatam 
Virginem Mariam . 

Tota pulchra es, Maria. Tota pulchra es, Maria. Et ma¬ 
cula originalis non est in te. Et macula originalis non est in 
te. Tu gloria Jerusalem. Tu laetitia Israel. Tu honorificentia 
populi nostri. Tu Advocata peccatorum. 0 Maria. 0 Maria. 
Virgo prudentissima. Mater clementis sima. Ora pro nobis. In¬ 
tercede pro nobis ad Dominum Jesum Christum. 

ft. In conceptione tua, Virgo, immaculata fuisti, ff. Ora 
pro nobis Patrem, cujus Filium peperisti. 

Oremus. 

Deus, qui per immaculatam Virginis Conceptionem di¬ 
gnum Filio tuo habitaculum praeparasti: quaesumus, ut, qui 
ex morte ejusdem Filii tui praevisa eam ab omni labe prae- 
servasti, nos quoque mundos ejus intercessione ad te perve¬ 
nire concedas. Per eundem Christum Dominum nostrum. Arnen. 

Oratio: « Ave augustissima ». 

Ave augustissima Eegina pacis, sanctissima Mater Dei, 
per sacratissimum Cor Jesu Filii tui, Principis pacis, fac, ut 
quiescat ira ipsius, et regnet super nos in pace. Memorare, 
o piissima Virgo Maria, noti esse auditum a saeculo, quem¬ 
quam tua petentem suffragia esse derelictum. Ego tali anima- 

tus confidentia ad te venio. Noli, Mater Verbi, verba mea de¬ 
spicere, sed audi propitia et exaudi, o clemens, o dulcis Yirgo 
Maria. 

Indulg. 800 dier. tot. quot. Pius IX. 1846. 

Oratio ad obtinendam bonam mortem . 

O Maria sine labe concepta, ora pro nobis, qui confugi¬ 
mus ad te. O refugium peccatorum, Mater agonizantium, noli 
nos derelinquere in hora exitus nostri, sed impetra nobis do¬ 
lorem perfectum, sinceram contritionem, remissionem peccato¬ 
rum nostrorum, sanctissimi Viatici dignam receptionem, Ex¬ 
tremae Unctionis Sacramenti corroborationem, quatenus securi 
praesentari valeamus ante thronum justi, sed'et misericordis 
Judicis, Dei et Kedemptoris nostri. Amen. 

Indulg. 100 dier. semel in die. Pius IX. 1856. 

Oratio S. Aloysii Gonzagac 
ad Beatissimam Virginem Mariam . 

0 Domina mea, sancta Maria, me in tuam benedictam 
ac singularem custodiam et in sinum misericordiae tuae hodie 
et quotidie et in hora exitus mei animam meam et corpus 
meum tibi commendo; omnem spem meam et consolationem 
meam, omnes angustias et miserias meas, vitam et finem vi¬ 
tae meae tibi committo, ut per tuam sanctissimam interces¬ 
sionem et per tua merita, omnia dirigantur et disponantur 
opera secundum tuam tuique Filii voluntatem. 

Indulg. 200 dier. semel in die. Leo XIII. 1890. 

Actus consecrationis studiorum ad B. V. M. Immaculatam 
pro juvenibus studentibus . 

Sub patrocinio tuo, Mater dulcissima, et invocato Imma¬ 
culatae Conceptionis tuae mysterio, studia mea laboresque lit¬ 
terarios prosequi volo; quibus me protestor hunc maxime ob 
finem incumbere, ut melius divino honori tuoque cultui pro¬ 
pagando inserviam. Oro te igitur, Mater amantissima, sedes 

sapientiae, ut laboribus meis benigne faveas. Ego vero, quod 
justum est, pie libenter que promitto, quidquid boni mihi inde 
successerit, id me tuae apud Deum intercessioni totum acce¬ 
ptum relaturum. Arnen. 

Indulg. 100 dier. semel in die. Leo XIII. 1882. 

Hymnus Beatae Virginis Mariae 
a S. Casimiro. 


Omni die dic Mariae 
Mea laudes anima. 

Ejus festa, ejus gesta 
Cole devotissima. 

Contemplare et mirare 
Ejus celsitudinem. 

Dic felicem G-enitricem, 
Dic beatam Virginem. 

Ipsam cole, ut de mole 
Criminum te liberet. 

Hanc appella, ne procella 
Vitiorum superet. 


Haec persona nobis dona 
Contulit coelestia. 

Haec Regina nos divina 
Collustravit gratia. 

Lingua mea dic trophaea 
Virginis puerperae, 

Quae inflictum maledictum 
Miro transfert germine. 

Sine fine dic Reginae 
Mundi laudum cantica, 

Ejus bona semper sona, 
Semper illa praedica. 

Omnes mei sensus ei 
Personate gloriam, 

Frequentate tam beatae 
Virginis memoriam. Arnen. 


Devota Salutatio B. V. Mariae. 


Quot maris sunt guttae, quot stellae coeli, quot beato¬ 
rum spirituum agmina, quot arborum folia, quot humi gra¬ 
mina, quot aeris atomi, quot puncta coelorum, quot ignium 
flammulae, quot terrae arenulae, quot universi singularia, quot 
rerum possibilia, toties es intimo corde te saluto, o nobilis¬ 
sima, o gloriosissima, o dulcissima, o pulcherrima, o dignis¬ 
sima, o praeclarissima Dei Mater et coeli Regina, Domina 
mea, Virgo Maria! Saluto autem te in unione amoris et per 
Cor dilectissimi Filii tui Jesu atque omnium te amantium; 

meque tibi commendo, et in proprium filium atque (utinam 
dignum) mancipium tuum assigno. Oro etiam, ut me in tute¬ 
lam suscipias et apud Deum impetres, ut totus post Deum 
sim tuus, et tu tota mea sis Domina, gaudium meum, Adju¬ 
trix mea, Mater mea dulcissima et felicissima corona mea. 
Arnen. 

Codicum Ave Maria . 

Ave ex omnipotentia Patris; ave ex sapientia Filii; ave 
ex dulcissima bonitate Spiritus Sancti Maria illuminans coe¬ 
lum et terram. Gratia plena, Dominus tecum, unicus, Dei Pa¬ 
tris unigenitusque virginei cordis tui Filius, dulcissimus Spon¬ 
sus et amicus tuus Jesus Christus. Benedicta tu in mulieri¬ 
bus, quae repulisti Evae maledictionem et reportasti aeternam 
benedictionem. Et benedictus fructus ventris tui Jesus Chri¬ 
stus Dominus et Creator omnium, omnia benedicens et sancti¬ 
ficans, omnia ditans et vivificans. Arnen. 

Jubilus Marianus. 


Ave, Yirgo gloriosa, 
Stella sole clarior, 
Mater Dei gratiosa, 
Favo mellis dulcior; 


Tu es illa speciosa, 

Qua nulla est pulchrior; 
Rubicunda plus quam rosa, 
Lilio candidior; 


Omnis virtus te decorat, 
Seraphinis purior; 

Omnis sanctus te honorat: 
In coelo sublimior. Arnen. 


Formula eligendi B. V. Mariam in singularem Patronam, 
quotidie renovanda. 

Sancta Maria, Mater Dei et Yirgo! ego indignissimus ser¬ 
vus tuus, te hodie in Dominam, Patronam et Advocatam eligo, 
firmiterque statuo ac propono, me nunquam te derelicturum, 
nec contra te aliquid unquam dicturum, aut facturum, neque 
permissurum, ut a me vel aliis aliquid contra tuum honorem 

unquam agatur: obsecro te igitur, suscipe me in servum tuum 
perpetuum; adsis mihi in omnibus actionibus meis, maxime 
in observantia meae S. Begulae, nec me deseras in hora mor¬ 
tis meae. Arnen. 

Petitio patrocinii B. V. Mariae . 

0 Beata Virgo Maria! Quis tibi digne valeat jura gra¬ 
tiarum ac laudum praeconia rependere, quae singulari tuo as¬ 
sensu mundo succurristi perdito? Quas tibi laudes fragilitas 
humani generis persolvat, quae solo tuo commercio recupe¬ 
randi aditum invenit? Accipe itaque quascunque exiles, quas¬ 
cunque meritis tuis impares gratiarum actiones, et cum susce¬ 
peris vota, culpas nostras orando excusa. Admitte nostras pre¬ 
ces intra sacrarium exauditionis et reporta nobis antidotum 
reconciliationis. Sit per te excusabile, quod per te ingerimus, 
fiat impetrabile, quod fida mente poscimus. Accipe quod offe¬ 
rimus, redona quod rogamus, excusa quod timemus, quia tu 
es 'spes unica peccatorum. Per te speramus veniam delictorum, 
et in te, Beatissima, nostrorum est exspectatio praemiorum. 
Sancta Maria, succurre miseris, juva pusillanimes, refove fle¬ 
biles, ora pro populo, interveni pro Clero, intercede pro de¬ 
voto femineo sexu, sentiant omnes tuum juvamen, quicunque 
celebrant tuam sanctam commemorationem. Assiste parata vo¬ 
tis poscentium et reporta nobis optatum effectum. Sint tibi 
studia assidua orare pro populo Dei, quae meruisti, Benedi¬ 
cta, Redemptorem ferre mundi, qui vivit et regnat in saecula 
saeculorum. Arnen. 

Indulg. 50 dier. tot. quot. Pius IX. 19. Maji 1854. 

Hymnus Marianus. 

Te Matrem Dei laudamus, te Mariam Virginem profitemur. 
Te aeterni Patris Sponsam omnis terra veneratur. 

Tibi omnes Angeli et Archangeli, tibi omnes Principatus hu¬ 
militer serviunt. 

Tibi omnes Potestates et supernae Virtutes coeli coelorum, 
universae Dominationes obediunt. 

Tibi omnes Throni, tibi Cherubim et Seraphim exultantes as¬ 
sistunt. 

Tibi omnes Angelicae creaturae ineffabili voce proclamant: 
Sancta, sancta, sancta Maria, Dei Genitrix et Virgo. 

Pleni sunt coeli et terra Majestatis gloriae Fructus ventris tui. 
Te gloriosus Apostolorum chorus sui Creatoris Matrem col¬ 
laudat. 

Te Martyrum coetus candidatus Christi Genitricem glorificat. 
Te gloriosus Confessorum exercitus Trinitatis templum appellat. 
Te amabilis chorus Virginum suae Virginitatis exemplum prae¬ 
dicat. 

Te tota coelestis curia coelorum Reginam honorat. 

Te per universum orbem Ecclesia sancta invocando concelebrat. 
Matrem divinae Majestatis, 

Venerandam te veram Regis coelestis puerperam, 

Sanctam quoque, dulcem, et piam. 

Tu Angelorum Domina. 

Tu paradisi janua. 

Tu scala regni coelestis. 

Tu Regis gloriae thalamus. 

Tu arca pietatis gratiae. 

Tu vena misericordiae. 

Tu refugium peccatoris. 

Tu es Mater Salvatoris. 

Tu ad liberandum exulem hominem Filium Dei suscepisti in 
uterum. 

Per te expugnato hoste antiquo sunt aperta Fidelibus regna 
coelorum. 

Tu cum Filio tuo sedes ad dexteram Patris. 

Tu ipsum pro nobis roga, Virgo Maria, quem ad nos judican¬ 
dum credimus esse venturum. 

Te ergo poscimus, nobis famulis tuis subveni, qui pretioso San¬ 
guine Filii tui sumus redempti. 

Aeterna fac, Yirgo sacrata, cum servis tuis in gloria praemiari. 
Salvum fac populum tuum, Domina, ut simus participes hae- 
reditatis tuae. 

Et rege nos et extolle nos usque in aeternum. 

Per singulos dies, o pia, te salutamus. 

Et laudare te cupimus in aeternum, devota mente et voce. 
Dignare, dulcis Maria, nunc et semper nos sine delicto con¬ 
servare. 

Miserere nobis, pia, miserere nobis. 

Fiat misericordia tua magna nobiscum, quia in te, dulcis Ma¬ 
ria, confidimus. 

In te, clementissima Domina, speramus, defende nos in ae¬ 
ternum. 

Te decet laus, te decet imperium, tibi virtus et gloria in sae¬ 
cula saeculorum. Arnen. 

Canticum JB. Mariae Virginis . 

Magnificat anima mea Dominum. 

Et exultavit spiritus meus, in Deo salutari meo. 

Quia respexit humilitatem ancillae suae: ecce enim ex 
hoc beatam me dicent omnes generationes. 

Quia fecit mihi magna, qui potens est, et sanctum no¬ 
men ejus. 

Et misericordia ejus a progenie in progenies, timentibus 

eum. 

Fecit potentiam in brachio suo: dispersit superbos mente 
cordis sui. 

Deposuit potentes de sede, et exaltavit humiles. 
Esurientes implevit bonis, et divites dimisit inanes. 
Suscepit Israel puerum suum, recordatus misericordiae 

suae. 

Sicut locutus est ad patres nostros, Abraham et semini 
ejus in saecula. 

Gloria Patri etc. Sicut erat in principio etc. 

Indulg. 100 dier. semel in die. Leo XIII. 1879. 

Litaniae de titulis B. Y. Mariae, 

ex Sacra Scriptura desumptis. 

Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Kedemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei genitrix, » 

Sancta Virgo virginum, » 

Mater viventium, » 

Mater pulchrae dilectionis, » 

Mater sanctae spei, » 

Paradisus voluptatis, » 

Lignum vitae, » 

Domus Sapientiae, » 

Porta coeli, » 

Desiderium collium aeternorum, » 

Civitas refugii, » 

Urbs fortitudinis, » 

Vena vitae, » 

Clypeus omnibus in te sperantibus, » 

Gloria Jerusalem, » 

Sanctuarium Dei, » 

Tabernaculum Dei cum hominibus, » 

Propitiatorium Altissimi, » 

Altare thymiamatis, » 

Scala Jacob, » 

Arca Testamenti, » 

Speculum sine macula, » 

Virga Moysis, ora pro nobis. 

Virga Jesse, » 

Lilium inter spinas, » 

Eubus ardens incombustus, » 

Vellus Gedeonis, » 

Thronus Salomonis, » 

Turris eburnea, » 

Pavus distillans, » 

Hortus conclusus, » 

Fons signatus, » 

Puteus aquarum viventium, » 

Navis institoris de longe portans panem, » 

Mulier amicta sole, » 

Stella matutina, » 

Aurora consurgens, » 

Pulchra ut luna, » 

Electa ut sol, » 

Castrorum acies ordinata, » 

Solium gloriae Dei, » 

A cunctis periculis, libera nos Domina. 

Per immaculatam Conceptionem tuam, » 

Per sanctam Nativitatem tuam, » 

Per venerabilem Praesentationem tuam, » 

Per admirabilem Annuntiationem tuam, » 

Per mundissimam Purificationem tuam, » 

Per gloriosam Assumptionem tuam, » 

Peccatores, te rogamus, audi nos. 

Ut veram poenitentiam nobis impetrare digneris, te rogamus, 
atfdi nos. 

Ut Ecclesiae Sanctae cunctoque populo christiano pacem et ve¬ 
ram concordiam impetrare digneris, te rogamus, audi nos. 
Ut Imperatori nostro (N.) de hostibus victoriam impetrare 
digneris, te rogamus, audi nos. 

Ut famulos tuos ad te confugientes protegere et conservare 
digneris, te rogamus, audi nos. 

Ut fidei, spei et cliaritatis augmentum nobis impetrare digne¬ 
ris, te rogamus, audi nos. 

Ut mentis et corporis integram puritatem nobis impetrare di¬ 
gneris, te rogamus, audi nos. 

Ut verae humilitatis omniumque virtutum praesidia nobis im¬ 
petrare digneris, te rogamus, audi nos. 

Ut omnibus fidelibus defunctis requiem aeternam impetrare 
digneris, te rogamus, audi nos. 

Mater Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie eleison. Christe eleison. Hyrie eleison. Pater noster. 

y. Et ne nos inducas in tentationem. g!. Sed libera nos 
a malo. 

Antiph. Haec est Virga, in qua nec nodus originalis, nec 
cortex actualis culpae fuit. 

y. In Conceptione tua Virgo immaculata fuisti, ii. Ora 
pro nobis Patrem, cujus Filium peperisti. 

y. Domine exaudi orationem meam. pl. Et clamor meus 
ad te veniat. 

Oratio, 

Deus, qui per immaculatam Virginis Conceptionem di¬ 
gnum Filio tuo habitaculum praeparasti: quaesumus, ut qui 
ex morte ejusdem Filii tui praevisa eam ab omni labe prae- 
servasti, nos quoque mundos ejus intercessione ad te pervenire 
concedas. 

Concede nos famulos tuos, quaesumus Domine Deus, per¬ 
petua mentis et corporis sanitate gaudere, et gloriosa Beatae 
Mariae Virginis intercessione a praesenti liberari tristitia, et 
aeterna perfrui laetitia. 

0 gloriosa Virgo Maria, Eegina coelorum, Advocata mise¬ 
rorum, ego miser peccator agnoscens tuam summam post Deum 

Majestatem et misericordiam, eligo te in Patronam singula¬ 
rem, et propono, me nunquam te derelicturum, neque permis¬ 
surum, ut aliquid unquam contra tuum honorem agatur. Ac¬ 
cipe me in servum perpetuum, neque me deseras in hora mor¬ 
tis meae. Per Jesum Christum Filium tuum Dominum nostrum, 
qui vivit et regnat in saecula saeculorum. Arnen. 

Cor dulcissimum Mariae, sis salus mea ! 

Indulg. 300 dier. tot. quot. Pius IX. 1852. 

Oratio pro conversione peccatorum . 

0 clementissima Maria, refugium peccatorum, obsecro te 
per dolores Cordis tui compassione pleni, et per mortem di¬ 
lecti Filii tui Jesu: impetra omnibus peccatoribus mundi, iis 
praesertim, qui scandalis et pravis doctrinis alios in pecca¬ 
tum adducunt, gratiam, ut sincere convertantur. Arnen. 

Cor Mariae compatiens, succurre peccatoribus. Cor Jesu, 
Cor summi Sacerdotis, da milii cor sacerdotale, quod tui in¬ 
flammatum amore totum se offerat et consumat pro salute 
miserorum peccatorum. Cor Mariae, Cordis Jesu amantissimum, 
da mihi hujus Cordis amorem vehementissimum. Sancte Joseph, 
da mihi tuum erga Jesum et Mariam amorem. 

Laus Cordi Jesu et Mariae. Cognitum, laudatum, bene¬ 
dictum, amatum, obsequio honoratum et glorificatum semper 
et ubique sit divinissimum Cor Jesu et purissimum Cor Mariae. 

Oratio « Memorare » S. Bernarcli. 

Memorare, o piissima Yirgo Maria, non esse auditum a 
saeculo, quem quam ad tua currentem praesidia, tua imploran¬ 
tem auxilia, tua petentem suffragia, esse derelictum. Ego tali 
animatus confidentia, ad te, Yirgo Yirginum, Mater, curro, 
ad te venio, coram te gemens peccator assisto; noli, Mater 
Yerbi, verba mea despicere, sed audi propitia et exaudi. Arnen. 

Indulg. 300 dier. tot. quot, et pro quotidiana recitatione 
semel in mense indulg. plen. Pius IX. 25. Jul. 1846. 

Antiphonae et Oratio contra luem contagiosam et pestem. 

Ex Chron. Ord. Seraphiei Fratrum Minorum, conscriptis 
per Emum Franciscum Gonzaga, ejusdem Ordinis Generalem. 
Parte III. de Provincia Portugal. Monast. VIII. 

Stella coeli exstirpavit, 

Quae lactavit Dominum, 

Mortis pestem, quam plantavit 
Primus parens hominum. 

Ipsa stella nunc dignetur 
Sidera compescere, 

Quorum bella plebem caedunt 
Dire* mortis ulcere. 

0 piissima stella maris, 

A peste succurre nobis. 

Audi nos, Domina; 

Nam Filius tuus nihil negans 
Te honorat. 

Salva nos, Jesu ! 

Pro quibus Virgo Mater te orat. 

f. Ora pro nobis, sancta Dei Genitrix, etc. 

Oremus. 

Deus misericordiae, Deus pietatis, Deus indulgentiae, qui 
misertus es super afflictionem populi tui, et dixisti Angelo per- 
cutienti populum tuum: Contine manum tuam; ob amorem il¬ 
lius Stellae gloriosae, cujus ubera pretiosa contra venenum 
nostrorum delictorum quam dulciter suxisti, praesta auxilium 
gratiae tuae, ut ab omni peste et improvisa morte secure li¬ 
beremur, et a totius perditionis incursu misericorditer salve¬ 
mur. Per te, Jesu Christe, Eex gloriae. Qui vivis et regnas 
in saecula saeculorum. Arnen. 

Antiphona de Beata Maria Virgine. 

Haec est praeclarum vas Paracliti Spiritus Sancti; haec 
est gloriosa civitas Dei; haec est mulier virtutis, quae con- 

trivit caput serpentis; haec est sole speciosior, luna pulchrior, 
aurora rutilantior, stellis praeclarior. Hanc peccatores devote 
adeamus, rea pectora tundamus dicentes: Sancta, sancta, san¬ 
cta Maria, clemens et pia, Domina nostra, nos a peste et su¬ 
bitanea morte et ab omni tribulatione, sanctis tuis precibus 
liberatos fac consortes coelestis gloriae. Arnen. 

f. In omni tribulatione et angustia nostra, itf. Succurre 
nobis, piissima Virgo Maria. 

Oremus. 

Concede, quaesumus omnipotens Deus, ut, qui protectio¬ 
nis tuae gratiam quaerimus, intercedente beata et gloriosa 
semper Virgine Dei Genitrice Maria, a peste inquinaria et 
epidemia, a subitanea et improvisa morte et ab omnibus tri¬ 
bulationibus periculisque liberati secura tibi mente serviamus. 
Per Christum Dominum nostrum. Arnen. 

Invitatio B. Mariae V. ad sui obitum. 

Sacratissima Virgo Maria, in illo amore et fidelitate, 
qua Pilius tuus in Cruce pendens te beato Joanni commen¬ 
davit, commendo tibi animam et corpus meum, cogitationes, 
verba et opera mea, vitam et mortem meam, maxime autem 
illud extremum vitae meae momentum, a quo pendet aeterni¬ 
tas. Et sicut tu ad beatum tuum transitum Filium tuum in¬ 
vitasti, ita et ego ad transitum meum te invito, rogans per 
amorem illum, quo Filio tuo morienti astitisti, perque amaras 
lacrymas, quas fudisti, quando eum inclinato capite amaris¬ 
sime exspirantem vidisti, ut et mihi materna benignitate tua 
assistere et nequaquam emanere velis. Ne deneges mihi, o 
Mater benignissima, petitionem hanc meam, quam a te devo¬ 
tissimo corde deposco, quia, si sine te moriar, non immerito 
vereor, ne aeternaliter peream. Quomodo enim ego paupercu¬ 
lus et fragilis nimis in tam multiplicibus gravissimisque ho¬ 
stium insultibus subsistam, nisi mihi adfueris? Quomodo in 
districtissimo illo judicio divino comparebo, nisi te mihi Co¬ 
mitem et Advocatam exhibueris? Quomodo de peccatis meis 

P. Gaudentius. Yol. II. 

innumeris et omnem enormitatem superantibus rationem red¬ 
dam, nisi tu illa apud Filium tuum excuses eorumque mihi 
veniam impetres? Inclina igitur aurem tuam precibus meis, o 
Beatissima, et ob amorem dilectissimi Filii tui in extremis meis 
mihi assiste, ut sub tua protectione gravissimis illis periculis 
erutus ad coelestia gaudia tecum pervenire valeam. Arnen. 

Tria Ave B . Mechtildis pro felici fine vitae. 

Ave Maria etc. usque ad illa verba: Sancta Maria Ma¬ 
ter Dei: Sicut Deus Pater secundum magnificentiam omnipo¬ 
tentiae suae te super omnes creaturas exaltavit atque poten- 
tissimam effecit: ita mihi, quaeso, adsis in hora mortis meae 
tua benedictione expellendo a me omnem contrariam potesta¬ 
tem. Ora pro nobis peccatoribus nunc et in hora mortis no¬ 
strae. Arnen. 

Ave Maria etc. Sancta Maria Mater Dei: Sicut Filius 
Dei secundum excellentiam inscrutabilis sapientiae suae tanta 
te cognitione et claritate replevit, quod prae omnibus Sanctis 
majorem Sanctissimae Trinitatis cognitionem habeas, ita in 
hora mortis meae animam, meam cognitione fidei sic illustrari 
facias, ne ullo errore vel ignorantia pervertatur. Ora pro no¬ 
bis peccatoribus nunc et in hora mortis nostrae. Arnen. 

Ave Maria etc. Sancta Maria Mater Dei: Sicut Spiritus 
S. dulcedinem amoris sui ita plene tibi infudit, quod post 
Deum dulcissima et benignissima sis, ita in hora mortis dul¬ 
cedinem amoris divini mihi infundi impetres, ut mihi omnis 
amaritudo reddatur suavissima. Ora pro nobis peccatoribus 
nunc et in hora mortis nostrae. Arnen. 

Bosarium Seraphicum . 

Omnes Fratres et Sorores trium Ord. S. P. N. Francisci 
recitantes Rosarium sic dictum Franciscanum lucrantur Jndulg. 
Plen. — Componitur ex 70 Ave Maria et 7 singulis Decadibus 
insertis Paler noster , quibus in fine 1 Pater et Ave pro SS. Pon¬ 
tifice additur. Per singulas vero Decades unum 7 gaudiorum 

Immaculatae Patronae nostrae pie consideratur, quem in finem 
in Salutatione Angelica post Jesus ad singulas Decades sequen¬ 
tia addi solent: 

1. Quem, Virgo Immaculata, cum gaudio de Spiritu San¬ 
cto concepisti. 

2. Quem, Virgo Immaculata, cum gaudio ad Elisabeth por¬ 
tasti. 

3. Quem, Virgo Immaculata, cum gaudio peperisti. 

4. Quem, Virgo Immaculata, cum gaudio tribus Magis ado¬ 
randum exhibuisti. 

5. Quem, Virgo Immaculata, cum gaudio in Templo inve¬ 
nisti. 

6. Quem, Virgo Immaculata, cum gaudio prima a mortuis 
resuscitatum vidisti. 

7. Qui te, Virgo Immaculata, cum gaudio in coelum as¬ 
sumpsit et Reginam coeli et terrae coronavit. 

Litaniae Lauretanae. 


Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Pili Redemptor mundi Deus, miserere nobis. 
Spiritus Sancte Deus, miserere nobis. 

Sancta Trinitas unus Deus, miserere nobis. 
Sancta Maria, 

Sancta Dei Genitrix, 

Sancta Virgo virginum, 

Mater Christi, 

Mater divinae gratiae, 

Mater purissima, 

Mater castissima, 

Mater inviolata, 

Mater intemerata, 


ora pro nobis. 

Mater amabilis, 

Mater admirabilis, 

Mater Creatoris, 

Mater Salvatoris, 

Virgo prudentissiraa, 

Virgo veneranda, 

Virgo praedicanda, 

Virgo potens, 

Virgo clemens, 

Virgo fidelis, 

Speculum justitiae, 

Sedes sapientiae, 

Causa nostrae laetitiae, 

Vas spirituale, 

Vas honorabile, 

Vas insigne devotionis, 
Rosa mystica, 

Turris Davidica, 

Turris eburnea, 

Domus aurea, 

Foederis arca, 

Janua coeli, 

Stella matutina, 

Salus infirmorum, 

Refugium peccatorum, 
Consolatrix afflictorum, 
Auxilium Christianorum, 
Regina Angelorum, 

Regina Patriarcharum, 
Regina Prophetarum, 
Regina Apostolorum, 

Regina Martyrum, 

Regina Confessorum, 

Regina Virginum, 

Regina Sanctorum omnium, 

Begina sine labe originali concepta, ora pro nobis. 

Eegina sacratissimi Eosarii, » 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine, 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Indulg. 300 dier. tot. quot. Pius VII. 30. Sept. 1817. 

Sub tuum praesidium confugimus, sancta Dei Genitrix, 
nostras deprecationes ne despicias in necessitatibus nostris, 
sed a periculis cunctis libera nos semper, Virgo gloriosa et 
benedicta, Domina nostra, Mediatrix nostra, Advocata nostra, 
tuo Filio nos reconcilia, tuo Filio nos commenda, tuo Filio 
nos repraesenta. 

f. Ora pro nobis, sancta Dei Genitrix. \j. Ut digni effi¬ 
ciamur etc. 

f. Ora pro nobis, beatissime Joseph. f. Ut digni efficia¬ 
mur etc. 

Oremus. 

Gratiam tuam, quaesumus Domine, mentibus nostris in¬ 
funde; ut, qui Angelo nuntiante Christi Filii tui Incarnatio¬ 
nem cognovimus, per Passionem ejus et Crucem ad resurre¬ 
ctionis gloriam perducamur. 

Sanctissimae Genitricis tuae Sponsi, quaesumus Domine, 
meritis adjuvemur; ut, quod possibilitas nostra non obtinet, 
ejus nobis intercessione donetur. Qui vivis et regnas Deus in 
in saecula saeculorum. Arnen. 

Pius PP. VI. omnibus Christifidelibus, qui mane recitabunt 
Antiph. Salve Begina cum versiculo Dignare me etc. et versiculo 
altero Benedictus Deus in Sanctis suis 3 et vespere Sub tuum 
praesidium , cum iisdem versiculis, Indulg. 100 dier. qualibet die; 
7 annorum vero totidemque quadrag. diebus Dominicis conces¬ 
sit. Qui vere hujusmodi preces quotidie fuderint, Indulg. plen. 
acquirere possunt duabus cujusvis mensis diebus Dominicis pro 
arbitrio eligendis, et in omnibus et singulis B. V. M. festivita- 

tibus atque in festo Omnium Sanctorum, si confessi et S. Comm. 
refecti juxta Sanctitatis S. mentem per aliquod temporis spa* 
tium oraverint; nec non Indulg. plen. in artic. mort. — S. C. 
I. 5. Apr. 1786. 

Officium parvum de Immaculata Conceptione B. V. M. 

Hoc Officium, prout in hac editione legitur, congruit edi¬ 
tioni, quae a. 1838 a S. Congr. S. Off. approbata Romae prodiit. 

Ad Matutinum . 

f. Eja, mea labia, nunc annuntiate $. Laudes et prae¬ 
conia Virginis beatae. 

f. Domina, in adjutorium meum intende, JjL Me de manu 
hostium potenter defende. 

j. G-Ioria Patri etc. Alleluja; vel suo tempore: Laus 
tibi etc. 


Salve mundi Domina, 
Coelorum Regina: 

Salve Virgo virginum, 
Stella matutina. 

Salve, plena gratia, 
Clara luce divina: 

Mundi in auxilium, 
Domina, festina. 

f. Elegit eam Deus, 
suo habitare fecit eam. 

f. Domina, protege 
ad te veniat. 


Ab aeterno Dominus 
Te praeordinavit 
Matrem Unigeniti 
Verbi, quo creavit 

Terram, pontum, aethera: 

Te pulchram ornavit 
Sibi Sponsam, quae in 
Adam non peccavit. Arnen, 
et praeelegit eam. b’. In tabernaculo 

orationem meam. u’. Et clamor meus 


Oremus. 

Sancta Maria, Regina coelorum, Mater Domini nostri Jesu 
Christi, et mundi Domina, quae nullum derelinquis et nullum 
despicis; respice me, Domina, clementer oculo pietatis, et im¬ 
petra mihi apud tuum dilectum Filium cunctorum veniam pec¬ 
catorum: ut qui nunc tuam sanctam et immaculatam Conce- 


Cultus Beatissimae Immaculatae V. M. 


295 


ptionem devoto affectu recolo, aeternae in futurum beatitudi- 
nis bravium capiam, ipso, quem Yirgo peperisti, donante Do¬ 
mino nostro Jesu Christo, qui cum Patre et Spiritu Sancto 
vivit et regnat, in unitate perfecta, Deus in saecula saeculo¬ 
rum. Amen. 

jlf . Domina, protege orationem meam. $. Et clamor meus 
ad te veniat. 

f. Benedicamus Domino, f)’. Deo gratias. 

f. Fidelium animae per misericordiam Dei requiescant in 
pace. $. Amen. 

Ad Primam . 


fi. Domina, in adjutorium meum intende, ij. Me de manu 
hostium potenter defende. 

fi. Gloria Patri etc., ut supra ad Matutinum. 

Hymnus. 

Tu Mater viventium, 

Et porta es Sanctorum: 

Nova stella Jacob, 

Domina Angelorum. 

Zabulo terribilis, 

Acies castrorum: 

Porta et refugium 
Sis Christianorum. Amen. 
fi. Ipse creavit illam in Spiritu Sancto, lj'. Et effudit il¬ 
lam super omnia opera sua. 

fi. Domina, protege etc., cum Oratione etc . ut supra ad 
Matutinum. 


Salve Yirgo sapiens, 
Domus Deo dicata: 
Columna septemplici 
Mensaque exornata. 

Ab omni contagio 
Mundi praeservata, 
Ante sancta in utero 
Parentis, quam nata. 


Ad Tertiam. 


fi. Domina, in adjutorium etc., ut supra ad Primam. 
Hymnus. 

Salve Arca foederis, Yirga frondens germinis, 

Thronus Salomonis: Yellus Gedeonis; 

Arcus pulcher aetheris, Porta clausa Numinis, 

Bubus visionis ; Favusque Samsonis. 

Decebat tam nobilem 
Natam praecavere 
Ab originali 
Labe Matris Evae: 


Almam, quam elegerat 
Genitricem vere: 

Nulli prorsus sinens 
Culpae subjacere. Arnen. 


fl. Ego in altissimis habito. ijf. Et thronus meus in co¬ 
lumna nubis. 

}\ Domina, protege etc., ut supra. 

Ad Sextam . 

f. Domina, in adjutorium etc., ut supra. 

Hymnus. 


Salve Virgo puerpera, 
Templum Trinitatis: 
Angelorum gaudium, 
Cella puritatis: 

Solamen moerentium, 
Hortus voluptatis: 
Palma patientiae, 

Cedrus castitatis. 


Terra es benedicta, 

Et Sacerdotalis, 

Sancta et immunis 
Culpae originalis. 

Civitas Altissimi, 
Porta Orientalis, 

In te est omnis gratia, 
Virgo singularis. Arnen. 


Adae. 


f. Sicut lilium inter spinas. Sic amica mea inter filias 


y. Domina, protege etc., ut supra . 

Ad Nonam. 

f. Domina, in adjutorium etc. 

Hymnus. 


Salve Urbs refugii 
Turrisque munita 
David propugnaculis, 
Armisque insignita. 

In Conceptione 
Charitate ignita, 
Draconis potestas 
Est a te contrita. 


0 Mulier fortis, 

Et invicta Judith, 
Pulchra Abisag Virgo, 
Verum fovens David! 

Eachel curatorem 
Aegypti gestavit: 
Salvatorem mundi 


Maria portavit. Arnen. 
f. Tota pulchra es, amica mea. tf. Et macula originalis 
nunquam fuit in te. 

f. Domina, protege etc., ut supra. 


Cultus Beatissimae Immaculatae V. M. 

Ad Vesperas. 

fi- Domina, in adjutorium etc. 

Hymnus. 


Salve horologium, 
Quo retrogradiatur 
Sol in decem lineis, 
Yerbum incarnatur. 

Homo ut ab inferis 
Ad summa attollatur, 
Immensus ab Angelis 
Paulo minoratur. 


Solis hujus radiis 
Maria coruscat; 
Consurgens aurora 
In conceptu micat. 

Lilium inter spinas, 
Quae serpentis conterat 
Caput, pulchra ut luna 


Errantes collustrat. Arnen. 
fi. Ego feci in coelis, ut oriretur lumen indeficiens, ijf. Et 
quasi nebula texi omnem terram. 

fi. Domina protege etc., ut supra. 

Ad Completorium. 

fi. Convertat no t. Domina, tuis precibus placatus Jesus 
Christus Filius tuus. \f. Et avertat iram suam a nobis. 
fi. Domina, in adjutorium etc. 

Hymnus. 


Salve Yirgo florens, 
Mater illibata, 

Regina clementiae, 

Stellis coronata; 

Super omnes Angelos 
Pura, immaculata, 

Atque ad Regis dexteram 
Stans veste deaurata. 


Per te, Mater gratiae, 
Dulcis spes reorum, 
Fulgens stella maris, 
Portus naufragorum. 

Patens coeli janua, 
Salus infirmorum: 
Yideamus Regem 


In aula Sanctorum. Arnen. 
fi. Oleum effusum, Maria, nomen tuum. #. Servi tui di- 
lexerunt te nimis. 

fi. Domina, protege etc., omnia ut supra ad Matutinum. 
Commendatio. 

Supplices offerimus 
Tibi, Virgo pia, 

Haec laudum praeconia: 

Fac nos ut in via 

Ducas cursu prospero, 

Et in agonia 
Tu nobis assiste, 

0 dulcis Maria. Anien. 

$. Deo gratias. 

Hujus Officii recitationem admodum placere Beatissimae 
Virgini, atque utilissimam esse ad obtinendam castitatem, pio¬ 
rum usu et innumeris experientiae argumentis comprobatum 
est. Indulgentia 300 dierum toties quoties. Pius IX. 31. Mart. 
1876. 

Preces in honorem B. Mariae Virginis Dolorosae. 

Oratio ad B. Mariam Virginem Perdolentem . 

De angustiis, quas habuit, quando Christus in Cruce 
exspiravit. 

Memento obsecro, dulcissima Mater et Domina, illius ve¬ 
nerandae stationis, qua tuo tam beato Pilio adstitisti in Cruce 
pendenti, et reduc quaeso in memoriam cogitationes cordis tui 
et innocentis animae tuae angustias, quas tunc habuisti, quando 
ille Unigenitus tuus immolatus est in oculis tuis, et reco¬ 
gita, quod omnia pro peccatoribus tolerare voluit, quorum ego 
unus sum, ipse enim morte sua meruit, ut essem frater suus. 
Ergo ne dedigneris, piissima Mater, quin et ego sim filius tuus. 
Ad te hodie, unica spes miserorum, confugio plenus fiducia, 
tibi me ipsum et omnes necessitates meas devote recommitto; 
te hodie Matrem et Patronam prae omnibus eligo et praeopto. 
Holi ergo, piissima Mater, spernere me miserum peccatorem 
propter peccata mea nimia, et noli me abjicere a misericor¬ 
dia tua, propter eum, qui amore mei nudus et dilaceratus pe¬ 
pendit in cruce ante te, sed respicere digneris tua dulcissima 
gratia, sicut te cum Joanne respexit Jesus Pilius tuus Do¬ 
minus et Redemptor noster, qui est in saecula benedictus. 
Arnen. 

Hymnus « Stabat Mater ». 


Stabat Mater dolorosa 
Juxta crucem lacrymosa, 

Dum pendebat Filius. 

Cujus animam gementem, 
Contristatam et dolentem, 
PertransiYit gladius. 

0 quam tristis et afflicta 
Fuit illa benedicta 
Mater Unigeniti! 

Quae moerebat et dolebat, 
Pia Mater, dum videbat 
Nati poenas inclyti. 

Quis est homo, qui non fleret, 
Matrem Christi si videret 
In tanto supplicio? 

Quis non posset contristari, 
Christi Matrem contemplari 
Dolentem cum Filio? 

Pro peccatis suae gentis 
Yidit Jesum in tormentis, 

Et flagellis subditum. 

Yidit suum dulcem Natum 
Moriendo desolatum, 

Dum emisit spiritum. 

Eja, Mater, fons amoris, 

Me sentire vim doloris, 

Fac, ut tecum lugeam. 

Fac, ut ardeat cor meum 
In amando Christum Deum, 
Ut sibi complaceam. 


Sancta Mater, istud agas, 
Crucifixi fige plagas 
Cordi meo valide. 

Tui Nati vulnerati, 

Tafti dignati pro me pati, 
Poenas mecum divide. 

Fac me tecum pie flere, 
Crucifixo condolere, 

Donec ego vixero. 

Juxta crucem tecum stare, 
Et me tibi sociare 
In planctu desidero. 

Virgo virginum praeclara, 
Mihi jam non sis amara, 

Fac me tecum plangere. 

Fac, ut portem Christi mortem 
Passionis fac consortem, 

Et plagas recolere. 

Fac me plagis vulnerari, 
Fac me cruce inebriari, 

Et cruore Filii. 

Flammis ne urar succensus, 
Per te, Yirgo, sim defensus 
In die judicii. 

Christe, cum sit hinc exire, 
Da per Matrem me venire 
Ad 'palmam victoriae. 

Quando corpus morietur, 
Fac, ut animae donetur 
Paradisi gloria. Arnen. 


Indulg. 100 dier. tot. quot. Innoc. XI. 1. Sept. 1681. Pius 
IX. 18. Jun. 1876. 

Officium parvum de septem Doloribus B. Y. M. 

Ad Matutinum. 

Gladius a Simeone praedictus. 

f. Eja mea labia nunc annuntiate fi. Dolores, compas¬ 
sionem Virginis Beatae. 

f. Domina in adjutorium meum intende. 1)1. Domina ad 
adjuvandum me festina. 

Hymnus. 

Septem tuos dolores 

Maria, dum considero, 

Tecum pati labores, 

Tecum mori desidero. 

Annae gemit senectus, 

Et Simeon affligitur, 

Doloris ense pectus 

Quando tibi transfigitur. 

f. Tuam ipsius animam doloris gladius pertransivit. 

Ut revelentur ex multis cordibus cogitationes. 

Oratio. 

Interveniat pro nobis, quaesumus Domine Jesu Christe, 
nunc, et in hora mortis nostrae apud tuam clementiam Beata 
Yirgo Maria, Mater tua, cujus sacratissimam animam in hora 
passionis tuae doloris gladius pertransivit. Per te, Jesu Chri¬ 
ste, Salvator mundi, qui cum Patre et Spiritu Sancto vivis et 
regnas in saecula saeculorum. Arnen. 

Ad Primam. 

Fuga in Aegyptum. 

f. Domina in adjutorium etc. ut supra . 

Hymnus. 

Fugis Maria, prolis 

Onusta charo pondere, 

Et luminare solis 

De nocte vis abscondere, 

Aegyptus est asyli 

Locus tuis amoribus; 

Juxta fluenta Nili 

Liquescis in doloribus. 
fi. Tuam ipsius animam etc. ut supra. 
Oratio. Interveniat pro nobis etc. ut supra. 

Ad Tertiam . 

Filii amissio. 

fi. Domina in adjutorium etc. 

Hymnus. 

In Patris esse rebus 

Cum nesciebas Filium, 

Visa es tribus diebus 
Pallere sicut lilium, 

Clamans per angiportus, 

Fili! replebas aethera: 

Dictura plus, obortus 

Dolor premebat cetera. 
fi. Tuam ipsius animam etc. 

Oratio. Interveniat pro nobis etc. 

Ad Sextam. 

Occursus Christi bajulantis crucem. 
fi. Domina in adjutorium etc. 

Hymnus. 

En fert trabale lignum 

Flagrisque Jesus caeditur. 

0 Mater! ecce signum 

Cui porro contradicitur. 

Eheu ! Crucem ferenti 

Corpus pluit cruoribus. 

Et cor tibi parenti 

Submergitur doloribus. 
fi. Tuam ipsius animam etc. 

Oratio. Interveniat pro nobis etc. 

Ad Nonam. 

Adstat Mater crucifixo Filio. 
fi. Domina in adjutorium etc. 

Hymnus. 

Calvaria, est amoris 

Et est doloris vinea: 

Sunt praela vinitoris: 

Clavi et corona spinea. 

Dux fixus est Jesus, 

Crucisque calcat torculum, 

Amor dolore laesus, 

Premit Mariae corculum. 
fi. Tuam ipsius animam etc. 

Oratio. Interveniat pro nobis etc. 

Ad Vesperas . 

De cruce depositum Filium gremio excipit. 
fi. Domina in adjutorium etc. 

Hymnus. 

Maria, quando petra 

Sensu doloris scinditur, 

Diesque nocte tetra 

Luget, tibi cor finditur. 

Deposta membra ligno, 

Sed membra cassa lumine, 

Foves sinu benigno, 

Levas doloris flumine. 

fi. Tuam ipsius animam etc. Oratio. Interveniat etc. 

Ad Completorium. 

Planctus Virginis ad sepulturam. 
fi. Convertat nos Domina, tuis precibus placatus Jesus 
Christus Filius tuus. Et avertat iram suam a nobis. 
fi. Domina in adjutorium etc. 

Hymnus. 

Cum Filio sepulto 

Lapis sepulohro advolvitur, 

Tibi Maria, multo 

Dolore vita solvitur. 

Sedens ad antra tumbae, 

Moesto susurro murmuris, 

Instar gemis columbae, 

Et plangis instar turturis. 

Tuam ipsius animam etc. 

Oratio . Interveniat pro nobis etc. 

Commendatio. 

0 Mater, ut dolorum 

Per hanc amaritudinem, 

Coelestium bonorum 

Gustem suavitudinem; 

Tecum pati labores, 

Tecum mori desidero; 

Septem tuos dolores 

Dum plango, dum considero. 


Cultus SS. Angelorum. 


Antiphona in honorem S. MichaMis Arcliangeli . 

Sancte Michael Archangele, defende nos in praelio, ut 
non pereamus in tremendo judicio. 

Indulg. 100 dier. semel in die. Leo XIII. 1893. 

Hymnus in honorem S. Michaelis Arcliangeli. 


Te splendor et virtus Patris, 
Te vita, Jesu, cordium, 

Ab ore qui pendent tuo. 
Laudamus inter Angelos 
Tibi mille densa millium 
Ducum corona militat: 

Sed explicat victor Crucem 
Michael salutis signifer. 


Draconis hic dirum caput 
In ima pellit tartara, 
Ducemque cum rebellibus, 
Coelesti ab arce fulminat. 

Contra ducem superbiae 
Sequamur hunc nos principem, 
Ut detur ex Agni throno 
Xobis corona gloriae. 

Patri simulque Filio, 

Tibique Sancte Spiritus, 

Sicut fuit, sit jugiter 
Saeclum per omne gloria. Arnen. 

Antiph . Princeps gloriosissime, Michael Archangele, esto 
memor nostri, hic et ubique semper precare pro nobis Filium 
Dei/ 

f. In conspectu Angelorum psallam tibi, Deus meus. 
$. Adorabo ad templum sanctum tuum et confitebor No¬ 
mini tuo. 

Oremus. 

Deus, qui miro ordine Angelorum ministeria hominumque 
dispensas: concede propitius, ut a quibus tibi ministrantibus 
in coelo semper assistitur, ab his in terra vita nostra munia¬ 
tur. Per Christum Dominum nostrum. Arnen. 

Indulg. 200 dier. semel in die, et pro quotidiana recitatione 
semel in mense Indulg. plen. Pius VII. 6. Maji 1817. 

Oratio ad S. Michaelem Arcliangelum. 

Princeps gloriosissime, sancte Michael Archangele, ego 
humillimus cliens tuus saluto te per dulcissimum Cor Jesu 
Christi, quod in augmentum gaudii et gloriae tuae peramanter 
offero, gratias agens Deo pro beatitudine, quam tibi contulit, 
et quod te super omnes alios Angelos honorare et exaltare 
voluit. Tibi vitae et mortis meae curam specialiter commendo, 
adsis mihi nunc et semper, maxime in fine vitae meae, beni¬ 
gne me tunc consolare, conforta et protege. Impetra mihi 
augmentum Fidei, Spei et Charitatis, nec permittas me a S. 
Fide deviare nec in foveam desperationis incidere, neque de 
operibus bonis, si quae per gratiam Dei operatus sum, prae¬ 
sumere. Impetra mihi peccatorum meorum veniam, humilita¬ 
tem, patientiam et alias virtutes, maxime vero perseverantiam 
in bono et gratiam finalem, ut tecum Deum meum glorificem 
in saecula. Arnen. 

Oratio ad S. Eaphaclem Archangelum. 


Gloriose Archangele S. Raphani, coelestis Curiae princeps 
inclyte, sapientiae et gratiae donis praeclare, dux peregrinam 
tium terra marique, miserorum solamen peccatorumque refu¬ 
gium, mihi, quaeso, praesto sis in cunctis vitae hujus neces¬ 
sitatibus ac aerumnis, sicut juniori Tobiae peregrinanti asti¬ 
tisti. Cum sis medicina Dei, te humiliter exoro, ut animae 
meae infirmitates ac mala, quibus corpus meum premitur, sa¬ 
nare digneris, si mihi id expedierit. Angelicam praesertim a 
te peto puritatem, qua Spiritus Sancti templum vivum esse 
merear. Arnen. 

Indulg. 100 dier. semel in die. Leo XIII. 1890. 

Hymnus ad SS. Angelos. 


Avete mentes lucidae, 
Xostrae salutis vindices, 
Coelestis orae nuntii, 
Regis superni milites! 

Intra Tonantis Regiam 
Choros agentes psallitis, 
Lyris, melodiis, organis, 
Tribunal ante Judicis. 


Yos in dracones tartari 
Bellum cietis perpetim, 

Et nos ab orci faucibus 
Manu potenti tollitis. 

Adeste, coetus candidi, 
Adeste tot periculis, 

Et nos volatu praepeti 
Inferte coeli sedibus. 

Summo Parenti coelituin, 

Magnaeque Proli Virginis, 

Sancto simul Paraclito, 

Sit summa laus et gloria. Arnen. 
fi. In conspectu Angelorum psallam tibi, Deus meus. rL 
Adorabo ad templum sanctum tuum, et confitebor nomini tuo, 
Domine. 

fi. Angeli eorum semper vident, alleluja. ijf. Faciem Pa¬ 
tris mei, qui in coelis est, alleluja. 

Oremus. 

Omnipotens, sempiterne Deus, qui me, licet indignum, 
ad imaginem tuam creasti, et Angelum tuum sanctum ad mei 


P. Gaudentius. Yol. II. 


20 

custodiam deputasti; da mihi servo tuo, illius ductu et custo¬ 
dia malorum omnium, tam animae quam corporis, pericula fe¬ 
liciter pertransire, et post hujus vitae curriculum ad gaudia 
sempiterna facias pervenire. Per Dominum nostrum etc. 

Litaniae ad SS. Angelos. 

Kjrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere mobis. 

Sancta Trinitas, unus Deus, miserere nobis. 

Sancta Maria, ora pro nobis. 

Sancta Dei Genitrix, » 

Sancta Virgo Virginum, » 

Maria Regina Angelorum, » 

Sancte Michael, » 

Sancte Gabriel, » 

Sancte Raphael, » 

Sancte Angele Custos, » 

Sancti Seraphim, orate pro nobis. 

Sancti Cherubim, » 

Sancti Throni, » 

Sancti Dominationes, » 

Sancti Virtutes, » 

Sancti Potestates, . » 

Sancti Principatus, » 

Sancti Archangeli, » 

Sancti Angeli, » 

Qui super Dei solium excelsum et elevatum statis, » 

Qui jugiter Deo Sanctus, Sanctus, Sanctus concinitis, » 

Qui discussis tenebris, mentem nostram illuminatis, » 

Qui divina hominibus annuntiatis, orate pro nobis. 

Qui hominum custodiam a Beo accepistis, » 

Qui semper faciem Patris, qui in coelis est, videtis, » 

Qui super uno peccatore poenitentiam agente, gau¬ 
detis, » 

Qui Loth de medio peccatorum eduxistis, » 

Qui per scalam Jacob ascendistis et descendistis, » 

Qui in Monte Sina divinam legem Moysi tradidistis, » 

Qui Christo nato, gaudium hominibus annuntiastis, » 

Qui Christo in deserto ministrastis, » 

Qui Lazarum in sinum Abrahae deportastis, » 

Qui juxta Christi sepulchrum in albis sedistis, » 

Qui Christo in coelum ascendente, ejus discipulis 

apparuistis, » 

Qui Christum, ad judicium venturum, cum signo 

crucis praecedetis, » 

Qui electos in fine saeculi congregaturi estis, » 

Qui malos de medio justorum separabitis, » 

Qui orantium preces ad Beum defertis, » 

Qui morientibus assistitis, » 

Qui animas justorum, ab omni labe purgatas, ad 

coelum deducitis, » 

Qui prodigia et miracula virtute Dei perpetratis, » 

Qui haereditatem salutis capientibus in ministe¬ 
rium mittimini, » 

Qui super Regna et Provincias constituti estis, » 

Qui hostium exercitus saepe dissipastis, » 

Qui Dei famulos ex carceribus et aliis vitae pe¬ 
riculis saepe liberastis, » 

Qui SS. Martyribus in tormentis saepe solatio 

fuistis, » 

Qui Ecclesiae Praelatos, et Principes, ejusdem 

nutritios, peculiari cura fovere soletis, » 

Omnes sancti beatorum Spirituum Ordines, » 

A cunctis periculis, per Sanctos Angelos tuos, libera nos Domine. 

Ab insidiis diaboli, libera nos Domine. 

Ab omni haeresi et schismate, libera nos Domine. 

A peste, fame et bello, libera nos Domine. 

A subitanea et improvisa morte, libera nos Domine. 

Per sanctos Angelos tuos, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut Ecclesiam tuam sanctam regere et conservare digneris, te 
rogamus, audi nos. 

Ut domnum Apostolicum, et omnes ecclesiasticos Ordines pro¬ 
tegere digneris, te rogamus, audi nos. 

Ut Kegibus et omnibus Principibus Christianis pacem et uni¬ 
tatem largiri digneris, te rogamus, audi nos. 

Ut fructus terrae dare et conservare digneris, te rogamus, 
audi nos. 

Ut omnibus fidelibus defunctis requiem aeternam donare di¬ 
gneris, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie eleison. Christe eleison. Kyrie eleison. Pater noster. 

Laudate Dominum omnes Angeli ejus. Laudate eum 
omnes virtutes ejus. 

f. Benedicite Domino omnes virtutes ejus. Tf. Ministri 
ejus, qui facitis voluntatem ejus. 

f. Angelis suis Deus mandavit de te. i>\ Ut custodiant 
te in omnibus viis tuis. 

f. Domine exaudi orationem meam. h\ Et clamor meus 
ad te veniat. 

Oremus. 

Beati Archangeli tui Michaelis commemoratione laetan¬ 
tes, supplices te, Domine, deprecamur, ut, quod nostris me¬ 
ritis non valemus, ejus intercessione consequamur. 

Gratiam tuam, quaesumus, Domine, mentibus nostris in¬ 
funde : ut, qui Angelo Gabriele nuntiante, Christi Filii tui in¬ 
carnationem cognovimus, per passionem ejus et crucem ad re¬ 
surrectionis gloriam perducamur. 

Deus, qui per Angelum Raphaelem utrumque Tobiam in 
cunctis periculis liberasti: praesta, quaesumus, ut, eodem pro 
nobis intercedente, angelico suffragio ab omnibus nos mentis 
et corporis hostibus tuearis et ad patriam perducas aeternam. 

Omnipotens et misericors Deus, qui nos angelica custodia 
munire dignatus es: concede, quaesumus, ut tanta protectione 
securi, et a pravis cogitationibus liberemur in mente, et ab 
omnibus adversitatibus eruamur in corpore. 

Deus, qui miro ordine Angelorum ministeria hominumque 
dispensas: concede propitius, ut, a quibus tibi ministrantibus 
in coelo semper assistitur, ab his in terra vita nostra munia¬ 
tur. Per Dominum nostrum etc. 

fi. Domine, exaudi etc. 

fi. Benedicamus Domino etc. 

fi. Et fidelium animae per misericordiam etc. 

Pium exercitium in honorem S. Angeli Custodis. 

Angele Dei, qui custos es mei, me tibi commissum pie¬ 
tate superna illumina, custodi, rege et guberna. Arnen. 

Indulg. 100 dier. tot. quot. — Iis, qui in vita frequenter 
hanc invocationem recitaverint. Indulg. plenar. in articulo mor¬ 
tis. Pius VI. 1795. 

Oratio ad S. Angelum Custodem. 

Obsecro te, angelice Spiritus, cui ego indignus peccator 
ad providendum commissus sum, indesinenter protegas, defen¬ 
das, mundes et munias me ab omni incursu diaboli, vigilan¬ 
tem, dormientem, ac ubicunque fuero. Repelle a me per vir¬ 
tutem S. Crucis omnem tentationem satanae, et, quod mea 
non exigunt merita, tuis precibus obtine apud altissimum Ju- 

dicem, ut nihil loci in me habeat. Cumque per abrupta vitio¬ 
rum me deviasse videris, per semitas justitiae ad Salvatorem 
meum reducere me satagas. Et, in quacunque tribulatione vel 
angustia me esse perspexeris, auxilium Dei omnipotentis tuo 
obtentu et precamine mihi adesse sentiam. Precor te, mi Cu¬ 
stos, si fieri potest, notum mihi facias finem meum, diemque 
obitus mei. Et, cum de corpore eductus fuero, non permittas, 
me a maligno spiritu terreri, neque in foveam desperationis 
deduci. Non dimittas me, angelice Spiritus, donec ad visionem 
ipsius Conditoris mei perducas me, ubi simul ego pro opere, 
et tu pro custodia, una cum Beatissima Dei genitrice Maria 
et omnibus Sanctis, Domino adjuvante, laetemur. 

fi. Gloriosus apparuisti in conspectu Domini. Propterea 
decorem induit te Deus. 

Oratio . 

Omnipotens et misericors Deus, qui hominem ad imagi¬ 
nem tuam formasti, et ei Angelum et corporis et animae cu¬ 
stodem tribuisti: concede propitius, Angelo mihi deputato tan¬ 
tum honorem impendere, ut me sua protectione vivificet, et 
defendat ab omni incursione diaboli, vigilantem, dormientem, 
orantem, ac divinis officiis tibi servientem, omnibus horis ac 
momentis, necnon in hora decessionis meae angelos malos a 
me depellat bonosque mihi associet, et animam meam ad te 
(qui vere paradisus es) solliciter perducat. Per Dominum no¬ 
strum etc. 

Pulcherrimae protestationes quinque, directae ad 
S. Angelum Custodem, 

a S. Carolo Borromaeo scriptae, et pro praeparatione ad felicem 
et sanctam mortem obeundam quotidie dicendae. 

Protestatio I. 

In nomine Sanctissimae Trinitatis, Patris, et Filii, et Spi¬ 
ritus Sancti: ego infelix et miser peccator N. protestor in prae¬ 
sentia tua, o Angele Dei, assignate mihi a divina Majestate pro 

ductore, cum primum natus sum; velle et desiderare me in 
ea sola, vera et Catholica fide, quam Sancta Komana et Apo- 
stolica tenet et profitetur Ecclesia, et in qua omnes Sancti, 
quotquot fuerunt unquam et uspiam, mortui sunt: nec desi¬ 
dero diutius vivere, quam placeat Deo meo, cui omnem meam 
voluntatem integre et ex toto subjicio. 

Protestatio II. 

Protestor etiam, o Angele Dei, desiderare et velle me 
sub tua sancta custodia, protectione discedere ex hac vita, cum 
spe divinae misericordiae, sine ulla titubatione in fide, non 
obstante quacunque multitudine et gravitate peccatorum meo¬ 
rum, certo sciens ac firmissime credens, etiam unam solam 
guttam pretiosissimi Sanguinis Domini nostri Jesu Christi suf¬ 
ficientem futuram fuisse, non solum ut me salvaret, sed uni¬ 
versum etiam genus humanum, quin et mille mundos, si ita 
placitum fuisset divinae suae Majestati. 

Protestatio III. 

Similiter protestor, o Angele Sancte, petere me ex intimo 
corde, participem fieri misericordiae Redemptoris et Domini 
mei Jesu, remissionemque omniuin peccatorum meorum con¬ 
sequi : sciens, quod ipse eam nulli peccatori, quantumvis gravi 
et abominabili, neget, rite contrito et confesso, idque per et 
propter merita amarissimae suae passionis et mortis, et vir¬ 
tutem pretiosissimi Sanguinis sui, pro me indignissimo in ligno 
Crucis copiose effusi; per merita demum Sanctissimae Matris 
suae Virginisque Mariae, et omnium Sanctorum et Angelorum. 

Protestatio IV. 

Iterum protestor, sanctissime mi Custos, supplicare me 
divinae pietati, ut dignetur me recipere in numerum eorum, 
quos ab aeterno praedestinavit in suam gloriam: etiamsi opor¬ 
teret me pati ob peccata mea in purgatorio ad novissimum 
usque judicii diem, dummodo tandem per ipsius infinitam mi¬ 
sericordiam consequar vitam aeternam. 

Protestatio ultima. 

Sanctissime et vigilantissime Custos, protestor demum, 
constituere me te Procuratorem testamenti ultimaeque volun¬ 
tatis animae meae, ad impetrandum mihi a Domino meo Jesu 
tres gratias. Prima est, ut mihi donet unum solum lacrymo- 
sum suspirium ex infinitis illis, quae habuit ipse, dum per 
tres horas vivus fuit in cruce, quorum efficacia et virtute mi¬ 
tigentur lacrymabiles illi singultus cordisque pressurae et an¬ 
gustiae, quibus in hora mortis affligar. Et, ut gloriosissima 
Mater Dei Maria dignetur me vel unico etiam aspectu ex iis, 
quos ipsa sub cruce stans habuit, defigendo in unicum Filium 
suum virgineos oculos, suscipiendo me in illum numerum, qui 
ejus precibus et meritis in die judicii obtinebunt salutem et 
vitam sempiternam. — Altera gratia est, ut tu, fidelissime 
Custos meus, in illa potissimum hora mihi succurras, quando 
anima mea separabitur a corpore meo, ut inveniam benignum 
Judicem, merito flagrantissimae illius charitatis, qua pater¬ 
num ipsius pectus in cruce fuit inflammatum pro salute pec¬ 
catorum. — Ultima demum gratia est, ut tu idem, piissime 
Custos meus, animam meam tibi habeas commendatam, eam- 
que, de ergastulo corporis egressam, dexterae tuae potentia 
Redemptori meo offeras, ut eum una tecum, et Sanctis omni¬ 
bus, in coeli gaudiis videam, perfecte amem, eoque aeternali¬ 
ter fruar, cui sit laus, honor et gloria in omnem aeternita¬ 
tem. Arnen. 


Commendatio et protestatio 
ad S. Angelum Custodem, mane quotidie facienda. 

Beatissime mi Angele Custos, ego, quamvis tua sacra 
custodia indignissimus, impulsus tamen eximia charitate tua 
et zelo illo, quem habes erga salutem animae meae, eligo te 
hodie in praesentia totius curiae coelestis pro singulari Pro¬ 
tectore et Advocato meo, firmiterque propono, tibi ad mortem 
usque fideliter semper obedire. Obsecro te igitur per gloriam 

illam, qua in coelo jam frueris, ut acceptes hoc propositum 
meum, et gratum habeas sincerum hunc affectum erga te 
meum, adsis mihi in omnibus cogitationibus, verbis et operi¬ 
bus meis, ut purissimos oculos tuos nunquam offendam, neque 
divinam Majestatem ad justam contra me iram accendam. Adsis 
mihi semper, nec deseras me in hora mortis meae. Arnen. 

Litaniae de S. Angelo Custode. 

Kyrie eleison. 

Christe eleison. 

Kyrie eleison. 

Christe, audi nos. 

Christe exaudi nos. 

Pater de coelis Deus, miserere nobis. 

Eili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancte Angele, custos meus, ora pro nobis. 

Sancte Angele, princeps meus, ' » 

Sancte Angele, admonitor meus, » 

Sancte Angele, consiliarius meus, » 

Sancte Angele, protector meus, » 

Sancte Angele, procurator meus, » 

Sancte Angele, amator meus, » 

Sancte Angele, consolator meus, » 

Sancte Angele, frater meus, » 

Sancte Angele, magister meus, » 

Sancte Angele, pastor meus, » 

Sancte Angele, testis meus, » 

Sancte Angele, adjutor meus, » 

Sancte Angele, vigil meus, » 

Sancte Angele, negotiator meus, » 

Sancte Angele, advocatus meus, » 

Sancte Angele, susceptor meus, » 

Sancte Angele, curator meus, » 

Sancte Angele, praeses meus, ora pro nobis. 

Sancte Angele, defensor meus, » 

Sancte Angele, ductor meus, » 

Sancte Angele, conservator meus, » 

Sancte Angele, praedicator meus, » 

Sancte Angele, illuminator meus, » 


Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie eleison. Christe eleison. Kyrie eleison. Pater noster. 

« Angele Dei, qui custos es mei, me tibi commissum pie¬ 
tate superna illumina, custodi, rege et guberna ». 

f. Angelis suis Deus mandavit de te. i) 1 . Ut custodiant 
te in omnibus viis tuis. 

y. Domine exaudi orationem meam. if. Et clamor meus etc. 
Oremus. 

Omnipotens sempiterne Deus, qui ineffabilis bonitatis tuae 
consilio, cunctis fidelibus ab utero matris custodem corporis et 
animae specialem Angelum deputasti: concede, ut quem mihi 
misericorditer tribuisti, sic eum observem et diligam, ut gra¬ 
tiae tuae munere illiusque custodiae munimine protectus, in 
coelesti patria vultum gloriae tuae cum illo et ceteris An¬ 
gelis merear contemplari. Per Dominum nostrum Jesum Chri¬ 
stum etc. 


Officium parvum de S. Angelo Custode. 

Oratio praeparatoria ante Officium dicenda. 

Deus, cujus providentia humano generi supernorum Spi¬ 
rituum praesidium subministrat; concede, ut Angelum meae 
custodiae deputatum ita valeam his precibus venerari, ut ejus 
protectione merear ubique defendi. Per Christum Dominum 
nostrum. Amen. 

Ad Matutinum . 

Illuminat. 

Sancte Angele Dei, qui custos es mei, ora pro me. 
f. Domine labia mea aperies. 9 ?. Et os meum annuntiabit 
laudem tuam. 

f. Deus in adjutorium etc. Domine ad adjuvandum etc. 
Gloria Patri etc. 

Hymnus . 

Novo lucis exordio, 

0 Custos mi dulcissime, 

Caecam mentis caliginem 
Tuo splendore discute, 

Et me divina monita 
Benignus semper edoce. 

Antiph. Ecce ego mitto Angelum meum, qui praecedat 
te, et custodiat in via et introducat in locum, quem paravi, 
observa eum, et audi vocem ejus. 

f. In conspectu Angelorum psallam tibi Deus meus. $. 
Adorabo ad templum sanctum tuum, et confitebor Nomini tuo. 
Oremus. 

Deus, qui ineffabili providentia sanctos Angelos tuos ad 
nostram custodiam mittere dignaris; largire supplicibus tuis, 
et eorum semper protectione defendi, et aeterna societate gau¬ 
dere. Per Dominum nostrum Jesum Christum etc. 

Ad Primam. 

Offert. 

Sancte Angele Dei, qui custos es mei, ora pro me. 
f. Dens in adjutorium etc. Domine ad adjuvandum etc. 
Hymnus . 

Meas preces et lacrymas, 

Fidus de coelo nuntius, 

Quamvis indignas excipe, 

Et summo Patri tradito: 

Culpisque meis debitas 
Supplex poenas avertito. 

AntipJi. Data sunt ei incensa inulta, ut adoleret ea ante 
altare aureum, et ascendit fumus aromatum de manu Angeli 
in conspectu Domini. 

X* In conspectu Angelorum etc. $. Adorabo ad tem¬ 
plum etc. 

Oremus. Deus, qui ineffabili etc., ut supra . 

Ad Tertiam. 

Solatur. 

Sancte Angele Dei, qui custos es mei, ora pro me. 

Deus in adjutorium etc. 

Hymnus. 

Afflictum, clementissime, 

Pavore tuo recrea. 

Ad virtutis officia 
Semisopitum excita: 

Cum sancto mens in opere 
Kutarit promptus adjuva. 

AntipJi . Eeversus est Angelus, qui loquebatur in me, et 
suscitavit me quasi virum, qui suscitatur de somno suo. 
f. In conspectu Angelorum etc. 

Oremus. Deus, qui ineffabili etc., ut supra. 

Ad Sextam . 

Invitat. 

Sancte Angele Dei, qui custos es mei, ora pro me. 
f . Deus in adjutorium etc. 

Hymnus. 

Dissolve mentis glaciem, 

Frange cordis duritiem, 

Peccati oppressum onere 
Praesenti manu subleva: 

A coeli errantem semita 
Ad coeli viam revoca. 

AntipJi . Angelis suis Deus mandavit de te, ut custodiant 
te in omnibus viis tuis; in manibus portabunt te, ne forte of¬ 
fendas ad lapidem pedem tuum. 

f. In conspectu Angelorum etc. 

Oremus. Deus, qui ineffabili etc., ut supra . 

Ad Nonam . 

Protegit. 

Sancte Angele Dei, qui custus es mei, ora pro me. 
fi. Deus in adjutorium etc. 

Hymnus . 

Invicta tua dextera 
Contunde vires daemonis, 

Carnis retunde fomitem, 

Mundi frange superbiam, 

Ut tuo sub praesidio 
Victor ab hoste redeam. 

Antipli. Benedictus Deus meus, qui misit Angelum suum 
et conclusit ora leonum, et non nocuerunt mihi. 
fi. In conspectu Angelorum etc. 

Oremus. Deus, qui ineffabili etc., ut supra . 

Ad Vesperas . 

Castigat. 

Sancte Angele Dei, qui custos es mei, ora pro me. 
fi. Deus in adjutorium etc. Domine ad adjuvandum etc. 
Gloria Patri etc. 

Hymnus. 

Flagello pigrum excita, 

Et reluctantem increpa, 

Vitae labantis terminum 
In mentem saepe revoca; 

In vitae brevi spatio, 

Solertiorem facito. 

Antipli . Et nunc, Domine, Dominator coelorum, mitte An¬ 
gelum sanctum tuum ante nos in timore et tremore magnitu¬ 
dinis brachii tui. 

fi. In conspectu Angelorum psallam tibi Deus meus. I}’. 
Adorabo ad templum sanctum tuum, et confitebor nomini tuo. 
Oremus. Deus, qui ineffabili etc., ut supra . 

Ad Completorium . 

Tuetur. 

Sancte Angele Dei, qui custos es mei, ora pro me. 
fi. Converte nos Deus salutaris noster, Yf. Et averte iram 
tuam a nobis. 

fi. Deus in adjutorium etc. Domine ad adjuvandum etc. 
Gloria Patri etc. 

Hymnus . 

In pugna mortis ultima 
Adsis mihi, fortissime, 

Peracta demum fragili 
Yita, Ductor amabilis, 

Me protinus aethereis 
Infer benigne sedibus. 

Antipli. Yivit Dominus, quoniam custodivit me Angelus 
ejus, et huc euntem, et ibi commorantem, et inde huc rever¬ 
tentem, et non permisit me Dominus ancillam suam coinqui¬ 
nari. 

fi. In conspectu Angelorum etc. 

Oremus. Deus, qui ineffabili etc., ut supra. 
Commendatio. 

Has horas Angelicas cum devotione 
Tibi, Christe, offerimus pia ratione, 

Ut custodis Angeli intercessione, 

Sis nobis solatium mortis in agone. Arnen. 

Sancti Angeli custodes nostri, defendite nos in proelio, ut 
non pereamus in tremendo judicio. Arnen. 

Cultus S. Joseph SS. Dei Genitricis Sponsi et 
SS. Joachim et Annae parentum B. V. M. 

Devota salutatio ad S. Josepli. 

Ave sancte Joseph, Dei Matris Sponse, gratia plene, Do¬ 
minus tecum: benedictus tu in sponsis, et benedictus fructus 

Sponsae tuae Sanctissimae, Jesus Christus, quem nobis edu¬ 
casti. 0 sancte Joseph, Nutritor Christi, Mariae solatium, ora 
pro nobis peccatoribus, nunc et in hora mortis nostrae. Amen. 


Hymnus in honorem S. Sponsi Josephi. 


Salve Joseph, Custos pie 
Sponse Virginis Mariae, 


Educator 
Salve Joseph etc. 

Tua prece salus data 
Sit et culpa condonata 
Peccatricis animae. 

Salve Joseph etc. 

Per te cuncti liberemur 
Omni poena quam meremur 
Nostris pro criminibus. 

Salve Joseph etc. 

Per te nobis impertita 
Omnis gratia expetita 
Sit, et salus animae. 

Salve Joseph etc. 

Sint et omnes tribulati 
Te precante liberati 
Cunctis ab angustiis. 

Salve Joseph etc. 

Omnes populi laetentur, 
f. Dignare, me laudare 
tutem contra hostes tuos. 

f. Ora pro nobis, beate 
promissionibus Christi. 


optime. 

Aegrotantes et sanentur 
Te rogante Dominum. 

Salve Joseph etc. 

Joseph Pili David Regis, 
Recordare Christi gregis 
In die judicii. 

Salve Joseph etc. 

Salvatorem deprecare, 

Ut nos velit liberare 
Nostrae mortis tempore. 

Salve Joseph etc. 

Te precante vita functi, 

Simus Angelis conjuncti 
In coelesti patria. 

Salve Joseph etc. 

Tu nos vivos hic tuere, 

Inde mortuos gaudere 
Fac coelesti gloria. Amen. 
te, Virgo sacrata. Da mihi vir- 

Joseph. 1)1. Ut digni efficiamur 


Oremus. 

Concede, nos famulos tuos, quaesumus Domine Deus, per¬ 
petua mentis et corporis sanitate gaudere: et gloriosa Beatae 
Mariae semper Virginis intercessione, a praesenti liberari tri¬ 
stitia, et aeterna perfrui laetitia. 

Deus, qui ineffabili providentia Beatum Joseph Sanctis¬ 
simae Genitricis tuae Sponsum eligere dignatus es: praesta, 
quaesumus, ut quem Protectorem veneramur in terris, inter¬ 
cessorem habere mereamur in coelis. Per Christum etc. 

Invocationes ad S. Joseph . 

Fac nos innocuam, Joseph, decurrere vitam, sitque tuo 
semper tuta patrocinio. 

Indulg. 300 dier. semel in die. Leo XIII. 1882. 

Sancte Joseph, exemplar et patrone amantium sacratissimi 
Cordis Jesu, ora pro nobis. 

Indulg. 100 dier. semel in die. Leo XIII. 1891. 

Jesus, Maria et Joseph, vobis dono cor meum et animam 
meam. 

Jesus, Maria et Joseph, assistite mihi in ultima agonia. 

Jesus, Maria et Joseph, exspiret vobiscum in pace anima 

mea. 

Indulg. 300 dier. tot. quot. Pius VII. 1807. 

Oratio S. Bernardini Senensis ad S. Joseph . 

Memento nostri, beate Joseph; et tuae orationis suffragio 
apud tuum putativum Filium intercede; sed et beatissimam 
Virginem Sponsam tuam nobis propitiam redde, quae Mater 
est ejus, qui cum Patre et Spiritu Sancto vivit et regnat per 
infinita saecula saeculorum. Arnen. 

Indulg. 100 dier. semel in die. Leo XIII. 1889. 

Oratio ad S. Joseph, S. Ecclesiae Catholicae Patronum. 

Ad te, beate Joseph, in tribulatione nostra confugimus, 
atque implorato Sponsae tuae sanctissimae auxilio, patroci¬ 
nium quoque tuum fidenter exposcimus. Per eam, quaesumus, 

quae te cum immaculata Virgine Dei Genitrice conjunxit, 
charitatem, perque paternum, quo Puerum Jesum complexus 
es, amorem supplices deprecamur, ut ad haereditatem, quam 
Jesus Christus acquisivit sanguine suo, benignus respicias, ac 
necessitatibus nostris tua virtute et ope succurras. 

Tuere, o Custos providentissime divinae Familiae, Jesu 
Christi sobolem electam; prohibe a nobis, amantissime Pater, 
omnem errorum ac corruptelarum luem; propitius nobis, so¬ 
spitator noster fortissime, in hoc cum potestate tenebrarum 
certamine e coelo adesto; et sicut olim Puerum Jesum e 
summo erupuisti vitae discrimine, ita nunc Ecclesiam sanctam 
Dei ab hostilibus insidiis atque ab omni adversitate defende; 
nosque singulos perpetuo tege patrocinio, ut ad tui exemplar 
et ope tua suffulti, sancte vivere, pie emori, sempiternam que 
in coelis beatitudinem assequi possimus. Amen. 

Indulg. 300 dier. semel in die. — Eandem orationem pu¬ 
blicae Rosarii recitationi per mensem Octobrem addentibus: 
Indulg. septem annorum totidemque Quadragenarum, singulis 
vicibus. Leo XIII. 1889. 


Hymnodia de S. Josepli. 


Salve pater Salvatoris, 
Salve Custos .Redemptoris, 
Joseph ter amabilis. 
Salve Sponse Matris Dei, 
Salve hospes Jesu mei, 
Joseph ter mirabilis. 

Dulces cunae, dulces panni, 
Dulces dies, dulces anni, 
Dum nutristi Dominum. 

0 quam fuit admiranda, 
Tua vita veneranda, 

Habens Dei Filium. 


Jesum oculis vidisti, 

Et brachiis tulisti, 

0 suavis felicitas! 
Genis genas admovisti, 
Oscula dans accepisti, 

0 felix suavitas! 

Modo Deum appellasti, 
Modo regem nominasti 
Inter mille gaudia: 
Modo Patrem adorandum, 
Modo Natum adamandum 
Inter mille basia. 


P. Gaudentius. Vol. II. 


21 

Jesum brachiis tenere, 
Atque totum possidere, 

0 quantae divitiae! 

Cum Maria conversari, 

Dei Natum amplexari, 

0 quantae deliciae! 

Quis est homo, qui amare 
Atque Jesulum portare 
Nollet suis brachiis? 
Nullus est, qui non ambiret, 
Et qui cunas non adiret, 
Pro tantis deliciis. 


0 mi Joseph plus amande 
Et prae cunctis honorande, 
0 flos pudicitiae; 

Tibi tanta sors est data: 
Quanta nulli est collata 
Ab Auctore gratiae. 

0 felicem, o beatum, 
Custodiri cui est datum 
Tuo sub praesidio! 

Et qui meruit habere 
Te Patronum, et gaudere, 
Tuo patrocinio. 


Per Mariae tuae Matris 
Preces et Josephi Patris, 

Jesu tu nos adjuva; 

Ut possimus te videre 
Et aeternum possidere 
In coelesti patria. Arnen. 

f. Valde honorandus et amandus est beatus Josephus. 
§'. Inter cujus brachia Dominus recubuit. 

Oremus. 

Omnipotens sempiterne Deus, qui beatum Josephum justum, 
filium David, beatissimae Virgini Mariae Sponsum providisti, 
et Filio tuo Jesu Christo Nutritium elegisti: da quaesumus; 
ut ejus precibus et meritis tranquilla pace laetemur et ad per¬ 
petuae visionis tuae consolationem perducamur. Per eundem 
Christum Dominum nostrum. Arnen. 


Responsorium ad S. Joseph. 


Quicunque sanus vivere, 
Cursum que vitae claudere 
In fine laetus expetit, 
Opem Josephi postulet. 

Paterque Jesu creditus, 
Justus, Melis, integer, 

Quod poscit, orans impetrat. 
Quicunque etc. 

Foeno jacentem Parvulum 
Adorat et post exulem 
Solatur; inde perditum 
Quaerit dolens, et invenit. 
Quicunque etc. 


Ejus labore pascitur, 

Summi Parentis Filius 
Obedit illi subditus. 
Qpicunque etc. 

Adesse morti proximus 
Cum Matre Jesum conspicit, 
Et inter ipsos jubilans, 

Dulci sopore solvitur. 


Quicunque etc. 

Gloria Patri, et Filio, et Spiritui Sancto. Sicut erat in 
principio et nunc et semper, et in saecula saeculorum. Amen. 

Quicunque etc. 

Antiph. Ecce fidelis servus et prudens, quem constituit 
Dominus super familiam suam. 

Ora pro nobis, beate Joseph. |> ? . TJt digni efficiamur 
promissionibus Christi. 

Oremus. 

Deus qui ineffabili providentia beatum Joseph sanctissi¬ 
mae Genitricis tuae Sponsum eligere dignatus es: praesta quae¬ 
sumus, ut quem protectorem veneramur in terris, intercesso¬ 
rem habere mereamur in coelis. Qui vivis et regnas etc. 

Indulg. 1 anni tot. quot. Pius VII. 6. Sept. 1804. 


Memorare ad S. Joseph . 


Memorare, purissime Sponse, beatissime Virginis Mariae 
et mi amabilissime Custos, Sancte Joseph, non esse auditum a 
saeculo, quemquam tua implorantem praesidia, tua petentem 
auxilia, non esse consolatum. Ego tali animatus confidentia ad 
te venio et intimo corde me tibi commendo. Ah! ne despicias, 
pater putative nostri Salvatoris, deprecationes meas, sed beni¬ 
gne eas recipias; Fiat. 

Indulg. 300 dier. semel in die. Pius IX. 1863. 

Oratio « Virginum custos ». 

Virginum custos et pater sancte Josepk, cujus fideli cu¬ 
stodiae ipsa Innocentia Christus Jesus et Virgo virginum Ma¬ 
ria commissa fuit: te per hoc utrumque charissimum pignus 
Jesum et Mariam obsecro et obtestor, ut me ab omni immun¬ 
ditia praeservatum, mente incontaminata, puro corde et casto 
corpore Jesu et Mariae semper facias castissime famulari. Arnen. 

Indulg. 100 dier. semel in die. Pius IX. 4. Febr. 1877. 

Commendatio ad S. Joseph . 

0 Sanctissime Joseph, Nutritie Jesu Christi, ego humil¬ 
limus cliens tuus, animi et corporis mei custodiam, castita¬ 
temque singulariter tibi commendo et rogo te per paternam 
in Jesu custodiam, et puritatem tuam, ut me eidem Jesu Chri¬ 
sto Filio tuo et Agno immaculato, ejusque vigilantissimae Ma¬ 
tri immaculatissimaeque Virginum Virgini Mariae commendare 
digneris, et ab omni graviori peccato custodire, nec permittas 
me ulla unquam impuritatis labe foedari, sed cum primum 
pi tentatione et peccandi periculo constitutum me videbis, abige 
procul a corde meo cogitationes et affectus omnes immundos, 
et injecta memoria aeternitatis et Christi crucifixi, imprime 
mihi medullitus, o mi sancte Joseph, sensum timoris Domini, 
et divini amoris in me ignem accende. Arnen. 

Preces in honorem S . Joseph pro agonizantibus. 

Aeterne Pater, propter amorem, quo prosequeris S. Jo- 
sephum, inter omnes a te selectum ad tuas in terris implendas 
vices, miserere nostri pauperumque animam agentium. Pater, 
Ave et Gloria. 

Aeterne divine Fili, propter amorem, qno prosequeris S. 
Josephum, tuum in terris fidelissimum custodem, miserere 
nostri pauperum que animam agentium. Pater, Ave et Gloria . 

Aeterne divine Spiritus, propter amorem, quo prosequeris 
S. Josephum, custodem studiosissimum Sanctissimae Virginis 

Mariae, tuae dilectae Sponsae, miserere nostri pauperumque 
animam agentium. Pater, Ave et Gloria. 

Indulg. 300 dier. semel in die. Leo XIII. 1884. 

Litaniae de S. Joseph. 

Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Pili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 


Sancta Maria, Sponsa Josephi, ora pro nobis. 

Sancte Joseph, Sponse Mariae Virginis, » 

Sancte Joseph, custos virginitatis Mariae, » 

Sancte Joseph, comes et solatium Mariae, » 

Sancte Joseph, tutor et nutritie Jesu, » 

Sancte Joseph, quaerens Jesurn in templo, » 


Sancte Joseph, exui cum Christo in Aegypto, » 

Sancte Joseph, Pater et Virgo, » 

Sancte Joseph, gener Joachim et Annae, » 

Sancte Joseph, in virginitate mundissime, » 

Sancte Joseph, in humilitate profundissime, » 

Sancte Joseph, in charitate ardentissime, » 

Sancte Joseph, in contemplatione altissime, » 


Sancte Joseph, in aerumnis patientissime, » 

Sancte Joseph, beatorum beatissime, » 

Sancte Joseph, in utero matris justificate, .» 

Sancte Joseph, in gratia confirmate, » 

Sancte Joseph, decus sponsorum, » 

Sancte Joseph, exemplar opificum, » 

Sancte Joseph, vir secundum cor Dei, » 

Sancte Joseph, fidelis servus et prudens, » 

Sancte. Joseph, obiens inter bracilia Christi, ora pro nobis. 

Sancte Joseph, patrone noster, » 

Sancte Joseph, advocate noster, » 

Sancte Joseph, defensor noster, » 

Sancte Joseph, fili David, » 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

f. Ora pro nobis, beate Joseph. 9 '. Ut digni efficiamur 
promissionibus Christi. 

Oremus. 

Sanctissimae Genitricis tuae Sponsi, quaesumus Domine, 
meritis adjuvemur, ut quod possibilitas nostra non obtinet, 
ejus nobis intercessione donetur, qui vivis et regnas Deus in 
saecula saeculorum. Arnen. 

Officium parvum de S. Joseph. 

Jesus, Maria, Joseph. 

f. Domine labia mea aperies. ]}!. Et os meum annuntia¬ 
bit laudem tuam. 

f, Deus in adjutorium meum intende. $. Domine ad adju¬ 
vandum me festina. 

Gloria Patri etc. 

Hymnus. 

Joseph David Filius, 

Clara stirpe natus, 

Jesu Christi Domini, 

Pater nuncupatus, 

Matris Dei Sponsus 
Coelitus vocatus, 

Utriusque Custos 1 
Coelo destinatus. 


327 


Cultus S. Josepli et SS. Joaehim et Annae. 

Antiph . Salve Patriarcharum decus, et Ecclesiae sanctae 
Dei oeconomus, cui panem vitae, et frumentum electorum con¬ 
servasti. 

4 V. Ora pro nobis, beatissime Joseph. Ut digni efficia¬ 
mur promissionibus Christi. 

Oremus. 

Sanctissimae Genitricis tuae Sponsi, quaesumus Domine, 
meritis adjuvemur, ut, quod possibilitas nostra non obtinet, 
ejus nobis intercessione donetur. Qui vivis, et regnas cum Deo 
Patro in unitate Spiritus Sancti Deus, per omnia saecula sae¬ 
culorum. Arnen. 

Ad Primam. 

Jesus, Maria, Joseph. 

y. Deus in adjutorium etc. i). Domine ad adjuvandum etc. 
Gloria Patri etc. 

Hymnus. 

Tu qui Sponsam gravidam 
Dolens cum videres, 

Cogitabas anxius, 

An eam retineres. 

Sed coelestis monitor, 

Ne amplius timeres, 

In somnis admonuit, 

Sed potius gauderes. 

Antiph. Salve Patriarcharum etc. 
f. Ora pro nobis etc. 

Oremus. Sanctissimae etc., ut supra. 

Ad Tertiam. 

Jesus, Maria, Joseph. 
f. Deus in adjutorium etc. 

Hymnus. 

Bethlehem es profectus, 

Censum soluturus; 

Cum" praegnante Yirgine, 

Ubi nasciturus 

Erat mundi Dominus, 

Quippe mox facturus, 

Ut ipsum infantulum 
Esses amplexurus. 

Antiph. Salve Patriarcharum etc. 
f. Ora pro nobis etc. 

Oremus. Sanctissimae etc., ut supra. 

Ad Sextam. 

Jesus, Maria, Joseph. 
jf. Deus in adjutorium etc. 

Hymnus. 

Cum Herodes impius 
In pueros saeviret, 

Gabrielis monitu, 

Amplius ne dormiret, 

Retulisti Sponsae, 

Ut tecum veniret, 

Et accepto Parvulo 
In Aegyptum iret. 

Antiph. Salve Patriarcharum etc. 

f. Ora pro nobis etc. Oremus. Sanctissimae etc., ut supra. 

Ad Nonam. 

Jesus, Maria, Joseph. 
f. Deus in adjutorium etc. 

Hymnus . 

Hostibus defunctis 
Inde recessisti, 

Et in Galilaeam 
Tecum reduxisti 
Puerum, et Sponsam, 

Sicut didicisti 
Coelitus, in Nazareth 
Humilis vixisti. 

Antiph. Salve Patriarcharum etc. 

f. Ora pro nobis etc. Oremus. Sanctissimae etc., ut supra. 

Ad Vesperas. 

Jesus, Maria, Joseph. 
y. Deus in adjutorium etc. 

Hymnus. 

Qui Jesum factum 
Duodecim annorum 
Perdidisti tuum 
Lumen oculorum, 

Sed inventum postea 
In medio Doctorum: 

Custodisti sedulus, 

Kegem Angelorum. 

Antiph. Salve Patriarcharum etc. 
f. Ora pro nobis etc. Oremus. Sanctissimae etc., ut supra. 
Ad Completorium. 

Jesus, Maria, Joseph. 

fi. Converte nos Deus salutaris noster, i)'. Et averte iram 
tuam a nobis. 

fi. Deus in adjutorium etc. 

Hymnus. 

Felix, quem in ulnis 
Jesu cum Maria, 

Tenuit cubantem, 

Dum in agonia 
Spiritum efflares, 

Ut directa via 
Tenderes ad Patres, 

Functus vita pia. 

Antiph. Salve Patriarcharum etc. 

fi. Ora pro nobis etc. Oremus. Sanctissimae etc., ut supra. 

Commendatio. 

Has Horas canonicas cum attentione 
Dixi, sancte Joseph, tui ratione, 

Ut sis memor mei in oratione, 

Ut vivamus simul in coelesti regione. Arnen. 

Preces ad SS. Joachim et Annam. 

Ad S. Joachim. 

0 sancte Joachim, cui recte id nomen est inditum, quod 
Praeparationem Domini significat. Tu enim ad vivum Dei tem¬ 
plum praeparandum a Deo electus es, iri quo Filio ejus uni¬ 
genito habitare placuit. 0 beatissime Pater, a quo processit 
illa Filia quae in Dei Matrem ac coeli terraeque Reginam est 
assumpta! 0 quanto illam amore et reverentia excepisti! qua 
cura et sollicitudine enutrivisti! quam praeclaro humilitatis, 
religionis ac pietatis exemplo proli tuae charissimae cunctisque 
mortalibus praeluxisti; tuis me precibus, o sancte Joachim, 
adjuva, ut et ego gratum Deo domicilium in corde meo prae¬ 
parem constantique pietatis affectu illud exornem. Arnen. 

Ad S . Matrem Annam . 

0 gratiosa Domina, o benedicta Mater Anna ! bene An¬ 
nae, id est, Gratiae tibi nomen obtigit: quia tibi coelum vi¬ 
vum, omnibus coelis majus, in benedicto utero tuo portare et 
in hanc lucem edere a Deo concessum est; quem enim coeli 
coelorum capere non poterant, Filia tua immaculato gremio 
suo conclusit. Tu es, o electa Mater, radix illa virgae Jesse, 
ex qua flos pulcherrimus, fructusque vitae nostrae dulcissimus, 
Christus Jesus ascendit. Laetare, o Anna sterilis! quoniam 
ex Filia tua Filius natus est nobis, cujus nomen vocatum est 
magni consilii, hoc est, salutis totius mundi Angelus. Fac me, 
o Mater benedicta, gratiae, quam ex gratiarum fonte abunde 
hausisti, participem, ut in amore dilectissimi Jesu et prote¬ 
ctione dulcissimae Filiae tuae Mariae vivam et moriar. Arnen. 

Ad SS. Joachim et Annam . 

0 castum ac beatum par turturum Joachim et Anna, 
vobis omnis creatura obstricta est; per vos enim donum 
omnium donorum praestantissimum Creatori obtulit nempe 
castam Matrem, quae sola Creatore digna erat. Yestra digni- 

tas ex immaculato ventris vestri fructu cognoscitur, quem Deo 
perpetuo obsequio prompte consecrastis. Cor meum, obsecro, 
junctam huic sacrificio hostiam, manibus vestris Deo omnipo¬ 
tenti offerte omnesque hujus mei muneris defectus vestra, quam 
apud Deum invenistis, gratia compensate. Arnen. 

Devota Salutatio ad eosdem SS. Patronos. 

Saluto et veneror ac benedico vos, o beatissimi Parentes 
Dei Genitricis Mariae, Joachim et Anna! vobisque intime con¬ 
gratulor de vestra gloria et sublimi illa praerogativa, qua vos 
Deus suae sanctissimae Genitricis prae cunctis Parentes ele¬ 
git. Offero in augmentum gaudii et gloriae vestrae ejusdem 
Jesu et Mariae sanctissima Corda: orate illum et illam pro 
me, ut eis perfecte complaceam: gerito curam mei, ut paren¬ 
tes filii; estote mei fideles in vita tutores et in morte dulcis¬ 
simi consolatores; assistite mihi morienti, ut sacrosanctis Ec¬ 
clesiae Sacramentis communitus, perfecte contritus totusque 
mundus de hoc mundo exeam ac recta ad coelum via perve¬ 
niam. Per Jesum Christum Dominum nostrum. Arnen. 

Litaniae cie S. Anna, Matre B. Y. Mariae. 

Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Eedemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Anna, 

S. Anna, Mater Mariae Virginis, 

S. Anna, sponsa Joachim, 

S. Anna, socrus Joseph, 

S. Anna, arca Noe, 


ora pro nobis. 

» 

» 

» 

y> 

S. Anna, arca foederis, ora pro nobis. 

S. Anna, mons Oreb, » 

S. Anna, radix Jesse, » 

S. Anna, arbor bona, » 

S. Anna, vitis fructifera, » 

S. Anna, regali ex progenie orta, » 

S. Anna, laetitia Angelorum, » 

S. Anna, proles Patriarcharum, » 

S. Anna, oraculum Prophetarum, » 

S. Anna, gloria Sacerdotum et Levitarum, » 

S. Anna, nubes rorida, » 

S. Anna, nubes candida, » 

S. Anna, vas plenum gratiae, » 

S. Anna, speculum obedientiae, » 

S. Anna, speculum patientiae, » 

S. Anna, speculum misericordiae, » 

S. Anna, speculum devotionis, » 

S. Anna, propugnaculum Ecclesiae, » 

S. Anna, refugium peccatorum, » 

S. Anna, auxilium Christianorum, '» 

S. Anna, liberatio captivorum, » 

S. Anna, solatium conjugatorum, » 

S. Anna, mater viduarum, » 

S. Anna, matrona virginum, » 

S. Anna, portus salutis naufragantium, » 

S. Anna, via peregrinorum, » 

S. Anna, medicina infirmorum, » 

S. Anna, sanitas languentium, » 

S. Anna, lumen caecorum, » 

S. Anna, lingua mutorum, » 

S. Anna, auris surdorum, » 

S. Anna, consolatrix afflictorum, » 

S. Anna, auxiliatrix omnium ad te clamantium, » 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. Christe, exaudi nos. Pater noster etc. 

f. Dilexit Dominus sanctam Annam, ff. Et amator factus 
est formae illius. 

Oratio. 

Omnipotens, sempiterne Deus, qui beatam Annam in Ge¬ 
nitricis unigeniti Filii tui Matrem eligere dignatus es: con¬ 
cede propitius, ut, qui ejus commemorationem fideli devotione 
colimus, ipsius meritis aeternae vitae suffragia consequamur. 
Per Christum Dominum nostrum. Arnen. 


Officium parvum cie S. Anna, Malre B. V. Mariae. 


Ad Matutinum . 

Jesus, Maria, Anna. 

Domine labia mea aperies. $. Et os meum annuntia¬ 
bit laudem tuam. 

j[. Deus in adjutorium meum intende. $. Domine ad adju¬ 
vandum me festina. Gloria Patri etc. 

Hymnus . 

Tu Regis alti gratiam 
Deposce atque veniam: 
Memoriam colentibus 
Tuae perennis gloriae. 

Gloria tibi Domine, 

Ex Annae nate germine 
Cum Patre et Sancto Spiritu 
I 11 sempiterna saecula. Arnen. 

Ora pro nobis, sancta Anna. $. Ut digni efficiamur etc. 

Antiph. Coeleste beneficium introivit in Annam, ex qua 
nobis nata est beata Virgo Maria. 

Domine exaudi orationem meam. Et clamor meus etc. 

Oremus. 

Deus, qui beatae Annae tantam gratiam conferre digna¬ 
tus es, ut Genitricis unigeniti Filii tui Mater effici mereretur: 
concede propitius, ut cujus memoriam veneramur in terris, ejus 
apud te patrociniis adjuvemur in coelis. Per Dominum etc. 


0 gloriosa Domina, 

De cujus Virgo genere 
Coeli regentem culmina 
Lactavit sacro ubere. 

Quod Eva tristis abstulit, 
Redditur partu Filiae, 

Quae dum salutem protulit, 
Coeli fenestra facta est. 

$ Domine exaudi etc. jtf. Benedicamus Domino etc. 
]b. Fidelium animae etc. 

Ad Primam. 

Jesus, Maria, Anna. 
f. Deus in adjutorium etc., ut supra. 

Hymnus. 

Clara diei gaudia 
Modolizat Ecclesia: 

In Anna Christi famula 
Pandens coeli miracula. 

Gloria tibi Domine etc., ut supra . 
Antipli ., jk. et Oratio ut supra. 

Ad Tertiam. 

Jesus, Maria, Anna. 
jk, Deus in adjutorium etc. 

Hymnus. 

Alma Regum progenies, 

Et Sacerdotum soboles: 

Stirpem illustrem Patribus 
Suis ornavit actibus. 

Gloria tibi Domine etc. 

Antipli., et Oratio ut supra . 

Ad Sextam . 

Jesus, Maria, Anna, 
y. Deus in adjutorium etc. 

Hymnus . 

Nupta Dei judicio 
Fideli matrimonio; 

Juxta verbum angelicum 
Fructum concepit coelicum. 

Gloria tibi Domine etc. 

Antipli]t. et Oratio ut supra. 

Ad Nonam. 

Jesus, Maria, Anna, 
y. Deus in adjutorium etc. 

Hymnus. 

Infoecunda pro tempore 
Prope marcescens corpore: 
Decreto Patris luminum 
Parit Eeginam Virginum. 
Gloria tibi Domine etc. 
Antiph., y. et Oratio ut supra. 

Ad Vesperas . 

Jesus, Maria, Anna. 

Deus in adjutorium etc. 


Cujus nomen est suave, 
Anna sonat gratiam. 

Ave Jesse Eadix florens, 
Quae coelestes das odores 
Perennem fragrantiam. 


Hymnus . 

Anna, pia Mater, ave, Ave Parens Stellae maris, 

Quam tu nuptam contemplaris 
Eegis Eegum Filio. 

Tu quae sola meruisti 
Parens esse Matris Christi, 
Preces nostras suscipe. 

Tu nos Matri atque Patri, 

Eegi ac Eeginae poli 
Commendare non desine. 

Ant., jf. et Oratio ut supra. 

Ad Completorium. 

Jesus, Maria, Anna. 

y. Converte nos Deus salutaris noster. Et averte iram 
tuam a nobis. Deus in adjutorium etc. 

Hymnus. 

Obtentu suae filiae 


Mariae plenae gratiae: 

Nobis Auctorem omnium 
Eeddat Anna propitium. 

Ant., f. et Oratio ut supra. 

Commendatio. 

Has Horas canonicas cum devotione 
Dixi, sancta Anna, tui ratione: 

Ut sis mihi praesens mortis in agone, 

Et vivamus jugiter in coeli regione. Arnen. 

Cultus Sancti Seraphici P. N. Francisci. 


Salutatio ad S. Patrem nostrum Franciscum. 

Ave, ave, ave cordialiter inquam, ave Praneisce, ave, Pa¬ 
ter dilectissime, paupertate et charitate plene, Dominus in 
monte Alverniae tecuin: benedicta sint sacra tua vulnera, et 
benedictus amor ille tui cordis seraphicus, vivi Dei Filius, be¬ 
nedictus Jesus Christus. 

0 humilis vir Francisce, pauperum Patriarcha, nobis 
quaeso semper filiis tuis, licet indignis, adsta, praesertim in 
hora mortis nostrae. Arnen. 


Hymnus in honorem S. P. Francisci Assisiensis. 


0 divini amoris victima, 
Quino cruenta vulnere, 
Francisce, qui vivam crucis 
Christi refers imaginem ! 

Tu charitatis fervidis 
Flammis adustus sanguinem 
Christo daturus, barbara 
Ter cogitasti littora. 

Yoti sed impos non sinis, 
Languere flamma desides; 
Et excitas coelestia, 
Flagrans amore, incendia. 


In prole vivens, efferas 
Pervadis oras: algida, 

Gelu soluto, ut ferveant 
Ardore sancto pectora. 

Sic pertimendis lividum 
Armis Avernum conteris, 
Virtutis et firmum latus 
Templo labanti subjicis. 

Adsis, Pater, precantibus, 
Ignemque, late quo tua 
Exarsit ingens charitas, 


Accende nostris mentibus. 
Sit laus Patri, sit Filio, 

Sit inclyto Paraclito, 

Qui nos Parentis optimi 
Det aemulari spiritum. Arnen. 

Indulg. 100 dier. semel in die. Leo XIII. 1893. 

Actus amoris S. P. N. Francisci . 


« Deus meus et omnia ». 

Indulg. 50 dier. tot. quot. Leo XIII. 1888. 

Pro adjutorio ad S. P. Franciscum. 

Sancte Pater Francisce, Pater amande ac dilectissime! 
rogo te per sacra Stigmata Domini nostri Jesu Christi, ut 
adjuves me regere quinque sensus corporis mei ad beneplaci¬ 
tum et velle Dei omnipotentis, et perfice in me regularem di¬ 
sciplinam, quam tu incepisti: et obtine mihi a Domino Deo 
contritionem et devotionem, fidem, spem, charitatem, patien¬ 
tiam, castitatem animi et corporis et sanctam observantiam 
in verbis et factis, et in omnibus his veram perseverantiam, 
ut consummato vitae praesentis cursu ad te pervenire merear, 
ubi tu gaudes de percepto praemio laborum tuorum, et ut 
ibidem tibi congaudere merear, ubi omnis tristitia extermina¬ 
bitur, et omnis dolor effugiet, et sempiterna manebit laetitia, 
quam mihi Jesus Christus, Mariae Virginis Filius, per inter¬ 
cessionem tuam, sancte Pater, concedat. Arnen. 

Orationes ipsius S. P. N. Francisci. 

ex ejus opusculis excerptae. 

Pro paupertate obtinenda. 

« 0 Domine Jesu, ostende mihi semitas tuae dilectissimae 
paupertatis. Scio enim, quod Testamentum vetus novi fuit 
figura. Illis promisisti: Quia omnis locus, quem calcaverit 
pes vester, vester erit. Calcare est contemnere. Paupertas omnia 
calcat, erg'o omnium est Regina. Sed, Domine pie Jesu Christe, 
miserere mei et dominae paupertatis; nam et ego ejus amore 
anxior, nec sine ipsa requiescere possum. Domine mi, tu nosti, 
qui me de ista inamorasti. Sed et ipsa sedet in tristitia, ab 
omnibus repulsa; facta est quasi mulier vidua , Domina gen¬ 
tium; vilis et contemptibilis, dum est omnium Regina virtu¬ 
tum ; et conqueritur sedens in sterquilinio, quod omnes amici 
ejus spreverunt eam, et facti sunt ejus inimici, et ipsos pro¬ 
bant jam diu esse adulteros, et non sponsos. Vide, Domine 
Jesu, quia paupertas pro tanto est Regina virtutum, pro quanto 

P. Gaudentius. Yol. II. 

relictis Angelorum sedibus descendisti ad terras, ut ipsam pos¬ 
ses charitate perpetua desponsare et omnes perfectionis filios 
in ipsa, et ex ipsa, et per ipsam producere: quae et tibi cum 
tanta fidelitate adhaesit, quod et in matris utero inchoavit 
suum obsequium, dum corpus animatum habuisti omnium mi¬ 
nimum. Sed et orientem ex utero in praesepio sancto recepit 
et stabulo; et conversantem in mundo sic omnibus te priva¬ 
vit, ut capitis reclinatorio faceret te carere. Sed et fidelissima 
consortia, dum ad bellum nostrae redemptionis accederes, te 
est comitata fideliter, et in ipso Passionis conflictu individuus 
armiger astitit, et discipulis recedentibus et negantibus no¬ 
men tuum, ipsa non discessit, sed te tunc cum toto comitatu 
suorum principum, fideliter sociavit. Imo ipsa matre propter 
altitudinem crucis (quae tamen tunc te fideliter coluit, et af¬ 
fectu anxio tuis passionibus juncta fuit) ipsa, inquam, tali ma¬ 
tre te non valente contingere, domina paupertas cum omnibus 
suis penuriis, tamquam tibi gratissimus domicellus, te plus 
quam unquam fuit strictius amplexata et tuo cruciatu prae- 
cordialius juncta. Propter quod nec sibi vacavit crucem polire, 
nec rusticano more componere, et ipsos clavos, ut creditur, 
non in sufficienti numero vulneribus fabricavit, nec ipsos exa¬ 
cuit nec polivit, sed tres rudes et asperos et obtusos ad adju¬ 
vandum tuum supplicium praeparavit. Et dum sitis torquere¬ 
ris ardore, ipsa fidelis sponsa sollicite adfuit, ut nec modicum 
aquae posses habere: sed et per satellites impios tantae ama¬ 
ritudinis confecit poculum, quod gustare potius potuisti, quam 
bibere. In hujus igitur sponsae strictis amplexibus animam 
emisisti. Sed nec ipsa fidelis sponsa tuis defuit exequiis sepul¬ 
turae, nec tibi aliquid in sepulchro, in unguentis, in linteis 
habere permisit, nisi ab aliis mutuatum. JSTe haec sanctissima 
sponsa tuae resurrectioni defuit, quia in ejus amplexu glo¬ 
riose resurgens, in sepulchro omne mutuatum et adventitium 
reliquisti. Hanc tecum asportasti ad coelos mundanis relin¬ 
quens omnia, quae sunt mundi. Et tunc Dominae paupertati 
signaculum regni coelorum, ad signandum electos volentes in- 

cedere per perfectionis semitam reliquisti. 0 quis non diligat 
Dominam paupertatem hanc prae omnibus! A te peto hoc 
privilegio consignari, exopto hoc thesauro ditari; postulo, ut 
mihi et meis in aeternum sit proprium, pauperrime Jesu, 
propter Nomen tuum nihil posse sub coelo proprium possi¬ 
dere, et alienis rebus semper cum usus penuria, dum vivit 
caro misera, sustentari. Arnen». 

Quotidiana S. P. N. Francisci Oratio. 

« Deus meus et omnia! quis es tu, dulcissime Domine, 
Deus meus, et quis sum ego vermiculus servus tuus ? Sanctis¬ 
sime Domine, vellera te diligere, dulcissime Domine, vellem 
te diligere, Domine Deus! Ego tibi totum cor meum et cor¬ 
pus meum dedi et vehementer desidero, si tamen scire pos¬ 
sem, pro tuo amore plura facere». 

Alia 8. Patris nostri Oratio. 

« Omnipotens, aeterne, juste et misericors Deus, da nobis 
miseris propter temetipsum facere, quod scimus te velle, et 
semper velle, quod tibi placet, ut interius mundati et illu¬ 
minati et igne Sancti Spiritus accensi possimus sequi vestigia 
tui dilectissimi Filii Domini nostri Jesu Christi, et ad te Al- 
tissimum sola tua gratia pervenire, qui in Trinitate perfecta 
et unitate simplici vivis et regnas et gloriaris Deus omnipo¬ 
tens in saecula saeculorum. Arnen ». 

Ad impetrandum divinum amorem. 

« Absorbeat, quaeso, Domine, mentem meam ab omnibus, 
quae sub coelo sunt, ignita et melliflua vis amoris tui, ut 
amore amoris tui moriar, qui amore amoris mei dignatus es 
mori, per temetipsum Dei Filium, qui cum Patre etc. Amen ». 

Oratio in primordio suae conversionis. 

« Magne et gloriose Deus et Domine mi Jesu Christe, 
illumina, oro te, tenebras mentis meae; da mihi fidem rectam, 

spem certam et charitatem perfectam; fac ut cognoscam te, 
Domine, ita, ut ego in omnibus omnia secundum tuam san¬ 
ctam et veram voluntatem perficiam. Amen ». 

Ad B. V. Mariam Oratio. 

« Sancta Dei genitrix, dulcis et decora, regem morti tra¬ 
ditum, Filium tuum dulcissimum Dominum nostrum Jesum 
Christum pro nobis exora, ut per suam piissimam clementiam 
et virtutem sanctissimae incarnationis et mortis ipsius acer¬ 
bissimae nobis indulgeat peccata nostra. Amen ». 

Alia ad B. V. Mariam Oratio . 


« Sancta Maria Virgo, non est tibi similis nata in mundo 
in mulieribus, Filia et ancilla altissimi regis Patris coelestis, 
Mater sanctissima Domini nostri Jesu Christi, Sponsa Spiritus 
Sancti, ora pro nobis cum sancto Michaele Archangelo et omni¬ 
bus Virtutibus coelorum et omnibus Sanctis tuum sanctissimum 
Filium, dilectissimum Dominum nostrum et magistrum. Gloria 
Patri et Filio et Spiritui Sancto; sicut erat in principio et 


nunc et semper et in saecula 
Hymnodia 8. 

Francisce pauper, humilis, 
Plus millies amabilis 
Tibi Patrono supplicis 
Appendo vota pectoris. 

Ave tuorum gaudium, 
Toparcha magne Coelitum, 
Patientiae miraculum 
Et pauperum solatium. 

Lodice tectus paupere, 

Et fune cinctus corpore, 

Deum modeste vulneras, 

Dum sic amantem provocas. 


saeculorum. Amen». 

P. Francisci. 

En ipse Jesus propria 
Offert amoris vulnera, 

Tuo que quino stigmate 
Signatus est in corpore. 

0 vis amoris maxima ! 

Quam blanda sunt haec vincula, 
Quibus Deus mortalibus 
Vult illigari cordibus! 

Tu magne et ardens Seraphim, 
Tanta fac aestu perpetim 
Succendar in purissimas 
Aeterni amoris flammulas. 

Hoc igne colliquescere, 

Et pectus hoc consumere 
Fac millies amabilis, 

Francisce pauperat humilis. 

Antiph . Mihi autem absit gloriari, nisi in cruce Domini 
nostri Jesu Christi, per quem mihi mundus crucifixus est, et 
ego mundo. 

f. Signasti Domine, servum tuum Franciscum. Signis 
redemptionis nostrae. 

Oremus. 

Domine Jesu Christe, qui frigescente mundo, ad inflam¬ 
mandum corda nostra tui amoris igne in carne beatissimi Pa¬ 
tris nostri Francisci Passionis tuae sacra Stigmata renovasti: 
concede propitius, ut ejus meritis et precibus crucem jugiter 
feramus, et dignos fructus poenitentiae laciamus. Qui vivis et 
regnas etc. 


Litaniae de S. P. N. Frnncisco. 

Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria immaculate concepta, ora pro nobis. 

Sancta Maria, Advocata Franciscanae Religionis, » 

Sancte Francisce Seraphice, » 

Sancte Francisce, Pater prudentissime, » 

Sancte Francisce, Patriarcha pauperum, » 

Sancte Francisce, despiciens mundum, » 

Sancte Francisce, exemplum poenitentiae, » 

Sancte Francisce, vincens mundi vitia, » 

Sancte Francisce, imitator Salvatoris, ora pro nobis. 

Sancte Francisce, ferens Christi stigmata, » 

Sancte Francisce, Jesn characteribus insignite, » 

Sancte Francisce, norma castitatis, » 

Sancte Francisce, forma humilitatis, » 

Sancte Francisce, florens gratia, » 

Sancte Francisce, via errantium, » 

Sancte Francisce, medela infirmorum, » 

Sancte Francisce, columna Ecclesiae, » 

Sancte Francisce, fidei defensor, » 

Sancte Francisce, athleta Christi, » 

Sancte Francisce, propugnaculum militantium, » 

Sancte Francisce, scutum inexpugnabile, » 

Sancte Francisce, malleus haereticorum, » 

Sancte Francisce, conversio paganorum, » 

Sancte Francisce, erigens claudos, » 

Sancte Francisce, suscitans mortuos, » 

Sancte Francisce, mundans leprosos, » 

Sancte Francisce, exstirpator vitiorum, ' » 

Sancte Francisce, procurator divinae gratiae, » 


Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie eleison. Christe eleison. Kyrie eleison. Pater noster. 

J . Ora pro nobis B. P. N. Francisce. Ut digni effi¬ 
ciamur promissionibus Christi. 

f. Domine exaudi orationem meam. i) ! . Et clamor meus 
ad te veniat. 

Oremus. 

Extingue in nobis desiderium mundanarum rerum, omni¬ 
potens Deus, et intercedente Beato Francisco Patre pauperum 
concede propitius, ut sorte nostra contenti in hoc saeculo, 
aeterna fortius appetamus. 

Omnipotens sempiterne Deus, infunde cordibus nostris stu¬ 
dium castae humilitatis et humilis castitatis, ut imitando B. 
P. N. Franciscum tibi mundo corde et corpore serviamus. 

Deus, cujus Ecclesia sanguine crevit fidelium, infunde pro¬ 
pitius Sancti Patris Francisci spiritum supplicibus tuis: ut vel 
sanguinem pro tui nominis confessione profundere cupiamus, 
vel per obedientiae virtutem, gratam tibi de nobis victimam 
offeramus. 

Domine Jesu Christe, qui frigescente mundo ad inflam¬ 
mandum corda nostra tui amoris igne, in carne Beatissimi 
Patris nostri Francisci Passionis tuae sacra Stigmata reno¬ 
vasti: concede propitius, ut ejus meritis et precibus crucem 
jugiter feramus, et dignos fructus poenitentiae faciamus. Qui 
vivis et regnas in saecula saeculorum. Arnen. 

Officium parvum in honorem S. P. N. Francisci. 

Praeparatio. 

S. Stigmatum S. P. F. Francisci memoriam recolentes te 
supplices exoramus, misericors et aeterne Deus: ut in medita¬ 
tione passionis Filii tui Domini nostri Jesu Christi assiduo 
ejus amore inflammari, et ejus gratia atque meritis aeternae 
beatitudinis gloriam consequi valeamus. Arnen. 

Ad Matutinum . 

Amor seraphicus incendat sensus et praecordia nostra. 
Arnen. 

fi. Domine labia mea aperies, n!. Et os meum annuntia¬ 
bit laudem tuam. 

fi. Deus in adjutorium meum intende. r!. Domine ad adju¬ 
vandum me festina. Gloria Patri. 

Hymnus. 

Dum mundus in virtutibus 
Omnibus tepescit, 

Et multis in sceleribus 
Misere putrescit: 

Franciscus pro tot liominum 
Anxios salute, 

Hanc quaerit apud Dominum 
Precandi virtute. 

f. Signasti Domine servum tuum Franciscum. ij(. Signis 
redemptionis nostrae. 

Antiph. Salve Sancte Pater, patriae lux, forma Minorum, 
virtutis speculum, recti via, regula morum, carnis ab exilio 
duc nos ad regna polorum. 

^rDomine exaudi orationem meam. h\ Et clamor meus 
ad te veniat. 

Oremus. 

Deus, qui Ecclesiam tuam Beati Patris nostri Francisci 
meritis foetu novae prolis amplificas: tribue nobis ex ejus imi¬ 
tatione terrena despicere, et coelestium donorum semper par¬ 
ticipatione gaudere. Per Dominum nostrum Jesum Christum 
Filium tuum, qui tecum vivit et regnat in unitate Spiritus 
Sancti Deus, per omnia saecula saeculorum. Arnen. 

]i r . Domine exaudi orationem meam. it 1 . Et clamor meus 
ad te veniat. 

f. Benedicamus Domino. $. Deo gratias. 

f. Fidelium animae per misericordiam Dei requiescant in 
pace. u\ Arnen. 

Ad Primam. 

Amor seraphicus incendat sensus et praecordia nostra. 
Amen. 

f. Deus in adjutorium etc., ut supra. 

Hymnus. 

Mox zelo sancto fervidus, 

Ac toto animarum, 

Verbo, exemplo, avidus 
Deo lucrandarum: 

Magno conatur studio 
Coelo vindicare, 

Quas tanto Christus pretio 
Voluit salvare. 

fi. Signasti Domine servum tuum etc., ut supra. 

Antiph . Sancte Francisce propera, veni Pater, accelera 
ad populum, qui premitur et teritur sub onere, palea, luto, 
latere, et sepulto Aegyptio sub sabulo, nos libera carnis exstin¬ 
cto vitio. 

fi. Domine exaudi etc., ut supra. 

Oratio. Deus, qui Ecclesiam tuam etc., ut supra. 

Ad Tertiam. 

Amor seraphicus incendat sensus et praecordia nostra. 
Arnen. 

fi. Deus in adjutorium etc. 

Hymnus. 

Hinc ut posset facilius 
Illud adimplere, 

Eundem Dei Filius 
In aetatis vere, 

Sacram Minorum vineam 
Monuit plantare, 

Et sterilem Ecclesiam 
Suam foecundare. 

fi. Signasti Domine servum tuum etc. 

Antiph. Franciscus vir Catholicus, et totus Apostolicus, 
Ecclesiae teneri fidem Eomanae docuit, Presbyterosque monuit 
prae cunctis revereri. 

fi. Domine exaudi etc. 

Oratio. Deus, qui Ecclesiam tuam etc. 

Ad Sextam. 

Amor seraphicus incendat sensus et praecordia nostra. 
Arnen. 

fi. Deus in adjutorium etc. 

Hymnus. 

Hunc et mirando opere 
Sibi similavit, 

In volis, plantis, latere, 

Dum stigmatizavit: 


346 


Pars secunda. 


Per quod tota Ecclesia 
Euit informata, 

Quanta in coelo gloria 
Ei sit parata. 

y. Signasti Domine servum tuum etc. 

Antipli. Coelorum candor splenduit, novum sidus emi¬ 
cuit, sacer Franciscus claruit, cui Seraph apparuit, signans 
eum charactere in volis, plantis, latere, dum formam Crucis 
gerere vult corde, ore, opere. 

Domine exaudi etc. 

Oratio. Deus, quF Ecclesiam tuam etc. 

Ad Nonam. 

Amor seraphicus incendat sensus et praecordia nostra. 
Arnen. 

f. Deus in adjutorium etc. 

Hymnus . 

Hora sui transitus 

Demum imminente, 

Filiis adstantibus 
Animo ardente 
Suam commendat Dominam 
Sanctam paupertatem, 

Et tunc emittit animam 
In beatitatem. 

f. Signasti Domine servum tuum etc. 

Antipli . 0 stupor et gaudium, o Judex homo mentium, 
tu nostrae militiae currus et auriga, ignea praesentibus trans¬ 
figuratum Fratribus, in solari specie vexit te qu ad riga, in te 
signis radians, in te ventura nuntians, requievit Spiritus du¬ 
plex Prophetarum; tuis adsta posteris, Pater Francisce, mise¬ 
ris, nam increscunt gemitus ovium tuarum. 

f. Domine exaudi etc. Oratio. Deus, qui Ecclesiam etc. 

Ad Vesperas . 

Amor seraphicus incendat sensus et praecordia nostra. 
Amen. 

Deus in adjutorium etc. 

Hymnus. 

Mox post beatum transitum 
Coepit coruscare 

Signis, et his circuitum 
Mundi illustrare: 

Tunc et licebat vulnera 
Christi revereri. 

Necnon beati stigmata 
Patris intueri. 

y. Signasti Domine servum tuum etc. 

Antiph. 0 Martyr desiderio, Francisce, quanto studio com¬ 
patieris hunc sequeris, quem passum libro reperis, quem ape¬ 
ruisti; tu contuens in aere Seraph in cruce positum, ex tunc 
in palmis, latere et pedibus effigiem fers plagarum Christi: 
tu gregi tuo provide, qui post felicem transitum, dirae prius 
et lividae glorificatae speciem carnis praetendisti. 

y. Domine exaudi etc. 

Oratio. Deus, qui Ecclesiam tuam etc. 

Aci Completorium . 

Amor seraphicus incendat sensus et praecordia nostra. 
Arnen. 

v. Converte nos Deus salutaris noster. If. Et averte iram 
tuam a nobis. 

y. Deus in adjutorium etc. 

Hymnus. 

Cum hymnis et luminibus 
Sacrum corpus condunt, 

Et Fratres cum concivibus 
Pia vota fundunt. 

Tu jam tuis virtutibus 
Dita nos, precamur: 

Ut dignis semper laudibus 
Deum prosequamur. 

y. Signasti Domine servum tuum etc. 

Antiph. 0 virum mirabilem, in signis et prodigiis, lan¬ 
guores cum daemoniis quoslibet pellentem: dat aurem suis 
avium praedicans silvestrium verbis intendentem. 0 vitam lau¬ 
dabilem, qua fidem, sic magnificat: sed et multos vivificat 
mortuos defunctus. Francisce, nos coelestium fac consortes ci¬ 
vium, quibus es conjunctus. 

f. Domine exaudi etc. 

Oratio. Deus, qui Ecclesiam tuam etc. 

Commendatio. 

Has Horas canonicas cum devotione 
Tibi, Pater, obtuli liac intentione: 

Ut me tuum filium in vocatione 

Firmes, et auxilium praestes in agone. Amen. 

ADNOTATfO. Ad augendam devotionem et filialem amo¬ 
rem erga Sanctum et amantissimum Patrem nostrum Franci- 
scum multum tibi, charissime Frater, conferet, si firmiter tibi 
proposueris, Officium S. Patris nostri, quotiescunque aliquod 
festum Beatissimi Patris nostri ex Breviario celebrandum oc¬ 
currerit, illud summa devotione et gaudio spirituali persolvendi. 
Ad hoc praeter alia etiam ipsum Officium, proprium origine et 
antiquitate sua Fratrum veneratione dignissimum, te invitat. 
Idem etiam dicendum de Officiis S. Antonii Patavini et S. Cla¬ 
rae, prout ex sequentibus de origine istorum Officiorum dicen¬ 
dis tibi patebit. 

Quod ergo attinet Officium proprium. S. Patris nostri Fran- 
cisci in Breviario nostro Romano-Seraphico, volunt pauci, quod 
totum hoc Officium compositum sit (praeter Lectiones) a Fr. 
Juliano a Spira (f 1285), qui fuerat Director Musices apud 
Regem Galliae, quod quidem verum est quoad notas, non quoad 
totum textum. Officium illud, paulo aliter dispositum, olirn le¬ 
gebatur ab omni Clero, etiam cum Vigilia, prout editum est 
Venetiis anno 1552; a Minoritis vero legebatur per Octavam, 
transferendo quaelibet occurrentia Festa. S. Papa Pius V. mu¬ 
tavit formam Breviarii, et Officium de S. Francisco praescri¬ 
psit Clero saeculari, prout nunc ab illo legitur; Minoritis au¬ 
tem reliquit antiquum, mutando solam formam, cum obligatione 
celebrandi Festa occurrentia ex diebus infra Octavam. 

Quod attinet singulas partes hujus Officii S. P. N. Fran- 
cisci: 

Papa Gregorius IX. (olim primus Cardinalis Protector Ordi¬ 
nis Fratrum Minorum et familiarissimus S. Patris nostri Fran¬ 
cisci) composuit Hymnum ad I. Vesp. • Proles de coelo 'prodiit-»; 
Responsorium octavum « De paupertatis horreo » ; item prosam 
seu Sequentiam pro Missa « Caput draconis ultimum'», quae 
non est amplius in usu, et aliam in honorem S. Francisci de 
Passione Christi « Flete fideles animae 1 ». Tandem ab omnibus 
Gregorio IX. adscribitur Antiphona «Sancte Francisce propera » 
et Responsorium « Plange turba paupercula » . 

Cardinalis Thomas a Capua (Card. Presb. titulo S. Sabinae, 
ab Innocentio III. creatus, idem, qui Regulam S. Francisci co¬ 
ram Papa Innocentio III. contra Cardinales contradicentes de¬ 
fendebat et familiaris S. Francisci) composuit Hymnum ad Ma¬ 
tutinum « In coelesti Collegio » et illum ad II. Vesp. « Decus 
morum » ; deinde Responsorium VII. « Carnis spicam » , certam 
Sequentiam antiquatam « Laetabundus » et Antiphonam « Salve 
Sancte Pater 2 » . 

Cardinalis Rainerius Capoccius (qui in canonizatione S. Fran¬ 
cisci Assisii praesente Gregorio IX. orationem habuit de glo¬ 
ria miraculorum S. Patris) composuit Hymnum ad Laudes 
« Plaude turba paupercula 3 » . 

Cardinalis Stephanus a Casanova, ab Innocentio III. creatus, 
fecit Antiphonam « Coelorum candor splenduit 4 » . 

S. Cardinalis et Ser. Doct. Bonaventura scripsit parvam Le¬ 
gendam Vitae S. Francisci, cujus partes posuit in II. Nocturno 
per totam Octavam. 

Beatus Fr. Joannes ab Alvernia composuit Praefationem « Qui 
venerandum Confessorem tuum » Missae, quae legitur in cunctis 
Missis S. Francisci. 

Beatus Fr. Thomas a Celano fecit Sequentiam pro Missa 

« Sanctitatis nova signa » . 


1 Chronica Fr. Salimbene Parmensis, pag. 194. 

2 Idem, ibici. 

3 Fr. L. Wadding. Annal. ad an. 1228. n. LXXYIil. pag. 204. 

4 Wadding., loc. cit. 

Papa Alexander IV., jam ante Cardinalatum S. Francisci 
familiaris et a Gregorio IX. Cardinalis creatus et secundus 
Protector Ordinis, composuit Hymnos ad Officium S. Clarae et 
Orationes pro Officio et Missa K 

Fr. Bernardus a Bessa 3 , Secretarius S. Bonaventurae, in 
introductione ad vitam S. Francisck testatur, Fr. Julianum a 
Spira, exceptis supradictis hymnis, responsoriis et nonnullis 
antiphonis, composuisse omnia reliqua pro Matutino Festi S. 
P. Francisci et S. Antonii Paduani, simulque musicam pro textu. 
— Dictus Fr. Julianus, Parisiis degens et aliquando Musicus 
S. Regis Ludovici IX., erat Lector ac vir scientia et sanctitate 
conspicuus, et mandatum ad componenda Officia S. P. N. Fran¬ 
cisci et S. Antonii Paduani a Ministro Generali Beato Fr. 
Joanne a Parma accepisse fertur. Eidem Fr. Juliano ab anti¬ 
quissimis Ordinis Historicis etiam adscribitur compositio Officii 
(exceptis hymnis) et Missae prodFesto S. Clarae, quod facile 
ex ipso tenore ac versibus hujus Officii conjici poterit. 

Hoc Officium S. Francisci origine et antiquitate sua Fra¬ 
trum veneratione dignissimum, usque ad finem saeculi elapsi 
in toto Ordine Serapliico erat in usu. Ad finem memorati sae¬ 
culi Franciscanus P. Flaminius a Latera nova S. P. Francisci, 
S. Antonii Paduani et S. Clarae Officia composuit, quae S. Rit. 
Congr. cunctanter tandem die 21 Nov. 1793 approbavit, quae 
tamen non ubique sunt recepta. Ordo noster novum S. Fran¬ 
cisci Officium pro Festis Translationis ac Inventionis ejusdem 
acceptavit anno 1872 et novum S. Clarae Officium pro ejusdem 
Inventione praescripsit, pro Festis autem principalibus Officia 
antiqua retinuit. Certe optandum foret, si adhuc supersint Or¬ 
dinis nostri Provinciae, quae antiqua haec Officia non retinue¬ 
runt, ut eadem reassumant, ad uniformitatem in divino Officio 
servandam tuendamque. 


1 Salimbene, op. cit. pag. 191. 
pag. 177. 

2 Cod. Turin. fol. 95. 


— Wadding., ad an. 1228. n. V. 

Oratio ad S. Antonium Patavinum. 

Tliaumaturge gloriosissime, pauperum Pater, qui avari 
hominis cor, nummis aureis immersum, mirabiliter detexisti, 
eo quod divinitus sortitus fueris cor egenis solandis deditum; 
quique nostras Domino preces offereris, exauditione donatas di¬ 
misisti; accipe, grati animi pignus, denarium quod, levandis 
pauperibus, ante te sistimus. Ipsis insimul prosit et nobis: 
utrosque, ut soles, temporalis felicitatis auspice, benevolentia 
prosequere, sed aeternam potissimum nobis impetra, nunc po¬ 
tius, ac in hora mortis nostrae potentior. Arnen. 

Indulg. 100 dier., defunctis quoque applicabilem, semel in 
die. Leo XIII. 1896. 

Responsorium in honorem 8. Antonii Patavini 
a S. Bonaventura. 

Si quaeris miracula, 

Mors, error, calamitas, 

Daemon, lepra fugiunt, 

Aegri surgunt sani. 

Cedunt mare, vincula, 

Membra, resque perditas 
Petunt et accipiunt 
Juvenes et cani. 

Pereunt pericula, 

Cessat et necessitas, 

Narrent hi, qui sentiunt, 

Dicant Paduani. 

Cedunt mare, vincula etc. 

Gloria Patri et Pilio etc. 

Cedunt mare, vincula etc. 

f- Ora pro nobis Beate Antoni. ij\ Ut digni efficiamur 
promissionibus Christi. 

Oremus. 

Ecclesiam tuam, Deus, Beati Antonii Confessoris tui com¬ 
memoratio votiva laetificet, ut spiritualibus semper muniatur 
auxiliis et gaudiis perfrui mereatur aeternis. Per Christum 
Dominum nostrum. Amen. 

Indulg. 100 dier. tot. quot. — Indulg. plen. iis, qui quoti¬ 
die per mensem dictum Respons. recitaverint. Pius IX. 1866. 

Pius affectus ad S. Antonium Paduanum . 

0 sancte Antoni! candidum et suavissimum virginitatis 
lilium, gemma pretiosa paupertatis, abstinentiae speculum, 
forma puritatis, sanctitatis splendidissima stella, Paradisi pul¬ 
chritudo, columna sanctae Ecclesiae, Praedicator gratiae, vi¬ 
tiorum exstirpator, seminator virtutum, consolator afflictorum, 
ardentissima divinae charitatis et amoris flamma, clarum si¬ 
dus Hispaniae, nova lux Italiae, resplendens astrum Paduae, 
aemule Seraphici tui Patris Francisci, pacis et unitatis ama¬ 
tor, mundanae vanitatis contemptor, sacrae Catholicae fidei 
lumen, Martyr desiderio gloriose, haereticorum triumphator, 
thaumaturgice prodigiorum operator, refugium securissimum 
omnium ad te confugientium! 

Tu, o sancte Antoni, meruisti tuis sanctis brachiis con¬ 
stringere Filium Dei altissimi: tu ardentissimis tuis concioni¬ 
bus accendisti in peccatorum mentibus divinae charitatis flam¬ 
mam. Ego itaque miser peccator enixe te rogo, ut me in tuum 
suscipias patrocinium et mihi impetres de peccatis veram con¬ 
tritionem, humilem mei ipsius agnitionem, lacrymarum donum, 
piam in orationibus attentionem, abstinentiam a malo, sanet ae¬ 
que contemplationis exercitium; tu, cum sis ardentissima di¬ 
vini amoris flamma, cor meum frigidum et tepidum igne cha¬ 
ritatis ita accende, ut ipsum mundum, carnem et diabolum 
semper despiciam. Amen. 

Litaniae de S. Anlonio Paduano. 

Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Kedemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, » 

Sancta Virgo Virginum, » 

Sancte Antoni de Padua, » 

Sancte Antoni, Ordinis Minorum decus, » 

Sancte Antoni, lilium virginitatis, » 

Sancte Antoni, gemma paupertatis, » 

Sancte Antoni, forma obedientiae, » 

Sancte Antoni, speculum abstinentiae, » 

Sancte Antoni, vas redolens puritatis, » 

Sancte Antoni, stella splendens sanctitatis, » 

Sancte Antoni, ornamentum morum, » 

Sancte Antoni, pulchritudo paradisi, » 

Sancte Antoni, arca Testamenti, » 

Sancte Antoni, armarium divinarum Scriptura¬ 
rum, » 

Sancte Antoni, doctor veritatis, » 

Sancte Antoni, praedicator gratiae, » 

Sancte Antoni, exstirpator vitiorum, » 

Sancte Antoni, seminator virtutum, » 

Sancte Antoni, malleus haereticorum, » 

Sancte Antoni, pavor infidelium, » 

Sancte Antoni, consolator afflictorum, » 

Sancte Antoni, conscientiarum scrutator, » 

Sancte Antoni, martyr desiderio, ‘ ora pro nobis. 

Sancte Antoni, terror daemonum, » 

Sancte Antoni, horror inferni, » 

Sancte Antoni, jugis patrator miraculorum, » 

Sancte Antoni, rerum deperditarum restitutor, » 

Propitius esto, parce nobis Domine. 

Propitius esto, exaudi nos Domine. 

Ab omni malo, libera nos Domine. 

Ab omni peccato, » 

Ab insidiis diaboli, » 

A peste, fame et bello, » 

A morte perpetua, » 

Per merita sancti Antonii, » 

Per ardentissimum amorem sancti Antonii, » 

Per propheticum spiritum sancti Antonii, » 

Per ignitam praedicationem sancti Antonii, » 

Per zelum martyrii sancti Antonii, » 

Per integerrimam observantiam obedientiae, 

paupertatis et castitatis sancti Antonii, » 

In die judicii, » 

Peccatores, te rogamus, audi nos. 


Ut ad veram poenitentiam nos perducere digneris, te rogamus, 
audi nos. 

Ut ignem divini amoris in nobis accendere digneris, te roga¬ 
mus, audi nos. 

Ut patrocinio ac protectione sancti Antonii nos perfrui con¬ 
cedas, te rogamus, audi nos. 

Ut meritis S. Antonii veram contritionem, humilitatem, do¬ 
num lacrymarum ac sanctam contemplationem nobis tri¬ 
buas, te rogamus, audi nos. 

Ut intercessione S. Antonii mundum, diabolum ac carnem nos 
perfecte relinquere facias, te rogamus, audi nos. 

Ut sancti Antonii suffragiis se commendantibus in omni ne¬ 
cessitate adesse digneris, te rogamus, audi nos. 

Ut nos exaudire digneris, te rogamus, audi nos. 

Pili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie eleison. Christe eleison. Kyrie eleison. Pater noster. 

fi. Et ne nos inducas in tentationem. $. Sed libera nos a 
malo. 

fi. Domine exaudi orationem meam. !)’. Et clamor meus etc. 
Oremus. 

Ecclesiam tuam, Deus, beati Antonii Confessoris tui com¬ 
memoratio votiva laetificet, ut spiritualibus semper muniatur 
auxiliis, et gaudiis perfrui mereatur aeternis. 

Subveniat plebi tuae, quaesumus Domine, praeclari Con¬ 
fessoris tui beati Antonii devota et jugis deprecatio, quae in 
praesenti nos tua gratia dignos efficiat, et in futuro gaudia 
donet aeterna. 

0 Advocate singularissime, Sancte Antoni! quando nunc 
ita dulciter complecteris suavissimum Jesulum, recommendes 
eidem languentem hanc animam pauperculam, et impetra, ut 
ipsam ab omni peccatorum sorde immaculatam et mundam 
conservare valeam, quatenus amore et amplexu amantissimi 
digna reddi mereatur. Per eundem Christum Dominum no¬ 
strum. Arnen. 

Officium parvum de S. Antonio Paduano. 

Ad Matutinum. 

fi. Domine labia mea aperies. 9 !. Et os meum annuntia¬ 
bit laudem tuam. 

fi. Deus in adjutorium meum intende. h\ Domine ad adju¬ 
vandum me festina. Gloria Patri. 

Hymnus. 

Dum mundi in deliciis 
Solet ambulare 

Juventus, capta vitiis 
Aspera vitare, 

Et sensualitatibus 
Pravis indulgere, 

Se statuit Antonius 
Deo devovere. 

Antiph. 0 Proles Hispaniae, pavor infidelium, nova lux 
Italiae, nobile depositum urbis Paduanae: fer, Antoni, gratiae 
Christi patrocinium, ne prolapsis veniae tempus breve credi¬ 
tum defluat inane. 

Ora pro nobis, beate Antoni. Ut digni efficiamur etc. 
Oremus. 

Ecclesiam tuam, Deus, beati Antonii Confessoris tui de¬ 
precatio votiva laetificet, ut spiritualibus semper muniatur 
auxiliis, et gaudiis perfrui mereatur aeternis. Per Dominum 
nostrum Jesum Christum etc. 

Ad Primam. 

f. Deus in adjutorium etc. $. Domine ad adjuvandum etc. 
Hymnus. 

Aurelianam primitus 
Eegulam professus, 

In arduis virtutibus 
Miros fecit gressus: 

Vitam deinde pauperum 
Elegit Minorum, 

Quem movit constans Martyrum 
Mors Marochiorum. 

Antiph. 0 Proles Hispaniae etc. 

f. Ora pro nobis, beate Antoni. Ut digni efficiamur etc. 

Oremus. Ecclesiam tuam etc. ut supra . 

Ad Tertiam. 

Deus in adjutorium etc. 

Hymnus. 

Antonii sub nomine 
Zelo Dei ductus, 

Praeclaros sanctimoniae 
Mox produxit fructus: 

Diebus dum et noctibus 
Precibus vacabat, 

Et austeris operibus 
Carnem macerabat. 

Antipk. 0 Proles Hispaniae etc. 

Ora pro nobis, beate Antoni etc. 

Oremus. Ecclesiam tuam etc. ut supra. 

Ad Sextam. 

f. Deus in adjutorium etc. 

Hymnus. 

Praeco deinde inclytus 
Verbi Dei factus, 

Id successive coelitus 

Est talentum nactus; 

Ut doceret impios 
Semitam virtutis, 

Et revocaret devios 
In viam salutis. 

Antiph. 0 Proles Hispaniae etc. 

Versus et Oratio Ecclesiam tuam etc. ut supra . 
Ad Nonam. 

f. Deus in adjutorium etc. 

Hymnus. 

In Scripturae codicibus 

Ita versabatur, ^ 

Praeripere quod omnibus 
Palmam videbatur: 

Sacrorum inde Codicum 
Arca est vocatus, 

Eecte Doctorum omnium 
Gemma nuncupatus. 

Antiph. 0 Proles Hispaniae etc. 

Versus et Oratio Ecclesiam tuam etc. ut supra . 

Ad Vesperas. 

f. Deus in adjutorium etc. 

Hymnus . 

Impugnator acerrimus 
Fit haereticorum, 

Terror et pavor maximus 
Turbae paganorum: 

Eliminator criminum, 

Morumque corrector, 

Salus periclitantium, 

Clientum protector. 

Antiph . 0 Proles Hispaniae etc. 

Versus et Oratio Ecclesiam tuam etc. ut supra. 

Ad Completorium. 

f. Converte nos Deus salutaris noster. k\ Et averte iram 
tuam a nobis. 

f. Deus in adjutorium etc. »)’. Domine ad adjuvandum etc. 
Gloria Patri. 

Hymnus. 

Multis tandem laboribus 
Fractus aegrotabat, 

Suamque circumstantibus 
Mortem nuntiabat: 

/ Istam dum Fratres populo 

Volunt occultare, 

Juventa mox in oppido 
j Coepit divulgare. 

Antiph. 0 Proles Hispaniae etc. 

Versus et Oratio Ecclesiam tuam etc. ut supra. 
Commendatio. 

Has Horas canonicas cum devotione 
Dixi, sancte Antoni, hac intentione, 

Ut me juves in omni tribulatione, 

Mihi quoque praesens sis mortis in agone, 
Dignus ut efficiar coeli regione. Arnen. 

Ad majorem S. Antonii Patavini honorem hoc loco pro ju¬ 
nioribus Fratribus nostris etiam sermo sit: 

De Pia Unione S. Antonii Patavini in ecclesia S. Antonii 
de Urbe canonice erecta 1 . 

Nota est omnibus singularis in S. Antonium de Padua uni¬ 
versi populi Christiani devotio et fiducia, ejusque cultus ubique 
terrarum mirabili modo propagatus omnibus similiter patet. 
Hinc templa, vel altaria aut statuae in memoriam ejus erecta, 
hinc imagines et picturae arte decoratae, Sancti effigiem varie 
illustrantes, hincque solemnia festa in ejusdem honorem ubili¬ 
bet magno populi concursu concelebrata. 

Causa tam vividae tamque diffusae erga Sanctum devotio¬ 
nis non aliunde procul dubio derivat, nisi ab ejusdem speciali 
privilegio, a Deo communicato, miracula operandi, favores in- 
numerasque gratias dispensandi. Quae omnia in notissimo Re¬ 
sponsorio Si quaeris miracula seraphicus Doetor S. Bonaven- 
tura paucis expressit et complexus est, unde Sanctus noster 
gloriosum Thaumaturgi titulum in Ecclesia Dei quasi jure sibi 
acquisivit. 

Quod si sancti Antonii intercessio ac protectio potentissima 
quidem est apud Altissimum, ad quascumque calamitates ar¬ 
cendas, morbosque pellendos, ea tamen singulari modo refulget 
in mirabili privilegio a Deo ipsi collato, quo ad ejus invocatio¬ 
nem res perditae inveniuntur, quod quidem, exorato S. Antonio, 
experti unanimes testantur. 

Verum non res materiales tantummodo, sed, quod nunquam 
satis lugendum, et ipsa dona supernaturalia persaepe amittun¬ 
tur: ad haec etiam nostri Thaumaturgi potentia se extendit, 
qui, dum vitam ageret, zelo vere apostolico flagravit tum ad 
infidelium conversionem, tum ad haereticos et peccatores ad ve¬ 
ritatem divinamque gratiam reducendos. Non mirum igitur, si 
infelix homo, Dei gratia privatus, per hujus Sancti invocatio¬ 
nem recuperare eamdem possit, si perdiderit, vel invenire, si 
nunquam habuerit. 


1 Ex egregio opere: «Collectio Indulgentiarum» ab A. R. P.‘ Petro 
a Monsano, ex-Definitore Generali, disposito, pag. 1037 et seq. 

His de causis, approbante Ministro Generali ejusdemque De- 
finitorio, in ecclesia S. Antonii de Urbe, prope insignem Basi¬ 
licam Lateranensem extructa, et fidelium frequentia celebrata, 
instituta fuit Pia Unio universalis a S. Antonio Patavino nun¬ 
cupata, et canonice erecta ab Eminentissimo Cardinali Lucido 
Maria Parocchi, Vicario Sanctitatis Suae, qui ejusdem ecclesiae 
primarium lapidem posuit, ac deinceps templum, assistentibus 
decem ex Ordine nostro Praesulibus, solemni ritu consecravit. 
Mox a Sede Apostolica indulgentiis ditata, in universo terra¬ 
rum orbe propagata fuit, cujus Statutum sequens est: 

Caput L Finis Piae Unionis . 

Huius Piae Unionis finis duplex est: 

I. Gratias agere Deo munificentissimo, qui tot eximia gra¬ 
tiarum dona S. Antonio Patavino contulit, et non solum in 
coelis, sed et in toto terrarum orbe glorificat. 

II. Rogare S. Antonium, ut omnes qui rebus ad salutem 
animae et corporis necessariis destituti existunt, vel primum 
regnum Dei et justitiam ejus quaerunt, baec omnia, sancto An¬ 
tonio intercedente, inveniant. Hinc: 

a) Ut pagani, increduli, hebraei, haeretici et schismatici 
veram fidem inveniant, quam nunquam habuerunt vel misere 
perdiderunt. 

b) Ut peccatores, quos tantopere adamavit S. Antonius, 
divinam gratiam quam propria culpa amiserunt, recuperent, ad 
veram poenitentiam reducti. 

C) Ut Fratres et Sorores trium Ordinum S. P. Francisci 
seraphici spiritus thesaurum, quem super omnia quaesivit S. An¬ 
tonius, quaerant et ipsi indesinenter, secundum propriam Re¬ 
gulam et Constitutiones, ac tandem inveniant, vel inventum 
cum omni sollicitudine custodiant. 

d) Ut panem quotidianum ad vitae sustentamentum neces¬ 
sarium pauperes inveniant. 

e) Ut fortunae vel famae bona reperiant, qui tribulationi¬ 
bus vel calamitatibus oppressi illa amiserunt. 

Caput II. Obligationes . 

III. Ad assequendos descriptos fines Christifideles adscripti 
debent: 

Recitare quotidie tria Gloria Patri in gratiarum actionem 
SS. Trinitati, quae tantam intercessionis potentiam Thauma- 
turgo nostro impertire et elargiri dignata est. 

IV. Singulis diebus recitare Responsorium Si quaeris in 
honorem S. Antonii, vel qui nesciunt, unum Pater, Ave et Gloria . 

V. Aliquam eleemosynam pauperibus 1 erogare, quoties san¬ 
cti Antonii intercessione ac patrocinio aliquam gratiam obti¬ 
nuerint. 

VI. P. Directori Piae Unionis, ut infra, communicare nar¬ 
rationem gratiarum et favorum, intercedente S. Antonio, obten¬ 
torum; quae quidem narratio, a proprio Confessario vel alia 
persona fide digna, in quantum fieri potest, subsignata, in Ar¬ 
chivo Conventus S. Antonii asservabitur. 

VII. In festo S. Antonii vel infra Octavam ejusdem sacra¬ 
menta Confessionis et Communionis suscipere. 

Caput III. Conditiones pro admissione . 

VIII. Omnes utriusque sexus fideles qui admitti desiderant, 
Piae Unionis Directori a Ministro G-enerali instituto et Romae 
in Conventu S. Antonii, Via Merulana 124, commoranti, tra¬ 
dere vel transmittere debent nomen, cognomen et nomen pa¬ 
triae ac residentiae. 

IX. Fideliter supradictas obligationes adimplere. 

Caput IV . Fructus. 

X. Omnes Christifideles, cum vix adscripti fuerint, parti¬ 
cipes sunt fructuum unius Missae quae pro ipsis ceterisque ejus¬ 
dem ecclesiae benefactoribus qualibet feria tertia applicatur in 
praefata ecclesia, in qua ultra quinquaginta Missae quotidie 
celebrantur. 

XI. Virtute communicationis a Rmo P. Generali Ordinis 
peractae, omnes adscripti participes sunt omnium orationum et 
bonorum operum quae in Ordine Fratrum Minorum S. Franci- 
sci, cui ipse praeest, quotidie fiunt. 


1 Summopere Sodalibus commendatur ut opus « Panis S. Antonii * 
nomine vulgatum, propagari curent, ac in singulis paroeciis institui, de 
consensu Ordinarii. 

Hanc Piam Unionem a S. Antonio Patavino in ecclesia 
S. Antonii prope Archibasilicam Lateranensem canonice ere¬ 
ctam pronuntiavit, ejusque Constitutionem quatuor hisce capi¬ 
tulis ac undecim articulis consignatam adprobavit S. Sedes die 
13 Februarii 1894. 

Indulgentiae Piae Unionis Sodalibus concessae. 

(Ex Rescr. S. C. Indulg. 4 Maji 1894). 

I. Plenariae. 1° Die adscriptionis vel die Dominico eamdem 
adscriptionem immediate sequenti: 

2° Die festo S. Antonii Patavini Conf., Piae Unionis Pa¬ 
troni coelestis; nec non 

3° Translationis ejusdem Reliquiarum, quae recolitur quot¬ 
annis die 15 Februarii; 

4° In Tredecim Feriis tertiis continuis, quovis tempore, 
sed semel in anno tantum, iis Sodalibus qui memoratis feriis 
pium aliquod exercitium in honorem ejusdem Sancti devote 
peregerint; dummodo in singulis enuntiatis diebus vere poeni- 
tentes, confessi ac S. Synaxi refecti aliquam ecclesiam vel etiam 
publicum oratorium visitaverint, ibique ad mentem Sanctitatis 
Suae aliquamdiu pie oraverint; 

5° In mortis articulo, si item vere poenitentes, confessi sa¬ 
craque suscepta Communione vel, si haec praestare nequiverint, 
saltem contriti semel SS. Jesu nomen ore, sin minus corde, de¬ 
vote invocaverint. 

II. Partiales. 1° Septem annorum totidemque quadragenarum 
in singulis novendialium precum diebus immediate praemitten¬ 
darum ante festum ejusdem Sancti, quod die 13 Junii celebratur; 

2° Centum dierum semel in die devote recitantibus ter Glo¬ 
ria Patri in gratiarum actionem SSmae Trinitati ob mira dona 
eidem Sancto tributa; 

3° pariter centum dierum, item semel in die, aliquam pre¬ 
cem effundentibus ad fines assequendos quos sibi proponit Pia 
Unio. Quas omnes Indulgentias eadem S. Congregatio declara¬ 
vit fore etiam applicabiles animabus igne Purgatorii detentis. 

Propagatio Piae Unionis S. Antonii Patavini . 

Cum adscriptorum Christifidelium numerus ex omnibus or¬ 
bis partibus jam post aliquot menses ad centum millia circiter 

excreverit, Rmus Minister Generalis ad Summum Pontificem 
supplicam dedit, iit Sacerdotes tam regulares quam saeculares 
delegare possit ad effectum utriusque sexus Christifideles in 
singulis orbis regionibus praeiaudatae Piae Unioni adscribendi, 
cum participatione indulgentiarum, quas Sua Sanctitas eidem 
Piae Unioni benigne largiri dignata est; itemque, quoties opus 
fuerit, ejusdem Piae Unionis centra secundaria in cunctis na¬ 
tionibus constituere valeat. His precibus Sancta Sedes benigne 
annuit 6 Aprilis 1895. 

Vigore facultatis hujus apostolicae centra, ut ajunt, natio- 
nalia, dioecesana vel provincialia et etiam parochialia in omni¬ 
bus fere orbis partibus constituta sunt eventu vere mirabili; 
nam haec Pia Unio ex hoc tempore in toto orbe diffusa jam 
anno 1896 decem centena millia circiter (1, 000. 000) associa¬ 
torum numeravit, qui numerus de die in diem adhuc accrescit. 

Mira haec nostris diebus cultus S. Antonii Patavini pro¬ 
pagatio et incrementum etiam tibi, charissime Frater, novum 
sit incitamentum, ut novo studio et amore S. Antonium Pata¬ 
vinum, Confratrem nostrum amantissimum, prosequaris ejus- 
demque honorem et cultum, in quantum pro conditione ac vi¬ 
ribus tuis fieri poterit, promoveas. 

Responsoria 

in honorem Sanctorum Ordinis Fratrum Minorum. 

In honorem 8. P. N. FranciscL 

Francisce, Christi Signifer 
Minorum Pater Pauperum, 

Qui mundum, carnem, daemonem 
Vivens vicisti jugiter. 

In coelis regnans protege, 

Qui tua poscunt munera, 

Et cunctis in periculis 
Hic nobis opem tribue. 

Amore Christi Domini 
Succensus, ejus vulnera 

In carne tua coelitus 
Dignus fuisti accipere. 

In coelis regnans etc. 

Gloria Patri etc. 

In coelis regnans etc. 

y. Ora pro nobis, beate Pater noster Prancisce. $. Ut 
digni efficiamur promissionibus Christi. 

Oremus. 

Deus, qui Ecclesiam tuam beati Patris nostri Francisci 
meritis, foetu novae prolis amplificas; tribue nobis ex ejus imi¬ 
tatione terrena despicere, et coelestium donorum semper parti¬ 
cipatione gaudere. Per Christum Dominum nostrum. Arnen. 

Aliud Besponsoriuwi S. P. N. Francisci , 
tempore tribulationis recitandum. 

Plange, turba paupercula; 

Ad Patrem clama pauperum; 

Hoc lugubre suspirium, 

Pater Francisce, suscipe! 

Tu prode Christo stigmata 
Lateris, pedum, manuum, 

Ut nobis reddat orphanis 
Yictos jam hostes improbos. 

Nam destituti auxiliis 
Humanis, tuis brachiis 
Nos tuti a malis omnibus 
Sumus, et adversariis. 

Tu prode Christo etc. 

Gloria Patri etc. 

Tu prode Christo etc. 

Per tua sacra stigmata, sancte Pater noster Franci¬ 
sce. Libera nos semper ab inimicis nostris. 

Oremus. 

Deus, qui Ecclesiam tuam beati Patris nostri Francisci 

meritis, foetu novae prolis amplificas; tribue nobis ex ejus 
imitatione terrena despicere, et coelestium donorum semper 
participatione gaudere. 

Hostium nostrorum, quaesumus Domine, elide superbiam, 
et eorum contumaciam dexterae tuae virtute prosterne. 

Miserere, Domine, populo tuo, et continuis tribulationi¬ 
bus laborantem propitius respirare concede. Per Christum Do¬ 
minum nostrum. ijf. Arnen. 

In honorem S. Antonii Paduani. 

Si quaeris miracula, 

Mors, error, calamitas, 

Daemon, lepra fugiunt, 

Aegri surgunt sani. 

Cedunt mare, vincula, 

Membra, resque perditas 
Petunt et accipiunt 
Juvenes et cani. 

Pereunt pericula, 

Cessat et necessitas, 

Narrent hi, qui sentiunt, 

Dicant Paduani. 

Cedunt mare etc. 

Gloria Patri etc. 

Cedunt mare etc. 

f. Ora pro nobis, beate Antoni. \j. TJt digni efficiamur 
promissionibus Christi. 

Oremus. 

Ecclesiam tuam, Deus, beati Antonii Confessoris tui com¬ 
memoratio votiva laetificet, ut spiritualibus semper muniatur 
auxiliis, et gaudiis perfrui mereatur aeternis. Per Christum 
Dominum nostrum. 9 !. Arnen. 

Indulg. 100 dier. tot. quot., et pro quotidiana recitatione 
Indulg. plen. semel in mense. Pius IX. 25. Jan. 1866. 

In honorem S. Doct. Seraph. Bonaventurae Card. Ep. 

0 Doctor, vir seraphice, 

Christi Princeps Ecclesiae; 

0 Praesul amantissime, 

Minorum Pater inclyte. 

Adesto, beatissime, 

Tuis devotis servulis, 

Qui te gementes supplicant; 

Da postulata consequi. 

Adure nostra pectora 
Seraphicis ardoribus, 

Doctrina quoque illumina, 

Ne cadant in erroribus. 

Adesto, beatissime etc. 

Gloria Patri etc. 

Adesto, beatissime etc. 

y. Ora pro nobis, beate Bonaventura. i)'. Ut digni effi¬ 
ciamur promissionibus Christi. 

Oremus. 

Domine Jesu Christe, qui in corde sancti Bonaventurae, 
Doctoris atque Pontificis, singularem sapientiam cum maxima 
humilitate et charitate mirabiliter conjunxisti: concede, quaesu¬ 
mus, ut ejus meritis et intercessione, verbis et operibus tibi 
placeamus, et ejusdem charitatis ardorem jugiter aemulemur. 
Qui vivis et regnas in saecula saeculorum, tf. Arnen, 

In honorem S . Bernardini Senensis. 

Laudes precumque munera 
Sint Bernardini gloriae, 

Qui vox decusque gentibus 
Yirtutis omnis exstitit. 

Tu Jesu amator Nominis, 

Tu sanctae amator Virginis, 

Adspira utrumque et insere 

Nostris amorem cordibus. 

Auctore pacis civium 
Pietas refulsit undique, 

Doctore miris sensibus 
Lex sancta Christi claruit. 

Tu Jesu amator etc. 

Gloria Patri etc. 

Tu Jesu amator etc. 

Antiph. 0 praedicator gratiae, o Doctor egregie, tu vas 
electionis fieri meruisti; Salvatoris praedicans, ejusdem cunctis 
indicans, summae dilectionis, Nomen Jesu Christi: ex te salus 
populi, per te labentis saeculi, remittuntur sordes criminum, 
quibus obstitisti. 

f. Ora pro nobis, beate Bernardine. 9 !. Ut digni efficia¬ 
mur promissionibus Christi. 

Oremus. 

Domine Jesu Christe, qui beatum Bernardinum eximia 
in dulcissimum tuum Nomen et in purissimam Matrem tuam 
dilectione decorasti ac singularem nobis eundem apud te Ad¬ 
vocatum tribuisti: concede propitius, ut ejus meritis et pre¬ 
cibus a cunctis malis et periculis eruamur. Qui vivis et re¬ 
gnas etc. 


In honorem S. Joannis a Capistrano . 

Divum Joannem supplices 
Yotis precamur cordium, 

Qui athleta Christi retulit 
Apostolorum gloriam. 

Nostris relucens mentibus 
Fidem tuendam suscipe, 
Virtute Jesu Nominis 
Dele impiorum foedera. 
Portenta jussus edere 
Vires refregit haeresum; 

Polluta foedo sanguine 
Castra exterorum diruit. 

Nostris relucens etc. 

Gloria Patri etc. 

Nostris relucens etc. 

Ora pro nobis, beate Joannes. k!. Ut digni efficiamur 
promissionibus Christi. 

Oremus. 

Deus, qui Ecclesiam tuam beati Joannis meritis et do¬ 
ctrina mirabiliter sublimasti, et per eum de perfidis tyrannis 
in virtute sanctissimi Nominis Jesu fideles tuos triumphare 
fecisti: praesta, quaesumus, ut de inimicis nostris ejus inter¬ 
cessione praevalentes in terris, praemiari cum ipso mereamur 
in coelis. Per eundem Christum etc. 

In honorem S. Petri de Alcantara . 

Domine Jesu Christe, cui S. Petrus adeo fideliter in vita 
sua servivit, ut in tempore iracundiae fieret reconciliatio: 

Exaudi propter eum preces nostras, et da nobis sa¬ 
lutem animae et corporis, 

Qui famulae tuae Teresiae dixisti, te semper in Petri 
nomine petentes exauditurum. 

Exaudi propter eum etc. 

Gloria Patri etc. 

Exaudi propter eum etc. 

f. Ora pro nobis, beate Petre. lj\ Ut digni efficiamur 
promissionibus Christi. 

Oremus. 

Deus, qui beatum Petrum Confessorem tuum admirabilis 
poenitentiae et altissimae contemplationis munere illustrare 
dignatus es: concede propitius, ut ejus suffragantibus meritis 
carne mortificati, coelestium donorum participes fieri merea¬ 
mur. Per Christum Dominum nostrum, i j. Arnen. 

In honorem S. Didaci, Confessoris . 

Si quaeris miracula, 

Subjacent imperio 
Morbi, febres, putrida 
Sanat lingua vulnera. 

Fugit mors a Regibus, 

Resanantur Principes, 

Caeci vident, ambulant 
Claudi, surdi audiunt. 

Pereunt pericula, 

Hostes terrae, marium, 

Ore pleno praedicant 
Itali et Hispani. 

Fugit mors a Regibus etc. 

Gloria Patri etc. 

Fugit mors a Regibus etc. 

j. Ora pro nobis, beate Didace. $. Ut digni efficiamur 
promissionibus Christi. 

Oremus. 

Deus, qui familiam tuam beati Didaci Confessoris tui com¬ 
memoratione laetificas: concede, quaesumus, ut ejus humilitatis 
et patientiae imitetur vestigia, et ad gaudia perveniat sempi¬ 
terna. Per Christum Dominum nostrum. I)'. Amen. 

In honorem S. Paschalis Baylon, Confessoris. 

Paschalis admirabilis, 

Tuis adesto servulis, 

Pieque supplicantibus 
Da postulata consequi. 

Averte quidquid officit, 

Largire quidquid proficit; 

Nullam Redemptor gratiam, 

Te deprecante, denegat. 


P. Gaudentius. Vol. II. 


24 

Mors, vita, coeli, tartara, 

Optata proles, omnia 
Te sentiunt, et ictibus, 

Apto fragore, nuntias. 

Averte quidquid etc 
Gloria Patri etc. 

Averte quidquid etc. 

jtf. Ora pro nobis, beate Paschalis. Ut digni efficiamur 
promissionibus Christi. 

Oremus. 

Deus, qui beatum Paschalem Confessorem tuum mirifica 
erga Corporis et Sanguinis tui sacra mysteria dilectione deco¬ 
rasti: concede propitius, ut quam ille ex hoc divino convivio 
spiritus percepit pinguedinem, eandem et nos percipere merea¬ 
mur. Qui vivis et regnas cum Deo Patre in unitate Spiritus 
Sancti Deus per omnia saecula saeculorum. Arnen. 

In honorem S. Pacifici a S. Severim, Confessoris. 

Candor pudoris innocens, 

Aevi jubar Pacifice, 

Queis tu praeisti moribus, 

Adsis Olympo precibus. 

Vide languores corporis, 

Vide et angores animi, 

Seu det naturae pravitas, 

Seu det nequitia daemonis. 

Pelle, rogamus, invidum, 

Pondus attolle torpidum, 

Pacisque Patrem optimum 
Nobis redde propitium. 

Vide languores etc. 

Gloria Patri etc. 

Vide languores etc. 

fi. Ora pro nobis, beate Pacifice. I/. Ut digni efficiamur 
promissionibus Christi. 

Oremus. 

Largitor omnium bonorum Deus, qui beatum Pacificum, 
Confessorem tuum, eximiae patientiae virtute et solitudinis 
amore decorasti: ejus nobis intercessione concede, ut per eadem 
vestigia gradientes, eadem assequamur et praemia. Per Chri¬ 
stum etc. 

In honorem S . Joannis Josephl a Cruce. 

Joannes Joseph inclyte 
Qui Christi crucem jugiter 
Corde gestans ac nomine 
Regno potiris coelitum. 

Preces benigne suscipe, 

Ad te qui clamant subveni, 

Ut corde mundo sordium, 

Coeli fruantur gaudiis. 

Qui tuis castis brachiis 
Castae tu Prolem Virginis 
Complectens, dono gratiae 
Felix captasti largius. 

Preces benigne etc. 

Gloria Patri etc. 

Preces benigne etc. 

f. Ora pro nobis, beate Joannes Joseph. Ut digni ef¬ 
ficiamur promissionibus Christi. 

Oremus. 

Deus, qui beatum Joannem Josephum Confessorem tuum 
per arduas paupertatis, humilitatis et patientiae vias coelesti 
gloria sublimasti: da nobis, quaesumus, ut carne mortificati 
ejus imitemur exempla, et gaudiis perfruamur aeternis. Per 
Christum Dominum nostrum. Arnen. 

In honorem S . Leonardi a Portu Mauritio y Confessoris . 

0 Leonarde celebris 
Zelo, verbo, jejuniis, 

Adesto postulantibus 
E summis coeli sedibus. 

Vide Petri naviculam 
Diris jactari fluctibus, 

Ut mari et ventis imperet, 

Jesum precando excita. 

Yide Fidelium animas 
Peccati labe perditas, 

Ne pereant ad inferos, 

Christum pro illis invoca. 

Qui deduxisti ad semitam 
Yitae, quos undis saeculi 
Kemersos nosti, ut nuntiant 
Eomani, Tusci et Ligures. 

Yide Petri naviculam etc. 

Gloria Patri etc. 

Yide Petri naviculam etc. 

f. Ora pro nobis, beate Leonarde. $. Ut digni efficiamur 
promissionibus Christi. 

Oremus. 

Deus, qui ad obstinata peccatorum corda per evangeli- 
cam praedicationem ad poenitentiam flectenda beatum Leonar- 
dum Confessorem tuum admirabilem sanctitate et invicto di¬ 
cendi robore suscitasti: da, quaesumus, ut contritionis lacry- 
mas, ad quas ob duritiam cordis nostri permoveri non possu¬ 
mus, per ejus preces ac merita consequamur. Per Christum etc. 

In honorem B. Thomae a Cora, Confessoris. 

Ostensa quisquis expetit 
Mirari grandia insolita, 

Supplex Thomae propitium 
Nomen vocet auxilio. 

Illi procella sternitur, 

Yis venti, tellus, pluvia, 

Dirumque mortis spiculum 
Brachio refringit valido. 

Queis luce carent oculi, 

Cuique vox haeret faucibus, 

Qui curis inops angitur 
Suppetias affert facilis. 

Illi procella etc 
Nec casus ejus nutibus 
Insontes vexat cladibus, 

Pallentes morbos abigit, 

Vitale lumen reficit. 

Illi procella etc. 

Thomas, o colende, moribus 
Innocuis, da nos instrui, 

Da fausta pacis munera, 

Da beata adire limina. 

Illi procella etc. 

Virtus, decus et claritas, 

Sit Patri atque Filio, 

Sit largitori Flamini 
Aevum per omne gloria. 

Illi procella etc. —• Arnen, 
y. Ora pro nobis, beate Thoma. Jf. Ut digni efficiamur etc. 
Oremus. 

Deus, qui beatum Thomam, tuo amore succensum, inte¬ 
riori mortificatione et eximia in proximum dilectione decorasti: 
ejus meritis precibusque concede, ut nosmetipsos pro te abne¬ 
gantes et charitatis opera jugiter exsequentes, aeterna praemia 
consequi mereamur. Per Christum etc. 

Indulg. 100 dier. tot. quot., et pro quotidiana recitatione 
semel in mense Indulg. plen. Pius IX. 25. Nov. 1852. 

Antiphona in honorem S. Rochi, Confessoris . 

Ave, Roche sanctissime, 

Nobili natus sanguine, 

Crucis signaris schemate 
Sinistro tuo latere. 

Roche peregre profectus, 

Pestiferae mortis ictus 
Curavisti mirifice, 

Tangendo salutifere. 

Yale Roche, angelicae 
Yocis citatus flamine, 

Obtinuisti deifice 
A cunctis pestem pellere. 

y. Ora pro nobis, beate Roche. $. Ut digni efficiamur 
promissionibus Christi. 

Oremus. 

Deus, qui beato Rocho per Angelum tuum tabulam eidem 
afferentem promisisti, ut qui ipsum invocaverit, a nullo pestis 
cruciatu laederetur: praesta, quaesumus, ut qui ejus memoriam 
agimus, ipsius meritis et precibus a mortifera peste corporis 
et animae liberemur. Per Christum etc. 

In honorem S. Margaritae de Cortona. 

0 Margarita poenitens, 

Patrata quae fles crimina, 

Tuas sequamur lacrymas 
Yiam secuti lubricam. 

Nos poenitentes aspice, 

Et corda nostra percute 
Dolore meritis intimo 
Christi superno munere. 

Constanti amore Numinis 
Elagrans, et igne perpeti 
Candescis, o virgineis 
Inserta digne floribus. 

Nos poenitentes etc. 

Gloria Patri etc. 

Nos poenitentes etc. 

jf. Ora pro nobis, beata Margarita. Ut digni efficiamur 
promissionibus Christi. 

Oremus. 

Deus, qui famulam tuam Margaritam de perditionis via 
ad salutis tramitem misericorditer deduxisti; eadem nobis mi¬ 
seratione concede, ut, quam prius errantem sectari non eru¬ 
buimus, mox poenitentem impigre sequi gloriemur. Per Chri¬ 
stum etc. 

In honorem S. Hyacinthae, Virg . III. Orci. 

Hyacintha, poenitentiae 
Et charitatis victima, 

Quae sacra Sponsi virginum 
Non deseris vestigia. 

Tu nos averni e tramite 
Salutis ad iter evoca, 

Absterge labes criminum, 

Gelu resolve cor dium. 

Dolore Christi saucia, 

Crucem fidelis bajulas ; 

Amore Christi languida, 

Cruci devincta decubas. 

Tu nos averni etc. 

Gloria Patri etc. 

Tu nos averni etc. 

f. Ora pro nobis, beata Hyacintha. Jjf. Ut digni efficia¬ 
mur promissionibus Christi. 

Oremus. 

Deus, qui beatam Hyacintham virginem tuam jugis mor¬ 
tificationis et charitatis victimam effecisti: ejus nobis exemplo 
et intercessione concede, ut et peccata nostra plangere et te 
semper diligere valeamus. Per Christum etc. 

juxta praescripta Rubricarum, pro nostratibus, ex Induito 
Apostolico, rite dispositae. 


Kyrie eleison. 


Sancte Jacobe, 

ora. 

Christe eleison. 


Sancte Joannes, 

ora. 

Kyrie eleison. 


Sancte Thoma, 

ora. 

Christe, audi nos. 


Sancte Jacobe, 

ora. 

Christe, exaudi nos. 


Sancte Philippe, 

ora. 

Pater de coelis Deus, miserere 

Sancte Bartholomaee, 

ora. 

nobis. 


Sancte Matthaee, 

ora. 

Fili Redemptor mundi 

Deus, 

Sancte Simon, 

ora. 

miserere nobis. 


Sancte Thaddaee, 

ora. 

Spiritus Sancte Deus, miserere 

Sancte Mathia, 

ora. 

nobis. 


Sancte Barnaba, 

ora. 

Sancta Trinitas unus Deus, mi- 

Sancte Luca, 

ora. 

serere nobis. 


Sancte Marce, 

ora. 

Sancta Maria, ora pro 

nobis. 

Omnes sancti Apostoli et Evan- 

Sancta Dei Genitrix, 

ora. 

gelistae, 

orate. 

Sancta Virgo Virginum, ora. 

Omnes sancti Discipuli Do- 

Sancte Michael, 

ora. 

mini, 

orate. 

Sancte Gabriel, 

ora. 

Omnes sancti Innocentes, orate. 

Sancte Raphael, 

ora. 

Sancte Stephane, 

ora. 

Omnes sancti Angeli et Ar- 

Sancte Laurenti, 

ora. 

changeli, orate pro 

nobis. 

Sancte Vincenti, 

ora. 

Omnes sancti beatorum Spiri- 

Sancti Fabiane et Sebastiane, 

tuum ordines, 

orate. 

orate pro 

nobis. 

Sancte Joannes Baptista, ora. 

Sancti Joannes et Paule, orate. 

Sancte Joseph, 

ora. 

Sancti Cosma etDamiane, orate. 

Omnes sancti Patriarchae et 

Sancti Gervasi et Protasi, orate. 

Prophetae, 

orate. 

Sancte Berarde, 

ora. 

Sancte Petre, 

ora. 

Sancte Petre, 

ora. 

Sancte Paule, 

ora. 

Sancte Accursi, 

ora. 

Sancte Andrea, 

ora. 

Sancte Adjute, 

ora. 

Sancte Otho, 

ora. 

Sancte Daniel, 

ora. 

Sancte Angele, 

ora. 

Sancte Samuel, 

ora. 

Sancte Domne, 

ora. 

Sancte Leo, 

ora. 

Sancte Hugoline, 

ora. 

Sancte Nicolae, 

ora. 

Sancti Petre Baptista ceterique 

Martyres Japonenses, orate. 

Sancti Nicolae ceterique Mar- 

tyres Gorcomienses, 

orate. 

Sancte Fidelis, 

ora. 

Omnes sancti Martyres, 

orate. 

Sancte Silvester, 

ora. 

Sancte Gregori, 

ora. 

Sancte Ambrosi, 

ora. 

Sancte Augustine, 

ora. 

Sancte Hieronyme, 

ora. 

Sancte Bonaventura, 

ora. 

Sancte Martine, 

ora. 

Sancte Nicolae, 

ora. 

Sancte Ludovice, 

ora. 

Sancte Benvenute, 

ora. 

Omnes sancti Pontifices et Con- 

fessores, 

orate. 

Omnes sancti Doctores, 

orate. 

Sancte Antoni, 

ora. 

Sancte Benedicte, 

ora. 

Sancte B er narde, 

ora. 

Sancte Dominice, 

ora. 

Sancte Pater noster Francisce, 


ora pro nobis. 
Sancte Antoni de Padua, ora. 
Sancte Bernardine, ora. 


Sancte Joannes a Capistrano, 
ora pro nobis. 
Sancte Jacobe de Marchia, ora. 
Sancte Petre de Alcantara, 
ora pro nobis. 


Sancte Francisce Solane, ora. 
Sancte Petre Kegalate, ora. 
Sancte Didace, ora. 

Sancte Paschalis, ora. 

Sancte Benedicte, ora. 

Sancte Pacifice, ora. 

Sancte Joannes Josepb, ora. 
Sancte Leonarde, ora. 

Sancte Felix, ora. 

Sancte Joseph a Leonissa, ora. 
Sancte Seraphine, ora. 


Sancte Laurenti a Brundusio, 
ora pro nobis. 
Sancte Joseph a Cupertino, ora. 


Sancte Ferdinande, ora. 

Sancte Ludovice, ora. 

Sancte Ivo, ora. 

Sancte Elzeari, ora. 

Sancte Eoche, ora. 

Sancte Conrade, ora. 

Omnes sancti Sacerdotes et Le- 
vitae, orate. 

Omnes sancti Monachi et Ere¬ 
mitae, orate. 

Sancta Maria Magdalena, ora. 
Sancta Agatha, ora. 

Sancta Lucia, ora. 

Sancta Agnes, ora. 

Sancta Caecilia, ora. 

Sancta Catharina, ora. 

Sancta Clara, ora. 

Sancta Agnes Assisiensis, ora. 
Sancta Catharina de Bono¬ 
nia, ora. 

Sancta Coleta, ora. 

Sancta Veronica, ora. 

Sancta Rosa de Yiterbio, ora. 
Sancta Hyacintlia, ora. 

Sancta Maria Erancisca, ora. 
Sancta Angela, ora. 

Sancta Anastasia, ora. 


Sancta Elisabeth Hungariae, 
ora pro nobis. 

Sancta Elisabeth Portugalliae, 
ora pro nobis. 

Sancta Margarita de Cortona, 
ora pro nobis. 

Omnes sanctae Virgines et Vi¬ 
duae, orate. 

Omnes Sancti et Sanctae trium 
Ordinum sancti Patris no¬ 
stri Erancisci, intercedite 
pro nobis. 

Omnes Sancti et Sanctae Dei, 
intercedite pro nobis. 

Propitius esto, parce nobis, 
Domine. 

Propitius esto, exaudi nos, Do¬ 
mine. 

Ab omni malo, libera nos, Do¬ 
mine. 

Ab omni peccato, libera. 

Ab ira tua, libera. 

A subitanea et improvisa mor¬ 
te, libera. 


Ab insidiis diaboli, libera. 

Ab ira, et odio, et omni mala 
voluntate, libera. 

A spiritu fornicationis, libera. 

A fulgure et tempestate, libera. 

A flagello terraemotus, libera. 

A peste, fame et bello, libera. 

A morte perpetua, libera. 

Per mysterium sanctae Incar¬ 
nationis tuae, libera. 

Per adventum tuum, libera. 

Per nativitatem tuam, libera. 

Per baptismum et sanctum je¬ 
junium tuum, libera. 

Per crucem et passionem tuam, 
libera nos, Domine. 

Per mortem et sepulturam 
tuam, libera. 

Per sanctam resurrectionem 
tuam, libera. 

Per admirabilem ascensionem 
tuam, libera. 

Per adventum Spiritus sancti 
Paracliti, libera. 

In die judicii, libera. 

Peccatores, te rogamus audi 
nos. 

Ut nobis parcas, te rogamus 
audi nos. 

Ut nobis indulgeas, te roga¬ 
mus audi nos. 

Ut ad veram poenitentiam nos 
perducere digneris, te roga¬ 
mus audi nos. 

Ut Ecclesiam tuam sanctam 

regere et conservare digne¬ 
ris, te rogamus audi nos. 

Ut domnum Apostolicum et 
omnes ecclesiasticos ordines 
in sancta religione conser¬ 
vare digneris, te rogamus 
audi nos. 

Ut inimicos sanctae Ecclesiae 
humiliare digneris, te roga¬ 
mus audi nos. 

Ut regibus et principibus Chri¬ 
stianis pacem et veram con¬ 
cordiam donare digneris, te 
rogamus audi nos. 

Ut cuncto populo Christiano 
pacem et unitatem largiri di¬ 
gneris, te rogamus audi nos. 

Ut nosmetipsos in tuo sancto 
servitio confortaro et conser¬ 
vare digneris, te rogamus 
audi nos. 

Ut mentes nostras ad coelestia 
desideria erigas, te rogamus 
audi nos. 

Ut omnibus benefactoribus no¬ 


stris sempiterna bona retri¬ 
buas, te rogamus audi nos. 

Ut animas nostras, fratrum, 
propinquorum 'et benefacto¬ 
rum nostrorum ab aeterna 
damnatione eripias, te roga¬ 
mus audi nos. 

Ut fructus terrae dare et con¬ 
servare digneris, te rogamus 
audi nos. 

Ut omnibus fidelibus defunctis 
requiem aeternam donare di¬ 
gneris, te rogamus audi nos. 

Ut nos exaudire digneris, te 
rogamus audi nos. 

Fili Dei, te rogamus audi nos. 

Agnus Dei, qui tollis peccata 
mundi, parce nobis, Do¬ 
mine. 

Agnus Dei, qui tollis, peccata 
mundi, exaudi nos, Domine. 

Agnus Dei, qui tollis peccata 
mundi, miserere nobis. 

Christe, audi nos. 


Christe, exaudi nos. 

Kyrie eleison. Christe eleison. Kyrie eleison. Pater noster. 
f . Et ne nos inducas in tentationem. i^ ! . Sed libera nos 
a malo. 

Psalmus 69. 

Deus in adjutorium meum intende: * Domine, ad adju¬ 
vandum me festina. 

Confundantur, et revereantur, * qui quaerunt animam 


meam: 

Avertantur retrorsum, et erubescant, * qui volunt mihi 
mala: 

Avertantur statim erubescentes, * qui dicunt mihi: Euge, 

euge. 

Exsultent et laetentur in te omnes qui quaerunt te, * et 
dicant semper: Magnificetur Dominus: qui diligunt salutare 
tuum. 

Ego vero egenus, et pauper sum: * Deus, adjuva me. 

Adjutor meus, et liberator meus es tu: * Domine, ne 
moreris. 

Grloria Patri etc. 

y. Salvos fac servos tuos. Deus meus, sperantes in te. 

Esto nobis, Domine, turris fortitudinis. Ijf. A facie ini¬ 
mici. 

f. Nihil proficiat inimicus in nobis. $. Et filius iniqui¬ 
tatis non apponat nocere nobis. 

f. Domine, non secundum peccata nostra facias nobis. 
Ijf. Neque secundum iniquitates nostras retribuas nobis. 

f. Oremus pro Pontifice nostro N. R'. Dominus conser¬ 
vet eum, et vivificet eum, et beatum faciat eum in terra, et 
non tradat eum in animam inimicorum ejus. 

f. Oremus pro benefactoribus nostris. \f. Retribuere di¬ 
gnare, Domine, omnibus nobis bona facientibus propter nomen 
tuum vitam aeternam. Amen. 

y. Oremus pro fidelibus defunctis. \j. Requiem aeternam 
dona eis, Domine: et lux perpetua luceat eis. 

f. Requiescant in pace. rL Amen. 

Pro fratribus nostris absentibus, r’. Salvos fac servos 
tuos, Deus meus, sperantes in te. 

}\ Mitte eis, Domine, auxilium de sancto. 9 ’. Et de Sion 
tuere eos. 

Domine, exaudi orationem meam. r!. Et clamor meus 
ad te veniat. 

jj. Dominus vobiscum. Et cum spiritu tuo. 

Oremus. 

Deus, cui proprium est misereri semper et parcere: su¬ 
scipe deprecationem nostram; ut nos, et omnes famulos tuos, 

quos delictorum catena constringit, miseratio tuae pietatis cle¬ 
menter absolvat. 

Exaudi, quaesumus Domine, supplicum preces, et confi- 
tentium tibi parce peccatis: ut pariter nobis indulgentiam tri¬ 
buas benignus et pacem. 

Ineffabilem nobis, Domine, misericordiam tuam clemen¬ 
ter ostende: ut simul nos et a peccatis omnibus exuas, et a 
poenis, quas pro his meremur, eripias. 

Deus, qui culpa offenderis, poenitentia placaris: preces 
populi tui supplicantis propitius respice, et flagella tuae ira¬ 
cundiae, quae pro peccatis nostris meremur, averte. 

Omnipotens sempiterne Deus, miserere - famulo tuo Pon¬ 
tifici nostro N., et dirige eum secundum tuam clementiam in 
viam salutis aeternae: ut, te donante, tibi placita cupiat, et 
tota virtute perficiat. 

Deus, a quo sancta desideria, recta consilia, et justa sunt 
opera: da servis tuis illam, quam mundus dare non potest, 
pacem; ut et corda nostra mandatis tuis dedita, et hostium 
sublata formidine, tempora sint tua protectione tranquilla. 

Ure igne Sancti Spiritus renes nostros et cor nostrum, 
Domine: ut tibi casto corpore serviamus, et mundo corde pla¬ 
ceamus. 

Fidelium, Deus, omnium Conditor et Redemptor, anima- 
bus famulorum famularumque tuarum remissionem cunctorum 
tribue peccatorum: ut indulgentiam, quam sernper optaverunt, 
piis supplicationibus consequantur. 

Actiones nostras, quaesumus Domine, aspirando praeveni, 
et adjuvando prosequere: ut cuncta nostra oratio et operatio 
a te sernper incipiat, et per te coepta finiatur. 

Omnipotens sempiterne Deus, qui vivorum dominaris si¬ 
mul et mortuorum, omniumque misereris quos tuos fide et 
opere futuros esse praenoscis: te supplices exoramus; ut pro 
quibus effundere preces decrevimus, quosque vel praesens sae¬ 
culum adhuc in carne retinet, vel futurum jam exutos corpore 
suscepit, intercedentibus omnibus Sanctis tuis, pietatis tuae 


382 Pars secunda. 

clementia omnium delictorum suorum veniam consequantur. 
Per Dominum nostrum. 

,V. Dominus vobiscum. ijl. Et cum spiritu tuo. 

Exaudiat nos omnipotens et misericors Dominus. Ij!. 

Arnen. 

f. Et fidelium animae per misericordiam Dei requiescant 
in pace. k!. Arnen. 

Pia exercitia et preces diversae. 
Exercitium Sanctae Viae Crucis, 

Praenotanda. 

Cum ad lucrandas indulgentias generatim requiratur sta¬ 
tus gratiae, ideo consulitur, ut in pii hujus exercitii initio eli¬ 
ciatur contritionis actus , non quidem ut conditio ad lucrandas 
indulgentias, sed ut mera dispositio, quatenus nempe si quis 
in statu peccati mortalis reperiatur, ac propterea incapax lu¬ 
crandae cujusvis indulgentiae, per perfectam contritionem cum 
proposito Confessionis ad statum gratiae restituatur, et capax 
fiat indulgentias consequendi. Is autem, qui in statu gratiae 
reperitur, etsi ad contritionis actum non teneatur, valde tamen 
utiliter eum eliciet ad peragendum majori cum fructu pium 
exercitium. 

Quoad ceteras conditiones earum praecipuae pro acqui¬ 
rendis indulgentiis pio exercitio Viae Crucis adnexis sunt tres 
sequentes: 

1° Meditatio passionis Domini nostri Jesu Christi . 

2° Motus localis de una statione ad aliam . 

3° Visitatio non interrupta, saltem moraliter, quatuordecm 
stationum . 

1. De prima conditione. Cum opus injunctum pro lucrandis 
indulgentiis Viae Crucis sit meditatio Dominicae passionis, 
consequitur minime necessarias esse preces vocales . Unde 8. Con¬ 
gregatio Indulgentiarum iterum declaravit: « Recitatio Oratio¬ 
nis Dominicae et Angelicae Salutationis tam pro unaquaque 
Viae Crucis statione, quam sexies easdem preces iterare post 

absolutas omnes stationes est tantum laudabilis consuetudo a 
nonnullis inducta, minime vero necessaria conditio ad lucrifa¬ 
ciendas Yiae Crucis indulgentias » etc. (Decr. 2 Junii 1838. 
N. 259; 20 Junii 1836. N. 257 ad 2 m ; Raccolta, pag. 111). 

Quamvis recitatio Orationis Dominicae, Angelicae Saluta¬ 
tionis, et YY. Adoramus te Christe etc. et Miserere nostri Do¬ 
mine etc. non sit necessaria ad lucrandas indulgentias Yiae 
Crucis, tamen consuetudo eas etiam recitandi, dum pium exerci¬ 
tium peragitur, valde laudabilis est, ideoque non derelinquenda, 
maxime quando pium exercitium in communi vel solemniter 
peragitur ( Raccolta , loc. cit.). 

Ex adductis ergo patet, opus injunctum ad lucrandas in¬ 
dulgentias Yiae Crucis esse solummodo meditationem passionis 
Domini nostri Jesu Christi . Non est autem necessarium ut me¬ 
ditatio fiat supra singulis mysteriis, quae a quatuordecim sta¬ 
tionibus repraesentantur; sufficit meditari in genere passionem 
Domini, prout etiam docet Raccolta (pag. 111) sequentibus ver¬ 
bis: « Cliristifideles in peragendo Viae Crucis exercitio, medi- 
tentur passionem divini Redemptoris Jesu Christi secundum pro¬ 
priam cujusque capacitatem». Iisdem fere verbis haec veritas 
enuntiatur in Summario Indulgentiarum , quibus gaudet Gon- 
fraternitas Devotorum Jesu Christi ad Calcarium (vulgo Sacconi 
rossi), a S. Congregatione uti authentico recognito die 8 Febr. 
1854. Ibi dicitur: « Ad lucrandas indulgentias Viae Crucis re¬ 
cogitetur passio divini nostri Redemptoris Jesu Christi juxta 
uniuscujusque capacitatem » (Rescr. auth. pag. 504). 

Quapropter, juxta doctrinam S. Leonardi a Portu Mauri- 
tio, ad lucrandas indulgentias Yiae Crucis sufficit in pio exer¬ 
citio peragendo recogitare seu meditari unum vel plura ex my¬ 
steriis a stationibus repraesentatis , vel etiam passionem Jesu 
Christi in genere. 

Imo addimus cum eodem S. Leonardo, pro personis rudi¬ 
bus ac simplicibus, quae nesciunt meditari, nec distinete et 
ordinate mysteria passionis considerare, sufficere ad lucrandas 
indulgentias, ut sciant cruces vel imagines, quas visitant, re¬ 
praesentare ea Loca Sancta, in quibus Jesus Christus Dominus 
noster passus est pro nobis gravissima tormenta, et hac cogi¬ 
tatione diligenter curent in eorum cordibus excitare compas¬ 
sionis affectum erga patientem Redemptorem. 

Nihilominus si quis soleret meditari passionem Domini, 
prout hujus mysteria repraesentantur per singulas stationes, 
proculdubio optime se gereret. Sic enim haberetur contemplatio 
omnium poenarum, opprobriorum ac cruciatuum, quos aman- 
tissimus Redemptor noster, ut humanum genus redimeret, a 
domo Pilati usque ad Calvarii montem sustinuit, pretiosum 
sanguinem suum effundens. 

2. Secunda conditio ad lucrandas Yiae Crucis indulgentias 
est, ut fiat aliquis corporis motus , seu transitus de una statione 
ad aliam. S. Congr. Indulg. clare declaravit ; nam interrogata: 

« An Christifideles in magno populi concursu, maxime cum 
ecclesia repleta et compressa sit devotis, possint sine corporis 
motu de loco in locum indulgentias Yiae Crucis lucrari»? 
S. Congregatio respondit: « Negative, absque speciali induito ». 
Singula enim Summorum Pontificum Decreta affirmant, inter 
alias conditiones pro acquirendis stationum Yiae Crucis indul¬ 
gentiis, necessario requiri aliquem corporis motum , ut clarius 
declaratum est ab hac S. Congregatione, nempe: Transeundum 
esse ab una statione ad aliam in quantum sinit aut multitudo 
personarum, quae eas visitant, aut angustia loci, ubi sunt ere - 
Ciae» (Decr. 26 Febr. 1841. N. 287). 

Istiusmodi praescriptio semper est observanda, praesertim 
in privato exercitio, quando nempe fideles illud peragunt m 
particulari: siquidem circa hoc nulla invenitur exceptio, nisi 
ea obtineatur vel obtenta sit per speciale indultum. Unde in 
Monito VII habetur: « Si Via Crucis erecta fuerit in ecclesia, 
ab ea peragenda abstineant fideles tempore divinorum Officiorum, 
Missae, uti etiam quando talis sit in ecclesia concursus, ut ea 
peragi nequeat absque tumultu ac perturbatione » etc. 

Regulae generali de corporis motu ab una statione ad aliam 
datur exceptio pro exercitio publico seu in communi, quando 
nempe ob fidelium multitudinem perturbatio in ecclesia excitari 
potest. Tunc en methodus observanda : 

Pro publico exercitio Viae Crucis, quando perturbatio exci¬ 
tari potest, observetur methodus a S. Leonardo a Portu Mau¬ 
ri tio proposita, ut videlicet, unoquoque de populo suum locum 
tenente, Sacerdos cum duobus clericis sive cantoribus circumeat, 
ac sistens in qualibet statione, ibique recitans peculiares con¬ 
suetas preces, ceteris alternatim respondentibus. 

Cum dicitur: unoquoque de populo suum locum tenente, id 
non impedit quominus populus non possit se vertere ad singu¬ 
las stationes, genuflectere ac se erigere cum Sacerdote circum- 
eunte ac consuetas preces recitante. Imo ita est faciendum, vel 
saltem populo suadendum juxta S. Leon ardum. 

Possunt etiam (si ob ecclesiae amplitudinem aut alia loci 
adjuncta Sacerdos vix aut ne vix quidem audiri queat) recitari 
consuetae preces a Sacerdote in suggestu, unde ab omnibus au¬ 
diatur, dummodo alius Sacerdos cum duobus clericis sive canto¬ 
ribus circumeat et in qualibet statione sistat. Servata hac condi¬ 
tione, quae pro Via Crucis censenda est substantialis, adquiri 
poterunt indulgentiae, quin specialis gratia ad id concedatur. 

Extant dioeceses, imo provinciae ecclesiasticae, in quibus 
in publico S. Viae Crucis exercitio jam ab initio usus invaluit 
hoc modo peragendi, ut clericus vel Sacerdos in sacro pulpito 
genuflexus manens, recitet populo breves considerationes et so¬ 
litas preces totius Viae Crucis; populus autem, unoquoque suum 
locum tenente, post singulas stationes sicut Sacerdos ipse ali¬ 
quem corporis motum aut genuflexionem faciat, et oculos ad 
momentum versus regionem sequentis stationis convertat. — 
Etiam in privato exercitio jam ab hominum memoria usus pa¬ 
riter invaluit in iisdem locis, ut in scamno suo vel loco quis¬ 
que remaneat, et ibi genuflexus totum hoc sanctum exercitium 
persolvat, persuasus se posse lucrari indulgentias, dummodo 
post singulas stationes aliquem corporis motum faciat et pau¬ 
lisper assurgat. Ita autem faciunt sive ecclesia vacua sit, sive 
sit populo referta. 

Rebus sic stantibus, porrectae sunt preces Summo Pontifici 
Pio PP. IX, ut concedere dignaretur, quatenus pro S. Viae 
Crucis exercitio tam publico quam privato in nominatis dioe¬ 
cesibus sufficiat ad indulgentias annexas prosequi in methodo 
supradicta, jam in veterem consuetudinem deducta etc. 

S. Congregatio Indulgentiarum, attentis peculiaribus cir¬ 
cumstantiis, de speciali gratia in exemplum non afferenda, prae¬ 
via sanatione quoad praeteritum relate ad exercitium Viae Cru¬ 
cis,... permisit, ut enuntiata methodus in praefatis locis servari 
possit, ita tamenut Chrislifideles saltem in loco, ubi manent, 
pro qualibet Viae Crucis statione assurgant et genuflecianl (Re¬ 
scriptum diei 10 Martii 1868, apud Rescr. autli. N. 407). 

P. Gaudentius. Vol. II. 25 

3. Tertia conditio ad lucrandas S. Viae Crucis indulgentias 
est, ut qucituordecim stationes visitentur uno tractu , quatenus 
nempe pium exercitium notabiliter et moraliter non interrumpa¬ 
tur. Ita declaratum est a S. Congregatione Indulg. sequentibus 
Decretis: 

« Fideles, qui stationes Viae Crucis visitant in uno eodem- 
que die, non vero uno tractu , sed interposito majori vel minori 
inter stationes temporis intervallo, non lucrantur indulgentias » 
(Decr. 22 Jan. 1858. N. 385 ad l m ). 

Aliter dicendum, si interruptio non sit notabilis . Interro¬ 
gata enim S. Congregatio: «An qui exercitium Viae Crucis 
peragunt, et illud ad modicum tempus interrumpunt, puta ad 
audiendum Sacrum, ad sumendam Eucharistiam, ad Confessio¬ 
nem faciendam etc., indulgentias lucrentur si illud prosequun¬ 
tur, vel ad indulgentiae acquisitionem oporteat in iis casibus 
illud ab initio reassumere»? Respondit: « Affirmative ad pri¬ 
mam partem, dummodo notabiliter et moraliter exercitium non 
interrumpant; Negative quoad secundam; et ideo non oportet in 
his casibus illud ab initio reassumere » (Decr. 16 Dec. 1760). 

Patet ergo, interruptiones, quae in pio exercitio Viae Cru¬ 
cis peragendo fieri possunt, non impedire indulgentiarum acqui¬ 
sitionem si breves sint et rationabiles, quia uti tales, non de¬ 
struunt sancti exercitii unitatem. Aliter dicendum, si sint per 
longum tempus protractae, praesertim si id contingat ob causas 
profanas. Tunc enim ad lucrandas indulgentias oporteret pium 
exercitium ab initio reassumere. 

Praedictis sequentia addenda sunt: 

a) Quoad Crucifixos Viae Crucis. 

Conditiones ad lucrandas Viae Crucis indulgentias praedi¬ 
ctis crucifixis adnexas ad tres revocantur: 

Prima: ut fideles, qui hujusmodi crucifixis utuntur, sint in¬ 
firmi vel legitime impediti a visitandis sacrae Viae Crucis sta¬ 
tionibus. Ita S. Congregatio declaravit Decreto 8 Augusti 1859. 

Secunda conditio est: ut recitentur corde saltem contrito 
ac devote (idque uno tractu, exclusa notabili et morali inter¬ 
ruptione) viginli Pater, Ave el Gloria, unum nempe pro quali¬ 
bet statione, quinque in sanctorum D. N. Jesu Christi Vulne¬ 
rum memoriam, ac unum juxta mentem Summi Pontificis. 

Tertia conditio est: ut crucifixus benedictus manu tenea¬ 
tur, dum recitantur praescriptae preces , nempe viginti Pater, 
Ave et Gloria . 

b) Concessio specialissima. Favore illorum fidelium, quos gra¬ 
vis morbus impares reddit recitandis viginti Pater, Ave et Glo¬ 
ria, Summus Pontifex Leo PP. XIII, ad preces Emi Patris 
Aloysii a Parma, Ministri Generalis totius Ordinis Minorum, 
per litteras in forma Brevis sub die 9 Septembris 1890, beni¬ 
gne indulsit, ut praefatus Minister Generalis, durante munere, 
concedere possit ut eorum loco ad acquirendas indulgentias Viae 
Crucis ore recitent actum contritionis, et invocationem « Te 
ergo quaesumus tuis famulis subveni, quos pretioso Sanguine 
redimisti », ac mente saltem sequantur recitationem ab alio 
adstante factam trium Pater, Ave, Gloria 1 . 

Praeparatio . 

0 immense, clementissime, o misericordissime Deus! ego, 
misera et indignissima creatura, cum profundissima humilitate 
in terram prostrata, adoro te Deum ac Dominum meum. Credo 
in te, spero in te, amo te super omne bonum, et ideo doleo 
ex intimo corde, quod te unicum et summum bonum meum 
unquam offenderim. Ad tuam gloriam, meam salutem et ad 
lucrandas indulgentias, quarum unam plenariam animae meae, 
reliquas vero omnes animabus in purgatorio, in specie X. X. 
applicare cupio, hanc devotionem aggredior, sub praesidio 
et ad exemplum dolorosae Matris tuae Virginis Mariae, in 
comitatu mei Angeli tutelaris hanc S. Viam Crucis tua san¬ 
cta gratia adjuvante peragere intendo. 

I. Statio. 

Christus ad mortem condemnatur. 

j[. Adoramus te, Domine Jesu Christe, et benedicimus 
tibi. J)’. Quia per sanctam crucem tuam redemisti mundum. 


1 « Collectio Indulgentiarum », opus ab A. R. P. Petro a Monsano, 
Ex-Definitore Generali, dispositum. Quaracchi, 1897. part. II. § 12. pag. 
548-558. et pag. 557-567. 

C onsider atio. 

Innocentissimus Jesus, qui peccatum non fecit nec facere 
potuit, ad mortem condemnatur, et quidem ad ignominiosam 
mortem crucis. Ut Pilatus amicus Caesaris habeatur, tradit 
Jesum voluntati inimicorum suorum. —- 0 horrenda injusti¬ 
tia! ut homini placeat, innocentiam damnare et Deum offen¬ 
dere non formidat. 

Affectus. 

0 innocentissime Jesu! ego peccavi: ego mortis aeternae 
reus sum: ut autem ego vivam, tu sententiam mortis lubens 
acceptas. Quomodo ergo imposterum vivam, nisi tibi soli? si 
hominibus placere cupiam, servus tuus esse non possum: dis* 
plieeam igitur ipsis et toti mundo, ut tibi soli placere valeam. 

Pater noster. 

Jesu Christe crucifixe, miserere mei. 

II. Statio. 

Jesus suscipit crucem super humeros. 

Adoramus te etc. ut supra. 

Consideratio. 

Jesus crucem intuens, summo cum desiderio sua brachia 
sanguine madentia, ad eam extendit illam que tenerrime am¬ 
plexus, cordintime osculatus, humeris suis vulneribus dilania¬ 
tis imponit, et, licet ad mortem usque debilitatus, exultat ut 
gigas ad currendam viam suam. 

Affectu s. 

Non amicus Christi ero, si inimicus crucis sim ! 0 dul* 
cis, o bona crux! ego te amplector, exosculor et gaudenter 
suscipio de manu Dei. Absit a me amplius gloriari, nisi in 
cruce Domini mei, per quam mihi mundus crucifixus sit, et 
ego mundo: ut totus tuus sim, o Jesu, tuae Passionis me- 
fac consortem. 

Pater noster. 

Jesu Christe crucifixe etc. 

III. Statio . 

Jesus prima vice cadit sub cruce. 

Adoramus te etc. ut supra. 

Consideratio. 

Amantissimns Jesus cruce oneratus incedens, ejus pon¬ 
dere depressus graviter in terram prolapsus est. Scilicet pec¬ 
cata nostra pondus illud intolerabile efficiebant, cui alias crux 
levis et dulcis amore nostri videbatur. 

Affectus. 

Ab mi Jesu! tu grave jugum peccatorum meorum por¬ 
tasti, et iniquitates meae sicut onus grave gravatae sunt su¬ 
per te; cur ergo jugum mandatorum tuorum ferre recusem, 
nt sic alter alterius onera portemus? jugum tuum suave est 
et onus tuum leve: libenter itaque et gaudenter illud susci¬ 
piam, et portare contendam, donec vixero. Tu, o Jesu, por¬ 
tantem me gratia tua ita conforta, ne cadam amplius pec¬ 
cando graviter. 

Pater noster. 

Jesu Christe crucifixe etc, 

IV. Statio . 

Jesus crucem bajulans occurrit Matri suae dolorosissimae. 

Adoramus te etc. ut supra. 

Consideratio. 

Quam dolorosus erat aspectus afflictissimae Matris Ma¬ 
riae, dilectissimum Filium suum gravi cruce onustum, totum 
vulneribus et sanguine scatentem, ab infami faece carnificum 
tanta rabie impulsum conspicientis? quam ineffabiles dolores 
sensit illud tenerrimum cor maternum? Oh! quam desiderabat 
pro Jesu, vel saltem cum Jesu mori! 

Af fec t u s. 

O Jesu! o Maria! ego sum causa dolorum Cordium ve¬ 
strorum, summe invicem amantium et ad extremum usque 
desolatorum. Ah utinarn et cor meum de vestro dolore parti¬ 
cipet! — Eja, Mater, fons amoris, me sentire vim doloris 

fac, ut tecum lugeam. Fac, ut ardeat cor meuin in amando 
Christum Deum, ut sibi complaceam. — Hoc demum a te hu¬ 
militer efflagito, ut et mihi in amarissimae hujus Passionis 
vestrae memoria mortis semitam intranti, materna pietate oc¬ 
currere et cum Filio tuo dulcissimo succurrere digneris. 

Pater noster. 

Jesu Christe crucifixe etc. 

V. Statio . 

Jesus a Simone Cyrenaeo in bajulatione crucis adjuvatur. 

Adoramus te etc. ut supra. 

Consideratio. 

Simon Cyrenaeus angariatur ad tollendam crucem post 
Jesum, propter scelera nostra attritum ac debilitatum, quem, 
licet renitentem, Jesus pro comite acceptat. 0 quam gratus 
hic in Passione socius foret, si non coacte, sed sponte venis¬ 
set. Sed etiam te, o anima mea, libenter acceptaret, si velles. 
Yocat te, invitat te: Tolle crucem tuam et sequere me. Tu 
vero resistis, et pro pudor! non nisi coacte crucem suscipis. 

Af fect u s. 

0 Jesu! quam vere dixisti: « Qui non accipit crucem 
suam et sequitur me, non est me dignus». — En! ut di¬ 
gnus te efficiar, ultro me comitem tibi in via crucis jungo: 
feram lubens tribulationem et crucem, si non tuam gravissi¬ 
mam, saltem illam meam, quamcunque demum humeris im¬ 
ponere meis tibi placuerit; hanc, sequendo te, portabo patiens 
usque ad finem vitae meae. 

Pater noster. 

Jesu Christe crucifixe etc. 

VI. Statio . 

Veronica Christo sudarium praesentat. 

Adoramus te etc. ut supra. 

Consideratio. 

Yeronica ex compassione et devotione velum capitis sui 
Jesu porrexit ad abstergendam faciem suam, sanguine et spu- 

tis defoedatam. Ille autem vultus sui effigiem eidem impres¬ 
sam restituit. 0 exiguum obsequium, et merces magna nimis! 
Sed quale obsequium praestas tu, o anima mea, Salvatori tuo 
pro tot immensis beneficiis? recogita, dole et emendationem 
propone. 

Affectus. 

O Jesu! quid retribuam tibi pro omnibus, quae retribui¬ 
sti mihi? totum me consecro servitio tuo: totum cor meum 
tibi offero: pone te, ut signaculum super illud, et imprime 
imaginem tuam, ut jugiter memoria memor sim tui, nec tu 
operis tui obliviscaris in finem. 

Pater noster. 

Jesu Christe crucifixe etc. 

VII Statio. 

Secundus lapsus Jesu ad portam. 

Adoramus te etc. ut supra. 

Consideratio. 

Dolorosissimus Jesus iterum sub crucis pondere jacet, 
sacratissima sua facie in terram prostratus, nec a diabolica 
crudelitate carnificum momentum quietis ipsi datur, funibus et 
fustibus ad progrediendum compellitur. Hunc lapsum causarunt 
peccata nostra reiterata, et ego amplius peccare delecter ? 

A ffec t u s. 

O Jesu! miserere mei, porrige dexteram tuam, sustenta 
me, ne amplius in peccata priora relabar. Ergone peccatum 
hoc N. N. sciens volens repetam ? absit a me. Dixi, nunc 
coepi; ab hoc momento serio conclusum sit, millies mori, quam 
peccare. Tu, mi Jesu, conforta me per gratiam tuam, sine 
qua nihil possum. 

Pater noster. 

Jesu Christe crucifixe etc. 

VIII. Statio. 

Jesus filias Jerusalem flentes alloquitur. 

Adoramus te etc. ut supra. 

Consideratio. 

Devotae hae mulieres plorant dolentes super Salvatorem, 
ipse autem ad eas conversus ait: « Nolite flere super me in¬ 
nocentem, sed super vos ipsas flete et super filios vestros», su¬ 
per peccata vestra flete utpote causam omnium horum dolorum. 
Ergo et tu plora, anima mea! nihil gratius est Christo tibi- 
que nihil utilius, quam lacrymae, ex dolore de peccatis profusae. 

Affectus. 

0 Jesu! quis dabit capiti meo aquam et oculis meis fon¬ 
tem lacrymarum, ut die ac nocte defleam peccata mea? Per 
amaras, sanguineas lacrymas tuas te oro, concede mihi donum 
lacrymarum: contere cor meum, ut ex oculis et corde copiosae 
lacrymae profluant et peccata mea vera contritione extinguant. 

Pater noster. 

Jesu Christe crucifixe etc. 

IX. Statio. 

Jesus ad ascensum montis Calvariae tertio cadit. 

Adoramus te etc. ut supra. 

Consideratio. 

Jesus despectus et novissimus virorum, vir dolorum, et 
sciens infirmitatem, quam pro nobis assumpsit et pertulit, pe¬ 
dem montis Calvariae attingens, jam tertio gravissime prola" 
psus est, dolorosissime allisus in saxum ibidem in via positura. 
0 quam immane pondus est peccatum! Jesum toties in terram 
depressit, et me jam dudum in abyssum inferni detrusisset, nisi 
pretiosa merita sanctissimae Passionis ejus me praeservassent. 

Affectu s. 

0 clementissime Jesu! infinitas tibi gratias ago, quod 
me toties peccantem peccatis meis nec immori, nec, prout 
centies merebar, in profundum inferni praecipitari permiseris. 
Accende in me novum fervorem, fove hunc jugiter meque in 
tua conserva gratia, ne unquam amplius ea excidam, aut ca¬ 
dam retro, sed in bono confirmatus de corpore mortis hujus 
transeam ad libertatem filiorum Dei perfectam. 


Exercitium Sanctae Viae Crucis. 

Pater noster. 

Jesu Christe crucifixe etc. 

X. Statio. 

Jesus vestibus nudatur et felle potatur. 

Adoramus te etc. ut supra . 

Consideratio. 

Detrahuntur, vel potius violenta rabie diripiuntur Jesu 
meo vestes suae. Ah! quanto cum dolore, dum etiam cutis 
una cum iisdem sanguine conglutinata dolorosissime avellitur. 
Exuitur vestibus, ut nudus moriatur. 0 quam bene, quam fe¬ 
liciter morerer, si veterem hominem cum actibus suis exutus 
decederem! 

Affectus. 

Fiat, mi Jesu, fiat, ut exuam veterem hominem, et in¬ 
duam novum secundum cor et voluntatem tuam creatum. Et 
licet sensualitati meae amarum accidat, non tamen parcam 
cuti meae. Omnibus mundanis vanitatibus nudatus mori cupio, 
ut tecum vivam in aeternum. 

Pater noster. 

Jesu Christe crucifixe etc. 

XI. Statio. 

$ 

Jesus cruci affigitur. 

Adoramus te etc. ut supra. 

Consideratio. 

Jesus vestibus spoliatus in cruce crudeliter extenditur 
et pedibus manibusque horrendis clavis affigitur. 0 cruciatus! 
o dolor! et ipse silet, quia Patri coelesti sic placet; tolerat 
patienter, quia amore mei patitur. — O anima mea! quomodo 
tu te geris in afflictionibus tuis? quam impatienter, quam 
querulose suffers eas! 

Affec tu s. 

O patientissime Jesu, Agne mansuetissime! detestor et 
abominor omnem impatientiam meam. Eja Domine, crucifige 

carnem meam cum concupiscentiis et vitiis suis; liic ure, hic 
seca, ut in aeternum parcas. Totum me projicio in manus 
tuas, tua sancta voluntas in omnibus fiat. Solam gratiam 
tuam mihi dona, et sufficit mihi. 

Pater noster. 

Jesu Christe crucifixe etc. 

XII . Statio . 

Jesus in cruce levatur et moritur. 

Adoramus te etc. ut supra . ♦ 

Consideratio. 

Aspice Jesum in cruce pendentem, nudum et vulneribus 
abundantem, inspice plagas, quas amore tui recepit. Tota ejus 
figura est typus amoris: caput inclinatum ad osculandum te, 
brachia extensa ad amplectendum te; quot vulnera, tot pi¬ 
gnora amoris Jesu tui amantissimi. 0 quantus est hic amor! 
Jesus moritur, ut peccator vivat et ab aeterna morte libe¬ 
retur; sed eheu! hic amor, tantus cum sit, quam male re¬ 
penditur! 

A ffectus. 

Amantissime Jesu! quis dabit mihi, ut amore tui moriar; 
fac me saltem mundi vanitatibus amore tui totaliter mori. 0 
quam sordet mihi mundus, site in cruce pendentem aspicio! 
Suscipe me, o Jesu, in transfixum Cor tuum. Totus sum tuus, 
nec vivere volo nec mori, nisi tibi. 

Pater noster. 

Jesu Christe crucifixe etc. 

XIII ; Statio. 

Jesus de cruce deponitur etc. 

Adoramus te etc. ut supra . 

Consideratio. 

Noluit Jesus de cruce vivus descendere, sed usque ad 
mortem in ea haerere. Cum autem mortuus deponeretur, vo¬ 
luit, uti vivus, sic et mortuus, in gremio virginali SS. Matris 

suae cubare. Esto et tu constans in bonis propositis, nec de 
cruce tua descendas: qui enim perseveraverit usque ad finem, 
hic salvus erit. Cogita simul, quanta puritate oporteat cor 
illud nitere, in quod corpus Jesu in SS. Sacramento recipitur. 

Affectu s. 

0 Jesu! deprecor te, ne permittas me de cruce tua avelli; 
in ea enim vivere cupio et mori. Crea in me, Deus, cor mun¬ 
dum, ut per S. Communionem sacratissimum Corpus tuum di¬ 
gne recipiam et in te maneam, nec unquam a te valeam se¬ 
parari. 

Pater noster. 

Jesu Christe crucifixe etc. 

XIV. Statio. 

Sepultura Christi. 

Adoramus te etc. ut supra. 

Consi deratio. 

Corpus Christi sepultum est in alieno monumento. Qui 
in cruce non habuit, ubi SS. Caput suum reclinaret, nec pro¬ 
prium sepulchrum invenit in mundo, quia nempe non erat de 
hoc mundo. Tu qui tantum dependes ab hoc, numquid es de 
illo? sed fuge, contemne eum, ne cum ipso pereas. 

Affectu s. 

0 Jesu, tu me eligisti de hoc mundo, quid mihi ergo 
cum illo? tu me creasti ad coelum, quid jam a te mihi volo 
super terram, in qua, proh dolor! multum incola fuit anima 
mea? Apage, o munde, cura vanitatibus tuis; in via crucis, 
quam Salvator meus suis sacris signavit vestigiis, incedam 
impiger et tendam ad patriam coelestem, ubi habitatio et re¬ 
quies mea sit in aeternum. 

Pater noster. 

Jesu Christe crucifixe etc. 

Oblatio'. 

Benignissime Jesu! demississimas gratias tibi ago pro in¬ 
finita misericordia tua in hac Via Crucis mihi exhibita. En! 

offero tibi denuo exiguam devotionem meam in honorem ama¬ 
rissimae Passionis et Mortis tuae pro remissione peccatorum 
meorum et poenarum exinde mihi imminentium, pro suffragio, 
et solatio animarum in purgatorio, praesertim pro qua (vel 
quibus) has indulgentias lucrari intendi. Denique supplex 
rogo, o Jesu! ne permittas ineffabile pretium Sanguinis et 
Mortis tuae gratis esse impensum, et eam, quam redemisti, 
animam perire. Arnen. 

Septem Psalmi poenitentiales 

cum Litaniis 00. SS. 

« 

Antiph . Ne reminiscaris Domine etc. 

Psalmus 6< 

Domine, no in furore tuo arguas me: neque in ira tua 
corripias me. 

Miserere mei, Domine, quoniam infirmus sum: sana me, 
Domine, quoniam conturbata sunt ossa mea. 

Et anima mea turbata est valde: sed tu, Domine, usque- 
quo ? 

Convertere, Domine, et eripe animam meam: salvum me 
fac propter misericordiam tuam. 

Quoniam non est in morte, qui memor sit tui: in inferno 
autem quis confitebitur tibi ? 

Laboravi in gemitu meo, lavabo per singulas noctes le¬ 
ctum meum: lacrymis meis stratum meum rigabo. 

Turbatus est a furore oculus meus: inveteravi inter omnes 
inimicos meos. 

Discedite a me omnes, qui operamini iniquitatem: quo¬ 
niam exaudivit Dominus vocem fletus mei. 

Exaudivit Dominus deprecationem meam: Dominus ora¬ 
tionem meam suscepit. 

Erubescant et conturbentur vehementer omnes inimici 
mei: convertantur et erubescant, valde velociter. 

Gloria Patri etc. 

Psalmus 31. 

Beati, quorum remissae sunt iniquitates: et quorum tecta 
sunt peccata. 

Beatus vir, cui non imputavit Dominus peccatum: nec 
est in spiritu ejus dolus. 

Quoniam tacui, inveteraverunt ossa mea: dum clamarem 
tota die. 

Quoniam die ac nocte gravata est super me manus tua: 
conversus sum in aerumna mea, dum configitur spina. 

Delictum meum cognitum tibi feci: et injustitiam meam 
non abscondi. 

Dixi: Confitebor adversum me injustitiam meam Domino: 
et tu remisisti impietatem peccati mei. 

Pro hac orabit ad te omnis Sanctus: in tempore oppor¬ 
tuno. 

Verumtamen in diluvio aquarum multarum: ad eum non 
approximabunt. 

Tu es refugium meum a tribulatione, quae circumdedit 
me: exultatio mea, erue me a circumdantibus me. 

Intellectum tibi dabo et instruam te in via hac, qua gra¬ 
dieris; firmabo super te oculos meos. 

Nolite fieri sicut equus et mulus: quibus non est intel¬ 
lectus. 

In camo et freno maxillas eorum constringe: qui non ap¬ 
proximant ad te. 

Multa flagella peccatoris: sperantem autem in Domino 
misericordia circumdabit. 

Laetamini in Domino et exultate justi: et gloriamini omnes 
recti corde. 

Gloria Patri etc. 

Psalmus 37. 

Domine, ne in furore tuo arguas me: neque in ira tua 
corripias me. 

Quoniam sagittae tuae infixae sunt mihi: et confirmasti 
super me manum tuam. 

Non est sanitas in carne mea a facie irae tuae: non est 
pax ossibus meis a facie peccatorum meorum. 

Quoniam iniquitates meae supergressae sunt caput meum: 
et sicut onus grave gravatae sunt super me. 

Putruerunt et corruptae sunt cicatrices meae: a facie in¬ 
sipientiae meae. 

Miser factus sum et curvatus sum usque in finem: tota 
die contristatus ingrediebar. 

Quoniam lumbi mei impleti sunt illusionibus: et non est 
sanitas in carne mea. 

Afflictus sum et humiliatus sum nimis: rugiebam a ge¬ 
mitu cordis mei. 

Domine, ante te omne desiderium meum: et gemitus meus 
a te non est absconditus. 

Cor meum conturbatum est, dereliquit me virtus mea: et 
lumen oculorum meorum, et ipsum non est mecum. 

Amici mei, et proximi mei: adversum me appropinqua¬ 
verunt et steterunt. 

Et qui juxta me erant, de longe steterunt: et vim fa¬ 
ciebant, qui quaerebant animam meam. 

Et qui inquirebant mala mihi, locuti sunt vanitates: et 
dolos tota die meditabantur. 

Ego autem tamquam surdus non audiebam: et sicut mu¬ 
tus non aperiens os suum. 

Et factus sum sicut homo non audiens: et non habens 
in ore suo redargutiones. 

Quoniam in te, Domine, speravi: tu exaudies me, Domine, 
Deus meus. 

Quia dixi: Nequando supergaudeant mihi inimici mei: 
et dum commoventur pedes mei, super me magna locuti 
sunt. 

Quoniam ego in flagella paratus sum: et dolor meus in 
conspectu meo semper. 

Quoniam iniquitatem meam annuntiabo: et cogitabo pro 
peccato meo. 

Inimici autem mei vivunt et confirmati sunt super me: 
et multiplicati sunt, qui oderunt me inique. 

Qui retribuunt mala pro bonis, detrahebant mihi: quo 
niam sequebar bonitatem. 

Ne derelinquas me, Domine, Deus meus: ne discesseris 
a me. 

Intende in adjutorium meum: Domine, Deus, salutis meae. 

Gloria Patri etc. 

^ Psalmus 50. 

Miserere mei Deus: secundum magnam misericordiam 
tuam. 

Et secundum multitudinem miserationum tuarum: dele 
iniquitatem meam. 

Amplius lava me ab iniquitate mea: et a peccato meo 
munda me. 

Quoniam iniquitatem meam ego cognosco: et peccatum 
meum contra me est semper. 

Tibi soli peccavi et malum coram te feci: ut justificeris 
in sermonibus tuis et vincas, cum judicaris. 

Ecce enim in iniquitatibus conceptus sum: et in peccatis 
concepit me mater mea. 

Ecce enim veritatem dilexisti: incerta et occulta sapien¬ 
tiae tuae manifestasti mihi. 

Asperges me hyssopo, et mundabor: lavabis me, et su¬ 
per nivem dealbabor. 

Auditui meo dabis gaudium et laetitiam: et exultabunt 
ossa humiliata. 

Averte faciem tuam a peccatis meis: et omnes iniquita¬ 
tes meas dele. 

Cor mundum crea in me Deus: et spiritum rectum in¬ 
nova in visceribus meis. 

Ne projicias me a facie tua: et Spiritum sanctum tuum 
ne auferas a me. 

Redde mihi laetitiam salutaris tui: et spiritu principali 
confirma me. 

Docebo iniquos vias tuas: et impii ad te convertentur. 

Libera me de sanguinibus Deus, Deus salutis meae: et 
exultabit lingua mea justitiam tuam. 

Domine, labia mea aperies: et os meum annuntiabit lau¬ 
dem tuam. 

Quoniam si voluisses sacrificium, dedissem utique: holo¬ 
caustis non delectaberis. 

Sacrificium Deo spiritus contribulatus: cor contritum et 
humiliatum Deus non despicies. 

Benigne fac, Domine, in bona voluntate tua Sion: ut 
aedificentur muri Jerusalem. 

Tunc acceptabis sacrificium justitiae, oblationes et holo¬ 
causta: tunc imponent super altare tuum vitulos. 

Gloria Patri etc. 

Psalmus 101. 

Domine, exaudi orationem meam: et clamor meus ad te 
veniat. 

Non avertas faciem tuam a me: in quacunque die tri¬ 
bulor, inclina ad me aurem tuam. 

In quacunque die invocavero te: velociter exaudi me. 

Quia defecerunt sicut fumus dies mei: et ossa mea sicut 
cremium aruerunt. 

Percussus sum ut foenum, et aruit cor meum: quia obli¬ 
tus sum comedere panem meum. 

A voce gemitus mei: adhaesit os meum carni meae. 

Similis factus sum pellicano solitudinis: factus sum sicut 
nycticorax in domicilio. 

Vigilavi: et factus sum sicut passer solitarius in tecto. 

Tota die exprobrabant mihi inimici mei: et qui laudabant 
me, adversum me jurabant. 

Quia cinerem tamquam panem manducabam: et potum 
meum cum fletu miscebam. 

A facie irae et indignationis tuae: quia elevans allisisti me. 

Dies mei sicut umbra declinaverunt: et ego sicut foenum 


arui. 

Tu autem, Domine, in aeternum permanes: et memoriale 
tuum in generationem et generationem. 

Tu exsurgens misereberis Sion: quia tempus miserendi 
ejus, quia venit tempus. 

Quoniam placuerunt servis tuis lapides ejus: et terrae 
ejus miserebuntur. 

Et timebunt Gentes nomen tuum, Domine: et omnes re¬ 
ges terrae gloriam tuam. 

Quia aedificavit Dominus Sion: et videbitur in gloria 

sua. 

Respexit in orationem humilium: et non sprevit precem 
eorum. 

Scribantur haec in generatione altera: et populus, qui 
creabitur, laudabit Dominum. 

Quia prospexit de excelso sancto suo: Dominus de coelo 
in terram aspexit. 

Ut audiret gemitus compeditorum: ut solveret filios in¬ 
teremptorum. 

Ut annuntient in Sion nomen Domini: et laudem ejus in 
Jerusalem. 

In conveniendo populos in unum: et reges, ut serviant 
Domino. 

Respondit ei in via virtutis suae: paucitatem dierum 
meorum nuntia mihi. 

Ne revoces me in dimidio dierum meorum: in generatio¬ 
nem et generationem anni tui. 

Initio tu, Domine, terram fundasti: et opera manuum 
tuarum sunt coeli. 

Ipsi peribunt, tu autem permanes: et omnes sicut vesti¬ 
mentum veterascent. 

Et sicut opertorium mutabis eos, et mutabuntur: tu au¬ 
tem idem ipse es, et anni tui non deficient. 

Eilii servorum tuorum habitabunt: et semen eorum in 
saeculum dirigetur. 

Gloria Patri etc. 


P. Gaudentius. Vol. II. 

Psalmus 129. 

De profundis clamavi ad te, Domine: Domine, exaudi vo¬ 
cem meam. 

Piant aures tuae intendentes: in vocem deprecationis 
meae. 

Si iniquitates observaveris, Domine: Domine, quis susti¬ 
nebit ? 

Quia apud te propitiatio est: et propter legem tuam su¬ 
stinui te, Domine. 

Sustinuit anima mea in verbo ejus: speravit anima mea 
in Domino. 

A. custodia matutina usque ad noctem: speret Israel in 
Domino. 

Quia apud Dominum misericordia: et copiosa apud eum 
redemptio. 

Et ipse redimet Israel: ex omnibus iniquitatibus ejus. 

Gloria Patri etc. 

Psalmus 142. 

Domine, exaudi orationem meam, auribus percipe obse¬ 
crationem meam in veritate tua: exaudi me in tua justitia. 

Et non intres in judicium cum servo tuo: quia non justi¬ 
ficabitur in conspectu tuo omnis vivens. 

Quia persecutus est inimicus animam meam: humiliavit 
in terra vitam meam. 

Collocavit me in obscuris sicut mortuos saeculi: et anxia¬ 
tus est super me spiritus meus, in me turbatum est cor meum. 

Memor fui dierum antiquorum, meditatus sum in omni¬ 
bus operibus tuis: in factis manuum tuarum meditabar. 

Expandi manus meas ad te: anima mea sicut terra sine 
aqua tibi. 

Velociter exaudi me, Domine: defecit spiritus meus. 

Non avertas faciem tuam a me: et similis ero descen¬ 
dentibus in lacum. 

Auditam fac mihi mane misericordiam tuam: quia in te 
speravi. 


Litaniae omnium Sanctorum. 

Notam fac mihi viam, in qua ambulem: quia ad te le¬ 
vavi animam meam. 

Eripe me de inimicis meis, Domine, ad te confugi: doce 
me facere voluntatem tuam, quia Deus meus es tu. 

Spiritus tuus bonus deducet me in terram rectam: pro¬ 
pter nomen tuum, Domine, vivificabis me in aequitate tua. 

Educes de tribulatione animam meam: et in misericordia 
tua disperdes omnes inimicos meos. 

Et perdes omnes, qui tribulant animam meam: quoniam 
ego servus tuus sum. 

Gloria Patri etc. 

Antiph. Ne reminiscaris, Domine, delicta nostra, vel pa¬ 
rentum nostrorum, neque vindictam sumas de peccatis nostris. 

Litaniae omnium Sanctorum. 


Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere 
nobis. 

Fili Redemptor mundi Deus, 
miserere nobis. 

Spiritus Sancte Deus, miserere 
nobis. 


Sancta Trinitas unus Deus, mi- 


serere nobis. 


Sancta Maria, ora pro 

nobis. 

Sancta Dei Genitrix, 

ora. 

Sancta Virgo virginum, 

ora. 

Sancte Michael, 

ora. 

Sancte Gabriel, 

ora. 

Sancte Raphael, 

ora. 


Omnes sancti Angeli et Ar- 
changeli, orate pro nobis. 
Omnes sancti beatorum Spiri¬ 


tuum ordines, orate. 

Sancte Joannes Baptista, ora. 
Sancte Joseph, ora. 

Omnes sancti Patriarchae et 
Prophetae, orate. 

Sancte Petre, ora. 

Sancte Paule, ora. 

Sancte Andrea, ora. 

Sancte Jacobe, ora. 

Sancte Joannes, ora. 

Sancte Thoma, ora. 

Sancte Jacobe, ora. 

Sancte Philippe, ora. 

Sancte Bartholomaee, ora. 

Sancte Matthaee, ora. 

Sancte Simon, ora. 

Sancte Thaddaee, 

ora. 

Omnes sancti Pontifices et Con- 

Sancte Mathia, 

ora. 

fessores, 

orate. 

Sancte Barnaba, 

ora. 

Omnes sancti Doctores, 

orate. 

Sancte Luca, 

ora. 

Sancte Antoni, 

ora. 

Sancte Marce, 

ora. 

Sancte Benedicte, 

ora. 

Omnes sancti Apostoli et Evan- 

Sancte Bernarde, 

ora. 

gelistae, 

orate. 

Sancte Dominice, 

ora. 

Omnes sancti Discipuli Do- 

Sancte Francisce, 

ora. 

mini, 

orate. 

Omnes sancti Sacerdotes et Le- 

Omnes sancti Innocentes, orate. 

vitae, 

orate. 

Sancte Stephane, 

ora. 

Omnes sancti Monachi et Ere- 

Sancte Laurenti, 

ora. 

mitae, 

orate. 

Sancte Vincenti, 

ora. 

Sancta Maria Magdalena, ora. 

Sancti Fabiane et Sebastiane, 

Sancta Agatha, 

ora. 

orate pro nobis. 

Sancta Lucia, 

ora. 

Sancti Joannes et Paule, orate. 

Sancta Agnes, 

ora. 

Sancti Cosma et Damiane, ora- 

Sancta Caecilia, 

ora. 

te pro 

nobis. 

Sancta Catharina, 

ora. 

Sancti Gervasi et Protasi, orate. 

Sancta Anastasia, 

ora. 

Omnes sancti Martyres, 

orate. 

Omnes sanctae Virgines et Vi- 

Sancte Silvester, 

ora. 

duae, 

orate. 

Sancte Gregori, 

ora. 

Omnes Sancti et Sanctae Dei, 

Sancte Ambrosi, 

ora. 

intercedite pro nobis. 

Sancte Augustine, 

ora. 

Propitius esto, parce 

nobis, 

Sancte Hieronyme, 

ora. 

Domine. 


Sancte Martine, 

ora. 

Propitius esto, exaudi nos, Do- 

Sancte Nicolae, 

ora. 

mine. 



'Reliqua ut supra in Litaniis 00 . SS. Ord. Seraph. 
pag. 378 . 


Responsorium in honorem 8 . Petri Apostoli. 


Si vis patronum quaerere, 
Si potentem vindicem, 

Quid jam moraris ? invoca 
Apostolorum principem. 


0 sancte coeli claviger, 

Tu nos precando subleva; 
Tu redde nobis pervia 
Aulae supernae limina. 


Preces diversae. 

Ut ipse multis poenitens 
Culpam rigasti lacrymis, 
Sic nostra tolli poscimus 
Eletu perenni crimina. 

0 sancte coeli etc. 
Sicut fuisti ab Angelo 
Tuis solutus vinculis, 

Tu nos iniquis exue 
Tot implicatis nexibus. 

0 sancte coeli etc. 

0 firma petra Ecclesiae, 
Columna flecti nescia, 

Da robur et constantiam, 
Error fidem ne subruat. 

0 sancte coeli etc. 


Bomam tuo qui sanguine 
Olim sacrasti, protege; 

In teque confidentibus 
Praesta salutem gentibus. 

0 sancte coeli etc. 

Tu rem tuere publicam, 
Qui te colunt, fidelium, 

Ne laesa sit contagiis, 

Ne scissa sit discordiis. 

0 sancte coeli etc. 

Quos hostis antiquus dolos 
Instruxit in nos, destrue; 
Truces et iras comprime, 
Ne clade nostra saeviat. 


0 sancte coeli etc. 

Contra furentis impetus 
In morte vires suffice, 

Ut et supremo vincere 
Possimus in certamine. 

0 sancte coeli etc. 

Antiph. Tu es pastor ovium, princeps Apostolorum, tibi 
traditae sunt claves regni coelorum. 

Tu es Petrus. j)\ Et super hanc petram aedificabo 
Ecclesiam meam. 

Oremus. 

Apostolicis nos, Domine quaesumus, beati Petri Apostoli 
tui attolle praesidiis: ut quanto fragiliores sumus, tanto ejus 
intercessione validioribus auxiliis foveamur; et jugiter aposto- 
lica defensione muniti, nec succumbamus vitiis, nec opprima¬ 
mur adversis. Per Christum Dominum nostrum. Amen. 

Indulg. 100 dier. semel in die. Pius VI. 22 Junii 1782. 

Oratio in honorem S. Joannis Apostoli et Evangelistae. 

Inclyte Apostole, qui ob tuam virginalem puritatem Jesu 
tam charus exstitisti, ut supra pectus ejus reclinares caput, 

quique dignus es habitus quem, loco sui, Matri beatissimae 
uti filium relinqueret; da mihi, supplex oro, ut Jesum et Ma¬ 
riam flagrantissima eharitate complectar. Fac, quaeso, tua ad 
Deum prece, ut ego quoque, corde ab omni terrena affectione 
emundato, Jesu fidelis discipulus, Mariae filius amans, semper 
adhaeream in terris, ut eis in sempiternum conjungi merear 
in coelis. Arnen. 

Indulg. 100 dier. semel in die. Leo XIII. 1891. 

Orationes ad 8. Sebastianum , Ecclesiae defensorem 
et pestilitatis propulsatorem . 

Antiph. 0 quam mira refulsit gratia, Sebastianus Martyr 
inclytus, qui militiae portans insignia, sed de fratrum palma 
sollicitus confortavit corda trementia verbo sibi collato coelitus. 

f . Ora pro nobis, beate martyr Sebastiane. i?. Ut digni 
efficiamur a peste et ab omni malo illaesi transire. 

Oremus. 

Deus, qui Sanctum Sebastianum gloriosum martyrem 
tuum in tua fide et dilectione tam ardenter solidasti, ut nul¬ 
lis carnalibus blandimentis, sive tyrannorum minis, nullisque 
carnificum gladiis, sive sagittis a tua cultura potuerit revo¬ 
cari; da nobis miseris peccatoribus ejus meritis et precibus 
contra pestem, et omnes alios morbos animae et corporis re¬ 
medium: quatenus possimus contra omnes diabolicas insidias 
viriliter dimicare, mundum et omnia, quae in eo sunt, omnino 
despicere, superbiam quoque, et vanam gloriam cum omnibus 
vitiis superare, et quae tibi sunt placita, recta intentione per¬ 
ficere. Qui vivis et regnas in Trinitate perfecta per omnia 
saecula saeculorum. Arnen. 

Alia Antiphona . (Isai. 49, 2. 3.) 

« Posuit Dominus os meum quasi gladium acutum: in 
umbra manus suae protexit me, et posuit me sicut sagittam 
electam: in pharetra sua abscondit me, et dixit mihi: Servus 
meus es tu, Israel, quia in te gloriabor ». 

y. Sagittae tuae, Domine, infixae sunt mihi. Rl. Et con¬ 
firmasti super me manum tuam. 

Orem u s. 

Da nobis, quaesumus Domine, omnia tela nequissimi ignea 
extinguere, qui inclyto Martyri, Ecclesiae defensori, et pesti¬ 
litatis propulsatori Sebastiano tribuisti, sagittarum suarum tor¬ 
menta superare. Per Christum Dominum nostrum. Arnen. 

Oratio ad S . Barbaram V. et M. pro felici morte . 

Antiph . Veni, sponsa Christi, accipe coronam, quam tibi 
Dominus praeparavit in aeternum. 

Ora pro nobis, beata Barbara. Ut digni efficiamur 
promissionibus Christi. 

Oremus. 

Intercessio, quaesumus Domine, beatae Barbarae, Virgi¬ 
nis et Martyris tuae, ab omni nos adversitate protegat; ut 
per ejus interventum gloriosissimum sacrosancti Corporis et 
Sanguinis Domini nostri Jesu Christi Sacramentum ante diem 
exitus nostri, per veram poenitentiam et puram confessionem 
percipere mereamur. Qui tecum vivit et regnat in saecula sae¬ 
culorum. Amen. 

Oratio pro Summo Pontifice. 

y. Oremus pro Pontifice nostro 'N ... . ijL Dominus con¬ 
servet eum, et vivificet eum, et beatum faciat eum in terra, 
et non tradat eum in animam inimicorum ejus. 

Pater noster. Ave Maria. 

Indulg. 300 dier. semel in die, et pro quotidiana recita¬ 
tione Indulg. plen. semel in mense sub condit, consuet. Pius IX. 
26. Nov. 1870. 

Preces recitandae de mandato SS . D. N. Leonis XIII a 

quolibet Sacerdote in fine cujusque Missae sine cantu 

celebratae. 

Sacerdos flexis genibus ter dicat cum populo: Ave Maria, 
gratia plena. Deinde Antiphonam : 

Salve Regina, Mater misericordiae, vita, dulcedo, et spes 
nostra salve. Ad te clamamus exsules, filii Hevae. Ad te su¬ 
spiramus gementes et flentes in hac lacrymarum valle. Eja 
ergo advocata nostra, illos tuos misericordes oculos ad nos 
converte. Et Jesum benedictum fructum ventris tui, nobis post 
hoc exsilium ostende. 0 clemens, o pia, o dulcis Virgo Maria. 

f. Ora pro nobis, sancta Dei Genitrix. 5 !. Ut digni effi¬ 
ciamur promissionibus Christi. 

Oremus. 

Deus refugium nostrum et virtus, populum ad te claman¬ 
tem propitius respice; et intercedente gloriosa et immaculata 
Virgine Dei Genitrice Maria cum beato Joseph ejus Sponso, 
ac beatis Apostolis tuis Petro et Paulo et omnibus Sanctis, 
quas pro conversione peccatorum, pro libertate et exaltatione 
sanctae Matris Ecclesiae, preces effundimus, misericors et be¬ 
nignus exaudi. Per Christum Dominum nostrum. Amen. 

Sancte Michael Archangele, defende nos in praelio; con¬ 
tra nequitiam et insidias diaboli esto praesidium. Imperet illi 
Deus; supplices deprecamur: tuque, Princeps militiae coelestis, 
satanam aliosque spiritus malignos, qui ad perditionem ani¬ 
marum pervagantur in mundo, divina virtute in infernum de¬ 
trude. Amen. 

Indulg. 300 dier. Sacerdoti et cum eo has preces recitan¬ 
tibus. Leo XIII. 1884. 

Oratio S. Augustini } 
edita jussu Papae Urbani VIII. 

Ante oculos tuos, Domine, culpas nostras ferimus, et pla¬ 
gas, quas accepimus, conferimus. 

Si pensamus malum quod fecimus, minus est quod pati¬ 
mur, majus est quod meremur. 

Gravius est quod commisimus, levius est quod tole¬ 
ramus. 

Peccati poenam sentimus, et peccandi pertinaciam non 
vitamus. 

In flagellis tuis infirmitas nostra teritur, et iniquitas non 
mutatur. 

Mens aegra torquetur, et cervix non flectitur. 

Vita in dolore suspirat, et in opere non se emendat. 

Si expectas, non corrigimur: si vindicas, non duramus. 

Confitemur in correctione quod egimus: obliviscimur post 
visitationem quod flevimus. 

Si extenderis manum, facienda promittimus: si suspende¬ 
ris gladium, promissa non solvimus. 

Si ferias, clamamus ut parcas: si peperceris, iterum pro¬ 
vocamus ut ferias. 

Habes Domine confitentes reos: novimus, quod nisi di¬ 
mittas, recte nos perimas. 

Praesta Pater omnipotens sine merito quod rogamus, qui 
fecisti ex nihilo qui te rogarent. Per Christum Dominum no¬ 
strum. Arnen. 

> . Gregem tuum Pastor aeterne non deseras, it Sed per 
beatos Apostolos tuos perpetua defensione custodias. 

y. Protege Domine populum tuum ad te clamantem, et 
Apostolorum tuorum patrocinio confidentem. #. Perpetua de¬ 
fensione custodias. 

f. Orate pro nobis, sancti Apostoli Dei. ijL Ut digni effi¬ 
ciamur promissionibus Christi. 

Oremus. 

Praesta, quaesumus, omnipotens Deus, ut nullis nos per¬ 
mittas perturbationibus concuti, quos in Apostolicae confessio¬ 
nis petra solidasti. Per Dominum nostrum Jesum Christum 
Filium tuum: Qui tecum vivit et regnat in unitate Spiritus 
Sancti Deus, per omnia saecula saeculorum. I)’. Arnen. 

Imploret, clementissime Domine, nostris opportunam ne¬ 
cessitatibus opem devote a nobis prolata meditatio, qua san¬ 
ctus olim Joannes Chrysostomus, in hac basilica conditus, te 
cum beatissimis Apostolis Petro et Paulo repraesentavit sic 
colloquentem: Circumdate hanc novam Sion, et circumvallate 
eam: hoc est, custodite, munite, precibus firmate; ut quando 

irascor in tempore, et orbem terrae concutio, aspiciens sepul- 
chrum vestrum nunquam desiturum, et quae libenter propter 
me geritis stigmata, iram misericordia vincam, et ob hanc 
percipiam vestram intercessionem. Etenim quando Sacerdotium 
et Regnum video lacrymari, statim quasi compatiens ad com¬ 
miserationem flector, et illius meae vocis reminiscor: Protegam 
urbem hanc propter David servum meum, et Aaron sanctum 
meum. Domine, Fiat, Fiat: Arnen, Amen. 

Oratio tempore tribulationum et poenarum divinitus 
immissarum . 

Antiph. Adjuva nos Deus salutaris noster, et propter 
gloriam nominis tui libera nos, et propitius esto peccatis no¬ 
stris propter nomen tuum. 

Psalmus 53. 

Deus, in nomine tuo salvum me fac: et in virtute tua 
judica me. 

Deus, exaudi orationem meam: auribus percipe verba 
oris mei. 

Quoniam alieni insurrexerunt adversum me, et fortes quae¬ 
sierunt animam meam: et non proposuerunt Deum ante con¬ 
spectum suum. 

Ecce enim Deus adjuvat me: et Dominus susceptor est 
animae meae. 

Averte mala inimicis meis: et in veritate tua disperde illos. 

Voluntarie sacrificabo tibi: et confitebor nomini tuo, Do¬ 
mine, quoniam bonum est. 

Quoniam ex omni tribulatione eripuisti me: et super ini¬ 
micos meos despexit oculus meus. 

Gloria Patri etc. 

Propter gloriam nominis tui libera nos. i)'. Et propi¬ 
tius esto peccatis nostris propter nomen tuum. 

Oremus. 

Preces populi tui, quaesumus Domine, clementer exaudi 
ut qui juste pro peccatis nostris affligimur, pro gloria nomi- 

nis tui misericorditer liberemur. Per Christum Dominum no¬ 
strum. Arnen. 

Te ergo quaesumus, tuis famulis subveni, quos pretioso 
sanguine redemisti. 

Indulg. 100 dier. tot. quot. Pius IX. 8. Nov. 1849. 

Oratio pro pace . 

Da pacem, Domine, in diebus nostris, quia non est alius, 
qui pugnet pro nobis, nisi tu, Deus noster. 

ft. Piat pax in virtute tua. Et abundantia in turribus 

tuis. 

Oremus. 

Deus, a quo sancta desideria, recta consilia et justa sunt 
opera, da servis tuis illam, quam mundus dare non potest 
pacem, ut et corda nostra mandatis tuis dedita, et hostium 
sublata formidine tempora sint tua protectione tranquilla. Per 
Christum Dominum nostrum. Amen. 

Indulg. 100 dier. tot. quot., et pro quotidiana recitatione 
Indulg. plen. semel in mense. Pius IX. 18. Maji 1848. 

Oratio S . Francisci Xaverii pro conversione infidelium. 

Aeterne rerum omnium effector Deus, memento abs te 
animas infidelium proqreatas, easque ad imaginem et similitu¬ 
dinem tuam conditas. Ecce, Domine, in opprobrium tuum his 
ipsis infernus impletur. Memento, Jesum Filium tuum pro il¬ 
lorum salute atrocissimam subiisse necem. Noli, quaeso, Do¬ 
mine, ultra permittere, ut Pilius tuus ab infidelibus contem¬ 
natur ; sed precibus sanctorum virorum et Ecclesiae, sanctis¬ 
simi Filii tui Sponsae, placatus, recordare misericordiae tuae, 
et oblitus idololatriae et infidelitatis eorum effice, ut ipsi quo-' 
que agnoscant aliquando, quem misisti, Dominum Jesum Chri¬ 
stum, qui est salus, vita et resurrectio nostra, per quem sal¬ 
vati et liberati sumus, cui sit gloria in saecula saeculorum. 
Amen. 

Indulg. 300 dier. semel in die. Pius IX. 24. Maji 1847. 


412 


Pars secunda. 


Oratio pro conversione Nigrorum in Africa Centrali. 

Oremus et pro miserrimis Africae Centralis populis Ae- 
thiopum, ut Deus omnipotens tandem aliquando auferat ma¬ 
ledictionem Chami a cordibus eorum, detque illis benedictio¬ 
nem, unice in Jesu Christo, Deo et Domino nostro conse¬ 
quendam. 

Oremus. 

Domine Jesu Christe, unice Salvator universi generis hu¬ 
mani, qui jam dominaris a mari usque ad mare, et a flumine 
usque ad terminos orbis terrarum, aperi propitius sacratissi¬ 
mum Cor tuum etiam miserrimis Africae interioris animabus, 
quae adhuc in tenebris et umbra mortis sedent: ut interce¬ 
dente piissima Virgine Maria Matre tua immaculata, ejusque 
Sponso gloriosissimo beato Josepli, relictis idolis coram te pro¬ 
cidant Aethiopes et Ecclesiae tuae sanctae aggregentur. Qui 
vivis etc. — Pater, Ave, Gloria. 

Indulg. 300 dier. tot. quot., et pro quotidiana recitatione 
semel in mense Indulg. plen. Pius IX. 2. Oct. 1873. 


Salus Infirmorum. 

Affectus animae devotae tempore aegritudinis. 

0 Pater aeterne, hoc tuum est donum, et tua voluntas 
sancta, beneplacens ac perfecta. Benedico te, et me resigno 
ad omnia, quae tibi, o Sapientia aeterna! placuerint in tem¬ 
pore, et aeternitate. 

In manibus tuis sortes meae; sive vivimus, sive morimur, 
tui, bone Jesu, sumus. Fiat voluntas tua: sana me, Domine, 
et sanabor, salvum me fac, et salvus ero. Tu enim mortificas 
et vivificas, deducis ad inferos et reducis. 

Paratum cor meum, Deus, paratum cor meum! finge et 
excoque me, si ita tibi visum est, in camino tribulationis, ut 

fiam vas in honorem, ad gloriam nominis tui. Hic ure, hic 
seca; modo in aeternum parcas! 

0 Pater, o Medice animae meae! tu nosti, quid expediat: 
omnia in vero judicio fecisti, ex amore summo et sapientia 
aeterna. Tu, quaeso, mecum sis in tribulatione, ut in patien¬ 
tia possideam animam meam. Si de manu tua bona suscepi¬ 
mus, mala quare non sustineamus momento uno, pro gloria 
aeterna: si oportuit te pati et ita intrare in gloriam tuam, 
nonne et me sine murmure et querela oportet? cum tot 
meis peccatis infernum sim toties promeritus; cum tu mihi 
tanta paraveris; cum amore mei, o bonitas immensa et eha- 
ritas infinita, dignatus sis mori. 

Conformatio voluntatis nostrae cum divina tempore morbi . 

O dulcissime Jesu! neque vitam, neque mortem, sed tuum 
beneplacitum desidero et exspecto; fiat mihi secundum volun¬ 
tatem tuam. Si vis, ut moriar, dulcis Jesu, suscipe spiritum 
meum; licet ad vesperum veniam novissimum, da mihi, ut te- 
cum et in te requiem accipiam sempiternam: si vero vis, ut 
diutius vivam, dulcis Jesu, pro hoc gratiae tuae suffragium 
rogo. Ha, ut reliquum vitae corrigam, atque in holocaustum 
me tibi totum offeram in gloriam tuam, secundum beneplaci¬ 
tum tuum. Arnen. 

Jaculatoriae aegrotantium . 

Justus es, Domine, et rectum judicium tuum. Bonum mihi, 
quia humiliasti me, ut discam justificationes tuas. 

Deus, propitius esto mihi peccatori: da veniam, et in gra¬ 
tia tua mori. 

O, cur unquam te offendi, o amabilissima bonitas! o Maje¬ 
stas colendissima ! 

Doleo jam sincerissimo amore tui, qui amari super omnia 
infinite dignus es. 

Agnosco et amplector charitatem tuam erga me, detestor 
ingratitudinem meam erga te. 

Recordare, Jesu pie, quod sum causa tuae viae; ne me 
perdas illa die. 

Quaerens me sedisti lassus, redemisti crucem passus ; tan¬ 
tus labor non sit cassus. 

Litaniae pro infirmis. 

Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Pili Redemptor mundi Deus, » 

Spiritus Sancte Deus, » 

Sancta Trinitas unus Deus, » 

Qui sanas contritos corde, » 

Qui vulneras et mederis, » 

Qui mortificas et vivificas, » 

Qui deducis ad inferos, et reducis, » 

Qui orantes in sua infirmitate curare consuevisti, » 

Qui propter misericordiam tuam salvos facis 

omnes sperantes in te, » 

Qui Job ulcere pessimo percussum sanasti, » 

Qui Ezechiam, ad te clamantem, a morbo liberasti, » 

Qui daemonium a Sara repulisti, » 

Qui Tobiam lumen coeli videre fecisti, » 

Qui Chananaeam pro filia post te clamantem 

exaudisti, » 

Qui socrum Petri a febri liberasti, » 

Qui mulierem contractam ad perfectam sanita¬ 
tem erexisti, » 

Qui filium principis, jam mori incipientem, a fe¬ 
bri salvasti, » 

Qui puerum centurionis verbo sanasti, » 

Qui paralyticos et leprosos sanasti et mundasti, » 


Salus Infirmorum. 


415 


Qui a spiritibus immundis vexatos, et obsessos 

liberasti, miserere nobis.. 

Qui mulierem per tactum fimbriae tuae a san¬ 
guinis fluxu sanasti, » 

Qui surdos audire fecisti, » 

Qui claudis gressum restituisti, » 

Qui mutorum ora aperuisti, » 

Qui caecos illuminasti, » 

Qui omnes infirmos et aegros tangendo sanasti, » 

Qui omnes oneratos et laborantes reficis, » 

Qui omnes languores nostros portasti, » 

Qui filium mortuum matri viduae vivum resti¬ 
tuisti, » 

Qui filiam archisynagogi ad vitam revocasti, » 

Qui Lazarum quatriduanum a mortuis resuscitasti, » 

Qui aegrotos visitasti, et visitantibus praemia 

aeterna promisisti, » 

Qui per umbram Petri multos ab infirmitatibus 

suis liberasti, » 

Qui per sudaria et semicinctia Pauli multos in¬ 
firmos curasti, » 

Qui per ossa Elisaei mortuum ad vitam revocasti, » 

Deus, adjutor et protector noster, » 

Susceptor et liberator noster, » 

Eefugium nostrum et cor salutis nostrae, » 

Salvator et Redemptor noster, » 

Propitius esto, parce nobis Domine. 

Propitius esto, exaudi nos Domine. 

Ab omni malo, libera nos Domine. 

Ab omni peccato, » 

Ab omni morbo et languore, » 

A peste, et omni contagione, » 

Ab omni impatientia et pusillanimitate, » 

Ab insidiis diaboli, » 

A periculis mortis, » 

A doloribus inferni, libera nos Domine. 

A subitanea et improvisa morte, » 

A damnatione perpetua, » 

Per tentationem tuam, » 

Per lacrymas et aerumnas tuas, » 

Per labores et defatigationes tuas, » 

Per tristitiam et taedium tuum, » 

Per pavorem et moerorem tuum, » 

Per sitim et famem tuam, » 

Per agoniam et sanguineum sudorem tuum, » 

Per sacrosancta vulnera tua, » 

Per pretiosum Sanguinem tuum, » 

Per crucem et passionem tuam, » 

Per mortem et sepulturam tuam, » 

Per gloriosam resurrectionem tuam, » 

Per admirabilem ascensionem tuam, » 

In die judicii, » 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 


Ut spatium verae poenitentiae nobis concedere digneris, te ro¬ 
gamus, audi nos. 

Ut compunctionem cordis, et fontem lacrymarum nobis donare 
digneris, te rogamus, audi nos. 

Ut nos visitare et consolari digneris, te rogamus, audi nos. 

Ut aSrem salubrem et sanitatem mentis et corporis nobis lar¬ 
giri digneris, te rogamus, audi nos. 

Ut indulgentiam et remissionem omnium peccatorum nobis 
concedere digneris, te rogamus, audi nos. 

Ut gratiam et consolationem Sancti Spiritus cordibus nostris 
infundere digneris, te rogamus, audi nos. 

Ut nos in hora mortis contra omnes diaboli insidias munire 
digneris, te rogamus, audi nos. 

Ut nos in tua gratia mori, et ad finem usque perseverare 
concedas, te rogamus, audi nos. 

Ut extrema nostra benedicere et sanctificare digneris, te ro¬ 
gamus, audi nos. 

Ut spiritum nostrum in manus tuas suscipere digneris, te ro¬ 
gamus, audi nos. 

Ut post obitum nostrum paradisi januas nos gaudenter introire 
concedas, te rogamus, audi nos. 

Ut nos exaudire digneris, te rogamus audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis, Domine. 

Agnus Dei, qui tollis peccata mundi, exaudi nos, Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie eleison. Christe eleison. Kyrie eleison. Pater noster. 
fi. Salvos fac servos tuos. Deus meus, sperantes in te. 
fi. Convertere, Domine, usquequo. ifi Et deprecabilis esto 
super servos tuos. 

fi. Esto nobis, Domine, turris fortitudinis. I j. A facie inimici. 
fi. Nihil proficiat inimicus in nobis. Et filius iniqui¬ 
tatis non apponat nocere nobis. 

fi. Adjutor noster esto, ne derelinquas nos. f)\ Neque de- 
spicias nos, Deus salutaris noster. 

fi. Adjuva nos, Deus salutaris noster, fi!. Et propter glo¬ 
riam nominis tui, Domine, libera nos. 

fi. Domine, exaudi orationem meam. r!. Et clamor meus 
ad te veniat. 

Oremus. 

Deus, infirmitatis humanae singulare praesidium, auxilii 
tui virtutem super infirmos famulos tuos clementer ostende, 
ut ope misericordiae tuae adjuti, Ecclesiae tuae sanctae inco¬ 
lumes repraesentari mereantur. 

Deus, qui Unigeniti tui patientia antiqui hostis contrivi¬ 
sti superbiam: da nobis, quaesumus, quae idem pro nobis per¬ 
tulit, digne recolere, sicque exemplo ejus cuncta nobis adver¬ 
santia aequanimiter tolerare. 


P. Gaudentius. Yol. II. 

Deus, humani generis benignissime Conditor et misericor¬ 
dissime Eedemptor, qui hominem, invidia diaboli ab aeterna 
felicitate dejectum, unigeniti Filii tui Sanguine redemisti: vi¬ 
vifica nos famulos tuos gratiae tuae vigore, jacentibus manum 
porrige salutarem; reple nos omni gaudio cordis et laetitia 
spirituali; expelle a nobis omnes hostiles insidias, et mitte 
nobis medium salutis, Angelum pacis, qui hos in angustiis 
positos consolationibus tuis attollat, quibus in praesenti con¬ 
sequamur auxilium, et in futuro comprehendamus aeterna. 

Misericordiam tuam humiliter deprecamur, omnipotens 
Deus, quae amissam nobis gratiam reconciliet, atque munus pa¬ 
tientiae in illatis omnibus, semper, ubique protegendo, impertiat. 

Deus, sub cujus nutibus vitae nostrae momenta decurrunt: 
suscipe preces humiliter ad te clamantium, ut de omni adver¬ 
sitate et aegritudine liberati, perpetua te gratiarum actione 
laudemus. Per Dominum nostrum etc. 

Affectus moribundi. 

Agnosce, Domine, creaturam tuam, non a diis alienis crea¬ 
tam, sed a te solo Deo vivo et vero, quia non est alius Deus 
praeter te. Agnosce, repeto, Domine, creaturam tuam et ani¬ 
mam servi tui, cujus delicta juventutis et ignorantias ne me¬ 
mineris, sed secundum magnam misericordiam tuam memor 
esto mei in gloria claritatis tuae. 

Liberet me a cruciatu Christus, qui pro me mori digna¬ 
tus est. Crucifixus est. Liberet me ab aeterna morte Christus, 
verus ille Pastor; inter oves suas me agnoscat, et in sorte 
electorum suorum constituat. Ita precor, ita spero, in nomine 
Dei Patris, qui me creavit; in nomine Jesu Christi Filii Dei 
vivi, qui pro me passus est; in nomine Spiritus Sancti, qui 
in me gratia sua saepe effusus est. 

Ad B. V. Mariam . 

Audi et tu gemitus ac dolores ultimos servuli tui, dul¬ 
cissima Mater mea, Virgo Maria! Audi, fons vitae et veniae, 

salus omnium in te sperantium! Audi et intercede, ut a mi¬ 
nistris satanae liberatus, cum Christi fidelibus, Filii tui servis 
et amicis in beata regione vivorum collaeter. 

Maria Mater gratiae, Mater misericordiae, tu nos ab hoste 
protege, et hora mortis suscipe. 

Nos cum prole pia, benedicat Virgo Maria! 

Ad SS. Angelos. 

Angele mi Custos fidelissime, vosque purissimi Spiritus 
coelestes S. MichaSl, S. Gabriel, S. Baphael, omnesque alii 
sancti Angeli Dei, respicite in me; jam eo gemens et suspi¬ 
rans, mors mihi in oculis est, et mortalium nemo, sed vos 
potestis succurrere. Ah! ne me deserite in his summis angu¬ 
stiis meis, dum momentum illud imminet, in quo salus mea 
omnis, aut perenne stat exilium. Adjuvate, ante Eegem regum 
pro me supplices procumbite, meum que mihi, obsecro, conciliate 
Judicem; sententiam ego nunc supremam exspecto; vos im¬ 
petrate eam mihi ad vitam sempiternam. 

Subvenite SS. Angeli, succurrite dilectissimi Sancti Dei; 
amantissime Pater mi, S. Francisce, propera, veni Pater ac¬ 
celera in auxilium mihi, et vos, omnes sancti Fratres mei et 
Patroni mei N. N., succurrite mihi, jamjam aderit Judex meus 
Christus Jesus. Miserere, o Jesu, miserere! 

Suspiria coram Crucifixo. 

Ad te iterum, Eedemptor meus, converto me: convertere 
et tu ad me, spes unica, Jesu crucifixe. 

Concede, clementissime Jesu, etsi vilissimae creaturae tuae 
beneficium Redemptionis, et accipe miserabilem animam meam 
inter brachia misericordiae tuae. 

O Jesu! ne perdat me iniquitas mea, quem fecit omnipo¬ 
tens bonitas tua et refecit immensa charitas tua. 

O bone Jesu, e cujus venis copiosissimus Sanguis proflu¬ 
xit in mei redemptionem. Ergone ego illa merces tanto pre¬ 
tio comparata? ego certe ovis illa perdita, fateor. Reduc er- 

rantem, o dulcis Pastor, et repone inter illas, quae sunt in 
ovili tuo. 

Eespice, Domine sancte Pater, ex excelso coelorum habi¬ 
taculo: ecce vox sanguinis fratris nostri Jesu pro nobis cla¬ 
mat ad te de cruce. 

Respice innocentes manus Christi tui, quae di stillant pre¬ 
tiosum sanguinem, ut dimittas iniquitatem meam, et ne re¬ 
quiras opera manuum tuarum. 

Intuere illud lancea perfossum pectus, et amore mei aper¬ 
tum cor, meque ex illo fonte renova. 

Per sacros illos pedes, duris clavis perforatos, dirige gres¬ 
sus meos, ut non recedant hac hora a semita lucis et veritatis. 

Defige oculos, o Pater coelestis, in faciem hanc dilecti Fi¬ 
lii tui et in membra conquassata Christi tui, et per miserias, 
quas ille amore mei sustinuit, miserere mei. 

Propter peccata populi tui vulnerasti dilectum cordis tui: 
Eja Pater misericordissime, quod ego non mereor, meretur pro 
me Christus tuus; cujus amore amplectere me gratia tua ut 
filium, et da mihi osculum pacis aeternae. 0 Jesu crucifixe, 
in quem credo, in quem spero, quem amo et amabo in aeter¬ 
num; assiste nunc potenti manu miserrimae tuae creaturae 
in hac ultima necessitate, ut feliciter hunc passum mortis per- 
transeam. 

Pone passionem, crucem et mortem tuam inter judicium 
tuum et animam meam. 

Totum me tibi dedo, ne me rejicias; ad te venio, ne me 
repellas: sum enim caro de carne tua, et os de ossibus tuis. 

Suscipe me, Jesu crucifixe, inter amorosa brachia tua, 
quae pro me in cruce extensa cerno et complector: suscipe 
me inter desiderabiles affectus tuos, et trahe ad te anhelantem 
animam meam: suscipe in pace spiritum meum. 

Credo, doleo, spero, amo, o bone Jesu! fiat voluntas tua. 
Jesu , Maria , Joseph , dulcissimi amores mei! patiar ego; mo¬ 
riar ego in vestri amore, vester sim totus, et nullatenus meus, 
ac si prorsus nihil essem: Jesu y Maria , Joseph 1 

Oratio pro agonizantibus. 

0 clementissime Jesu, amator animarum, obsecro te, per 
agoniam Cordis tui sanctissimi et per dolores Matris tuae Im¬ 
maculatae, lava in Sanguine tuo peccatores totius mundi nunc 
positos in agonia et hodie morituros. Arnen. 

f. Cor Jesu in agonia factum. $. Miserere morientium. 

Indulg. 100 dier. tot. quot. — His, qui saltem ter tribus 
distinctis temporibus cujuslibet diei per unius mensis spatium 
praedictam orationem devote recitaverint, Indulg. plenar. semel 
in mense, consuetis conditionibus. Pius IX. 1850. 

Devotum exercitium pro agonizantibus. 

Ex concessione Pii VII. (1809) fideles corde saltem contrito 
ac devote recitantes flexis genibus, dummodo physica infirmi¬ 
tate non fuerint impediti, tria Pater in memoriam Passionis et 
Agoniae D. N. Jesu Christi, et tria Ave Maria in memoriam 
dolorum, quos Virgo Maria passa est dum Agoniae dilecti Fi¬ 
lii sui adsisteret, et orantes pro fidelibus agonizantibus, lucran¬ 
tur Indulgentiam 300 dierum qualibet vice; et si hoc pium 
exercitium quotidie per mensem peregerint, Indulgentiam plena¬ 
riam semel in mensfe sub conditionibus consuetis. 

Subsidium Defunctorum. 

Praenotanda . 

Quod attinet « Subsidium Defunctorum » , recogita, charis- 
sime Frater, verba Domini N. Jesu Christi: « Beati misericor¬ 
des, quoniam ipsi misericordiam consequentur » (Matth. 5, 7.). 
« Estote ergo misericordes, sicut Pater vester misericors est » 
(Luc. 6, 36.), « In qua mensura mensi fueritis, remetietur vobis » 
(Matth. 7, 2.). Applica haec verba Redemptoris nostri ad te 
ipsum. — Omnium vero pauperum, quibus misericordiam tri¬ 
buamus, pauperrimi et misericordiae nostrae dignissimi sunt 
animae in purgatorio detentae. Ecce, dum haec verba legis, 
horrendum uruntur! 0 si videre illas liceret! o si audire! — 

Clamant ad nos illis verbis S. Scripturae: « Miseremini mei, mi¬ 
seremini mei, saltem vos, amici mei » (Job, 19, 21.), quae verba 
S. Mater Ecclesia animas in purgatorio loquentes facit. Tu ergo 
saltem, mi Fili, tu mi Frater, tu Amice familiarissime, tu in 
Ordine nostro SeraphicO Confrater dilectissime, tu, cujus bene¬ 
factores fuimus in terra, nostri miserere, et qua precibus, qua 
piis operibus nostros leva cruciatus. Per Sanguinem Christi, 
cui nostrum solatium pro suo est, per salutis ac gloriae tuae 
studium, per charitatis Christianae officium, per illum tuum in 
nos mortales amorem rogamus: extingue flammas nostras, aut 
saltem mitiga ! 

Insuper recordare moniti S. P. Francisci in S. Regula 
(cap. III): «Fratres orent pro defunctis», ac tantae multitu¬ 
dinis S. Indulgentiarum, quae tibi in Ordine nostro Seraphieo 
praestant, et adverte, nos Fratres Minores posse per modum suf¬ 
fragii applicare animabus Purgatorii omnes Indulgentias et bona 
opera a nobis facienda, ex concessione Gregorii XV. 1622. (Rescr. 
auth., Summarium Indulgent. Ord. Minorum, pag. 395. n. 35). 

Psalmus 129. 

De profundis clamavi ad te, Domine: Domine, exaudi vo¬ 
cem meam. 

Fiant anres tuae intendentes: in vocem deprecationis 
meae. 

Si iniquitates observaveris, Domine: Domine, quis susti¬ 
nebit ? 

Quia apud te propitiatio est: et propter legem tuam sus¬ 
tinui te, Domine. 

Sustinuit anima mea in verbo ejus: speravit anima mea 
in Domino. 

A custodia matutina usque ad noctem: speret Israfcl in 
Domino. 

Quia apud Dominum misericordia: et copiosa apud eum 
redemptio. 

Et ipse redimet Israel: ex omnibus iniquitatibus ejus. 

f. Requiem aeternam dona eis, Domine. Et lux perpe¬ 
tua luceat eis. 

Indulg. 100 dier. iis, qui vespere ad campanae signum 
« Ave Maria » hunc Psalmum, vel semel Pater noster et Ave 
Maria cum versiculo Requiem aeternam recitant, et Indulg. ple- 
nar. semel in anno sub consuetis conditionibus. 

Orationes pro Defunctis. 

Oremus. 

Deus, qui inter Apostolicos Sacerdotes, famulos tuos Pon¬ 
tificali, seu Sacerdotali fecisti dignitate vigere: praesta quae¬ 
sumus; ut eorum quoque perpetuo aggregentur consortio. 

Deus, veniae largitor et humanae salutis amator: quae¬ 
sumus clementiam tuam; ut nostrae Congregationis fratres, 
propinquos et benefactores, qui ex hoc saeculo transierunt, 
beata Maria semper Virgine intercedente cum omnibus San¬ 
ctis tuis, ad perpetuae beatitudinis consortium pervenire con¬ 
cedas. 

Fidelium Deus omnium Conditor et Redemptor, animabus 
famulorum famularumque tuarum remissionem cunctorum tri¬ 
bue peccatorum; ut indulgentiam, quam semper optaverunt, 
piis supplicationibus consequantur. Qui vivis et regnas in sae¬ 
cula saeculorum. Amen. 

In fine primae et secundae ex praecedentibus Orationibus 
dicitur: Per Dominum nostrum etc. 

In die depositionis Defuncti. 

Oremus. 

Absolve, quaesumus Domine, animam famuli tui N., ut 
defunctus saeculo tibi vivat; et quae per fragilitatem carnis 
humana conversatione commisit, tu venia misericordissimae 
pietatis absterge. Per Dominum etc. 

In anniversario die. 

Oremus. 

Deus indulgentiarum Domine: da animabus famulorum 
famularumque tuarum, quorum anniversarium depositionis diem 
commemoramus, refrigerii sedem, quietis beatitudinem, et lu¬ 
minis claritatem. Per Dominum etc. 

Pro uno Episcopo. 

Oremus. 

Deus, qui inter Apostolieos Sacerdotes, famulum tuum N. 
Pontificali fecisti dignitate vigere: praesta quaesumus; ut eo¬ 
rum quoque perpetuo aggregetur consortio. Per Dominum etc. 

Si fuerit Sacerdos dicitur Sacerdotali fecisti etc. 

Pro fratribus vero et familiaribus vel benefactoribus, dici¬ 
tur Oratio, Deus veniae largitor, ut supra. 

Pro patre et matre. 

Oremus. 

Deus, qui nos patrem et matrem honorare praecipisti: 
miserere clementer animabus patris et matris meae, eorumque 
peccata dimitte, meque eos in aeternae claritatis gaudio fac 
videre. Per Dominum etc. 

Si fit pro pluribus, dicatur animabus parentum nostrorum; 
et ubi dicitur meque, dicatur nosque. 

Si pro patre, dicatur animae patris mei, vel nostri. Si pro 
matre tantum, dicatur animae matris meae, vel nostrae. 

Pro uno Defuncto. 

Oremus. 

Inclina, Domine, aurem tuam ad preces nostras, quibus 
misericordiam tuam supplices deprecamur; ut animam famuli 
tui N., quam de hoc saeculo migrare jussisti, in pacis ac lu¬ 
cis regione constituas, et Sanctorum tuorum jubeas esse con¬ 
sortem. Per Dominum etc. 

Pro una Defuncta . 

Oremus. 

Quaesumus, Domine, pro tua pietate miserere animae fa¬ 
mulae tuae N., et a contagiis mortalitatis exutam, in aeter¬ 
nae salvationis partem restitue. Per Dominum etc. 

f. Eequiem aeternam dona eis, Domine, Et lux per¬ 
petua luceat eis. 

f. Piequiescant in pace. r!. Amen. 

Litaniae pro fidelibus Defunclis. 

Kyrie eleison. 

Christe eleison. 

Kyrie eleison. 

Christe, audi nos. 

Christe, exaudi nos. 

Pater de coelis Deus, miserere omnium fidelium Defunctorum. 
Pili Redemptor mundi Deus, miserere omnium fidelium De¬ 
functorum. 

Spiritus Sancte Deus, miserere omnium fidelium Defunctorum. 
Sancta Maria, ora pro fidelibus Defunctis. 

Sancta Dei Genitrix, ora pro fidelibus Defunctis. 

Sancta Virgo Virginum, ora pro fidelibus Defunctis. 

Sancte Micha£l, ora pro fidelibus Defunctis. 

Omnes sancti Angeli et Archangeli, orate pro fidelibus De¬ 
functis. 

Sancte Petre, ora pro fidelibus Defunctis. 

Sancte Paule, ora pro fidelibus Defunctis. 

Sancte Joannes, ora pro fidelibus Defunctis. 

Omnes sancti Apostoli et Evangelistae, orate pro fidelibus De¬ 
functis. 

Sancte Stephane, ora pro fidelibus Defunctis. 

Sancte Laurenti, ora pro fidelibus Defunctis. 

Omnes sancti Martyres, orate pro fidelibus Defunctis. 

Sancte Gregori, ora pro fidelibus Defunctis. 

Sancte Ambrosi, ora pro fidelibus Defunctis. 

Sancte Pater noster Francisce, ora pro fidelibus Defunctis. 
Omnes sancti Pontifices et Confessores, orate pro fidelibus De¬ 
functis. 

Sancta Maria Magdalena, ora pro fidelibus Defunctis. 

Sancta Clara, ora pro fidelibus Defunctis. 

Sancta Elisabeth, ora pro fidelibus Defunctis. 

Omnes sanctae Virgines et Viduae, orate pro fidelibus Defunctis. 
Omnes Sancti et Sanctae Dei, intercedite pro fidelibus Defunctis. 

Propitius esto, exaudi nos Domine. 
Propitius esto, parce eis Domine. 

Ab omni malo, ] 

Ab ira tua, 

A potestate diaboli, 

A flamma ignis, 

A regione umbrae mortis, 

Per immaculatam conceptionem tuam, 

Per dulcissimum Nomen tuum, 

Per multitudinem miserationum tuarum, 
Per acerbissimam passionem tuam, 

Per sanctissima Yulnera tua, 

Per pretiosissimum Sanguinem tuum, 

Per ignominiosissimam mortem tuam, qua 


libera eos Domine. 


» 


» 


» 


» 


» 


» 


» 


» 


nostram moriendo destruxisti. 


» 


Per dulcissimum et sacratissimum Cor tuum, » 

Peccatores, te rogamus, audi nos. 

Qui Mariam absolvisti, et latronem exaudisti, te rogamus, 
audi nos. 

Qui salvandos salvas gratis, te rogamus, audi nos. 

Ut parentes, confratres et propinquos et benefactores nostros 
a poenis inferni eripere digneris, te rogamus, audi nos. 

Ut omnes fideles defunctos ab aeterna damnatione liberare di¬ 
gneris, te rogamus, audi nos. 

Ut desiderium ipsorum adimplere digneris, te rogamus, audi 
nos. 

Ut Angelorum coetus eis splendidus subveniat, te rogamus, 
audi nos. 

Ut omnium fidelium defunctorum, quorum specialis in terra 
memoria non habetur, miserere digneris, te rogamus audi 
nos. 

Ut eis omnibus parcere et indulgere digneris, te rogamus, 
audi nos. 

Ut eos gloriosus Apostolorum chorus excipiat, te. rogamus, 
audi nos. 

Ut candidatorum Martyrum triumphans exercitus eos laetus 
circumdet, te rogamus, audi nos. 

Ut eos sanctorum Confessorum agmen deducat, te rogamus, 
audi nos. 

Ut jubilantium Virginum eos corona comitetur, te rogamus, 
audi nos. 

Ut ad Auctorem suum, qui eos de limo terrae formavit, re¬ 
dire valeant, te rogamus, audi nos. 

Ut mitis atque dulcis, Jesu, tuus eis aspectus benignus appa¬ 
reat, te rogamus, audi nos. 

Ut ad dexteram tuam in electorum consortium eos accipias, 
te rogamus, audi nos. 

Pili Dei, fons pietatis, Rex tremendae Majestatis, te rogamus, 
audi nos. 

Qui claves habes mortis et inferni, te rogamus, audi nos. 
Agnus Dei, qui tollis peccata mundi, dona eis requiem. 

Agnus Dei, qui tollis peccata mundi, dona eis requiem. 

Agnus Dei, qui tollis peccata mundi, dona eis requiem sem¬ 

piternam. 

Domine exaudi orationem meam. Et clamor meus 
ad te veniat. 

Oremus. 

Fidelium Deus omnium Conditor et Redemptor, animabus 
famulorum famularumque tuarum remissionem cunctorum tri¬ 
bue peccatorum: ut indulgentiam, quam semper optaverunt, 
piis supplicationibus consequantur. Qui vivis et regnas cum 
Deo Patre in unitate Spiritus Sancti Deus, per omnia saecula 
saeculorum. Arnen. 


Oratio in coemeterio. 

Deus, cujus miseratione animae fidelium requiescant: fa¬ 
mulis et famulabus tuis et omnibus hic et ubique in Christo 
quiescentibus, da propitius veniam peccatorum, ut a cunctis 
reatibus absoluti, tecum sine fine laetentur. Per Christum Do¬ 
minum nostrum. Arnen. 

Officium parvum pro fidelibus Defunctis. 

Ad Matutinum . 

Sancta et salubris est cogitatio pro defunctis exorare, ut 
a peccatis solvantur. 

fi. Eequiem aeternam dona eis, Domine, Et lux per¬ 
petua luceat eis. 

Hymnus. 

Dies irae, dies illa 
Solvet saeclum in favilla, 

Teste David cum Sibylla. 

Quantus tremor est futurus, 

Quando judex est venturus, 

Cuncta stricte discussurus. 

fi. Audivi vocem de coelo dicentem mihi. ijT. Beati mortui, 
qui in Domino moriuntur. 

Antiph . « De temporibus et momentis, fratres, non indi¬ 
getis, ut scribamus vobis; ipsi enim diligenter scitis, quia dies 
Domini, sicut fur in nocte, ita veniet» (I. Thess. 5, 1. 2.). 

fi. Domine, exaudi orationem meam. ij. Et clamor meus 
ad te veniet. 

Oremus. 

Fidelium Deus omnium Conditor et Redemptor, animabus 
famulorum famularumque tuarum remissionem cunctorum tri¬ 
bue peccatorum: ut indulgentiam, quam semper optaverunt, 
piis supplicationibus consequantur: Qui vivis et regnas cum 
Deo Patre in unitate Spiritus Sancti Deus, per omnia saecula 
saeculorum. Arnen. 

Ad Primam. 

Sancta et salubris est etc. ut supra . 

fi. Eequiem aeternam etc. ut supra. 

Hymnus . 

Tuba mirum spargens sonum 
Per sepulchra regionum, 

Coget omnes ante thronum. 

Mors stupebit et natura, 

Cum resurget creatura 
, Judicanti responsura, 
y. Audivi vocem de coelo etc. ut supra. 

Antipli. «Ipse Dominus in jussu, et voco Archangeli, et 
in tuba Dei descendet de coelo, et mortui, qui in Christo sunt, 
resurgent primi » (I. Thess. 4, 15.). 

y. Domine, exaudi orationem etc. ut supra . 

Oratio . Fidelium Deus omnium Conditor etc. ut supra . 

Ad Tertiam. 

Sancta et salubris est etc. 
y. Requiem aeternam etc. 

Hymnus. 

Liber scriptus proferetur, 

In quo totum continetur, 

Unde mundus judicetur. 

Judex ergo cum sedebit, 

Quidquid latet, apparebit, 

Nil inultum remanebit. 

Quid sum miser tunc dicturus, 

Quem Patronum rogaturus, 

Cum vix justus sit securus ? 
y. Audivi vocem de coelo etc. 

Antipli. « Dico autem vobis: quoniam omne verbum otio¬ 
sum, quod locuti fuerint homines, reddent rationem de eo in 
die judicii » (Matth. 12, 36.). 

y. Domine, exaudi orationem etc. 

Oratio. Fidelium Deus omnium Conditor etc. 

Ad Sextam. 

Sancta et salubris est etc. 
y. Requiem aeternam etc. 

Hymnus. 

Rex tremendae Majestatis, 

Qui salvandos salvas gratis, 

Salva me fons pietatis. 

Recordare, Jesu pie, 

Quod sum causa tuae viae. 

Ne me perdas illa die. 

Quaerens me sedisti lassus, 

Redemisti crucem passus; 

Tantus labor non sit cassus, 
y. Audivi vocem de coelo etc. 

Antipli. «Ego sum resurrectio et vita: qui credit in me, 
etiam si mortuus fuerit, vivet: et omnis, qui vivit et credit 
in me, non morietur in aeternum » (Joan. 11, 25. 26.). 
y. Domine, exaudi orationem etc. 

Oratio. Fidelium Deus omnium Conditor etc. 

Ad Nonam . 

Sancta et salubris est etc. 
y. Requiem aeternam etc. 

Hymnus . 

Juste Judex ultionis, 

Donum fac remissionis 
Ante diem rationis. 

Ingemisco tamquam reus, 

Culpa rubet vultus meus, 

Supplicanti parce Deus. 

Qui Mariam absolvisti, 

Et latronem exaudisti, 

Mihi quoque spem dedisti, 
y. Audivi vocem de coelo etc. 

Antipli . « Haec est voluntas Patris mei, qui misit me, ut 
omnis, qui videt Filium et credit in eum, habeat vitam aeter¬ 
nam: et ego resuscitabo eum in novissimo die » (Joan. 6, 4.). 
y. Domine, exaudi orationem etc. 

Oratio. Fidelium Deus omnium Conditor etc. 

Ad Vesperas. 

Sancta et salubris est etc. 
y. Requiem aeternam etc. 

Hymnus. 

Preces meae non sunt dignae, 

Sed tu bonus fac benigne, 

Ne perenni cremer igne. 

Inter oves locum praesta, 

Et ab haedis me sequestra, 

Statuens in parte dextra. 

Confutatis maledictis, 

Flammis acribus addictis, 

Voca me cum benedictis. 

f. Audivi vocem de coelo etc. 

Antipli. «Omne, quod dat mihi Pater, ad me veniet, et 
eum, qui venit ad me, non ejiciam foras » (Joan. 6, 37.). 

y. Domine, exaudi orationem etc. 

Oratio. Fidelium Deus omnium Conditor etc. 

Ad Completorium. 

Sancta et salubris est etc. 

y. Requiem aeternam etc. 

Hymnus. 

Oro supplex et acclinis, 

Cor contritum quasi cinis, 

Gere curam mei finis. 

Lacrymosa dies illa, 

Qua resurget ex favilla 
Judicandus homo reus. 

Huic ergo parce Deus! 

Pie Jesu Domine, 

Dona eis requiem. Arnen. 

y. Audivi vocem de coelo etc. 

Antipli. « Omnes, qui in monumentis sunt, audient vocem 
Filii Dei; et procedent, qui bona fecerunt, in resurrectionem 
vitae: qui vero mala egerunt, in resurrectionem judicii» (Joan. 
5, 28. 29.). 

' Domine, exaudi etc. Oratio. Fidelium Deus omnium etc. 

Commendatio. 

0 Magne Pater, Domine misericordiarum; 

Jesu, redemptis Sanguine sis immemor irarum. 
Indulge te amantibus tuam benignitatem, 

Poenasque deprecantibus, concede libertatem. 

Oratio pro iis, quorum memoria in terra non habetur. 

Miserere, Domine mi, animabus, quae singulares apud te 
non habent intercessores, quibus consolatio non est in tormen¬ 
tis, neque spes ulla, nisi quod ad imaginem et similitudinem 
tuam creatae sunt, quae antiquitate, vel paupertate, aut ne- 
gligentia, in oblivionem parentum et servorum tuorum tradi¬ 
tae sunt: quarum primus, septimus, trigesimus, aut anniver¬ 
sarius dies nunquam celebratur: parce eis, Domine, et defende 
plasma tuum; libera eas a cruciatu et tormentis; porrige eis 
dexteram tuam et perduc eas in locum refrigerii, lucis et pa¬ 
cis; per eum, qui venturus est judicare vivos et mortuos, et 
saeculum per ignem. 

Aliae orationes pro animabus Purgatorii. 

I. 

0 Domine Jesu! rogo te per pretiosissimum Sanguinem, 
quem sudans in horto effudisti: libera animas fidelium defun¬ 
ctorum e poenis purgatorii, maxime vero animam desertissi¬ 
mam ; et perduc eam ad locum gloriae tuae, ut te laudet, be¬ 
nedicat et praedicet in aeternum. Arnen. 

Pater noster. Ave Maria. Requiem aeternam etc. 

II. 

0 Domine Jesu! rogo te per pretiosissimum Sanguinem, 
quem effudisti in tua flagellatione dirissima: libera animas 
fidelium defunctorum e poenis purgatorii, maxime vero ani¬ 
mam liberationi proximam; et perduc eam ad locum gloriae 
tuae, ut te laudet, benedicat et praedicet in aeternum. Amen. 

Pater noster. Ave Maria. Requiem aeternam etc. 





Subsidium Defunctorum. 433 

III. 

0 Domine Jesu! rogo te per pretiosissimum Sanguinem, 
quem effudisti in spinea coronatione tua: libera animas fide¬ 
lium defunctorum, maxime vero animam diutissime crucian¬ 
dam ; et perduc eam ad locum gloriae tuae, ut te laudet, be¬ 
nedicat et praedicet in aeternum. Arnen. 

Pater noster. Ave Maria. 

IV. 

0 Domine Jesu! rogo te per pretiosissimum Sanguinem, 
quem effudisti in dira crucifixione tua: libera animas fidelium 
defunctorum e poenis purgatorii, maxime vero animam meri¬ 
tis praecedentem; et perduc eam ad locum gloriae tuae, ut 
te laudet, benedicat et praedicet in aeternum. Arnen. 

Pater noster. Ave Maria. 

Y. 

0 Domine Jesu! rogo te per pretiosissimum Sanguinem, 
quem effudisti ex sacratissimo Corde tuo; libera animas fide¬ 
lium defunctorum, maxime vero animam Matri tuae chario- 
rem; et perduc eam ad locum gloriae tuae, ut te laudet, be¬ 
nedicat et praedicet in aeternum. Amen. 

Pater noster. Ave Maria. 

Indulgentiae pro mense Novembri. 

Inter cetera christianae pietatis officia, illud etiam in per¬ 
multis locis obtinuit, mense integro Novembri juvandi quotidia¬ 
nis suffragiis animas piacularibus excruciatas. Quo autem fer- 
ventior erga defunctorum animas foveatur charitas, SSmus D. 
N. Leo PP. XIII. omnibus utriusque sexus Christi fidelibus, 
qui sive publice sive privatim peculiaribus piis exercitiis devo- 
tisque obsequiis animabus in Purgatorio detentis solamen per 
integrum mensem Novembrem quotidie afferre studuerint, clemen¬ 
ter impertitus est: 

Indulgentiam septem annorum iotidemque quadragenarum 
semel in singulis praefati mensis diebus lucrandam; 

Indulgentiam plenariam in una memorati mensis die, unius¬ 
cujusque arbitrio eligenda, sub consuetis conditionibus. 


P. Gaudentius. Vol. II. 

APPENDIX. 


Benedictio Mensae. 

Ante prandium Sacerdos benedicturus mensam incipit: 
Benedicite, et alii repetunt: Benedicite. Deinde dicit: 

f. Oculi omnium in te sperant, Domine. ff. Et tu das 
escam illorum in tempore opportuno. Aperis tu manum tuam 
et imples omne animal benedictione. 

Gloria Patri et Filio etc. Sicut erat etc. 

Kyrie eleison. Christe eleison. Kyrie eleison. Pater noster, 
secreto. 

f. Et ne nos inducas in tentationem. Jj? Sed libera nos 
a malo. 

Postea Sacerdos dicit: 

Oremus. 

Bene f dic, Domine, nos et haec tua dona, quae de tua 
largitate sumus sumpturi. Per Christum Dominum nostrum. 
Jj\ Amen. 

Deinde Lector: Jube, domne, benedicere. 

Benedictio : Mensae coelestis participes faciat nos Eex 
aeternae gloriae. 1)\ Amen. 

Lector: Deus charitas est, et qui manet in charitate, in 
Deo manet, et Deus in eo. !)’. Deo gratias. 

Post prandium aguntur gratiae hoc modo . Dicto a Le¬ 
ctore : Tu autem, Domine, miserere nobis. $. Deo gratias, omnes 
surgunt. 

Sacerdos incipit: 

Confiteantur tibi, Domine, omnia opera tua. $. Et san¬ 
cti tui benedicant tibi. 

Gloria Patri etc. Sicut erat etc. 

Postea Sacerdos absolute dicat: 

Agimus tibi gratias, omnipotens Deus, pro universis be¬ 
neficiis tuis: Qui vivis et regnas in saecula saeculorum. 
Arnen. 

Deinde alternatim dicitur Psalmus Miserere, vel: Lau¬ 
date Dominum omnes gentes. In fine: Gloria Patri. Sicut 
erat etc. 

Kyrie eleison. Christe eleison. Kyrie eleison. Pater noster, 
secreto . 

f. Et ne nos inducas in tentationem. 5 !. Sed libera nos 
a malo. 

jjL Dispersit, dedit pauperibus, gf. Justitia ejus manet in 
saeculum saeculi. 

f. Benedicam Dominum in omni tempore. $. Semper laus 
ejus in ore meo. 

f. In Domino laudabitur anima mea. l) 1 . Audiant man¬ 
sueti et laetentur. 

j. Magnificate Dominum m,eum. Et exaltemus nomen 
ejus in idipsum. 

jL-Sit nomen Domini benedictum. 9 ’. Ex hoc nunc et 
usque in saeculum. 

Deinde sine Oremus: 

Ketribuere dignare, Domine, omnibus nobis bona facien¬ 
tibus propter nomen tuum vitam aeternam. IjL Arnen. 

f. Benedicamus Domino. \j. Deo gratias. 

f. Fidelium animae per misericordiam Dei requiescant 
in pace. 9 1 . Arnen. 

Pater noster, totum secreto. Quo finito dicit Sacerdos: 
Deus det nobis suam pacem. 9 ’. Arnen. 

Ante coenam Sacerdos benedicturus mensam, incipit: 
Benedicite, et alii repetunt: Benedicite. 

Deinde Sacerdos incipit f., et alii prosequuntur: 

Edent pauperes et saturabuntur, et laudabunt Dominum, 
qui requirunt eum; vivent corda eorum in saeculum saeculi. 

Gloria Patri etc. Sicut erat etc. 

Pars secunda. 


Kyrie eleison. Christe eleison. Kyrie eleison. Pater no¬ 
ster, secreto. 

Et ne nos inducas in tentationem. Sed libera nos 

a malo. 

Oremus. 

Bene f dic, Domine, nos et haec tua dona, quae de tua 
largitate sumus sumpturi. Per Christum Dominum nostrum. 
9 '. Arnen. 

Deinde Lector: Jube, domne, benedicere. Benedictio: Ad 
coeham vitae aeternae perducat nos Rex aeternae gloriae. 
Arnen. 

Lector: Deus charitas etc, ut supra . 

Post coenam aguntur gratiae hoc modo . Dicto a Le¬ 
ctore: Tu autem, Domine, miserere nobis. Deo gratias. 

Dicitur: 

f. Memoriam fecit mirabilium suorum misericors et mi¬ 
serator Dominus, it Escam dedit timentibus se. 

Gloria Patri etc. Sicut erat etc. 

Sacerdos dicat: 

Benedictus Deus in donis suis, et sanctus in omnibus 
operibus suis: Qui vivit et regnat in saecula saeculorum. 
R?. Arnen. 

Deinde alternatim dicitur Psalmus: Laudate Dominum 
omnes gentes, et reliqua ut supra. 

In die jejunii, quando una tantum sumitur refectio, 
omnia dicuntur ut supra in coena. 

Praedictus modus benedicendi mensam et agendi gratias 
servatur omni tempore, praeterquam diebus infrascriptis, in 
quibus versiculi et Psalmi tantum variantur. 

In Nativitate Domini usque ad coenam Vigiliae Epi¬ 
phaniae exclusive dicitur: 

f. Verbum caro factum est, alleluja. Et habitavit in 
nobis, alleluja. 

Gloria Patri etc. Alia ut supra. 

In fine dicitur: 

fi. Notum fecit Dominus, alleluja. u’. Salutare suum, al- 
leluja. 

Alia ut supra. 

Ps. Laudate Dominum omnes gentes. Qui Psalmus semper 
ad beneplacitum dici potest, etiam in aliis solemnitatibus . 

In Epiphania et per totam Octavam. 

fi. Reges Tharsis et insulae munera offerent, alleluja. R'. 
Reges Arabum et Saba dona adducent, alleluja. 

G-loria Patri etc. Alia ut supra. 

In fme dicitur: 

fi. Omnes de Saba venient, alleluja. i}!. Aurum et thus 
deferentes, alleluja. 

G-loria Patri etc. Alia ut supra. 

Feria V. in Coena Dommi dicitur absolute: 

fi. Christus factus est pro nobis obediens usque ad mor¬ 
tem. Deinde: Pater noster, totum secreto . Quo dicto sine 
pronuntiatione aliqua Sacerdos signo crucis benedicit men¬ 
sam, nec additur: Jube, domne; nec: Tu autem. 

In fine repetitur: fi. Christus factus est, ut supra, sine 
Pater noster. Postea Psalmus Miserere mei, Deus. Quo finito 
sine Grloria Patri secreto dicitur: Pater noster. Deinde Sacer¬ 
dos dicit absolute Orationem: Respice, quaesumus, ut in Offi¬ 
cio, et non pronuntiatur: Qui tecum, nec: Fidelium animae, 
sed secreto dicitur: Pater noster, nec additur: Deus det etc. 

In Parasceue eodem modo fit, sicut in Coena Domini, 
sed additur ad fi. Christus factus est etc. Mortem autem crucis. 

Sabbato Sancto dicitur: Benedicite. 

fi. Vespere autem Sabbati, quae lucescit in prima Sab¬ 
bati, alleluja. Venit Maria Magdalena et altera Maria vi¬ 
dere sepulchrum, alleluja. 

G-loria Patri etc. 

In fine repetitur: 

fi. Vespere autem, ut supra , cum Gloria Patri. Psalmus: 
Laudate Dominum omnes gentes. Gloria Patri etc. Et alia ut 
supra in prima Benedictione. 

Pars secunda. 


In die Paschae et deinceps usque ad coenam sequentis 
Sabbati dicitur: 

f. Haec dies, quam fecit Dominus, alleluja. iji. Exulte- 
mus et laetemur in ea, alleluja. 

Gloria Patri etc. Alia ut supra. 

In fine repetitur: f. Haec dies. 

Gloria Patri. Alia ut supra. 

In Ascensione Domini usque ad Vigiliam Pentecostes 
exclusive: 

f. Ascendit Deus in jubilatione, alleluja. I)!. Et Dominus 
in voce tubae, alleluja. Gloria Patri etc. 

In fine dicitur : 

f. Ascendens Christus in altum, alleluja. Captivam 
duxit captivitatem, alleluja. 

Gloria Patri etc. Alia ut supra . 

In Pentecoste, a Vigilia eiusdem inclusive usque ad coe¬ 
nam sequentis Sabbati exclusive: 

f. Spiritus Domini replevit orbem terrarum, alleluja. $. 
Et hoc, quod continet omnia, scientiam habet vocis, alleluja. 

Gloria Patri etc. 

In fine dicitur: 

f. Eepleti sunt omnes Spiritu Sancto, alleluja. Et coe¬ 
perunt loqui, alleluja. 

Gloria Patri etc. Alia ut supra. 

Pro Capitulo culparum. 

Commendatis commendandis , Superior recitat cum Com¬ 
munitate sequentes Psalmos et preces . 

Psalmus 122. 

Ad te levavi oculos meos: qui habitas in coelis. 

Ecce sicut oculi servorum: in manibus dominorum suo¬ 
rum. 

Sicut oculi ancillae in manibus dominae suae: ita oculi 
nostri ad Dominum Deum nostrum, donec misereatur nostri. 

Miserere nostri, Domine, miserere nostri: quia multum 
repleti sumus despectione: 

Quia multum repleta est anima nostra: opprobrium abun¬ 
dantibus, et despectio superbis. 

Gloria Patri etc. 

Psalmus 66. (ex Laud). 

Deus misereatur nostri, et benedicat nobis, etc., cum Glo¬ 
ria Patri in fine. 

Psalmus 129. 

De profundis clamavi ad te, Domine, etc. et in fine Re- 
quiem aeternam. 

Kyrie eleison. Christe eleison. Kyrie eleison. Pater noster. 

f. Et ne nos inducas in tentationem. $. Sed libera nos 
a malo 

f. Memento Congregationis tuae. Quam possedisti ab 
initio. 

f. Salvos fac servos tuos. $. Deus meus sperantes in te. 

f. A porta inferi. $. Erue, Domine, animas eorum. 

f. Requiescant in pace. Arnen. 

f. Domine exaudi orationem meam. Et clamor meus 
ad te veniat. 

f. Dominus vobiscum. Et cum spiritu tuo. 

Oremus. 

Omnipotens sempiterne Deus, cujus spiritu corpus Eccle¬ 
siae sanctificatur et regitur: exaudi nos pro universis Ordini¬ 
bus supplicantes; ut gratiae tuae munere ab omnibus tibi gra¬ 
dibus fideliter serviatur. 

Omnipotens sempiterne Deus, dirige actus nostros in be¬ 
neplacito tuo; ut in nomine dilecti Filii tui, mereamur bonis 
operibus abundare. 

Deus, qui charitatis dona per gratiam Sancti Spiritus tuo¬ 
rum cordibus fidelium infudisti: da famulis et famulabus tuis, 
pro quibus tuam deprecamur clementiam, salutem mentis et 
corporis; ut te tota virtute diligant, et quae tibi placita sunt, 
tota dilectione perficiant. 

Pars secunda. 


Deus, veniae largitor et humanae salutis amator, quaesu¬ 
mus clementiam tuam; ut nostrae Congregationis Fratres, Soro¬ 
res, propinquos et benefactores, qui ex hoc saeculo transierunt, 
beata Maria semper Virgine intercedente cum omnibus Sanctis 
tuis, ad perpetuae beatitudinis consortium pervenire concedas. 

Fidelium Deus omnium Conditor et Redemptor, animabus 
famulorum famularumque tuarum remissionem cunctorum tri¬ 
bue peccatorum; ut indulgentiam, quam semper optaverunt, 
piis supplicationibus consequantur: Qui vivis et regnas in sae¬ 
cula saeculorum. Ii 1 . Arnen. 

f. Requiem aeternam dona eis, Domine. if. Et lux per¬ 
petua luceat eis. 

ff. Requiescant in pace. ff. Amen. 

Dicto Pater noster secreto, Superior dicit: Dominus det 
nobis suam pacem. Omnes respondent: Et vitam aeternam. 
Amen. 

Dein secundum consuetudinem Provinciae culpa agno¬ 
scitur de defectibus commissis. Quo facto, Superior poeniten¬ 
tiam injungit et monitiones facit, quas opportunas judicat, 
ac deinde dicit: Ceterum, ambulemus in pace et mutua cha- 
ritate. Adjutorium nostrum in nomine Domini. Et omnes re¬ 
spondent: Qui fecit coelum et terram. 

Preces pro Disciplina. 

Psalm. Miserere mei, Deus, cum Gloria Patri. 

Psalm. De profundis, in fine Requiem. 

Dein. Christus factus est pro nobis obediens usque ad 
mortem, mortem autem crucis; propter quod et Deus exalta¬ 
vit illum, et donavit illi nomen, quod est super omne nomen: 
ut in nomine Jesu omne genu flectatur coelestium, terrestrium, 
et infernorum, et omnis lingua confiteatur, quia Dominus no¬ 
ster Jesus Christus in gloria est Dei Patris. 

f. Proprio Filio suo non pepercit Deus. Sed pro nobis 
omnibus tradidit illum. 

Preces pro Disciplina. 

Oremus. 

Eespice, quaesumus Domine, super hanc familiam tuam, 
pro qua Dominus noster Jesus Christus non dubitavit mani¬ 
bus tradi nocentium, et crucis subire tormentum. 

Salve regina etc. 

fi. Dignare me laudare te, Virgo sacrata. Da mihi vir¬ 
tutem contra hostes tuos. 

Oremus. 

Concede, misericors Deus, fragilitati nostrae praesidium; 
ut qui sanctae Dei Genitricis memoriam agimus, intercessionis 
ejus auxilio, a nostris iniquitatibus resurgamus. 

Ure igne Sancti Spiritus renes nostros et cor nostrum, 
Domine; ut tibi casto corpore serviamus, et mundo corde pla¬ 
ceamus. 

Omnipotens sempiterne Deus, qui vivorum dominaris si¬ 
mul et mortuorum omniumque misereris, quos tuos fide et 
opere futuros esse praenoscis: te supplices exoramus; ut pro 
quibus effundere preces decrevimus, quosque vel praesens sae¬ 
culum adhuc in carne retinet, vel futurum jam exutos cor¬ 
pore suscepit, intercedentibus omnibus Sanctis tuis, pietatis 
tuae clementia, omnium delictorum suorum veniam consequan¬ 
tur. Per Dominum nostrum. 

fi. Dominus vobiscum. Ijf. Et cum spiritu tuo. 

fi. Exaudiat nos omnipotens et misericors Dominus. $. Arnen. 

fi. Et fidelium animae per misericordiam Dei requiescant 
in pace. 9 ’. Arnen. 

